
Initium dicendi de admirabili illo incarnati Verbi
mysterio convenienter sumi potest a symbolica visione
Ezechielis, quando sub ipso prophetiae exordio aperti
sunt ei caeli, viditque visiones Dei : ventum scilicet tur­
binis venientem ab aquilone, et nubem magnam et ignem
involventem, et splendorem in circuitu eius, et in medio
ignis animalia quatuor quadriformia et quadrupennata;
et iuxta ea rotas pariter quatuor, quae stantibus ani­
malibus stabant, et ipsis ambulantibus ambulabant, et
iisdem sese a terra elevantibus similiter elevabantur ;
denique supra animalia et rotas, similitudinem throni,
et super similitudinem throni, quasi speciem hominis
conflatam ex electro.
Hic erat, ut dicitur Eccli. XLIX-10, conspectus glo­
riae, quam vidit Ezechiel in curru Cherubim, id est, ap­
paritio Dei gloriosi secundum quod propter nos homines
et propter nostram salutem descensurus erat de coelis
atque in terras venturus, factus homo. Hinc prophetae
in captivitate posito, in spem futurae redemptionis con-

solatoria ista visio apparet. Hinc etiam, qui super currum
sedere dicitur, speciem habet electri in forma humana;
nam electrum, ut Gregorius ait (l), quaedam est auri ut
argenti compositio, per quam argentum ad claritatem
crescit, aurum vero a suo fulgore pallescit. Unde, cum
in Unigenito Dei Filio naturae divinitatis unita est na­
tura nostra, quasi facta est species electri, pro quanto
humanitas in maiestatis gloriam excrevit, divinitas vero
a sui fulgoris potentia humanis se oculis temperavit.
Hinc demum, omnia in visu ostensa magnum quemdam
hostem superatum indicant, similitudine ducta a trium­
phis, in quibus imperatores sella curru imposita vehe­
bantur, circumstabant hastati, praecedebant subiectae
nationes, prodibant trophaea cum armis victoriae.
II
Et primo
quidem, veniebat visio e partibus aquilonis.
Porro aquilo in Scripturis accipitur ut sedes diaboli,
cuius haec vox est in Isaia : Sedebo in monte testamenti,
in lateribus aquilonis. Bene enim regio tenebrosa ♦et
frigida regnum diabolicum repraesentat, quia, ut iterum
Gregorius dicit, Satanas frigidus et tenebrosus spiritus
est, frigidas et duras possidens hominum mentes. Ab
Aquilone ergo pompa triumphalis procedit, quasi Christo
regrediente a desolata sede Satanae, et a duello inito
cum principe tenebrarum. Sed et ventus turbinis et nu­
bes magna et ignis et fulgur, impenetrabilem huius
arcani profunditatem, necnon et summam in nostrae
redemptionis opere divinae virtutis manifestationem si­
gnificant. Denique, ne putares tam grande negotium
virtute magis et potentia, quam bonitate et misericordia(i)
(i) Greg. M. in Ezech. 1. r. hom. 2. n. 14.

absolvi, ideo circa turbinem fulgurantem splendor po­
nitur ; nam splendor ad iucunditatem oculorum facit,
suavitatem divinae miserationis erga hominem ab infer­
nalibus inimicis potenter eripiendum symbolice demon­
strans*; vere enim in visceribus misericordiae visitavit
nos oriens ex alto.
Attende nunc mystica illa animalia quae apparent in
medio ignis sub firmamento in quo Filius hominis sedet;
quae sine dubio sunt quatuor evangelistae, in quorum
etiam persona omnes quotquot gloriam Christi in hoc
mundo annuntiant, figurantur. Sed cum in Apocalypsi
eadem illa describuntur animalia, non praetereunda oc­
currit diversitas. Nam in Apocalypsi habent formas sin­
gula singulas ; primum enim simile est leoni, secundum
vitulo, tertium homini, quartum aquilae volanti, quia ibi
singuli evangelistae ex prooemio sui evangelii, proprio
quasi charactere notantur. SimilishominiMatthaeus, quia
incipit ab humana genealogia Salvatoris; similis leoni
*cus, quia incipit a voce clamantis in deserto; similis
vitulo Lucas, quia incipit a victima seu holocausto quod
offerebatur in templo quando Zachariae Gabriel apparuit;
similis demum aquilae volanti loannes, quia ad ipsum
principium statim evolat dicens : « In principio erat Verbum, et Verbum erat apud Deum ». Ita ergo se habent
animalia in Apocalypsi. Hic autem unumquodque ani­
mal quaternas habet facies: Facies hominis, inquit, ei
facies leonis a dextris ipsorum quatuor, facies autem
bovis a sinistris ipsorum quatuor, et facies aquilae de­
super ipsorum quatuor. Cuius differentiae haec ratio esse
videtur, quod in visione Ezechielis, quaternae facies iam
non proprios characteres singulorum evangelistarum

designant, sed varia mysteria ipsius Christi Redemptoris,
quatenus, ut Gregorius ait (x): * Unigenitus Dei Filius
veraciter factus est homo, ipse in sacrificio nostrae re­
demptionis dignatus est mori ut vitulus, ipse per vir­
tutem suae fortitudinis surrexit ut leo, ipse etiam post
resurrectionem suam ascendens ad coelos, in superio­
ribus est elevatus ut aquila. Totum -ergo simul nobis
est, qui et nascendo homo, et moriendo vitulus, et re­
surgendo leo, et ad coelos ascendendo aquila factus est ».
Cum itaque haec symbola sint mysteriorum, quibus vicit
diabolum et in Patris gloriam intravit, recte et conve­
nienter symbolicae facies omnibus et singulis attribuun­
tur evangelistis, utpote qui praedicatores sunt Christi,
insignia illius ferentes, quem concordi praeconio annun­
tiant. Sed et quaternas facies quaternae etiam pennae
comitantur, quia dum Christi in carne mysteria patefa­
ciunt (nativitatem dico, passionem, resurrectionem et
ascensionem», ex his nos evocant ad altiora, id est, qui­
busdam quasi pennis in cognitionem invisibilis eius di­
vinitatis attollunt et sublevant ; per incarnati enim Verbi
mysterium nova mentis nostrae oculis lux claritatis eius
infulsit, ut dum visibiliter Deum cognoscimus, per hunc
in invisibilium amorem rapiamur. Unde Gregorius dicit (2):
«Evangelistarum ergo facies ad humanitatem Domini
pertinent, pennae ad divinitatem, quia in eo, quem cor­
poreum aspiciunt, quasi facies intendunt. Sed dum hunc
esse incircumscriptum ex divinitate annuntiant, per con­
templationis pennam quasi in aera levantur. Quia itaque
et una fides incarnationis eius in omnibus, et par con­
ii) Greg. M. in Ezech. 1. i, hom. 4, n. 1.
(2) Greg. M. in Ezech. 1. 1, hom. 3. n. 2.

ί-

templatio divinitatis eius in singulis, recte nunc dicitur:
quatuor facies uni, et quatuor pennae uni ». Ex quo tan­
dem fit ut mystica illa animalia quasi scintillas igneas
aeri candenti similes emittant, eo quod doctrina et prae­
dicatio ipsorum ad inflammandum amorem versus Deum
singulariter valet, iuxta illud quod dixit ipse Christus:
«Ignem veni mittere in terram, et quid volo nisi ut
accendatur » ?
Sic igitur quasi in curru triumphali suis evange­
listis insidens, per totum orbem vehitur Christus Deus
noster incarnatus, iudicans in nationibus, conquassans
capita in terra multorum; data enim est ei omnis po­
testas, non solum in caelo, sed et in terra. In cuius
signum sub ipsa sella, in qua triumphator sedet, et iuxta
quatuor animalia, de quibus mox dictum est, quatuor
etiam rotae conspiciuntur. Et quid per rotas illas my­
sticas significatum censebimus nisi cuncta temporalia?
Ut enim Hieronymus observat, omnes res huius saeculi
in rotis aguntur : « Solis annuum circulum per singulos
menses luna decurrit ; lucifer qui ipse vesper est, dum
ad Orientem et ad Occidentem rutilus micat, et noctis
tenebras parvo temperat lumine, duobus annis eumdem
conficit cursum..., et quidquid fulget in caelo, segetum
quoque herbarumque varietates per quatuor tempora
suis currunt rotis, nihilque aspicimus, quod ante non
fuerit. Girans girando vadit spiritus, ait Ecclesiastes, et
in circulos suos revertitur. Omnes torrentes vadunt in
mare, et mare non adimpletur. Quare? Quia ad fontes
suos de matrice abysso revertuntur » f1)· Bene ergo per
*

it
*. ·

s

SM

9.

PROûKMlUM

PROOEMfVM

quatuor rotas quidquid in hoc inundo est, et accidit, et
lit, significatum intelligitur. Et quia temporalia omnia
Christo, et cooperatoribus eius subiecta sunt (omnia enim,
inquit, subiecisti sub pedibus eius, et nihil, ut Apostolus
addit, dimisit non subiectum ei),’non solum rotae po­
nuntur subter triumphalem sedem Christi, sed etiam,
stantibus mysticis animalibus pariter stare, ambulantibus
illis pariter ambulare, iisdemque a terra sese elevantibus
pariter elevari perhibentur, ut perfecta denotetur sub­
ordinate eorum omnium, quae in praesenti saeculo, vel
volente, vel permittente Deo, quocumque tandem modo
eveniunt, ad gloriam Verbi incarnati, et ad salutem
corporis eius mystici, quod est Ecclesia.
Quae cum ita sint, tria in hac visione distinguun­
tur, praecipua consideratione digna. — Primo quidem,
Il
similitudo hominis
in electro, qua ipsum incarnationis
mysterium figuratur, et sic prima sumitur huius dispu­
tationis divisio, iuxta illud quod habet S. Thomas in
prooemio : « Prima, inquit, consideratio est de ipso in­
carnationis mysterio, secundum quod Deus pro nostra
salute factus est homo » Quaest. 1-26). — Tum secundo,
quaternae veniunt facies animalium, per quas nativitas,
passio, resurrectio, et ascensio Filii Dei in carne assum­
pta significantur, et sic altera accipitur huius materiae
consideratio : « Secunda est, ait S. Thomas ubi supra,
de his, quae per ipsum Salvatorem nostrum, id est Deum
incarnatum, sunt acta et passa » Quaest. 27-59). —
Tertio demum attendendae sunt mysticae illae rotae
quibus designantur res temporales mysterio Christi de­
servientes, et in credibilitatem incarnationis eius variis
mirisque modis dispositae : et sic tertia succedit pars,

hisce nostris temporibus apprime necessaria. Cum enim
procedat scientia theologica ex principiis fide ^creditis,
iisdemque rationi imperviis, demonstrandum tandem
superest, haec ipsa principia non caeca credulitate ac­
cipi, sed rationabile esse obsequium nostrum, propter
tot tantaque signa, quae divinae revelationis existentiam
commonstrant. Et hoc quidem, quod ad praesens my­
sterium attinet, cum confidentia divini auxilii, ultimo
loco, praeter ordinem quaestionum♦ .* S. Thomae, praestandum remanebit.

*

' DE IPSO INCARNATIONIS MYSTERIO

Agitur de mysterio proprie dicto, id est de re, quae nobis
revelata est ut credenda, excedens intellectum humanum. In
tantum autem dicuntur res fidei excedere intellectum humanum,
in quantum nec possunt a nobis apprehendi ut in se sunt, nec
cum obiectis naturaliter notis eam connexionem habent, quae nos
in demonstrationem existentiae ipsorum manuducat.
Hic enim recolendum est ex philosophia, duos esse modos
quibus una res cognosci potest. Primus est per propriam et
adaequatam speciem, sicut quando Socrate praesentialiter per
seipsum videtur ; secundus est per speciem alterius, sicut quando
imago specularis utcumque cognoscitur a caeco per speciem ima­
ginis sculptae. Prima cognitio vocatur quidditativa et propria,
altera impropria et analogica. De mysteriis ergo divinis, quae vel
aeternaliter in ipso Deo continentur, vel in tempore praeter om­
nem naturae ordinem a Deo sunt facta, non possumus scire quid
sint in seipsis, sed solum valemus illa utcumque apprehendere,
sumpta analogia a rebus nostrae experientiae subiectis. Scien­
dum tamen est, non esse hanc solam et sufficientem causam,
propter quam res fidei dicuntur transcendere rationem. Cum enim
Deus Ο. M. nullius intellectus creati obiectum proportionatum
sit, quidquid de ipso Deo est intellectui creato naturaliter co-

gnoscibile, non est cognoscibile nisi analogica et impropria co­
gnitione. Non ergo distinguuntur mysteria rationem superantia
ab iis quae de rebus divinis naturaliter sunt noscibilia, quatenus
ista possumus apprehendere ut in se sunt, illa vero minime; sed
quatenus ea, quae sunt nota Dei, nexu causalitatis connectuntur
cum rebus, quas propria et immediata cognitione attingimus,
adeoque per illas demonstrantur tanquam causa per effectum.
At contra, ea quae naturali rationi impervia sunt, nullam habent
causalitatis habitudinem ad praedicta. Quo ht ut non exsistat via
per quam intellectus noster, seclusa revelatione, certificetur an
sint vel etiam esse possint, et ideo recte dicitur quod talia «sic
« homini revelantur, ut tamen non intelligantur, sed solum quasi
< audita credantur ».
Verum, cum audis non revelari ista ut intelligantur, cave
ne propterea supervacaneam reputes curam in iis perscrutandis
collocatam. Equidem verissimum est illud quod Scriptura dicit
apud lob XXVI-14: nos scilicet vix parvam aliquam stillam ser­
monum Dei capere posse, et neminem in huius vitae statu va­
lere tonitruum magnitudinis intueri. Mysteria quippe divina ea
sunt vel maxime, quorum ratione dictus est Deus posuisse te­
nebras latibulum suum, habitare in caligine, esse in densa nube.
Et simile quid accidit, quando sol est in meridie et lucet in vir­
tute sua ; tunc enim in seipso quidem praeclarissimum lumen
est, sed respectu noctuae et vespertilionis quaedam caligo est ;
porro Philosophus dixit, et vere dixit, quod intellectus noster
est ad manifestissima Dei sicut oculus noctuae ad lumen solis.
Attamen, etsi loquatur nobis Deus magnalia mysteriorum suorum
quasi de medio nebulae, loquitur profecto, et non est verbum
eius sonus inanis et vacuus, sine re et sine sensu ; nec est om­
nino nihil modica illa stilla « de profluvio perfectae cognitionis
« qua divina veritas in seipsa videtur, ad nos usque descen« dens » (r), sed potius magnum aliquid aestimabile super alias
scientias humanum intellectum perficientes, eo quod minima co­
gnitio de rebus altissimis praestat maximae scientiae de infimis.
(<) s. Thom. 1. 4 c. Gent. c. i.

Quare, praeaccepta per revelationem notificatione mysterio­
rum, quorum positiva possibilitas vel exsistentia non demon­
stratur sed creditur, tria omnino per rationem fide regulatam
in illis considerari et possunt et debent, (de iis mysteriis nunc
loquor, quae a Deo sunt contingenter facta, ut opus incarnatio­
nis). Primum est id, quod praesupponi debuit ad decretum et
executionem mysterii, scilicet convenientia eius cum divinis at­
tributis et fine universi. Nihil enim Deus decernit et exsequitur,
nisi quod congruit suae sapientiae et bonitati. Secundum est
ipsa in se mysterii substantia, ut nimirum, quantum fieri potest,
distinctam quidditatis eius notionem assequamur, et inde ostendamus nihil in eo assignari posse, quod rationi naturali repugnet
evidenter, sed argumenta ab infidelibus allata, vel ex falso sup­
posito, vel ex ignorantia terminorum procedere. Tertium de­
nique est id, quod ex radice mysterii consequitur, et se habet
ad illam sicut effectus ad causam, vel conclusio ad principium'.
Et haec est ratio divisionis a S. Thoma, in prooemio pri­
mae quaestionis, assignatae: « Circa ipsum incarnationis my« sterium, inquit, tria consideranda occurrunt: Primo quidem de
« convenientia incarnationis (Quaest. i). Secundo de modo unio« nis Verbi incarnati (Quaest. 2-15). Tertio de his, quae conse< quuntur ad hanc unionem (Quaest. 16-26).

CAPUT PRIMUM
QUAEST. I.
DE CONVENIENTIA INCARNATIONIS

Convenientia incarnationis dupliciter consideratur, vel quoad
substantiam, vel quoad circumstantias. Et iterum, si quoad sub­
stantiam consideretur incarnatio, quaeri potest utrum fuerit con­
veniens tum absolute tum relative: absolute quidem, id est in
seipsa, praescindendo a qualibet accidentali hypothesi; relati-ve
vero, id est, supposito hominis lapsu, in ordine ad finem nostrae
reparationis. Manifestum est autem quod absoluta consideratio
est prior. Hinc :

QUA EST. I.

THESIS I.

Incarnatio de sui ratione nullam habet in quacumque
hypothesi disconvenientiam cum divinis attributis; sed
absolute dicenda est convenire Deo, et non dedecere eius
Maiestatem.

Notandum hic est quod convenientia consequitur possibili­
tatem, quia nihil est conveniens nisi possibile, licet aliquid sit
possibile, quod non est conveniens. Non tamen mirum alicui vi­
deri debet, si praetermissa quaestione de possibili, statim circa
convenientiam nostra versetur disputatio. Ratio sumitur ex di­
ctis, quia possibilitas demonstrari non potest nisi pure negative,
id est refutando argumenta, quae ab adversariis fidei afferuntur;
et hoc quidem in capite sequenti, quando modus unionis distin­
ctius erit explicandus, cum Dei auxilio praestabimus. Nunc ergo
iuxta generale principium quo theologica scientia regitur (x),
oportet supponere ex auctoritate revelationis positivam huius
mysterii possibilitatem, et sic procedere ad expositionem rationum convenientiae.
Videretur autem dicendum non esse absolute conveniens
Deum incarnari. Nam si incarnatio est conveniens, negatio in­
carnationis erit inconveniens; inconveniens autem in Deum ca­
dere non potest. Ergo incarnatio foret eo ipso absolute neces­
saria ; quod nec ratio appprobat, nec fides.
Praeterea, si conveniens esset Deum incarnari, Deus foret
unibilis creaturae, seu in potentia ad unionem. Sed Deus, utpote
actus purissimus, nullo modo est in potentia.
Praeterea, inconveniens esset corpori humano cervicem iungere equinam, ut poeta dicit. Multo ergo magis inconveniens est
ut infinite distantia, id est Deus et creatura, in unum coniungantur.
(‘) Cf. Ia Part. Quaest

, a. 2 in corp.

Denique, per incarnationem Deus exinanivit semetipsum, ut
loquitur Apostolus ad Philipp. II-7. Ergo hoc mysterium abso­
lute conveniens non fuit, sed debuit excusari seu cohonestari
ex quadam accidentali causa. Sicut si nobilis duceret plebeiam,
aut mancipii officium susciperet, non esset congruum, nisi forte
id exigente communi bono et totius reipublicae salute (’).
Sed contra est quod incarnatio de sui ratione nullam im­
portat mutationem aut minorationem divinitatis, sed solum inef­
fabilem quamdam elevationem creaturae, per quam novo modo
manifestatur infinita Dei virtus et bonitas, iuxta illud quod can­
tatur in missa : Quia per incarnati Verbi mysterium nova mentis
(*) Hoc est argumentum Lessii, de Praedestinatione Christi, n. 13 :
«Cum incarnatio, inquit, includat humiliationem et exinanitionem divi«nitatis, ut Apostolus loquitur, nullo modo fuit per se expetenda....,
«sed solum ob aliam causam extrinsecam maioris momenti, cui alia ra« tione consuli non poterat. Nec obstat quod hac ratione natura humana
«ad infinitam evehatur excellentiam, quia etsi adferat summam excel«lentiam humanitati, per se minus decere videtur divinitatem; imo vi« detur fieri cum quadam, ut sic dicam, iniuria illius Maiestatis. Per se
«enim indecorum videtur ut Creator fiat creatura, et Dominus fiat
« servus ; sicut si rex assumeret habitum et officium rustici aut man«cipii, et demitteret se ad illorum consuetudinem, nobilitaretur quidem
« rusticorum et mancipiorum ordo ; id tamen non erat regi per se ex« petendum, quia cedit in quamdam iniuriam regiae maiestatis et au«ctoritatis. Similiter, si copularet sibi servam aut mendicam in uxorem,
«eamque efficeret reginam et regni sociam, illa quidem mirifice extol« leretur, haec tamen illius excellentia non erat per se regi expetenda,
«sed solum ob causam extrinsecam maioris momenti, cui alia ratione
« non poterat subvenire : ut si regnum vel pars aliqua regni salva esse
« aliter non poterat : quo casu id esset maxime laudabile, et summo­
pere regis illius amorem in suos commendaret. Simili modo, cum
« Deus genus humanum peccato perditum statuisset salvare, neque id
«perfecto modo fieri posset, nisi ipse carnem assumeret, (aliter enim
«condigna satisfactio pro peccato exhiberi non poterat), statuit ut Fi« lius naturam nostram indueret, et nos redimeret ». Quae omnia valde
difficilia videntur, quia si verum est quod incarnatio non fit nisi cum
quadam iniuria divinae Maiestatis, statim quaeritur, quaenam ratio extrinseca esse possit, quae tantum inconveniens valeret unquam com­
pensare.
De Verbo Incarnato

nostrae oculis lux tuae claritatis infulsit. Unde absolutam eius
convenientiam recte ostendit Angelicus sequenti argumento.
Absolute convenit Deo id quod pertinet ad rationem boni
simpliciter. Atqui communicare se pertinet ad rationem boni sim­
pliciter. Ergo convenit Deo communicare se creaturae. Sed in­
carnatio invenitur in latitudine communicationis Dei ad creatu­
ram ; immo est vertex et summum veluti fastigium omnium com­
municationum ad extra. Ergo absolute conveniens est Deum in­
carnari.
Duae priores praemissae sufficienter constant ex principiis
quae in philosophia traduntur de natura boni. Nam bonum, qua
tale, idem est ac appetibile ; unde natum est movere ad volen­
dum sui communicationem, et sic est diffusivum sui in ratione
causae finalis. Ex consequenti autem, cum sit perfectum in actu,
natum est etiam efficere hanc sui communicationem per quam
alia a se perficit et bonificat, et sic est diffusivum sui in ratione
causae efficientis. Observandum autem quod dicta communicatio
non affert perfectionem communicanti, sed illis solum, quibus
communicatur. Unde ipsa communicatio in actu non pertinet ad
naturam boni quasi intrinsece constituens aut complens eam, nec
quasi necessario consequens perfectionem infinitam, sed solum
ut congruens ei secundum abundantiam benignitatis eius, sicut
de Deo universorum Creatore sana docet philosophia.
Ad declarationem autem minoris subsumptae, adverte cum
Caietano, esse tres modos plus quam genere diversos, quibus
Deus intelligi potest communicare se creaturae. - Primus est
per ipsam creationem, et gubernationem rerum. Nam per crea­
tionem res consistunt in suis propriis naturis, quae sunt aliquales imitationes essentiae divinae. Per gubernationem vero ad­
ducuntur ad suam ultimam perfectionem, quam ab eo oportet
esse participatam, qui solus est per essentiam bonus et perfec­
tus. Et ideo dici solet quod omnia appetunt divinam bonitatem
in quadam eius similitudine, et quod ipsa divina bonitas, dum
ad se trahit universa, sese etiam aliquo modo communicat uni­
versis. Verumtamen, iuxta hunc primum modum, communicatio­
nes Dei in solis eius participationibus seu deficientibus imitatio-

nibus constant ; Deus autem ipse, extra et supra totum univer­
sum, solus est in sui ipsius possessione ac fruitione beatus. —
Succedit itaque modus alter, idemque supernaturalis et multo
excellentior, dum scilicet assumit Deus intellectuales creaturas
in sui consortium per gratiam et consequentem gloriam, easque
elevat ad ea, quae sunt propria naturae suae, videre Deum, frui
Deo. Nam visio Dei est soli divino intellectui connaturalis, et
constituit propriam beatitudinem eius, qui est ipsum esse per
essentiam. lam igitur in hoc communicationis modo, non atten­
duntur amplius merae quaedam participationes seu similitudines
divini boni, sed ipsa quoque divina bonitas ut in se est commu­
nicatur, dum essentia divina immediate unitur intellectui finito
ut eius intelligibile, et creatura intellectualis attingit ac possidet
Deum in seipso, conregnans cum eo beata. — Verum, tam ex­
cellens est communicativus ille amor Summi Boni, ut non satis
ei fuerit creare universum, et assumere intellectualem creaturam
in divinae consortium naturae, sed ad id unum, quod reliquum
erat elevavit ipsam, trahendo eam ad suam subsistentiam, ut qui
ab aeterno subsistebat in natura propria, hoc est divina, ille
idem inciperet subsistere in natura creata. Porro tertius ille
gradus pertinet ad summum modum communicandi se, eumdemque soli actui purissimo possibilem, ut suo loco videbitur, nec
est alius, quo Deus possit communicari melius. Nam in primo
modo communicatur tantum secundum creatas sui participatio­
nes; in secundo communicatur quidem secundum seipsum, sed
ita ut non uniatur nisi in ratione formae intelligibilis ; in tertio
vero, communicatur uniendo sibi naturam creatam substantialiter,
id est in unitate hypostasis seu personae. Ita fere Caietanus in
3Kra Part. q. i, a. i. Vide etiam pulcherrimum prooemium S. Tho­
mae in III Sent, super illud Eccl. «Ad locum unde exeunt flu« mina revertuntur, ut iterum fluant » (1).
(’) «Ex verbis istis, inquit Angelicus, duo possumus accipere....,
«scilicet divinae incarnationis mysterium, et eius copiosum fructum.
«Mysterium incarnationis insinuatur in fluminum reversione, cum di«citur: Ad locum unde exeunt flumina, revertuntur. Sed incarnationis
«fructus ostenditur in iterato fluxu, cum dicitur: Ut itef-um fluant. Flu-

Ad ium ergo dicendum quod conveniens dupliciter dicitur:
cuius scilicet oppositum est inconveniens, et cuius oppositum
non est inconveniens, sicut cum dicimus conveniens fuisse Deo
creare universum : per hoc profecto non intendentes quod de­
decuisset ipsum nihil ad extra operari, sed solum significantes
opus creationis congruere divinae suae perfectioni, licet si non
creasset, perfectio ista eodem semper modo se haberet.
Ad 2um dicendum quod Deus est unibilis creaturae, in quan­
tum absque ulla sui mutatione potest esse terminus realis unionis
naturae creatae ad ipsum, ut infra dicetur. Et ideo non sequitur,
ipsum esse in potentia ad aliquem actum, sicut non sequitur ali­
quid detrahi de puritate divini esse, ex hoc quod Deus in tem­
pore fit dominus vel creator, atque ita porro.
Ad 3um dicendum quod exemplum non est ad rem. In dicta
enim pictura, humanum corpus et cervix equina iunguntur ut
duae partes ex quibus unum totum efformatur, utique monstruo-

« mina ista sunt naturales bonitates, quas Deus creaturis influit, ut esse,
« vivere, intelligere, et huiusmodi. De quibus fluminibus intelligi potest
«quod dicitur Isa. XLI-iS: Aperiam in supremis montium flumina.
« Montes enim supremi sunt nobilissimae creaturae, in quibus prae« dicta flumina aperiri dicuntur, quia in eis et copiosissime recipiuntur,
« et sine imperfectione ostenduntur. Sed locus unde ista flumina exeunt,
< est ipse Deus, de quo potest intelligi quod dicitur Isa. XXXIII-21 :
« Locusfluviorum rivi latissimi et patentes, idem ac si diceret: In loco ortus
«fluviorum, rivi naturalium bonitatum eminenter inveniuntur... Ista flu« mina in aliis creaturis inveniuntur distincta, sed in homine inveniun« tur quodammodo aggregata ; homo enim est quasi horizon et confi«nium spiritualis et corporalis creaturae, ut quasi medium inter utras« que, bonitates participet et corporales et spirituales... Et ideo, quando
« humana natura per incarnationis mysterium Deo coniuncta est, omnia
« flumina naturalium bonitatum ad suum principium reflexa redierunt....
«Sequitur, ut iterum fluant, in quo notatur incarnationis fructus. Ipse
« enim Deus, qui naturalia bona influxerat, reversis quodammodo om« nibus per assumptionem humanae naturae in ipsum, non iam Deus
«tantummodo, sed Deus et homo, hominibus fluenta gratiarum abun«danter influxit, quia de plenitudine eius omnes accepimus, gratiam
« pro gratia. Et de isto influxu legitur Eccli. XXXIX : Benedictio illius
< quasi fluidus inundabit. ».

sum et disproportionatum. Non sic autem intelligenda est incar­
natio divina, quasi Deus et creatura convenerint ut partes; non
enim unio ista facta est in natura, sed solum in persona, quem­
admodum ex dicendis de modo unionis Verbi incarnati satis
superque apparebit.
Ad 4um denique dicendum quod nullo vero sensu dici po­
test ipsa divinitas per incarnationem exinanita, quia incarnatio
nullam ponit mutationem in esse divino, sed solum habitudinem
specialem naturae creatae ad Deum. Unde in tantum dicitur
Filius Dei exinanivisse semetipsum, in quantum parvus effectus
est, non quidem amittendo magnitudinem suam, sed assumendo
inanitatem nostram, et trahendo ad suum esse personale natu­
ram humanam, in qua sola imitandum hominibus humilitatis
exemplum proponeret. Quapropter similitudines propositae ite­
rum nihil concludunt, tum quia non in forma propria suscepit
»
Filius Dei officium servi, tum quia per unionem suam cum na­
tura creata nullo modo perfici potuit aut deprimi. Nec est simile
de unione coniugali, eo quod homo natus est perfici per socie­
tatem, et ideo, absolute loquendo, non est conveniens intima
societas viri cum muliere inferioris conditionis, aut vice versa,
sed indiget cohonestari quibusdam rationibus extrinsecis, quin
hoc idem de divina incarnatione dici queat. Omnibus ergo modis
neganda paritas.
THESIS II.

w·

(Art. 2).
Fuit etiam convenientissima incarnatio in ordine ad re­
parationem generis humani lapsi. Imo, ut divinae iustitiae
pro peccato condigne satisfieri posset, omnino requirebatur.
Post demonstrationem absolutae convenientiae incarnationis,
sequitur quaestio de convenientia eius in ordine ad specialem
finem ; illum dico finem, qui in symbolo enuntiatur his verbis :
Qui propter nos homines, et propter nostram salutem descendit de
caelis. Et licet S. Thomas in praesenti videatur loqui de neces­
sitate, tamen quia in corpore dividit necessarium in id, sine quo

aliquid esse non potest, et id per quod melius et convenientius
pervenitur ad finem, addens non fuisse primo modo necessa­
riam incarnationem Verbi : constat necessitatem illam omnino
contineri intra terminos simplicis convenientiae. Similiter in se­
cunda propositionis parte asseritur quidem omnimoda incarna­
tionis necessitas ad condignam pro peccato satisfactionem. Sed
quia haec ipsa condigna satisfactio nonnisi ad maiorem perfe­
ctionem nostrae reparationis requirebatur, semper quaestio ver­
satur circa convenientiam incarnationis Verbi in ordine ad finem
salutis humanae θ.

<

·>.

‘. Λ '<·
7? ii?-

Quoad primum igitur, videri posset non fuisse conveniens
Verbum incarnari ad reparationem nostram, quia inconvenienter maius ordinatur ad minus. Sed incarnatio est quid maius et
nobilius genere humano reparando. Ergo inconvenienter ad
huiusmodi finem incarnatio fuisset ordinata.
Sed contra est quod decebat humanam naturam reparari,
et quod nullus esse potuit melior atque efficacior reparationis
modus.
Decebat, inquam, humanam naturam reparari, tum quia per
unius delictum fuerat tota collapsa, tum quia, cum Deus sit
summe bonus et misericors, conveniens fuit ut nulli naturae ne­
garet id ad quod positivam habet aptitudinem. Natura autem
humana erat apta reparationi, quia quamdiu homo in hac mor­
tali vita vivit, sicut nec confirmatur in bono immobiliter, ita nec
immobiliter obstinatur in malo. Et non est simile de angelo,
iuxta illud Damasceni, 1. 2 de Fide orth. c. 4 : <Hoc est homi­
nibus mors, quod angelis casus ». Nam angelus ex conditione
(l) Omnino singularis est in hac parte sententia Anselmi, qui vult
Deum plane non potuisse reparare hominem, nisi exigendo perfectam
pro peccato satisfactionem. Ratio eius est quia Deus non potest omittere
opus iustitiae. Sed facile respondetur quod dupliciter intelligitur omitti
opus iustitiae : uno modo, ut fiat contra iustitiam, alio modo praeter. Et
non exigendo satisfactionem condignam, fecisset Deus praeter, non con­
tra, ut bene ostendit Petavius de incarn. 1. 2, c. 13, solvendo argumenta
Anselmi.

suae naturae statini adhaeret fini fixe et immobiliter, et ideo via
eius unico actu concluditur, quo actu posito, statim est in viae
termino, non secus ac homo, morte interveniente. Sicut igitur
homo non est reparabilis post mortem, ita nec angeli reparaT
biles fuerunt post suum peccatum, ut docet S. Thomas, ia Part,
q. 64, a 2, in corp.
Nunc autem, si possibile, imo et decens fuit ut humana na­
tura repararetur, constat quod nullo meliori atque efficaciori
modo reparari potuit, sive quoad remotionem mali, sive quoad
promotionem in bono, quam per incarnationem Verbi. Rationes
a S. Thoma variis in locis declarantur. - Prima est quia, ut
homo lapsus ad suum finem supernaturalem reduceretur, ante
omnia oportebat dari unde peccatum auferretur. Id autem optimo
modo factum est, dum in humana natura institutus est ille qui
pro peccato perfecte satisfacere posset, Deus simul et homo ex­
sistens, quandoquidem homo purus hoc praestare non poterat,
ut mox dicetur. - Secunda est quia oportebat hominem a con­
scientia offensae praeteritae liberatum, tum beatitudinem caele­
stem, tum viam ad illam certo cognoscere. Quod quidem nulla
meliori ratione procurari potuit quam per Deum incarnatum, qui
praeceptor noster factus, secundum modum humanum nos de
altissimis mysteriis regni caelorum personaliter instrueret, iuxta
illud : « Et erunt omnes docibiles Dei». - Tertia est quia opor­
tebat efficaciter erigere hominum mentes in spem perveniendi,
non obstante infinita distantia naturarum, ad illius beatitudinis
participationem, qua solus Deus est naturaliter beatus. Per hoc
igitur quod Deus humanam naturam sibi unire voluit in per­
sona, datum est homini quoddam exemplum beatae illius unio­
nis qua intellectus creatus increato spiritui intelligendo unietur.
Non enim restat incredibile quin intellectus creatus Deo uniri
possit, eius essentiam videndo, ex quo Deus homini unitus est,
naturam eius assumendo ; unde et videmus homines post incar­
nationem coepisse magis ad caelestem beatitudinem aspirare —
Quarta est quia oportebat, ut virtutibus insisteremus ; ad vir­
tutem autem verbis et exemplis provocamur ; exempla autem
alicuius et verba tanto efficacius ad virtutem inducunt, quanto

de eo firmior bonitatis habetur opinio ; de nullo autem homine
puro infallibilis opinio bonitatis haberi poterat. Quapropter, ut
Augustinus dicit : * Homo sequendus non erat, qui videri po< terat ; Deus sequendus erat, qui videri non poterat, ut ergo
« exhiberetur homini, et qui videretur ab homine, et quem homo
« sequeretur, Deus factus est homo ». - Quinta demum ratio
est quia oportebat vel maxime ut per caritatem Deo inhaerere­
mus : porro ante incarnationem bonitas Dei refulgebat de lon­
ginquo, in invisibili latebat, et ideo non attendebatur. Homo
quippe habens intellectum et affectum ad corporalia depressum,
ad ea quae supra se sunt, de facili elevari non poterat ; consi­
derare enim divinam altitudinem, et in eam ferri per debitum
amorem, non est omnium, sed eorum, qui per Dei auxilium cum
magno studio et labore a corporalibus ad spiritualia sublevan­
tur. Volens igitur Deus patere omnibus facilem viam ad ipsum,
factus est homo, ut etiam infirmi Deum cognoscere et diligere
possent quasi similem sibi, atque hoc modo, per incarnati Verbi
mysterium in invisibilium amorem raperentur. - Convenientis­
sime ergo per incarnationem suam fugitivum hominem Deus ad
se reducebat, ipsum a servitute peccati redimens, a conscientia
praeteritae offensae liberans, iter ad beatitudinem demonstrans,
ad virtutem verbis et exemplis provocans, nostrum affectum in
se commovens, donec vicissim ardore dilectionis a nobismetipsis
deficiamus, et in dilectum Deum transmutemur, et cum eodem
summo Deo unus spiritus aeternaliter efficiamur (1).
(*) S. Thom. 1. 4, c. Gent. c. 54 passim : et Comp. theol. c. 201. Porro, ex tam perfecta convenientia huius mysterii in ordine ad repa­
rationem perditi generis humani, rationem accipies quare ab antiquis
Patribus, et praesertim a Graecis, consueverit incarnatio appellari oeco­
nomia: vel absolute, vel cum addito, puta oeconomia inhumanationis, oe­
conomia in carne, vel secundum carnem. Est enim οικονομία idem ac di­
spensatio, qua paterfamilias congruo et convenienti modo ea quibus fa­
milia indiget dispensat. Unde apud veteres oeconomia dicebatur quidquid
liberali ac benefica providentia disposuit divina Bonitas, nostrae infir­
mitati atque indigentiae accommodatum. Et quia in hoc genere principem
locum obtinet incarnatio, ideo oeconomiam quasi per excellentiam illam
appellabant. De qua re vide Petavium de incar. 1. 2, c. 1.

Ad illud ergo, quod in contrarium obiiciebatur, dicendum
est, finem alicuius rei esse duplicem, nempe id quod principali­
ter intenditur, et id cui res utilis est. Aliquid potest esse pro­
pter aliud dupliciter, ait S. Thomas in II, D. 15, q. 1, a 1,
ad 6um . Uno modo quia ordinatur ad ipsum sicut ad finem pro­
prium et principalem, et sic inconveniens est dicere quod aliquid
sit propter vilius se, cum finis sit potior his, quae sunt ad finem.
Alio modo quia ordinatur ad illud, sicut ad id cui provenit uti­
litas secundum intentionem et ordinem agentis, sicut potest dici
rex esse constitutus propter rusticum cui provenit bonum pacis
ex regimine regis; et sic non est inconveniens quod aliquid sit
propter minus se, quia hoc modo non ordinatur ad inferius
quasi ei subiectum, sed magis quasi excellens causa bonitatis
in eo. Quare, si in reparatione generis humani consideres ipsam
divinam perfectionem, videlicet iustitiam, sanctitatem, et mise­
ricordiam excellenti modo manifestatam, habes quidem proprium
et principalem incarnationis finem ; sed non est iste finis minus
nobilis quam sit incarnatio ipsa, ut constat. Si autem consideres
homines, in quorum utilitatem cedit bonum redemptionis, sic si­
gnificatur solum finis cui provenit utilitas secundum intentionem
et providentiam Dei, et iuxta haec principia facile tibi erit in
forma ad argumentum respondere.

§ 2.

Restat nunc inquirendum an, seclusa incarnatione, impos­
sibile omnino fuerit hominem reparari per viam condignae satis­
factionis fro peccato.
In quo quidem per prius notandum est, nihil aliud ex testi­
moniis Scripturae et Patrum concludi posse, nisi quod incarnatio
necessaria fuit ad perfecte satisfaciendum in praesenti ordine
providentiae : supponendo scilicet quod in natura humana inve­
niri debuerit qui satisfaceret, et quod omnis purus homo post
Adae praevaricationem, vel fuit in peccato, vel certe debitum
habuit peccatum contrahendi. Et hoc modo ratio impossibilitatis
est satis in aperto. Constat enim neminem sub peccato quolibet
modo constitutum sufficere potuisse ad solvendum pro se, mul-

toque minus pro aliis, eo quod immunitas seu liberatio a culpa
necessario praesupponitur ad omnem condignitatem sive meriti
sive satisfactionis f1). Unde Basilius, Hom. in Psalm. 48, n. 3,
dicit : « Animam omnem humanam succubuisse malo servitutis
« iugo communis omnium inimici, et ea quam a Creatore acce« perat libertate privatam, captivam ductam esse per peccatum.
« lamvero captivo omni opus est redemptionis pretio ad liber< tatem recuperandam. Neque igitur frater fratrem suum potest
< redimere, neque ullus seipsum, eo quod redemptorem, eo qui
« captivus est et iam servit, oportet esse longe praestantiorem.
« Sed et ne ullo quidem modo eam facultatem habet homo erga
« Deum, ut pro peccatore eum placet, cum et ipse peccati sit
< reus. Omnes enim peccaverunt, et egent gloria Dei, iustificati
<gratis per redemptionem, quae est in Christo lesu... Neque igitur
« fratrem in redemptionem quaere, sed aliquem qui tuam exce« dat naturam, neque hominem nudum, sed hominem Deum le« sum Christum, qui solus pro nobis omnibus Deo dare potest
« placationem, quod eum proposuit Deus propitiationem per fi« dem in sanguine ipsius». Et in eodem sensu loquuntur alii
Patres (2), ita ut nullus hic remanere possit controversiae
locus, Nunc autem ulterius quaeritur, utrum condigna satisfactio fuisset in potestate alicuius purae creaturae, quae cogitaretur nostrae contaminationis omnino expers. Et hoc modo
quaestio est scholastica potius, quam ad fidei doctrinam perti­
nens ; unde inveniuntur quidam theologi in affirmativam partem
propendisse.
Videretur ergo, purum hominem sufficere potuisse ad per­
fecte satisfaciendum Deo, aut certe si purus homo sufficere non
potuit, nec sufficere etiam hominem Deum. Etenim primo, quan­
tum malum est aversio a Deo per peccatum, tantum bonum est
conversio ad Deum per caritatem. Ergo per caritatis actum cuius
homo purus est capax, omnimo redditur aequivalens, et suppo­
(*) Cf. de Sacramentis, Torn. 2, de effectu poenitentiae quoad reremissionem mortalium et recuperationem virtutum.
(*) Leo Magnus, Serm. 4 et 5 de Nativ. Domini ; Augustinus, Tract.
120 in Ioan. : Athanasius, Orat. 2 et 3 contra Arianos, etc.

sita acceptatione Dei, condigne satisfit. — Praeterea secundo,
homo purus potest condigne mereri a Deo praemium vitae ae­
ternae. Ergo et potest condigne satisfacere, quia si infinitas pec­
cati in causa esset cur non posset satisfacere, etiam infinitas vi­
tae aeternae impediret, quominus eam mereretur. — Praeterea
tertio, quod homo possit sufficientem satisfactionem Deo exhi­
bere, concedit S. Thomas in IV, D. 15, q. 1, a. 2. — Denique
quarto, meritum Christi fuit bonum finitum, quia non fuit bonum
increatum. Ergo si infinita peccati malitia prohibet satisfactionem
puri hominis, etiam prohibet, posita incarnatione Verbi. — Ita
fere Scotus, Durandus, Aureolus, et qui ipsos sequuntur.
Ad huius itaque rei evidentiam sciendum est quod con­
digna satisfactio est illatae iniuriae recompensatio ad aequalita­
tem, ut scilicet quantae gravitatis fuit laesio honoris per offen­
sam, tantae aestimabilitatis sit restitutio per obsequium. Mani­
festum est autem quod laesio honoris aestimatur ex dignitate
personae offensae, quatenus, ut S. Thomas dicit in resp. ad 2am ,
tanto est offensa gravior, quanto maior est ille in quem delin­
quitur. Sed quoad restitutionem honoris est e converso : men­
suram enim habet, non ex dignitate personae honoratae, sed
personae honorantis. Sic igitur satisfactio condigna esse nequit,
nisi persona satisfaciens conveniat cum persona offensa in eo­
dem ordine eodemque dignitatis gradu. Sed hoc est impossibile
cum de Deo et creatura sermo est. Quapropter divinae Maiestatis
offensa semper excessum habebit prae qualibet purae creaturae
satisfactione, eo quod infinita distantia personarum, ex qua fit
ut reparatio tanto minoris aestimationis sit, quanto maioris est
offensa, pertransiri omnino non potest. Denique ex iisdem prin­
cipiis sequitur condignam fore satisfactionem hominis Dei, quia
habebit valorem infinitum, utpote procedens a persona infinite
digna (x).
(l) Nota quod demonstratio ista minime supponit, gravitatem peccati
adaequare infinitam dignitatem Dei secundum se. Et ideo cessant instantiae
Lugonis, cui etsi doctrina ipsa probetur, non tamen ratio. «Cum ergo,
«inquit de Incarn. Disp. 5, Sect. 3, n. 36,quodcumque peccatum mortale,
« quantumvis ex perfecta deliberatione procedat, fiat tamen cum valde im-

Ad iura ergo dicendum quod non tantum bonum est con­
versio purae creaturae ad Deum per caritatem, quantum malum
est aversio a Deo per mortale peccatum, si utrumque consideres
sub formali ratione satisfactionis et iniuriae, quorum valor ex
habitudine personarum mensuratur, ut dictum est. Si autem ca­
ritas et peccatum considerentur sub absoluta ratione boni et
mali, sic verum est quod caritas ponit illam ipsam perfectionem^
quam peccatum privat. Sed hinc nihil sequitur, quia cum de sa­
tisfactione pro peccato agitur, non oportet considerare bonum et
malum absolute, secundum quod unum privative alteri opponitur,
sed magis secundum quod in morali aestimatione, omnibus pen< perfecta cognitione divinae dignitatis, hinc est, nunquam contrahere
< gravitatem infinitam pro mensura dignitatis Dei offensi ; nam omnis
« nostra cognitio, quaecumque illa sit, imperfectissime apprehendit Dei
« magnitudinem. Quare, sicut puerorum offensae parvi aestimantur, nec
« accipiunt adaequate gravitatem a persona offensa, propter imperfectum
« modum apprehendendi, quem habent: ita cum proportione dicere possu« mus omnem nostram cogitationem de rebus divinis esse quasi puerilem...
« Non ergo ponderatur moraliter nostra offensa in Deum pro gravitate
« personae offensae adaequate, sed multo minus, decrescente scilicet of« fensa ex imperfecta nostra apprehensione, quae infinite distat a perfe« ctissima cognitione comprehensiva Dei». Haec profecto, quod ad prin­
cipalem assertionem attinet, ultro concedimus; non enim dicimus offensam
peccati esse simpliciter infinitam, sed solum esse in ordine gravitatis
excedentis omnem reparationem quam possit offerre pura creatura. Et
ratio est quia, etsi peccans imperfectissime cognoscat Deum, comparatione
facta cum cognitione, quam Deus de seipso habet, absolute tamen cogno­
scit ipsum ut infinite dignum, idest, ut primum principium et necessa­
rium finem rerum omnium; adeoque persona offensa vere apprehenditur
ut digna ea dignitate, quae est supra omne genus et omnem categoriam
entium creatorum. Hoc autem plane sufficit ut offensa Dei, et quaelibet
purae creaturae satisfactio, improportionabiliter omnino ad invicem se
habeant. Sed et multo minus persuadet argumentum, quod assumit Lugo
ex consideratione peccati venialis, dicens veniale etiam peccatum esse
offensam Dei, quin tamen inde contrahat ullam infinitatem, etiam secun­
dum quid. Ad hoc enim dicendum est, veniale non esse offensam Dei
simpliciter, quia non contrariatur charitati, et non praefert creaturam
Deo, nec ponit finem ultimum in aliqua re extra Deum ; unde nullo
modo potest quoad gravitatem cum mortali peccato comparari.

satis circumstantiis, adaequabilia sunt, ut tanti valeat reparatio
prout a satisfaciente y quanti valuit iniuria prout contra offensum.
Porro etiamsi per gratiam Spiritus Sancti eliciatur actus caritatis
perfectae, semper tamen est et manet obsequium a pura creatura
Deo exihibitum, icleoque semper invenitur in infimo ordine repa­
rationis respectu peccati quod est in summo ordine iniuriae f1).
Ad 2 um, transmisso antecedente, (non enim aliis, sed sibi
soli meretur homo de condigno, per gratiam cooperantem, quae
gratuitam iustificationem consequitur), negatur consequentia. Non
enim fundatur in praesenti argumentum super infinitatem pec­
cati, (quae non est nisi infinitas secundum quid), absolute con­
sideratam: sed supra excessum, qui necessario invenitur in of­
fensa qua tali, prae qualibet puri hominis satisfactione in quan­
tum satisfactio est. Nunc autem, etsi vita aeterna habeat infini­
tatem quamdam secundum quod aeterna est fruitio infiniti boni,
adhuc tamen non est nisi bonum creaturae, cum sit creaturae
beatitudo. Atqui intelligitur creaturam posse de condigno me­
reri suum bonum, hoc est suam beatitudinem, tametsi oporteat
ut elevetur per donum gratiae, si de supernatural! beatitudine
sermo sit. Sed infinitas peccati longe alterius rationis est. At­
tenditur enim in peccato infinitas in quantum est laesio divini(*)
(*) Cum hoc tamen stat quod si compares bonum charitatis et ma­
lum peccati per ordinem ad finem qui est gloria Dei, praevalet vel
unus charitatis actus millibus et millies millibus actibus peccatorum. Plus
enim datur gloriae Deo, vel in uno opere gratiae, quam possit de illa
per se subtrahi in millies millibus factis insipientium hominum. Sed
nunquam mensuratur offensae gravitas ex damno vel quasi damno quod
personae offensae infertur. Nam certe, quanto vilior est persona offen­
dens, tanto minus est damnum vel quasi damnum offensi : et tamen
offensa qua offensa, tanto est gravior. Nota igitur bene quod termini
comparationis in praesenti non sunt actus charitatis et peccatum, quan­
tum ad quasi emolumentum et quasi damnum respective emergens pro
gloria Dei. Sed termini comparationis sunt : peccatum prout contra
eum qui excedit totum ordinem creaturarum, et actus charitatis prout
ab eo qui est in gradu purae creaturae. Hinc offensa cui ut tali pondus
dat laesa Dei maiestas; inde satisfactio quam ut talem dignificat crea­
tae tantum personae conditio; et haec duo inadaequabiliter prorsus se
habent inter se, ut fere in terminis evidens est.

iuris et infinitae Maiestatis offensa, quam non adaequat, ut
dictum est, reparatio puri hominis, quantacumque gratia iste
cogitetur praeventus. Ergo creatura potest cum gratia mereri de
condigno vitam aeternam, id est, ponere opus quod sit dignum
pretium beatitudinis caelestis; et tamen, etiam cum gratia, non
potest de condigno satisfacere pro peccato, hoc est, dare com­
pensationem quae in oculis iusti aestimatoris rerum, habeatur
respectu peccati ut tantum redditum pro tanto.
Ad 3am dicendum quod S. Thomas in dicto loco docet pu­
rum hominem posse satisfacere Deo sufficienter, intelligendo
per sufficientiam, non quidem aequalitatem inter reparationem et
offensam, sed solum sufficientiam secundum acceptationem Dei
qui est ea contentus, in quantum proportionatur hominis pos­
sibilitati. Animadvertendum tamen est quod satisfactio de qua
nunc loquimur, est satisfactio pro formali culpae ; alia est autem
satisfactio pro materiali post culpae condonationem adhuc re­
manente, et de ea non procedunt rationes in praesenti pro­
positae.
Ad 4um denique dicendum quod infinitas peccati non est
infinitas entitativa, sed moralis aestimationis. Et ideo ad hoc
ut satisfactio Christi sit sufficiens et superabundans, nullo modo
requiritur ut sit bonum entitative infinitum; sed satis est ut
habeat coram Deo acceptabilitatem praevalentem gravitati quo­
rumlibet peccatorum, et hoc habet ex conditione personae sa­
tisfacientis, ut satis suo loco explicabitur, Quaest. 19, et iterum,
Quaest. 46 et seq.
Hactenus de convenientia incarnationis pro variis hypothesibus, quae possunt excogitari. Unde iam sponte sua enascitur
dubium, quis ille finis fuerit propter quem de facto a Deo vo­
lita est et decreta, et ad huius quaestionis elucidationem se­
quens statuitur propositio.

THESIS III.
(Art. 3-4).

Quamvis, peccato non existente, sua adhuc incarna­
tioni fuisset convenientia, ad factum tamen quod attinet,
probabilius dicitur hoc divinum opus in reparationem hu­
manae naturae lapsae ita ordinatum, ut vi praesentis de­
creti, si homo non peccasset, Deus incarnatus non fuisset.

Inquiritur quaenam ratio Verbo fuerit, ut caro fieret : an
praecise manifestatio bonitatis divinae per viam misericordiae
et iustitiae in redemptione hominum sub iugo diaboli exsisten­
tium : an etiam, vel principalius, vel aeque principaliter, eiusdem
bonitatis ostensio, nullo respectu habito ad casum generis hu­
mani. Si primum, constat quod vi praesentis decreti, Adamo non
peccante, Verbum incarnatum non fuisset. Si secundum, e
contra (1).
Fuerunt autem circa hoc diversae opiniones. Inter antiquos
doctores scholasticos quidam dicebant, de incarnatione loquen-(*)
(*) Nota accurate sensum huius propositionis : Vi praesentis decreti,
Adamo non peccante, incarnatio non fuisset. Hoc enim loquendi modo
minime intendimus adstruere quid absolute fuisset vel non fuisset, hac
vel illa conditione posita, quia nihil circa hoc per revelationem acce­
pimus. Sed tota assertio restringitur ad decretum nunc exsistens, quod
asseritur esse eiusmodi, ut dempto peccato, non amplius persisteret eius
ratio et finis. Unde propositio ista : Si homo non peccasset, Verbum in­
carnatum non fuisset, nihil aliud est quam circumlocutio quaedam, expri­
mens finem adaequatum ad quem Deus de facto incarnationem praeor­
dinavit. Nihil igitur valet si dicas : Si homo non peccasset, fuisset alius
providentiae ordo, in quo nescitur quid Deus disposuisset. Obiectio
enim ex falso supposito procedit, quasi nos vellemus determinare quid
evenisset in hac hypothesi, quod absit. Nam solum intendimus quod
praesens decretum non respicit nisi reparationem peccati et caetera
quae cum reparatione illa sunt connexa. Caeterum, si homo non pec­
casset, forsitan fuisset aliquod aliud decretum circa incarnationem, sed
non idem decretum quod nunc est, respiciens eumdem finem, easdemque rationes.

dum esse dupliciter : aut quantum ad substantiam, aut quantum
ad defectum possibilitatis et mortalitatis. Si fiat sermo de ipsa
quantum ad defectum carnis passibilis, sic, aiebant, incarnationis
praecipua ratio fuit humani generis redemptio. Si autem quan­
tum ad assumptionem naturae humanae simpliciter, sic ratio
principalis non fuit liberatio hominum, sed perfectio multiplex
surgens ex dignitate illius operis. Hanc opinionem quae est
Alensis (x), et Alberti (2), Scotus postea fecit suam (3), Nec fere
dissimilis est opinio Suarezii, nisi quod vult incarnationem quoad
substantiam fuisse aeque principaliter ordinatam a Deo, tam ad
redemptionem nostram, quam ad perfectionem divinorum ope­
rum absque occasione vel remedio peccati, ita ut, inquit de Inc.
Disp. 5, Sect. 4, « ratio seu motivum sufficiens et adaequatum
« volendi incarnationem, non fuerit unicum tantum, sed plura,
« non tantum partialia et quasi constituentia unum adaequatum
«motivum, sed totalia et per se sufficientia». Consequenter
docet idem Suarez cum aliis nonnullis Christum advenisse uni­
versale principium gratiae et gloriae, non solum hominibus, sed
etiam angelis; item existimat gratiam status innocentiae fuisse
ex meritis Christi; denique ad hanc suam opinionem accommodat
id quod nonnulli Patres dixisse feruntur, malos scilicet angelos
occasione huius mysterii per superbiam et invidiam excidisse,
indigne ferentes tantam naturae humanae exaltationem, et Christo
subiici recusantes. Verum, quidquid nunc sit de habitudine
Christi et meritorum eius ad angelos, quaestio praesens ver.
satur tantum circa rationem propter quam incarnatio in sua
substantia considerata, fuit de facto divinitus praeordinata. Porro
sententia negans talem esse finem in praesenti decreto praesti­
tutum, ut remoto lapsu nostri generis, adhuc exsequendae in­
carnationis perstaret ratio, sententia est longe communior apud
theologos post SS. Thomam et Bonaventuram ; et haec est sen­
tentia quae hic defenditur, non quidem ut omnino certa, sed ut
magis consona auctoritatibus Scripturae et dictis Sanctorum
(*) Alensis, Part. 3, Quaest. 2, Membr. 13.
(*) Albertus Magnus, in III, D. 20, a 4.
(·) Scotus, in III, D. 7, 9, 3, et D. 19. q. 1, et D. 32, q. unie.

Videretur tamen opinio affirmans potius amplectenda. Ete­
nim primo, ordinate volens per prius vult finem, et post hoc,
quod est fini propinquius. Sed gratia et gloria est propinquior
fini quam permissio peccati. Ergo priusquam voluit Deus per­
mittere peccatum, voluit gloriam omnibus electis, et maxime
voluit Christo gloriam quasi Unigeniti a Patre. Si autem ita,
ergo Christus fuit praedestinatus antecedenter ad omnem per­
missionem et praevisionem peccati, et per consequens, etiamsi
homo non peccasset, Deus incarnatus fuisset. Accedit quod re­
demptio hominum non est tantum bonum quantum est incar­
natio; ergo non propter illam solam causam Deus praedestinavit
Christum. Item non est verisimile, tam magnum bonum fuisse
pure occasionatum, et quasi per accidens. Ita Scotus ubi supra.
Praeterea secundo, Cyrillus 1. 15 Thes., contra Arianos
ita argumentatur : « Si, ut haeretici dicunt, ut nos produce«ret Deus, Filium produxit, erit ipse propter nos factus, non
* nos propter ipsum ; cur ergo nobis non aget gratias, qui
< propter nos est ?». Et infra : « Si propter nos Filius factus
«est, primi nos erimus apud Deum; sic enim Deus nos
«primo, deinde Filium propter nos intendisse videbitur».
Similiter ergo, si Deus praedestinavit Christum hominem propter
solam salutem nostram, ita ut, genere humano non labente, in­
carnatio non fuisset, Christus homo erit propter nos, non nos
propter ipsum, et nos erimus illo priores in intentione Dei. Quae
omnia, praeterquam quod absurda sunt satis, adversantur Apo­
stolo in i Cor. III dicenti : Omnia vestra sunt, vos autem Christi,
Christus autem Dei. Item Tridentino, Sess. 6, c. 7, ubi edocemur
gloriam Christi esse causam finalem nostrae iustificationis, et
non e converso. Ita Suarez, 1. c.
Praeterea tertio, etiamsi Scriptura explicando causas incar­
nationis, de sola nostra redemptione meminisset, adhuc nihil
sequeretur; sicut ex eo quod Apostolus dicat angelos esse admi­
nistratorios spiritus in ministerium missos propter eos qui haereditatem capient salutis, non sequitur ipsos non fuisse creandos
si nulli fuissent homines in quorum custodiam destinarentur.
Sed neque concedendum est, penitus praetermissas esse in seriDe Verbo incarnato

3

ptura alias incarnationis causas a peccato vel redemptione independentes, ut cum dicitur Christus praedestinatus in gloriam
nostram (i Cor. Π-7); vel ut sit nostra iustitia et sanctificatio
(1 Cor. I-30); vel ut sit caput omnium angelorum et hominum
(Eph. I-22, et Coloss. I-iS). Ergo, etiam homine non peccante,
vi praesentis decreti, Deus incarnatus fuisset.
Sed contra est quod dicitur in Symbolo : Qui propter nos
homines et propter nostram salutem descendit de coelis : ubi vi­
detur assignari propria et adaequata causa adventus Christi in
mundum, quam expressius etiam attestantur multa loca Scriptu­
rarum, ut mox apparebit. Verum, ad convenientem argumen­
torum expositionem nonnulla per prius occurrunt observanda.
Primum omnium considerare oportet quod quaestio propo­
sita nullo modo solvi potest a priori. Sive enim cogitemus in­
carnationem provisam pure et simpliciter in remedium peccati,
sive cogitemus illam vel magis vel aeque principaliter ordinatam
in divinam gloriam, nulla ex peccato sumpta occasione, apparet
hinc et inde aequalis saltem possibilitas. Fatendum sane est
conveniens fuisse Deum incarnari, etiam propter solam perfectio­
nem intrinsecam huius mysterii, in quantum per se solam con­
fert sufficienter ad excellentem divinae bonitatis manifestatio­
nem ; et hoc ostendunt rationes superius traditae in ipso tracta­
tus postliminio. Sed quia convenientia huiusmodi non infert incon­
venientiam oppositi : sicut non fuit impossibile vel inconveniens
Deum nullo modo incarnari, ita etiam possibile fuit et conve­
niens incarnationem non decerni, nisi quatenus manifestationi
bonitatis quae ab hoc mysterio inseparabilis est, adiungeretur
manifestatio summae misericordiae erga homines ab aeterna vita
exclusos, et summae iustitiae cui aliter quam per Hominem Deum
non poterat pro peccato perfecte satisfieri. Negari ergo nequit quin
potuerit incarnatio ita ordinari in peccati remedium, ut peccato
non exsistente, ipsa non fieret. Imo, si rationibus, quae maio­
rem minoremve convenientiam adstruunt plus iusto fideremus,
dicendum potius esset cum S. Bonaventura in III, D. 1, a. 2,
q. 2, quod posterior modus videtur incarnationis mysterium
magis commendare, dum dicitur hoc mysterium tantum esse ut

non debuerit fieri nisi ex maxima causa, utpote propter placan­
dam divinam iram, et instauranda omnia sive quae in coelis
sunt, sive quae in terra. Item, plus inflammat affectum animae
fidelis quod Deus sit incarnatus ad delenda scelera nostra, quam
ad consummanda inchoata opera sua. Denique, plus erigit spem
peccatoris, dum recogitat nulla esse peccata tam gravia vel tam
enormia quae non capiant curationem illius qui non venit nisi
ad instaurandas ruinas.
Cum igitur omnis ratio a priori sit necessario inefficax, re­
stat ut ex positivis testimoniis quaestio resolvatur, quia quae
ex sola Dei voluntate proveniunt supra omne debitum crea­
turae, nobis innotescere non possunt nisi quatenus in Sacra
Scriptura traduntur, per quam divina voluntas nobis innotescit.
Sed in Sacra Scriptura et in dictis Sanctorum expositorum,
ubique incarnationis ratio ex peccato primi hominis assignatur.
Ergo probabilius dicitur incarnationis opus ordinatum esse a
Deo in remedium contra peccatum, ita quod peccato non exsi­
stente, incarnatio non fuisset.
Minor declaratur. — Nam primo, in V. T. causa adventus
Christi manifestissime dicitur esse ut conterat caput serpentis (x)?
ut afferat remedium humanae miseriae (2), ut finem imponat
peccato (3), ut auferat iniquitates terrae (4), ut pacem hominum
cum Deo conciliet (5) ; et sicubi aliae rationes afferuntur, semper
inveniuntur pertinere ad remedium malorum quae protoparentis
peccatum invexerat, sicut cum dicitur Christus futurus doctor et
praeceptor hominum, congregaturus gentes divisas, novum atque
aeternum foedus initiaturus, etc. — Maxime vero in N. T.,
quoties ratio incarnationis ex professo explicatur, toties assi­
gnatur hominum liberatio, et nulla alia assignatur, quae cum ista
non sit per se connexa. Nam, venit Filius hominis quaerere et
salvum facere quod perierat (Luc. XIX- io) ; Misit Deus Filium.(*)
(*)
(’)
(·)
(«)
(·)

Genes. III - 15.
Isa. LXI - i.
Dan. IX-24.
Zach. III - 9.
Isa. LUI - 5 ; Mich. V - 5 ; Agg. II - 10.

suum ut salvetur mundus per ipsum (Ioann. Ill - 27) ; Christus /esus
venit in hunc mundum peccatores salvos facere (1. Tim. I-15);
Non veni vocare iustos, sed peccatores (Matth. XIV-14); Quia
ergo pueri communicaverunt carni et sanguini. et ipse similiter
participavit eisdem, ut per mortem destrueret eum qui habebat
mortis imperium, id est, diabolum (Heb. II 14). Unde ibidem
Apostolus introducit Filium Dei in incarnatione sua quasi im­
minentem dorso fugitivorum suorum, dicens: Nusquam angelos
apprehendit, sed semen Abrahae apprehendit. « Quid est enim
« apprehendit ? ait Chrysostomus, Horn 5 in ep. ad Heb. Non
«enim apprehendit, inquit, illam angelorum naturam, sed no< stram. Cur autem non dixit suscepit, sed usus est hac dictione
« apprehendit ? A metaphora eorum qui persequuntur aversos,
« et omnia faciunt ut fugientes comprehendant et resilientes»
« apprehendant. Ab ipso enim fugientem naturam humanam et
Porro,
« procul fugientem, ipse persecutus comprehendit ».
quod haec sola fuerit principalis incarnationis causa, apparet
etiam ex parabola Christi Luc. XV, et Matth. XVIII, de ove
perdita. Nisi enim Deus centesimam ovem perdidisset, non re­
liquisset in montibus alias nonaginta novem, id est, coelestes
angelos, nec de coelo unquam ad terram assumendo carnem
descendisset, Sed et valde efficax videtur ratio desumpta ex
nomine lesu quod coelitus inditum interpretatur Salvator ζ1).
Temere enim impositum nomen quod est super omne nomen,
cogitare nefas. Quin immo recte diceres ipsum significasse adae­
quate principale munus gratiae Christo homini collatum, et fuisse
instar definitionis, quae ut sit bona, debet convenire definito
soli et loti. Unde, si alia multa nomina Christi inveniuntur tra­
dita in scripturis prophetarum, ex hoc ipso quod nomen lesu
divinitus imponitur tanquam maxime proprium, caetera omnia
in illud collineare convincuntur sicut quaedam eius explica­
tiones. Verbi gratia, «in hoc quod dicitur Emmanuel (Is. VII -14),
«designatur causa salutis, quae est unio divinae et humanae
« naturae in persona Filii Dei, per quam factum est ut Deus
(*) Matth. I - 21.

< esset nobiscuin, quasi particeps nostrae naturae. Per hoc autem
< quod dicitur: Voca nomen eius, accelera, spolia detrahe, festina
<praedari (ibid. VIII-3), designatur a quo nos salvavit, quia a
«diabolo cuius spolia abstulit, secundum illud Coloss. II-15:
< Exspolians principatus et potestates traduxit confidenter. In
< hoc autem quod dicitur : Vocabitur nomen eius admirabilis,
« consiliarius, Deus fortis, pater futuri saeculi, princeps pacis
«(Is. XI-6), designatur via et terminus nostrae salutis, in
< quantum scilicet admirabili divinitatis consilio et virtute ad
« haereditatem futuri saeculi perducimur, in quo erit pax per« fecta filiorum Dei sub ipso principe Deo. Quod vero dicitur :
< Oriens nomen eius (Zach. VI - 12), ad idem refertur ad quod
« primum, secundum quod exortum est in tenebris (h. e. in nocte
i peccati) lumen rectis corde». Ita S. Thomas infra, Quaest. 37,
ad ium. Sic igitur, ex impositione nominis lesu concludi potest
Christum non fuisse praedestinatum nisi ut salvatorem seu re­
demptorem, et quia redemptor non est si non sint creaturae
peccato obnoxiae, ergo peccato non exsistente, Deus de facto
incarnatus non fuisset (x).(*)
(*) Crescit argumentum si considerentur loca Scripturae quae pro
opposita sententia passim afferuntur.
Primus locus est, Prov. VIII -22 : Dominus possedit me in initio (vel
initium) viarum suarum. Ubi, aiunt, incarnata Sapientia est quae lo­
quitur, quaeque seipsam absolute dicit principium viarum Domini, id
est viarum gratiae, per quas ad gloriam pervenitur. Si autem absolute,
ergo tam quoad homines qui redempti sunt, quam quoad angelos qui
redempti non sunt. Unde consequens est, incarnationem fuisse decre­
tam, non propter solam hominum reparationem, sed etiam propter
Justificationem et glorificationem angelorum, ac per hoc, adhuc habi­
turam fuisse locum, quantum est ex vi praesentis decreti, etiamsi homo
non peccasset.
Verum argumentatio ista multiplici defectu laborat. Primo quia sine
fundamento supponitur locum hunc esse de aeterna Sapientia ut incar­
nata, cum nihil in toto contextu sit ad hunc sensum determinans. Se­
cundo quia, hoc praetermisso, incarnationem esse initium viarum seu
operum Domini, intelligi optime potest, non in ordine causalitatis, sed
in ordine excellentiae : sumendo initium in eodem sensu quo sumitur
lacob. I-18. cum dicitur Deus voluntarie genuisse nos, ui simus initium

Quae omnia adeo decretoria visa sunt Patribus, ut incar­
nationis causam in nostra redemptione agnoscentes, formulis
exclusives passim utantur. < Si non haberet caro salvari, ne·
«quaquam Verbum Dei caro factum esset», ait Ireneus 1. 3
cont. haeres, c. 14. Et Athanasius, orat. 2 cont. Arian, n. 54:*1

aliquod creaturae eius, id est, ut principalitatem quamdam habeamus
inter caeteras creaturas. Et sic sensus esset, incarnationem esse excel­
lentissimum omnium Dei operum ; quod utique a nemine negatur et semper
verum manet, quacumque hypothesi facta circa rationem propter quam
fuit a Deo decreta. Tertio demum, quia dato iterum et non concesso
quod initium viarum Domini poneretur hic pro causa earumdem, suf­
ficeret intelligere principium earum viarum de quibus intendit Scriptura
specialiter instruere nos. Scriptura autem instruit nos de viis quae ad
nos spectant et circa nos sunt, hoc est, de viis reparationis et restaura­
tionis post Adae peccatum. Omnibus ergo modis nulla est aut esse
potest ex huiusmodi testimoniis conclusio.
Alter locus est, Coloss. I. 15-21. Ex quo eruere volunt quod si
in ipso, i. e. in Christo, condita sunt universa in cadis et in terra, visi­
bilia et invisibilia, sive Throni, sive Dominationes, etc., ergo incarnatio
tam independens esse debuit ab hominis lapsu, quam ab eo independens fuit creatio universi. Sed ad hoc dicendum est quod, quidquid
nunc sit de nexu consequentiae, locus ille non est ullo modo ad rem.
Ut enim esset quomodolibet ad rem, oporteret praecitata apostoli verba
(vers. 15-17) dici de Verbo qua incarnato, seu in quantum est homo.
Id autem non solum non probatur, sed positive refutatur, quia sunt
intelligenda de Christo secundum divinitatem, posteriora autem tantum
(vers. i8-2j), de Christo secundum humanitatem. Et ideo solent trahere
inde argumentum pro unitate personae, dum scilicet de uno eodemque
praedicantur tam quae divinitatis sunt, quam quae humanitatis. \'ide
1. 4 c. Gent. c. 54 circa finem. Et sane, sicut ad Christum hominem
evidenter referuntur ista vers.11 i8', et ipse est caput corporis Ecclesiae,
primogenitus ex mortuis: ita ad Christum Deum non minus manifeste
referuntur praecedentia vers.11 15*, qui est iniago Dei invisibilis, pri­
mogenitus omnis creaturae, quoniam in ipso condita sunt, etc. Ubi nota
quod non dicit, primogenitus ex omni creatura, quasi de numero creato­
rum exsistens, sicut postea dicit, primogenitus ex mortuis. Sed dicit,
primogenitus omnis creaturae, -ρωτοτόκος πάσης κτίσεως, i. e. genitus
prior omni creatura, sicut alias, Ioan. I-15, “ρώτός μ ou ήν, prior me
erat : ut scilicet significaretur generatio qua genitus est ante creationem
universi, seu, ut habetur in Symbolo, ante omnia saecula.

« Dominus non habuit causam ut esset Verbum, nisi quod Pa< tris esset germen Cum tamen homo efficitur, tunc causa sub« stituitur cur eum oporteat carnem gestare; necessitas quippe
« indigentiaque hominum anterior est quam illius nativitas ;
< qua sublata, carnem non induisset». Rursus Chrysostomus,
hom. 3 in Gen. n. 4 : « Propter nihil aliud Deus induit car< nem nostram... nisi ut nos peccato obnoxios a maledicto li­
beraret». Item Leo Magn., serm. 3 de Pent.: «Si homo ad
« imaginem et similitudinem Dei factus in suo honore mansisset,
«Creator mundi creatura non fieret». Et Augustinus, serm. 175,
n. i. « Nulla causa veniendi fuit Christo Domino, nisi pecca< tores salvos facere». Et iterum, serm. praec. n. 2 : «Si homo
« non peccasset, Filius hominis non venisset ». Caeterum vide
alios plurimos citatos apud Petavium, de Inc. 1. 2, cap. ult., et
ne dicas, (quod adversariis unicum manet effugium), particulas
exclusivas restringi ad accidentalem circumstantiam carnis passibi-

Tertius locus est Heb. II - io : Decebat eum propter quern omnia et
-per quem omnia, qui multos filios in gloriam adduxerat, auctorem salutis
eorum per passionem consummare. Qui tamen, si stemus lectioni vul­
gatae quae omnino legitima videtur, ne a longe quidem praesentem
attingit quaestionem, quia supposita lectione activa consummare, illud
propter quem omnia, et per quem omnia, in quo tota vis probationis re­
sideret, non ad Filium refertur, sed ad Patrem. Cum tamen vox graeca
τελείωσα; posset etiam habere sensum passivum, (quo in casu sermo
set de Filio, quem in carne assumpta decebat per passionem con­
summari}, hanc versionem eligunt, ut in ea fundent suam de incarna­
tione independente ab hypothesi peccati sententiam. At frustra, quia
etiam sic, auctoritas illa non esset ad rem. Sumeretur enim ratio ex
verbis propter quem omnia et per quem omnia, quae accipi nequaquam
possunt de Filio qua incarnato. Et si quidem solum diceretur propter
quem omnia, res forsitan foret in dubio posita. Nunc autem dicitur,
propter quem et per quem. Quis autem feret, incarnationem esse per
quam sunt omnia? Nisi forte illud quoque loannis, omnia per ipsum
facta sunt, de incarnatione accipias, cum tamen evidentius constet de
Verbo dici prout erat ab aeterno apud Patrem.
Sic ergo subtrahuntur omnes auctoritates Scripturae, et non relin­
quuntur adversariis nisi argumenta a priori, quae in subiecta materia
nihil valent, praetereaque nihil.

lis, quia hoc esset omnino voluntarium, id est, gratis et sine funda­
mento dictum, ut cuilibet testimonia diligenter consideranti patebit.
Ad ium ergo dicendum quod ratio Scoti tota nititur in falso
supposito, quia in divina praescientia et praedestinatione nulla
est prioritas aut posterioritas naturae ex parte actus divini, nec
ex parte obiectorum ut cadunt sub actu intellectus aut volun­
tatis ; sed Deus uno simplicissimo actu simul vult et decernit
et permittit omnia, puta hunc numero ordinem prae aliis in
infinitum possibilibus. Considerandum enim est quod in scientia
simplicis intelligentiae, simul videt Deus omnia quae sunt pos­
sibilia habere esse ; ea autem quae sunt possibilia habere
esse, non sunt solummodo res individuae seorsum sumptae,
sed etiam ordines rerum et omnes compositiones earumdem.
Unde, ille ipse ordo qui nunc de facto exsistit, cum omni con­
catenatione liberorum agentium atque operum, necnon et cum
omni exitu seu eventu eius, fuit unus ex infinitis possibili­
bus, quorum ratio lucebat apud Deum in sua scientia aeterna.
Et quia aliunde nequit esse ut in Deo una voluntas influat in
aliam, hinc est quod aeterno indivisibilique decreto omnia, quae
in dicto ordine continentur, fuerunt simul a Deo aut volita aut
permissa. Falsum igitur est quod prius natura voluerit Deus
gloriam Christi vel aliorum, quam permiserit aliquid circa pec­
catum, quia falsum est quod in divinis actibus sit ordo naturae,
h. e. causalitatis, ex parte actuum in se, vel ut tendunt in obiecta
creata. Sed in eo deceptus est Scotus, quod transtulit in ipsam
divinam volitionem, ordinem prioritatis et posterioritatis qui in
solis obiectis praevisis et praevolitis invenitur: in quantum Deus
qui ordinatissime vult, hoc est, vult rectissimum ordinem in suis
volitis, praevoluit hunc effectum esse propter alium, et ordinari
ad alium, et causari ab alio, causalitate efficientis, aut finis, aut
materiae, aut formae. Si qua ergo esset difficultas, haec non esset
repetenda ex parte divinae voluntatis prius natura tendentis in
bonum incarnationis quam in permissionem peccati, sed solum
ex parte ordinationis volitorum inter se : quatenus inconve­
nienter diceretur res fuisse ita dispositas a Deo, ut prioritatem
habeat peccatum permissum supra incarnationem, et genus hu-

manum reparandum supra Christum. Verum hic diligenter con­
siderandum est, prius et posterius dici in multiplici ordine, et
nihil obstare quin aliquid sit secundum quid natura posterius,
quod tamen est prius simpliciter, id est in via perfectionis et
actus. Voluit igitur Deus peccatum esse prius incarnatione se­
cundum ordinem causae occasionalis ; sed in hoc non est vera
prioritas naturae, quia occasio non est proprie dicta causa. Voluit
insuper, reparandum humanum genus esse prius Christo secun­
dum ordinem causae materialis, qui est ordo prioritatis in linea
imperfectionis et potentiae. In triplici autem ordine causae effi­
cientis, formalis, et finalis,- qui est ordo perfectionis, omnino est
prior Christus. In ordine quidem efficientis, quia est constitutus
a Deo auctor salutis nostrae. In ordine etiam causae formalis,
quia ordinatus est exemplar nostrae iustificationis et glorifica­
tionis. In ordine demum causae finalis, quia ipse est cui tanquam
fini omnes assimilari debemus, et in cuius maximam gloriam
redundat nostra redemptio, iuxta illud Philipp. II : « Humiliavit
« semetipsum factus obediens usque ad mortem : propter quod
«et Deus exaltavit illum, et donavit illi nomen, quod est super
«omne nomen, ut in nomine lesu omne genu flectatur, coele«stium, terrestrium et infernorum ». Et per hoc patet solutio
ad principale argumentum Scoti..— Ad id autem quod addit,
non tantum bonum esse redemptionem horninum quantum est
incarnatio, iam fuit sufficienter responsum in art. praec. — Item,
si per bonum occasionatum intelligatur quoddam bonum, quod
esset praeter intentionem agentis, sic negatur suppositum. Si
autem intelligatur bonum quod Deus de facto non voluit nisi
sumpta occasione ex peccato, sic conceditur quidem incarnationem
posse dici occasionatam : sed in hoc sensu nullum est incon­
veniens.
Ad 2απ* dicendum in primis, quod incarnationis causam in
redemptione nostri generis Cyrillus ubique reponit. «Unam qui« dem, inquit ζ1), veram et generalem incarnationis Unigeniti
« causam divinus Paulus nobis exponens aiebat : Placuit Deo ac
(*) Cyrill. 1. 9 in Ioan.

« Patri instaurare omnia in Christo. Ubi instaurare significat in
< pristinum statum revocare, quae in diversum plane exitum ce«ciderant». Et alibi j1): «Sacrae Scripturae incarnationem Verbi
«factam esse aiunt ad emendationem atque instaurationem car« nis, universaeque naturae humanae». Et rursus (2): «Semen
« Abrahae apprehendit, ut per omnia fratribus assimilatus mor« tem devincat. Hunc enim ad finem et scopum, universum in« carnationis mysterium refertur ». In his ergo et similibus te­
stimoniis tutius quaeres sententiam Cyrilli de incarnationis fine,
quam in loco obiecto, ubi nihil aliud est quam argumentum ali­
quod dialecticum pro consubstantialitate Verbi contra impietatem
Arianam.
Caeterum ratio in argumento proposita procedit adversus
eos qui ponebant Filium a Patre creatum instar cuiusdam puri
instrumenti fabricationis universi
Unde ibidem Cyrillus sub­
dit : < Et nos quidem opus, ipse vero (Filius) operis instrumen« tum ». Quo posito, sequeretur Filium ordinari ad universum
tanquam ad proprium ac principalem finem, sequerentur et alia
absurda a Cyrillo hic notata ; purum enim instrumentum nequa­
quam est propter se, sed solum propter perfectionem operis
quod ultimo intenditur. Nos autem non ponimus Christum ho­
minem instar nudi instrumenti redemptionis hominum, quia licet
humanitas assumpta recte dicatur instrumentum coniunctum di­
vinitatis, id tamen sensu largiori, qui infra, ubi de operatione
theandrica, explicabitur. Si ergo consideremus primarium ordi­
nem a Deo in rebus institutum, secundum quem omnia ordinan­
tur ad divinam bonitatem suo modo participandam et manife­
standam, dum inferiora intendunt assimilari melioribus et meliora
(‘) Thesaur. Assert. 13.
(*) Homil. Pasch. S.
(»j «Cum, inquiunt (Ariani), Deus vellet creaturarum naturam con« stituere, cum illa immensam ipsius vim ac virtutem capere non pos« set, primum creavit Filium, ut per illum quasi medium reliquae crea«turae tantae virtutis capaces efficerentur. Erat enim alioqui absurdum
< ineffabilem Dei virtutem ad haec minima pervenire, et circa adeo
«exilia laborare». Cyrill. Thesaur. Assert. 15.
ί

Deo, sic non ordinatur humanitas Christi ad aliquid minus se.
Quantumcuinque enim dicatur ordinata ad salutem hominum,
proprius eius finis est assimilatio ad Deum, cuius perfectam si­
militudinem consequitur per hoc ipsum quod toti generi humano
excellens causa bonitatis efficitur. Si autem consideremus ordi­
nem secundarium, iuxta quem una creatura ordinatur ad aliam ut
illam iuvet in consequenda participatione divinae bonitatis, sic
non est inconveniens perfectius esse propter vilius, ut iam osten­
sum est, et caeteroquin evidenter patet exemplo angelorum qui
in ministerium mittuntur ut Deo cooperentur in reductione in­
feriorum ad ipsum. Verum est igitur quod Christus in quantum
homo, propter nos est, non equidem ut nudum instrumentum
propter opus efficiendum, sed potius sicut perfectum propter
imperfectum cui provenire debet utilitas. Nos vero e converso
sumus propter Christum sicut propter finem cui assimilemur, et
cuius gloriam in nostra iustificatione et salute procuremus.
Ad 3um denique dico : Etiamsi Scriptura de angelis nihil
aliud doceret nisi quod sunt in custodiam hominum deputati,
adhuc tamen recte teneretur custodiam hominum non esse prin­
cipalem rationem creationis angelorum, quia angeli pertinent ad
ordinem naturae et ad perfectionem universi, et ideo principaliter
intelliguntur effecti ad hoc ut universitas rerum omnibus entium
gradibus compleretur. Sed incarnatio est supra omnem ordinem
naturae, immo et communis gratiae ; unde iterum nulla est pari­
tas. « Alia opinio dicit, ait S. Bonaventura in III, D. i, a 2, q. 2,
« quod Deum congruebat incarnari ad perfectionem universitatis,
«et ideo quodammodo Deum intra perfectionem universi con« eludit, et quamdam necessitatem incarnationis ponit ei, cum
« dicit opera eius aliter ad perfectionem non perduci. Hic autem
« modus dicendi, cum dicit quod incarnationis mysterium est
« super omnem perfectionem, ponit Christum esse supra omnem
« perfectionem universitatis, sive quantum ad naturam, sive quan<tum ad gratiam; sive quantum ad gloriam. Et hoc recte facit,
« quia Deus super omnem universi ordinem ponendus est, sicut
« non dicitur esse dux de exercitu, sed supra exercitum ». Non
est igitur in tali materia aliquid affirmandum praeter positivas

auctoritates Scripturae. Porro auctoritates allatae intentum ad­
versariorum non evincunt. Non prima, quia in tantum dicitur
Christus esse in gloriam nostram, in quantum est dux et auctor
salutis nostrae quae in aeterna gloria terminatur. Non secunda,
quia iustitia et sanctificatio hominum pertinent certe ad remedium
culpae seu peccati. Non denique tertia, quia nullibi dicitur Christus
venisse ut esset caput angelorum, sed (quod idem non est) fuisse
constitutus a Patre caput supra omnes angelos: in quo non assigna­
tur causa cur facta est incarnatio, sed tantum declaratur id quod
ad illam necessario consequitur. Incarnatione enim supposita,
debitum est ut Christus homo habeat principatum supra omnes
creaturas, tam humanas quam angelicas, seseque habeat ut finem
respectu omnium quae sunt in universo (r).
(*) Cum de fine universi agitur, distingue bene finem ex parte Dei,
et finem ex parte operum. Et ex parte quidem Dei finis dicitur id quo
Deus movetur ad volendum. Unde non potest esse aliquid a Deo di­
stinctum, sed est necessario sola divina et increata bonitas manifestanda,
quin locus sit possibili distinctioni inter finem ultimum et finem proxi­
mum sive intermedium. Sed ex parte operum, finis dicitur quiquid se
habet ut cuius gratia, vel proxime vel ultimato, aliquid aliud est. Et
sic, sub fine ultimo Deo possunt esse alii fines intermedii, sicut homo
est finis proximus inferioris creaturae quam eius gratia Deus produxit
in esse: utputa plantarum, animalium, et caeterorum quae sunt super
faciem terrae sita. Hoc igitur modo sumendo finem, dicendum omnino
est Christum secundum carnem esse finem operum Dei, iuxta illud
i Cor. XV-26 : Omnia subiecit sub pedibus eius, et rursus Heb. II-8 : In
eo quod omnia ei subiecit, nihil dimisit non subiectum ei. Porro, nihil
omnino est in iis quae de ratione incarnationis hactenus dicta sunt,
quod rite possit in oppositum afferri : modo tamen de Deo praeordi­
nante restaurationem a ruina peccati, non tamquam de homine cogi­
temus. Quidam enim rem concipiunt quasi praeordinato per prius uni­
verso absque Christo, praevisoque deinde peccato absolute futuro, tunc
incepisset Deus priorem ordinem corrigere, et secunda veluti molitione
Christo reparatori utcumque accommodare. Quo quidem modo difficile
revera esset intelligere Christum finem operum Dei. Sed est lusus ima­
ginationis, quia primo et semel ferebatur decretum divinum supra to­
tum ordinem, qui nunc de facto est : in quo foret peccatum, et Christus
ad reparandum peccatum, et subiectio omnium ad ipsum, quantumvis
non exsistentem nisi in suppositione peccati, caelestium scilicet, terre­
strium, et infernorum.

Articulus sequens non habet difficultatem. PraeNota.
supponit S. Thomas, tam pro originali peccato quam pro pec­
catis actualibus hominum, incarnatum esse Deum. Deinde insti­
tuendo comparationem inter utrumque peccati genus, docet actuale
esse quidem maius intensive, quia est voluntarium voluntate pro­
pria illius in quo est peccatum; sed originale esse maius exten­
sive, quia ex capite naturae in omnia eius supposita propagatur,
et ideo tollit bonum totius generis humani. Ex quo demum se­
quitur, stando scilicet formali comparationi eorum quae per se
utrique peccato conveniunt, principalius venisse Christum propter
originale, in quantum bonum gentis est divinius et eminentius
quam bonum unius, ut Philosophus dicit.

THESIS IV.
(Art. 5-6).

Conveniens demum fuit ut incarnatio nec statim fieret
ab origine mundi, nec etiam differretur in finem saeculo­
rum, sed in medio temporum perficeretur, sicut reipsa
effecta est.
Quaestio ista pertinet ad convenientiam incarnationis quoad
circumstantiam temporis. Caeterum, quia satis superque intelligitur non debuisse differri redemptoris adventum usque in finem
mundi, sufficiet nunc breviter inquirere an saltem decuerit ut
retarderetur usque in illam plenitudinem temporis, de qua Apo­
stolus, Gal. IV-4. Praecipua enim ratio dubitandi esse posset
illa quam olim Augustino obiiciebat quidam Porphyrius : Si pro­
pter amorem et salutem hominum Deus homo factus est, cur
non antea venit, ne tanta hominum multitudo periret.
Nihilominus dicendum est tempus incarnationis fuisse a di­
vina providentia convenientissime praefinitum. Quod quidem ap­
paret ex tribus : primo ex dignitate Verbi incarnati, secundo ex
utilitate hominum quibus incarnationis remedium parabatur, tertio
ex decentia ordinis servandi in reductione humani generis e
tsatu peccati ad perfectionem gloriae.
Ex dignitate Verbi incarnati, quia « oportuit adventum

« Dei in terras multa praecedere, quibus homines essent parati
«ad eum reverentius suscipiendum » (1). Unde Augustinus dicit:
« Per multam seriem temporum et annorum praedicendus fuit ;
< non enim aliquid parvum venturum fuit : diu fuerat praedi« candus, semper tenendus ; quanto maior index veniebat, tanto
« praeconum longior series praecedebat » (2). Et re quidem vera,
ad maiestatem tanti Redemptoris pertinebat ut in medio anno­
rum innotesceret quasi eminens in summo culmine totius histo­
riae generis humani, dum ad ipsum omnia antecedentia tempora
per prophetiam currunt, et ab ipso novus de integro saeculo­
rum nascitur ordo. In cuius figuram, ingrediente Domino san­
ctam civitatem, « turbae quae praecedebant et quae sequebantur
« clamabant dicentes: hosanna filio David, benedictus qui venit
« in nomine Domini » Nam turbae, quae praecedebant, signifi­
cabant generationes praeteritas inde ab origine mundi, quatenus
semper in eis fuerunt qui in venturum credentes, decantaverunt
illi hosanna et salutem ab ipso consecuti sunt, iuxta fidem de­
functi, ut dicit Apostolus, licet non acceptis repromissionibus,
sed a longe eas aspicientes et salutantes. Turbae autem quae
sequebantur, significabant generationes futuras ab adventu Christi
ad consummationem saeculi, consona lesum confessionis voce
laudantes, iuxta Hieronymum in c. 21 Matth. Conveniens igitur
fuit Deum non incarnari statim ab initio, ne tanta Christus gloria
careret, quae solius Regis saeculorum propria esse potuit.
Ex utilitate hominum quibus incarnationis remedium pa­
rabatur. Nam spirituale remedium tanto maiorem habet effica­
ciam, quanto magis infirmus agnoscit infirmitatem suam, et pro
curatione morbi gratus exsistit ; nisi enim superbia retundatur,
peccatum non aufertur. Et ideo debuit Deus beneficium incarna­
tionis differre, ut homo convinceretur de ignorantia et in lege
indita et in lege scripta, ut sic convictus confugeret ad divinam
gratiam, et confugiens curaretur efficaciter. De quo vide Rom. II-III,
ubi Apostolus postquam commemorasset nefanda scelera Gen(*) S. Thom. 1. 4 c. Gent. c. 55.
(*) August. Tract. 31 in Ioan., η. 5.

tinni, necnon et ludaeorum, concludit dicens : « Omnes peccave« runt et egent gloria Dei, Justificati gratis per gratiam ipsius,
« per redemptionem, quae est in Christo lesu ». Hic tamen ob­
servabis quod cum S. Thomas ait Deum reliquisse prius homi­
nem libertati arbitrii in lege naturali... etc., sensus non est quod
homo relictus sit omnino sine auxilio gratiae ; sed quod Deus
permisit plurimos, tam Gentiles, quam Judaeos, deficere a fide
et spe spiritualis Redemptoris, et non uti gratia quae iam ex
tunc, licet non ita abundanter, offerebatur, ut hoc modo inno­
tesceret quid valeat liberum arbitrium absque medicina redem­
ptionis. Nam aliunde certissimum est, tam in lege naturae quam
in lege scripta, concessum fuisse auxilium gratiae, per quamdam
anticipationem Novi Testamenti. De quo vide S. Thom. i - 2,
Q. 98, a. 2, ad 4um ; S. Bonav. in III, D. 25, a. 1, q. 2, ad 5um ;
Suarez de legibus, 1. 1, c. 8, etc.
Ex decentia ordinis servandi in reductione generis humani
a miseria peccati ad perfectionem gloriae filiorum Dei. Imper­
fectum enim non statim perducitur ad perfectionem actus, sed
gradibus quibusdam, sicut in homine praecedit infantia, succedit
iuventus, adest tandem maturitas. Et ideo oportuit ut in genere
humano reducendo in suum ultimum finem, praecederet primo
status servitutis et infantiae, qui fuit ante incarnationem (x) ;
deinde succederet status iuventutis qui fuit post incarnationem (2);
donec tandem veniat status perfectae maturitatis, qui erit in ae­
terna gloria (3).
(*) «Itaque lex paedagogus noster fuit in Christo... Dico autem:
«Quanto tempore haeres parvulus est, nihil differt a servo, cum sit
«dominus omnium; sed sub tutoribus et actoribus est usque ad prae« finitum tempus a patre: ita et nos, cum essemus parvuli, sub ele«mentis mundi eramus servientes» Gal. ΠΙ-24; IV, 1-3.
(’) < At ubi venit fides, iam non sumus sub paedagogo... Ubi
«venit plenitudo temporis, misit Deus Filium suum factum ex muliere,
«factum sub lege..., ut adoptionem filiorum reciperemus... Itaque iam
«non est servus, sed filius; quod si filius, et haeres per Deum». Gal.
III-25; IV, 4-7·
(’) < Ex parte enim cognoscimus, et ex parte prophetamus ; cum
«autem venerit quod perfectum est, evacuabitur quod ex parte est,
«etc.» i Cor. XIII, 9-12.

Ad illud ergo quod obiiciebatur, scilicet non debuisse Chri­
stum post tam longam moram venire ne tanta hominum multi­
tudo periret, negandum est suppositum. Suppositum enim est,
ideo periisse istam multitudinem quia Christus non statim ab
initio venit ; quod est apprime falsum, quia nunquam defuit divinus succursus, sed < ipsa exspectatio et fides futuri adventus
< erat antiquis in remedium salutare et sustentationem, quousque
« veniret ille, qui consummaret » (*).
Religio quippe Christiana
coepit ab Adam, statim ac Gen. III promissus est Redemptor ;
et statim data est hominibus potestas'accedendi ad Deum per
Christum mediatorem, tametsi alia sint sacramenta quibus nunc
mysterium Christi annuntiatur impletum, alia vero fuerint ea
quibus in futuro complendum praenuntiabatur. Simili enim modo
alii sunt soni verborum quibus exprimitur aliquid futurum esse,
alii vero illi, quibus exprimitur aliquid iam esse, sicut illa duo
quae dixi, facienda et facia, nec paribus morarum intervallis,
nec iisdem nec totidem litteris syllabisve sonuerunt, ut dicit Au­
gustinus 1. 19 cont. Faust., c. 16. Non ergo dilatio incarnationis
fuit causa perditionis antiquorum. - Urgent tamen dicentes quod
aliquibus saltem patuisset magis via ad salutem, si Christus ante
fuisset incarnatus; afferuntque exemplum de illis Tyriis et Si­
donibus, de quibus dicit Dominus, Matth. XI, quod olim in ci­
nere et cilicio poenitentiam egissent si apud eos factae essent
virtutes quae factae sunt in Capharnaum. Sed facile respondetur
cum Bonaventura 1. c., quod Deus bonum commune praeponit
bono privato. Et ideo cum ordinis exigentia hoc requireret, ut
Deus in medio temporum incarnaretur, usque ad sextam aetatem
fuit dilatum ; neque propter utilitatem aliquarum personarum ex­
sistentium in prioribus aetatibus accelerari debuit divinum be­
neficium. Caeterum potuisset omnino Deus, etiam absque acce­
leratione incarnationis, efficacem poenitentiae gratiam illis homi­
nibus concedere; quare autem de facto eam non concesserit, non
est ullatenus a nobis inquirendum, quia hoc esset idem ac quae­
rere praedestinationis causam quae nulla est nisi voluntas Dei,
(*) S. Bonavent. in III. D. i, a 2, q. 4.

ut ex Augustino insinuat S. Thomas in resp. ad 2UTn. - Denique
si quis opponeret quod ipsum bonum commune exigebat incar­
nationis accelerationem, eo quod Christo statim veniente, plures
numero homines salvandi erant quam nunc salvantur: dicendum
sane hoc gratis omnino affirmari, imo contrarium potius appa­
rere ex multis rationibus, quae in promptu sunt. Nam, ut recte
notat Suarez, de Inc. Disp. 6, Sect. 2, si Christus in principio
venisset, pauci tunc essent homines, qui ab ipso vel discipulis
eius instrui potuissent ; et cum conditio hominum sit ut non
longo tempore in primo fervore perseverent, fidei et caritatis
fervor tunc incepisset languescere, quando genus humanum ple­
nius propagatum fuisset, et maior hominum multitudo tanto re­
medio indiguisset. Accedit quod certitudo humana de miraculis
et conversatione Christi in mundo, quae inter praecipua ad fidem
praeambula profecto recensetur, multum fuisset imminuta si in
ipsis mundi primordiis potius quam in pleno lumine historiae
facta esset incarnatio. Rursus, defuissent pleraque signa ex quibus
nostrae fidei consurgit credibilitas, puta signum maximae mu­
tationis, quam Christus adveniens induxit in mundo, praesertim
vero divinissimum illud argumentum prophetiae qua multifariam,
multisque modis olim ipse Redemptor praenuntiatus est ζ1).
Unde, nisi Deus alium providentiae ordinem elegisset, quod est
extra hypothesim, non essent tam multa et tam mira divinitus
disposita, quibus nunc homines inducuntur ad fidem. Ex quo de­
mum sequitur, incarnationem non potuisse convenientiori tem­
pore fieri, quam quo reipsa facta est, attenta hominum utilitate
et auxilii opportunitate. Bene igitur Leo M., Serm. 3 in Nativ.
Dom. c. 4 : « Cessent itaque illorum querelae, qui impio mur« mure divinis dispensationibus obloquentes, de Dominicae na« tivitatis tarditate causantur, tamquam praeteritis temporibus
« non sit impensum, quod in ultima mundi aetate sit gestum.
(*) « Quem non moveat ad credendum, tantus ab initio ipse rerum
«gestarum ordo, et ipsa connexio temporum, praeteritis fidem de prae< sentibus faciens, priora posterioribus et recentioribus antiqua confir«mans? Eligitur unus ex gente Chaldaeorum, etc.». August., epist. 137
ad Volus. n. 15 - 16.
De Verbo Incarnato

« Verbi enim incarnatio hoc contulit faciendum, quod factum, et
«sacramentum salutis humanae nulla unquam antiquitate cesκ savit. Quod praedicaverunt apostoli, hoc annuntiaverunt pro< phetae, nec sero est impletum, quod semper est creditum. Sa­
epientia vero et benignitas Dei hac salutiferi operis mora ca« paciores nos suae vocationis effecit, ut quod multis signis,
« multis vocibus, multisque mysteriis per tot fuerat saecula prae« nuntiatum, in his diebus Evangelii non esset ambiguum ; et
« nativitas Salvatoris, quae omnia miracula omnemque humanae
« intelligentiae erat excessura mensuram, tanto constantiorem in
« nobis gigneret fidem, quanto praedicatio eius et antiquior prae« cessisset et crebrior. Non itaque novo consilio Deus rebus hu« manis, nec sera miseratione consuluit, sed a constitutione mundi
< unam eamdemque omnibus causam salutis instituit. Gratia enim
« Dei, qua semper est universitas iustificata sanctorum, aucta est
« Christo nascente, non coepta ; et hoc magnae pietatis sacra­
li mentum, quo totus iam mundus impletus est, tam potens etiam
c in suis significationibus fuit, ut non minus adepti sint qui illud
«credidere promissum, quam qui suscepere donatum».
Et per hoc patet solutio ad principalem difficultatem. Cae­
tera vero, quae habet S. Thomas, expositione non indigent.
·,Ι·ί

SCHOLION.

Sunt et qui convenientiam incarnationis impugnant quoad
circumstantiam loci. Quibus incredibile videtur, tale ac tantum
opus, quale et quantum fuisset incarnatio, theatrum habere po­
tuisse hunc nostrum orbem qui in comparatione mundialis im­
mensitatis vix arena est exigua. Supponunt siquidem vitam esse
cum profusione sparsam per totum universum ; mundos caelestes
sicut et terram nostram inhabitari volunt, et quaerunt quid veri
dissimilius cogitari queat, quam quod Deus in incarnatione sua
ad minimam hanc portiunculam rationalium creaturarum, stirpem
scilicet terrigenam descenderit. Sed responsio non ita ardua est,
et duplici observatione constabit.
Prima et per se sufficiens observatio est : incarnationem esse

supra omnem exigentiam cuiusvis creaturae, ac per hoc nequa­
quam esse consequens si incarnatio est facta, ergo debuit fieri
pro universitate aut maiori parte rationalium creaturarum; Deum
esse absolutissimum dominum suarum communicationum, et uni
dare quod alii denegat pro sua summa libertate ; huius summae libertatis ostensionem natam esse praevalere omni alii rationi convenientiae ; denique, non magis debere haerere nos in
praesenti, ac si quis quaereret cur nusqttam angelos apprehendit,
sed semen Abrahae apprehendit, aut quare ad genus humanum in
peccato exsistens venit Deus incarnatus, qui ad genus humanum
in innocentia perseverans, vi saltem praesentis decreti non venis­
set, etc. In omni ergo hypothesi, argumentum casso vulnere ae­
rem ferit.
Nunc autem, ut magis magisque obiicienti satisfiat, altera
sit observatio circa ipsam suppositionem in medium allatam de
habitatione mundorum caelestium, quae ad trutinam frigidae ra­
tionis revocata, partim falsissima, partim vero maxime hypothe­
tica seu dubia ostenditur. Dicendum enim in primis est quod
innumerabiles illae stellae, quas nos in firmamento conspicimus,
viventium sedes nequaquam esse possunt. Sunt enim totidem
soles in statu igneo, cum quo nullus organismus vivens compossibilis est. Quin imo, nullam earum, etiam post exstinctionem
suam, idoneam vitae sedem in futurum fieri posse, inde comper­
tum est, quod ratione immensae distantiae, qua omnes ab invi­
cem distant, non esset sol satis vicinus, qui astro extincto suffi­
cientem impertiret calorem et lucem.
Itaque, si de habitatione mundorum sermo sit, quaestio iam
restringitur ad solos planetas, qui forte circa stellas istas gyrant
sicut nostra terra circa solem. Sed iam considera, quot et quantae
conditiones simul unitae requirantur in proposito ; conditiones,
inquam, astronomicae, mechanicae, geologicae, chimicae. - Quoad
conditiones astronomicas, oportebit planetam esse semper in iusta distantia a sole suo, ut semper sit temperies quaedam mo­
derata et constans, media inter nimium frigus et nimium calo­
rem. Quo ex capite excludenda sunt astra omnia, quorum orbita
nec circularis est, nec ad circularem accedens, sed prorsus ex-

centrica, cuiusmodi sunt cometae. Oportebit insuper, axem rota
tionis non esse super planum orbitae, ne scilicet, sicut contingit
in planeta Uranus, ad statum regionum polarium duo hemisphe­
ria successive transeant. - Quoad conditiones mechanicas, requi­
retur rotatio, quae non sit concitata nimis, ne gravitas in aequa­
tote per vim centrifugam superetur. Requiretur quoque massa
sufficiens, ne idem contingat ac in trecentis illis minoribus pla­
netis, inter orbitas Martis et lovis gyrantibus, in quibus lapis
manu pueri proiectus fieret ipsius planetae satelles. - Quoad
conditiones geologicas, desiderabitur atmosphera, quae in luna
deest. Desiderabitur et densitas media densitate aquae maior, ne,
sicut accidit in love, crusta careat sufficienti firmitate, aut sicut
in Saturno, non sit constans et fixa divisio inter aquas et ari­
dam. — Conditiones quoque chimicae multiplices. Et analysis
quidem spectralis demonstrat prima corporum elementa esse ubi­
que eadem, sed et ostendit quoque, maxime diversam esse repartitionem eorum in mundis caelestibus, quin possit aliquis de­
finire, utrum necne exigentiis vitae organicae, quae nunc est, apte
respondeant.
Quisquis igitur haec et alia plura, quae adiici possent, rite
perpenderit, videbit famosam positionem de habitatione mundo­
rum coelestium esse revera ex parte falsissimam, et ex parte in
mera hypothesi cui nullum suffragatur argumentum, repositam.
Et dico nullum argumentum, nam si altius repetens principium,
quaereres ad quid tunc immensitas universi, si in illis innumeris
mundis silentium esset, et mors, seu melius negatio vitae, non
absurde forsitan responderem : Hominis gratia haec omnia fuisse
facta, ut a magnitudine speciei et creaturae cognoscibiliter possit
Creator horum videri. Hominis gratia, inquam : at non solum
pro tempore praesentis vitae, sed maxime pro statu aeternitatis,
post resurrectionem corporum et omnium renovationem, quando
iusti in interminatis spatiis tamquam scintillae in arundineto di­
scurrent, et locus erit dicto Psalmistae : Quoniam videbo coelos
tuos opera digitorum tuorum, lunam et stellas, quae tu fundasti !
Nihil itaque modernae etiam scientiae positive repugnans
in hypothesi, secundum quam terra nostra diceretur verificare

sola multiplices conditiones ad vitam quae nunc est, necessarias.
Nihil revera absurdi in sententia eorum, qui olim asserebant ter­
ram centrum universi visibilis : centrum autem dico, non sensu
astronomico seu mechanico (quis enim post Copernicum, Newtonium et alios, id iam somniaret?), sed sensu philosophico, ut
quae sola esset viventium sedes, et viventium rationalium.
Et haec quidem ad labefactandam ipsam suppositionem e
qua procedebat difficultas, suum procul dubio valorem habent.
Quae tamen ad abundantiam iuris potius quam ad necessitatem
causae dicta, velim accipias. In omni enim modo satis est respon­
sio primo loco data.

CAPUT SECUNDUM
(Quaest. II-XV).
DE MODO UNIONIS VERBI INCARNATI

Nunc agendum est de ipsa substantia mysterii, id est de
unione Verbi cum natura humana. Procedit autem S. Thomas
ordine optimo, primum quidem exponendo modum unionis se­
cundum se (Quaest. 2); deinde vero, magis specialiter conside­
rando unionis terminos, scilicet personam assumentem (Quaest. 3),
et naturam assumptam (Quaest. 4-15).

Quaest. II.
DE IPSA UNIONE HYPOSTATICA

*
Duo sunt errores extremi, quibus catholicum dogma de
unione hypostatica penitus destruitur. Primus est error eorum,
qui solvunt lesum, ut S. loannes ait, duas in eo personas vel
duo supposita affirmantes. Alter eorum, qui confundunt vel com­
ponunt naturas, dicentes ex unione Dei et hominis unam tertiam
rem resultasse ab utroque componente diversam. Hae sunt haereses fundamentales, ad quas aliae fere omnes facili negotio re­
ducuntur. Communis autem fons erroris fuit quia nescierunt di­
stinguere inter naturam et hypostasim. « Hoc demum est quod
« haereticis errandi causa est, ait Damascenus de fide orth. 1. 3,
« c. 3, quod naturam et hypostasim esse idem statuunt ». Et
S. Thomas in III, D. 5, q. 1, a. 3 : «Ex hoc deceptus fuit (Ne«storius), quia credidit idem esse personam et naturam... et ex
« eodem fonte processit error Eutychetis » f1). Videtur ergo ne-(*)
(*) Uterque vult tot esse naturas quot hypostases. Sed rationalista
Nestorius assumpsit in doctrina de incarnatione id quod ratio assequi­
tur, id est, dualitatem naturarum, et concludit esse etiam duas hypo­
stases. Eutyches e converso assumpsit id quod est supra rationem, id
est unitatem personae, et concludit unam pariter esse naturam.

cessarium ad maiorem doctrinae claritatem, quasdam praemit­
tere notiones circa naturam et hypostasim, caeterasque res ad
hanc difficilem materiam pertinentes (l). Nunc autem, non eadem
apud omnes viget philosophia de natura et persona, et licet ca­
tholici doctores quoad generales notiones inter se conveniant, ta­
men quando devenitur ad metaphysicam conceptuum analysim,
incipit apparere sat magna diversitas. Opus igitur erit distincta
expositione, et ne ulla suboriatur confusio, primum omnium expo(*) Nec dicas quod notiones istae, utpote philosophicae, non per­
tinent ad theologiam, aut si in theologia admittuntur, iam accommoda­
tur theologia philosophiae. Hanc calumniam alibi iam confutatam ex
aequo aestimabit quisquis rite consideraverit quod dogmata fidei a Deo
revelante expressa sunt in idiomate naturalium nostrorum conceptuum.
Revelatio siquidem nobis non attulit novas ideas elementares, vel novas
species intelligibiles per quas illae acquirerentur ; sed idioma, ut sic di­
cam, doctrinae revelatae ab eo quod in communi nostro usu est mi­
nime dissidet, utpote constans iisdem notionibus, quas aliunde a natura
comparavimus, quae etiam iuxta communes grammaticae regulas, in subiectum et praedicatum per copulam connexa disponuntur. Ex quo qui­
dem consequens est revelationem de rebus divinis nobis factam habere
modum valde imperfectum, inadaequatum, et infinite elongatum a pro­
prio modo divinorum ut in se sunt : id tamen, sine detrimento verita­
tis seu conformitatis cum obiecto : nisi forte adeo desipias ut dicas
defuisse Deo potestatem exprimendi veritatem mysteriorum suorum
lingua quantumvis inope et deficiente, qua nos utimur. Et haec sane
certa atque indubitata sunt. Nunc autem, ex hoc ipso quod usus est
Deus conceptibus nostris, notionibus nostris, vocabulis nostris, per quae
nobis sua mysteria revelaret, consequitur quod quidquid iuvat ad accu­
ratam horummet conceptuum analysim, iuvat quoque ad intelligentiam
et expositionem revelatae veritatis : eodem plane modo, quo ad intelli­
gentiam et explicationem textus cuiuspiam, iuvat lexicon in quo ratio­
nes nominum dilucide, enucleate, et exacte proponuntur. Proinde, si ad
philosophiam pertinet classificare, definire, et in prima elementa resol­
vere communes nostras ac vulgares notiones : proportionaliter se ha­
bebit usus eius in theologia, sicut usus lexici in re exegetica. Et sicut
exegeta non accommodat expositionem suam lexico, ex hoc quod in
lexico quaerit unde sensum sui auctoris magis penetret, aut magis de­
claret: ita nec accommodamus nos doctrinam sacram ad philosophiam,
ex hoc quod philosophia utimur ad exponendum distincte, ordinate, et
scientifice dogma revelatum.

·- -

nenda erunt principia S. Thomae. Declaranda deinde ea, in qui­
bus aliae scholae ab eo dissident. Ultimo indicandae opiniones,
quae cum immediate et veluti in terminis regulae fidei repu­
gnent, nullo prorsus modo, salva orthodoxia, possunt consi­
stere 0).
(*) Philosophia quidem ancilla theologiae. Interest tamen qua phi­
losophia utaris, sicut etiam quo lexico. Ut aliquo exemplo utar, legis
homiliam vel tractatum, in quo sermo est de presbyteris et de diaconis,
et tu nescis quid sit diaconus. Recurris ergo ad quoddam lexicon in
quo invenis : Diaconus, espèce de prêt) e. Tale lexicon non tibi usui erit
ad recte intelligendum tractatum, qua parte de diaconis tractat, et de
habitudine eorum ad presbyteros. Simili quoque modo, quaedam phi­
losophiae sunt, quae nulli alii usui esse possunt quam depravando, imo
penitus corrumpendo dogmati, nedum conferant ad intelligentiam eius.
Quippe: «ex connubio falsae philosophiae cum fide, illorum (moder«nistarum) systema, tot tantisque erroribus abundans, ortum habuit».
At nunc quaeres : Quis ergo mihi bonam et rectam philosophiam
demonstrabit? Respondeo: Bona philosophia in primis ea est, quae nec
cum sensu communi pugnat, nec a veritatibus ab Ecclesia in sua do­
ctrina, suis symbolis, suisque definitionibus traditis discordat. Puta :
Aliqua philosophia est, quae dicit personalitatem in conscientia esse re­
positam. Quaero: infans ille unius diei, qui nullam conscientiam habet,
est persona, vel non est ? Sensus communis dicit quod revera est. Pes­
sima illa philosophia quae contradicit. Item, una in Deo conscientia, quia
unus intellectus et unus actus intellectivus. Si ergo personalitas est con­
scientia, una quoque erit in Deo personalitas. Revelatio autem et Ecclesia
dicunt : non una, sed tres. Pessima iterum philosophia ista. Adhuc,
alia in Christo conscientia divina, et alia humana, quia alius et alius
intellectus, divinus et humanus. Duae ergo personalitates ? Revelatio et
revelationis interpres Ecclesia dicunt : non duae, sed una. Et semper
ruimus in peius.
At, inquies, illae etiam philosophiae, quae non habentur ut oppo­
sitae revelatis dogmatibus, inter se dissident. Respondeo : in quibus­
dam, conc. Simpliciter, neg. Exemplum est in ea ipsa quaestione, quam
nunc aggredimur. Putasne catholicos doctores simpliciter discordare
quoad notionem naturae et personae ? Falsum est, quia concordant
omnes in formali ratione utriusque. Omnes dicunt, notionem personae
esse ontologicam, non psychologicam ; personam esse individuum sub­
sistens in natura intellectuali : naturam esse, quo unumquodque in certa
entium specie constituitur, etc. Diversitas incipit tantum, quando ad
penitiorem analysim proceditur, et inquiritur quae sint determinata ele-

I.
PRINCIPIA S. THOMAE DE NATURA ET SUPPOSITO

Tribus punctis expositio ista constat : Primum est de na­
tura et de iis quae in rebus creatis naturae adiuncta inveniuntur.
Secundum de supposito et persona. Tertium de discrimine na­
turam inter et hypostasim.

Σ·
De natura et iis quae apud nos cum natura componuntur.
Primum omnium sciendum est quod hoc nomen essentia im­
positum est ad significandum id quo unumquodque in certa en­
tium specie constituitur ζ1). Et quia propriam rationem speciei
declarat definitio indicans quid sit res, inde est quod nomen
essentiae a philosophis in nomen quidditatis mutatur. Ad idem
etiam significandum impositum est nomen natura, ab eo quod
est nasci, quia in viventibus essentia est formale principium et
formalis terminus naturalis generationis ; neque enim quantum
ad principia individualia, sed quantum ad solam essentiam spe­
ciei generans assimilât sibi genitum, ut constat. Quare idem so­
nant tria haec nomina, essentia, quidditas, natura. Sed essentia
(quasi forma et ratio essendi), illud significat per ordinem ad
esse ; quidditas (quasi id quod respondet quaestioni quid), per
ordinem ad intentionem, quam format intellectus ; natura demum*(*)

menta seu constitutiva, ex quibus in creatis consurgit individuum sub­
sistens. Primo igitur accipias ea, in quibus concordia est. Quoad cae­
tera, habebis campum relictum sententiis quae salva fide disputantur :
inter quas tu eliges eam quae solide tibi in ratione fundata videbitur,
et explicationi dogmatis perquam idonea.
(*) Hic nota quod Deus nec in specie est, nec in genere. Et tamen
consideratur in eo id quod quodammodo respondet essentiae specificae
in aliis, videlicet ipsa absoluta ac pura essendi perfectio, quae tribus
relativis personis communis est.

(quasi id quod nativitate communicatur), per ordinem ad opera­
tionem, quatenus scilicet principium intrinsecum motus genera­
tionis viventium extensum est ad significandum intrinsecum prin­
cipium cuiuscumque actionis, in quacumque specie. Denique, etsi
nomina praedicta dicantur tam in genere substantiae quam in
genere accidentis (nam etiam accidentia suam essentiam et quidditatem habent), tamen per prius attribuuntur substantiae, quae
est maxime et principaliter ens, et hoc modo sumuntur sempér
in praesenti.
«Et si quidem, ait S. Thomas, q. 2, a. 2, his, quae ad ra« tionem speciei pertinent nihil aliud adiunctum inveniri posset,
« nulla necessitas esset distinguendi naturam a supposito naturae,
< quod est individuum subsistens in natura illa, quia unumquodque
« individuum subsistens in natura aliqua esset omnino idem cum
« natura sua ». Nunc autem contingit inveniri in rebus creatis
plura, quae non pertinent ad rationem speciei seu naturae, sci­
licet : primo principia individualia, secundo esse, tertio accidentia.
Prius ergo per ordinem videndum est qualiter unumquodque
praedictorum naturae superaddatur, quia hinc maxime pendet
notio suppositi et personae, quae postmodum erit expolienda.

I. — De compositione naturae et principiorum
individualium i1).
Modo dictum est naturam secundum se consideratam signi­
ficari in abstracto, ut quo aliquid formaliter est homo, planta,
lapis, atque ita porro. Hinc, ubicumque datur in eadem specie
materialis multiplicatio individuorum solo numero differentium,
principia individualia sunt praeter rationem naturae, et non in­
cluduntur in definitione eius. Oportet ergo considerare ibi quam­
dam compositionem naturae specificae et principiorum individui,
de qua, si ad unionem incarnationis exponendam directe inser­
viret, multa hic dicenda essent. Nunc autem doctrina de individuatione fere usui non est in proposito nobis mysterio, nisi quod
attinet ad varios modos significandi et loquendi. Insuper non re(‘) Hoc compositum vocatur res naturae, quasi una ex rebus, quae
in aliqua communi natura inveniuntur. Cf. S. Thom. 1, Quaest. 29, a 2.

fert quam sententiam teneas, si forte circa rem difficilem et
subtilem valde, occurrat opinionum diversitas. Ideoque satis erit
indicasse potius quam explicasse doctrinam S. Thomae in hac
materia, quinque, ut videtur, sequentibus punctis comprehensam.
Primo, nulla sunt in immaterialibus creaturis principia individjjalia praeter rationem naturae specificae, quia unaquaeque
natura incorporea (utpote expers materiae, quae est radicale prin­
cipium divisionis in partes quantitativas), ex ipsa ratione suae
speciei individuatur. Quare non habetur ibi gradus individualis
ultra gradum specificum, sed unumquodque individuum est ipsa
species. In corporalibus vero, sicut rationi genericae adiungitnr
differentia specifica, ita naturae specificae superadditur id, quod
ipsam contrahit ad esse individuum. Si enim Socrates per id
esset homo, per quod est hic homo, quemadmodum non possunt
esse plures Socrates, sic etiam non possent esse plures homines.
Ergo praeter compositionem generis et differentiae occurrit ibi
ulterior compositio naturae speciei et principiorum individualium.
Hinc secundo, compositio ista, non secus ac illa prior ge­
neris et differentiae, si formaliter et non tantum fundamentaliter
consideretur, nequaquam realis est, quia principia individualia,
puta haec anima et hae carnes et haec ossa, a principiis quibus
natura individui constituitur non sunt realiter distincta, sed ex
eadem omnino realitate Socrates est Socrates et homo et animal
et substantia et ens (x).
(l) Nota bene quod apud S. Thomam apprime distinguuntur prin­
cipia individualia et principium individuationis. De principio individuationis ubique docet quod est materia quantitate signata. De principiis
vero individualibus, ia, q. 29, a. 2, ad 3um dicit: « Anima et caro et os
« sunt de ratione hominis, sed haec anima et haec caro et hoc os sunt
«de ratione huius hominis, et ideo hypostasis et persona addunt supra
«rationem essentiae principia individualia». Nimirum principia indivi­
dualia sunt illud, quo formaliter natura speciei contrahitur ad gradum
individualem, sicut differentia est illud, quo formaliter contrahitur genus
ad gradum specificum. Et quia nihil esse potest a parte rei, quod par­
ticulare non sit (universale enim in quantum huiusmodi, tantummodo
in intellectu est), constat principia individualia a natura individui rea­
liter non distingui, id est non distingui in Socrate animam ab hac anima,

Nihilominus tertio, licet praefata compositio sit, sensu indi­
cato, rationis tantum, omnino tamen fundatur in reali composi­
tione materiae et formae, quae sola in causa est cur possibile
sit plura individua a parte rei specifice inter se convenire, et
solo numero differre (l).
carnes ab his carnibus, atque ita porro. — At vero principium individuationis designat illud unde radicaliter provenit, quod unum individuum
ab aliis eiusdem speciei solo numero distingui possit, seu quod in una
specie possint materialiter multiplicari individua. Et hoc principium
S. Thomas dicit esse, non naturam ipsam, sed partem potentialem et
determinabilem naturae, id est materiam, prout ex ea fluit quantitas, de
cuius ratione est ut sit per se divisibilis in partes individuas eiusdem
rationis. — Aliter ergo loquendum de principio individuationis et de
principiis individualibus. Principium enim individuationis distinguitur a
natura individui distinctione reali inadaequata, ut realis pars eius existens ;
principia vero individualia, sola distinctione rationis cum fundamento
in re. Unde per S. Thomam, duplex tantum datur secundum rem in rebus
corporalibus compositio substantialis, scilicet materiae et formae tam­
quam principiornm intrinsecorum essentiae, ac deinde ipsius essentiae
compositae et esse. Si autem distinctio naturae a rationibus individuantibus esset realis, daretur secundum rem compositio triplex, quod alienum
videtur a doctrina Angelici. (Cf. de Spirit, creatur, a. z). Denique ani­
madverte S. Doctorem nusquam dicere rationes individuantes realiter
distingui a natura in uno eodemque individuo, sed dicit tantum quod
in corporalibus individuum naturae secundum rem differt a natura spe­
ciei, hoc est, a natura prout in multis, immo infinitis aliis, potens est
existere. Sicut si dicerem speciem humanam realiter distingui a genere
animalis, quia species humana includit rationem animalis, et addit ali­
quid aliud per quod ratio illa contrahitur ; quo fit ut genus animalis
latius pateat quam species humana in natura rerum. Sed sicut realis
distinctio speciei humanae a genere animalis non facit ut in uno eodem­
que homine animalitas realiter distinguatur ,a rationalitate, ita realis
distinctio inter individuum naturae et naturam speciei non facit ut in uno
eodemque individuo principia individualia aliud sint secundum rem a
natura individui. Quoties igitur S. Thomas distinguit formas separatas
a naturis compositis ex materia et forma, quatenus in istis individuum
secundum rem differt a natura, in illis vero minime : differentia assignata
consistit in hoc, quod in compositis unum individuum non est ipsa spe­
cies, in simplicibus e contra, quia in solis simplicibus id quo individuum
constituitur, nihil continet quod de ratione essentiae non sit.
(l) S. Thom, de Spirit, creat, a. 8 in corp.

Immo quarto, si fiat comparatio inter rationes individuates et
naturam specificam, non quidem prout est in Socrate, sed prout
multis aliis est communicabilis, distinctio potest quodam vero
sensu dici realis : pro quanto scilicet, natura speciei realiter in­
venitur in Paulo et Titio, etc., absque determinatione individual!,
quam in Socrate consequitur. Et simile esset si dicerem speciem
humanam realiter distingui a genere animalis, quia natura animalitatis realiter exsistit in plurimis speciebus absque determi­
natione specifica, quam habet in homine.
Hinc quinto, cum determinatio speciei sit a forma, deter­
minatio vero individualis suam habeat radicem in individua­
tionis principio, quod est materia ; ideo tandem in uno eodem­
que supposito principia individualia et natura specifica con­
cipiuntur per modum dicarum partium, quarum prima est ut
materialis et determinabilis, alia autem ut formalis et perfectiva (x). Solemus enim apprehendere varias naturas tanquam
singula individua informantes specifica differentia. Solemus
etiam dicere hoc individuum esse talis naturae sive essentiae,
non secus ac si essentia esset recepta in eo sicut forma in
subiecto ; cui modo loquendi se accommodat Apostolus, ubi
ait : Qici cum in forma Dei esset..., formam servi accipiens, id
est naturam.
Apparet itaque quo sensu in corporalibus natura secundum
se considerata dicatur esse quasi pars individui, et significari
in abstracto per modum partis ; cur etiam non debeat prae­
dicari de individuo, vel significari sicut id, quod habet esse,
eo quod pars de toto nunquam praedicatur, et quia proprie
loquendo, ipsa esse
non habet, sed totum habet esse secun«
dum eam (2). Apparet praterea quod in puris spiritibus eadem
ratio non tenet. Quapropter, si in illis quoque natura signi­
ficetur ut pars, tunc modus significandi non fundatur amplius
in modo essendi rei significatae, sed provenit tantum ab in­
tellectu nostro concipiente et nominante ea quae supra se sunt,
secundum analogiam corporalium, prout recte explicat Caie(’) Id. 3* Part. Quaest. 2, a. 2 in corp.
(’) Id. Ill, D. 5, q. i, a. 3, etc.

tanus in cap. 5 de ente et essentia, ubi essentias substantiarum
simplicium cum essentiis compositarum inter se invicem confert.
Et hucusque quidem habes unde explicare possis varios lo­
quendi modos spectantes suppositum in sua habitudine ad na­
turam. Nunc autem, magis ad rem accedendo, veniendum est
ad compositionem ex essentia et esse, de qua, quia directe
inservit ad theologicam explicationem mysterii incarnationis,
accuratior esse debet disputatio.

II. — De compositione essentiae
seu naturae individuae cum esse exsistentiae.

• *<· L .

; · ·< <

Haec compositio omnino realis est, et invenitur in omni
creatura (*). Ad cuius explicationem, fundamenti loco ponen­
dum est quod esse, ut docet S. Thomas in I, D. 33, q. 1, ad
tUQ, tripliciter accipitur : primo pro esse, quod est copula pro­
positionis; secundo pro esse, quod est essentia; tertio pro esse,
quod est actus essentiae, scilicet exsistentia. Cum itaque dicimus
dari compositionem ex natura individua et esse, esse hic mani­
feste sumitur in tertia acceptione, quae etiam est principalis et
maxime propria.
Sed iterum exsistentia, seu esse, non est eiusdem rationis
in substantia et accidente. Non enim substantia eodem modo
habet esse quo accidens, quia substantia habet esse in seipsa,
accidens vero habet esse in alio, scilicet in subieeto iam con­
stituto in primo esse suo, cui illa ipsa accidentis actualitas
superadditur. Necesse ergo fuit invenire diversas voces ad si­
gnificandum id quod pertinet ad esse accidentis, et id quod
pertinet ad esse substantiae. Porro tota diversitas est penes τύ
inesse et το subsistere, nam sicut proprium accidentis esse est
quo accidens alii exsistenti inest seu inexsistit, ita proprium
esse substantiae est quo substantia exsistit in se, id est subsistit.
< Illa enim subsistere dicimus, quae non in alio, sed in se
«exsistunt», ait S. Thomas, in ia, Quest. 29 a. 2. Et iterum, de
(l) Praecipua loca S. Thomae sunt : 1. 2 c. Gent. cap. 52 - 54 - In
Boetium de hebdom. lect. 2 - De ente et essentia, c. 5-I.2 Metaphys.
lect. 2, etc., etc.

Pot. Quaest. 9, a. r : « Subsistere nihil aliud est quam per
« se exsistere. Quod ergo exsistit solum in alio, non subsistit ».
Et iterum, in I, D. 23, Quaest. 1, a. 1 ad 3°“ : < Subsistere
« dicitur aliquid, in quantum est sub esse suo » f1). Unde
inter substantiam et subsistentiam hoc interest, quod substantiae
nomine significatur id cui naturali aptitudine et exigentia com­
petit esse in se ; nomine autem subsistentiae id quod re etiam
et actu habet esse in se. Hoc tamen dico secundum quod sub­
sistentia accipitur ut nomen concretum, iuxta illud S. Thomae,
loco supra citato : « Substantia secundum quod per se exsistit,
« et non in alio, dicitur subsistentia ». Cui consonum est id,
quod legitur in Quaest. 9, de Pot. a. 1, et alibi saepe. At vero,
ipsummet subsistentiae nomen frequenter etiam sumitur in ab­
stracto, scilicet pro actu essendi quo aliquid subsistit seu exsi­
stit in se. Exemplum habes in tertia parte, Quaest 6, a. 3,
ubi refutans S. Thomas opinionem Origenis dicentis omnes ani­
mas a principio fuisse creatas : « Est inconveniens, inquit, si
« ponatur quod (anima Christi) fuerit tunc creata, sed non statim
« Verbo unita, quia sequeretur quod anima illa aliquando habuistsel propriam subsistentiam sine Verbo; et sic, cum fuisset a
«Verbo assumpta, vel non esset facta unio secundum subsis« tentiam, vel corrupta fuisset subsistentia animae praeexsistens »
Quo in loco manifestum est subsistentiam significari ut habitam,
adeoque hic sumi, non sensu concreto pro subsistente, sed sensu
abstracto pro esse substantiali, quo subsistitur (2).(*)
(*) Nota etymon huius nominis subsistere, et analogiam cum voce
exsistere. Nam subsistere est sistere sub, sicut exsistere est sistere ex.
Unde exsistere dicit actualitatem qua sistitur ex, id est, extra causas ;
subsistere vero dicit actualitatem qua sistitur sub, id est, sub proprio
actu essendi. Et in substantiis quidem eadem est actualitas qua sistitur
ex et sub, sicut in accidentibus idem est, quo sistitur ex et in.
(’) Hic iam videre est principiam dissensus inter theologos quoad
scientificam expositionem unionis hypostaticae, quia unio hypostatica
et unio secundum subsistentiam convertuntur. Nam, si quaeras a Caierano et Suarezio quid sit subsistentia, respondebunt quod subsistentia
est modus substantialis quodammodo claudens et circumscribens na­
turam singularem, ne possit amplius alteri supposito communicari. Si

Et hactenus quidem, omnia videntur clara, obvia, desumpta
ex communi modo concipiendi et loquendi, qui profecto magnum
veritatis critérium est. Sane vero, esse proprium substantiae
ab omnibus apprehenditur ut sub quo substantia sistit, absolute
in seipsa stans extra causas. E contra, tale est esse debitum
accidenti, ut accidens non sistat sub illo, quia accidens est
alterius, scilicet subiecti, ad quod pertinet non solum esse pri­
mum et substantiale, verum etiam omne esse superadditum se­
cundum quamcumque accidentalem determinationem. Ergo rur­
sus, subsistere dividitur contra inesse, et haec duo in naturali
ordine rerum designant specialem exsistentiae modum, qui vel
substantiae competit vel accidenti.
Verum de esse accidentis in praesenti non est sermo, sed
de solo esse substantiae. Huiusmodi autem esse, vel est sub­
sistens ipsum, vel certe formale principium subsistendi. Dixi,
vel subsistens ipsum, vel principium subsistendi. Nam duobus
modis intelligi potest substantiam exsistere in se, sive subsi­
stere : vel quatenus substantia est per identitatem sua exsis­
tendi actualitas, vel quatenus proprium essendi actum habet in
seipsa. Si primum, ipsum esse est subsistens, adeoque purum
et absolutum ab omni comprincipio realiter distincto in quo
recipiatur. Si secundum, esse non est subsistens, sed merum
principium subsistendi, utpote receptum in essentia tanquam
id reali essendi potentia, et non debet dici id quod est, sed
tantum id quo aliquid est. Quaeritur ergo, utrum omnis actus
exsistendi sit subsistens, hoc est, irreceptus et per se stans :
quod est quaerere an omne ens quod est sit per identitatem
suum exsistere, adeoque, an commentitia sit, vel certe indemonidem quaeras a Scoto, dicet quod subsistentia est totalùas, quae na­
turae singulari ex hoc solo inest, quod alteri hypostasi actu non unitur.
Sed iuxta S. Thomam, subsistentia in abstracto significata, nihil aliud
est quam esse exsistentiae quod naturaliter debetur substantiae. Porro,
singulis his dicendi modis necessario correspondent totidem sententiae,
eaeque diversissimae, circa quidditatem unionis quam fides catholica
docet factam esse secundum subsistentiam. Quod vel ab initio, quasi
historice annotatum velim.

strata, realis illa compositio, quam in creatis adstruimus, ex
essentia et esse.
Respondet autem S. Thomas, impossibile esse ut omne ens
sit suum esse, quia ens, cuius essentia est esse, est primo infi­
nitum simpliciter (x) ; est deinde singulare et prorsus immultiplicabile(2); est praeterea omnino immutabile et incapax recipiendi
quodlibet accidens (3) ; est etiam formaliter a se, cui repugnat
causari ab alio (4); est demum eiusmodi, ut non possit poni sub
genere cum aliis (5).
Et re quidem vera, ut solum illud argumentum attingam
quod primo loco ex variis locis S. Thomae indicatum est, cui­
libet diligenter consideranti apparebit quod ens, cuius essentia
identica est cum esse, habet necessario in se omnem perfectionis
plenitudinem. Etenim illud, quod in linea essendi nullum limitem
compatitur, est simpliciter perfectione infinitum. Nam cum esse
sit perfectio universalissima, utpote ultima omnium perfectionum
actualitas, quidquid est illimitatum secundum ipsam essendi ra­
tionem, eo ipso ostenditur infinitum simpliciter, et non solum
secundum quid, id est in aliquo particulari ordine perfectionis.
Nunc autem considera quod esse subsistens, praecise quia subsi­
stens et solutum ab omni comprincipio in quo sit receptum, non
compatitur ullum limitem in ratione essendi; est enim ipsa pura
essendi perfectio. Sed ipsa perfectio nunquam compatitur nega­
tionem alicuius quod in ambitu suae propriae rationis inveniatur,
quia tunc negaret semetipsam, quod impossibile et contradicto­
rium est. Sicut ergo, si daretur albedo subsistens, id est, albedo
(*) S. Thom. ia Part. Quaest. 7, a. 1 — L. 1 c. Gent. c. 43 — In I«æ,
D. 43, Quaest. 1, a. 1. — Comp. theol. c. iS — De Spirit, creatur, a. 1.
(’) Id. i» Part. Quaest. 11, a. 3 — L. 1 c. Gent. c. 42, et 1. 4, c. 48
— In Ium D. 2, a. 1 ; et D. 34, Quaest. 1, a. 1 — De Pot. Quaest. 3,
a. 6 — Comp. theol. c. 15.
ia Part. Quaest. 3. a. 6 — L. 1 c. Gent. c. 13, 14, 16, 23
— In I“m, D. 8, Quaest 3, a. 1 et 2 — Comp. theol. cc. 14, 16, 17,
124, 122.
de Pot. Quaest. 5, a. 3.
in IIurn, D. 3. Quaest. 1, a. 1 ad ium; et a. 5, in corp. —
De Pot. Quaest. 7, a. 3, etc.
De Verbo Incarnato

ipsa, soluta ab omni subiecto, perfectio albedinis in ea non ter­
minaretur, sed haberet quidquid de perfectione albedinis haberi
potest ; sicut etiam, si daretur sapientia ipsa, iustitia ipsa, mise­
ricordia ipsa, atque ita porro, nihil eis deesset quod pertinere
possit ad rationem sapientiae, iustitiae, misericordiae, etc. : ita
profecto, si datur in natura rerum aliquod ens quod sit subsi­
stens essendi perfectio, impossibile est ut aliquid ei desit de
essendi ratione, et per consequens necesse est ut sit simpliciter
et in omni perfectione infinitum. Neque enim dici potest, illud
ens habiturum causam limitationis ab extrinseco, scilicet a causa
efficiente, quia dato etiam quod causari ab alio non sit contra
rationem esse subsistentis, adhuc stat quod omnis limitatio ab
extrinseco supponit limitabilitatem intrinsecam, sicut possibilitas
extrinseca supponit internam rei non repugnantiam. Nihil quippe
ab extrinseco limitari potest, nisi secundum suam rationem pro­
priam limitabile sit, quemadmodum nihil potest fieri a causa efciente, nisi sit ex sua intrinseca conditione factibile. Atqui esse
subsistens, ut ostensum est, intrinsece repugnat limitationi, quia
nullum continet principium formaliter limitans seu coarctans ad
aliquem particularem essendi gradum. Superest igitur ut purus
ille essendi actus sit absolute et simpliciter illimitatus ζ1).
Ex hoc autem fundamentali principio statim consequitur quod
esse finitum nec est, nec esse potest absoluta exsistentiae per­
fectio, sed oportet ut sit actus alicuius determinatae potentiae
essendi, ad cuius capacitatem contrahatur. Quare entia creata
realiter componuntur ex essentia et esse, et in tantum dicuntur
subsistere in quantum sunt, non quidem esse ipsum, sed habentia
esse in seipsis. «Manifestum est, ait S. Thomas, de Spirit, creatur.
« a. i, quod primum ens, quod Deus est, est actus infinitus, utpote
« habens in se totam essendi plenitudinem, non contractam ad
« aliquam naturam generis vel speciei. Unde oportet quod ipsum
_xw.’ ; %

(l) Cf. S. Thomam, locis supra citatis, praesertim vero, in I, D. 43,
Quaest. i, a. 1 in corp. Caeterum proprius locus huius demonstrationis
est in tractatu de Deo Uno, Quaest 7. Unde, quoad ampliorem decla­
rationem et solutionem argumentorum in contrarium, videnda sunt ea
quae ibi fuerunt exposita.

« esse eius non sit esse quasi inditum alicui naturae, quae non
« sit suum esse, quia sic finiretur ad naturam illam. Unde di« cimus quod Deus est ipsum suum esse. Hoc autem non potest
«dici de aliquo alio.... Omne igitur quod est post primum ens,
«cum non sit suum esse, habet esse in aliquo receptum, per
«quod ipsum esse contrahitur, et sic, in quolibet creato, aliud
« est natura rei, quae participat esse, et aliud ipsum esse partici«patum*. Quod tamen ne absurde intelligas, cogita bene transcen­
dendam hic esse imaginationem. Cum enim imaginatio non re­
ferat nisi res concretas, ipsa autem principia intrinseca, ex quibus
illae constituuntur, nequeat ullatenus attingere, ideo omnem realitatem apprehendit per modum entis ut quod, scilicet ut quod
est, et quod exsistit ; ac per consequens, non assequitur distin­
ctionem inter essentiam et esse, quae in hac via procedendo, pe­
nitus absurda et inconceptibilis est. Sed si praedicta imaginatio
esset vera, sequeretur, ut alia multa praetermittam, nullam dari
compositionem in rebus, aut certe omnem compositionem esse
instar cuiusdam iuxtapositionis, ex qua nunquam resultare posset
unum per se, sed ad summum, unum per accidens. Oportet igitur
corrigere phantasiam, et per rationem concipere quomodo inter
nihilum et ens ut quod, mediet ens ut quo, id est, reale princi­
pium subsistentis, cui etsi reale sit, omnino tamen repugnat in­
veniri separatum in natura rerum : quandoquidem ex hoc ipso,
quod separatum inveniretur in natura rerum, esset ex sese id
quod est et subsistit, cum tamen ex hypothesi tota eius ratio con­
sistat in essendo id quo aliquid subsistit et est.
Dicendum itaque, quod esse in creaturis non se habet ut
quod, sed ut quo, quia alias foret purus et subsistens essendi
actus, adeoque sinpliciter infinitus, ut supra ostensum est.
Hinc S. Thomas, in Boet, de hebdom. lect. 2 : « Sicut non pos« sumus dicere quod ipsum currere currat, ita non possumus
«dicere quod ipsum esse sit». Et 1. 2 c. Gent. c. 52 : «Invenitur
« in eis (angelis) aliqua compositio, ex eo quod non est idem
<in eis esse et quod est». Et rursus, ibid. c. 54: «Ipsum esse est
«actus, et quo est». - Simili modo essentia sive natura cui esse
adiungitur, non est realis ut quod, si secundum se seorsum con-

sideretur. Nam si per se seorsum esset id quod est, non debe­
ret ei adiungi esse, sed foret per identitatem suum exsistere,
quod iam fuit exclusum. Relinquitur ergo ut sit et ipsa, quo ali­
quid subsistens est, sed non eodem modo ac esse, ad quod com­
paratur sicut potentia ad suum actum. Ex hoc enim quod esse
creatum est reale, non ut ipsa per se subsistens exsistentiae per­
fectio, sed ut actus determinatae capacitatis et formae essendi,
necesse est ut aliud reale principium ei respondeat, quod sit illa
ipsa essendi capacitas et forma, secundum quam esse participa­
tur. Et hoc principium (r) vocamus essentiam, quae secundum su­
perius praemissa, est id, quo unumquodque in proprio gradu et
propria specie collocatur. Consequenter vero est titulus habendi
esse, et ratio exigitiva eius, scilicet, id quo aliquid habet esse (2),
vel etiam forma determinativa ipsius esse{?)', denique est id in
quo esse recipitur; nam natura est ut potentia respectu ipsius esse,
in quantum est susceptrva eius (*». Et haec quidem de essentia et
esse, in quantum sunt principia subsistendi. — Nunc autem, si
ipsum individuum essentiae consideretur prout unitum pro­
prio suo esse eidemque subiectum (5), sic tandem habetur id
quod est et quod subsistit, quasi habens suum esse in se, et
sub esse sistens. Unde S. Thomas, in Boet, de hebdom. lect. 2 :
«c Sicut id quod currit significatur sicut subiectum currendi, sic
« id ipsum quod est significatur sicut subiectum essendi. Et ideo,
« sicut possumus dicere de eo quod currit, sive de currente, quod
« currat, in quantum subiicitur cursui et participat ipsum : sic
« possumus dicere quod ens, sive id quod est, sit, in quantum
« participat actum essendi. Et hoc est quod dicit (Boetius): ipsum
(*) Nota quod principium generaliter dicitur illud omne a quo ali­
quid quocumque modo procedit. Dantur autem principia intrinseca et
extrinseca. Intrinseca sunt illa, ex quibus tamquam intimis constitutivis
seu componentibus internis, exsurgit ens quod est.
(’) S. Th. 3a Part. Quaest. 17, a 2.
(*) Id. in Boet de hebdom. lect. 2.
Id. de Spirit, creatur, a. r, in corp.
(*) Proprium esse dico illud, ad quod substantia aliqua creata transcendentalem ordinem habet, et quod vicissim refertur transcendentaliter ad substantiam illam.

«esse (creatum) nondum est, quia non attribuitur sibi esse sicut
«subiecto essendi. Sed id quod est...., suscipiendo ipsum actum
« essendi, est atque consistit, id est, in seipso subsistit ». Sed
iam notanda occurrunt duo ad intelligentiam doctrinae de supsito et natura apprime necessaria.
Primum est, quod cum subsistens creatum nihil aliud sit
quam substantia habens suum proprium esse in se, ut saepe in­
culcatum est, duobus modis sumi et significari potest : realiter
scilicet, et denominative. Realiter sumptum, dicit totum composi­
tum ex essentia et esse, quorum utrumque in sui ratione intrin­
seca claudit. Denominative autem acceptum, dicit tantum sub­
stantiam individuam, connotando esse quod ab illa habetur,
quandoquidem omne subiectum habens perfectionem, a perfectione
habita recte denominari potest. Et simile est de albo, quod rea­
liter consideratum dicit compositum ex subiecto et albedine, sed
denominative dicit solum subiectum, connotando albedinem quae
illud afficit et in eo recipitur. Et haec est ratio cur S. Thomas
aliquando dicit quod esse pertinet ad ipsam constitutionem sub­
sistentis (x), aliquando vero excludit esse ab eo quod importat in
recto ratio suppositi (2). Sed nulla est ibi contradictio, quia ut
bene animadvertit Capreolus in III, D. 5, Quaest. 3 circa finem:
«Album est duplex, denominativum et formale; ita etiam per«sona vel suppositum potest dici dupliciter. Primo modo deno< minalive, et sic suppositum dicitur illud individuum quod per
« se subsistit. Secundo modo formaliter, et sic suppositum dicitur
«compositum ex tali individuo et ex sua subsistentia per se».
(l) «Esse pertinet ad ipsam constitutionem personae », inquit Ange­
licus in tertia Parte, Quaest 19, a 1 ad 4um. Et iterum, in Quodl. 9,
a 3 ad 2Qm : « Esse est in quo fundatur unitas suppositi».
(*) Puta, quando ait 1. 2 c. Gent. c. 54, quod in substantiis intel­
lectualibus « est unica tantum compositio actus et potentiae, quae sci« licet est ex substantia et esse, quae a quibusdam dicitur ex quod est et
esse ; vel ex quod est et quo est. In substantiis autem compositis ex
«materia et forma, est duplex compositio actus et potentiae: prima
«quidem, ipsius substantiae quae componitur ex materia et forma: se« eunda vero, ex ipsa substantia iam composita et esse, quae etiam
«dici potest ex quod est et quo est».

Non mirum igitur videri debet si S. Thomas rem subsistentem
modo una, modo altera ratione accipiat, et per consequens sibi
semper constare dicendus sit, licet quandoque verba discordare
videantur.
Alterum notandum in eo est, quod etsi essentia individui
et individuum essentiae non sint duae realitates extra mentem
distinctae, sed una eademque realitas, ut supra ostensum fuit,
habent tamen formalitates diversas ; quo fit ut non eadem indiscriminatim praedicata suscipiant. Et re quidem vera, in compo­
sito subsistente essentia seu natura non solum recipit actum
essendi, verum etiam determinat ipsum, in quantum ad capacita­
tem essentiae esse contrahitur. Nunc autem, suscipere esse con­
venit essentiae praecise in quantum singularis est et individuata,
quia esse non est nisi singularium. Non ergo essentia seu na­
tura ut sic, sed individuum naturae significari debet ut quod est,
pro quanto scilicet esse habetur ab individuo secundum quod
huiusmodi. At contra, determinatio modi essendi non provenit ex
essentia formaliter qua est singularis, quia alias omnia singularia
tam accidentis quam substantiae haberent eumdem modum essendi, quod constat esse falsum. Dependet igitur determinatio
ista a quidditate essentiae singularis, adeo ut ipsa natura individui, non autem e converso naturae individuum, debeat assignari tamquam id quo modus essendi determinatur: modum au­
tem essendi nunc dico, qui est vel subsistere vel inesse, prout
substantiae competit vel accidenti.
Sic igitur ex individuo naturae substantialis et proprio eius
esse constituitur subsistens creatum, in quo tria veniunt accurate
distinguenda. Primo, ipsum subsistens ut quod; secundo, id quo
subsistit tamquam actu subsistendi; tertio, id quo subsistit tanquam ratione exigitiva subsistentiae. — Ipsum subsistens est in­
dividuum naturae substantialis habens suum proprium esse in se.
Id quo subsistit tanquam actu subsistendi, est esse substantiale de­
bitum huic individuo. Id demum quo subsistit tamquam ratione
subsistendi, est natura huius individui, quae in ordine essentiae,
non accidentalis, sed substantialis invenitur.
Haec itaque diligenter commenda memoriae, quia in materia

de incarnatione valde necessaria, et fere continui usus erunt.
Dico autem continui usus non per modum fundamenti, super quo
theologica explicatio ipsius mysterii innitatur, sed tamen instar
normae, quae iuvet intellectum in efformandis et ordinandis con­
ceptibus suis. Equidem realis distinctio inter essentiam et esse
in creatis tantae est necessitatis, ut sine illa, unio duarum na­
turarum in uno eodemque divino supposito videatur undequaque
inintelligibilis. Verum doctrina de unitate actus essendi in Chri­
sto minime fundatur supra doctrinam philosophicam hactenus de­
claratam. Quin immo, quod apud nos esse exsistentiae non sit re
idem cum natura, directe eruitur et solide deducitur vel ex sola
veritate revelata unionis naturae creatae ad Deum secundum
subsistentiam. Et ideo etiamsi praefata distinctio non probaretur
efficaciter ex argumentis pure rationalibus mox indicatis, adhuc
maneret theologice demonstrata, ut suo loco videbimus, et firma
semper consisteret theologia de Verbo incarnato. Igitur ad abun­
dantiam iuris praemissa sunt argumenta pure metaphysica, ut
scilicet mens connaturalius praeparetur ad inveniendam fidei intelligentiam, et perfecta concordia rationis cum revelatione facilius
ei appareat. Caeterum, quia conclusiones nostrae de unione hy­
postatica nequaquam innitentur demonstrationibus philosophicis,
quas plerique adversariorum pro inani systemate habere volunt,
non est cur in iis firmandis ampliorem nunc operam collocemus :
sed satis est, absolute loquendo, si a conclusione theologica de
reali distinctione essentiae et esse postmodum demonstranda,
removeatur saltem evidens contradictio.
Sunt autem qui existimant repugnare in ipso conceptu prae­
dictam distinctionem realis essentiae a reali esse exsistentiae. Quod
ideo est, ut iam ab initio fuit insinuatum, quia non satis asse­
quuntur conceptum principii quo : cuius scilicet tota realitas, necnon et intelligibilitas, consistit in essendo constitutivum elemen­
tum eius quod subsistit et est (1). Qua in re aliqualiter iuvari po-(*)
(*) « Omnis difficultas, quae fit contra distinctionem exsistentiae
«ab essentia, oritur ex eo quod homines assueti per sensus tractare,
«et numerare tantum individua subsistentia, aegre concipiunt aliquid ita
«esse ut quo, quin simul sit ut quod. Propter quam ipsam rationem

teris sequenti similitudine. Duobus namque modis contingit ali­
quam molem ad sensum stare, seu erectam consistere. Uno modo,
quatenus id quo stat, nihil aliud est praeter ipsam, sicut videre
est in obelisco apud S. Petrum. Alio modo, quatenus id quo
erecta consurgit, est aliquid ab ea realiter distinctum, sicut vi­
dere-est in mole corporis humani, cui ad consistendum vitali vi
opus est. In hoc autem casu, quid est, quaeso, quod consistit ?
Non virtus vitalis, quae solum est quo consistitur ; non moles
corporea seorsum considerata, quia ipsa statim concideret si suf­
ficiens energia deesset ; ergo id quod consistit, est corporis mo­
les in quantum habet energiam in se receptam sibique unitam
ut principium consistendae. Nunc ergo id quod dictum est in
ordine consistendae sensibilis, transfer in ipso ordine exsistendi
seu siibsistendi, et cum propordone ratiocinare. Exsistere enim
nihil aliud est quam consistere extra causas in natura rerum ;
et iam quaeris an consistat extra causas essentia sive natura
realis. Dico autem : Si realis est, profecto consistit, sed consistit
materialiter, ut habens quo consistat seu ut unita actui quo for­
maliter in exercitio suae realitatis sustentatur. Unde si auferre­
tur quo consisdt, simul cum materiali consistentia essentiae au­
ferretur et realitas, quia exercitium realitatis essentiae et mate­
rialis eius consistentia profecto non disdnguuntur. Itaque, si per
exsistentiam intelligeremus hanc ipsam materialem consistendam
extra causas, sic profecto dicendum esset, essentiae realitatem et
exsistentiam, coincidere. Sed si per actum exsistentiae intelligimus principium quod communicatione sui consistendam facit, sic
exsistentia aliud principium est secundum rem ab essentia.
Rursus si dicas : Individuum realis naturae seipso formaliter
reale est; ergo non est reale per distinctum actum exsistentiae; ergo
seipso formaliter est exsistens, respondeo : Ad ι°® dist. Seipso
formaliter reale est, ut quod per se seorsum est, neg. Ut quod
in realitate consistit ratione unionis cum suo actu exsistentiae,
« veteres philosophi ante Aristotelem, et multi ex recentioribus negant
«distinctionem accidentium in eodem supposito, et cuncta componunt
«ex atomis incompositis >. Card. Pallavicini, de Deo 1. 8, c. 3.

MIC. Ad 2nn' : Non est reale per distinctum actum exsistentiae,
quasi habens ab actu distincto intrinsecam constitutionem sui in
propria sibi quidditate, conc. Quasi potens perstare in ordine
realitatum absque unito sibi actu, a quo distinguitur, neg. Ad 3un>
denique : Ergo eo ipso est exsistens, ut in unione cum suo actu
materialiter consistens in natura rerum, conc. Ut absolutum a
distincto comprincipio quo habet consistere, neg. — Ne ergo
somnies terminos unibiles in priori naturae ab invicem seiunctos, et iam exercitio exsistentiae donatos. Sic enim iterum con­
funderes omne principium entis cum ipso ente per se subsi­
stente, et sine ullo fundamento negares a priori intelligibilitatem
entis contingentis, cui repugnat ut extra unionem cum suo essendi actu consistat in ordine exsistentium.
Ultimo tandem animadvertes, (quod ad doctrinam de Verbo
incarnato plurimum confert), talem esse unionem essentiae cura
esse existentiae, ut ex ea non resultet tertia res, quae sit alte­
rius naturae ab utroque componente. Etenim esse minime diversificat distinctivam essentiae rationem, sed pure et simpliciter
tribuit ei consistendam et sustentationem in proprio suo ordine
et gradu. Sed quia de his opportunior disserendi locus dabitur
infra, superest nunc ut de accidentibus, quae enti post primum
esse superveniunt, aliquid dicamus. Ibi enim est ultima ex tribus
compositionibus, quae initio capituli fuerunt commemoratae.
III. — De compositione naturae substantialis cum ac­
cidentibus.
Tria tantum animadversione digna hic occurrunt. Primum
est quod accidens dupliciter dicitur, logice nimirum, et physice.
Accidens logicum est quidquid quocumque modo praeter essen­
tiam speciei est. Et in hoc sensu S. Thomas saepe commemorat
principia individualia, imo ipsum esse, inter accidentia. Sed ac­
cidens physicum de quo solo hic agitur, non est nisi forma quae
nata est advenire subiecto in suo primo esse iam praeconstituto (1). Alterum est quod accidens non constituit subsistens, sed(*)
(*) Sensu logico accidens sumit Damascenus, Dialect, c. 30, cum
ait: < Hypostasis essentiam cum accidentibus, et ut per se subsistat

praesupponit ipsum, uti ex ipsa definitione constat. Tertium de­
nique est, quod nihilominus pertinet ad subsistens ut aliquid
eius. Quidquid enim invenitur in natura rerum, si non est sub­
sistens, est certe subsistentis.
Nota. — In Deo non datur ulla ex tribus supradictis com­
positionibus: nec subiecti et accidentis, quia in Deo nullum est
accidens ; nec essentiae et esse, quia essentia Dei est ipsum
suum esse : nec tandem illa mere logica, quae primo loco recen­
sita est, naturae scilicet et principiorum individualium. Ratio
est quia compositio huiusmodi haberi nequit, nisi ubi principia
individualia ponunt realitatem per quam natura contrahitur. At
vero in Deo ea quae quodammodo respondent principiis individualibus in corporeis, (relationes dico distinguentes personas),
non afferunt realitatem condistinctam a realitate essentiae, sed
ipsa realitate naturae absolutae reales sunt, ut in tractatu de
Trinitate late explicatur. Cum ergo in materialibus natura sit
per se indifferens ad plura vel pauciora individua, ad hanc individuationem aut ad illam, (tum quia ibi omnes individuationes
radicaliter proveniunt ex divisione materiali, tum quia natura
ipsa secundum illas numerice multiplicatur, et per consequens
potest esse in qualibet designata quin esset in aliis) : divinitas nu­
mero una et penitus immultiplicabilis exsistens, est per summam
identitatem realem Pater et Filius et Spiritus Sanctus. Qua­
propter ratio essentiae divinae et ratio relationis personalis non
sunt rationes separabiles sicut ratio humanitatis et ratio Socrateitatis, nec se habent ullatenus per modum partium. Eodem
igitur pacto quo removetur a Deo logica compositio generis et
differentiae, removeri etiam debet compositio naturae et prin­
cipii individualis, quae etsi rationis sit, suum tamen fundamen­
tum habet in quadam compositione reali, ut supra sub num. i
explicatum est. Hoc tamen non obstante, modus intelligendi
personam divinam conformis est modo quo intelligimus individua
< exigit... Nec vero fieri potest ut duae hypostases inter se non dii« ferant ratione accidentium, numeroque inter se distinguantur». Acci­
dentium enim nomine principia individualia hic designari constat.

naturae corporalis, quia Deum nonnisi ex sensibilibus cogno­
scimus, et ideo per quamdam analogiam ad compositionem na­
turae cum principiis individualibus primo loco recensitam, di­
stinguimus in eminentia divini suppositi essentiam communem
et relationem personalem, quae est quasi ratio indi viduans.
Sed ex his, quae dicta sunt, facilis est transitus ad suppo­
situm, de quo sit paragraphus sequens.

De supposito et persona.
I. — De notione suppositi et personae.
Oportet ordiri a definitione, et melioris intelligentiae gra­
tia, methodo divisiva, per successivas eliminationes, cui com­
petat suppositi et personae ratio investigandum est.
Primo igitur ens dividitur in substantiam et accidens, su­
mendo nunc substantiam, non prout est aliquid univocum con­
stituens speciale praedicamentum, sed prout analogatur ad omnia,
quae non sunt nata inhaerere subiecto, et sub hac notione ne­
gativa ad ipsum ens divinum seu increatum extenditur (1). Porro
a ratione suppositi et personae excludi accidens, evidentius est
quam ut probatione indigeat. Ergo suppositum est substantia.
Secundo, substantia dividitur in primam et secundam. « Phi«losophus ponit substantiam dici dupliciter. Dicitur enim uno
«modo substantia ipsum subiectum ultimum quod non praedi« catur de alio, et hoc est particulare in genere substantiae ;
« alio modo dicitur substantia forma vel natura subiecti. Huius
« autem distinctionis ratio est quia inveniuntur plura subiecta
« in una natura convenire, sicut plures homines in una natura
(’) Substantia sensu praedicainentali est id cui competit habere
esse in se ; substantia vero prout dicitur de Deo, est ipsum esse sub­
sistens. Ut igitur notio personae quam tradere intendimus, conveniat
etiam Deo, necesse est accipere substantiam quodammodo transcendentaliter, secundum quod analogice dicitur de eo omni cui non com
petit subiecto inhaerere.

«hominis* ,1). Itaque substantia secunda est natura speciei, seu
natura communis, praecisis principiis individualibus. Substantia
vero prima est singulare substantiae, cui per prius substantiae
nomen competit et ratio, quandoquidem natura speciei nonnisi
in singularibus est. Atqui iterum manifestum est, notionem
suppositi et personae nequaquam substantiis secundis convenire,
quia < nunquam in universalibus persona dici poterit, sed in
< singularibus tantum atque individuis; generalis enim hominis
« nulla persona est, sed vel Ciceronis, vel Platonis, vel singu« lorum individuorum personae singulae nuncupantur ». Suppo­
situm igitur est substantia prima.
Tertio, substantia prima seu individua alia est individua
secundum quid, alia vero individua simpliciter. Individuam se­
cundum quid dico illam, quae minime universalis est ut genus
vel species : quin immo est prorsus determinata in ordine singu­
larium, sed non habet incommunicabilitatem requisitam ut omnino
distincte subsistat, sitque ultimum quoddam subiectum attribu­
tionis. Cum enim individuum dicatur quasi indivisum in se et
divisum a quolibet alio, illud tantum simpliciter individuum
agnoscitur quod de nullo alio praedicatur, et a nullo habetur
vel haberi potest. Porro triplex est communitas repugnans huic
perfectae rationi individui. Prima, quae aliquam habet analogiam
cum communitate universalis, consideratur in natura divina praecisive sumpta sub formalitate absoluti. Divina enim essentia, etsi
maxime singularis et ab omni indeterminatione elongata, adhuc
tamen realiter identica est pluribus relativis inter se oppositis,
de quibus praedicatur. Dicimus namque Patrem esse Deum, et
Filium Deum, et Spiritum Sanctum Deum, sicut dicimus Socra­
tem esse hominem, et similiter Caium, Titium, atque ita porro.
Unde, cum divinitas pluribus communis exsistat quamvis longe
alio modo ac humanitas, non est sub omni respectu individuum
quid. Secunda est communitas partis. Haec consideratur potis­
simum in anima humana, quae etiam separata retinet ordinem
transcendentalem ad corpus, et semper attribui potest perfecto
(l) S. Th. de Pot. Quaest. 9, a. 1.

composito, cuius est de sui ratione intrinseca partiale constitu­
tivum. Tertia demum est communitas assumptibilis, si forte aliqua
substantia integra assumeretur a praeexsistente supposito, et pro
tanto non sisteret in seipsa, sed deberet attribui assumenti ut
aliquid eius, prout de facto contingit in humanitate Christi.
Sola igitur substantia singularis, cui nulla ex praedictis
communicabilitas manet f1), rationem habet substantiae simpliciter
individuae, et ipsa etiam sola est, quae a S. Thoma ut talis
agnoscitur. Ait enim in Quaest. 29 primae partis, substantiam
individuam idem esse ac distinctam atque incommunicabilem (2),
Et iterum, animam humanam, etiam separatam, non posse dici
substantiam individuam quae est hypostasis vel substantia prima,
quia retinet naturam unibilitatis, quasi pars cuiusdam totius (3).
et similia habet in aliis locis frequenter. Quibus praemissis,
statim apparet rationem suppositi vel personae, minime conve­
nire substantiae quae omni ex parte individua non est, quia
huiusmodi substantia adhuc est alicuius, et praedicari potest de
aliquo, adeoque nondum constituit ultimum attributionis subiectum quod per ipsum suppositi nomen importatur. Recte
igitur suppositum dicitur substantia individua, quatenus ly indi­
vidua in plena et adaequata huius nominis acceptione sumitur.
Tandem, inter substantias simpliciter individuas, aliae sunt
in genere intellectualium, aliae vero in genere irrationalium.
Et quia in iis quae sunt naturae intellectualis, excellentiori modo
verificatur propria perfectio suppositi, nempe esse sui ipsius,

1

f

(’) Nota quod praeter tres assignatos communicabilitatis modos, ha­
betur etiam communicabilitas quae dicitur assumentis, Sed ista non est
contra perfectam rationem individui, neque ex consequenti contra ra­
tionem suppositi et personae, quia si aliquis praeexsistens ad suam perso­
nalitatem trahit naturam extraneam, non ideo desinit esse sui ipsius, et
distincte in seipso subsistere, sed solum incipit subsistere secundum
plura. Unde S. Thomas, in III, D. 5, Quaest. 2, a. 1 ad
«plex incommunicabilitas est de ratione personae.... Non est autem
«contra rationem personae communicabilitas assumentis ».
(*) S. Thom, in prima parte, Quaest. 29, a. 1 ad 3um. Et de Pot.
Q. 9, a. 2 ad i2um.
(·) S. Th. 1“ Part. Quaest. 29, a. 1 ad 5*“·
»

seu in se et per se (ipsa enim habent dominium sui actus, et
non ordinantur principaliter in aliorum utilitatem sicut irrationalia), ideo speciale nomen ad dignitatem pertinens eisdem in­
ditum fuit, quod est personae nomen (*). Concludendum itaque,
legitimam esse notionem personae a Boetio assignatam ; Ratio­
nalis naturae individua substantia. In qua quidem definitione
vox substantia accipitur communiter, prout abstrahit a prima vel
secunda. Vox individua determinat substantiam ad standum pro
substantia prima, et quidem sensu strictissimo, prout excludit
omnem communicabilitatem repugnantem ultimo attributionis subiecto. Denique vox rationalis accipitur generatim pro intel­
lectivo, eo scilicet modo, quo ipsi angeli a Patribus nonnunquam
rationales appellantur.
Ad hanc autem definitionem omnino reducitur illa alia quam
saepe tradit Angelicus : Distinctum subsistens in aliqua
natura, (utique intellectuali, si de supposito quod est persona
sermo sit). Et sane, in hoc quod dicitur subsistens, significatur
substantia individua prout excludit communitatem assumptibilis,
quia illud quod in se subsistit, quamdiu in se subsistit, ab alio
praeexsistente supposito nequaquam assumi potest. Praeterea,
cum additur subsistens in aliqua natura, signatur substantia in­
dividua prout excludit communitatem partis, quia subsistens in
natura possidet totam naturam, et non est solum aliqua naturae
pars quae toti attribuitur. Denique per appositum distinctum,
(') Persona et suppositum in intellectualibus quoad rem signifi­
catam omnino convertuntur, quia persona non addit nisi determina­
tionem naturae rationalis. Differunt tamen quoad significationis modum,
quia suppositum est nomen intentionis, persona vero est nomen rei.
Suppositum, inquam, est nomen intentionis, quatenus rem significat a
conditione quam habet in intellectu. Non enim dicitur suppositum quasi
realiter positum sub omnibus quae hypostasi insunt, sed quasi subiectum
cui in propositionibus quas format intellectus, attribuuntur et natura, et
subsistentia, et principia individualia, et esse, et accidentia, etc. E
contra, persona est nomen rei, quatenus hypostasim rationalis naturae
significat ab eo quod competit ei in seipsa, hoc est, a dignitate ei
propria, ut bene explicat S. Thomas in prima parte, Quaest, 29, a. 3

designatur substantia individua prout excludit omnem aliam
communitatem quae esset contra rationem suppositi, (puta com­
munitatem quae invenitur in natura divina), quia id quod di­
stincte subsistit in aliqua natura, nullo modo communicabile est
pluribus huius naturae suppositis, ut ex terminis evidens est.
Igitur definitio ista cum illa Boetii est omnino idem.
Hactenus de notione suppositi et personae in communi. Se­
quitur nunc quaestio de eo in quo haec notio salvatur.
II. — De eo quod vérifient rationem personae, sive in
divinis, sive in creatis.
Sciendum in primis est, « quod aliquid significat dupliciter:
«uno modo formaliter, et alio modo materialiter. Formaliter
«quidem significatur per nomen, id ad quod significandum nomen
«est principaliter impositum, quod est ratio nominis, sicut hoc
«nomen homo significat aliquid compositum ex corpore et anima
«rationali. Materialiter vero significatur per nomen, illud in quo
< talis ratio salvatur, sicut hoc nomen homo significat aliquid
«habens cor et cerebrum, et huiusmodi partes sine quibus non
« potest esse corpus animatum anima rationali. Secundum hoc
< ergo dicendum est quod hoc nomen persona communiter sumpta,
« nihil aliud significat quam substantiam individuam rationalis
« naturae. Et quia sub substantia individua rationalis naturae
«continetur substantia individua, id est incommunicabilis, tam
« Dei, quam hominis, quam etiam angeli, oportet quod persona
«divina significet subsistens distinctum in natura divina, sicut
«persona humana significat subsistens distinctum in natura hu«mana, et haec est formalis significatio tam personae divinae,
«quam personae humanae»(1). Sed formalis significatio non de­
terminat quid sit illud in quo secundum varias naturas ratio sub­
sistentis distincti salvatur; et ideo superest inquirendum de mate­
riali significato personae, in Deo primum, deinde in creaturis.
Et primo quidem quoad personam divinam, observandum
est quod essentia seu natura Dei est formaliter ipsum esse
subsistens ; est insuper ex necessitate quidditatis suae prorsus·
(») S. Thom, de Pot. Quaest. 9, a 4.

singularis, immultiplicabilis, divisa atque distincta ab omni sup­
posito quod in numerica eius unitate non sit. Quapropter si esset
incommunicabilis pluribus, etiam ad intra, verificaret ex sese
rationem substantiae undequaque individuae, et ex consequenti
personam constitueret, eo modo quo ludaei in Deo personam
intelligunt. Ast non ita est, ut ex tide Trinitatis edocemur. Et
ideo ratio subsistentis distincti in natura divina non salvatur nisi
in eo quod est subsistens propter realem identitatem cum essentia,
et aliunde, id est ex propria sua ratione, potest esse distin­
guens ac distinctum in divinis. In divinis autem non potest esse
distinctio secundum rem absolutam, sed solum secundum rela­
tiones, ut in materia de Trinitate fuse ostenditur. Superest ergo
ut persona in Deo dicat relationem prout est re idem cum es­
sentia seu subsistentia divina f1). Unde S. Thomas ubi supra :
« Persona divina formali significatione significat distinctum sub« sistens in natura divina, et quia hoc non potest esse nisi re< latio vel relativum, ideo materiali significatione significat re< lationem vel relativum ». Et si quidem relatio significetur
nomine concreto per modum rei subsistentis, tunc ponitur in recto
in notione divinae personae, quae est relativus, puta Pater vel
Filius, in natura divina subsistens. Si autem nomine abstracto
et per modum formae, tunc ponitur oblique in significatione
divinae personae, quae nihil aliud est quam subsistens in natura
divina, relatione distinctum, puta paternitate, filiatione, proces­
sione. Sed amplior horum declaratio pertinet ad proprium tra­
ctatum de Deo trino in personis. Interim vero unum hoc spe­
cialiter investigandum restat, videlicet quid sit in divinis perso­
nalitas abstracte significata, puta esse personale Verbi, de quo
in sequentibus mentio saepius habebitur. Nec difficilis sane re­
solutio est, quia si persona divina est subsistens relatione distin­
ctum, ergo personalitas nihil aliud importat praeter subsisten­
tiam distincto modo habitam per relationem personalem, adeoque
C) In his semper supponitur quod relatio divina non est de for­
mali subsistentia, sed identice tantum. De quo vide Tractatum de Deo
Trino, praesertim in epilogo, J 2.

esse personale Verbi bene assignatur cum dicitur : subsistentia
divina prout distincto atque incommunicabili modo per relatio­
nem filiationis habita a Verbo (\). Et de supposito quidem di­
vino, hactenus.
Nunc autem si ad principia constitutiva suppositi creati,
puta humanae personae, animum convertas, facile intelliges duo
requiri et sufficere ut verificetur ratio distincti subsistentis in
natura : primo quidem individuum naturae, sive naturam com­
pletam prout ad gradum individualem contractam per individua­
lia principia : tum secundo esse proprium huius individui, quod
scilicet in eo sit receptum ut proprius actus in propria potentia.
Ex primo enim horum habetur distinctum in natura, quia diffe­
rentia individualis, puta socrateitas, facit distinctum in specie seu
natura humana. Ex altero autem habetur subsistens, quia ut su­
pra praemisimus, subsistens in creatis nihil est aliud quam sub­
stantia habens suum proprium esse in se. Quodcumque horum
tollas, perit ratio suppositi ; ubicumque haec duo coniuncta inve­
niuntur, constituitur suppositum, et in intellectualibus, persona.
Hoc certe sensu dixit auctor de totius logicae Aristotelis summa,
Tract. 2, cap. 2, inter opuscula S. Thomae: «In creaturis esse
«essentiae et esse actualis exsistentiae differunt realiter ut duae
■«diversae res... Unde in quacumque substantia creata est com.
...
« positio esse et essentiae, quae non est compositio materiae et
< formae, sed est compositio duorum principiorum suppositi, quo« rum essentia est potentia, et esse est actus. Unde esse respectu
(‘) Est et alia ratio significandi personalitatem divinam, quae tamen
■a priori non differt quoad rem significatam, sed quoad logicam com­
positionem terminorum tantum, dum scilicet enuntiatur in recto quod
prius ponebatur in obliquo, et vice versa. Porro si persona divina con­
sideretur formaliter et reduplicative secundum quod est distincta in
communi natura, et facit numerum in divinis, tunc personalitas expli­
cari debet ponendo in recto id quod est distinctionis principium, ut­
puta si dicas quod est distinctus modus relativus subsistendi in natura
divina. Si autem consideretur reduplicative ut est subsistens, quo
modo consideratur semper in materia de incarnatione, quae est unio
naturae creatae ad divinam personam secundum subsistentiam, tunc in
recto poni debet subsistentia ipsa, ut supra in textu.
Dr Werbû Incarnato

«essentiae dicitur accidens (logicum), quia est extra essentiam
< rei, et dicitur substantia (reductive) quia est in genere substan« tiae sicut principium suppositi». Cui doctrinae conforme esth
quod ipse S. Thomas dicit in tertia parte, Quaest. 19, a. 1 ad
4nm: «Esse pertinet ad ipsam constitutionem personae». Et in
Quodl.ç.a, 3ad 2M : «Esse est id in quo fundatur unitas suppositi;
«unde esse multiplex praeiudicat unitati essendi». Certum igitur
est, non solum ex principiis, sed etiam ex diserta et explicita
S. Thomae doctrina, quod esse est principium suppositi con­
stitutivum. Certum etiam est apud ipsum, quod naturae indivi­
duae non habenti suum esse in se, nec suppositi nomen compe­
tit, nec ratio. Quo posito, iam non videtur tanti momenti con­
troversia inter quosdam exstistens, an esse includatur intrinsece in
significatione personae, an tantum de connotato. Ceterum, utrum­
que dicendum est conformiter ad doctrinam Angelici, prout sup­
positum vel denominative vel formaliter accipitur, iuxta superius
praemissa cum de subsistentia ageretur.
Verumtamen, etiam atque etiam considerandum est quod esse
non recte diceretur principium suppositi, si sumeretur pro exsi­
stentia sine addito. Nam in intellectu exsistentiae praecisive qua
talis, nihil revera est quod ad propriam personalitatis rationem
pertineat, et ideo, qui inde fundamentum accipiunt adversarii,
nimis facilem sibi victoriam adsciscunt, imputantes nobis quod
nostrum non est. Itaque illud esse de quo nunc loquimur, non
est quodcumque esse, sed esse proprium huius vel illius nu­
mero substantiae: ad quod scilicet ipsamet transcendentaliter re­
fertur ut potentia ad suum actum, et quo habet exsistere, non
quavis ratione, sed determinate in se. Sicut igitur subsistentia
addit supra exsistentiam in communi determinationem modi existendi, ita etiam esse quod dicitur principium suppositi, non .tam
late patet quam actus essendi generaliter acceptus, quia non est
nisi esse quod ad unamquamque substantiam comparatur ut suum,
adeoque praestat exsistere per se, id est, subsistere. Porro, etsi
nuda exsistentiae notio non inveniatur in notis quae supposito
et personae propriae sunt, at certe exsistentiam in se sive subsi­
stentiam primo et principaliter in iis includi, nemo est qui in fi-

cietur. Unde Damascenus, Dialect, c. 43: «Sciendum, inquit,
«sanctos patres, hypostasim et individuum et personam pro eo■rdem usurpasse: nempe pro eo, quod per se atque in propria
<subsistentia constat et subsistit, numeroque differt, ac certum ali« quem significat, ut Petrum, Paulum, aliquem equum, etc.».
Recte ergo assignata manent principia suppositi apud nos.
Sed quia in supposito non solum illa sunt, per quae constituitur,
verum etiam alia, quae post primum esse superveniunt, ideo :
III. - De iis quae praeter constitutiva supposito insunt.
Omnia fere sequuntur ex dictis. Etenim accidens nullo
modo est principium suppositi constitutivum, nec principium dis­
tinctionis, nec principium subsistentiae eius. Si ergo accidentia
sunt suppositi, fatendum sane est multa inesse supposito praeter
principia quibus constituitur. Atqui revera accidentia omnia ad
suppositum pertinent, quia eius est esse secundum quid, cuius
est esse simpliciter. Et facile confirmatur ; nam suppositi nomen
eatenus fuit impositum rei incommunicabiliter subsistenti, qua­
tenus supponitur omnibus quae in re sunt, eorum praedicatio­
nem recipiendo (x). Hinc S. Thomas, in III, D. 5, Quaest. 1,
a. 3 : « Est ergo ratio personae, quod sit subsistens distinctum,
t et omnia comprehendens quae in re sunt ». Non tamen omnia
titulo aequali, sed quaedam ut constitutiva, quaedam vero ut su­
peraddita. Unde in tertia parte, Quaest. 17, a. 2, idem S. Doctor
dicit : « Est considerandum quod si est aliqua forma vel natura,
« quae non pertineat ad esse personale hypostasis subsistentis,
« illud esse non dicitur esse illius personae simpliciter, sed se­
cundum quid, sicut esse album est esse Socratis, non in
« quantum est Socrates, sed in quantum est albus. Et huiusmodi
«esse nihil prohibet multiplicari in una hypostasi vel persona....
« Sed illud esse quod pertinet ad ipsam hypostasim vel perso< nam secundum se, impossibile est in una hypostasi vel persona
« multiplicari, quia impossibile est quod unius rei non sit unum
«esse». Quotiescumque igitur suppositum menti obversatur,
non solum considerare oportet quid de eo debeat praedicari, verum
etiam qua ratione et quo titulo praedicetur attendendum est.
(*) S. Thom., in tertia parte, Quaest. 2, a. 3.

Sed iam pronum est assignare discrimen inter naturam et
hypostasim ; cuius discriminis neglectus fuit haereticis occasio
errandi in mysterio incarnationis, ut ab initio praemonuimus.
Hinc :

De discrimine naturam inter et personam.

Discrimen illud considerari potest, vel quoad rem, vel quoad
modum significandi.
Quoad rem, natura et suppositum in Deo minime differunt,
ut constat. Sed in creaturis quibuslibet distinguuntur distinctione
reali inadaequata, quatenus suppositum dicit naturam individuam
in quacumque specie, et addit aliquid aliud, scilicet esse pro­
prium huhismet individui~ùt~cÔnstitu’tîvurri, et accidentia ut inte­
grantia. « In solo Deo non invenitur aliquod accidens (sive lo< gicum, sive physicum), praeter eius essentiam, quia suum esse
«est sua essentia, ut dictum est, et ideo in Deo est omnino idem
«suppositum et natura. In angelo autem, (ac per consequens in
« qualibet creatura), non est omnino idem, quia aliquid accidit ei
« praeter id quod est de ratione suae speciei, quia et ipsum esse
< angeli est praeter eius essentiam seu naturam, et alia quae« dam ei accidunt, quae omnino pertinent ad suppositum, non au« tem ad naturam » (1).
Nunc autem, quoad modum significandi, necesse est ut tam
in creatis quam in divinis natura a supposito differat, quidquid
aliunde sit an in Deo una tantum persona absoluta, vel plures

‘r<·. •

0) S. Thom. Quodl. 2. a. 4 — Et nota bene quod ubicumque ait
S. Thomas quod in angelo suppositum a natura non difiert secundum
rem. (puta 1. 4 c. Gent. c. 55, et alibi passim), tunc sumit suppositum
sensu denominative, ut explicatum est supra: nimirum pro eo quod si­
stit sub esse suo, ita ut esse sub quo sistit, sit solum de connotato. Et
iuxta hanc acceptionem verum est quod suppositum, quoad ea quae im­
portat in recto, non distinguitur in angelo secundum rem a natura. Quia
in substantiis separatis non -sunt principia individualia contrahentia na­
turam a gradu specifico ad individualem, sed unicum individuum est
tota natura sive tota species.

personae relativae inveniantur. Et ratio est quia res divinas
nominamus secundum analogiam inferiorum. Porro naturam
semper significamus per modum formae, et cum praecisione eo­
rum omnium, quae de constitutivo eius non sunt, Suppositum
vero significamus per modum perfecti subsistentis, nihil praeci­
dendo ex eis, quae ei insunt quocumque modo, sive sint princi­
pia ipsius constitutiva, sive non. Et hinc accipitur fundamentalis
illa differentia inter unionem creaturae ad Deum in natura et unio­
nem in persona. Hinc apparet vera ratio cur duae illae uniones
in tantum distare dicantur, ut altera exhibeat absurdum et mon­
struosum doctrinae commentum, altera vero sublime illud arca­
num quod fides catholica veneratur. Diversitas enim non pro­
venit ex hoc quod natura divina et persona divina sint aliud et
aliud, absit ; sed ex hoc quod ratione discriminis in modo signi­
ficandi, alius atque alius unionis modus designatur cum dicitur
unio in natura et unio in persona Si enim dicerem unionem
'***■ —
■
—» ■·■■
humanitatis ad Deum factam esse in natura, dicerem Deum et
creaturam convenisse ut partes constitutivas alicuius novae es­
sentiae, quae amplius nec Deus esset nec creatura, sed quod­
dam tertium ex iunctione utriusque resultans. E contra cum dico
unionem hanc factam esse in persona, non eam unionem designo,
ex qua nova debuerit persona exsurgere, quia si quid signifi­
catur ut inclusum in persona, non ideo significatur ut’-constitu­
tivum, quo variato, ipsum constitutum varietur necesse est.
Hinc tandem realis distinctio personae et naturae in creatis
explicat qui fieri potuerit ut aliqua natura creata assumeretur a
Verbo; nam si natura et persona apud nos essent re omnino idem,
natura semper haberet incommunicabilitatem, quae est propria
personae, et ideo, non secus ac persona, foret inassumptibilis.
Distinctio autem personae et naturae tam in divinis quam in
creatis quoad modum significandi, rationem exhibet cur secun­
dum fidem dicendum sit, unionem incarnationis factam fuisse soe
him in persona, nequaquam vero in natura.
Sed haec ut summarie nunc dicta accipias velim. Adhuc
enim versamur in praeambulo, in quo ne aliquid dissimulare
videamur, post declarationem principiorum S. Thomae de na-

tura et supposito, oportet commemorare principia sat diversa,
quae a quibusdam theologis defenduntur, et pro hac exposi­
tione ponitur sequens capitulum.

II.
DE NATURA ET SUPPOSITO
PRINCIPIA AB ALIIS THEOLOGIS PROPUGNATA.

i. Opinio Caietani,
Fere consentit Caietanus quoad principia hactenus expo­
sita, nisi quod ad constitutionem suppositi seu personae in
creatis requirit modum realiter distinctum tum a natura, tum
a principiis individualibus, tum ab esse exsistentiae f1), per
quem substantia jingularis fit incommunicabilis, ultimo in seipsa
terminata, ac per hoc, susceptiva proprii actus essendi. « Est igi< tur personalitas, inquit in tertiam Partem, Quaest. 4, a. 2, rea« litas constitutiva personae ut sic; et ideo ad eam consequuntur
« negationes et repugnantiae ad esse quo, et esse partem, et
< capacitates ad personales realitates, ut sunt actus essendi, et
«quod est, et habens esse, et reliqua quae hypostasi attribuuntur.
« Est autem huiusmodi realitas in genere substantiae reductive,
< sicut reliquae rationes constitutivae substantiarum, ut rationale
« et huiusmodi, quamvis non sit differentia proprie loquendo, sed
< est terminus ultimus, ac ut sic, purus, naturae substantiae » . Con­
sequenter opinatur Caietanus hypostasim intrinsece constitui
natura individua et termino illo substantiali ; propriam autem
exsistentiam non pertinere ad personalitatem, nisi per modum
consectarii, quatenus impossibile est ut esse proprium non con­
i’) Hic habes primam originem modorum substantialium, de qui­
bus recte ait Tiphanius in suo opere de hypostasi et persona, c. 40 :
« Tota haec de modis, praesertim substantialibus, deque eorum di«stinctione doctrina, mihi et plerisque aliis, nova et parum probabilis
«esse videtur. Ac eius novitatem vel ipsi modistae agnoscunt et con«fitentur. Nam Gabriel Vasquez, Disp. 41 in 3am Partem, c. 4. n. 22,
<loquens de modo unionis hypostaticae quem ipse defendit, ait nun« quam fortasse venisse in mentem Sanctis Patribus, eumque scholastica
* disputatione non multis abhinc annis adinventum esse».

sequatur substantiam praedicta modalitate in seipsa clausam et
undequaque terminatam. Quare si a Caietano quaeras cur huma­
nitas Christi non sit persona, ratio formalis apud ipsum non
erit, quia caret suo proprio esse (quamquam hoc ipsum om­
nino admittat Caietanus), sed ratio formalis est quia deest supradictus modus seu terminus naturae, Verbo supplente illam
realitatem in natura humana, quae ex necessaria consequentia
in communionem esse eius assumitur.
Fundamenta autem Caietani partim ex ratione desumuntur,
et partim ex quibusdam S. Thomae testimoniis. Et ex ratione
quidem nihil aliud video ab ipso afferri, nisi quod oportet di­
stingui substantiam sumptam pro hypostasi, a substantia sumpta
pro essentia seu natura etiam individuata. Item, quod persona­
litas non potest in aliquo negativo consistere, sed necessario est
in aliqua re positiva. Quod attinet ad S. Thomam, adducit Caie­
tanus duo loca tantum, in quorum primo dicit S. Doctor, quod
«esse consequitur naturam, non sicut habentem esse, sed sicut
«qua aliquid est; personam autem sive hypostasim consequitur,
«sicut habentem esse» ζ1). In secundo autem, docet quod na­
tura non est subiectum relationis filiationis, sed solum supposi­
tum (2); Verum haec omnia, si quid probant, probant tantum
realem distinctionem suppositi a natura in creatis. Eiusmodi au­
tem distinctio, ut ex disputatis in praecedenti articulo patet, op­
time stat sine additamento modalitatis, quam primus adinvenit Caietanus, quaeque non solum sine fundamento adstruitur,
sed etiam in suis notis considerata, chimaerae simillima esse vi­
detur.
Et re quidem vera, substantia creata in seipsa terminatur,
fitque suppositum, per hoc ipsum quod est singularis, et com­
pleta in ratione naturae, et sistens sub suo proprio esse. Porro
terminus ille a Caietano assertus nihil facit ad singularitatem,
quae per individualia principia iam habetur; nihil etiam ad com­
plementum naturae, puta humanitatis, quae ex corpore et anima
(’) S. Thom., in Tertia Parte, Quaest. 17, a. 2 ad ι«“.
(·) Ibid. Quaest. 35, a. 5.

rationali adaequate est qpustituta. Eatenus ergo aliquid conferret
ad personalitatem, quatenus sine illo individuum naturae non
esset susceptivum proprii actus essendi. Hoc autem gratuitum
omnino est et voluntarium, quandoquidem natura substantialis·
individua de sui intrinseca ratione est, cui naturaliter competit
habere esse per se et in se. Nec tantum gratuito inventus, verum
etiam chimaericus modus esse noscitur. Nam teste inventore suo,
est terminus purus, qui nullam dicit causalitatem, «ita quod, non
«solum est extra genera causarum extrinsecarum, sed etiam
•x extra causas intrinsecas, quoniam nec in genere causae for« malis, nec in genere causae materialis se habet ad naturam,
« sed ut terminus eius > (l). Et quasi difficultatem praeoccupans,
quae ultro cogitanti occurrit: < Nec hoc figmentum est, inquit,
• sed testimonium habet ex terminis quantitatis : punctum enim
« est ita terminus lineae, quod nulla causa est illius ». Sed con­
tra est quod terminus purus nusquam aliquid positivum est prae­
ter rem terminatam, nam punctum terminans lineam nihil omnino
addit lineae nisi negationem ulterioris extensionis. D’cit enim
illud lineae ultra quod nihil lineae est, et quia per hanc ipsam
negationem subit denominationem termini, si linea protrahe­
retur, eo ipso terminus esse desineret, nihil de suo esse amit­
tendo. Hinc igitur, realitas positiva a principiis naturae realiter
distincta et ab eis auferibilis, quae naturam terminaret non com­
plendo eam, aut aliquid ei praestando per modum causae for­
malis. sed purum limitem afferendo, iure meritoque inter ima­
ginationis figmenta recensetur. Simul enim aliquid adderet et
nihil adderet. Aliquid adderet pro quanto asseritur esse positi­
vum principium praeter principia constitutiva rei terminandae ;
nihil adderet pro quanto dicitur esse purus terminus, cuius
adaequata ratio proponitur in essendo illud rei, post quod nihil
rei est. Quae omnia contradictionem involvunt, ut apparet in ter­
minis. Dicendum igitur quod personalitas seu supposilalitas in
creatis non est modus a Caietano confictus, sed individualitas
subsistentis, ad quam duo requiruntur et sufficiunt : ut scilicet
(V Caietanus, ubi supra.

singulare substantiae sit integrum in natura (sic enim excludi­
tur communitas partis), et sub suo proprio esse sistat (sic enim
excluditur communitas assumptibilis).
Testimonia autem S. Thomae intentum Caietani non evin­
cunt. - Non primum, ubi solum dicit quod esse non consequitur
naturam sicut habentem esse, adeo ut ex dualitate naturarum in
Christo minime liceat inferre quod sint pariter in eo duo esse.
Natura enim est quo subsistitur tanquam ratione subsistendi ; so­
lum autem suppositum est qiiod subsistit et habet esse. Et siqui­
dem natura creata uniatur suo proprio esse, tunc est suo indi­
viduo subsistendi ratio. Sin autem proprium esse non adsit, sicut
in incarnationis mysterio factum est, tunc non subsistit proprium
huius naturae individuum, sed suppositum assumens subsistit et
habet esse etiam secundum naturam assumptam. Non ergo necesse
est ut semper multiplicetur esse subsistentiae secundum numerum
naturarum. Hoc docet S. Thomas in loco citato, et nihil aliud,
ut legenti patebit (x). Sed multo minus convincit alterum testi­
monium, ubi explicans S. Doctor quomodo relatio filiationis quam
habet Christus ad B. Virginem non sit nisi rationis relatio, fun­
damenti loco ponit quod subiectum relationis filiationis est sup­
positum, non natura. Cum igitur suppositum aeternum Filii Dei
sit incapax omnis relationis realis ad creaturas, relatio praedi­
cta realis esse non potest. Hoc autem ratiocinium supponit hu­
manitatem Christi non esse idem cum persona Verbi (quod pro­
fecto omnes confitemur), vel etiam naturam creatam semper a
supposito distingui ; nulla tamen vel apparens ratio affertur in­
nuens realem hanc distinctionem provenire a modo sive termino,
de quo hactenus fuit sermo. Non ergo admittenda videtur opinio
Caietani.
2. — Opinio Suarezii.
A doctrina in praecedenti articulo exposita adhuc magis
discedunt Suarez et alii post eum theologi. Sequuntur quidem
Caielanum in eo quod existimant personalitatem, sive (ut aiunt)
(l) Amplior horum declaratio, et praesertim modi loquendi hic a
S. Thoma adhibiti, habetur infra, ubi de consequentibus unionem, Quaest.
16-17. Vide ea, quae ibi exponentur.

subsistentiam f1), esse modum quemdam substantialem, quo natura
singularis terminatur ac veluti in se clauditur, et formaliter ef­
ficitur hypostasis : « Tertio suppono, inquit ipse Suarez, de In< earn. Disp. u,Sect. 3, in rebus creatis perseitatem exsistendi
« non convenire naturae formaliter per se ipsam, seu per exsi« stentiam suam, sed per aliquid reale, et in re ipsa ab illa et ab
«eius exsistentia distinctum.... Et hoc satis nobis manifestavit
« mysterium incarnationis, in quo repentur humanitas in rerum
« natura absque propria perseitate exsistendi quam ex se habet....
«Suppono in rebus creatis, per eumdem omnino terminum seu
« modum positivum substantialis naturae constitui rem per se
«exsistentem et omnino incommunicabilem, et consequenter per« sonam vel suppositum » (-).
Verum, quia praedicti theologi identificant in creatis naturam
cum actu essendi, necesse est ut dicant hunc modum superve­
nire enti in suo substantiali esse iam praeconstituto. In quo certe
a Caietano dissentiunt, atque etiam, ut videtur, multo faciliorem
ansam suis contradictoribus praebent. Nam primo, quidquid ad­
venit rei post esse substantiale, accidentaliter advenit nisi traha­
tur in communionem huius esse substantialis, quod quidem in
praedictorum auctorum principiis impossibile omnino est. Se­
quitur ergo, modum sic dictum subsistentiae esse accidens : acci(*) Hic nota quod si subsistentia in suo nativo et maxime proprio
sensu sumatur, non est omnino idem ac personalitas, quia persona est
subsistens, non quodeumque, sed distinctum seu incommunicabile, et
licet nihil sit incommunicabile nisi subsistens, aliquid tamen est subsi­
stens quod incommunicabile non est. Praeterea in Deo persona non ex
eodem formaliter incommunicabilitatem habet, a quo subsistentiam. Ha­
bet enim incommunicabilitatem ex nota propria relationis, subsistentiam
vero ex reali identitate cum essentia absoluta. Et ideo, etsi in docu­
mentis ecclesiasticis subsistentia nonnunquam per quamdam extensio­
nem pro personalitate sumatur, non sunt promiscue usurpandae hae
voces tamquam synonymae, quia facile deveniretur ad confusionem con­
ceptuum.
(*) Cf. etiam Suarez in Metaphysica, ubi de subsistentia et sup­
posito. Item Gregorium de Valentia, in III, D. 1. Quaest. 4, Puncto 2.
Item varia documenta apud Franzelin, de Verbo incarnato, Thes. 30,
n. 2.

dens dico, non sensu logico, prout omne id quod est praeter
rationem speciei accidens vocari potest, sed sensu physico et
praedicamentali, prout quidquid recipitur in eo quod praehabet
esse simpliciter, eidemque inhaeret afferendo novum esse, acci­
dens dicitur et est. Si autem est accidens, fieri nequit ut sit
hypostasis constitutivum, adeoque, cum vocatur modiis substan­
tialis, contradictoria iunguntur, quae sese invicem destruunt. —
Adhuc, si natura est per identitatem sua exsistentia, ut isti au­
ctores volunt, ergo est per semetipsam id quod est. Et si est per
semetipsam id quod est, profecto est per semetipsam in se et per
se, quin debeat consequi perseitatem exsistendi ex aliquo supe­
raddito. — Denique, cum possibile sit, fatentibus adversariis, ut
natura substantialis inveniatur in natura rerum sine modalitate
de qua nunc sermo, contingeret, verificata hypothesi, ut substantia
esset subsistens simul et non subsistens : subsistens quidem, quia
non esset in alio, sed in se ; non subsistens, quia careret modo
subsistentiae. Sed haec profecto consociabilia non sunt.
Caeterum nulla omnino ratio demonstrativa affertur praeter
illam, quam deducunt ex mysterio incarnationis. Porro ratio ista
nullam habet efficaciam, ut iam insinuatum est, et in sequentibus
amplius declarabitur. Non ergo videtur admitti posse opinio
Suarezii.
3. — Opinio Scoti.
Duae praecedentes opiniones adstruunt saltem realem ac po­
sitivam distinctionem naturam inter et suppositum in creatis.
Sed Scotus in III, Dist. 1, opinatur suppositum addere tantum
negationem aliquam supra naturam individuam. Et haec est ne­
gatio duplicis dependentiae : dependentiae scilicet aptitudinalis,
quam semper retinet anima rationalis, et dependentiae actualis
qualis invenitur in humanitate Christi. « Constituit Scotus ratio« nem hypostaseos in negatione dependentiae actualis et aptitudinalis:
<1 hoc est, ut substantia sit nec actu dependens ab altero ut sup« posito, sicut est humana natura Christi dependens actu, nec
«ex se postulet talem dependentiam,-ut eam postulat anima hu« mana etiam separata... Docet porro Subtilis, naturam singula< rem et integram per se constitui in tali independentia, non

i aliquo positivo ultra illam entitatem, quae est haec natura ».
Ita Cardinalis Franzelin (l), qui cum multis modernis eamdem
sententiam sequitur. Quare, ponendo nunc a parte animam hu­
manam, quae non est nisi pars naturae, et loquendo de sola na­
tura singulari integra : natura illa iuxta Scotum, in ratione per­
sonae ultimo constituitur per hoc, quod actu non unitur nobiliori
supposito ; si autem actu unitur, per hoc ipsum formaliter cadit
a ratione personae seu hypostasis. Unde tandem natura et sup­
positum in creatis sunt realiter idem, et sola ratione differunt,
ut concludit Franzelin, de Verbo incarnato, Thes. 30.
Videri ergo posset opinionem istam esse admittendam, immo
esse veram et genuinam ipsiusmet S. Thomae sententiam. Ait
enim Angelicus in tertia Parte, Quaest. 4, a. 2, ad 2um : « Na* turae assumptae non deest propria personalitas propter defe« ctum alicuius quod ad perfectionem humanae naturae pertineat,
«sed propter additionem alicuius quod est supra naturam hu­
it manam, quod est unio ad divinam personam ». Et similiter in
III, D. 6, Quaest. 1, a. 2, ad 5a“ : < Ex hoc ipso quod compo*. situm ex anima et corpore non adiungitur alteri subsistenti....
< sequitur quod coniunctum sit homo : unde si Christus huma< nam naturam quam assumpsit, deponeret, ex hoc ipso esset homo
«illud coniunctum ex duabus substantiis».
Sed contra est quod repugnat omnino ut aliquid ultimo
constituatur in ratione personae per negationem unionis cum
altero supposito.
Etenim primo, ultima nota suppositi est incommunicabilitas,
cum iuxta omnes suppositum definiatur substantia individua, id
est, incommunicabilis. Atqui negatio actualis unionis cum altero
supposito non facit substantiam incommunicabilem, sed solum
actu incommunicatam. Ergo substantia ultimo non constituitur in
ratione suppositi per negationem actualis unionis cum altero sup­
posito.
Replicabunt
adversarii,
non
esse
de
ratione
hypostasis
•
e
incommumcabilitatem omnimodam, etiam per respectum ad po­
tentiam Dei absolutam ; sed sufficere ut aliquid sit actu incom
(') De Verbo incarnato. Thes. 29, Coroll. 3.

municatum et naturaliter incommunicabile, tametsi adhuc rema­
neat communicabile supernaturaliter sive obedientialiter, virtute
agentis infiniti. Porro, inquiunt, natura integra ex hoc ipso quod
integra est, iam habet incommunicabilitatem naturalem : huic ac­
cedit actualis incommunicado ex negatione assumptionis ; rectis­
sime ergo in negatione actualis communicationis reponitur ulti­
mum’suppositi creati constitutivum (1). Sed contra, quia si quaelibet
communicabilitas ad nobilius suppositum, etiam mere obedientialis, rationi personae repugnare ostenditur, eo ipso demon­
stratur insufficientia et nullitas responsionis. Sit itaque secundum
argumentum, ut sequitur.
Nulla natura est quacumque ratione assumptibilis ab altero
supposito, nisi adhuc sit ei unibilis substantialiter, id est, apta
ad esse unum cum eo secundum hypostasim. Rursus, nihil alteri
supposito unibile est substantialiter, nisi sit in se substantialiter
adhuc incompletum. Impossibile enim est de potentia etiam Dei
absoluta, ut duo substantialiter completa fiant unquam substan­
tialiter unum, quia forent unum in eo ipso, in quo sunt duo, quod
apertam involvit contradictionem. Ergo omnis communicabilitas
ad suppositum nobilius, quantumvis mere obedientialis, importat
in suo conceptu incomplementum in linea substantiae, et hac de
causa repugnat rationi hypostasis seu personae, quae est iuxta
omnes aliquid completum sive substantialiter terminatum. Ergo
assumptionis negatio, cum qua in principiis adversariorum adhuc
manet eiusmodi communicabilitas, nequaquam esse potest ultimum
constitutivum suppositi vel personae.
Atque hinc tandem sumitur contra Scotum ratio valde efficax.
Cum enim dicit quod eadem natura singularis integra, sumpta
cum sola negatione unionis est suppositum, sumpta autem cum
additione unionis non est suppositum, de eodem et secundum
idem affirmat et negat esse completum : quod est contradictorium. Negat quidem cum dicit naturam illam adhuc esse capacem
assumptionis ad alterum secundum hypostasim ; affirmat cun
dicit naturam eamdem, cui nihil additur,esse personam. Immo vero
(») Cf. Franzelin, ubi supra.

negatio illa unionis nequidem vera negatio esse noscitur, quia
vera negatio negat aliquid; aliquid, inquam, possibile, non aliquid
contradictorium, quod nihil est. Atqui in eo cui adsunt omnia
positiva hypostasis creatae constitutiva, assumptio a nobiliori
supposito est quid chimaericum et impossibile, uti ostensum est.
Omnibus ergo modis sententia Scoti excluditur.
Ad illud autem quod ex S. Thoma obiiciebatur, dicendum
quod in primo loco S. Doctor solummodo docet, non ideo deesse
humanitati Christi propriam personalitatem, quia deest ei aliquid
positivum pertinens ad perfectionem naturae humanae in linea
naturae ; sed quia unio ad divinam personam impedivit ne hu­
manitas haberet suum esse proprium, ac per hoc, in se subsi­
steret (}), Et similiter ad aliud testimonium dicendum est quod
eatenus coniunctum ex corpore et anima fieret homo subsistens
si Verbum humanam naturam deponeret, quatenus ex hoc ipso
oporteret dari in coniuncto proprium actum essendi, quem sola
unio ad divinam personam impediebat. Non ergo dicitur quod
ipsa cessatio seu negatio unionis constitueret humanitatem in
esse hypostasis, sed id quod ad cessationem istam, quasi remoto
prohibente, necessario sequeretur. Unde in corpore articuli docet
S. Thomas quod homo subsistens habet esse completum, huma­
nitas autem assumpta non habet esse completum, quia « quod
< habet esse completum in quo subsistit, non potest uniri alteri
x nisi tribus modis: vel accidentaliter, ut tunica homini...; vel per
« modum aggregationis, sicut lapis lapidi in acervo; vel aliqica
< accidente, sicut homo unitur Deo per amorem vel gratiam >.
Sed haec est ipsissima ratio, qua superius contra Scotum usi
sumus (l).

>· .
λ·'·.'

(’) Et idem est sensus Patrum quando dicunt Verbum assumpsisse
ea omnia, quae in natura nostra plantavit. Semper enim intelligunt ea
quae se tenent ex parte naturae et proprietatum eius, contra multiplices
haereses de quibus infra, Q. 4. Vide dicenda ibi.
(·) In summa, quisquis vel leviter perpenderit tot et tanta testi­
monia huic consona, quae in sequentibus afferuntur, facile intelliget quod
si inter S, Thomam et Scotum quidam apparens verbalis parallelismus
ostenditur, sensus subiacens longe longeque diversus est.

DE IPSA UNIONE HYPOSTATICA

95·

Nota, _ A doctrina Scoti minime discedit Tiphanius in suo
opere de hypostasi et persona, nisi forte quoad modum loquendi.
Ponit equidem formalem rationem suppositi in eo quod aliquid
sit totum in se. Sed si ab eo quaeras quidnam illud sit, in quo
ratio totius in se salvatur, assignat naturam singularem et inte­
gram cum sola negatione assumptionis a nobiliori hypostasi. Si
enim, ait, natura haec integra retinendo semper omnia positiva,,
quae prius habebat, alii supposito uniretur, eo ipso caderet a
ratione totius in se, et fieret pars vel quasi pars alterius, adeoque
suppositum seu hypostasis amplius non esset. Sed Scotus nihil
aliud docet, ut clare ostendit Cardinalis Franzelin, ubi supra
et modus dicendi Tiphanii non differt nisi in eo quod arte quadam
dissimulare satagit rationem negativi in ultimo personae consti­
tutivo.
Porro, argumentum, quo utimur contra Scotum, praescindit
a positivo vel negativo in formali ratione personae. Solum enim
impugnat falsam notionem totius et partis, ostendendo esse
omnino impossibile ut ens in linea substantiae ultimo completum
desinat esse completum, adeoque totum in se, quamdiu retinet
omnia principia positiva quibus in seipso complebatur. Sed origo
huius opinionis in hoc est, quod de totalitate substantiali iudicant secundum phantasma totius et partis in rebus quantitatives.
Si enim seorsum ponas massam aquae bicubitalem, massa ista
est tota in se; cui si adiungas aliam quantitatem aquae, statim
vi additionis, quin fiat aliqua alia ad sensum mutatio, prior massa
a ratione totius cadit, et incipit esse pars. Verum, altius philo­
sophandum est de toto et parte, nec oportet remanere in eo quod
exterior sensus renuntiat. Nam ens substantialiter completum et
totum in se, est ens terminatum in linea essendi simpliciter, et
hanc terminationem consequitur ex actu essendi proprio sub quo
sistit; partes autem non habent actum essendi proprium, sed
sunt per esse totius. Unde si quod totum fit pars per additionem
ad aliud, necesse est ut vi additionis amittat suum esse pro­
prium, ad quod remanet solum in potentia. Alias fieret quaedam
(*) De Verbo incarn p. 256.

totorum aggregatio, seu totum per accidens, non autem totum
per se. « Ad rationem totius, ait S. Thomas in III, D. 6, Quaest. 2,
« a. 3, pertinent duo: unum scilicet, quod esse totius compositi
« pertinet ad omnes partes, quia partes non habent proprium
« esse, sed sunt per esse totius, etc. ». Et in 7 Metaphys. lect. 13:
« Duo quae sunt in actu, nunquam sunt unum actu; sed duo quae
« sunt in potentia, sunt unum actu, sicut patet in partibus con« tinui. Duo enim dimidia unius lineae sunt in potentia in ipsa
* linea dupla, quae est una in actu... Et secundum hunc modum
« Democritus recte dixit quod impossibile est, unum fieri ex
· . duobus, et ex uno heri duo. Est enim intelligendum quod duo
< in actu exsistentia nunquam faciunt unum ».
Haec sunt principia, quae contra sententiam Scoti valent,
et vim suam de integro retinent contra modum dicendi Tiphanii; quae etiam multo ampliorem confirmationem habebunt,
ubi dogma incarnationis scholastico modo erit exponendum.
Nunc autem, solum superest ad complementum huius praeambuli, ut principia heterodoxa de natura et supposito breviter
recenseantur.

III.
DE NATURA ET SUPPOSITO PRINCIPIA HETERODOXA.

Ad heterodoxas opiniones in primis revocandae sunt notio­
nes omnes, quae formale constitutivum hypostasis repetunt
ex
*
aliqua facultate sive proprietate naturae. Quo in genere, specia­
liter recenseri debet sententia reponens personalitatem in con­
scientia sui. Equidem verum est, personam non dici nisi in na­
turis intellectualibus, adeoque facultate instructis consciendi se.
Sed si personalitas est ipsa conscientia, statim sequitur esse in
Christo personalitatem creatam praeter increatam hypostasim
Verbi, cum humana conscientia profecto in eo sit. Sequitur
quoque esse in Deo personalitatem unicam, cum in eo non sit
nisi unus intellectus et una operatio intellectiva qua et se et
alia omnia cognoscit. Ceterum, eiusmodi opinio sanae philoso­
phiae non minus repugnat quam regulae fidei. Nam, ut more

adversariorum loquar, per conscientiam non constituitur ly ego,
sed apprehenditur dumtaxat, et ideo aliunde constitutum sup­
poni debet. Praeterea conscientia in creaturis sumitur vel pro
facultate, vel pro actu facultatis. Neutro autem modo aliquid
substantiale est, sicut oporteret ad rationem personalitatis (r).
Apparet igitur quam periculosa sit personae descriptio ab
aliquibus introducta: substantia conscia sui (2). Dum enim non
distinguit inter substantiam adhuc communicabilem et substan­
tiam simpliciter individuam, videtur continere virus praefati er­
roris, assignando proprietatem intellectualis naturae ut quo for­
maliter determinatur substantia ad esse personae. Insinuat itaque
personae rationem absolvi notione naturae intellectu praeditae :
quo posito, iam pronus est descensus ad gravissimos errores in
materia de Incarnatione et Trinitate. Cavendum igitur ab huiusmodi novitatibus quae dogma catholicum in discrimen adducunt,
et prae oculis habendum id quod recte dixit Plato : « Investi«gatio divinorum non recte facta, id est, non praemissis debitis
« disciplinis, malorum omnium est causa».
Sed nec melius repeteretur personae constitutivum ex notis
illis quibus nos unum individuum ab alio discernimus, tamquam
distinctive», ut vocant, charactere, propriave indole. In his enim
nihil aliud invenire est praeter determinationes quasdam acci­
dentales quae ex principio individuante fluunt, et ideo in prin­
cipiis hypostaticis nequaquam computantur, cum nullum accidens
constitutivum hypostasis esse possit. Quin immo, a veritate fidei
evidenter aberraret quicumque in sola individualitate naturae
personalitatem agnosceret. Nam humanitas a Verbo assumpta
(") Quid si conscientiam abusive sumas pro eo quod est in con­
scientia? Sic enim accipiunt modernistae, dicentes personalitatem di­
vinam in Christo esse iam explicandam et intelligendam de identitate
cum Deo ut ab eo conscita. Horrendum hoc est, quia eiusmodi con­
scita identitas nihil aliud sonat quam pantheisticum quemdam idealismum, et unionem hypostaticam reducit ad nescio quam amentem
mentalitatem. Vides quot venena in ea philosophia quae notionem per­
sonae esse vult, iam non ontologicam seu metaphysicam, sed psycho­
logicam.
(2) Cf. Collect. Lac. Torn. 7, col. 541.
De Verbo Incarnato

non est persona, et tamen propria singularitate donatur, non
secus ac humanitas Socratis, vel Caesaris, atque ita porro; nec
dubitare fas est quin potuisset Verbum assumere aliam numero
humanitatem, aliis principiis individuatam et ex consequenti aliis
notis individuantibus signatam, quamvis una semper eademque
fuisset persona Verbi, in divina simul et humana natura sub­
sistens. Ratio autem huius veritatis est quia, etsi principia individualia quibus natura specifica contrahitur, iure meritoque
inter constitutiva suppositi recenseantur, non tamen ad suppositalitatem sufficiunt; faciunt enim distinctum in natura t sed non
distinctum subsistens, ut clare apparet in humanitate Christi.
Adhuc ergo ad rationem personae aliquid omnino necessarium,
deest.
Hinc generatim loquendo, fidei incarnationis manifestissime
repugnant, et a theologis catholicis summo consensu reiiciuntur
sententiae omnes quibus adstruitur, hypostasim in creatis nihil
prorsus addere supra naturam integram singularem, et proprie­
tates eius; statim enim sequeretur duas esse in Christo hypo­
stases. Non tamen eadem fidei lege tenemur in assignando quid
sit illud quod addit: an mera negatio, an aliquid positivum, et
quatenus aliquid positivum, an modus terminans substantiam,
an actus essendi qui per se ei debetur. Nihilominus non videtur
admittendum quod sit simplex negatio assumptionis a nobiliori
supposito, uti contra Scotum probatum est; nec etiam modus,
substantialis, sive ad mentem Caietani, sive ad mentem Suarezii.
Relinquitur ergo ut de supposito in posterum loquamur iuxta
principia primo loco declarata, quae novam iterum demonstra­
tionem habebunt, eamque independentem ab argumentis mere
philosophicis, ex dogmate revelato unionis naturae humanae
cum Verbo secundum hypostasim, prout in huius quaestionis
expositione palam fiet.
QUAESTIONIS PARTITIO.

Primum omnium, circa unionis modum statuit S. Thomas
veritatem catholicam in generali, ostendendo unionem Verbi in­
carnati factam esse in persona, non autem in natura (Art. 1-2».

A

Sed quia <ad huius veritatis expositionem aliqui per quasdam
« vias erroneas processerunt» (J), statim eas excludit. Excludit
positionem eorum qui dixerunt esse in Christo unam personam
et duo supposita, prout fert prima opinio a Magistro in III Sent.
Dist. 6 relata. Excludit similiter opinionem tertiam ibidem ex­
positam, eorum scilicet qui volebant animam et corpus ab invicem
separata, fuisse unita Verbo accidentaliter ut vestis homini. De­
mum statuit sensum legitimum et catholicum, exponendo opi­
nionem secundam apud Magistrum, quae « non est dicenda
«opinio, sed sententia catholicae fidei». Docet enim personam
Verbi post incarnationem in duabus naturis subsistere, et ideo
naturam humanam fuisse Filio Dei unitam secundum subsisten­
tiam (Art. 3-6). Ast, cum inter theologos posteriores, circa ex­
plicationem huiusmet catholicae sententiae, exortae sint opinionum
diversitates, ea tandem proponenda erit sententia, quae vera
videtur atque retinenda. Continetur autem in articulis praece­
dentibus passim, maxime vero art. 2 ad 3um, necnon et in locis
parallelis tertii Sententiarum (2), ubi quodammodo anticipantur
ea quae habet S. Doctor in Quaest. 17 Summae theologicae.
Denique, post explicatam unionem ut est coniunctio divinae et
humanae naturae in una incommunicabili subsistentia seu esse
personali Verbi, disserit Angelicus de unione sumpta pro rela•
·
*
tione mnascente inter extrema (Art. 7-8) ; tum de eadem prout
exsuperat uniones alias (Art. 9); tum demum de eius supernaturalitate et proprio modo supernaturalitatis (Art. 10-12).

It*

t

THESIS V.
(Art. τ-2).

Unio Verbi incarnati facta est in persona,
non autem in natura.
Dictum est in antecedentibus, quod unio in natura ea est
ex qua resultat natura nova; natura, inquam, duobus unitis
tamquam partibus essentialibus composita, et per consequens,
(*) S. Thom. Comp, theolog. c. 209.
(*) S. Thom, in HI, D. 6, q. 2, a. 3 ; et q. 3, a. 2.

ab utroque componente diversa. Ratio sumebatur ex hoc quod
natura significat cum praecisione reliquorum omnium, essentiam
sive quidditatem sive speciem, et quia quidquid ingreditur es­
sentiam est quoddam constitutivum talis essentiae (quo sublato,
ipsa non manet eadem, sed necessario mutatur in aliam), plura
fieri unum in ratione naturae, est plura concurrere inter se ut
potentiam et actum ad constituendam essentiam unam, quae est
tertia res resultans ex praedictorum coniunctione.
E contra, unio duorum in persona non est necessario unio
ex qua resultat nova persona: persona, inquam, duobus unitis
tanquam intrinsecis principiis in esse personae constituta. Ratio
etiam clare apparet ex praemissis. Non enim omnia quae ingre­
diuntur personam sive suppositum ut constitutiva suppositi
haberi debent, quia non omne quod ad distinctum subsistens
pertinet, est eo ipso principium quo in ratione huius subsistentis
constituitur. Sed bene intelligitur inesse alicui personae aliquid
quod prius ei non inerat, ipsa persona semper eadem manente ;
et in hoc est valde notabilis differentia inter personam et na­
turam, ut suo loco ostensum est. Quare, unio in persona recte
definiri potest coniunctio qua unum est ab alio indivisum se­
cundum suppositum, sive suppositum ex coniunctione resultet,
sive non. Et si quidem suppositum ex coniunctione resultat,
tunc unio non est tantum in persona, sed etiam et per prius in
natura: exemplum habes in consueta unione animae et corporis.
Si autem suppositum ex coniunctione non resultat, sed prae­
existens incipit de novo habere aliquid quod prius non habebat,
tunc unio est solum in persona: cuius exemplum esse potest in
unione accidentis cum subiecto « Subiectum enim et accidens,
< ait S. Thomas, Comp. Theol. c. 2Ji, non sic uniuntur ut ex
« eis aliquid tertium constituatur... Accidens autem trahitur ad
«personalitatem subiecti >. Absit tamen ut dicamus unionem
accidentis cum subiecto esse hypostaticam, nam unio quae est
solum in hypostasi latius patet quam unio hypostatica, ut in
thesi sequenti satis apparebit. Interim vero, ut ordine quodam
procedamus, oportet ab ulteriori determinatione praescindere,

et solum in generali .statuendum est unionem incarnationis vere
quidem in persona, et nullo modo in natura esse factam ζ1).
Argumenta in contrarium sunt : Primo, id quod dicitur
in symbolo: «Sicut anima rationalis et caro unus est homo, ita
«Deus et homo unus est Christus ». Nam unio carnis et animae
est diam in natura, et non solum in persona.
Secundo, auctoritas Cyrilli Alexandrini in actis Concilii IV
adducta : < Non oportet intelligere duas naturas, sed unam na«turam Dei Verbi incarnatam ». Cui accedit locutio apud eumdem
Cyrillum frequenter occurrens: ένωσις φυσική, vel κατά. φύσιν,
id est, unio naturalis, vel secundum naturam.
Tertio, ratio omnino obvia, quia in Deo persona et natura
sunt re omnino idem. Si ergo in re ipsa non est facta unio in
natura Verbi, nec etiam facta est in persona; aut si facta est in
persona, etiam in natura.
Sed fides catholica in Concilio Chalcedonensi (Act. 5)
definita, sic habet: «Sequentes Sanctos Patres, unum eumdem<que confiteri Filium et Dominum nostrum lesum Christum
«consonanter omnes docemus..., in duabus naturis inconfuse, im­
mutabiliter, indivise, inseparabiliter agnoscendum, nusquam
«sublata differentia naturarum propter unitionem, magisque salva
«proprietate utriusque naturae, et in unam personam atque sub­
sistentiam concurrente, non in duas personas partitum aut di« visum... His igitur cum omni undique exacta cura a nobis
«dispositis, definivit sancta et universalis synodus, alteram fidem
« nulli licere sentire aut alios docere » (2). Ad huius autem ca(*) Cum persona divina nequeat recipere ullum accidens, et hu­
mana etiam substantia non possit subiecto inhaerere, quisquis dicit
unionem Verbi incarnati non esse factam nisi in persona, eo ipso im­
plicite iam asserit unionem hanc esse hypostaticam ; termini enim, qui
uniuntur, alterius unionis capaces non sunt. Verumtamen, secundum
nostros inadaequatos et praecisivos conceptus, id quod explicite asse­
ritur in praesenti, formaliter differt ab eo quod in sequenti propositione
ex professo demonstrandum relinquitur.
(*) Ibi explicitam definitionem habes contra duas oppositas haereses Nestorii et Eutychetis. Vide apud Socratem, Hist eccles. 1. 7,
c. 32, initia haeresis Nestorii, cuius praecursores fuerant Paulus Samo-

tholicae veritatis demonstrationem duo praecipua praesto sunt
argumenta, quorum primum desumitur ex Scripturis apud S.
Thomam, 1. 4 c. Gent. c. 34 et 35. Alterum vero ratione theo­
logica conficitur apud eumdem S. Doctorem, art. 1 et 2 huius
quaestionis.
Sane vero, omne quod factum est aliquid (seclusa conver­
sione unius in aliud, quae in proposito evidenter excludi debet),
est vere illud quod factum est, sicut quod factum est homo vere
est homo, et quod factum est album vere est album. Sed, Ioan.
I-14, Verbum caro seu homo factum est. Igitur Verbum Dei est
vere homo. Impossibile est autem ut duorum differentium per­
sona aut hypostasi, unum de altero praedicetur. Cum enim di­
citur: homo est animal, idipsum quod animal est, homo est; et
iterum cum dicitur: homo est albus, ipse homo albus esse si­
gnatur, licet albedo sit extra rationem humanitatis. Et ideo,
nullo modo dici potest quod Socrates sit Plato, vel aliquod aliud
singularium eiusdem aut alterius speciei. Si igitur Verbum homo
factum est, ut testatur evangelista, impossibile est ut Verbi Dei
et illius hominis sint duae personae. Sequitur ergo quod unio
est facta in persona (V.
Insuper oportet dicere quod in Christo post unionem sunt
duae naturae integrae atque inconfusae, iuxta illud Apostoli,
Philipp. II, 6-7 : Qui cum in forma Dei esset... formam servi
accipiens. Ubi primum adverte quod forma hic pro integra na­
tura accipitur, uti constanter intellexerunt Patres, et manifeste
etiam apparet ex oppositione inter formam Dei et formam servi,
nam forma Dei nihil aliud esse potest quam natura Dei. Aliunde
vero iam explicatum est supra, qua de causa natura a nobis
concipiatur per modum formae unumquodque informantis pro­
pria differentia. Nunc igitur, si ille ipse qui in natura Dei erat
satenus et Photinus. Eutyches vero, stupidi ingenii senex, ut scribit
Flavianus Cp. ad S. Leonem, ut se Nestorio opponeret, naturae quo­
que unitatem asseruit, non intelligens quid diceret. Cf. S. Leonem,
epist. 26, seq.
(l) Vide alia in eodem 1. 4 c. Gent. c. 34.

accepit naturam servi, non potest dici quod natura Dei in Christo per unionem desierit Neque iterum dici potest quod natura
servi sit corrupta in unione, quia sic non fuisset accepta. Sed
nec dici potest quod natura servi sit permixta naturae Dei, quia
quae permiscentur non manent integra, sed partim utrumque
corrumpitur; unde et divinitas fuisset mutata, et forma servi non
fuisset assumpta, sed solum aliquid eius. Et sic oportet dici se­
cundum verba Apostoli, quod in Christo post unionem sunt duae
formae, id est duae naturae. Non ergo facta est unio in natura.
Ita fere S. Thomas 1. 4 c. Gent. c. 35.
Hoc etiam, ut ibidem additur c. 37, ipsius Domini lesu
Christi verba manifeste ostendunt, cum de se quandoque loqua­
tur humilia et humana, ut est illud: Pater maior me est iloan.
XIV-28), et: Tristis est anima mea usque ad mortem. (Matth.
XXVI-38), quae ei secundum humanitatem assumptam conve­
niunt. Quandoque vero sublimia et divina, ut est illud: Ego et
Pater unum sumus (Ioan. X-30), quod certum est ei secundum
naturam divinam competere. Ostendunt etiam hoc ipsius Domini
facta quae de ipso leguntur. Quod enim timuit, tristatus est,
esuriit, mortuus est, pertinet ad naturam humanam. Quod pro­
pria potestate infirmos sanavit, quod mortuos suscitavit et ele­
mentis mundi efficaciter imperavit, quod daemones expulit, quod
peccata dimisit, quod a mortuis cum voluit resurrexit, quod de­
nique coelos ascendit, divinam in eo virtutem demonstrant. Oportet igitur unam eamdemque esse personam cui utriusque
naturae proprietates attribuantur, et sic, idem ac supra. Hinc
Leo M. Serm. 13 de Pass. c. 4: «Cum ergo in uno Domino
«nostro lesu Christo, vero Dei atque hominis filio, confitemur
«divinam de Patre naturam, humanam de matre substantiam,
«licet Dei Verbi et carnis una persona sit..., intelligendae tamen
«sunt ipsorum operum qualitates». Et Serm. seq. c. 1: «Quam«vis ergo ab illo initio quo in utero Virginis Verbum caro fa«ctum est, nihil unquam inter divinam humanamque substantiam
«divisionis exstiterit, et per omnia incrementa corporea unius
«personae fuerint totius temporis actiones, ea ipsa tamen quae
«inseparabiliter facta sunt nulla permixtione confundimus, sed

* quid cuius naturae sit, ex operum qualitate sentimus ; nec di< vina enim humanis praeiudicant, nec humana divinis, cum ita
< in idipsum utraque concurrant, ut in eis nec proprietas absu« matur, nec persona geminetur ».
Accedit et ratio theologica. Est enim quaedam unio Verbi
ad naturam humanam, per quam Deus factus est homo, ut ex
revelatione habetur. lam vero evidenter repugnat omnis unia
Dei ad creaturam quae esset eiusmodi, ut Deus et creatura ha­
berent rationem partium: ex qua scilicet resultaret quaedam
tertia res, puta una nova quidditas conflata ex divinitate et na­
tura creata, vel una nova persona ex unitis principiis consurgens.
Sed quia hoc secundum non potest esse nisi mediante primo,
fnon enim intelliguntur plura concurrere ad constitutionem unius
novae personae, nisi per prius constituant unum novum actus
essendi subiectum, id est, unam novam naturam), ideo sufficienter
excluditur unio tamquam ex partibus, excludendo unionem in na­
tura. Oportet igitur concipere unionem quamdam ex qua non
resultet tertium, (sive natura sit, sive persona), sed magis unio­
nem qi.a Deus perfectus in sua perfectione manens, ad se trahit
substantiam creatam: ut sit semper antiqua res non transmutata,
scilicet Deus Verbum, naturam tamen humanam de novo habens.
Fit ergo unio incarnationis secundum quod aliqua natura de
novo habetur ab aliquo praeexistente, in suo esse immutabiliter
permanente. Et quia habere aliquam naturam est personae, quae
praedicatur ut subsistens ad quod omnia pertinent quae quo­
cumque modo insunt, ideo tandem unio dicenda est facta tantum
in persona. Hinc S. Thomas, Comp. Theol. c. 211:« Quia per* sona, hypostasis, et suppositum designant aliquid integrum,
« si divina natura in Christo est ut pars, et non ut aliquid in« tegrum, sicut anima in compositione hominis, una persona
* Christi non se teneret tantum ex parte naturae divinae, sed
« esset quoddam constitutum ex tribus, sicut et in homine per« sona est quod ex anima et corpore constituitur. Sed quia di­
ce vina natura est aliquid integrum quod sibi assumpsit per
< quamdam ineffabilem unionem humanam naturam, persona se
« tenet ex parte divinae naturae, anima vero et corpus trahun-

<tur ad personalitatem personae divinae, ut sit persona Filii
< Dei, sicut etiam persona Filii hominis». Cfr. etiam Anselm.
1. 2. Cur Deus homo, c. 7.
Ad iu“*ergo dicendum, minime necesse esse ut similitudi­
nes et comparationes teneant in omnibus; hoc enim nullibi re­
quiritur, et multo minus in praesenti mysterio, quia unio incar­
nationis est singularis et supra omnes modos unionis nobis
notos. Affertur ergo in symbolo similitudo consuetae unionis
carnis et animae rationalis, non quasi univoca cum hypostatica
unione Verbi ad humanitatem, sed solum tanquam propinquius
exemplum quod in naturalibus habeatur. Ad cuius evidentiam in
primis considera quod animae et corporis in homine oportet esse
unum actum essendi; nam alias homo nihil aliud foret quam me­
rum aggregatum duorum subsistentium, sicut videre est in an­
gelo qui assumit corpus ut oculis mortalium appareat. Si enim
corpus humanum haberet suum proprium esse in se, similiter
et anima, ipsa anima vere esset purus spiritus movens corpus,,
eique per applicationem virtutis alligata tamquam motor mobili.
Quare, ne haec absurda sequantur, omnino necesse est dicere
animam et corpus in eodem substantiali essendi actu commu­
nicare; communicant autem tamquam unius essentiae partes,
ac per consequens, praedictus actus essendi est totius compo­
siti, in eoque subiectatur. Quantum igitur ad primum, analogia
est cum incarnatione, quia divinitas et humanitas vere conveniunt
in eodem esse personali Verbi, ut infra videbitur. Sed quantum
ad alterum non est similitudo, eo quod humanitas et divinitas
non sunt partes constitutivae unius essentiae, et ideo esse per­
sonale Dei Verbi (id est exsistentia per relationem personalem
incommunicabili modo habita) nullo modo subiectatur, nec in
divinitate cum qua est omnino idem, nec in humanitate, quae non
est eius receptiva, nec in natura ex ambobus composita quae
non datur.
Nunc autem ulterius considerandum est cum S. Thoma in
prima parte, Quaest 76. a. 1 ad 5nm , quod «anima illud esse in
« quo subsistit communicat materiae corporali, ex qua et anima
< intellectiva fit unum, ita quod illud esse quod est totius compo-

est etiam ifisius animae, quod non accidit in aliis formis,
« quae non sunt subsistentes. Et propter hoc anima humana
«remanet in suo esse, destructo corpore, non autem aliae for­
mae». Scilicet, anima rationalis est cum corpore unum actus
essendi subiectum, ita tamen ut in essendo sit a corpore independens, propter gradum’ intellectivum quo supra caeteras cor­
poreas formas eminet. Atque hoc modo, dum in aliis compositis
ex materia et forma, dissoluto composito, perit ipsum esse quod
amplius subiectum non habet in quo recipiatur, contingit ut dis­
soluto composito humano, actus essendi maneat, quia adhuc
manet sufficiens eius subiectum. Quapropter, esse sic est compo­
siti, ut sit etiam ipsius animae, ait S. Thomas. Et ideo exem­
plum unionis animae et corporis multo magis accedit ad unionem
hypostaticam Verbi et humanitatis quam quaelibet alia substan­
tialis unio materiae et formae: pro quanto scilicet humanitas et
divinitas sic communicant in eodem esse existentiae, ut tamen
illud esse sit esse proprium solius divinitatis, immo, nullo modo
secundum rem referatur ad naturam humanam, a qua est peni­
tus absolutum, licet in ea suppleat actum essendi creatum, prout
suo loco declarabitur.
Tandem, anima non solum unitur corpori ut forma materiae,
sed etiam (qua intellectiva), ut principale agens coniuncto instrumento; movet enim linguam ad proprius conceptus significandos,
movet manum ad operationem artis, atque ita porro. Et simili
quodam modo humanitas assumpta organum est divinitatis ad
operationem redemptionis humanae: organum, inquam, non se­
paratum, sed coniunctum in supposito Filii Dei : « Anima, prae« terquam quod est corporis forma, sui corporis eiusque par< tium perinde ac congenitorum organorum utitur ministerio.
« Non enim putandum est, hominis corpus esse coniunctum in* tellectivae animae organum, ob id quia illud informat et per« ficit, sed potius quia idem cum ipsa sortitum est subsistere.
« Nonne intellectus hominis ad explicandos eorum quae intelli« git conceptus, lingua utitur quae corporalis est..., et tamen
« intellectus nullus corporis est actus ? Quemadmodum igitur in« tellectiva anima miris quidem, veris tamen modis geminum
«λ#,

< habet instrumentum, coniunctum et separatum: non secus, glo­
riosus Deus universo creaturarum genere veluti organo utitur
«separato; illam autem humanitatem quae in Christo permanet,
«tamquam organum coniunctum assumpsit, ad illa magnifica et
« excellentissima Dei opera, redemptionem generis humani, sancti« ficationem hominum peccatorum, aeterni regni aditum. Quare
«Athanasius unionem animae ad corpus, non ut ad materiam,
«sed ut ad instrumentum proprium intuitus, dixit: Sicut anima
« rationalis et caro unus et homo, ita... etc. » f1). Vides ergo,
analogias inter unionem Verbi cum carne et unionem animae cum
corpore se tenere ex parte communicationis in actu essendi, non
autem ex parte compositionis essentiae, et ideo ratio obiecta non
sequitur.
Ad 2um dicendum quod sensus Cyrilli est, non esse duas
naturas separatas, sed naturam divinam coniunctam carni in uno
supposito Verbi. Sese enim explicat Cyrillus, epist. ad loannem
Antiochenum : « Unus est Dominus I. C., quamvis naturarum
* differentia non ignoretur... Tua vero Sanctitas illorum ora com« prim ere dignetur, qui concretionem vel confusionem vel com« mixtionem Verbi Dei cum carne factam esse dicunt. Verisi«mile namque est, nonnullos esse qui ista quoque de me in
« vulgus iactent quasi talia dixerim aut senserim » (2). Ceterum,
i1) Inter opuscula Caietani, sermo habitus coram Alexandro VI.
(*) Eadem prorsus habet et pluribus prosequitur Cyrillus, tum in
apologetico contra Theodoretum pro XII capituli? (Aligne P. G. Torn.
76, col. 395-399), tum in epistola secunda ad Succensum (Torn. 77, col.
242), et alibi passim. Sed Cyrillum pro se loquentem.. suamque pro­
priam mentem tam aperte explicantem modernistae penitus recusant,
seseque existimant Cyrilli interpretes ipso Cyrillo meliores. Ratio est quia
necesse habent invenire Cyrillum Chalcedonensi concilio contrarium, ut
suis theoriis de dogmate ab uno sensu in alium sensum sese evolvente
apte consulant. Neminem namque fugit quid praesidii eorum causae ac­
cederet, si ipse Ephesinae Synodi praeses, dux et protagonista orthodoxiae contra Nestorium, traduci posset tanquam qui incarnationis my­
sterium in eodem sensu revera intellexisset, quo Eutychiani Chalcedone
postmodum anathematizati, unam non modo personam, sed et natu­
ram praedicantes. Nunc autem, quantum abhorruerit Cyrillus a sensu
illo, indubitanter demonstrant toties repetitae eius declarationes, secun-

ad alias similes difficultates diligenter observabis, certa esse voca­
bula quae nonnisi usu subsequent! fuerunt determinata ad restri­
ctam illam significationem quam nunc habent. Unde videmus
Hieronymum inquirentem in epistola ad Damasum, utrum dicen­
dum sit esse in Deo unam vel tres hypostases. Non quod de ipsa
veritate dubitaret, sed de sensu vocis hypostasis, quae litteraliter
idem sonat ac substantia apud Latinos, et ex sese, tam pro na­
tura quam pro supposito posset adhiberi. Eadem igitur aequivocatio contingebat quoad alias voces, antequam usu ecclesia­
stico tolleretur. Hinc, cum Cyrillus post Athanasium, unionem
Verbi cum carne dicit esse κατά φύσιν, (litteraliter, secundum
naturam), vel etiam φυσικήν (naturalem), vel etiam ουσιώδη
(.essentialem) : iis formulis non significabatur unio in natura,
prout nunc de natura loquimur, sed significabatur unio phvsica et
substantialis, per oppositionem ad unionem moralem et acciden­
talem quam Nestorius asserebat f1'. Nec demum maiorem condum quas natura Dei Verbi incarnata nihil aliud dicit quam naturam
Verbi unitam carni in ipsius Verbi supposito. Quae etiam dicitur una,
non unitate numerica, nec unitate compositionis tamquam ex elemen­
tis se invicem complentibus, sed unitate adunationis seu convenientiae
in eadem hypostasi. «Non enim, ait ad Succensum 1. c., in his solis
< quae secundum naturam simplicia sunt, ipsum unum vere dicitur, sed
«in his etiam quae sunt κχτζ σύνθβσιν coniuncta.... Supervacue igitur
«ratiocinantur, qui asserunt, si una sit natura Verbi incarnata, prorsus
<consequi permixtionem atque confusionem factam fuisse, imminuta
« nimirum atque subtracta hominis natura ». Nec contra hoc est, quod
Cyrillus diu reiecit formulam Orientalium seu Antiochenorum, qui vo­
lebant ut dicerentur duae naturae post unionem indivisae. Ideo enim reie­
cit, quia hac eadem formula Nestoriani utebantur, intelligentes : indivi­
sae sola indivisione iuris et honoris At postquam Orientales sensum
explicassent, in quo indivisionem accipiebant, minime dubilavit Cyrillus
eis consentire, sicut ipse late exponit in epistola ad Aeacium (P. G.
Torn. 77, col. 182-202).
(*) Generaliter hic notandum occurrit quod diversi sensus vocum
ύπόβτοδ'.ς et φύοις, vel apud ipsum Cyrillum, vel apud alios antiquos
Patres notati, non magis ancipitem faciunt sensum dogmatis, quam per­
severans usque nunc aequi vocatio vocabuli substantia, vel frequens usur­
patio nominis substantivi natura seu adiectivi physicum, ad designan-

fusionem in sensu posteriorum Patrum inducunt concertationes
ortae circa vocabula μ.ις'.ς (mixtio), κρασις (temperatio}, ούγκρασις
{conlemperatioy in quorum singulis aliquid notatur improprium
quod heterodoxo sensui favet, et etiam aliquid idoneum quod
ad catholicam intelligentiam confert, ut bene ostendit Petavius
de Incarn. 1. 3, c. 2. Semper enim apud orthodoxos illos doctores,
ad illam fidei confessionem reducimur, quam Cyrillus posuit in
exordio librorum adversus Nestorium : Unum esse Christum, non
divisum in hominem seorsim, ei in Deum similiter, sed eumdem
esse et ex Deo Patre Verbum, et ex muliere hominem nostri si­
milem, unaque Deum permanere (x).
Ad 3um denique dicendum quod, licet in Deo non sit aliud
secundum rem natura a persona, differt tamen secundum mo­
dum significandi. Unde aliud significatur per hoc quod dico
unionem in natura, et aliud per hoc quod dico unionem in
persona : non quod natura et persona sint aliud et aliud, sed
quia alius et alius importatur unionis modus. Cum enim in
significatione naturae praecidatur omne id quod non con­
stituit essentiam, unionem fieri in natura, esset, creaturam
sic uniri Deo, ut novum cum Deo ens constitueret. Έ contra,
cum persona significetur ut subsistens, cuius est habere quae
quomodolibet insunt, unionem fieri solum in persona, est, na­
turam creatam sic uniri Deo, ut incipiat pertinere ad divinum
suppositum in sua semper immutabili totalitate ac perfecta in­
tegritate manens.'Et ideo recte Caietanus notat quod S. Thomas,
art. 2 ad iutn , recurrendo ad distinctionem rationis secundum
modos significandi inter naturam et personam in divinis, red­
didit altissiinam rationem quare unio facta est in persona, et non
in natura. Non quod realis differentia inter unum et alterum
unionis modum proveniat ex modo significandi nominum, sed
quia ex modo significandi nominum fit ut unus modus unionis
<ium quidquid dividitur contra ens rationis, sive sumatur ens rationis
pro eo quod in sola intellectus consideratione consistit, sive pro eo
quod apud modernos ens morale appellari solet.
(*) Cyrill. 1. 1 c. Nest. c. 1.

debeat vocari in natura, alter vero toto coelo diversus, in persona.
Et est ratio adeo profunda et formalis, ut non solum compre­
hendat quare unio est in persona Verbi, sed etiam quare sit in
persona divina ut sic, ita ut, dato quod Deus non esset trinitas,
sed Deitas ipsa per seipsam persona esset, (ut ludaei intelligunt),
responsio inveniretur satisfactiva argumento.
Atque hinc tandem videre est quomodo doctrina huius
quaestionis per se praescindit a pluralitate personarum in di­
vinis, itemque a dogmate quo una tantum persona creditur in­
carnata. Unde, ut certus ordo servetur, difficultates provenientes
ex hoc quod solus Filius carnem assumpsit, non autem Pater
nec Spiritus Sanctus, examinari potius debebunt in Quaest. 3,
ubi de persona assumente. Nunc autem propriissimus obiectum
praesentis disputationis est enucleatio formalis rationis hyposta­
ticae unipnis naturae creatae cum Deo, quidquid sit an sint in
Deo plura relativa supposita, an una tantum persona absoluta.

THESIS VI.
(Art. 3-6)

Haeretica est sententia eorum qui unionem incarnatio­
nis in persona, sed non in supposito seu hypostasi factam
esse dixerunt. Item eorum qui posuerunt partes naturae
humanae a se invicem separatas uniri Filio Dei accidentaliter. Sed fide catholica tenendum est, unionem divinitatis
ad humanitatem esse hypostaticam, id est, secundum sub­
sistentiam. Adeoque recte dici potest, personam Christi
post incarnationem esse compositam, in quantum una et
eadem in duabus naturis subsistit.

Post expositionem veritatis catholicae in generali excludit
S. Thomas expositiones materialiter haereticas, quae ab anterio­
ribus quibusdam theologis de schola Abelardi fuerant introdu­
ctae, eisque opponit orthodoxam ac legitimam interpretationem.
Sequitur autem ordinem trium sententiarum quae referuntur in
. Ill Sent. Dist. 6. Nimirum in art. 3 refutat opinionem primam.

Turn in art. 4 confirmat opinionem secundam, quae tamen, ut
inferius ait, non esi dicenda opinio, sed sententia catholicae fiidei.
Denique in art 5 et 6 reiicit opinionem tertiam, quam simul cum
prima, in eadem reprobatione confundit, affirmans quod non sunt
dicendae opiniones, sed haereses in Conciliis ab Ecclesia damna­
tae (x). Nos vero praedictum ordinem paululum invertentes, primo
quidem excludimus ea quae adversantur veritati, et postmodum
statuimus id quod secundum fidei regulam tenendum est.

(Art. 3).

Quidam igitur dixerunt, (et est prima opinio a Magistro L
c. relata), esse in Christo duo supposita, hoc est, _duos_subsistentes, quia et Verbum est subsistens, et ex coniunctione ani­
mae cum corpore resultat alius subsistens, nempe hic homo qui
est individua substantia. Nihilominus, aiebant, una est persona
Verbi Dei et illius hominis, quia a . Verbo Dei assumptus est
homo ille : « Dicunt, in ipsa Verbi incarnatione hominem quem«dain ex anima rationali et humana carne constitutum... Con­
ii cedunt etiam hominem illum assumptum a Verbo, et unitum
(l) Mirum videri posset quod apud Magistrum tres illae sententiae
tali ordine recenseantur, ut in eadem linea veniant opiniones haereticae
cum doctrina orthodoxa. Verum admiratio cessabit, si quis consideret
quod auctores primae et tertiae opinionis non fuerunt formales haeretici,
sed theologi qui putabant se catholice dicere, ut ait Caietanus art. 6 huius
quaestionis. Ceterum nec ipse Magister hac in re satis perspexerat
veritatem Unde refert mere historice varias explicationes quae suo tem­
pore prodierant in scholis, simul cum fundamentis quibus singuli opi­
nantes innitebantur. (Migne, P. L. Torn. 198, col. 1043, seq., et 1129,
seq.). Notandum autem quod opiniones erroneae primam originem ha­
buerunt a Petro Abelardo qui propter ingenii subtilitatem, plurimam
apud multos obtinuerat auctoritatem, sed et abusu dialecticae multa
nova contra antiquam fidem molitus est. Vide ad exemplum quomodo
sophistical circa mysterium incarnationis in epitome theologiae Christia­
nae, quam vocat Bernardus librum sententiarum eius (Migne, Fom. 178,.
coi. 1733).

< Verbo, etc.» f1). Sed hunc errorem facile refutat S. Thomas
tribus rationibus.
Primo quia in naturis rationalibus suppositum et persona
omnino convertuntur, ac per hoc, attribuere humanitati Christi
proprium suppositum, est etiam attribuere illi propriam perso­
nalitatem. Unde in Concilio V, can. 5, dicitur: «Si quis introi ducere conetur in mysterio Christi duas hypostases seu duas
1 personas, anathema sit; nec enim adiectionem personae vel hy~
<poslasis suscepit Sancta Trinitas, incarnato uno de Sancta Tri« nitate Deo Verbo ».
Secundo, quia etiamsi concederetur personam aliquid ad­
dere supra suppositum naturae intellectualis, illud quod ad­
deret non esset aliud quam accidens, puta specialis dignitas
cui specialis honor debeatur. Sequeretur ergo in opinione
iTLa, hominem Christum cum Verbo Dei non uniri nisi secun­
dum quamdam communionem dignitatis et honoris. Sed haec
conclusio est ipsa haeresis Nestorii reprobata in Synodo
Ephesina, can. 3: «Si quis in uno Christo dividit hypostases
« post adunationem, sola copulans eas coniunctione quae se­
ct eundum dignitatem quamdam vel auctoritatem est, et non
« magis concursu secundum adunationem physicam, anathe■« ma sit ».
Tertio, quia communicatio idiomatum non fit inter ea quae
separation in se subsistunt. Si ergo esset in Christo aliud
suppositum praeter suppositum Verbi, iam de aliquo alio
quam de Verbo verificarentur ea quae sunt hominis, puta
esse natum de Virgine, esse passum, crucifixum, mortuum et
sepultum. Et hoc etiam damnatum est in Concilio Ephesino
his verbis ; « Si quis personis duabus vel hypostasibus eas
< quae sunt in evangelicis et apostolicis Scripturis impartitur
< voces..., et quasdam quidem velut homini praeter illud ex
« Deo Verbum specialiter intellecto applicat, quasdam vero
* velut Deo decibiles, soli ex Deo Patre Verbo, anathema
< sit ». Sic ergo patet, inquit S. Thomes, haeresim esse olim
( ) Apud Magistrum Sent., ubi supra.

ab Ecclesia damnatam, dicere quod in Christo sunt duae hy­
postases vel duo supposita, sive quod unio facia esi in per­
sona, non tamen in supposito vel hypostasi. Unde in praefata
Synodo dicitur : « Si quis non confitetur carni secundum hy«postasim unitum ex Deo Patre Verbum, unumque esse Chri­
stum cum sua carne... Deum et hominem anathema sit». Et
haec quidem de opinione prima.

I

(Art. 5-6)

Fuerunt itaque alii qui intendentes vitare dualitatem sup­
positorum (quam cum dualitate personarum idem omnino esse
intelligebant), alia via censuerunt esse procedendum. Et est
tertia opinio apud Magistrum, ubi supra. « In incarnatione
« Verbi aliquam substantiam ex anima et carne compositam
«diffitentur, sed sic illa duo, scilicet animam et carnem,
« Verbi personae unita esse aiunt, ut non ex illis duobus
«aliqua substantia fieret sive componeretur, sed illis duobus
« velut indumento Verbum Dei vestiretur ut mortalium oculis
«congruenter appareret. Qui ideo dicitur factus verus homo,
«quia veritatem carnis et animae suscepit, quae duo etiam
«in singularitatem suae personae accepisse legitur: non quia
«illa duo, vel aliqua res ex illis composita, sit una persona
« cum Verbo, sed quia illis duobus accidentibus Verbo, non
«est personarum numerus auctus, ut fieret quaternitas in Tri«nitate». Quare, opinio ista in aliquo concordat, cum prae­
cedenti, et in aliquo ab ea differt. Concordat, quatenus nullam
agnoscit unionem secundum subsistentiam; differt, quatenus ab
humanitate assumpta necessario auferendam esse videt rationem
suppositi, id est, completi subsistentis. Huic tamen necessitati
haud aliter consulendum existimat, quam negando in Christo
unionem animae et corporis, unionem scilicet ex qua resultasset
homo subsistens, adeoque perfecta hypostasis. Ceterum, tam
corpus quam anima accidentaliter uniuntur \ erbo, non quidem
ut accidens subiecto, sed sicut vestis supposito vestito, et hac
D' Vrrbo incarnato

ratione putabant auctores illi mysterium incarnationis exponere
modo rationi consentaneo, quin in praecedentis sententiae er­
rorem impingerent.
Verum, huiusmodi opinio dupliciter derogat veritati fidei.
Primo, in quantum dicit non esse factam unionem animae et
corporis in Christo. Sequeretur enim Christum non esse ho­
minem verum, eiusdem speciei cum aliis, quod est haereticum.
Secundo^ in quantum vult Verbum univisse sibi partes na­
turae humanae unione tantum accidentali. Non quod repugnet
unio accidentalis inter plures substantias, puta inter substan­
tiam creatam et Deum, (nam licet substantia non possit esse
accidens alicuius, tamen coniunctio unius substantiae ad al­
teram accidens esse potest, sicut cum vestis advenit homini»;
sed quia unio mere accidentalis minime sufficit ad verificanda
ea quae de incarnationis mysterio revelatio docet : puta, quod
Deus vere sit homo, et quod proprietates humanae naturae
vere attribuantur hypostasi Verbi. Sane vero, unio accidentalis inter substantias non contingit nisi dupliciter : vel secundum contactum quantitatis, vel secumdum contactum virtutis. Et
cum contactus quantitativus non sit nisi corporum, relinqueretur
in praesenti solus conjunctionis modus qui est motoris cum
mobili : quatenus Verbum assumpsisset humanam naturam, sicut
angelus Raphael assumpsit corpus ut Tobiae ministraret, vel
sicut Spiritus Sanctus assumpsit speciem columbae ad sui ma­
nifestationem. Sed haec assumptio non facit praedicari naturam
assumptam de assumente, nec proprietatem assumpti vere trans­
fert in assumentem. Non enim angelus assumens corpus vere
corporeus praedicaretur, nec unquam Spiritus Sanctus dici po­
tuit minor Patre propter naturam columbae in qua hominibus
apparuit. Sic igitur patet, concludit S. Thomas (x), quod haec
opinio non potest dicere quod Filius Dei vere sit homo, vel vere
sit passus; et ideo, cum neget veritatem articulorum fidei, con­
demnata est in decretali Alexandri III ut haeretica (2).
Auctores autem huius sententiae muniebant se verbo Apo(l) In III, D. 6, Quaest. 3, a. 2.
(*) Decretalem Alexandri vide in Enchiridio, n. 330.

stoli, ad Philipp. II-7 : Habitu inventus ut homo, quasi Verbum
se haberet ad humanitatem, sicut homo ad habitum sive vestem,
nec plus nec minus. — Sed contra hoc est, quod Apostolus, ad
Rom. IX aperte docet Christum hominem esse super omnia
Deum benedictum in saecula. Porro, etsi propter coniunctionem
cum veste dici possit homo vestitus, non tamen vestis, quod est
praedicari, non in quid, sed in quale. Eadem igitur ratione, si
vera esset haec sententia, Deus non posset dici homo, sed ad
summum humanatus, vel potius, in carne et anima sese mani
festans. — Praeterea, quid sibi idem Apostolus vellet, cum ait
Filium Dei exinanivisse semetipsum, id est, incepisse exsistere in
parvitate seu inanitate naturae nostrae, si unio eius ad huma­
nitatem nihil importaret praeter id quod importat coniunctio
vestis cum vestito ? An forte exinanitio fuit, cum Deus in theophaniis \. Γ. per creaturam sibi subiectam patriarchis appa­
ruit ? — Sed nec videtur nomen habitus nunc sumi pro ultimo
decem praedicamentorum, nam graece est σχήμα, scilicet figura,
et sensus est, Christum nihil a ceteris hominibus specie etiam
externa discrepasse. Quamquam nihil adhuc sequeretur, etiamsi
daremus sensum huius loci esse, quod Verbum fuit humanitate
indutum velut vestimento. Et ratio est quia unio incarnationis
nullum habet apud nos exemplum adaequatum, nec potest in­
veniri comparatio quae conveniat in omnibus. « Humana ergo
natura in Christo assimilatur vestimento, inquit Angelicus ζ1),
<non quidem quantum ad accidentalem unionem, sed quantum
«ad. hoc quod Verbum yidetur per humanam naturam sicut
<homo per vesti mentum ; et etiam quantum ad hoc quod vesti« mentum mutatur, quia scilicet formatur secundum figuram eius
<qui induit ipsum, qui a sua forma non mutatur propter vesti< mentum. Et similiter humana natura assumpta a Verbo Dei
cest meliorata, ipsum autem Verbum Dei non est mutatum».
Quae etiam responsio adhibenda est quoad omnes textus in
quibus unio incarnationis assimilatur inhabitationi divinitatis in
humanitate Christi (Coloss. II-9, etc.).
(lj Art. 6, ad jum.
j

I

Omnino ergo apparet, tertiam opinionem a Magistro relatam reduci, non secus ac primam, ad haeresim Nestorii, quant
non conatur vitare nisi addendo aliquid peius: scilicet, animam
in Christo non informare corpus, quod est in re ipsa negare
veritatem humanitatis.
(Art. 6).

Duae opiniones hactenus refutatae, unionem in persona non­
nisi verbo tenus affirmabant. Nam prima ponebat cluo distincte
subsistentia in duabus naturis intellectualibus, quod est ponere
secumdum rem, personas duas. Altera ponebat partes humanae
naturae quasi extrinsecus adiacentes Verbo, sicut adiacet vestis
vestito vel corpus angelo, et hoc etiam est removere unionem
in hypostasi. Fides autem catholica, ut in propositione praece­
denti iam declaratum est, confitetur unionem in persona veram
el realem, quae sola in causa esse potuit cur de uno eodemque
Deo Verbo cum veritate praedicarentur, tam quae divinitatis,
quam quae humanitatis sunt. Sed hinc statim consequitur, agno­
scendum esse in hoc mysterio eum unionis modum quem prae­
cedentes sententiae communiter reiiciebant: videlicet, unionem
hypostaticam sive secundum subsistentiam. Non quod opor­
teat omnem unionem in persona esse huiusmodi, sed quia ra­
tione materiae seu terminorum, alia unionis ratio debet neces­
sario excludi.
Ad cuius evidentiam considerandum est quod unio quae
est tantum in persona seu hvpostasi, dupliciter dividitur. Nam
hypostasis habet duplicem actum, ut ex praecedentibus liquet.
Habet primo actum hypostaticum, seu ipsam incommunicabilem
subsistentiam per quam in esse hypostasis formaliter constituitur :
habet praeterea actum accidentalem, qui ad 'eam non pertinet
nisi per accessionem et inhaerendam. Si qua igitur forma unia­
tur alicui supposito, ei inhaerendo, tunc fit unio in hvpostasi, sed
non secundum hypostasim, quemadmodum videre est in omni
unione accidentis ad subiectum, puta cum homo efficitur filius
Dei adoptivus per infusionem gratiae. Nam gratia unitur homini

in esse hypostatico, (quasi
in persona, _
homo inciperet subsistere secundum hanc formam), sed ut affe­
rens esse accidentale quod superadditur subsistenti. Si autem
aliqua natura substantialis traheretur ad ipsam personae prae­
existentis subsistentiam, quatenus persona illa nullum novum esse
sibi inhaerens acquireret, sed tantum inciperet subsistere duabus
distinctis rationibus subsistendi, id est, tum in propria sua na­
tura, tum in natura de novo sibi unita: tunc unio fieret praecise
in hypostasi et secundum hypostasim, adeoque vere hypostatica
diceretur (1).
Quod igitur unio eiusmodi necessario sit in praesenti my­
sterio agnoscenda, facile deducitur ex praemissis. Removere enim
oportet unionem per inhaerentium, _ quia
nec
Deus
est subiectum
_ -. - _
■i i
J
inKaesionis, ' ffécTKïïmana natura more accidentis inhaerere po- ;
test. Et hac de causa dictum est superius, quod unio acciden- 1
talis inter humanitatem et Verbum non esset fingenda instar
unionis subiecti et accidentis, sed potius instar coniunctionis duo­
rum suppositorum, aliquo accidente unitorum : quo in casu, nulla
esset unio in persona, ut constat in terminis. Relinquitur ergo
unio secundum subsistentiam, qua sola posita, verificatur quod
Deus Verbum sit homo (Ioan. I-14), et quod hic homo Christus
sit Deus in saecula benedictus (Rom. IX-5). Et re quidem vera,
una singularis substantia de alia substantia non praedicatur si
unaquaeque in se subsistat; aliunde vero, propositio ista, Deus
est homo, nonnisi hoc modo exponi potest : Qui subsistit in di­
vinitate, ille idem subsistit in humanitate. Omnibus ergo viis
devenitur ad unionem quae sit non solum in hypostasi, verum
etiam secundum hypostasim sive subsistentiam.
Ergo ad unionem hypostaticam duae conditiones requiruntur :
primo, ut unio sit solum in hypostasi, et nullo modo in natura ; seeundo, ut sit secundum subsistentiam. Quare, nec unio animae et cor­
poris, nec unio accidentis cum subiecto, hypostatica dicenda est : prior
quidem, propter defectum primae conditionis : posterior vero propter
defectum secundae. Ceterum, unio hypostatica non est ratione natu­
rali nota, et non potest esse naturae creatae ad hypostasim creatam,
sed solum ad increatam et divinam, ut postea apparebit.

F ·<; a

Hinc in Concilio V, can. 4 legitur: «Sancta Dei Ecelesia
«utriusque perfidiae (Eutychianae et Nestorianae) impietatem reii< ciens, unionem Verbi Dei ad carnem confitetur secundum sub·
« sistendam » (b. Hinc Cyrillus in epistola ad Nestorium (-) :
< Non enim dicimus quod Verbi natura conversa facta est caro...,
« illud vero magis, quod carnem animatam anima rationali uniens
«sibi Verbum secundum subsistentiam, ineffabiliter et incompre« hensibiliter factus est homo, et appellatus est filius hominis».
Et in alia epistola quam ut praeses Synodi Alexandrinae idem
Cyrillus conscripsit: « Unitum autem esse carni secundum subsi­
stentiam confitentes Verbum, unum adoramus Filium et Domi« num lesum Christum; neque per partes ponentes et dividen« tes hominem et Deum, utpote coniunctos sibi invicem dignita« tis et auctoritatis unitione, (novitas enim vocis hoc est, et aliud
«nihili; neque Verbum quod ex Deo est, specialiter Christum
: nominantes, et simili modo specialiter quasi Christum, alterum
«eum qui ex muliere est: sed unum scientes Christum, Verbum
«quod ex Deo Patre est, cum sua carne... Unitum enim, sicut
« praediximus, Dei Verbum carni secundum subsistentiam, Deus
«quidem est omnium, dominatur autem universitati» (3).
Sed iam, ad ultimam propositionis partem conclusionis instar,
gradum facere oportet. Est autem de compositione personae Chri­
sti, de qua dicendum ut sequitur.

(Art. 4).

4'

.V.·?
·?·

Doctrina catholica mox exposita continetur in secunda ex
tribus opinionibus quas refert Magister, et quae sic habebat :
< Dicunt... unam personam tantum esse, ante incarnationem vero
« solummodo simplicem, sed in incarnatione factam compositam
« ex divinitate et humanitate. Nec est ideo alia persona quam
(*) Enchirid. n. 175.
(*) Cyrill. Alex, epist. 4, Migne P. G. Tom. 77, col. 46.
(’) Ibid. Epist. 17, col. no.

< prius, sed cum prius esset Dei tantum persona, in incarnatione
« facta est hominis etiam persona... Persona ergo quae prius erat
«simplex, et in una tantum natura exsistens, in duabus et ex
«duabus subsistit naturis; et persona quae tantum Deus erat,
s facta est etiam verus homo, subsistens non tantum ex anima
<et carne, sed etiam ex divinitate; nec tamen persona illa de« bet dici facta persona, quamvis dicatur facta persona hominis.
«Facta est igitur illa, persona quidem subsistens ex anima et
« carne, sed non est facta persona vel substantia : et in quantum
test ille subsistens, composita est ; in quantum autem Verbum est,
« simplex est». Hinc igitur apparet quod compositio personae
Verbi incarnati assumebatur velut quoddam quasi symbolum se­
cundae sententiae. Porro, auctores primae et tertiae opinionis
ideo praecise in sententias erroneas superius reiectas abibant,
quia omnem compositionem a divina Verbi persona removendam
existimabant. Inspiciendum itaque est, an et quo sensu compo­
sitio possit, imo et debeat admitti.
Videretur ergo quod dici non debet, personam Verbi post
incarnationem esse compositam. Et primo quidem, quia Deus
nec est compositus, nec in compositionem aliorum venire potest.
Secundo, quia persona divina est immutabilis. Si autem prius
fuit simplex, et postea composita, profecto est mutata.
Tertio, quia in tantum divina persona incarnata assereretur
composita, in quantum subsisteret ex duabus naturis. Atqui per­
sona Verbi non subsistit ex natura humana, sed tantum ex di­
vina, ut recte dicitur 1. 4 c. Gent. c. 49. Ergo a persona divina
omnino removenda compositio.
Sed contra est quod habetur in Concilio V, can. 4 : < Si
«quis... non confitetur, sicut Sancti Patres docuerunt, unitatem
< Verbi Dei ad carnem... secundum compositionem, id est secun* dum subsistentiam factam..., talis anathema sit».
Ad huius ergo quaestionis elucidationem distinguit S. Tho­
mas duplicem respectum sub quo considerari debet persona Chri­
sti seu Verbi incarnati, scilicet: secundum illud quod est in se,
tum praeterea, secundum rationem personae vel hypostasis. Per­
sona secundum illud quod est in se, idem est ac persona se-

eundum sui intrinseca constitutiva. Persona autein secundum
rationem personae vel hypostasis, est persona prout in ali­
qua natura subsistens. Subsistere enim in tali vel tali natura,
sive exercere actum exsistentiae secundum hanc aut illam sub­
stantialem formam essendi. est proprium hypostasis in quantum
huiusmodi. Et quia natura in qua subsistitur potest esse natura
etiam assumpta, non pertinens ad intrinsecum assumentis con­
stitutivum, consideratio personae secundum illud quod est in se,
non coincidit cum consideratione personae secundum rationem
personae vel hypostasis. Primo igitur modo, persona Verbi est
omnino simplex, uti evidentissime patet, et humana natura est
ei extrinseca. Secundo modo, recte dicitur composita, quatenus
inveniuntur in ea duae naturae, quarum unaquaeque est Verbo
ratio subsistendi, divina quidem subsistendi simpliciter, humana
vero subsistendi, ut homo f1). Hinc Damascenus, 1. 3 de fide orthod. c. 7: «Divinam itaque Dei Verbi hypostasim dicimus ante
«omnia exstare, simplicem nec compositam (άσύνθετον), omnia
«habentem quae Pater habet, quia eiusdem cum eo substantiae
'*) Rursus notandum hic occurrit id quod supra dictum est ubi de
unione in persona et unione in natura. Nam ex hoc quod unio est in persona, non sequitur quod sit etiam in natura, tametsi in Deo idem sint
natura et persona: idem dico secundum rem, sed non idem secundum
modum significandi. Et diversitas in modo significandi facit ut specia­
lis ille modus unionis qui consideratur in incarnatione, debeat appel­
lari unio in persona, minime vero in natura. — Simili itaque modo
ex hoc quod persona Verbi dicitur esse composita, non licet conclu­
dere quod natura est composita, quamvis natura et persona re idem
sint. Natura enim divina non significat Deum nisi secundum illud quod
in se est. At persona divina significat Deum, etiam secundum quod
potens est subsistere in natura assumpta. Et ideo compositio quae se­
quitur ad assumptionem debet appellari compositio personae sub ra­
tione personae, minime vero compositio naturae. Nec dicas quod modi
significandi nihil faciunt ubi agitur de compositione secundum rem. Hoc
enim verum esset si modus significandi afferretur tamquam ratio com­
positionis quae est secundum rem. Sed verum non est si affertur tan­
tum ut ratio cur specialis ille compositionis modus qui consequitur unio­
nem secundum subsistentiam, appellari debeat compositio personae, sub
ratione personae, non autem compositio naturae.

* est, et sola generationis relatione a Patris hypostasi discre­
et tam; ceterum in novissimis diebus, Verbum in sanctae Vir« ginis utero habitasse, fecisseque ut caro ex sancta Virgine as< sumpta in sua saeculis antiquiore hypostasi exsisteret... Incar« natus itaque est, ita ut ipsa Verbi hypostasis, hypostasis etiam
« carnis facta fuerit, et Verbi persona quae ante simplex erat,
«composita evaserit: composita, inquam, ex duabus naturis per< fectis, divinitate nimirum et humanitate. "Ωστε σύνθετον γενέ«σθαι την πρότερον απλήν ούσαν τοδ Λόγου ύπόστασιν, σύνθε« τον δέ έζ δύο τελείων φύσεων, θεότητός τε ζαί άνθροιπό« τητος ».
Ad ium igitur dicendum quod dupliciter dici potest aliquid
componi ex pluribus. — Uno modo tanquam ex partibus, id est,
ex principiis non habentibus proprium esse, sed concurrentibus
ad constitutionem totius, cui soli competit esse primo et princi­
paliter. Et hoc sensu, persona Christi nec habet in se composi­
tionem, nec in compositionem alicuius venit. De ratione enim
summae simplicitatis est, ut nec composita sit ex partibus, nec
componibilis alteri tanquam pars (x). — Alio modo dicitur com­
positum ex diversis, illud in cuius esse plura conveniunt, quin
tamen esse ipsius ex coniunctione causetur, vel in aliquo resul­
tante subiectetur. Et per hunc modum persona Christi compo­
nitur ex naturis, quia in esse personali Verbi convenit una et
altera natura, quamvis aliter et aliter: humana quidem per as­
sumptionem, divina vero per identitatem (2). Porro, tantum abest
quin posterior ille modus aliquem importet defectum in persona
quae dicitur composita, ut e contra, infinitam in ea arguat per­
fectionem. Assumere enim ad suum esse aliquid quod nec est,
nec efficitur pars propriae naturae assumentis, nonnisi actui pu(’) Nota quod pars est semper in potentia ad perfectionem to­
tius ; et ideo cum Deus sit simplicissimus simplicitate perfectionis et
actus, omnino repugnat ut pars totius exsistat.
(*) Illa compositio personae ex naturis, inquit Angelicus in respon­
sione ad 2ura, non dicitur esse ratione partium, sed potius ratione nu­
meri: sicut « omne illud in quo duo conveniunt, potest dici ex iis com­
positum ».

rissimo convenire potest, ut postea apparebit. Priorem ergo com­
positionem excludit Angelicus, cum dicit personam Verbi, secun­
dum illud quod est in se, esse omnino simplicem ; et alteram tantum
admittit, ubi ait personam Verbi esse compositam secundum ra­
tionem personae vel hypostasis, seu tn quantum unum duobus sub­
sistit. Sed quia verbum compositionis calumniabile est, inquit S. Bonaventura, in III, D. 6, a. 1. q. 2, non est passim adhibendum
absque adiecta declaratione: per quam scilicet excludatur intel­
lectus compositionis, prout apud nos communiter accipi solet, id
est, compositionis partium (^,
Ad 2°“ dicendum quod ratio procederet, si persona Verbi
diceretur esse composita secundum illud quod est in se, vel ve­
nire in compositionem alicuius per modum partis. Nunc autem
asseritur composita, quatenus ex hoc solo quod humanitas tra­
hitur in communionem esse personalis Verbi, incipit Verbum sine
sui mutatione esse hypostasis divinae simul et humanae naturae,
cum prius non esset nisi divinae.
Ad β113 denique dicendum quod si ly ex determinet illud
quod est Verbo ratio subsistendi simpliciter. Verbum non po­
test dici subsistere ex humanitate. Et hoc sensu ait S. Thomas,
loco citato contra Gentes: «Hypostasis non extenditur extra terc minos illius naturae ex qua subsistentiam habet. Non autem
«Verbum Dei subsistentiam habet ex natura humana, sed magis
(‘; Quidam distinguunt compositionem ex his, et compositionem
cum his. Per compositionem ex his, intelligunt compositionem tamquam
ex partibus, et consequenter illam removent a Verbo. Per compositio­
nem cum his, intelligunt compositionem quae est solum, simul cum alio
positio ; volunt autem personam Verbi esse compositam cum his. Ve­
rum compositio cum his nondum explicat unionem secundum subsi­
stentiam, quia, ut dicit S. Thomas in III, D. 6, q. 2, a 3, tam prima
quam tertia opinio admittebat compositionem cum his. Nam et in ho­
mine vestito qua tali, habetur eiusmodi compositio, et similiter in qua­
cumque accidentali unione duorum subsistentium. Potius igitur dicen­
dum quod compositio incarnationis est omnino singularis, et non solum
cum his, verum etiam ex his dici potest, pro quanto Verbum exercens
suum personalem actum in natura tum divina tum humana, ex natura
divina subsistit simpliciter, ex humana autem subsistit ut homo.

«naturam humanam ad suam subsistentiam vel personalitatem
« trahit; non enim per illam, sed in illa, subsistit ». Si autem Iv
designet in confuso illud quod est Verbo ratio subsistendi,
vel simpliciter, vel in quantum homo, recte dici potest Verbum
subsistere ex divinitate et humanitate. Unde in eodem capite
contra gentes S. Thomas docet : « Cuiuslibet rei subsistentis
« oportet esse unam naturam tantum per quam simpliciter esse ha­
it beat: et sic Verbum Dei per solam naturam divinam simpliciter
« esse habet, non autem per naturam humanam. Sed per eam habet
«quod sit hoc, scilicet quod sit homo ». Et rursus in tertia Parte,
Quaest. 2, a. 4, ait esse in Verbo aliam et aliam rationem sub­
sistendi. Et denique, in symbolo Athanasiano legitur : « Perfe« ctus Deus, perfectus homo ex anima rationali et humana carne
«subsistens». Et sic patet responsio ad instantiam.

THESIS VII.
(Art. 2, ad 3um. — In III, Dist. 6.).

Non explicatur unio incarnationis per hoc quod Verbum assumpsit naturam cui omnia adsunt positiva hypo­
stasis creatae constitutiva, et sola deest ad personae ratio­
nem assumptionis negatio. Item nec per hoc quod huma­
nitas propriam habens exsistentiam, sed modalitate perso­
nalitatis destituta, formaliter coniungitur Verbo per quem­
dam, ut aiunt, unionis modum substantialem. Item nec per
hoc quod personalitas Verbi est loco illius termini quo
alias, iuxta Caietanum, natura creata ultimo terminatur et
fit suppositum. Sed explicatur per hoc quod humanitas sic
communicatur Verbo, ut in illo exsistat, et non in semetipsa ; quatenus scilicet, cum omnis realis natura creata non
sit secundum se nisi aliquid sustentabile in ordine rerum, et
non consequatur esse sustentatum nisi ex unito sibi actu es­
sendi, esse personale Filii Dei supplet vices creati exsisten­
tiae actus qui assumptae humanitati naturaliter debebatur.

Ingredimur quaestionem usque nunc agitatam inter catholi­
cos Cum enim omnes uno corde credant atque uno ore profi-

teantur, Christum esse verum Deum simul et veru in hominem
unam personam, unum Verbi suppositum in duplici natura sub­
sistens, (quia haec est fides orthodoxa quam nisi quisque inte­
gram inviolatamque servaverit, salvus esse non poterit): ulte­
rius fit inquisitio de scientifica. expositione eius quod communi
fide tenetur. Quidam enim dicunt: obiectum quod fide catholica
credimus, adaequatur per explicationem primam. Alii dicunt :
non, sed per secundam vel tertiam. Nos dicimus: nequaquam,
sed per ultimam. Quare, si refutando unam vel alteram ex his
de unione hypostatica sententiis, arguo et dico: Expositio in
quam scientifice resolvis obiectum communiter a nobis creditum
non reddit id ipsum quod creditur, sed reddit aliquid aliud quod
non est vera incarnatio, nec vera unio humanitatis ad Verbum
secundum subsistentiam: absit ut tibi imputem errorem in fide,
vel recenseam quemquam inter haereticos aut dubiae notae ca­
tholicos. Sed unice expono quid post summos magistros de vera
aequatione obiecti crediti tenendum videatur, et iure meo utor pro­
ponendo omnia argumenta quae ad rem facere possunt. Cete­
rum, quia hic tantum valet auctoritas quantum ratio, si rationes
appareant convincentes, approba quod dico. Sin minus, rema­
neamus uterque in propria sententia, donec forte Ecclesia cui in
rebus fidei parati sumus omnes obedire, aliquid de hac contro­
versia determinaverit. His igitur praemissis :

Excluditur sententia Scoti et Thiphanii.
Haec sententia vult, Verbum assumpsisse humanitatem cum
omnibus principiis quibus homo quispiam subistens constituitur :
omnis enim realitas substantialis quae est in Petro, invenitur
univoce in humanitate Christi. Nihilominus humanitas illa non
est quid subsistens, nec persona, quia ex hoc solo quod assu­
mitur, cadit a ratione totius in se, et induit quamdam rationem
partis. Unde tandem, una est in Christo persona et unum sup­
positum, licet in eo sit actu id omne quod cessante unione consti­
tueret suppositum distinctum a supposito Verbi.
I

Sed contra est quod in hac sententia humanitas est aliquid
substantialiter completum : completum, inquam, in omni linea
substantiae, sive substantia accipiatur pro natura, sive accipiatur
pro hypostasi. Ergo humanitas est per se suppositum condistinctuin a Verbo. Ergo non pertinet ad suppositum Verbi.
Omnes consequentiae sunt apertae atque evidentes. Satis est
igitur ut demonstretur antecedens. Porro demonstratio ista facili
negotio perficitur, quandoquidem fatentibus adversariis, nihil
positivum humanitati deest quod ad ultimum suppositi comple­
mentum requiratur. Aliunde vero, impossibile omnino est ut
eadem humanitas amittat rationem totius completi propter solam
adiunctionem ad Verbum, quia per additionem ad aliud nihil fit
ex completo incompletum in eo ordine in quo de se comple­
mentum habet, nisi pereat vi unionis ultimus actus constituens
in esse completo f1). Hic autem vi additionis nihil perit. Ergo
dicere quod ratione additionis ad alterum humanitas fit incom­
pleta substantialiter, adeoque cadit ab esse hypostasis, idem est

:.f

(*) Hoc principium sumitur ex ipsis rationibus formalibus totius et
partis, et valet in omni ordine. — Vide hunc lapidem qui nunc iacet in
terra et postea domui aedificandae aggregatur, muroque superimponitur.
Caditne vi additionis a ratione totius, in hac ipsa linea in qua prius
erat et manet completum, hoc est, in linea totius substantialis, et ut sic
dicam, suppositalis ? Minime. Semper est aliquod totum in se subsistens,
sed incipit esse pars pure et simpliciter in ordine illius totius per acci­
dens, in quo nec erat nec est completum. — Attende nunc combinationem
chimicam quam periti iure meritoque distinguunt a meris mixtionibus.
Habes duo substantialiter completa et perfecta, puta oxygenium et hydrogenimn. Vi combinationis quae responderet additioni in sententia
Scoti, utrumque cadit a ratione totius substantialis, et non solum totius
suppositalis, sed etiam totius essentialis seu naturalis. Sed hoc praecise
est quia vi additionis seu combinationis perit actus quo constituebantur
in esse completo naturae et suppositi ; perit forma substantialis, perit
esse, et fit novum ens, scilicet aqua, cui actu non immanet nisi materia
utriusque componentium. — Quorum omnium ratio metaphysica et veluti
mathematica est, quia quamdiu retinentur omnia positiva quae in aliquo
ordine complent, tamdiu manet ens in eodem ordine completum. Si quid
igitur sit ultimo completum in omni linea substantiae, et nihil amittat
eorum quae complent, semper erit in hac ipsa linea completum, adeoque
hvpostasis sive suppositum.

n

j26

QUAEST, II.

ac dicere quod complementum non habet retinendo actu omnia
principia suae completionis, quod est contradictorium in terminis.
Praeterea, ratio unitatis in negatione divisionis reponitur i1).
Omnis autem negatio fundatur in positivo- Ergo in omni uni­
tate oportet invenire aliquid positivum in quo fundamentum
habeat indivisio. Et si quidem unitas sit unitas simplicitatis,
positivum illud est ipsa entitas simplicis. Si autem sit unitas
compositionis, debet esse certa quaedam actualitas in qua unita
aliquo modo communicant : sicut anima et corpus communicant
in eadem completa ac perfecta essentia, sicut individum naturae
et actus essendi communicant in eadem actualitate exsistentis
per se et in se, sicut subiectum et accidens communicant in
eodem esse secundum quid, sicut lapides domus communicant,
in eadem forma artificiali, atque ita porro. Ex his igitur prin­
cipiis quae perspicua sunt satis, sic arguo : Omnis unitas quae
ultimo explicatur per ipsam indivisionem. quin detur aliquid po­
sitivum indivisionem fundans, est unitas chimaerica. Atqui in
sententia Scoti unitas Verbi incarnati ultimo explicatur per indivi­
sionem ipsam, et excluditur omne positivum quod indivisionem
tundet. Ergo unitas quam adstruit haec sententia, non est unitas
vera, sed imaginaria et ficta. Maior constat ex ipsa formali ra­
tione unitatis. Minor probatur, quia humanitas et Verbum non
communicant neque in natura, neque in substantiali exsistentia,
neque in qualibet alia forma, sed ratio cur sunt unum, est quia
indivisa sunt, et ratio cur indivisa sunt, est quia divisa non
sunt (2). Non solum igitur hypostatica unitas est impossibilis,
sed ne elementum quidem cuiuscumque alius unionis adhuc est
assignatum.
Tertio, non apparet quomodo vitetur inconveniens primae
opinionis apud Magistrum, quae ponebat in Christo unam per(*) Cf. S. Thomam, in prima parte, Quaest. τι, a. 1, et de Pot.
Quaest. 9, a. 7.
(*) Nec refert dicere quod sic vult Deus, et sic facit Deus. Nam
Deus non potest facere hominem absque intrinsecis principiis hominis,
et similiter non potest facere indivisionem absque formali causa indivisionis ; alias faceret ut idem esset simul et non esset.

» k·

:

DE IPSA UNIONE HYPOSTATICA

sonam et duo supposita. Asserit enim Scotus duos sistentes in
esse suo, et ita sistentes in esse suo, ut cessante unione, absque
ulla additione vel mutatione intrinseca ex parte etiam naturae
assumptae, tam humanitas quam Verbum singillatim subsiste­
rent. Ergo et stante unione, humanitas in suis intrinsecis con­
siderata exsistit in se, subsistit, et est hic homo. Unde tandem
resolvitur haec sententia in sententiam eorum qui dicebant, «in
* ipsa Verbi incarnatione hominem quemdam assumptum a
«Verbo et unitum Verbo». Nam teste S. Thoma in III, D. 6,.
Quaest. 2, a. 1, prima ex tribus opinionibus supra relatis asse­
rebat quod assumptum non tantum habet rationem humanitatis, sed
diam hominis, et tamen non potest dici aliquis quia est alteri
digniori adrunctum (1).
Accedunt quarto argumenta quibus repugnare ostenditur
omnis unio secundum hypostasim inter eas substantias quae
habent singulae propriam exsistentiam. Sed cum in hoc puncto
Suarez minime differat a Scoto, communis amborum assertio
communem in sequenti paragraphe statim habebit confuta­
tionem.
§ 2.

Ubi refutatur sententia Suarezii.
Dico Suarezium cum Scoto consentire quatenus nullam realem agnoscens distinctionem inter essentiam et esse, utrumque
terminum in unione incarnationis propria vult exsistentia exsi­
stere ; nam et Verbum est suum esse, et similiter humanitas
cum suo acto essendi omnino identificatur. Discedit tamen Exi­
mius a Subtili quatenus videt apertam repugnantiam in eo quod
humanitati assumptae omnia adsint positiva hypostasis creatae
constitutiva ; itemque quatenus intelligit chimaericam fore uni-(*)
(*) Mutantur ergo appellationes, sed res ipsa non mutatur. Illud
idem quod prima opinio vocabat hominem assumptum, Scotus vocat
humanitatem assumptam. Et illud idem quod dicebant cadere per as­
sumptionem a ratione personae, sed non hypostasis, Scotus dicit ca­
dere a ratione tum personae tum hypostasis. Caetera sunt identica.

tatem quae ultimo resolveretur in ipsam negationem divisionis,
verbo quidem tenus assertam, sed omni interim obiectivo fun­
damento carentem. Et ideo, ad vitanda eiusmodi inconvenientia,
aufert ab humanitate Christi substantialem illum personalitatis
modum de quo dictum est supra, et loco eius ponit alium mo­
dum pariter substantialem, quem unionis vocat, ut eo mediante,
humanitas copulata Verbo iam pertineat ad eius hypostasim,
eique propria efficiatur.
Sed contra est quod haec sententia a vera explicatione
unionis hypostaticae dupliciter deficere videtur : primo in eo quod
commune habet cum opinione Scoti, secundo in eo quod adstruit
ex propriis.
Primo itaque reiicitur sententia Suarezii, pro quanto
multiplicat in Christo substantiales existentias. — Et totius
summa demonstrationis est, quia oportet ut unius hypostasis
non sit nisi unum substantiale esse exsistentiae. Quod quidem
principium, tum ex analysi metaphysica, tum ex communi in­
tellectu terminorum, tum ex omnimoda impossibilitate subtrahendi
ab humanitate Christi rationem subsistentiae si propria ei tri­
buatur exsistentia, invicte demonstratur,
Ex analysi quidem metaphysica. Etenim, una hypostasis est
unus subsistens ; unus subsistens est unus existens in se ; unus
exsistens in se est ens indivisum indi visione fundata super ip­
sum esse primum, a quo denominatur ens simpliciter, et hoc est
substantiale esse existentiae. E converso, ubi dantur duae sub­
stantiae quarum unaquaeque propriam exsistentiam habet, ibi
sunt duo habentia esse in se ; et ubi sunt duo habentia esse in
se, ibi est ens et ens, hoc est, ens primo et simpliciter divisum
ab ente, quamvis adhuc concipi possit indivisio quoad conve­
nientiam in aliqua coordinatione, quae non facit unum per se,
sed unum per accidens. Cogita rursus lapidem qui prius seor­
sum iacet in terra, et postea aliis lapidibus adiungitur ad domum
efficiendam : profecto semper remanet divisus ab aliis in linea
entis simpliciter, et non fit pars ab aliis indivisa nisi in ordine
compositionis aggregativae quae est forma artificialis, non autem
actus entis in quantum est primo ens.

Ex communi intellectu terminorum. Nam si praescindamus
a disputationibus scholae, inveniemus nos per hoc nomen sub­
sistens apprehendere illud quod habet esse in seipso, nihilque
aliud ad rationem subsistentiae desiderari. Ideo in uno subsi­
stente unum esse, quia si plura sint propria sibi exsistentia do­
nata, iam totidem subsistentia confitearis necesse est. Et re qui­
dem vera, quisquis Eutychianae controversiae monumenta per­
curret, videbit fuisse communiter tum a Patribus catholicis tum
ab haereticis Monophysitis admissum hoc principium : subsisten­
tiam videlicet converti cum propria uniuscuiusque substantiae
exsistentia. Hinc illud dilemma Severi Monophysitae ζ1) : « Si
«duas naturas dicitis, vel illae subsistentiam habent, vel ea ca•crent. Si subsistentiam habent, personas duas introducitis, Chri<stos duos, filios duos. Sin subsistentia carent, iam in rerum
« natura non existunt ». Cui dilemmati respondebant Patres ca­
tholici, non quidem negando argumenti suppositum, sed distin­
guendo ύπόστασιν, ένυπόστατον, et άνδπόστατον, ut videre est
apud Damascenum, c. 43-45 dialecticae (2). Quippe, iuxta Dama­
scenum, hypostasis est distinctum subsistens : « Sciendum, in« quit c. 43, sanctos Patres hypostasim et individuum et perso« nam pro eodem usurpasse, nempe pro eo quod per se atque
« in propria subsistentia constat et subsistit, numeroque differt,
« ac certum aliquem significat, ut Petrum, Paulum, aliquem
« equum. Hypostasis porro παρά το δφεστάναι, hoc est, a sub« sistendo dicta est». Enhypostaton vero dicitur, vel natura
specifica quae in hypostasi est ut ratio exigitiva subsistentiae,
vel pars naturae quae in toto exsistit et per esse totius, vel
denique natura aliqua assumpta quae suo proprio esse carens
exsistit exsistentia assumentis. « Proprie enhypostaton est, ait
« Damascenus, c. 44, aut quod non per se et seorsum subsistit,
«sed consideratur in hypostasibus, v. g. species sive hominum
« natura... Aut quod cum alio ad totius cuiusdam generationem
«componitur, unamque hypostasim compositam efficit, utputa
(‘) Apud Migne, Patrol, graec., Toni. 94» Pa&· 1016 in nota.
(*) Migne, Patr. graec., Torn. 94» Pa&· 614 et secl·
De Verbo Incarnato

9

< homo ex corpore et anima constitutus est ; nec vero anima
« sola dicitur hypostasis, nec item corpus, sed dicuntur ambo
< enhvpostata... Rursus autem, enhypostalon dicitur natura ea quae
<ab alia hypostasi assumpta, ut in illa exsistat consecuta est. \iι·ρα·. πάλιν ένύπόστατον ή δφ’ ετέρας ύποστάσεως προσληφΟ-εϊσα
< φύοις, και έν έαοτη εοχηκοΐα την ΰπαρςιν. Unde etiam Do< mini caro, cum per se ac seorsim ne momento quidem temporis
c exstiterit, nec proinde hypostasis est, sed potius cnhypostaton
cquid». Denique anhypostaton, vel est id quod nullo modo
exsistit, vel id quod alii inexsistit, ut accidens. « Sed et anhy« postaton duplici modo dicitur. Interdum enim id quod nusquam
- omnino est significat ; interdum vero id quod in seipso esse
« non habet, verum in altero exsistit, hoc est, accidens » . Sic ergo
solvebant Patres argumentum Eutychianorum, pro quanto inter
hypostasim et anhypostaton dicebant mediare enhypostaton, seu
naturam substantialem non exsistentem per proprium esse, (alias
foret in se subsistens), sed per esse personae assumentis a quo
formaliter habet sustentari extra causas.
Tandem, quiquid habet propriam
exsistentiam, per se est
«
ipsum quod est, et ex consequenti natum est per se consistere
in natura rerum. Nam si per se solum non posset sustentari
extra causas, sed indigeret alio comprincipio, ergo per se solum
non esset nisi quoddam principium entis. Et contra, si non est
purum principium entis, sed ipsum existens in se, evidentissime
sequitur quod separatim consistere natum est in natura rerum.
Quo posito, quaero: Estne illud subsistens, necne ? Si subsistens
dicis, ergo quaecumque substantia habens propriam exsistentiam,
est subsistens Si autem dicis non subsistens, peto quam notio­
nem habeas subsistentiae et subsistentis, cum neges subsistere
rem quae solide constat a parte rei, quin ad hoc indigeat quo­
cumque subiecto vel comprincipio sibi unito ?
Frustra igitur finges necessitatem adiunctae negationis ad
subsistentiae complementum, nam certe in conceptu subsistentiae
nihil negativum continetur, licet positivam subsistentiae rationem
quandoque per negationem circumloquamur, ut si ly in se et per
se exponamus per ly non in alio. Frustra etiam imaginaberis

personalitatis modum. Modus enim ille ex hypothesi adversario­
rum qui ubique identificant essentiam cum esse, superveniret enti
in seipso iam exsistenti, adeoque non constitueret subsistens,
sed aliunde constitutum praesupponeret. Hinc tandem, si huma­
nitas Christi propria exsistit exsistentia, est etiam subsistens in
se; et si est subsistens in se, profecto a Verbo subsistentia dif­
fert; et si a Verbo subsistentia differt, nequaquam unitur ei se­
cundum hypostasim.
Concludendum itaque quod omnes sententiae quae huma­
nitati Christi tribuunt proprium esse, id statuunt cum quo hy­
postatica unio nequit omnino componi. Vel enim sunt duo sup­
posita in Christo, vel si una tantum est hypostasis, super unius
incommunicabilis exsistentiae actualitatem unitas suppositi fun­
detur oportet, omnia intelligendo iuxta ea quae infra declara­
buntur. Et sic etiam patet legitimitas praecedentis asserti, quando
dictum est realem distinctionem inter essentiam et esse in creatis,
theologica ratione constare. Conclusio enim theologica illa est,
quae ex veritate revelata per ratiocinium deducitur. Rursus re­
velata veritas est quod natura humana in Christo unitur Deo
secundum subsistentiam. Denique ex huius veritatis revelatione
statim licet sequentes deductiones eruere: Si aliqua natura creata
unitur Deo secundum subsistentiam, propria subsistentia careat
necesse est ; propria autem subsistentia nusquam careret, si
realitas naturae substantialis et actus exsistentiae essent unum
quid et idem. Ergo haec duo nequaquam idem sunt, imo vero
inter se ita realiter distinguuntur, ut creatae exsistentiae actus
possit suppleri per esse personae assumentis, quae nonnisi hoc
modo vere dici poterit in duabus naturis subsistere, et ambarum
attributionem haud fallaciter suscipere in se. Haec, inquam,
simplicissima est analysis principii revelati cui innitimur, et ar­
gumentum inde deductum generaliter valet contra eos omnes qui
in Christo exsistentias multiplicant pro numero naturarum, adeo­
que tam opinionem Scoti impetit, quam modum dicendi Suarezii.
Caeterum, ab ineluctabili necessitate conclusionis minime se ex­
pedit Suarez ope modorum substantialium, et hoc ad confirma­
tionem praecedentium paucis restat ostendendum.

Reiicitur unio explicata ope modorum substantialium. Et modorum dico substantialium, quia unum aufert Suarez a
natura assumpta ne propriam habeat personalitatem, et alterum
in ea substituit quo sit secundum hypostasim unita Verbo.
Porro, quod ad modum personalitatis attinet, iam ostensum
est quomodo in Suarezii sententia nequeat esse nisi merum ac­
cidens i1). Si autem merum accidens, ergo non obstante carentia
eius, humanitas Christi adhuc est ultimo completa in omni linea
substantiae, statimque redeunt consequentiae quae superius contra
Scotum urgebantur. Et sane, actualitas seu perfectio substantiae
in quantum huiusmodi non consideratur nisi secundum rationem
essendi per se seu in se. Insuper, si creata natura est per iden­
titatem suum exsistere, iam ex sese est actu per se et in se :
actu, inquam, et non solum aptitudine seu naturali exigentia. Quid­
quid ergo ei supervenit instar modi in ea subiectati, eamque
ulterius determinantis, extra omnem lineam substantialitatis ne­
cessario invenietur. Non enim valet si dicas quod modus ille
adhuc complebit rationem essendi in se, quatenus faciet naturam
tam perfecte esse in se, ut amplius non possit assumi ab altero
supposito. Hoc, inquam, nihil est, quia cum impossibile sit ut
aliquid exsistat simul in se et non in se, quidquid ex sua es­
sentia iam est actu exsistens in se, ex sua etiam essentia excludit
possibilitatem assumptionis, quin ad hoc ulteriori indigeat deter­
minatione, prout ex sola terminorum analyst luculenter constare
videtur. Non ergo apparet qua ratione modus a Suarezio assertus
vel verosimiliter diceretur facere ad substantialitatem, adeoque
inter substantialia principia debere aut posse recenseri.
Sed si modus personalitatis esset accidens, quanto magis
modus unionis quo humanitas uniretur Verbo. Nam licet imme­
rito, ut dixi, non tamen cum tam evidenti contradictione asse­
reret quis modum personalitatis, claudendo et terminando natu­
ram, complere rationem essendi in se. Ast modus unionis non
solum nihil confert ad rationem essendi in se, sed magis illam
aufert ab humanitate Christi, quam facit esse, non sui ipsius, sed(*)
(*) Vide supra, de natura et supposito. Opinio Suarezii.

alterius, id est, Verbi. Non ergo s ubs tantificat, sed magis desubstanlificat humanitatem, et ideo si substantialis nihilominus as­
seritur, deberet substantificare Verbum, ipsumque Verbum affi­
cere, tribuendo ei esse per se et in se secundum naturam hu­
manam. Quae consequentia cum sua absurditate satis superque
excludatur, dicendum superest modum unionis nihil aliud fore
quam humanitatis accidens : quo posito, humanitas coniungeretur
Verbo, mediante accidente, et ex consequenti unio foret acciden­
talis, minime vero secundum subsistentiam.
Vides igitur quomodo haec sententia, velit nolit, imitetur
opinionem tertiam apud Magistrum, sicut etiam sententia Scoti
scientifice considerata videbatur reduci ad opinionem primam.
Nam auctores tertiae opinionis auferebant informationem corporis
ab anima, ne cogerentur confiteri hominem subsistentem seor­
sum a Verbo. Suarez aufert personalitatis modum quem ad hoc
ipsum invenit ut posset auferre. Insuper, auctores tertiae opi­
nionis volebant partes humanitatis uniri ad Verbum accidentaliter, mediante quodam contactu. Suarez vult ut humanitas uniatur
mediante modo, quem utique omni ope contendit non esse acci­
dens, sed frustra, ut pluribus ostendit Tiphanius (x): quippe ac­
cidens est id cui competit supervenire subiecto in esse simpli­
citer iam praeconstituto.
Accedunt demum nonnullae rationes impetentes sententiam
Caietani, de qua iam in sequenti paragraphe agendum est.

Ubi Caietani opinio reiicitur.

Uti supra praemisimus, primus inventor modi personalitatis,
Caietanus fuit; quem in hac novitate secutus est Suarez, rece­
dendo tamen ab eo et a reliquis scholae S. Thomae theologis
quoad fundamentalia principia de constitutione entis. Quare,
contra Caietanum non sunt omnia praecedentia argumenta in
quibus impossibilis ostendebatur unio hypostatica, si semel as(') Tiphan. de hypostasi et persona, c 41 et seq.

sumptae humanitati propria attribueretur existentia. Non enim
unum esse in Christo Caietanus diffitetur, sed solum vult unio­
nem hypostaticam formaliter consistere in aliquo alio quam in
tractione humanitatis ad esse increatum Verbi : in aliquo, in­
quam, quod ordine causalitatis antecedit, et est natura prius.
Nam si Caietano credas, unio incarnationis formalissime in eo
reponitur, quod personalis relatio Filii Dei terminat naturam
humanam in Christo, tenendo locum modi seu termini creati
quo alias natura nostra completur ac veluti circumscribitur in
seipsa, ut fiat suppositum proprii esse susceptivum.
Et haec quidem opinio iam fuit sufficienter exclusa in su­
perioribus il). Nam si substantialis terminus a Caietano assertus
chimaericus esse noscitur, non ideo humanitas propria destitui­
tur personalitate, quia eo caret ; neque ex hoc quod eiusdem
vices Verbum supplet, explicatur unio hypostatica. His nunc adde
sequentes considerationes.
Primo, carentia modalitatis substantialis quae in caeteris
hominibus esse supponeretur, impediret perfectam illam consub­
stantialitatem quam fides incarnationis ponit inter Christum et
nos. Reiicenda igitur omnis explicatio huic innixa postulato. Ubi
nota iuxta superius praemissa, hanc esse maxime attendendam
differentiam inter actum essendi et alia entis principia, quod ac­
tus essendi minime diversificat aut modificat rationem secundum
quam inter plura similitudo consideratur, vel dissimilitudo. Sed
solum praestat essentiae creatae consistentiam sive sistentiam
extra causas, nihil prorsus addendo, nihil auferendo, nihil va­
riando, quantum ad ea quae ei competunt in proprio genere,
propria specie, propriaque singularitate. At vero quidquid se
tenet ex parte ipsius naturae sub actu essendi constitutae, ad
propriam illam formam in qua et secundum quam unumquodque
exsistit, dicendum est pertinere. Et quia ratio et forma illa non
potest esse univoca ubi non sunt eadem principia quae ad eius
constitutionem concurrunt, impossibile est ut vel unum detrahatur
aut mutetur in aliud, quin eo ipso alterius rationis ens resultet.
(’) Vide supra, de natura et supposito. Opinio Cajetani.

Quapropter, absque nilo detrimento perfectae similitudinis in
natura, dicetur humanitas Christi creato actu essendi carere. Sive
enim exsistat per suum esse proprium, sive per esse Filii Dei
sibi communicatum, unius semper eiusdemque rationis erit cum
humanitate alterius cuiuspiam ex nobis, puta Caii, Socratis, vel
Titii. Sed quia modalitas a Caietano asserta, si figmentum non
est, in linea principiorum naturam constituentium vel qualiter­
cumque modificantium deberet necessario inveniri, non poterit
auferri a Christo quin statim derogetur veritati fidei, qua filius
Dei creditur consubstantialis nobis /actus modis omnibus absque
peccato (1). Et ideo, cum Tiphanius huic inhaerens principio, ex
Scriptura et Conciliis fuse probat, humanitatem Christi in ipsa
incarnatione nullius formae realis, aut modi a se re distincti iac­
turam fecisse (2) : nihil equidem conficit adversus sententiam quae
docet naturam assumptam per suum proprium esse minime exsistere : sed quanto minus in hac parte ad intentum pertingit
finem, tanto efficacius concludit adversus Suarezium et Caietanum auferentes modum quo alias natura nostra est affecta atque
ultimo terminata.
Praeterea, esto quod ex ablatione modi tale ac tantum in­
conveniens non sequatur. Iam merito quaeritur utrum absque
evidenti absurditate dici posset Verbum tenere locum eius, ut
vult Caietanus. Porro ratio negandi est, quia modus non sup­
pletur nisi per aliquid quod subiectum modificet; et nihil subiec­
tum modificat, nisi quod recipitur in subiecto. Consequentia au­
tem est in aperto, quia Deus vel divina personalitas in nullo
subiecto recipitur aut recipi potest.
Denique, dato etiam quod personalitatis modus posset sup­
pleri a Verbo citra omnem receptionem in humanitate, fidenter
dico unionem hanc nondum fore, formaliter loquendo, secundum
subsistentiam. Nam illud quod in Verbo utcumque responderet
modalitati terminanti et circumscribenti naturam, nihil aliud foret
(") Confessio fidei Tarasii Patriarchae Constantinopolitani, in Con­
cilio VII approbata.
(·) Tiphanius, de hypostasi et persona, c. 29.

quam relatio Verbi praecisive in quantum relatio est, prout sci­
licet explicat distinctivum et incommunicabilem modum qui in
divinitate proprius est Verbo. Atqui relatio divina sic considerata
nondum importat subsistentiam, quia non est subsistens formaliter ex propria nota relationis, id est ex esse ad, sed ex nota
identitatis cum esse divino absoluto, id est ex esse in, uti fuse
in tractatu de Trinitate demonstratum est f). Quod etiam ap­
prime cohaeret cum eo quod vel ab initio huius disputationis
fuit inculcatum : subsistentiam videlicet idem esse ac exsisten­
tiam in se. Quamdiu ergo tinges humanitatem convenire cum
Verbo in aliquo quod ex suo conceptu incommunicabilitatem
quidem dicit, nondum tamen substantiale esse exsistentiae habi­
tum modo incommunicabili, nondum etiam assignata erit unio
quae secundum subsistentiam vere dicatur et sit. Quare, etiamsi
positio ista tot ac tantis inconvenientibus quae supra enumerata
sunt non pateret, adhuc tamen veritas hypostaticae unionis non
in eo consisteret in quo eam formaliter reponit Caietanus, sed
magis in eo quod ipse vult esse natura posterius, scilicet in trac­
tione humanitatis ad increatam Verbi exsistentiam, uti nunc
paucis declarandum et pro virili restat adserendum.

Ubi vera S. Thomae sententia adseritur

De tribus famosis opinionibus a Magistro relatis loquens
S. Thomas in III, D. 5, Quaest. 2, a. 2, ait: «Loquendo de esse
«.< secundum quod est acius entis, sic dico quod secundum secun« dam opinionem 2), oportet ponere in Christo tantum unum
«esse; secundum alias autem duas, oportet ponere duo esse....
< Prima ergo opinio quae ponit duo subsistentia, ponit duo esse
« substantialia. Similiter tertia opinio, quia ponit quod partes
« naturae humanae adveniunt divinae personae accidentaliter,
(’) Cf. de Deo uno et trino, Toni. 2, praesertim in epilogo.
(’) Haec opinio est de qua in Summa theologica, Quaest. 2, a 6
ait quod non est dicenda opinio, sed sententia catholicae fidei.

ponit duo esse, unum substantiale et aliud accidentale. Se­
cunda vero opinio, quia ponit unum subsistens, et ponit huma< nitalem non accidentaliter advenire divinae personae, oportet quod
. ponat unum esse». Et infra, a. 3: «Opinio prima dicit quod
«hic homo habet esse suum proprium; unde esse divinae per­
te sonae ad ipsum non pertinet. Similiter tertia opinio dicit quod
« est esse superadditum ad esse divinae personae accidentaliter.
« Sed secunda ponit unum esse in Christo ; unde esse divinae per­
bonae pertinet ad utramque naturam 2. Et rursus, Quaest. 3,
art. 2: «Tertia opinio procedit ab eodem fonte cum prima, sci« licet ex hoc quod humana natura non assumeretur ad esse
«divinae personae. Unde prima opinio ponebat quod assumptum
« habebat esse per se in quo subsjstebat ; haec autem tertia
« opinio ponit quod non subsistit assumptum (l), neque persona
■in eo, sed est esse accidentale superadditum».
His gemina sunt ea quae habet S. Doctor, tum in praesenti
(art. 2, ad 3um ), tum infra in notissima Quaestione 17, art. 2,
tum in Quodlibeto 9, art. 3, ubi rem totam breviter et nervose
recapitulans, sic ait : « Esse dupliciter dicitur. Uno modo, secun« dum quod est copula verbalis significans compositionem cuius­
libet enuntiationis quam anima facit; unde hoc esse non est
in rerum natura. Alio modo esse dicitur actus entis in quantum
<esl ens, id est, quo denominatur aliquid ens actu in rerum na« tura, et sic, esse non attribuitur nisi rebus ipsis... Sed hoc esse
proprie et vere non attribuitur nisi rei per se subsistenti; huic
« autem attribuitur esse duplex. Unum scilicet esse resultans ex
« his ex quibus eius unitas integratur, qttod proprium est esse
•i suppositi substantiale. Aliud esse est supposito attributum praeter
<ea quae integrant ipsum, quod est esse superadditum, scilicet
«accidentale, ut esse album attribuitur Sorti, cum dicitur. Sortes
« est albus. Quia ergo in Christo ponimus unam rem subsisten« tem tantum, ad cuius integritatem concurrit etiam humanitas,
quia unum suppositum est utriusque naturae, ideo oportet dicere
quod esse substantiale quodproprie attribuitur supposito in Christor
a

(») Saltem ut aliquid completum atque integrum.

unum lanium ; habet autem unitatem ex ipso supposito, et
« non ex naturis. Si tamen ponatur humanitas a divinitate sepa­
ls rari, tunc humanitas suum esse habebit aliud ab esse divino ;
« non enim impediebat quin proprium esse haberet nisi hoc,
< quod non erat per se subsistens ; sicut si arca esset quoddam
« individuum naturale, ipsa tota non . haberet nisi unum esse ;
« quaelibet tamen partium eius ab arca separata proprium esse
« habebit. Et sic patet quod secundum opinionem secundam oportet
« dicere quod in Christo esi unum esse substantiale, secundum
«quod esse est suppositi proprie, quamvis sit in eo multiplex
«esse accidentale».
Ex his igitur testimoniis manifeste constat, S. Thomam sine
haesitatione tradidisse unitatem actus exsistentiae in Christo
velut contentam in ea opinione quae non est dicenda opinio, sed
sententia catholicae fidei 4). Neque enim dubium de quo esse
«λ7

I

ϊ

Ci

J

(’) Frustra opponitur auctoritas Quaestionis de unione Verbi incar­
nati, inter quaestiones disputatas nunc insertae. Circa quam monet
Caietanus in 3^ Partem, Quaest. 17, a. 2, quod non est existimandum,
«doctrinam in hoc ultimo libro, (hoc est in Summa theologica) tradi« tam, et in authenticis libris etiam prius probatam, (videlicet in III,
« D. 6, q. 2, et Quodl. 9, q. 2), reducendam esse ad quaestiunculam
«vix cognitam inter opera auctoris... Quae rationabilius creditur colli«gendo condita inter schedulas disputationum, quam unquam edita a
« D. Thoma. Constat enim, quaestionem illam de tanta re imperfectis«sime materiam unionis tractare, et per hoc dissonare ab aliis quae«stionibus disputatis eiusdem, etc. ». Et re quidem vera, etsi coaevi
auctores, speciatim vero Ptolomaeus Lucensis, ipsius Aquinatis primum
auditor, deinde familiaris et socius, alias omnes quaestiones disputatas
diserte recenseant, hanc unam alto silentio praetereunt, ut clare appa­
rebit consulenti documenta apud De Rubeis, Dissert. 1, cap. 1 et 2.
Quin imo, refert Echardus nomenclaturam earumdem prout ante an­
num 1300 venales prostabant in Universitate Parisiensi ex libro Rectoris
eiusdem, his verbis: «Quaestionum de Veritate, 65 pecias ; quaestio« num de Potentia, 28 pecias ; de Spiritualibus creaturis, 5 pecias ;
«quaestionum de Malo, 28 pecias; quaestionum de Anima et de Vir«tutibus, 24 pecias». Ubi iterum de Unione Verbi Incarnati, nihil. —
Nec valent rationes quibus ipse De Rubeis eius authenticitatem nihilo­
minus defendere studet, dicens veteres quaestionem illam, utpote uni­
cam, sub alio quaestionum titulo comprehendisse ; tum Valleoletanum

loquatur: de esse scilicet quod est actus entis, et quo formaliter ali­
quid subsistit. Sed esse quod est actus entis, profecto est illud quo
res creata ponitur in ultima exsistentiae actualitate. Vxessequo subsi­
stitur, nihil aliud audit, saltem in doctrina Angelici, praeter substan­
tialem actum exsistendi : quippe, « illa subsistere dicimus, inquit in
«prima Parte, Quaest. 29, a. 2, quae non in alio, sed in se exsi«stunt». Et hoc dico exponendo sententiam S.Thomae. Unde non
sequitur dogma fidei esse secundum nos, quod una sit in Christo
exsistentia; sed sequitur tantum unitatem actus essendi objective
contineri iuxta S. Doctorem in doctrina quae asserit unionem

in suo quem texuit operum Thomae catalogo, diserte ac speciatim illam
memorasse : tum denique eamdem recensitam inveniri in vetustis codi­
cibus mss., quos affert Echardus. Non, inquam, valet ratio prima, quia
unica etiam est quaestio de Anima, unica pariter de Spiritualibus crea­
turis: quo tamen non obstante, neutra sub alio quaestionum titulo a
coaevis comprehenditur. Non secunda, quia Valleoletanus temporibus
S. Thomae valde posterior est, floruit enim sub initiis saeculi XV. Non
tertia, quia non quaeritur an dentur necne vetusti codices quaestionem
de Unione continentes, sed utrum in his ipsis vetustis codicibus nihil
irrepserit quod authentica collectio non habebat. Et certe nemo diffitebi­
tur plurima spuria inveniri in collectione opusculorum, tametsi pro sin­
gulis vetusti etiam codices proferantur. — Accedunt rationes e criterio intrin­
seco desumptae, puta, ex locutionibus ab Aquinatis terminologia plane
alienis. In articulo 40 qui solus in praesenti difficultatem facere posset,
notari debent : Primo, locutio qua distinguitur inter esse primarium et
esse secundarium suppositi. Et alibi quidem, distinctio non est nisi
inter esse suppositi simpliciter, quod est esse substantiale seu hyposta­
ticum, et esse suppositi secundum quid, quod est esse accidentale ; de
primario autem et secundario nihil. Secundo, locutio in qua dicitur
Christus esse duo secundum quid, contra categoricam resolutionem om­
nium aliorum locorum, ubi constanter asserit Angelicus, Deum et
hominem in Christo nequaquam facere duo, quocumque modo. Tertio,
locutio de supposito aeterno quod per naturam divinam simpliciter
substanti'ficatiir, et per humanam substantificatur ut homo : qui loquendi
modus a stylo Angelici penitus abhorrere videtur. Alibi enim nusquam
apud eum occurrit, nisi semel tantum, in IIIura Sent. Dist. 6 in praeambula
divisione textus, ubi refert tres famosas de unione hypostatica opinio­
nes quae hac aetate fuerant in scholis a diversis magistris introductae,
et relatoris munere fungens, eorum usurpat locutiones ac stylum, quo-

secundum subsistentiam, et quae est fide. Quod etiam nunc
foret notum in terminis, nisi circa sensum vocis subsistentia suborta esset apud posteriores theologos opinionum diversitas. Si
enim dicas subsistentiam ultimo compleri per negationem assum­
ptionis, adhuc poteris multiplicare substantiales exsistentias, non
multiplicando subsistentias; et idem etiam continget si subsisten­
tiam definias modum naturae exsistenti superadditum. Sed si
subsistentia nihil aliud est quam propria substantiae exsistentia^
statim apparet quod in uno subsistente substantialis exsistendi
actus omnino multiplicari nequit. Porro haec est subsistentiae
notio quae per communem hominum sensum datur, et quam re­
tinet doctrina a nobis nunc adserta.
Vult igitur doctrina ista, conformiter ad principia superiustradita de natura et supposito, non esse in humanitate assumpta
creatum actum substantialis exsistentiae, sed personale esse Verbi
ei communicari eo modo quo communicari potest esse subsi-

L

■
I

rum sententias recensebat. At vero, ubicumque proprio suo nomine
loquitur, suamque de unione incarnationis mentem explicat, longissime
abest tam male sonans ille loquendi modus de supposito aeterno per
naturam seu divinam seu humanam substantificato.
Haec sunt quae authenticitatem Quaestionis de Unione sat du­
biam faciunt, et argumentum quod ex ea sumeretur, prorsus incertum.
Porro ad rem nostram vix ac ne vix quidem interest dubii resolutio.
Etenim, apud omnes certissime constat, quatuor Sententiarum librosfuisse primum Angelici opus, ultimum vero, tertiam Summae theolo­
gicae partem quam morte praeventus non absolvit. Si ergo, tum in
primo (III Sent. Dist. 6), tum in ultimo (Quaest. 2, a. 6 ad 2um, et
Quaest. 17, a. 2), sibi ipsi apprime constans invenitur circa unum esse
in Christo, ubiuani, quaeso, retractioni locus? Et ideo, unum de duobus
dicendum restat: aut quaestionem de Unione non esse genuinum atque
incorruptum opus Aquinatis; aut, si secus, ad probatam ejus doctri­
nam in Summa theologica et Commento super Sententias, non obstante
elocutionis diversitate, plane reduci, prout reapse contendunt plures
insignes theologi, nec spernendis rationibus ducti. De quo vide omnino
J. B. Terrien S. J. in egregio suo opere, 5. Thomae doctrina sincera
de unione hypostatica amplissime declarata, 1. 2, cap. 4.

stens (l). Ideo ipsum esse Verbi su plet proprium esse humani­
tatis, sed modo eminentiori. Supplet, inquam, pro quanto prae­
stat humanitati consistere in natura rerum: non quidem tribuendo
formaliter vel quasi formaliter realitatem specificam essentiae
seu naturae, (hoc enim esset omnino absurdum) ; sed gerendo
vices alterius comprincipii sine quo natura creata extra causas
sistere nullatenus potest. Supplet tamen eminentiori modo, quia
esse Verbi nec recipitur in humanitate, nec contrahitur ad eam,
nec qualibet alia ratione mutatur, sed semper subsistendo in
seipso, (idem enim est in Verbo, quo subsistitur, et quod sub­
sistit), sustentat naturam creatam. Quapropter Verbum extendit
ad humanitatem suum subsistendi actum per hoc solum quod
humanitas a Deo producta est et conservatur, nonj sub proprio
esse ipsius, sed ut communicata hypostasi Verbi, cuius increata
exsistentia eidem humanitati est loco esse proprii. Et ideo, cum
omnis natura substantialis sit ut quo subsistitur tanquam ratione
exigitiva subsistentiae, contingit ibi aliquid omnino singulare.
Nam alias, natura est suo proprio individuo ratio subsistendi in
hac vel illa specie ; hic autem humanitas non est suo individuo
subsistendi ratio, eo quod proprium esse substantiale ei non
adiungitur, sed est Verbo ratio subsistendi secundum ipsam, quia
proprius subsistendi actus suppletur per subsistentiam Verbi.
Atque hinc tandem fit ut Filius Dei incipiat exercere, etiam in
natura assumpta, suum personalem exsistendi actum, iam nunc
in appropriata sibi humanitate exsistens ; quisquis autem in hu­
mana natura exsistit, sine dubio homo vere dicitur et est.
Quae ut melius intelligas, attende comparationem proposi­
tam a S. Thoma in praesenti, art. 6, ad 2um . « Illud quod ad« venit post esse completum, inquit, accidentaliter advenit, nisi
«trahatur in communionem illius esse completi: sicut in resur(l) Nota iterum quod, ut supra dictum est, contra rationem subsi­
stentis vel suppositi est quidem communicabilitas assumptibilis, quia id
quod assumitur transit in subsistentiam alterius, et eo ipso non exsistit
per se et in se. At non ita est de eo qui assumit, et ideo, ubicumque
de incommunicabilitate propria subsistenti aut personae sermo erit,
semper excepta subintelligetur communicabilitas quae dicitur assumentis.

« rectione corpus adveniet animae praeexistenti, non tamen acciden* taliter, quia ad idem esse assumetur *. Et (orte exemplo adhuc
evidentiori uti quis posset, supponendo Deum, (quod sane pos­
sibile est, et nullam repugnantiam involvere noscitur), non tan­
tum unire, sed et de novo creare alicui animae separatae corpus.
Equidem verum est quod anima separata persona non est ; habet
tamen id quod principaliter attenditur in ratione personae, sci­
licet subsistentiam et intellectualitatem. Quare, considerari nunc
potest non secus ac si persona esset, quia communicabilitas quae
ei adhuc competit in quantum est pars naturae humanae, accidit
in proposito, ubi solum quaeritur de extensione alicuius esse
personalis praeexsistentis ad aliquid adiunctum, sive illud inte­
gret vel compleat propriam subsistentis naturam, sive non. Finge
ergo Deum creare alicui animae praeexsistenti corpus. Unum
de duobus necessario dici debet : vel corpus de novo creatum
incipiet exsistere per esse sibi proprium, vel certe antiqua animae
exsistentia incipiet eidem corpori acquiri, pro quanto materia
quae proprii actus essendi est incapax, non aliter producetur a
Deo quam ut unita ad praesubsistentem formam.
Atqui primum dicere, omnino impossibile est. Nam si da­
retur in homine, praeter exsistentiam animae, distincta exsi­
stentia et corporis, quomodo posset adhuc intelligi corpus hu­
manum vivum ? Tunc enim compararetur ad animam tamquam
ad motorem extrinsecus applicatum, non secus ac corpus in quo
oculis mortalium Raphael apparuit. Scilicet corpus vivum con­
cipi nequit, nisi anima sit pars eius intrinseca et formalis, qua­
tenus corpus neque materia dicatur, neque anima, sed substantia
ex utroque principio consurgens. Sed hoc est evidenter chimaericum, si ultima exsistentiae actualitas duplicatur pro numero
partium, quae hac hypothesi facta, partes amplius non forent,
sed duo subsistentia ad invicem consociata, aut si vis, subordinata. Mitto quod tribuere homini duas substantiales exsistentias,
est contra communem omnium intelligentiam, necnon et loquendi
modum. Mitto quod nemo concipit mortem ut divortium inter
duos exsistentes, sed potius ut destructionem unius per se na­
turae singularis, cui una atque indivisibilis exsistentia aufertur.

Mitto quod duplicato in homine substantiali actu exsistendi, non
amplius apparet qua de causa unio cum corpore faceret animam
passibilem vel etiam dependentem ab organis in exercitio vitae
intellectivae. Semper enim anima unita vel non unita haberet
eumdem essendi modum, sicut angelus, sive assumat corpus, sive
non. Mitto denique quod excluditur omnis possibilitas unionis
substantialis, cum nullus remaneat substantialis actus in quo
anima et corpus communicent; et hic redeunt omnia argumenta
contra Scotum superius allata.
Oportet itaque de necessitate dicere quod in exemplo pro­
posito non accresceret nova substantialis exsistentia, sed exsi­
stentia animae extenderetur ad materiam, quae ipsa communica­
tione ad praesubsistentem formam a Deo crearetur Q·}. Et licet in
huiusmodi exemplo materia efficeret cum praeexsistente anima
naturam unam, unumque subiectum actus exsistentiae, (quod sane
in unione Verbi incarnati non contingit), differentia tamen ista
utilitatem comparationis non destruit. Solum enim facit quod
esse personale Filii Dei nequaquam mutatur per hoc quod huma­
nitati acquiritur ; dum e contra, esse animae, utpote de novo in­
cipiens subiectari in composito, eo ipso se haberet aliter ac prius,
et ideo omni ex parte immutatum non maneret.
Hinc igitur habes unde aliquo modo concipias qualiter as­
sumpta natura ita communicetur Verbo, ut exsistat per esse ipsius.
Dixi tamen aliquo modo, qui longe est a cognitione propria, et
intrinsecam unionis hypostaticae possibilitatem naturali rationi
minime perviam reddit. Sane vero, omne esse creatum est con­
tractum et limitatum ad unam determinatam naturam ad quam
transcendentalem ordinem dicit, et ex consequenti nequit se ex­
tendere ad id quod nec est nec efficitur pars saltem integralis(*)

(*) Ad modutn loquendi quod attinet, magis proprie diceretur tunc
creari hominem secundum partem sui materialem, quam creari mate­
riam. Et eodem etiam modo in mysterio incarnationis, non tam proprie
dicitur, facta humanitas, quam Verbum factum secundum humanitatem,
iuxta illud ad Rom. I-3 : De Filio suo qui factus est ei ex semine Da­
vid secundum carnem.

✓ - » * 14- · ·

Ϊ44

QUAEST. II.

illius naturae cuius est hoc esse. Certo igitur certius, assumere
aliquid ad suam propriam subsistentiam, non assumendo illud
ad communionem propriae naturae, (in quo stat hypostaticae
unionis ratio), nulli omnino creaturae competere potest. Ast,
eritne possibilis eiusmodi unio inter creatam naturam et Deum ?
Equidem pro Deo argumentum ex limitatione actus essendi de­
ductum non valet. Sed aliunde apparet inscrutabilis profunditas,
quia non assequimur quo pacto actus exsistentiae possit actuate
aliquam naturam citra receptionem in illa. Imo videmus eviden­
tem impossibilitatem loquendo de actu creato, qui se toto ordi­
natur ad potentiam sibi respondentem. Ergo si nulla est in pro­
posito repugnantia, hoc provenit ex conditione actus puri et
absoluti qui Deus est ; de puro autem actu nullam propriam co­
gnitionem habemus. Est igitur impossibile ut sciamus per natu­
rale lumen rationis, quid sit illa humanitatis communicatio cum
Verbo in esse e.xsistentiae. Sed solum valemus principiis re­
velatis demonstrare quod sit, et respondere argumentis contra­
riis, ostendendo nec plus nec minus, quomodo et cur non assur­
gant ad vim verae atque evidentis probationis. His itaque praemissis :
Ratione theologica monstratur veritas sententiae propositae. — Rationem porro theologicam nunc dico illam, quae
perficitur analysi revelatae propositionis : Una est in Christo hy­
postasis, divinae et humanae naturae. Omnia autem fere constant
recapitulatione praecedentium.
Etenim iuxta omnes, hypostasis dicitur individua substantia,
videlicet, uti fuse suo loco declaratum est, subsistens indivi­
duum, distinctum, incommunicabile : quod neque est pars com­
positi, neque potest ab altero assumi aut de pluribus praedicari.
Nunc autem, si suppositum in concreto dicitur subsistens distin­
ctum, necesse est ut forma suppositi, puta suppositalitas vel
personalitas in abstracto, nihil aliud sit quam id quo res inconininnicabiliter subsistit, seu exsistit in se. Sed id quo res incommunicabiliter exsistit in se, est sine dubio substantialis eius exsi­
stentia incommunicabili modo habita. Ergo unio hypostatica,
(quae attenditur praecise atque exclusive secundum personal ita-

tein sive suppositalitatem), est formalissime unio qua una natura
substantialis coniungitur cum praeexsistente hypostasi ut tracta
ad incommunicabilem eius exsistentiam, Adeoque mysterium in­
carnationis vere reponitur in hoc quod natura humana sic com­
municatur Verbo, ut in illo exsistat et non in semetipsa, pro
quanto esse personale Filii Dei supplet vices creati actus exsi­
stentiae qui eidem humanitati in proprium debebatur.
Quod ut clarius evadat, considera sequentem processum.
Quid est ex vi nominis unio hypostatica? Duorum indivisio pure
et praecise secundum actum hypostaticum. Et quid est actus hy­
postaticus? Id quo aliquid subsistit, id est, exsistit in se. Et quid
est quo aliquid exsistit in se? Substantialis eius exsistentia. Se­
quitur ergo, unionem hypostaticam esse duorum indivisionem
pure et praecise secundum substantialem exsistentiam. Nunc au­
tem si solum hac ratione indivisa sunt, non sunt indivisa secun­
dum rationem essentiae seu naturae. Ergo oportet duas esse na­
turas. Ergo actus exsistentiae in quo ambae naturae communicant,
non est proprium esse utriusque. Ergo alterutrius tantum. Ergo
oportet ut alterutra careat propria exsistentia, et trahatur ad
exsistentiam alterius. Et sic, eadem conclusio habetur ac supra.
Nec obstat quod in Verbo exsistentia sit idem cum essentia,
Nam ut saepe in superioribus dictum est, unio cum Deo in per­
sona non differt ab unione in natura ex parte termini ad quem
est unio. Ideo, si de eo cum quo unitur humanitas inquiratur,
nihil refert utrum naturam Verbi, vel Verbi exsistentiam signi­
fices, quia re idem sunt. At vero, si de eo secundum quod huma­
nitas est unita Verbo scisciteris, non amplius debet significari
natura, sed incommunicabilis exsistentia sive subsistentia. Huius
ratio est, quia iam non de extremis unionis materialiter consideratis,
sed de modo unionis inquiritur. Modus autem iste non est tanquam
duorum principiorum naturae ex quibus conflaretur aliquod ter­
tium diversae rationis ab unoquoque componente, sed tanquam
naturae integrae cum superiori actu exsistentiae, eodemque irrecepto
et citra ullam sui mutationem sustentante naturam sibi communi­
catam, relinquendo illam in suo proprio gradu, propria specie, pro­
pria quidditate. Unitur ergo humanitas ad esse divinum eo unionis
De Yerbo Incarnat*

modo qui, attenta vi vocabulorum, non potest veraciter exprimi,
nisi assumptionis terminus assignetur sub respectu respondente
ei quod apud nos est forma suppositi vel personae : adeoque
nisi esse Verbi significetur secundum quod fungitur munere actus
hvpostatici, non autem prout fungitur munere essentiae seu na­
turae. Omni ergo ex parte firma manet conclusio de vera et for­
mali ratione unionis Verbi incarnati.
Eadem conclusio roboratur doctrina Patrum. - Legitur
enim in epistola Sophronii lecta et approbata in Concilio VI :
« Incarnatur ergo Verbum Deus, non praefactae carni copulatus,
« praeformatove atque in sese praesubsistenti aliquando corpori
« counitus, vel animae praeexsistenti coniunctus ; sed tunc his
« ad exsistentiam venientibus, quando eis ipsum Verbum et Deus
« copulatus est physice.... Et non ante verissimum ipsius Verbi
< conventum in seipsis unquam exstiterunt, sed cum Verbi ipsius
« physico conventu exsistentiam habuerunt... Simul quippe caro,
< simul Dei Verbi caro ; simul caro animata rationalis, simul Dei
« Verbi caro animata rationalis; in illo enim, et non per semetipsam
*. habuit exsistentiam. Έν αύτώ γάρ, καί où καθ- έαοτην εσχε τήν
« δπαρξ'.ν. Simul enim cum syllepsi Verbi haec prolata sunt ad
< consistendum, et unita sunt ei secundum hypostasim quando
« ad consistentiam prolata sunt». Hucusque Sophronius. Qui etsi
hoc unum directe intendat, unionem scilicet hypostaticam non
fuisse tempore posteriorem productione humanitatis in utero vir­
gineo, explicans tamen quid sit uniri secundum hypostasim, as­
serit humanitatem non habere exsistentiam per semetipsam : quod
est ipsam carere proprio actu essendi, sed habere exsistentiam
in Verbo, id est, exsistere per ipsum esse Verbi. Neque enim
est, humanitatem exsistere in Verbo sicut in virtute continente,
quo quidem modo nos omnes in Deo vivimus et movemur et
sumus; neque etiam sicut in subiecto, cum nulla res hac ratione
in Verbo exsistere possit. Ergo humanitatem exsistere in Verbo,
nihil aliud est nisi ipsam communicare cum Verbo secundum
actum exsistentiae, quia nihil aliud excogitari potest : nam si
dicas humanitatem exsistere in Verbo sicut natura in supposito,

vel nihil dicis, vel dicis idipsum quod dixi : quippe, natura in
supposito non est nisi per esse suppositi f1).
Accedit auctoritas Damasceni, qui Sophronii doctrinae in(') Nescio quam argumentationem ex praesenti Sophronii auctori­
tate contra nos construit Card. Franzelin, de incar. Thes. 34, pag. 806.
Quae tamen, pace tanti viri dixerim, tota nititur in mendosa versione
ipsius Sophronii. Verba Sophronii sunt : Άμα γάρ ττ, συλλήψει του Λό­
γου ταΰτα παρήχθ-η πρός σύστασιν, καί ήνώθ^/j αύτφ καθ·’ ύπόστασιν άμα
τφ πρός σύστασιν αγεσθαι τήν όντως αληθή καί άμέριστον, τήν μήτε όιαίρεσιν πάσχουσαν, μήτε τροπήν είσδβχομένην καί σύγχοσιν, Porro Franzelin
adducit versionem, qua posita, clarissimum esse ait, exsistentiam natu­
rae humanae ita distinqui iuxta Sophronium ab exsistentia divina, sicut
distinguitur exsistens natura humana ab exsistente natura divina. Versio
esteiusmodi: «Una cum conceptu Verbi (in utero) haec (corpus et anima)
«producta sunt ad existentiam, πρός σύστασιν; et unita sunt illi secun«dum hypostasim eo ipso momento quo producta sunt ad exsistentiam
« realiter veram et indivisam, πρός σύστασιν τήν όντως άληθή καί άμέ« ριστον ; quae exsistentia, σύστασις, nec separationem patitur, nec con« fusionem ». Ubi vides quod σύστασις constanter vertitur exsistentia.
Atqui σύστασις nusquam exsistentiam significat, sed coniunctionem vel
compositionem vel consistentiam, a συν simul cum, et ϊστημι stare, ut
omnia lexica fidem faciunt. Quiquid ergo sit de argumentatione satis
obscura illustrissimi theologi, nulla esse potest conclusio quae falso sup­
posito tota inniteretur.
Similis observatio occurrit circa notam in eadem thesi, pag. 304 po­
sitam; ubi adducitur auctoritas Euthymii dicentis esse in Christo unam
hypostasim προσωπικήν (personalem), et posse sine periculo concedi duas
hypostases sive substantias υπαρκτικός (exsistentes). Et ratio ab Euthymio allata (P. G. Torn. 130, col 1063), haec est : Ίνα μή θάτεραν των
έν αύτφ φύσεων ανύπαρκτον εϊπωμεν. Quod Franzelin vertit : « Ne al­
terutram Christi naturam sine sua exsistentia esse dicamus». Sed rursus,
salva omni reverentia, legitima versio esse videtur : Ne alterutram in
ipso naturam non exsistentem (ανύπαρκτον) dicamus. Cur, quaeso, sine
sua exsistentia, quod textus non habet, et per se est aequivocum, et
tacite trahitur ad sensum opinantis? Aliud enim est dicere humanam in
Christo naturam non exsistentem, aliud vero, non exsistentem sua exsi­
stentia propria. Certe in hoc convenimus omnes, quod exsistit Christi
humanitas, utpote sustentata et sistens extra causas; de hoc nulla quae­
stio. Sed quaestio est de eo quo est sustentata et sistens, et Euthymius
non dicit oportere confiteri illam exsistentem sua exsistentia, sicut per­
peram ei imponitur.

haerens, I. 3 de hde orthodoxa, c. 9, ait: « Neque enim ut seor- sim subsisteret, Dei Verbi caro condita est, aut praeter Dei
« Verbi personam alia facta fuit persona ; sed facta est potius
« έν&ζόσιατος (id est, in alio exstans), quam seorsum in seipsa
«substans hypostasis». Quid autem per enhypostaton intelligat
Damascenus, iam in superioribus satis superque fuit declaratum f1).
Superest nunc, ut argumentis adversariorum convenienter
respondeatur.
: 1

Ubi solvuntur adversariorum argumenta.

Obiicit primo Tiphanius (2): i Si humanitas Christi exsistat
« exsistentia Verbi, vel in genere causae materialis, vel formalis,
« vel efficientis, vel formalis. Non per modum cazisae materialis,
« ut patet... Nec per modum causae formalis et actuantis : tum quia
« impossibile est, Deum esse actum informantem ullius potentiae
« passivae : tum quia si posset Deus supplere actum formalem ex« sistentiae, fosset etiam supplere actum formalem sapientiae, amo« ris, et cognitionis, posset supplere animam rationalem informan* tem ; tum quia nullius formae effectus formalis primarius ab alio
« fieripotest, quam ab ipsa forma, ut patet inductione ; impossibile
« enim est, aliquid esse album sine albedine, lucidum sine luce.
« Igitur, cum exsistentia creata in sententia S. Thomae sit verus
« actus essentiae creatae, quo formaliter constituitur extra nihil et
« extra sjcas causas, sitque actus exsistens : talis effectus formalis
< et positivus a nullo alio formaliter oriri potest quam a profiria
« et creata existentia ».
Respondeo quod causalitas increatae Verbi existentiae re­
spectu assumptae humanitatis pertinet reductive ad causalitatem
formae. Dico tantum reductive, quia causa formalis habet duo :
(l) Qui plura veterum Patrum testimonia desiderat, conferat omnino
praelaudatum opus J. B. Terrien. Doctrina sincera de unione hyposta­
tica, 1. 3, cap. 5 per totum.
(’) Tiphanius, de hypostasi et persona, c. 36, n. 6.

primo quidem habet actuare subiectum citra omnem efficientiam,
sola communicatione sui; praeterea habet recipi in subiecto, tam­
quam in propria potentia ad quam se tota ordinatur. Est autem
maxime evidens quod hoc alterum omnino repugnat Deo; nam
Deus est actus purus et irreceptibilis, qui idcirco causalitatem
proprie formalem nusquam exercere potest. Ast, apparetne ea­
dem evidens impossibilitas quantum ad primum e duobus prae­
dictis, id est, in eo quod Deus communicatione sui tribuat rei
creatae actualitatem, quae alias ex actu proprio et recepto eidem
provenire solet ? Sane vero in hoc distinctione opus est.
Nam in primis, omnis forma dans esse specificum, (sive esse
specificum substantiale, sive esse specificum accidentale), nequa­
quam potest suppleri per formam creatam alterius rationis, mul­
toque minus per increatam. Ratio est quia esse specificum est
quoddam particulare esse essentiae, dependens ex principiis ma­
xime determinatis, quibus in alia mutatis, ut caetera absurda
praetermittam, eo ipso mutatur species seu distinctiva ratio essendi. Concedendum ergo quod impossibile est, aliquid esse al­
bam sine albedine, lucidum sine luce. Concedendum plane, mon­
struosum fuisse commentum Apollinaristarum, qui cum in Christo
animam rationalem negarent, ponebant in eo Verbum loco ani­
mae, et hoc modo unionem incarnationis in natura, et non tantum
in persona seu hypostasi adstruebant. — Ex alio etiam capite
constat, nunquam fieri posse ut Deus suppleat actum formalem
sapientiae, amoris, cognitionis, atque ita porro. Est enim de ra­
tione actus vitalis ut sit ab intrinseco elicitus; quin imo, haud
aliter sentiendum est de qualibet alia operatione, etiam mere
transeunte, quia operatio transiens ab immanente solum differt
in hoc, quod terminum habet operatum extra operantem, dum
immanens sistit in operante ipso, ut propria eius actualitas et
perfectio. Igitur tam repugnat ut operatio aliqua formaliter sup­
pleatur per Deum in creatura, quam repugnat ut idem sit* simul
ipsum et non ipsum, simul progrediens et non progrediens ab
intima rei facultate. — Tandem quaedam aliae formae sunt quae
possunt quidem per aliquid aequivalens suppleri, sicut habitus
elevantes potentias ad operandum supernaturaliter, supplentur

quamdoque per motionem Dei transeuntem. Verumtanien sup­
pleri nequeunt per aliquid non receptum in ipsis potentiis, quia
contradictorium foret, potentiam elevari, (id est, effici capacem
eliciendi operationem altioris ordinis), absque nova determina­
tione seu modificatione quam in se recepisset. Iterum ergo im­
possibile est ut Deus per seipsum, formaliter vel quasi formaliter, horum habituum suppleat vices.
At vero actus exsistentiae non aequiparatur praecedentibus
formis, quia nec confert esse specificum seu esse tale vel tale ;
nec modificat subiectum quantum ad essentiam, vires, aut quas­
libet proprietates; nec de sui ratione habet exoriri ex intimo
potentiarum sicut operatio. Sed ut pluries dictum est, communi­
catione sui solum confert consisientiam extra nihil et extra causas,
servatis, minimeque mutatis omnibus determinationibus quibus
unumquodque per principia tum specifica tum individualia pro­
prium in scala entium obtinet gradum, et a caeteris eiusdem
speciei individuis distinguitur. Non ergo eisdem evidentibus ra­
tionibus demonstratur repugnare ut in incarnationis mysterio
actus exsistentiae creatus suppleatur per esse divinum : dum sci­
licet increata Verbi subsistentia humanitati tribuit quasi forma­
tter eamdem illam sustentationem in ordine entis, quam natura
creata solet accipere ab actu sibi proprio, sibique commensurate.
- Neque in hoc assignatur ex parte \’erbi ulla imperfectio. Quin
imo absoluta essendi «puritas noscitur esse conditio omnino necessaria ad actuandum tali modo, quem ideo ratio positive non
assequitur, quia propriam actus puri cognitionem non habet nec
habere potest. « Nam, si de actuare et actuari infra totam lati< tudinem suorum modorum sermo sit, inquit Caietanus (1), non
* est remotum a philosophia divina, Deum posse actuare rem
«creatam. In cuius signum, divinam essentiam esse actum
«cuiusque intellectus videntis ipsam theologi fatentur». Sicut
igitur omnes dicere debent quod in visione beatifica species intelligibilis suppletur per essentiam divinam, (nam sine dubio
divina essentia est quae per semetipsam tribuit intellectui
■(’) Caietanus. in 3^ Part. Q. 17, a. 2.

beato actualitatem quam alias confert species inhaerens, seu
species vicaria obiecti quoad intelligibilem eius repraesentationem) : ita nunc quodam simili modo dicimus, proprium esse
humanitatis suppleri per esse personale Filii Dei, et naturam
humanam produci a Deo ipsa communicatione ad Verbum, ut
ex Verbo habeat actualitatem sustentationis extra causas, id
est, actualitatem exsistentiae ζ1). — Sed nec opponi potest,
quod inter actuantem et actuatum oportet esse proportionem. Nam
si de proportione coinmensurationis sermo sit, negandum est
suppositum in sua generalitate ; si autem de proportione habitu­
dinis, qua fit ut unum possit actuare, et alterum actuari, sic
i

(*) Nota similitudinem inter unionem hypostaticam et unionem beatam
in visione gloriae. Repugnat enim ut perficiatur visio intuitiva Dei eo
modo qui alias locum habet, cum obiectum intelligibile per species vi­
carias recipitur in cognoscente; nulla enim species creata repraesentare
potest Deum ut est in se. Ad hanc igitur visionem necesse est ut mens
angelica vel humana trahatur ad divinum intelligibile in seipso, et non
tantum in aliqua eius similitudine.
Unde unio hypostatica et unio gloriae inter se conveniunt : Primo
quoad terminos qui uniuntur. Utrobique enim creatura immediate unitur
Deo, vel natura creata supposito increato, vel mens creata increato intelligibili. — Secundo quoad modum unionis. Utrobique enim Deus
actuat creaturam quasi formaliter : vel scilicet naturam substantialem
cui communicatione sui tribuit consistere, vel potentiam intellectivam cui
communicatione sui tribuit adsistere obiecto in esse intellecto. — Tertio
quoad supernaturalitatem unionis. Sicut enim natura creata non est in
naturali potentia ad hoc quod trahatur ad esse divinum ut ad suum
actum essendi : ita mens creata non est in naturali potentia ad hoc
quod trahatur ad divinam essentiam ut ad suam speciem intelligibilem.
— Quarto quoad non repugnantiam unionis. Eaedem enim rationes quae
removent impossibilitatem circa unionem hypostaticam, similiter eam
removent circa unionem beatitudinis, ut satis ostensum est in tractatu
de Deo Uno, Quaest. 12.
Bene ergo Angelicus in compendio theologiae, c. 201, unam unio­
nem ex alia credibilem fieri affirmat dicens : < Per hoc igitur quod Deus
« humanam naturam sibi unire voluit in persona, datum est homini
* quoddam exemplum beatae illius unionis, qua intellectus creatus in* creato spiritui intelligendo unietur. Non enim restat incredibile quin
«intellectus creatus Deo uniri possit, eius essentiam videndo, ex quo
« Deus homini unitus est, eius naturam assumendo ».

conceditur proportionis necessitas, sed negatur quod desit in
proposito.
Ad i*® ergo rationem Tiphanii respondetur, impossibile qui­
dem esse ut Deus sit actus informans potentiam passivam, hoc
est, actus in ea receptus et ad eam limitatus ; non autem ut sit
in ordine exsistendi actus naturae creatae modo eminentiori. —
Ad 2*“ rationem prorsus neganda est paritas inter substantialem actum exsistentiae qua talem, et actus amoris, cognitionis,
aliasque id genus operationes. — Ad 3tm denique rationem dicendum quod effectus formalis primarius non potest esse ab alio
quam ab ipsa forma, si sermo sit de forma quae confert esse
tale vel tale ; nunc autem alius conditionis esse noscitur transcendentalis actus exsistentiae. Et quamvis proprius essendi
actus nequeat suppleri unquam per aliud esse creatum, hoc
tamen ideo est, quia omne esse creatum ad suam responden­
tem potentiam coarctatur, et nihil extra illam praestare valet.
At vero satis superque constat, considerationem eiusmodi non
habere omnino locum quoad actum purum et illimitatum qui
est ipse Deus.
Arguit secundo Tiphanius p) : « Humana natura Christi
< vere est creata et facta de nihilo. Creatio autem non potest ter« minari ad exsistentiam divinam. Igitur creatio humanitatis Christi
« terminatur ad exsistentiam creatam illius. Confirmatur, quia ter« minus creationis est ifsum esse, quod est intimum et maxime
tformale in qualibet re ».
Respondeo primo : Simili argumento probaretur Deum non
posse creare animae separatae corpus, aut corpus quod de novo
tunc fieret, non posse dici creatum et factum de nihilo. Non enim
habet corpus humanum exsistentiam distinctam ab exsistentia
animae, ut supra pluribus demonstratum est ; et idcirco, cum in
proposito anima praeexistens supponatur, nullus esset actus
exsistentiae de novo productus, ac per hoc, nihil etiam foret ad
quod terminaretur actio creativa.
Respondeo secundo, falso supponi in argumento quod creatio
(l) Tiphan. ubi supra, n. 7.

terminetur praecise ad esse exsistentiae: nam terminatur ad rem
exsistentem, videlicet ad rem quae extra causas sustentatur per
suum actum essendi. Unde ad hoc ut aliquid dicatur et sit crea­
tura, non oportet ut esse quo exsistit sit esse creatum: sed suf­
ficit plane ut secundum suam essentiam sit eductum de nihilo.
Neque enim sola illa productio seu creatio agnoscenda est, qua
res fit sub suo esse proprio, sed illa etiam qua producitur ut
communicata praeexsistenti supposito, iuxta illud S. Leonis Magni,,
in ep. 35, ad lulianum : « Natura nostra non sic assumpta est
« ut prius creata, post assumeretur, sed ut ipsa assumptione crea­
ti reiur t>. (l).
Si tamen proprietatem terminorum desideres, iterum consi­
derandum est quod creatio proprie non attribuitur nisi subsisten­
tibus, ut habetur in prima Parte, Quaest. 45. a. 4. Et ideo in
exemplo superius allato, in quo Deus faceret animae separatae
corpus, potius esset dicendum fieri hominem secundum corpus,
quam fieri materiam vel corpus. Et similiter in incarnatione, magis
proprie dicitur Filius Dei factus vel creatus secundum carnem seu
humanitatem, quam humanitas facta vel creata. Et hoc modo Ιο­
ί1) Notandum itaque quod cum ipsum esse dicitur proprius ter­
minus creationis, esse tunc non accipitur pro actu essendi condiviso ab
essentia, sed pro ratione entis condistincta a ratione talis entis, quemad­
modum declarat S. Thomas in xa Part. Q. 45, a. 4 ad ium. Quatenus
scilicet creatio per se primo operatur, non ad tale ens ut tale, sed
omnino ad ens ut ens simpliciter, eo quod causât quidquid requiritur
ad esse quocumque modo, usque ad ipsas radices primas quas praesupponit omnis alia productio. Et sic recte intelligendo principium unde
procedit difficultas, quidquid educitur de nihilo, creatur : sive educatur
de nihilo sub proprio et concreato essendi actu, sive educatur de nihilo
ut communicatum increatae hypostasi, cuius actus hypostaticus suppleret
vices proprii esse exsistentiae. Quacumque enim hypothesi facta, semper
res illa emanabit a causa efficiente secundum totum id quod requiritur
ad hoc ut sit, eo modo quo est. Et ideo humanitas Christi vere est
creatura : et quoad animam quae immediate e nihilo educta est sicut
caeterae animae humanae, et quoad corpus quod formatum est e ma­
teria a Virgine quidem ministrata, adhuc tamen originaliter a Deocreante emanata. Vere, inquam, creatura, etsi essendi actus ad quem·
unita fuit, nec creatus sit, nec concreatus.

quitur Apostolus, Rom. I-3 : « De Filio suo qui factus est ei se<eundum carnem ex semine David».
Tertio obiieit Tiphanius (l): « Si humanitas Christi, quia
« assumpta est a Verbo, eique unita, exsistit per exsistentiam di<j : ’.nam, pari iure naturales omnes eiusdem humanitatis potentiae,
« omnes habitus, et omnia dona et accidentia, tam naturalia quam
< supernaturalia eiusdem, exsistent sola divina exsistentia, quodvi< detur perabsurdum. Haec enim sunt suo modo assumpta a Verbo
« divino. Omne enim quod inest alicui personae, sive pertineat
« ad naturam eius, sive non, unitur ei in persona, ait S. Thomas
« in tertia Parte, Quaesi. 2, a. 2, in corpores.
Respondeo negando paritatem. Et ratio disparitatis est, quia
multiplex esse substantiale praeiudicat unitati suppositi, cum
loliat unitatem subsistentis. Sed huic unitati non opponitur mul­
tiplex esse accidentale: imo vero, esse accidentale semper di­
stinguitur ab esse substantiali quod est esse suppositi. — Te­
stimonium autem S. Thomae non est ad rem. Equidem verissi­
mum est quod omnia accidentia, tam naturalia quam supernatu­
ralia, fuerunt coassumpta a Verbo, et unita ei in persona. Sed
notandum quod aliud est uniri in persona, aliud vero uniri etiam
secundum personam seu hypostasim, ut late in superioribus de­
claratum est (2), Nam ad hoc ut aliquid uniatur alteri in per­
sona, satis est ut quocumque modo afficiat personam vel natu­
ram quae propria personae effecta est; ut autem uniatur secun­
dum hypostasim, oportet ut trahatur in communionem ipsius esse
quo subsistitur. Et ideo, accidentia sunt Verbo unita in persona,
quatenus inhaerent naturae substantiali quam sibi Verbum univit
secundum subsistentiam. Sed nequaquam necesse est ut etiam
exsistant per esse personale Filii Dei, quia de ratione accidentis
est ut afferat esse superadditum, quod quidem diversum omnino
ab esse hypostatico vel ipsa ostendit nominis ratio atque auctoritas.
Quarto obiicit Tiphanius (3j : < Sententiam illam quae as* serit humanitatem Christi sua propria spoliatam exsistentia, vi(*) Tiphan. n. 9.
(*) Supra, thes. 6, \ 3.
(’) Tiphan. 1. c. n. 13.

« det ipericulosam, quia repugnat omnibus Scripturae locis et Con« ciliorum ac Sanctorum Patrum auctoritatibus, quibus Christus
« per omnia nobis similis ostenditur absque peccato». Facile autem
congeruntur testimonia traditionis nos edocentis, omnem realitatem
quae est caeterorum hominum, a Verbo fuisse assumptam, iuxta
commune principium : Quod non est assumptum, non est salva­
tum. Ait enim Eusebius Vercellensis : Verbum omnia quae veteris
nostrae humanitatis erant, assumpsit. Ait Leo Magnus: Totum
veterem nostrum sine peccato hominem assumpsit. Ait Cyrillus
Alexandrinus : Nec quidquam omnino quod naturae humanae
cognatum esset, praeter solam malitiam, reliquit. Ait Augustinus :
Nihil naturae humanae in illa susceptione fas est dicere defuisse.
Ait Damascenus : Neque Deus Verbum quidquam eorum quae
cum nos initio fingeret naturae nostrae inseruit, praetermisit, sed
omnia assumpsit. Ait S. Maximus: Si quis forte dicat, aliquid
eorum quae sunt secundum naturam Deo repugnare, ipsius Dei
potius quam naturae vitium est, siquidem bellum naturaliter im­
posuit rebus. Ex his igihcr, aliisque phirimis eiusdem sensus
eiusdemque sententiae, concludere oportet Verbum assumpsisse
etiam creatum esse exsistentiae.
Verum si sensu adversariorum Patres interpretari placet,
statim consequitur inveniri in Christo et humanam personalita­
tem, quia et personalitatem in nobis Verbum Creator inseruit.
Nec ullus modus est evadendi nisi dicendo personalitatem esse
nihil, vel negationem quamdam. Porro si personalitas est nihil
vel negatio, ergo etiam unio secundum personalitatem erit unio
secundum nihil vel secundum negationem, quod absit. Rursus,
ex iisdem principiis in sensu adversariorum intellectis sequeretur
Verbum debuisse assumere omnes individualitates humanas, seu
illud omne quo unum individuum distinguitur ab altero ; nemo
enim negare potest, et hoc etiam fuisse in singulis insertum a
Verbo Creatore. Legitima ergo conclusio foret quod Filius Dei
assumpsit naturam humanam in omnibus suis individuis.
Quae si absurda sunt, evidens est locutiones Patrum hoc
sensu esse intelligendas : Verbum scilicet assumpsisse quidquid
pertinet ad speciem humanam cum omnibus proprietatibus ipsam

speciem consequentibus, sola excepta deordinatione quae non
erat primaevae conditionis, sed per originale peccatum fuit in­
ducta. Volunt enim Patres, Christum dici hominem univoce nobiscum, et hoc sane verincatur omnino, quantumvis esse increatum Verbi suppleverit creatum esse exsistentiae, eo quod esse
non ingreditur ullo modo rationem speciei, sed de transcenden­
tibus est, ut etiam saepe diximus in huius quaestionis exposi­
tione. Quare allata documenta Patrum valent ad summum contra
Caietanum et Suarezium, ponentes deesse in humanitate Christi
modum illum substantialem quem in caeteris esse dicunt. Sic
enim foret Christus diversae rationis ab aliis hominibus in aliquo
quod esset praeter personalem exsistentiam, et tamen substantialiter diceretur, secundum auctores illos.
Caeterum difficultas adversariorum desumpta est a b ipso
S. Thoma, qui in III, D. 2, Quaest. 1, a. 2, sibi obiicit : « Vi< detur quod Filius Dei humanam naturam assumere debuit in
< omnibus suppositis humanae naturae, quia ut Damascenus di« cit, quod esi inassumptibile est incurabile. Sed natura humana
< curabilis est in omnibus suis suppositis, etc. ». Et respondet :
« Ad primum ergo dicendum quod per incarnationem proprie
< assumitur natura. Unde si aliqua natura assumptibilis non est,
“ curabilis non est. Non tamen oportet ut si haec natura indi« vidua non assumitur, quod suppositum huius naturae non cu« retur : quia per hoc quod natura in aliquo individuo assumpta
« est, praeparatur curatio omnibus qui similem naturam habent,
« sicut e contra, per hoc quod una persona infecit naturam
«humanam quae in ipsa erat, in omnes homines peccatum trans« misit ».
Obiicitur quinto apud Scotum: Illud per generationem ac­
quiritur, quod per corruptionem amittitur ; atqui per corruptionem
amittitur esse exsistentiae ; ergo per generationem acquiritur. Sed
per generationem temporalem non acquisitum est Christo esse aeter­
num; ergo esse creatum et temporale, et sic oporlet poner e in Christo
duo esse, unum secundum quod ab aeterno Deus est, alterum se­
cundum quod in tempore factus est homo.
Sed contra est quod per generationem homo acquirit esse :.

et tamen hoc esse in morte non amittitur absolute, quia manet
anima separata cum eodem esse exsistentiae quod erat prius
esse compositi. Dicendum igitur est quod per generationem ac­
quiritur hypostasi, id quod per corruptionem hypostasi amittitur.
Et si quidem hypostasis sit creata, cuius est in una sola natura
subsistere, sicut per generationem acquiritur ei esse simpliciter,
sic et per mortem simpliciter ei deperditur ; morte enim inter­
veniente, hypostasis amplius non est. Nunc autem si sermo sit
de hypostasi increata quaë non in propria tantum, verum etiam
in quadam corruptibili assumpta natura subsistebat, impossibile
est ut mors ei auferat esse, sed solum auferet habitudinem ipsius
esse hypostatici ad naturam mortalem quae ei supervenerat, et
nunc destruitur. Non sequitur ergo quod in utero virgineo hy­
postasis Christi acquisivit esse creatum et temporale : quia per
temporalem mortem non amisit nisi extensionem aeterni sui esse
ad humanitatem assumptam, et non cessavit esse simpliciter, sed
tantum desiit esse homo, salvo interim dogmate quo edocemur
permansisse in triduo sepulturae personalem unionem cum cor­
pore et anima a se invicem separatis.
Obiicitur sexto : Plura supposita possunt convenire in uno
esse substantiali, sicut ex mysterio Trinitatis aperte demonstratur.
Sed non est maior repugnantia in eo quod pliera esse substantialia
conveniant in uno supposito. Ergo sicut dantur in divinis plura
supposita unius esse, ita dari potest in Christo unum suppositum
multiplicis esse : ex quo ulterius sequitur quod esse non est id in
quo fundatur unitas suppositi.
Respondeo: Dist. mai. Plura supposita absoluta possunt con­
venire in uno esse substantiali, neg. Plura supposita formaliter
relativa, et relativa oppositione ab invicem distincta, conc. Et
ratio discriminis innotescit ex principiis quae traduntur in tra­
ctatu de Trinitate. Nunc autem minor argumenti, in qua vis dif­
ficultatis praecipue reconditur, simpliciter et absolute est neganda.
Et ad negationis evidentiam dico quod unum definitur indivisum
in se et divisum a quolibet alio. Qui autem dicit indivisum in
se, excludit omnem divisionem in ea linea in qua unitas acci­
pitur; sed qui dicit divisum a quolibet alio, non ideo affirmat

omnem modum distinctionis, quia sufficit unus. Quo posito, con­
sidera complexum duorum, quorum singula suum esse substan­
tiale habent : ibi non est indivisio secundum subsistentiam, et
ideo est repugnantia ad unitatem hypostasis. E contra, considera
plura supposita relativa quae sunt Pater et Filius et Spiritus
Sanctus: sane vero unumquodque eorum est primo indivisum in
se et praeterea est divisum ab alio, non quidem secundum rem
absolutam, sed secundum modos relative oppositos habendi unum
idemque esse, unam eamdemque perfectionem ; quare, licet una
sit exsistentia sive subsistentia, sunt tamen plures relativi di­
stincte subsistentes. Ergo omnino repugnat ut unum suppositum
habeat multiplex esse substantiale, non tamen ut plura suppo­
sita, si relativa sint, conveniant in eodem esse substantiali abso­
luto. Unde tandem nego consequens et consequentiam argumenti,
et dico unitatem essendi ita fundare unitatem suppositi, ut esse
multiplicato, semper et absolute necesse sit multiplicari subsi­
stentes, ac per hoc, hypostases. Etenim, « impossibile est quod
unius rei non sit unum esse » f1).
Obiicitur septimo : Esse in divinis est iquim et commune tribus
personis. Si ergo incarnatio explicatur per hoc quod humanitas fuit
tracta ad esse divinum, humanitas unitur Trinitati, et sic Trinitas
est incarnata, non sola Filii persona, ut docet fides catholica.
Respondeo: Esse est quidem unum in divinis, sicut omnia
absoluta ; sed tribus distinctis modis relativis habetur, ita ut esse
Patris personale qua tale, non sit esse personale Filii, nec Spi­
ritus Sancti. Est igitur Filius idem esse quod Pater et Spiritus
Sanctus, sed cum alia relatione. Quare si assumeretur humanitas
ad esse divinum secundum quod est cum relatione singulae
cuiusque personae, sic ratio sequeretur. Nunc autem solum trahitur
humanitas ad esse divinum prout per filiationis relationem ha­
betur modo distincto, eodemque alii supposito penitus incommu­
nicabili. Et ideo argumentum non concludit, licet ibi novum ad­
datur mysterium, scilicet mysterium realis distinctionis consub­
stantialium personarum, mysterio unionis secundum subsisten(*) s. Thomas, infra, Quaest. 17, a. 2, in corpore.

tiam. Caeterum responsio magis patebit ex dicendis in Quaest. 3,
in qua proprius est locus huius difficultatis, et ad quam bene­
volum lectorem interim remitto.
Ultima demum instantia esse potest : Unio hypostatica
nihil aliud est nisi relatio quaedam, quae consideratur inter di­
vinam naturam et humanam, secundum quod conveniunt in una
persona Filii Dei, ut expresse tradit S. Thomas, tum in praesenti,
Ium in III, D. 5, Quaest. I, a. 1. Sed relatio non in eo est ut
unum existât per esse alterius. Non ergo recte fuit assignata for­
malis unionis hypostaticae ratio.
Respondeo quod ubicumque unio hypostatica dicitur esse
relatio, sapientem lectorem ad intelligentiam revocat vel ipsa
fidei veritas. Nisi enim hoc dictum convenienter accipiatur, se­
queretur unionem non esse substantialem, sed merum accidens,,
quia omnis relatio, praeter illas aeternas quas in Trinitate ado­
ramus, inter accidentia reponitur.
Sciendum igitur S. Thomam loqui de unione hypostatica,
sicut loqui solet de creatione passive accepta, Notissima quippe
sunt loca ubi docet creationem prout in creatura, nihil aliud esse
quam relationem, utique inhaerentem et praedicamentalem, qua
creatura refertur ad Deum ut ad auctorem totius suae entitatis. Ita
S. Doctor in prima Parte, Quaest, 45, a. 3, et de Potentia, Quaest.
3, a. 3, et alibi passim. Non quod haec relatio sit terminus di­
rectus actionis creativae, ut constat ; unde si passiva creatio su­
matur pro termino operationis creatricis, sic est ipsa substantia
educta de nihilo. Verum hoc modo non distinguitur a creatura,
et pro tanto dici nequit in creatura. Et ideo loquendo de creatione
passiva secundum quod in creatura consideratur, per quamdam
analogiam ad fieri rei in vulgari productione medians inter produ­
centem et productum, sic non est nisi simplex relatio qua creatura
refertur ad creatorem pro primo instanti suae eductionis in esse.
Simili itaque modo, si unio hypostatica accipiatur pro eo
quod formaliter facit ut Deus sit homo, non potest esse acci­
dens ; sed est ipsa humanitas prout consistens sive sustentata
per esse Verbi, nec distinguitur ab assumpta substantia secun­
dum quod primo exsistens est per communicationem ad Verbum.

Nunc autem ex huiusmodi communicatione innascitur relatio quae
proprie dicenda est esse in humanitate: relatio quidem ad totam
Trinitatem tamquam ad causam efficientem unionis, relatio vero
ad solum Verbum tamquam ad terminum ad quem facta est unio.
Et haec posterior relatio eodem sensu dicitur unio hypostatica,
quo relatio creationis dicitur ipsa creatio. Quare non mirum est
si S. Thomas, iis in locis in quibus inquirit an unio sit realiter
in Deo vel in humanitate, soleat considerare solam relationem
praedicamentalem quae est accidens ; et tamen gratia unionis
formaliter considerata non est haec relatio, sed fundamentum'
eius. De ipsa autem relatione nunc agendum est ad doctrinae „
■complementum ; pro quo sit sequens propositio.

THESIS VIII.
(Art. 7)

Unio hypostatica sumpta pro relatione innascente inter
duo unita, est in sola natura humana realiter, in Verbo
autem secundum rationem tantum.
Ut mox dictum est, relatio inter divinam naturam et huma­
nam secundum quod conveniunt ambae in una hypostasi Filii Dei,
(divina per identitatem, humana per assumptionem), potest
accipi tum formaliter tum fundamentaliter. Et fundamentaliter
quidem considerata, nihil âliud est quam passio vel quasi passio
qua humana natura tracta est ad esse personae divinae, ut non
in seipsa seorsum exsisteret, sed per actum hypostaticum Verbi.
Formaliter vero accepta, est habitudo resultans inter divinitatem
et humanitatem prout ad unam eamdemque hypostasim perti­
nentes, et hoc modo sumitur in praesenti. Caeterum hic valet
generale principium quo statuitur, relationem de novo inter duo
extrema exsurgentem non esse realiter in ambobus, nisi ambobus
adveniat secundum rem relationis fundamentum. Nam si uni soli
novitas huius fundamenti insit, altero extremo manente penitus

immutato, relatio in hoc altero realis non est, sed rationis
tantum.
Quaeritur ergo utrum relatio unionis cum suo fundamento
sit realiter in sola natura creata, an in solo Verbo, an in utro­
que simul. Et videretur dicendum quod sit in Verbo. Nam primo,
Verbum est vere et realiter homo. Sed si unio incarnationis nihil
poneret in ipso praeter relationem rationis, non esset homo in
re, sed ad summum secundum considerationem mentis.
Praeterea, Filius Dei est homo nobiscum univoce. Sed nemo
nostrum per relationem rationis est et dicitur homo.
Adhuc, unio ista est realiter in eo extremo quod de non
unito factum est unitum. Sed hoc extremum non est humanitas
quae nunquam exstitit ante unitionem, et ideo mutata non fuit.
Ergo oportet quod unio sit in Verbo, aut si non est in Verbo
secundum rem, in nullo extremorum erit, et sic perit incarna­
tionis fides.
Sed contra est quod dicit Leo Magnus, Serm. 7 de Nat.
Dom. c. i : « In utraque ergo natura idem est Dei Filius, nostra
« suscipiens et propria non amittens ; in homine hominem reno« vans, in se incommutabilis perseverans». Si autem Verbum in
incarnatione manet incommutabile, ergo relatio unionis non in­
nascitur secundum mutationem Verbi, sed secundum mutationem
solius naturae humanae, et ideo in ea sola secundum rem esse
potest. Nihilominus Verbum dici debet realiter unitum et realiter
habens humanitatem, quia realiter terminat naturam assumptam
ut eius hypostasis. Hic enim applicanda sunt ea quae in theolo­
gia naturati dicuntur de relationibus Dei ad extra, quatenus :
« a relationibus realiter exsistentibus in re, Deus denominatur...,
«secundum quod cointelliguntur per intellectum nostrum ορρο­
ί sitae relationes in Deo, ut sic Deus dicatur relative ad crea« turam, quia creatura refertur ad ipsum ». Sed est differentia,
quia alias realis relatio creaturae ad Deum fundatur super re­
ceptionem esse creati a Deo, hic autem fundatur super tractio­
nem naturae creatae ad divinam subsistentiam ; adeoque crea­
tura nunc refertur ad Deum ut pertinens ad suppositum eius,
alias vero minime.
De Verbo Incarnato

Ad i°“ ergo dicendum quod relationi quae est rationis ex
parte Verbi, respondet realis relatio, necnon et mutatio, ex parte
naturae humanae. Unde etsi Verbum nullatenus mutatum fuerit
in seipso, tamen ex quo primum producta est humanitas ut de­
pendens ab esse divinae personae tamquam a sustentante actu
essendi, statim incepit ipse Dei Filius vere et real iter humanam
naturam habere et in ea exsistere. Porro ille est veraciter homo,
qui hominis naturam vere habet, vereque in ea subsistit.
Ad 2um dicendum quod Filius Dei est homo univoce cum
aliis quantum ad nostrae naturae veritatem, non autem quan­
tum ad modum habendi eam. Habet enim naturam humanam
per assumptionem ad suam praeexsistentem hypostasim ; cae·
teri vero habent ipsam ut quoddam constitutivum personae sive
suppositi.
Ad 3““ denique dicendum quod relatio unionis est realiter
in eo extremo quod per unionem fuit mutatum, et hoc extremum
est sola humanitas. Considerandum tamen quod mutatio de qua
loquimur, non est accipienda per respectum ad quemdam ante­
riorem assumptae humanitatis statum ; quasi ipsa humanitas
unioni praeexstitisset, et post unionem aliter se habuerit ac an­
tea. Sed mutatio naturae humanae accipienda est per compara­
tionem ad modum quo se habuisset si fuisset producta sub suo
proprio esse. Nunc enim longe alio modo exsistit quam si exsi­
steret per esse proprium, sub quo constitueret distinctam hypostasim, ac per consequens hominem alium ab illo homine qui est
lesus Christus.
Nota. — Ex dictis de relatione unionis intelliges quomodo
synonyma non sint unio et assumptio in mysterio Verbi incar­
nati. De qua re agit S. Thomas in art. 8 huius questionis.
Prima et principalis differentia est, quod assumptio non si­
gnificat relationem, sed solum mutationem ex qua resultat rela­
tio. Secunda in eo est, quod assumptio significatur ut via ad
esse unum ; unio autem secundum acceptionem sibi maxime pro­
priam, significat habitudinem eorum quae iam facta sunt unum.
Tertia denique est, quod unio quantum ad modum significandi,
abstrahit a diversa conditione extremorum, indifferenter deno-

ininans utrumque; dicimus enim quod natura humana est unita
divinae, et e converso divina humanae. Sed assumptio designat
esse fixum et stans in uno extremorum, ad quod aliud trahitur,
(est enim quasi ad se sumptio) ; et ideo non indifferenter dici­
tur humanitas assumpta a divinitate, vel divinitas ab humanitate.
Quin imo, etiamsi unio sumeretur pro actione uniendi, adhuc
non esset idem cum assumptione ; nam assumens dicitur ille a
quo unio est efficienter, et ad quem etiam est terminative ; unde
Pater et Filius sunt unientes, sed non sunt assumentes, ut di­
cetur in quaestione sequenti.
Demum ex praemissis haud difficulter intelligitur id quod
in art. 9 exponit S. Thomas : videlicet unionem hypostaticam esse
maximam unionum, non quidem ex parte coniunctorum quae in­
ter se maxime distant, sed ex parte eius in quo coniunguntur.
Communicant enim in persona divina, cuius unitas est qua maior
et perfectior esse aut cogitari nequit.
Sed de his satis. Superest iam exponenda doctrina trium ul­
timorum articulorum, quae est de supernaturalitate unionis, ut
in thesi quae sequitur.

THESIS IX.
(Art. ΙΟ-Γ2).

Unio incarnationis, etsi facta non sit per gratiam ha­
bitualem, est donum supernaturale per excellentiam; ipsam
nulla merita, nec ipsius Christi nec alterius cuiusvis, prae­
cedere potuerunt ; dici tamen potest Christo naturalis in
quantum est in humanitate ipsius ex virtute naturae divi­
nae, a primo instante conceptionis sive nativitatis.

Quoad primum observa quod donum simpliciter supernatu­
rale, hoc est, excedens omnem ordinem naturae, suum apicem
habet in coniunctione creaturae cum Deo ut est in se. Haec
porro coniunctio est duplex : vel in ordine intelligibili in quan­
tum creatura coniungitur Deo tanquam obiecto suae visionis ac
fruitionis; vel in ordine substantiali, in quantum coniungitur ei

ut pertinens ad eius hypostasim. Et primo quidem modo unio
fit mediante gratia habituali, quia ad Dei visionem mens debet
elevari per infusum lumen gloriae quod comparatur ad habitualem gratiam ut quaedam ejus proprietas. Sed altero modo nullus
habitus intercedere potest, cum sit impossibile ut mediante ac­
cidente, natura habeat esse in supposito. Nunc igitur, si compa­
ratio fiat inter unum modum et alterum, iste posterior invenitur
longe excellentior, ut per se constat, tametsi aliqualiter deficiat
a primo, si seiunctus ab eo cogitetur. Quippe unio prior facit
creaturam beatam, quod posterior formaliter non facit. Sed quia
hoc facit saltem exigitive, ut dicetur infra, Quaest. 7 et 10,
consequitur unionem personalem esse absolute et sub omni
respectu perfectissimam ad Deum coniunctionem, adeoque sum­
mum donum supematurale, quo scilicet maius dari aut cogitari
nequit.
Hinc, unionem istam nulla merita naturalia praecedere po­
tuerunt. Sed nec etiam merita gratiae, nam merita ista fuis­
sent vel ipsius Christi, vel alterius. Atqui non merita alterius,
puta B. Virginis aut antiquorum patrum ; tum quia ex quo
decreta est incarnatio ut esset in praesenti ordine causa meri­
toria totius gratiae hominibus collatae, adeoque et principium
omnis meriti antiquorum justorum, eo ipso sub hoc eodem me­
rito cadere omnino non potuit ; tum quia improportionabiliter
se habent opera iustorum ad unionem hypostaticam, quae excel­
lentia sua transcendit omnem mercedem, etiam vitae aeternae,
et continet in se bonum totius generis humani, quod adaequare
nequit meritum unius puri hominis, vel etiam aliquorum. Non
ergo merita Sanctorum gratiam unionis praecedere potuerunt.
Sed nec merita ipsius Christi. Nam praecedere non potuerunt
ordine temporis, quia humanitas numquam fuit ante assumptio­
nem ; item nec ordine causalitatis, quia unionis gratia ad omnia
merita subsequentia se habuit ut quoddam eorum principium,
adeoque ut causa ad effectum, et non vice versa ut effectus ad
causam. Recte ergo Augustinus, ut probet gratiam Dei non
secundum merita nostra dari, huius rei primarium ducere solet
argumentum ex incarnatione Filii Dei : < Est etiam, inquit 1.

«de praedest. Sanet, c. 15, praeclarissimum lumen praedes< tinationis et gratiae ipse Salvator, ipse mediator Dei et ho« minum homo Christus lesus ; qui hoc ut esset, quibus tandem
«suis vel operum vel fidei praecedentibus meritis, natura hu« mana quae in illo est, comparavit? Respondeatur, quaeso: ille
« homo, ut a Verbo Patri coaeterno in unitatem personae assum« ptus Filius Dei unigenitus esset, unde hoc meruit ? Quod eius
« bonum qualecumque praecessit ? Quid egit ante, quid credidit,
«quid petivit, ut ad hanc ineffabilem excellentiam perveniret?».
Quibus similia habet idem Augustinus, 1. 3 de Trin. c. 17 ; de
corrept. et grat. c. 1 r, et alibi saepe.
Constat tandem quod gratia unionis, etsi sit praeter omne
meritum et supra omnem humanae naturae exigentiam, potest
tamen aliqualiter dici ipsi assumptae humanitati naturalis, pro
quanto scilicet naturale nonnunquam dicitur id quod ab ipsa na­
tivitate seu conceptione habetur : quo sensu gratia sanctificans
fuisset in statu innocentiae posteris Adae naturalis.

TOTIUS QUAESTIONIS RECAPITULATIO
Quaestio est de unione substantiali, qua ipsi Deo unitur
creatura. Substantia autem dupliciter accipitur : uno modo pro
essentia sive natura, alio modo pro supposito sive hypostasi;
ideoque, cum de unione substantiali agitur, duplex quoque valde
diversus unionis modus considerandus occurrit.
Primus est, unionis in natura, et quia natura significat
essentiam speciei praecisive ab omni adjuncto, modus iste dicit
unionem duorum in unius essentiae compositionem coeuntium,
ex qua proinde resultat novum ens ab utroque componente di­
versum. Sicut ex. gr. ex unione animae et corporis resultat
aliqua nova humanitas, et ex consequenti (supponendo servatum
regularem ordinem secundum quem unicuique rei attribui debet
proprius existentiae actus), nova etiam quae prius non erat per­
sona. Hic est modus quem ponebat haeresis Eutychetis, qui­
que ab unione incarnationis prorsus excluditur; sic enim Deus

desineret esse id quod ab aeterno erat, et in aliud transiret
quod non erat : quo nil.il absurdius.
At longe alterius rationis est secundus modus unionis qui
dicitur in persona, et solum in persona. Et discrimen statim
apparet ex diversitate inventa in significatione nominum. Nam
uti mox dictum est, hoc nomen natura nihil aliud claudit in
sua significatione praeter constitutivum essentiae, et quia antecedenter ad constitutivum non potest esse constitutum, impos­
sibile est ut unioni praeexistat illa ipsa individua natura ad quam
constituendam duo dicuntur coire in unum. Nunc autem non
eadem ratio est de hoc nomine persona. Claudit enim in sua
significatione, non id tantum quo persona constituitur, sed ea
etiam omnia quae constitutivo superadduntur, ut sunt apud nos
accidentia et si quid aliud hujsmodi, iuxa illud S. Thomae in
Dist. 5, q. i. a. 3: «Est ergo ratio personae, quod sit
subsistens distinctum, et omnia comprehendens quae in re sunt».
Ex quo statim intelligere datur quomodo esse possit unio in
persona, per quam non constituitur persona nova, sed solum
personae praeexistenti, intacto manente eius constitutivo, adiungitur aliquid novum. Sicut ex. gr. cum alicui de novo additur
ornatus gratiae sanctificantis cum omni comitatu infusarum vir­
tutum, fit certe unio in persona, quin tamen, uti patet, inde
resultet persona alia ab ea quae erat prius. Et sic est de unione
incarnationis quam praedicat fides catholica, salva interim valde
notabili quae iam declaranda venit, differentia.
Ulterius ergo procedendo, considerare oportet quod unio
in persona iterum dupliciter dicitur. Uno modo secundum inhaerentiam, si illud quod unitur afferat personae novum aliquod
esse accidentale, ut in exemplo mox allato videre est, et tunc,
etsi vere sit unio in persona seu hypostasi, non tamen secun­
dum actum hypostasis constitutivum ; unde nec hypostatica vo­
catur, nec in mysterio incarnationis habet locum, cum Deus
nullius accidentis subiectum esse possit. Alio modo secundum
subsistentiam, si illud quod personae unitur, trahatur in com­
munionem ipsiusmet actus hypostatici personae praedictae, ut
iam dicatur illa subsistere, non solum secundum suam naturam

propriam, sed etiam et simul, secundum naturam aliam inconfuse et salva utriusque proprietate, ei unitam. Porro hic praecise
unionis modus est, quem in incarnati Verbi mysterio fides no­
stra credendum proponit. Est omnino singularis et sine exemplo
in toto qua late patet ambitu universi. Imo absolute impossibilis
dicendus foret, loquendo de unione naturae creatae cum creata
quacumque persona seu hypostasi. Cum increata autem, etsi
non appareat eadem evidens repugnantia, adhuc tamen nonnisi
revelatione edocti possibilem talem unionis modum fatemur,
utpote transcendentem omnem naturae ordinem, omnemque ra­
tionis nostrae comprehensionem.
Et hucusque quidem, dogma fidei in quo catholici omnes
summo consensu convenire debent et reipsa conveniunt.

Quod nunc attinet ad scientificam seu analyticam huius
dogmatis explicationem, in qua iam incipiunt variae theologo­
rum opiniones ; nos plena animi persuasione sententiae angelici
doctoris tanquam unice verae subscribimus ; cuius sententiae
rationes demonstrativae uno hoc simplici argumento ad com­
pendium contrahi possunt.
Fieri nimirum nequit ut illud quod est completum in na­
tura, et habet proprium esse existentiae, ulterius compleatur
substantialiter per adiunctionem cuiuscumque novi principii.
Poterit quidem adhuc
compleri accidenialiter, sicut cum aequi♦
ritur scientia, aut beatitudo, aut aliquid huiusmodi, vel etiam
integraliter, sicut accidit in augmento et nutritione viventium.
Sed primo modo non fit complementum in linea substantiae, ut
patet in terminis. Secundo autem modo nulla fit novi principii
adiunctio, quia id quod per nutritionem acquiritur, quantitative
tantum addit ad praeexistens, et manet prorsus immutata sub­
stantiae ratio, quae profecto eadem est in infante recens nato
et in homine adulto. Iam vero, quidquid est substantialiter ita
terminatum, ut non possit in linea substantiae per alterius prin­
cipii adiunctionem amplius terminari, si forte alteri pariter com-

pleto et perfecto adiungatur, nunquam erit cum eo unum substantia/e, sed numerice ab eo divisum in aeternum remanebit,
cum heri utique nequeat ut duo sint unum in eo ipso ordine
in quo sunt et manent duo. Oportet igitur ut in substantiali
unione incarnationis, unum extremorum scilicet creatura, sit
substantialiter incompletum; idque per carentiam alicuius prin­
cipii, ex cuius defectu minime tollatur ratio et integritas huma­
nae naturae, et cuius vices ipsa divina persona supplere possit.
Hoc autem principium iuxta omnes non potest esse aliquod
naturae seu essentiae constitutivum. Relinquitur ergo ut sit actus
existentiae, praeter quem nihil aliud substantiale in ente creato
assignabile est. Et iam sponte sese offert ultima conclusio: quod
scilicet humana natura in Christo non habet proprium essendi
actum, quem incomprehensibili modo supplet ipsum esse personale Verbi f1).
Porro, conclusio ista tam rigorose eruitur ex analyst conceptus unionis hypostaticae, ut omnia in oppositum tentamina,
sive iam facta, sive adhuc forte facienda conformiter ad praeiudicatam opinionem de reali in creatis identitate essentiae cum
actu essendi, et frustra esse, et frustra in sempiternum fore.
dilucide appareat.
Re enim vera, ecce tibi individua humanitas propria ex istentia existens, imo, uti supponitur, identica secundum rem
cum eius essentia. Quomodo nunc, non verificans ad amussim
(l) Et nota iterum quod cum dicit S. Thomas, non deesse hunianitati Christi propriam personalitatem propter defectum alicuius positivi, semper intelligit defectum positivi quod ad naturae integritatem
pertineat. Et similiter ubi ait, compositum ex anima et corpore esse
personam ex hoc ipso quod alteri subsistenti non adiungitur, sensus est :
ex hoc ipso consecutive, non autem : ex hoc ipso formaliter. Nam ex hoc
ipso quod non trahitur ad esse alterius suppositi, consequitur quod de­
beat habere proprium esse in quo subsistat. Unde, si Christus depo­
neret humanam naturam quam assumpsit, compositum animae et cor­
poris eatenus fieret persona, quatenus, seclusa hypothesi annihilationis
quae nunquam in considerationem venit, eo ipso reciperet proprium
esse quo in se existeret, supposita utique nusquam deficiente Primae
Causae in res omnes, prout unaquaeque postulat, actione conservativa.

definitionem personae: subsistens distinctum in rationali natura ?
Non erit forte subsistens, cum sit existens non in alio, sed in
se et per se? aut non subsistens distinctum, cum sit individua?
aut non in rationali natura, cum sit completa omnibus princi­
piis humanae speciei constitutivis? Iterum ergo, cur non hypo­
stasis, cur non persona ? Responde, quaeso. Et non sunt ad
propositum nisi duae rationes excogitabiles, videlicet : vel quia
huic humanitati in se et per se existent! aliquid additur, vel
quia ab ea aliquid auferhir, et non relinquitur medium. Primum
dicit Scotus cum prima opinione apud Magistrum, alterum Sua­
rez cum tertia opinione apud eumdem : at vano et irrito utrinque conatu. - Etenim, si quia aliquid additur, scilicet unio ad
Verbum, remanent in humanitate Christi omnia principia huma­
narum personarum constitutiva. Et quia ex quo omnia adsunt
constitutiva, eo ipso resultat necessario constitutum, unio ad Verbum
quae additur, utpote superveniens personae humanae iam consti­
tutae, aliud esse non poterit quam unio hypostasis cum hypo­
stasi, adeoque unio accidentalis, talis qualis eam asserebat Nestorius, et ab hypostatica longe longeque diversa. - Sin autem,
quia aliquid aufertur, praetermisso, uti par est, nimis absurdo
tertiae opinionis commento auferente in Christo unionem animae
cum corpore, et semper supposita, uti fert hypothesis, reali iden­
titate substantiae creatae cum suo actu essendi, quidquid ab hu­
manitate integra manente auferetur, puta fictitius ille modus
quem Suarez vocat subsistentiae, erit in reipsa merum accidens:
cuius proinde ablatio nequaquam impedire poterit quominus
humanitas illa sit per se hypostasis, sicut nec eius positio
potuisset ad hypostasis constitutionem quidquam conferre.
Unde iterum redit ineluctabili necessitate praecedens conclusio,
quod non relinquitur locus nisi unioni hypostasis cum hypostasi,
qua semel asserta, totaliter subruitur fides incarnationis.
Et haec quidem dicta sint ut palam fiat, non esse modum
perveniendi ad veram et exactam analysim conceptus unionis
hypostaticae quem omnes pariter firma fide retinemus, extra
principia S. Thomae de reali in creatis distinctione essentiae et

■esse, connexamque doctrinam de uno esse in Christo, quod est
esse personale Verbi, i1).

Nunc autem, si quaeratur qui heri possit ut esse divinum
suppleat in humanitate assumpta proprium essendi actum, re­
spondemus non eam esse quaestionem cui nos satisfacere valea­
mus, quamdiu a beatifica visione Actus puri seu esse subsistentis
•quam futuram speramus in patria, elongamur. Quod ut meliori
quo potest modo patebat, ea quae hac de re hucusque dispu­
tata sunt, paucis recapitulate iuvabit.
Et primo quidem, ultro dedimus pro evidenter absurdo ha­
bendum, quod esse cujuslibet creaturae suppleat unquam in crea­
tura alia, proprii ejus esse vices. Et ratio per se patet, quia esse
omnis creaturae de sui intrinseca ratione est coarctatum, con­
tractum, limitatum ad unam determinatam essentiam tanquam
actus ad potentiam ad quam transcendentalem ordinem habet, et
(*) Non erit inutile hic animadvertere quod ipse Suarez, Disp. Met.
Disp. 34, Sect. 4. fatetur hanc doctrinam de uno esse in Christo fuisse
valde communem apud theologos sui temporis. Quod si illam reiiciat,
hoc non est nisi propter rationem philosophicam, ex qua videtur ei
inadmissibilis realis distinctio inter essentiam et esse. Et argumentum
quod aftert, Disp. 31, Sect. 1 in fine, ad hoc de integro reducitur: Id
quo essentia realis distinguitur ab essentia possibili, non potest ab
ipsa essentia reali realiter differre. Sed esse exsistentiae est id quo es­
sentia realis distinguitur a mere possibili. Ergo, etc. Sed facile respon­
detur : Id quo tamquam constitutivo, essentia realis distinguitur a
possibili, non potest esse aliquid distinctum ab ipsa reali essentia, conc.
Id sine quo, tanquam actu sibi unito, haec ipsa realis essentia nequit
extra causas consistere, neg. Atqui esse exsistentiae est id quo tanquam
-constitutivo, realis essentia distinguitur a possibili, neg. Id sine quo
sibi unito, etc. conc. Et ideo negatur consequentia. Aliud enim est,
actum exsistentiae esse ipsum realis essentiae constitutivum. Aliud vero,
actum exsistentiae esse formale comprincipium, extra cuius unionem
sistere non potest realis essentia seu natura, iuxta illud S. Thomae,
Quaest. disp. de Spiritualibus creaturis, art 1 in corp. : « Natura com­
ic paratur ad suum esse ut potentia ad actum. Non dico autem ut po< tentiam separabilem ab actu, sed quam semper suus actus comitatur ..

in qua ita concluditur, ut ad aliam quamcumque omnino nequeat
se extendere. Nec sane contra hoc est, quod nos homines ad
nostrum esse nostramque subsistentiam continuo trahimus extrinseca illa elementa, quorum additione crescit infans, viget et pin­
guescit adultus. Non enim manent ista in sua propria natura pro­
priaque specie, sed convertuntur in substantiam sanguinis et carnis
nostrae, semelque tracta per ejusmodi conversionem in communio­
nem naturae, consequenter utique trahuntur in communionem et
subsistentiae: quod quam longe sit ab eo quod nunc in supposi­
tionem venit, nimis est manifestum. Pro certissimo igitur tenen­
dum non posse fieri, etiam de potentia Dei absoluta, ut sit un­
quam exempli gratia, angelus-homo, id est, angelus cujus esse
sese extenderet ad humanitatem sibi unitam, quique in angelica
simul et humana natura subsisteret; obstat enim evidenter essen­
tialis relativitas et finitudo creati actus existentiae. Quare, posito
semel a parte esse creato, ad increatum convertamur oportet, de
quo utique non est eadem ratio.
At vero, si in ordine ad effectum de quo agitur, non obstat in esse divino limitatio quam omnis actus creatus habet a
potentia sibi respondente, obstare jam videbitur, et multo mul­
toque magis, ratio alia e diametro opposita, id est, ipsa divini
esse absoluta puritas, repugnans omni immixtioni, omnique in­
formationi eorum quae sunt ad extra. Recta siquidem ratio nos
edocet creaturas participare purissimum actum qui Deus est, per
imitationem : quatenus scilicet, omne quod est vel esse potest
extra Deum, in tantum est vel esse potest, in quantum prae se
fert quemdam specialem modum imitabilitatis divinae essentiae,
prout in philosophia, ubi de possibilibus, explicari solet. Et hoc
est «participare per similitudinem primum et purum actum»,
ut loquitur Angelicus, Quodl. 12, a. 5. Ulterius autem proce­
dere, usque ad participationem quae esset per veram et proprie
dictam informationem, nihil aliud foret quam vergere in purum
putidumque pantheismum, cum iis qui Deum dicunt animam
mundi, aut quovis alio modo eum faciunt rebus creatis intrinse­
cum. Est igitur impossibile, et rursus pro evidenter absurdo ha­
bendum fatebamur, quod esse divinum actuet naturam aliquam

creatam eo ipso modo quo eam actuaret esse ejus proprium :
illud esse dico, quod creatae essentiae commiscetur, et ad ejus
capacitatem contrahitur, et cum ea in compositionem eniens,
compositi resultantis intrinsecum evadit comprincipium.
Propterea, in toto hujus disputationis decursu, nihil antiquius
habuimus quam ut accurate vitaretur omnis loquendi ratio, an­
sam dans ad existimandum quod in nostra de unione hypostatica
doctrina, esse divinum fieret respectu humanitatis, veri nominis
fornisi: forma, inquam, proprie dicta, id est, actus creatum sub­
jectum informans, eique intrinsece jmmixtus. Huc spectabat illud
quasi semper adjectum, quoties timendum fuisset ne divino esse
Verbi attributa censeretur causalitas proprie formalis. Habet si­
quidem de sui ratione forma proprie dicta, actuare subjectum
citra omnem efficientiam, sola communicatione sui, sed non alia
demum communicatione quam ea quae fit per modum adhaeren­
dae ad subjectum et, compositionisu£um subjecto. Hunc porro
modum penitus removendum esse ubique monebamus, ad hanc
tandem conclusionem adducti: quod scilicet, divinum esse Verbi,
manendo semp'er sua entitate humanitati extrinsecum, qualibet
proinde permixtione vel inhaerentia exclusa, fungitur nihilominus
erninentiori modo per sui communicationem, munere actus for­
malis quo alias habet res creata consistere, perstare, sustentari
extra nihilum unde est educta. Caeterum, eminentior ille com­
municationis modus nobis est omnino incomprehensibilis, sicut
incomprehensibilis quoque propria vis et ratio Actus supra omne
genus omnemque ordinem creaturae elevati, cui soli competere
posset. Unde, non philosophicis argumentis possibilitatem et realitatem ejus demonstrare unquam tentavimus, sed argumento unice
deducto ex analysi revelatae veritatis quam in symbolo confite­
mur omnes : Et incarnatus est de Spiritu Sancto ex Alaria
virgine, et homo factus est. Quae quidem analysis ad compen­
dium reducta, sequentibus deductionibus continebatur.
Primo, si Filius Dei homo factus est, unus est in increata
simul et creata natura subsistens. Secundo, si unus in increata
simul et creata natura subsistens, una quoque substantialis existentia, in qua, suo quaeque modo, duae naturae communicant.

Tertio, si una substantialis existentia in qua increata et creata
natura communicant, non illa certe existentia quae, aut naturae
creatae propria fuisset, aut ex junctione creatae cum increata
de novo resultasset, sed illa ipsa, illa unica, propria ejus qui ab
aeterno Deus, factus est in tempore homo, id est, existentia
Verbi. Quarto, si existentia Verbi, ergo existentia quae cum sit
increatae naturae per identitatem, se extendit ad creatam per
sui communicationem. At quinto, non per communicationem ex
qua sequeretur pantheistica esse divini cum creatura commixtio.
Ergo tandem, per communicationem in qua esse divinum, manens
entitate sua humanitati extrinsecum et plane impermixtum, in
ea nihilominus obtinet formalem sustentationis effectum quem
haberet esse naturaliter inditum cuius supplet vices. Talis igitur
est eminentior ille communicationis seu unionis modus quem a
revelatione datum opinamur, et latere dicimus in profundo pro
nunc impenetrabili mysterii incarnationis (*).
Sed de unione hypostatica secundum se iam satis. Nunc

(*) De his vide omnino G. Mattiussi, In tractatum de Verbo incar­
nato animadversiones, Quaest. de subsistentia, art. ii, praesertim quoad
aequiparationem unionis hypostaticae et unionis mentis creatae cum di­
vina essentia in visione beatifica, de qua etiam nos. Thes. 7, ξ 5. Certe,
idem omnino est utrobique, superans comprehensionem nostram, unionis
modus increati cum creato, hoc solo discrimine: quod in unione incar­
nationis, increatus Actus unitur supplendo substantiale esse humanitatis;
in unione autem visionis beatificae, supplendo formam accidentalem,
speciem intelligibilem scilicet, tum impressam qua mens determinatur
ad videndum, tum expressam ad quam, sicut ad obiecti imaginem, pri­
mo et immediate visio terminatur. Sed sive sermo sit de esse substan­
tiali, sive de forma accidentali, eadem semper remanet difficultas, quae
in hoc maxime consistit, quod effectus formalis obtineatur absque intrinsecatione (sit venia verbo) formae actuantis in subiecto actuato. Et
tamen, cum de modo unionis in visione beatifica, ad speciem saltem
impressam quod attinet, nulla sit inter theologos concertatio: est et du­
rat usque nunc, quoad unionem incarnationis. An iure et consequenter,
diiudicent alii. Nos cum integra schola Doctoris angelici dicimus: « Si« cut potentia obedientiali, quae repugnantiam excludit et virtutem Dei
* infinitam respicit, potest creata mens immediate actuari per divinam

singillatim considerandum venit utrumque unionis extremum,.
scilicet assumens et assumptum. Et primo occurrit quaestio de
assumente.

Quaest. III.
DE PERSONA ASSUMENTE

Tria hic omnino declaranda veniunt. Primum omnium inquirendum est, cui proprie conveniat denominatio assunientis,
quacumque hypothesi facta: id est, sumendo unionem hyposta­
ticam in abstracto, prout praescindit ab unitate vel pluralitate
personarum in divinis. Siquidem sublata Trinitate, adhuc conci­
peretur incarnationis unio. (Art. 1-3). Verum abstractio huius­
modi, etsi suam habeat utilitatem, utpote conducens ad intimius
penetrandam hypostaticae unionis rationem, non tamen ex­
haurit quaestionem. Unde oportebit secundo loco considerare
personam assumentem in sensu composito eorum quae reapse
sunt, et de facto credenda proponuntur. Est autem princi­
palis difficultas, an et quomodo fieri potuerit ut unus solus e
consubstantiali Trinitate carnem assumpserit. Et consequenter
occurrunt aliae quaestiones secundariae, de possibilitate assum­
ptionis unius naturae a pluribus personis divinis, vel e converso
plurium naturarum ab una tantum persona. (Art. 4-7). Tertio
demum rationes convenientiae afferendae erunt pro incarnatione
personae Verbi, quaerendo an conveniens fuerit ut persona Filii
assumeret naturam humanam, potius quam Pater vel Spiritus
Sanctus (Art. 8).
Totius ergo quaestionis expositio tribus propositionibus ab­
solvetur.
·>■.· t

«essentiam ut purum actum intelligibilem, potest quoque creata essen< tia in actu poni per divinum esse, quod absolute est purissimus actus.
« Quo certe non habet ut recipiatur in potentia ut illi immixtum ab ea«que limitatum, sed ut non absurde dici queat ad illam extendi, per
« quamdam terminationem informationi similem ».

(Art. 1-3).

Personae divinae propriissime et primario convenit
denominatio assumentis, naturae autem nonnisi secundario,
et ratione personae cum qua est realiter idem: quod qui­
dem omni ex parte adhuc maneret verum, etiamsi per im­
possibile non essent relationes quibus in Deo supposita
multiplicantur.

Principii loco in memoriam revoca id quod supra dictum
est de ratione huius nominis assiimere, (quasi ad se sumere}. Duo·
scilicet in eo indivisim significantur, actio unitiva et unionis ter­
minus, quatenus assumens dicitur ille a quo est unio efficienter,,
et ad quem est etiam terminative. Porro utrumque praedictorum
competit personae qua tali, quia persona significatur ut quod est,,
et consequenter ut quod operatur et agit; similiter persona est,
ad cuius unitatem unio hypostatica terminatur. Ipsa igitur pro­
priissime suscipit denominationem assumentis.
Verumtamen natura in Deo non differt secundum rem a per­
sona, quamvis differat secundum modum significandi qui semper
desumitur a creaturis. Hinc, esse terminum unionis, naturae qui­
dem divinae non competit sub formali denominatione naturae seu
essentiae, bene tamen potest ei competere sub ratione rei sub­
sistentis, quae in summa simplicitate respondet composito ex
essentia et esse in creatis : siquidem unio de qua loquimur, est
ad subsistens et secundum subsistentiam, Nihil ergo impedit
quominus dicatur natura divina in Verbo assumere, id est unire
ad se humanitatem, intelligendo ly ad se, non quidem de ipsa
natura in quantum significatur ut natura, sed in quantum est
quid subsistens et cum suo supposito idem. « Et ideo, primo
«quidem et propriissime persona dicitur assumere; secundario
« autem potest dici quod etiam natura assumpsit naturam ad sui
« personam. Et secundum etiam hunc modum dicitur natura in< carnata, non quasi in carnem conversa, sed quia naturam

«carnis assumpsit. Unde Damascenus dicit: Dicimus naturam
« Dei incarnatam esse, secundum beatos Atnanasium et Cyril« lum * (x).
Quaecumque autem hic asseruntur, eodem modo procederent,
etiamsi supponeretur esse in Deo una tantum persona absoluta.
Hac enim hypothesi facta, adhuc in Deo natura a persona dif­
ferret quoad significandi modum, adhuc esset removenda unio
in natura, et sola admittenda unio in persona. Quippe incarnatio
de suo conceptu nihil aliud importat praeter unionem substan­
tialem ex qua non resultat ens novae speciei, sed per quam Deus
immotus in se permanens incipit in humana etiam natura sub­
sistere. Porro ad huiusmodi conceptum sufficit cogitare Deum
subsistentem. Deus autem intelligitur subsistens, etiam sub prae­
cisione personalium relationum, ut iam in superioribus notatum
est, et in tractatu de Trinitate late ostenditur. Sive ergo abstrahas
a relationibus per quas constituuntur plures in natura divina sub­
sistentes, sive non abstrahas, semper personae proprie conveniet
assumere, naturae vero in quantum est idem cum persona. Hinc
S. Thomas in III, D. 5, Quaest. 2, a. 3: «Circumscriptio perso« nae a natura divina potest dupliciter intelligi. Uno modo, quod
« circumscribatur omnis ratio personalitatis, et sic ipsa natura
<1 neque erit subsistens in se, neque erit in aliquo subsistente,
«et sic non habebit esse in re, sed in intellectu, et sic non con« veniet ei neque assumere neque aliquid agere. Alio modo po« test intelligi quod circumscribantur personae distinctae quas fides
* Ponit; eis autem circumscriptis, adhuc remaneret divina natura
«subsistens, sicut Deum intelligunt qui non habent fidem Tri«nitatis... Unde adhuc remanebit ibi personalitas aliqua; et hoc
« modo dicendum quod, circumscriptis personis, adhuc divinae
« naturae conveniet assumere >.
Verum circumscriptio sive praecisio personalitatum relati­
varum in divinis, non est nisi secundum operationem intellectus
nostri. Nam ex absoluta necessitate divinae naturae, (quamvis
huius necessitatis ratio nos lateat;, tria sunt reUtiva supposita.
(‘) S. Thom., hic, art. 2 in corp.

Praeterea docet nos revelatio quod ad unum dumtaxat e tribus
terminatur humanae naturae assumptio. Hinc igitur crescit difficultas mysterii, enasciturque necessitas specialiter considerandi
unionem, secundum quod unius tantum, et non aliarum simul
personarum est.

THESIS XT
(Art. 4-5)·

Solus Filius secundum Scripturas homo factus est, non
autem Pater nec Spiritus Sanctus, adeoque fides catholica
manifeste docet unam personam divinam posse sine alia
naturam creatam assumere. Sed quoad huius veritatis ex­
positionem, nulla reperiri potest inter varias sententias
differentia, quia omnes indiscriminatim dicere debent uniri
humanitatem cum esse Verbi, quod est ipsum esse divinum
distincto atque incommunicabili modo habitum per rela­
tionem filiationis.

Solum Filium assumpsisse carnem, omnes fere Novi Testa­
menti paginae tradunt. Ubique enim Deus incarnatus dicitur
Verbum, Filius, Filius Dei pariter et hominis, Unigenitus qui
est in sinu Patris, Imago Dei invisibilis: quae totidem nômina
sunt, soli secundae personae convenientia.
Nec sensu tantum affirmativo de solo Verbo incarnatio prae­
dicatur, sed sensu etiam exclusive, quatenus a communione as­
sumptae humanitatis positive excluduntur Pater et Spiritus San­
ctus. Excluditur quidem Spiritus Sanctus, cuius visibilis missio
seu adventus asseritur tempore posterior adventu et missione
Filii, iuxta illud Ioan. VII-30 : Nondum erat Spiritus datus, quia
/esus nondum erat glorificatur. Et iterum, Ioan. XVI-7: Expedit
vobis ut ego vadam; si enim non abiero, Paraclitus non veniet ad
vos ; si autem abiero, mittam cum ad vos, et cum venerit ille, ar­
guet mundum de peccato et de iustitia et de iudicio. Non ergo
Dt

Spiritus Sanctus eatndem cum Filio assumpsit humanitatem,
nam alias, simul cum Filio venisset et simul fuisset datus. At
vero adhuc evidentius excluditur Pater, cum nihil magis contrarium traditioni Sacrae Scripturae cogitari possit, quam quod
Pater cum Filio convenerit in humanae assumptione infirmitatis,
in susceptione laborum crucis, in satisfactione pro peccato et
solutione pretii redemptionis. Ipse enim Pater ubique proponitur
ut a sua gloria non descendens, ut mittens et non veniens, ut
acceptans et non solvens, ut exaudiens et non deprecans, deni­
que ut maior Filio secundum carnem: quod rursus verum non
esset si ipsemet per incarnationem, humanae factus fuisset par­
ticeps naturae. Haec igitur et alia multa quae commemorare non
vacat, adeo decretoria semper visa sunt omnibus, ut nullus un­
quam alicuius momenti error in contrarium prodierit. Adeoque
universaliter est creditum, incarnationem divinitatis, non in Patre,
neque in Spiritu Sancto factam, sed in Filio tantum. Et quia ab
actu ad posse valet illatio, statim sequitur posse unam personam
sine alia naturam creatam assumere. Sed si una potest, ergo
quaelibet ex divinis, cum evidentissimum sit non esse maiorem
rationem possibilitatis, loquendo de potentia absoluta, pro per­
sona Filii quam pro persona Patris vel Spiritus Sancti.
Et hucusque quidem fidei dogma. Nunc autem quomodo
contradictionem non involvat, qualiter etiam concilietur cum do­
ctrina superius exposita de unione secundum subsistentiam, paulo·
diligentius est considerandum.

Rursus habeto prae oculis illa duo quae in ratione assum­
ptionis includuntur. Et si quidem assumptio nihil aliud impor­
taret praeter operationem qua natura creata trahitur ad divinam
hypostasim, sic impossibile foret ut una persona sine alia assu­
meret, quia virtus operandi, quae pertinet ad naturam sub for­
mali ratione naturae, est communis in divinis; adeoque nulla
est operatio in aliqua persona, quin eo ipso sit in aliis duabus
simul. Nunc autem nihil impedit quominus una persona sine alia

terminet unionem, quia terminatio non dicit efficientiam, sed re­
ducitur ad causam formalem, quae sola communicatione sui prae­
stat quod praestandum habet. Hinc, quidquid actionis importatur
in verbo assumere, totum necesse est attribuere tribus; verum
enim est quod tota Trinitas univit humanam naturam Filio, ac
per hoc, fuit efficiens incarnationis causa. Sed unionis terminus
non est nisi persona Filii, eo quod per operationem divinam
communicatur humanitas uni tantum e tribus qui in natura di­
vina distincte subsistunt. Cum igitur assumptio non solam im­
portet uniendi actionem, sed indivisim consignificet terminum ad
quem unio fit, uni et eidem supposito utrumque attribuens: hinc
est quod solus Filius dicendus est humanam naturam assum­
psisse, non autem Pater, nec Spiritus Sanctus.
Sed iam nonnullis videbitur hoc dogma conciliari non posse
cum docrina de unione hypostatica quae in praecedenti quae­
stione fuit asserta et declarata. Quorum difficultati statim satisfacere oportet in solutione sequentium argumentorum.
Obiicitur primo : Si assumptio terminatur ad unam solam
personam, necesse est ut terminetur « in id quod est proprium
« Filii, non quod commune Trinitati », ut dicitur in Concilio To­
letano XI. Atqui proprium Filii, sive personalitas eius non est
esse existentiae, sed relatio filiationis. Ergo, vel non explicatur
unio hypostatica fer hoc quod humanitas trahitur ad increatam
Verbi existentiam, vel certe tota Trinitas dicenda est incarnata.
Respondeo : Distinguo minorem : Esse exsistentiae ut sic,
non est proprium Filio, sed tribus personis commune, concedo.
Esse exsistentiae prout habitum distincto quodam et incommu­
nicabili modo, per oppositionem relativam ad duos alios relativos
modos qui in deitate habentur, nego. Et similiter, personalitas
F ilii est relatio filiationis praecisive sumpta secundum solum
esse ad, nego. Indivisim considerata secundum esse ad et esse in,
ac per hoc, secundum identitatem cum substantia divina quae
est ipsa subsistens exsistentiae perfectio, concedo. Et ad huius
rei intelligentiam rursus observa quod si sumatur relatio divina
solum qua relatio est, id est, secundum solum esse ad, sic ponit
tantum oppositionem ad alterum ac per consequens, distinctio-

nem, ideoque, nondum exhibet completam personalitatis ratio­
nem, eo quod persona non dicit tantum distinctum, sed etiam et
per prius subsistens. Oportet itaque sumere relationem divinam,
etiam et maxime secundum esse in, videlicet prout et in quan­
tum importat aliquid identicum cum esse divino absoluto, quia
ex hac identitate convenit ei subsistere. I nde tandem nego disiunctionem consequentis, et dico explicari unionem incarna­
tionis per hoc quod trahitur humanitas ad unum e tribus rela­
tivis modis quibus habetur divina exsistentia, sive (quod idem
est·, ad exsistentiam divinam habitam uno relativo niodo. Quod
etiam maxime conforme est doctrinae Patrum, speciatim vero
Damasceni, qui 1. 3 de fide orthod. c. 5, proprietatem in divinis
vocat distinctum exsistentiae modum, τόν τής ύπαρξεως τροπον
διάρορον f1). Sed nec aliis principiis inhaeret Concilium Tole­
tanum, cum distinguit Filii proprium ab eo quod est commune
Trinitati.
Eadem porro responsio facile adptari potest eidem difficul­
tati, quam sub forma paulo diversa proponunt nonnulli : Aut,
inquiunt, una est subsistentia in divinis, aut piures. Si una,
non potest esse quod aliquid secundum subsistentiam uniatur uni
personae, et non aliis duabus. Si piures, ut habetur in Concilio
Lateranensi (2), ergo subsistentia non est substantialis exsistentia,
quia haec in Deo non multiplicatur, et sic mutanda omnino est
doctrina superius tradita.
Ad hoc enim dicendum est quod subsistentia quandoque su­
mitur in vi nominis concreti pro substantia habente suam exsi­
stentiam in se. Et quia apud nos substantiae corporales, quamdiu suam in se exsistentiam retinent, individuae sunt atque in­
communicabiles, hinc fit ut nonnunquam transferatur hoc nomen
ad standum non solum pro subsistente, sed etiam pro subsistente
distincto, hoc est pro hypostasi, et hoc sensu in Concilio LateC) «Quaelibet illarum personarum per se subsistit, sive perfecta
«hypostasis est, suamque proprietatem, hoc est. exsistentiae modum
« disparem habet ».
(*) Enchirid. n. 231.

ranensi dicuntur esse in Deo tres subsistentiae, id est, tres
hypostases. Quamquam si sumatur subsistentiae nomen in vi
propriissimae suae significationis, pro eo a quo aliquid formaliter habet exsistere in se et non in alio, sic utique una in Deo
subsistentia est agnoscenda; nam nomina substantiva, inquit S.
Thomas in I, D. 26, Q. I. a. 1 ad 4am , quae dicuntur per re­
spectum ad esse, praedicantur singulariter (in divinis), ut subsi­
stentia et essentia. Et tamen, ut dictum est, haec una subsistentia
seu substantialis exsistentia tribus relativis modis habetur. Unde,
cum natura humana uniatur divinae subsistentiae prout per re­
lationem filiationis distincto modo habitae, nequaquam sequitur
humanitatem uniri tribus personis, aut totam Trinitatem esse
incarnatam.
Obiicitur secundo : Si per impossibile fieret unio in natura,
eo ipso necesse esset totam Trinitatem incarnari. Sed exsistentia
in divinis non minus communis est quam natura. Ergo etiam, si
unio fit secundum esse exsistentiae, non solus Filius homo factus
est, sed ei Pater et Spiritus Sanctus.
Respondeo: Dist. mai. Et ratio cur, supposita unione in
natura, oporteret totam Trinitatem incarnari, reponeretur prae­
cise in hoc quod Pater et Filius et Spiritus Sanctus sunt unius
eiusdemque numero naturae, sicut sunt unius eiusdemque esse,
neg. Et reponeretur in aliquo alio quod locum non habet in
unione secundum solam subsistentiam, conc. Unde non sequitur
argumenti conclusio.
Non, inquam, in eo staret consequentiae ratio, quod natura
ut sic communis est in divinis. Nam etsi sit communis commu­
nitate numerica, adhuc tamen proprio modo (relativo) habetur
a singulis, sicut ipsum esse cum quo est idem, et a quo nequidem distinguitur distinctione rationis adaequata. Itaque vera ac
. formalis ratio hinc desumenda esset, quod unio in natura, utpote
significans coniunctionem duorum concurrentium in ratione par­
tium essentialium ad constitutionem novae essentiae, poneret
mutationem in natura divina. Et quia impossibile est fingere
realem eiusmodi mutationem quin divinitas intelligatur mutari
tam in Patre, quam in Filio, quam in Spiritu Sancto (est enim

in omnibus numero una), eo ipso tota Trinitas inciperet esse
unum comprincipium illius tertii quod ex unione deitatis cum
humanitate resultaret. Sed unio secundum solam subsistentiam
non importat absurdam hanc mutationem divinitatis. Relinquit
enim divinum esse omnino immotum, quia ipsum ponit purum
terminum ad quem humanitas trahitur tamquam ad sustentantem
actum essendi. Cura igitur hoc divinum esse proprio atque in­
communicabili modo sit in singula quaque trium personarum,
quid, quaeso, evidentis repugnantiae potest ostendi in eo quod
natura creata ei uniatur sub uno e modis quibus habetur, et non
sub aliis qui relativa oppositione realiter distinguuntur? Certe
relatio personalis non facit ut esse vel natura Filii non sit esse
vel natura Patris, adeoque non faceret ut mutato esse Filii, non
eadem ratione mutaretur esse et Patris. Sed tamen facit ut hoc
ipsum esse et haec ipsa natura eo incommunicabili modo habea­
tur a Filio, qui non est modus incommunicabilis quo habetur a
Patre; et consequenter facit ut natura humana possit communi­
cari divinae subsistentiae prout est Filii, quin pertineat ad hy­
postasim Patris vel Spiritus Sancti.
Hanc rationem si bene consideres, videbis non esse amplius
locum difficultati, quae apud quosdam invenitur circa terminum
mediatum, ut aiunt, unionis hypostaticae. Attendentes enim realem identitatem personalitatis et naturae in divinis, dicunt non­
nulli: Ergo mediate saltem unitur humanitas naturae divinae, et
quomodo hinc non seqiiatur Trinitatem esse mediate qiioque in­
carnatam, difficile est videre.
Ad quam instantiam in primis animadverto quod locutio qua
natura divina dicitur terminus mediatus unionis, non est forsitan
ad rigorem veritatis satis exacta. Quodnam enim medium posset
in summa identitate intercedere? Si tamen nihil aliud significetur
nisi quod divinitas non unitur ut natura et in linea naturae, sed
ut identice terminans communicationem qua personae Filii com­
municatur humanitas, (quo sensu loquebatur S. Thomas cum
superius docuit assumptionem non competere naturae divinae
nisi secundario, et in quantum est cum suo supposito idem), sic
locutio poterit sustineri. Veru τι nulla est sequela, quia nec im-

mediate nec mediate unitur divinitas prout distincto modo Paternitatis vel Processionis habita, sed solum ut habita per mo­
dum Filiationis. Itaque si naturam ponas mediate unitam, rion
oportet nominare naturam simpliciter, sed cum addito personalis
proprietatis secundum quam est in Verbo, sicut cum Cyrillus
dicit naturam Dei Verbi incarnatam, et ideo semper redit distin­
ctio ab initio facta circa subsistentiam, quae licet una in divinis,
tribus tamen incommunicabilibus modis relativis habetur.
Sed iam ex dictis pronum est eruere id quod ultimo loco
in thesi positum est: praesentem scilicet quaestionem indifferen­
ter ocurrere in quibuslibet de unione hypostatica sententiis, et
non aliam ferre solutionem apud eos etiam qui humanitatem as­
sumptam propria volunt exsistentia existere.

Sane vero, quacumque sententia circa rationem unionis sup­
posita, eadem est difficultas quoad incarnationem unius personae
sine alia ; et quisquis putat specialem ex hoc capite inveniri ar­
duitatem in doctrina S. Thomae, iste conditionem divinorum non
satis assequitur. Quid enim, quaeso, dicere iuvat unionem in­
carnationis terminari ad relationem personalem Filii in quantum
relatio est? An forte asseres cum Porretanis in Concilio Rhemensi sub Innocentio II damnatis, relationes esse assistentes in
divinis, et distingui realiter ab essentia? Profecto oportet ponere
secundum fidem, ipsas esse in re idem cum esse sive substantia
absoluta; quin imo, qua reales, formalissime includunt hanc iden­
titatem, ut dictum est supra. Quare, vel incarnatio est fictitia,
vel fatearis necesse est unionem realiter terminari ad ipsum esse
divinum. Nunc autem qui fieri possit ut natura humana realiter
unita esse divino, non eo ipso uniatur tribus personis quarum
est unum esse, eodem semper modo explicari debet, nec alia est
responsio excogitabilis praeter eam quae fuit assignata. Quippe,
inter nos et adversarios catholicos controversia non est circa id
cum quo unitur humanitas, sed magis circa id secundum quod

personalis unio perfici dicenda est (J). Cum autem inquiritur de incar­
natione unius personae sine alia, nihil refert posterior haec considera­
tio, sed solum illa prior in qua nulla est nec esse potest differential).
Quod si sententiarum diversitates nullam in praesenti dif­
ferentiam afferunt dum ex parte termini consideratur assumptio,
multo minus si consideretur ex parte actionis unitivae. Et nos
quiddem statuimus humanitatem non fuisse prius natura produ(*) An scilicet secundum additionem, ut vult Scotus. An secundum
modalitatem colligandae, ut vult Suarez, an secundum suppletionem
propriae existentiae humanitatis, ut nos volumus.
(’) Sane nihil refert ad praesens, quod inter esse absolutum et
relationem personalem sit distinctio rationis, sive, ut adversariis loqui
placet, distinctio viriualis. Nam distinctiones rationis quae introducuntur
in divinis, nequaquam sunt attribuendae Deo secundum se ; alias si
essent aliquid in Deo, ad genus distinctionum realium omnino reduce­
rentur, et iam non foret Deus id quo simplicius esse nequit. Sed di­
stinctiones istae quas dicis victuales, quasque alii rectius rationis vocant,
(sive sint adaequatae ut inter essentiam et relationes, sive solum inadaequatae ut inter attributa absoluta), in nobis solis causam sui habent:
quatenus intellectus noster non potest assurgere usque ad effbrmandum
conceptum unum qui plene repraesentet divinae simplicitatis eminen­
tiam, et ideo necesse habet formare muliplices rationes intellectas, ad
nonnam eorum quae in creaturis per diversa praedicamenta seu genera
distribuuntur. Quae tamen rationes intellectae non dicuntur esse in Deo,
quasi foret in ipso aliquid respondes earum multiplicitati et distinctioni
ut tali, sed solum quia Deus verificat in sua simplicitate supereminenti
quidquid divisim et multipartite de eo a nobis cogitatur. Et in materia
quidem de Trinitate praedictae distinctiones rationis plurimum inser­
viunt, ut scilicet palam fiat quomodo hoc mysterium secundum quod
ex verbo revelationis ad nos factae repraesentatur in conceptibus no­
stris, nullam contineat contradictionem, idest, non constet notionibus
inter sese pugnantibus, idem affirmantibus et negantibus secundum idem.
Verum in praesenti nihil ex eis efficitur, praetereaque nihil. Nam si so­
lum sunt in intellectu nostro, profecto in causa esse non possunt ut
si quid realiter unitur personae divinae, uniatur cum relatione et non
cum esse ipsius personae, aut immediate uniatur cum relatione et me­
diate tantum cum esse; haec enim duo omnibus modis sunt unum atque
idem secundum rem. Quare, cum ex hac parte nulla omnino pateat via,
clarum est quod in omni opinione eadem est difficultas, eademque adhi­
benda responsio.

ctam quam Verbo unitam, sed unionem involvi in ratione crea­
tionis eius, eo quod productio includit necessario unionem pro­
ducti cum actu essendi, qui in proposito non alius est quam esse
personale Filii Dei. Sed sicut non sequitur in sententia Scoti vel
Suarezii, Trinitatem esse incarnatam, ex hoc quod per totam
Trinitatem humanitas fuit prius natura producta et postea unita:
ita certe non potest sequi apud nos, Trinitatem incarnari,
quia a tota Trinitate est actio productiva involvens in sui ratione
unitionem ad Verbum. Sive enim identifiées uniri cum produci,
sive distinguas, cum tam uniri quam produci debeat iuxta omnes
esse efficienter ab omnibus personis, eadem sane semper doctrina
est secundum praesentem considerationem.
Nihil ergo valet sequens argumentum : Humanitas ipsa as­
sumptione creatur. Sed creatur a tota Trinitate. Ergo assumitur
a tota Trinitate et ad totam Trinitatem. Nihil, inquam, valet; et
eamdem enodationem requireret, si loco dicendi cum S. Leone,
ipsa assumptione creatur, dicerem solum cum aliis, ipsa assum­
ptione unitur.
Quapropter ab omnibus pariter adhibenda est sequens so­
lutio: Dist. mai. Humanitas ipsa assumptione creatur, ita tamen
ut actio assumptiva quae efficienter est a tribus personis, deno­
minationem assumptionis non recipiat nisi respectu personae in
qua, praeter efficientiam unionis consideratur et unionis terminus,
conc. Ita ut actio assumptiva possit nominari assumptio respectu
omnium personarum a quibus est ut a causa efficiente neg. Et
concessa minore, distinguo consequentiam: Ergo a Tota Trini­
tate est quidquid actionis per assumptionem importatur; non
tamen sequitur Trinitatem esse terminum unionis, et si terminus
unionis non est, nec convenit ei denominatio assumentis.
Quocumque igitur modo res inspiciatur, nulla est in prae­
senti inter varias sententias oppositio, sed omnes aequalem in­
veniunt difficultatem e conspectu mysterii, quod est ipsum my­
sterium realis distinctionis consubstantialium personarum. De
quarum tamen cognitione non est ratiocinandum sicut de incar­
natione earumdem. Cum enim sint distincte subsistentes, realis
unio secundum subsistentiam potest terminari ad unam, et non

ad caeteras. Nunc autem sunt personae relativae; ex quo fit ut
sit impossibile unam videri, non visa altera : relativa enim ne­
cessario sunt simul in cognitione, ut fert notum axioma.

(Art. 6-7)

Loquendo de potentia absoluta, non videtur impossibile
ut plures personae divinae unam numero naturam assumant, vel e converso, una persona plures naturas.
Possibilitas assumptionis unius numero naturae a tribus
personis negatur a quibusdam, quos inter S. Bonaventura in III,
D. i, a. i, Quaest. 3. Nihilominus opinio affirmans sicut est
communior post S. Thomam in praesenti, ita videtur et longe
probabilior. Esset quidem evidens repugnantia, si una numero
natura supponeretur assumi a pluribus suppositis absolutis, quia
plura supposita absoluta omnino differunt secundum esse, et fieri
non potest ut una essentia exsistat per plura esse substantialia.
Verum eadem ratio non militat quoad supposita relativa in qui­
bus esse non multiplicatur, sed solum modus habendi unum
idemque esse. Et cum aliunde fides Trinitatis proponat tres per­
sonas convenientes in una natura aeterna, quid, quaeso, posset
absolute impedire quominus convenirent in una etiam natura
assumpta? Pleraque porro argumenta in contrarium allata eodem
ferme modo solvi videntur ac sophismata quae afferri solent
contra consubstantialem Trinitatem ; quae tamen, quia non sunt
huius loci, in praesenti praetermittuntur (1).
Nunc autem e converso, unam divinam personam posse as­
sumere plures naturas, < fere ab omnibus conceditur», ait S.
Thomas in III, D. 1, Quaest. 2, a 5. Et recte quidem, quia si
una natura creata potest existere in hypostasi divina, ergo
possunt plures, imo aliae et aliae in infinitum. Ideo enim con­
venit personae divinae unire sibi hypostatice naturam extraneam,
·· ; .

(l) Cf. S. Thom., art 6, ad iaax et ad 3’^.

quia est purus et infinitus actus exsistendi. Sed infinitum non
potest exhauriri per finitum. Ergo, « sicut Deus potest semper
« novas creaturas concedere, quia eius potentia per creaturas
« nullo modo exhauritur, ita etiam persona divina potest, qua« libet natura assumpta, iterum aliam assumere, quia potestas
•«assumendi per naturam assumptam non terminatur» ζ1). Caeterum, quod attinet ad modos loquendi qui, hac hypothesi facta,
deberent adhiberi, multa dubia et difficultates occurrunt, prae­
sertim si supponantur plures naturae assumptae, non specie, sed
solo numero differentes. Sed non vacat in praesenti horum du­
biorum solutionem inquirere. Sufficit enim (praesertim quia de
mera possibilitate agitur), ut res ipsa sit perspicua ; porro ex
dictis in Quaest. 2, videtur clara et evidens satis.
THESIS XII.
(Art. 8)

Habita ratione finis incarnationis, congruum fuit ut Ver­
bum incarnaretur, potius quam Pater vel Spiritus Sanctus.
*
Huius assertionis duae sunt principales rationes, desumptae
e duobus praecipuis nominibus quae secundae personae attri­
buuntur.
Etenim primo, finis incarnationis fuit reparatio operis Dei
quod fuerat collapsum. Conveniens ergo erat ut ea potissimum
persona incarnaretur, in qua specialiter attenditur similitudo
exemplaris seu forma artis secundum quam condita sunt universa;
nam et artifex per formam artis conceptam qua artificiatum con­
didit, ipsum si collapsum fuerit restaurat, inquit Angelicus in
praesenti. Atqui persona in qua specialiter attenditur similitudo
exemplaris totius creaturae, ipsum est Verbum Dei. Non quod
proprium ei sit continere formas exemplares et ideas creatura­
rum, hoc enim pertinet ad naturam divinam tribus communem;
sed quia personalis proprietas seu relatio quae in nomine Verbi
(l) S. Thom, in III, D. 1, Quaest. 2, a 5.

importatur, est relatio procedentis secundum operationem intel­
lectus, et idcirco secundae personae peculiari modo appropriatur
natura divina prout est intellectum exemplar in quo omnium
reram rationes elucent. Recte ergo et convenienter ad reforman­
dam humanae substantiae dignitatem ordinata est Verbi incar­
natio. Quod non obscure innuit loannes dicens : * In principio
< erat Verbum... : omnia per ipsum facta sunt ; et Verbum caro
« factum est ». (*).
Adhuc, finis incarnationis fuit redintegratio hominum in
gloriam filiorum Dei, hoc est, in possessionem coelestis illius
haereditatis quae non debetur nisi filiis. Congruum ergo fuit ut
per eum qui est Filius naturalis, participaremus filiationem se­
cundum adoptionem, iuxta illud apostoli: Quos praescivit et prae­
destinavit conformes fieri imaginis Filii sui. Unde Augustinus,
Serm. 57, n. 2: «Dominus noster lesus Christus..., cum sit ipse
« Dominus, Filius Dei unicus, tamen noluit esse unus. Unicus
« est, et unus esse noluit, fratres habere dignatus est. Quibus
< enim dicit: Dicite, Pater noster quies in caelis? Numquid in« vidit nobis...? Quia talis est haereditas quam nobis promittit,
« quam multi obtineant, et angustias nemo patiatur, ideo in suam
« fraternitatem vocavit populos gentium, et habet Unicus innu« merabiles fratres qui dicant : Pater noster, qui es in caelis ».
Accedit demum quod congruebat fini reparationis nostrae,
ut persona divina assumeret naturam ex genere nostro propa­
gatam, adeoque fieret non solum homo, sed et hominis filius. Ne
(l) Et exhinc assignari potest causa cur loannes in prooemio evangelii, gesta personae incarnatae enarraturus, ipsam appellavit nomine
Verbi potius quam Filii. Nam etsi eo Verbum quo Filius, ut Augusti­
nus ait, et eo Filius quo Verbum : tamen in nomine Filii non elucet
explicite ratio causae exemplaris, seu ideae, seu artis, quae secundae per­
sonae propter intelligibilis processionis modum appropriatur. Quasi ergo
dixisset evangelista : In Verbo attenditur idea secundum quam factus
fuerat homo in honore et perfectione primae creationis. Et cum ille ab
ea perfectione peccando defecisset, ipsa exemplaris idea carnem assum­
psit, et in assumpta humanitate sese veluti visibiliter delineavit, ut opus
mirabiliter primitus factum, per ipsam et secundum ipsam mirabilius
iam reformaretur.

ergo impediretur manifestatio personalium proprietatum in di­
vinis, debuit incarnari Verbum potius quam Pater vel Spiritus
Sanctus; alioquin nomen relativum competens personae qua in­
carnatae, vergeret in confusionem proprietatis personae secun­
dum se. Hinc Damascenus 1. 4 de fide orthod. c. 4 : * Pater,
« Pater est et non Filius, Filius, Filius est et non Pater. Spi« ritus Sanctus, Spiritus ac non Pater nec Filius. Proprietas enim
«immobilis est; quonam enim alio modo proprietas maneret si
«moveretur, exque alia in aliam transiret? Ob eam causam Dei
« Filius, hominis filius fit, ut proprietati immobilitas sua constet.
« Nam cum Dei Filius esset, factus est hominis filius, ex Sancta
« Virgine carnem sumens, nec propterea ab ea proprietate quae
«Filium decet excedens».
Et de persona quidem assumente hactenus. Sequitur nunc
consideratio de modo unionis ex parte naturae assumptae.
,4

QUAEST. IV-VI.
DE NATURA ASSUMPTA

Deinde, inquit Angelicus, considerandum est de unione ex
parte assumpti. Et primo quantum ad ipsam naturam humanam,
secundo quantum ad partes ipsius, tertio quantum ad ordinem
assumptionis.

THESIS XIII.
*

(Quaest. 4)

Natura humana, prae aliis omnibus naturis, fuit a Filio
Dei assumptibilis.

Ante omnia, removenda aequivocatio. Cum enim natura
creata dicitur assumptibilis, id est potens assumi a divina per­
sona, primo quidem « non signatur aliqua potentia activa crea« turae, quia sola potentia infinita hoc facere potuit ut in infini« tum distantia coniungerentur in unitatem personae. Similiter

«non signatur etiam potentia passiva naturalis, quia nulla po« tentia passiva naturalis est, cui non respondeat potentia activa
< alicuius naturalis agentis. Unde relinquitur quod dicat in crea« tura solam potentiam obedientiae. Haec autem potentia (obe« dientialis) correspondit divinae potentiae, secundum quod... ex
«creatura potest heri quod ex eo Deus facere potest» (l). Sed
potentia divina dupliciter accipitur, vel ut ordinata, vel ut ab­
soluta.
Ad cuius intelligentiam sciendum est quod omnipotentia
Dei praecisive sumpta, pro obiecto habet illud omne in quo sal­
vari potest ratio entis (*). Nunc autem in his in quibus ratio entis
potest salvari, pro quanto scilicet non importatur affirmatio et
negatio eiusdem secundum idem, triplex occurrit differentia. Nam
primo, aliquid est conveniens ordini qui de facto institutus est
in rebus. Et hoc dicitur posse a Deo fieri de potentia ordinata,
quia tunc accipitur omnipotentia non secundum nudam potentiae
rationem, sed etiam secundum quod nostro concipiendi modo
exsecutiva est ordinationis divinae sapientiae et decreti divinae
voluntatis. — Aliquid praeterea est non conveniens huic ordini,,
sed tamen non habens disconvenientiam ad divinam sapientiam,
cum ipsa potuisset statuere ordinem alium secundum quem esset,,
congruum id quod nunc iuxta ordinem istum qui rebus inest,
non convenire videtur. Et hoc dicitur posse a Deo fieri de po­
tentia absoluta simpliciter. Fieri quidem posse de potentia abso­
luta, quia tunc consideratur omnipotentia quasi soluta a praestistutione ordinis qui in libera Dei voluntate est ; fieri etiam
posse simpliciter, quia nihil est in obietco quod repugnet pote­
stati divinae virtutis, sive ipsa sumatur secundum praecisam ra­
tionem potentiae activae, sive etiam consideretur prout cum sa­
pientia et iustitia idem. — Tandem aliquid est quod nullo modo
cadit in iusta voluntate et sapiente intellectu, et hoc dicitur posse
a Deo fieri de potentia absoluta conditionaliter. Quo quidem lo­
quendi modo significatur, esse in obiecto rationem quam respicit

-

C) S. Thom, in III, D. I, Quaest. 2, a. 3.
(.’) In prima Parte, Quaest. 25, a. 5·

omnipotentia secundum se, deesse tamen conditionem quam exigit
in quantum a sapiente intellectu et voluntate recta non distin­
guitur. Ideo non est dicendum hoc esse simpliciter in potentia
Dei, sed solum sub conditione caeteroquin impossibili, id est, si
aliunde congrueret sapientiae, bonitati, et iustitiae. Non enim est
inconveniens, inquit Angelicus i1), si in conditional! vera antece­
dens sit impossibile.
Loquendo ergo de potentia absoluta, prout respicit vel sim­
pliciter vel sub conditione, illud omne quod non involvit in se
contradictionem, sic dicendum quod omnis natura substantialis
potest assumi a divina persona, et quod hoc modo non est una
creatura magis assumptibilis quam altera. Ratio patet ex dictis in
Quaest. 2. Nam ut salvetur conceptus unionis secundum subsisten­
tiam, nihil aliud requiritur ex parte creaturae nisi ut sit quaedam
subsistendi ratio, sive aliquid in quo et secundum quod subsistitur.
Sed hoc omnibus substantiis indifferenter commune est.
Loquendo autem de potentia absoluta, prout respicit illud
quod non solum non involvit in se contradictionem, sed potest
etiam iuste et sapienter a Deo decerni, sic sunt a divina persona
assumptibiles omnes et solae naturae intellectuales. Dixi primo,
omnes naturae intellectuales. Non enim in hac absoluta conside­
ratione discriminatur natura angelica ab humana, sed sub alio
atque alio respectu maior congruitas attenditur tam in angelica
prae humana, quam in humana prae angelica. In angelica qui­
dem, ratione maioris perfectionis et propinquitatis ad Deum se­
cundum intellectualitatem. In humana vero, ratione coadunatio­
nis omnium graduum entis, quatenus homo omnes alias creaturas
naturali generationis ordine praesupponens, convenienter primo
rerum principio coniungibilis est, « ut quadam circulatione per­
fectio rerum concludatur» (2). Dixi secundo, solae naturae intel­
lectuales, quia assumptio naturae intellectu carentis non esset
ordinabilis ad aliquem iustum finem. Etenim assumeretur haec
natura in instrumentum alicuius operis faciendi. Sed natura ir(’) In III, D. i, Quaest. 2, a. 3.
(·) S. Thom. 1. 4, c. Gent., c. 35.

rationalis, cuius est agi potius quam agere, non haberet meliorem operationem coniuncta Deo secundum hypostasim, quam
separata. Si quid igitur, inquit S. Thomas 1. 4 c. Gent,
divinitus agendum fuit per irrationalem creaturam, sufficiebat
secundum huiusmodi creaturae conditionem, ut solum a Deo mo­
veretur, minime vero iuvabat ut in hypostasi uniretur. Praeterea
natura irrationalis non est capax illius excellentiae, beatitudinis,
et gloriae, quam oportet esse in eo quod Deo unitur in persona.
Item incongruum profecto est ut quod non potest uniri Deo se­
cundum operationem, assumatur ad unionem secundum esse per­
sonale, quae ordinis est multo excellentioris.
Tandem, loquendo de potentia ordinata, id est de potentia
Dei prout exsecutiva est ordinis a divina sapientia et voluntate
praestituti, sic sola natura humana prae aliis omnibus naturis
fuit assumptibilis a Verbo. Et ratio est quia divina sapientia or­
dinavit ut assumptio nunc non heret nisi ad reparationem pec­
cati, iuxta praemissa in Quaest. 1. Unde illa sola natura assum­
ptibilis exstitit, quae indigebat reparatione, et potuit reparari.
Nota. — In art. 2 huius quaestionis docet S. Thomas, as­
sumptam fuisse a Filio Dei naturam humanam, non personam ;
quae quidem doctrina in superioribus omnino fuit praeoccupata.
Sed rursus hic animadvertes, quam male aliqui contra nos ar­
guant dicentes, Filium Dei debuisse assumere etiam exsistentiam
creatam, eo quod iuxta Sanctos Patres assumpsit quidquid in
natura nostra plantavit, vel quia iuxta eosdem, non est curatum
a Verbo, quod non est assumptum a Verbo. Haec enim et similia
intelligenda esse de natura ut sic, et de iis omnibus quae per­
tinent ad naturae et speciei perfectionem, luculenter monstratur
in praesenti. Alioquin, debuisset assumi et humana personalitas,
ut iam notavimus. Sed et nova atque amplior declaratio haberi
potest ex ipso contextu Patrum, qui praedicta axiomata oppone­
bant variis erroribus veritatem humanae naturae in Christo im­
petentibus. Processerat quippe contra benedictum mulieris semen
magnus eius antagonista serpens antiquus, et nihil quod ad
ipsum pertineret reliquerat intactum. Negaverat divinitatem, ne­
gaverat humanitatem ; negaverat unionem solvendo, negaverat

distinctionem confundendo. In ipsa humanitate negaverat corpus,
negaverat animam, negaverat mentem ; modo posuerat carnem
phantasticam, modo carnem e caelo delapsam, modo carnem cu­
ius anima esset ipsa divinitas, modo carnem sola anima sensi­
tiva animatam, cui tanquam mens Verbum fuisset illapsum. Igitur
contra istas multiplices diabolicae fraudis formas asserebant Pa­
tres orthodoxi, toti humanae naturae totam deitatis substantiam
unitam fuisse, t Neque enim, ait Damascenus, 1. 3 de fide orthod.
« c. 6, Deus Verbum quidquam eorum quae cum nos initio re« rum fingeret, naturae nostrae inseruit, non assumptum omisit;
« sed omnia assumpsit, puta corpus et animam intelligentem ra« tionabilemque cum eorum proprietatibus. Animal enim quod
«alterutrius est expers, ne quidem homo est. Totum quippe me
« totus assumpsit, ac totus toti unitus est, ut toti salutem afferret.
« Nam alioquin non potuit sanari quod assumptum non fuit». Et
haec quidem in doctrina huius articuli, ad novam praecedentium
confirmationem, annotata velim.
In art. 3 docet S. Thomas, non fuisse proprie loquendo as­
sumptum hominem, sed humanitatem. Nam nomina concreta si­
gnificant naturam ut in supposito. Porro non fuit assumptum
suppositum, sed assumpta est natura ad suppositum Verbi. Hinc,
si quando apud Sacros Doctores occurrat locutio in contrarium,
large est accipienda, ut intelligamus hominem assumptum, «quia
« eius natura est assumpta, et quia assumptio terminata est ad
<hoc ut Filius Dei sit homo».
In articulis 4 et 5 edocemur, Verbum non debuisse assu­
mere humanitatem abstractam a principiis invididualibus, quia
hoc erat omnino impossibile. Item non debuisse assumere na­
turam humanam in omnibus suis individuis, quia licet fuerit ab­
solute possibile, tamen non erat conveniens, ut per se satis
constat.
Demum in art. 6 ostendit Angelicus, convenienter fuisse a
Verbo assumptam naturam ex stirpe Adae propagatam, potius
quam e nihilo immediate eductam. Cuius rei assignat plures ra­
tiones optimas quae in thesi sequenti commodius proponentur.
De Verbo Incarnate

THESIS XIV.
(Quaest. 5)·
Filius Dei assumpsit verum corpus, scilicet carnem ex
stirpe Adae propagatam, et similiter animam, eamque in­
tellectivam seu rationalem.

Haec assertio nihil aliud est quam amplior quaedam deter­
minatio quaestionis praecedentis, descendendo ad singulas huma­
nae naturae partes, et ad multiplices haereses quae hac in re
ab initio prodierunt.
Et primo quidem fuit error Manichaeorum, postea error
Valentini, ex eadem falsa radice ortus, nempe ex hoc quod cre­
debant haec ommia terrena a diabolo seu principio malo fuisse
creata ζ1). Unde cum Filius Dei in hoc apparuerit ut dissolveret
opera diaboli, non ei competebat ut de creatura diaboli assumeret
corpus. Dixerunt itaque Manichaei, ait S. Thomas in 1. 4 c. Gent,
c. 29, Dei Filium non verum corpus, sed phantasticum assum­
psisse. Et ideo, nec verus homo esse potuit, sed apparens ; ne­
que ea quae secundum hominem gessit, sicut quod natus est,
quod comedit, bibit, ambulavit, passus est et sepultus, in veritate
fuerunt, sed in quadam assimilatione tantum. Hoc igitur modo,,
totum incarnationis mysterium ad quamdam fictionem deducebant.
Verum, quia huiusmodi doctrinam cum narratione evangelica ne
verosimiliter quidem conciliari posse intelligeret Valentinus, ut
nihilominus omnem contaminationem a divinitate removeret, dixit
quod Christus verum et solidum corpus habuit, illud tamen non
terrenum, sed de caelo asportatum, et quod nihil a Virgine
Matre accepit, sed per eam quasi per aquaeductum transivit.
Patrociunim etiam sui erroris quaesivit ex Scriptura. Dicitur
enim : Nemo ascendit in caelum, nisi qui descendit de caelo, Filius
hominis qui est in caelo. Et iterum : Descendi de caelo, non ut fa­
ciam voluntatem meam. Et iterum : Primus homo de terra terre­
nus. secundus homo de caelo caelestis. Quae omnia sic intelligi
(*) Ci. August. Tract i in Ioan., n. 14.

voluit Valentinus, ut Christus de caelo, etiam secundum corpus,
descendisse crederetur.
Ad haec accesserunt errores alii circa aliam partem naturae
humanae, quae est anima. Posuit enim Arius, ait S. Thomas
1. 4 c. Gent. c. 32, quod in Christo non fuit anima, sed quod
solam carnem assumpsit, cui natura Verbi loco animae fuit.
Cum enim vellet asserere quod Filius Dei sit creatura, et minor
Patre, ad hoc probandum illa Scripturarum assumpsit testimonia
quae infirmitatem humanam ostendunt in Christo. Et ne aliquis
eius probationem refelleret dicendo assumpta ab eo testimonia
Christo secundum naturam humanam convenire, nequiter animam
removit a Christo, ut cum quaedam corpori humano convenire
non possint, puta quod miratus est, quod timuit, quod oravit,
necessarium fiat ea in inferioritatem Verbi in quantum est Ver­
bum, refundere. Nec omisit Arius munire se etiam auctoritate
Scripturae dicentis : Verbum caro factum est, ex quo accipere
volebat quod solam carnem Verbum assumpserit, non autem
animam. Porro in hac positione Apollinaris.primo Arium secutus
est, non tamen ex eadem ratione, sed ut impeccabilitati Christi
consuleret, quam e medio tolli arbitrabatur si in Christo anima
esse diceretur. Postmodum vero convictus testimoniis evangelicis, novum excogitavit dicendi modum. Confessus est in Christo
animam sensitivam fuisse, sed sine mente et intellectu, ita quod
Verbum Dei •fuerit illi animae loco intellectus et mentis:* sic enim
existimabat doctrinae Scripturarum facere satis, et aliunde vitare
incommoda quae ex libero arbitrio creato sequi videbantur. Caeterum huic suae opinioni accommodabat sententiam quorumdam
antiquorum ponentium in homine duas animas, sensitivam unam,
rationalem alteram : quae sententia in Concilio Constantinopolitano IV fuit deinde solemniter anathematizata f1).
Et haec quidem de genesi et ratione variorum errorum qui
circa assumptam a Verbo naturam prodierunt. Reliquum est ut
paucis exponamus argumenta quibus haeresis confutatur et ve­
ritas catholica firmatur.
(*) Enchirid., n. 274.

Filius Dei assumpsit verum corpus. Nam alias, quidquid
Evangelium narrat de incarnatione Verbi et gestis eius in carne,
merum mendacium est. Non enim ponuntur ea quae eius adven­
tum spectant, in descriptione visionis imaginariae, sed in narra­
tione historiae. Rursus, narratio historiae non est de aliqua
specie ad horam apparente, sicut in theophaniis V. T., sed de
vero homine qui concipitur in utero matris, nascitur, adolescit,
more communi conversatur, patitur, moritur, et sepelitur. Quin
imo, etiam post resurrectionem, phantastici corporis suspicionem
a mentibus discipulorum expresse removens Dominus dicit : Pal­
pate et videte, quia spiritus carnem et ossa non habet, sicut me
videtis habere. Unde tandem, loannes in principio epistolae quam
voluit esse veluti praefationem sui evangelii, insaniam Docetarum uno verbo exclusit inquiens: Quod vidimus oculis nostris,
quod perspeximus, et manus nostrae contrectaverunt de Verbo
vitae.... testamur et annuntiamus vobis.
Caeterum testimonia in quibus Scriptura missum dicit Fi­
lium in similitudinem carnis peccati Rom. VII-3), vel etiam in
similitudinem hominum factum eum asserit Philipp. II-7), nihil
omnino concludunt. Non enim dicitur solum in similitudinem
carnis, sed additur peccati, quia Christus veram quidem carnem
habuit, non tamen carnem peccati, sed similem carni peccati, id
est passibilem, qualis facta est caro hominis per peccatum. Et
eodem pacto in secundo testimonio, fictionis intellectus excluditur
per hoc quod praecedit: formam (id est naturam) servi accipiens.
Unde similitudo non accipitur pro similitudine apparentiae, sed
pro vera similitudine speciei, sicut omnes homines inter sese
similes specie et dicuntur et sunt. Ita S. Thomas, 1. 4 c. Gent,
c. 29.

Praeterea, assumpsit Filius Dei carnem terrenam e stirpe
Adae propagatam.

I97
Ait enim /Apostolus, Rom. I-3: «Qui factus est ei ex semine
« David secundum carnem». In veteri quoque testamento, vel a
primo prophetiae messianicae exordio, promissus Salvator quasi
proprio nomine semen mulieris appellatur. Et deinde dicitur ad
Abraham : « Benedicentur in semine tuo omnes cognationes ter­
rae». Et similiter ad David: «De fructu ventris tui ponam su« per sedem tuam ». Rursus in prophetis vocatur Christus germen David (lerem. XXIII-5), virgultum ascendens de terra sitienti
(Is. LIII-2), flos de virga et radice lesse (Ibid. XI-i), fruchis e
terra nostra exoriens, dante Deo benignitatem (Ps. LXXXIV-13).
Nec sane dubitandum quin haec ipsa incarnati Verbi e stirpe
humana processio, habenda sit ut firmissimum fundamentum om­
nium benedictionum quae in eam a lapsu Adae copiose descen­
derunt.
Porro testimonia in contrarium allata rursus nihil probant.
Nam, Ioan. III-13, dicitur filius hominis descendisse de coelo, in
quantum suae hypostasi terrenam substantiam copulavit. Sic
enim verificatur metaphora descensus, dum scilicet ille idem qui
excellentia suae naturae propriae supra omnem creaturam emi­
nebat, incipit in natura quoque infima, id est terrestri, subsistere.
Item, dato quod ratione corporis dicatur Christus, 1 Cor. XV-27,
homo de coelo coelestis, id quidem, « non quia ipsum corpus Chri« sti secundum suam substantiam de coelo descenderit, sed quia
« virtute coelesti, id est, Spiritu Sancto, est eius corpus forma«tum», ut ex Augustino et Hilario exponit S. Thomas in resp.
ad ium (i).
(*j Nec obstat quod etiam primus Adam cui opponitur homo de
coelo coelestis, habuerit corpus a Deo immediate formatum. Nam in
Scripturis illud tantum dicitur esse de coelo, quod a Deo fit praeter et
supra omnem ordinem naturae. Porro corpus Adae non fuit a Deo prae­
ter naturae ordinem operante, sed a Deo naturam instituente. At Chri­
stus, ipseque solus, per Spiritum sanctum in utero virgineo miraculosa
et supernaturali conceptione formatus est. Caeterum, locus apostoli de
Christo intelligitur, non tam quantum ad corpus quam quantum ad ani­
mam. Dicitur enim novus Adam Christus de coelo coelestis, ratione
plenitudinis gratiae de qua nos omnes accipimus, per oppositionem ad
veterem qui, amissa sibi et posteritati originali iustitia, factus est fons

Caeterum rationes convenientiae sumuntur tum in ordine ad
Deum cuius iustitiae erat satisfaciendum, tum in ordine ad dia­
bolum cuius audacia erat retundenda, tum denique in ordine ad
nos qui in gloriam filiorum Dei eramus provehendi.
In ordine quidem ad Deum, cuius iustitiae erat satisfacien­
dum, quia congruit ut qui peccavit, ipse satisfaciat. Et si impos­
sibile est ut sit idem supposito, decet saltem ut satisfaciens com­
municet cum eo pro quo satisfacit, in natura de eadem stirpe
propagata. Unde Ambrosius, de Inc. D. sacr. n. 54 : < Ergo
« ex nobis accepit quod proprium offerret pro nobis, ut nos re« dimeret ex nostro ».
In ordine ad diabolum, cuius audacia erat retundenda. Opor­
tebat enim poenam deceptoris in quadam recirculatione consi­
stere, ut loquitur Irenaeus 1. 3, c. 22 : quatenus omnia quaecum­
que ad perdendum hominem serpens excogitaverat, idipsum
eodemque ordine, sed ratione e regione contraria, divinitus di­
sponeretur ad reparationem. Sed haec dispensatio requirebat ut
diaboli victor ex illo ipso genere nasceretur, quod per diabolum
fuerat victum.
In ordine ad nos, qui in gloriam filiorum Dei eramus pro­
vehendi. Non enim qualicumque modo in hanc filiationem advo­
camur, sed per incorporationem ad filium naturalem : et in hoc
est excessus gratiae quem in natura reparata considerat Apo­
stolus, Rom. V, prae statu naturae innocentis. Porro, prima veluti radix intimae illius unionis corporis mystici cum capite, est
ipsa originis communitas, per quam factum est ut Unigenitus
Dei Filius esset unus e filiis Adae, primogenitus inter fratres
plurimos.

§ 3.
Tandem, Filius Dei assumpsit animam, eamque intellectu et
ratione praeditam.
naturae coelesti spiritu destitutae. Unde subdit apostolus: «Qualis ter<renus, tales et terreni, et qualis coelestis, tales et coelestes. Igitur si<cut portavimus imaginem terreni, portemus et imaginem coelestis».

Nam alias, non esset verus homo, et ideo mentiretur Scri­
ptura dicens : Unus est mediator Dei et hominum, homo Christus
lesus. Praeterea, non solum in Evangelio passiones animae sen­
sitivae tribuuntur Christo, ut timor et tristitia, sed etiam talia
de eo leguntur quae nec naturae divinae convenire possunt, nec
naturae creatae intellectu carenti, puta admiratio, Matth. VIII-io.
Item, si natura divina fuisset homini Christo loco intellectus et
mentis, unio incarnationis dicenda foret facta in natura, quod
iam ostensum est evidenter repugnare. Denique, non solum de­
buit mens assumi a Verbo, sed imo fuit ratio assumptibilitatis
caeterorum omnium quae naturae humanae insunt, ut ex iam di­
cendis in sequenti propositione satis apparebit.

THESIS XV.
(Quaest. 6)

Simul tempore facta est assumptio totius humanitatis
et omnium partium eius. Sed ordine naturae, recte dicitur
Verbum assumpsisse corpus mediante anima, animam me­
diante spiritu, et partes mediante toto.

Postquam de natura assumpta et de partibus eius egit
S. Thomas, quaerit tandem de ordine assumptionis. Ubi nota
non esse hic quaestionem an omnes partes naturae humanae
uniantur Verbo immediate, necne. Satis enim constat ex dictis,
omnes et singulas esse immediate unitas Filio Dei, cum exsi­
stant per ipsum esse personale ipsius p). Solum ergo inquiritur
de ordine quo facta est assumptio, quia in natura humana con­
siderantur diversa quorum aliqua potuerunt prius assumi quam
alia. Adverte tamen quod prius et posterius dicuntur dupliciter :
(*) Et in hoc etiam sensu intelligi potest illud apostoli, Coloss. II9: In quo inhabitat plenitudo divinitatis corporaliter. Id est, inhabitat,
non sicut in sanctis, ratione solius gratiae habitualis quae non est nisi
in anima, sed tali inhabitationis modo in quo communicat et corpus, et
eodem titulo ac anima, scilicet titulo sustentationis per esse hypostati­
cum Verbi, cui aeque immediate unitur.

ordine scilicet temporis, et ordine naturae sive causalitatis. El
ordo quidem temporis in praesenti nullus est, quia Verbum
omnia ad naturam humanam pertinentia simul sibi univit, ut
ostenditur art. 3 et 4 huius quaestionis, et infra in Quaest. 33
magis declarabitur. Relinquitur itaque considerandus solus ordo
naturae, in quantum dici debet prius assumptum, id quod fuit
reliquis ratio assumptibilitatis, id est causa cur possent assumi
et de facto assumerentur.
Quo posito, si compares ad invicem partes essentiales na­
turae humanae, manifestum est quod anima est causa assum­
ptibilitatis corporis, quia corpus non est convenienter assumptibile nisi per ordinem ad animam rationalem. Dictum est enim
supra, quod naturae irrationales non sunt assumptibiles a divina
persona. Rursus, si in anima ipsa compares inter se partes potentiales, patet quod causa assumptibilitatis est pars superior,
scilicet mens seu spiritus, cuius ratione anima ad imaginem Dei
exsistit. Denique si compares partes naturae ad naturam ipsam,
sic manifestum est quod integra natura in quantum est quiddam
perfectum et completum, est causa assumptibilitatis partium quae
sunt aliquid incompletum. In hoc igitur sensu recte dicitur quod
corpus est assumptum mediante anima, et partes mediante toto
Hinc Damascenus, de fide orth. 1. 3, c. 6: « Verbum Dei per in< termediam mentem carni unitum est». Et Augustinus, epist. 140,
n. 12 : «Verbum autem incommutabile nihil in deterius mutatum,
«particeps carnis effectum est, anima rationali mediante».
Difficultas tamen esse posset quia in morte Christi, inter­
veniente separatione corporis ab anima, adhuc remansit unio
Verbi ad corpus. Sed facile solvitur. Primo quia non omne quod
dependet ab aliquo in fieri, dependet ab eodem postquam est in
facto esse, sicut si inter duos homines amicitia causatur aliquo
mediante, adhuc eo recedente, durat amicitia. Secundo quia sim­
plex medium congruentiae potest causare coniungibilitatem, etiam
postquam abscesserit, dummodo remaneat ordo et possibilitas ad
ipsum. Unde, cum anima se habuerit tantum ut medium con­
gruentiae, non autem colligantiae, nequaquam oportuit ut ea ab­
scedente, dirimeretur coniunctio divinitatis cum corpore. Adhuc

enim remanebat habilitas et ordo ad ipsam mox in resurrectione
corpori reuniendam, et ideo conclusio non sequitur.
Sed de ipsa natura a Verbo assumpta, hactenus satis. Se­
quitur iam ordine logico, consideratio de his quae dicuntur coassumpta, a Quaest. 7“ ad 15am inclusive.
DE COASSUMPTIS A FILIO DEI IN NATURA HUMANA.

« Deinde considerandum est de eoassumptis a Filio Dei in
< natura humana, et primo quidem de his quae pertinent ad per« fectionem, secundo de his quae pertinent ad defectum ». Di­
cuntur autem coassumpta, ea quae in tantum trahuntur ad sup­
positum Filii Dei, in quantum ornant vel afficiunt humanitatem
assumptam, id est, unitam Verbo secundum subsistentiam. Porro
in huiusmodi, principem locum obtinent quaecumque sunt orna­
menti ac perfectionis. Et rursus, in his quae ad perfectionem
pertinent, prima consideratio esse debet de gratia, de qua S. Tho• mas in duabus quaestionibus 7a et 8a.
QUAEST. VII-VIII.

DE GRATIA CHRISTI

Sciendum hic est quod triplex gratia consuevit attribui Chri­
sto (x). Primo quidem gratia unionis, secundum quod natura hu­
mana, nullis praecedentibus meritis, hoc donum accepit ut uni­
retur Dei Filio in persona. Secundo gratia singularis quae in
gratum lacientem et gratis datam dividitur ; nam anima Christi
fuit prae caeteris, supernaturalibus donis ornata atque ditata.
Tertio gratia capitis, secundum quod ab ipso Christo in alios
homines gratia redundat.
Et haec tria loannes (I, 14-16) congruo ordine complectitur.
Nam quantum ad gratiam unionis dicit : Verbum caro factum est.
Quantum ad gratiam singularem subiungit : Et habitavit in nobis
plenum gratiae et veritatis. Quantum ad gratiam capitis addit :
Et de plenitudine eius nos omnes accepimus.
(’) Haec S. Thomas, in Compendio theologiae, c. 214.

Et de gratia quidem unionis dicendum amplius non est, sed
de sola gratia accidentali qua unctus est Christus prae consor­
tibus suis (Psalm. XL1V-8), quaeque competit ei, iuxta mox prae­
missa, tum in quantum est quidam singularis homo, tum in quan­
tum est totius Ecclesiae caput.

THESIS XVI.
(Quaest. 7, Art. 1-8)

Fuit in anima Christi gratia habitualis ; fuerunt etiam
virtutes et dona, iis solum exceptis quae cum statu comprehensoris componi nequaquam possunt.

De donis gratiae gratum facientis praesens procedit asser­
tio, et est ad minus theologice certa, quandoquidem in ea uni­
versaliter consentiunt theologi, non ut in opinione quadam, sed
ut in veritate quae ad sacrae doctrinae depositum omnino perti­
neat, tametsi non sit de ea tamquam de fidei articulo adeo ex­
pressa Ecclesiae praedicatio, ut pro explorata haeresi propositio
contradictoria hactenus habeatur.

Videretur tamen dicendum quod gratia habitualis non fuit
in anima Christi. Etenim impossibile est ut forma sit in subiecto
sine suo formali effectu. Sed formalis effectus gratiae habitualis
est facere filium Dei adoptivum. Christus autem est filius natu­
ralis, et nullo modo adoptivus. Non ergo in eo esse potuit gra­
tia habitualis.
Praeterea, qui habet maius, non indiget eo quod minus est.
Atqui in humanitate Christi est gratia unionis, quae est aliquid
multo maius et excellentius quam sit gratia habitualis. Ergo
inutiliter saltem ipsa habitualis gratia in Christo poneretur.
Sed contra est, tum Scripturae auctoritas, tum ratio theotogica.

Primo quidem Scripturae auctoritas. — Nam, Coloss, I,
18-19, dicitur esse in Christo omnis plenitudo donorum quae
sunt in mystico corpore cuius est caput secundum humanita­
tem i1). Atqui primum horum donorum est procul dubio gratia
sanctificans, seu forma illa accidentalis qua deiformes efficimur,
et ad Dei beatitudinem radicaliter ordinamur, iuxta illud 2 Petr.
I-4 : « Per quem maxima et pretiosa vobis promissa donavit, ut
c per haec efficiamini divinae consortes naturae
Huc etiam faciunt omnia loca ubi Christo homini attribuitur
inhabitatio Spiritus Sancti (2); quae eleganter refert atque ordi­
nat Hieronymus in commentario super Isaiam, 1. 4, c. 11 : « Su« per hunc igitur florem, inquit, qui de trunco et radice lesse
« per Mariam Virginem repente consurget, requiescet Spiritus
« Domini... ; nequaquam per partes, ut in caeteris Sanctis, sed
« iuxta evangelium quod hebraeo sermone conscriptum legunt
« Nazaraei: Descendet super eum omnis fons Spiritus Sancti... In
« eodem Matthaei volumine legimus illud quod in consequenti« bus scribitur: Eccepuer meus quem elegi: electus meus in quo
« complacuit animae meae : ponam Spiritum meum super eum ; iu« dicium gentibus proferet, ad Salvatoris referri intelligentiam, in
« quo requievit Spiritus Domini, id est, aeterna habitatione per« mansit : non ut avolaret, et rursum ad eum descenderet, sed
« iuxta loannis Baptistae testimonium iugiter permaneret, qui
« ait : Vidi Spiritum descendentem quasi columbam de coelo, et ma« nentem in eo, et ego nesciebam illum, sed qtii me misit baptizare
« in aqua, ille mihi dixit: Super quem videris Spiritum descen« dentem et manentem in eo, ipse est qui baptizat in Spiritu San«cto». Atqui Spiritus Sanctus humanitatem Christi non inhabi­
tat, formaliter propter unionis gratiam, cum non sit huius unio­
nis terminus. Superest ergo ut requiescere et manere dicatur in
Christo homine, eadem ratione qua in aliis sanctis membris
(*) « Et ipse est caput corporis Ecclesiae, qui est principium, primo« genitus ex mortuis, ut sit in omnibus primatum tenens, quia in ipso com« placuit omnem plenitudinem inhabitare ».
(*) Isai. XI-2 ; Matth. XII-18 ; Ioan. I. 32-33.

Christi, ratione scilicet donorum gratiae habitualis. Nam etsi per
haec dona tota Trinitas menten inhabitet ut obiectum fruitionis
eius, speciali tamen appropriatione ipsemet Spiritus Sanctus,
iuxta ea quae solent explicari ubi de divinis missionibus.
Accedunt rationes theologicae. — Prima est, quia illi ani­
mae quae ad divinam hypostasim assumitur, et Dei Verbi pro­
pria efficitur, debetur profecto ut sit deiformis. Sed hanc deiformitatem accipere non potest nisi per gratiam habitualem. Ete­
nim, ut dicit S. Thomas in responsione ad i"”, «quia cum uni« tate personae remanet distinctio naturarum, anima Christi non
« est per suam essentiam divina ; unde oportet quod fiat divina
« per participationem quae est secundum gratiam ». Nimirum per
unionem hypostaticam nihil aliud humanitati confertur nisi ut
exsistat per esse personale Verbi; nunc autem, quantum ad esse
essentiae non mutatur, sed manet cum solis perfectionibus quae
humanae naturae propriae sunt. Sequitur ergo quod deiformitas
ei accedere nequit nisi per formam accidentalem infusam, quam
gratiam habitualem nominamus. Unde vides, unam tantum in
praesenti esse differentiam inter Christum et homines caeteros ;
quatenus in caeteris gratia habitualis non supponit antecedens
aliquod donum a quo exigatur ; hic autem gratia debetur hu­
manitati consequenter ad donum maius quod est gratia unionis.
« Gratia enim causatur in homine ex praesentia divinitatis, sicut
« lumen in aere ex praesentia solis ; unde dicitur Ezech. XLIII« 2 : Gloria Dei Israel ingrediebatur per viam or ientalem, et terra
« splendebat a maiestate eius. Praesentia autem Dei in Christo in« telligitur secundum unionem humanae naturae ad divinam per« sonam ; unde gratia habitualis Christi intelligitur ut consequens
* hanc unionem, sicut et splendor solem » (x).
Praeterea cum hic homo Christus sit filius Dei naturalis, ut
dicetur infra in Quaest. 53, eo ipso debetur ei divina haereditas, scilicet fruitio infiniti boni quo Deus est dives, et quod est
ipse Deus (2). Atqui ad huiusmodi beatitudinem necessaria est
C) S. Thom., hic, art. 13.
ô Cf. Rom. VIII-17.

habitualis gratia. « Cuius ratio necessitatis, ait S. Thomas, de
« Verit. Quaest. 29, a. 1, hinc sumi potest, quod duplex ad Deum
«potest esse coniunctio: una secundum esse in una persona, alia
« secundum operationem... Prima quidem coniunctio sine secunda
« ad beatitudinem non sufficit, quia nec ipse Deus beatus esset,
« si se non cognosceret et amaret ; non enim in seipo delecta« retur, quod ad beatidudinem requiritur. Ad hoc ergo quod ani« ma Christi sit beata, praeter unionem ipsius ad Verbum in
« persona, requiritur unio per operationem, ut scilicet videat
« Deum per essentiam, et videndo fruatur. Hoc autem excedit
«naturalem potentiam cuiuslibet creaturae; soli autem Deo se« eundum naturam suam conveniens est. Oportet igitur, supra
« naturam animae Christi aliquid sibi addi, per quod ordinatur
« ad praedictam beatitudinem ; et hoc dicimus gratiam (habitua« lem). Unde necesse est in anima Christi gratiam ponere». Et
nota quod necessitas beatitudinis in Christo non venit solum ex
filiatione eius naturali, sed etiam ex fine assumptionis humanae
naturae a Verbo, qui fuit salus et reparatio hominum. Talem
enim oportuit esse Christum secundum humanitatem, ut conve­
nienter esse posset auctor salutis nostrae. Si igitur salus nostra
in fruitione Dei consistit, sequitur quod Christus debuit esse
perfecte Deo fruens, eo quod principium in unoquoque genere
debet esse perfectum. Ad hoc autem ut Christus in natura hu­
mana perfecte Deo frueretur, necessaria fuit gratia, ut mox di­
ctum est, et sic semper redit eadem conclusio.
Ad 1um ergo dicendum, quod formalis effectus gratiae san­
ctificantis non est, proprie loquendo, facere filium Dei adopti­
vum, sed conferre animae deiformitatem in ordine ad possessio­
nem haereditatis Dei in futura beatitudine. Ex quo consequen­
ter resultat denominatio filii adoptivi in personis quae aliunde
huius denominationis sunt capaces, scilicet in personis Deo ex­
traneis. Definitur enim adoptio, personae extraneae in filium et
haeredem gratuita assumptio (fi). Quare, si forte gratia inveniatur(*)
(*) Notandum quod in hac definitione nomine personae extraneae
intelligitur persona quae e substantia eius, cuius respectu extranea di­
citur, genita non fuit. Non ergo alia est formalis ratio adoptionis divinae

in gersona non extranea Deo, pro quanto ornat naturam Deounitam secundum hypostasim, semper quidem habebit suum pro­
prium formalem effectum, quin tamen in huius naturae supposito
resultet denominatio adoptivi, quia huic denominationi omnino
repugnat personae conditio.
Ad 2U® dicendum quod qui habet plus, non indiget eo quod
est minus, quando minus continetur vel formaliter vel eminenter
in eo quod est plus. Sed cum maius et minus accipiuntur in alia
et alia linea, ratio non valet, praesertim si maius, nedum excludat
id quod minus est, sit potius ratio exigitiva eius, ut contingit
in proposito. Et haec responsio adhibenda est ad omnes eiusdem
generis instantias, ut si dicatur quod humanitas Christi sancta
est ipsa unione ad Verbum, ergo superflua est accidentalis forma
sanctificans quae est gratia. Hoc enim verum esset si sanctitas
quam formaliter confert gratia, contineretur in eadem linea ac
sanctitas quam formaliter dat unio. Quippe, ratio sanctitatis consistit in applicatione seu coniunctione ad Deum qui est bonum
summum atque imparticipatum. Sic Deus ipse est ipsa subsistens
sanctitas, quia est subsistens actus inhaesionis ad seipsum per
affectum et amorem. In creaturis vero, ubicumque est specialis
applicatio ad divina, ac per hoc, a rebus profanis secretio, ibi
quoque specialis elucet santitatis modus. Unde et dicuntur res
sanctae illae quae divino cultui mancipantur, dicitur officium san­
ctum quod circa Deum versatur et religionem eius, etc. Viden­
dum igitur utrum uno tantum modo humanitas Christi debeat
toniungi Deo, ad diiudicandum utrum praeter gratiam unionis
aliqua admittenda sit forma sanctificans, vel secus. Atqui alia
est ratio coniunctionis ad Deum secundum esse exsistentiae, alia
vero ratio coniunctionis per cognitionem et amorem. Gratia igitur

et humanae, licet adoptio divina id proprium habeat, ut adoptato conferat
quoddam consortium naturae adoptantis. Sed differentia est mere ma­
terialis, proveniens ex diversa conditione haereditatis ad quam adoptatus
assumitur. Caeterum, consortium naturae divinae quod importat divina
adoptio, longe longeque est a consubstantialitate, adeoque non tollit
extraneitatem, prout nunc de extraneitate loquimur.

unionis formaliter confert humanitati sanctitatem quae in primo
modo coniunctionis reponitur, sanctitatem dico qua adhuc san­
ctissimum erat corpus Christi in triduo sepulturae. At sanctita­
tem consistentem in coniunctione cum Deo per supernaturalem
cognitionem et amorem formaliter non confert gratia unionis,
sed habitus accidentalis perficiens animam Christi ut radicale
principium supernaturalium operationum. Unde in Christo gratia
sanctificans non superfluit, sed est maxime necessaria.
§ 2.
Ex dictis iam sequitur, fuisse in Christo habitus supernaturales operatives, qui consequuntur gratiam sicut potentiae con­
sequuntur naturam. Et licet pleraeque rationes superius allatae,
directe et explicite non respiciant gratiam habitualem nisi in
quantum est radix luminis gloriae per quod intellectus creatus
confortatur ad videndum Deum, tamen facile possunt adaptari
omnibus habitibus infusis quibus anima proxime perficitur in or­
dine ad operandum divine et supernaturaliter. Necesse enim fuit
ut Christus secundum humanitatem perfectissimo et divino modo
in omnibus operaretur, prout congruebat Unigenito a Patre, et
vero Deo homini facto. Neque ad hoc sufficiebat specialissima
divinitatis per actuales motiones assistentia et directio, cum sine
inhaerentibus principiis elicitivis actuum, non pbssit esse ope­
ratio connaturalis et undequaque perfecta, Atqui habitus operativi consequentes consortium naturae divinae quod per habitua­
lem gratiam datur, dicuntur virtutes et dona. Ergo virtutes et
dona fuerunt in Christo, imo excellentissime, ultra omnem men­
suram, ut infra dicetur.
Non tamen fuerunt in eo fides et spes, quia haec duo ab­
solute incompossibilia sunt cum visione et fruitione beata, quam
habuit a primo suae conceptionis instanti. Sed quod attinet ad
virtutes cardinales, nulla debet excludi, eo quod nulla est quae
secundum totam latitudinem sui obiecti, repugnet summae per­
fectioni. Si qua enim ex illis videtur importare, vel potius sup­
ponere imperfectionem cum absoluta sanctitate incompossibilem,

χ· ·

2OS

£

QUAEST· VU-VI1U

hoc non est nisi quia consideratur in quodam statu adhuc iinperfecto, vel secundum habitudinem ad quemdam particularem
actum. Sic temperantia, ut dicitur art. 2 ad 3““ , sumi potest in
eo statu in quo adhuc habetur aliquid admixtum de inclinatione
contraria, nempe in quo homo patitur adhuc affectiones inordi­
natas ; et tamen temperantia consummata ab huiusmodi imper­
fectione est libera. Unde universaliter animadvertendum est,
« quod virtutes morales Christo non conveniunt quantum ad
< usus quosdam qui in nobis sunt, sicut quod per eas domantur
« passiones quibus caro contra spiritum concupiscit, quod in
< Christo non fuit. Sed quantum ad alios usus secundum quos
« erunt in patria, plenissime fuerunt in Christo, et etiam quan< tum ad quosdam usus viae qui eius perfectioni non deroga« bant, in quantum erat verus viator et comprehensor » f1).
Nunc autem de donis adhuc minor ratio dubitandi esse potest,
cum Isai. XI, diserte attribuantur Christo : « Requiescet super
« eum Spiritus Domini, spiritus sapientiae et intellectus, spiritus
* consilii et fortitudinis, spiritus scientiae et pietatis, et replebit
«eum spiritus timoris Domini». Accedit et ratio theologica, quia
inter virtutes et dona hoc interesse videtur, quod virtutes sunt
habitus disponentes ad agendum quasi ex motione propria, adhi­
bita scilicet consueta deliberatione rationis ; dona vero, habitus
ordinati ad recipiendum familiarem instinctum Spiritus Sancti,
ut habeat anima iusta non solum quo ad actus supernaturales
seipsam moveat, verum etiam quo suggestive moveatur ab inha­
bitante ductore suo per actuales illustrationes mentis et suasiones
voluntatis. Et ideo dici solet quod dona sunt necessaria maxime
ad actus sublimes et heroicos qui communem modum excedunt,
ut declarat S. Thomas in III, D. 34, Q. 1, a. 1, et iterum in 1-2,
Q. 68, a. i. Caeterum de familiari instinctu Spiritus Sancti in
anima Christi expressae in Evangelio inveniuntur autoritates,
velut Matth. IV-1 : Tunc lesus ductus est in desertum a Spiritu
ut lentaretur a diabolo, et Luc. X-21 : In ipsa hora exultavit
(l) S. Thom, in III, D. 19, q. 1, a. 2. ad 2am. Et vide tractatum
de virtutibus, ubi de duratione virtutum post hanc vitam.

Spiritu Sancto, et dixit : Confiteor tibi, Paler, quia abscondisti
haec, etc. l).
(*) Praeter dona gratiae gratum facientis, attenduntur etiam dona
gratiae quae dicitur gratis data. Non quod huic gratiae proprium sit ut
gratis detur, sed quia supra hoc quod est gratis dari, non habet per
se ut gratum faciat Deo subiectum in quo est. Confertur enim solum­
modo in utilitatem aliorum, et ideo potest esse etiam in malis, iuxta
illud Matth. VII, 22-23 : Multi dicent mihi in illa die : Domine, Domine,
nonne in nomine tuo prophetavimus, et in nomine tuo daemonia eiecimus,
et in nomine tuo virtutes multas fecimus? Et tunc confitebor illis : quia
nunquam novi vos. Et non vacat pro nunc explicare ad quam catego­
riam entis praedictae gratiae gratis datae reducantur. Certe generatim
dici potest quod habitus non sunt. Habitibus enim utimur cum volu­
mus, et tamen qui accepit donum prophetiae, non ideo prophetizat
quando vult. Praeterea, per habitus constituimur causae principales ope­
rationum et consequentium effectuum, et tamen impossibile est ut crea­
tura unquam fiat causa principalis miraculorum, quae de sui ratione
requirunt plenum atque absolutum naturae dominium. Quid ergo sint
in seipsis dona huiusmodi, forsitan non inepte definires dicendo quod
consistunt in quadam ordinatione qua quis destinatur a Deo ad iden­
tidem prophetandum, vel miracula faciendum, etc., in fidei manifesta­
tionem.
Nunc igitur, si quaeratur utrum in Christo fuerint gratiae gratis
datae, respondendum est cum distinctione. Certo certius fuerunt in
ipso quantum ad omnem perfectionem quam important. Nam, ut di­
citur hic. art. 7, in corp., «gratiae gratis datae ordinantur ad fidei et
«spiritualis doctrinae manifestationem. Oportet enim eum qui docet,
« habere ea per quae sua doctrina manifestetur. Spiritualis autem do«ctrinae et fidei primus et principalis doctor est Christus, secundum
«illud Hebr. II: « Cum initium accepisset enarrari per Dominum, ab
« eis qui audierunt in nos confirmata est, contestante Deo signis etpor« tentis. Unde manifestum est quod in Christo excellentissime fuerunt
«gratiae gratis datae, sicut in primo et principali fidei doctore ». At
vero non fuerunt in eo seciindum eamdem rationem quam habent in
aliis, sed multo eminentiori modo. Nam prophetia, discretio spirituum,
sermo sapientiae, sermo scientiae, aliaque huiusmodi, continebantur in
perfectione scientiae tum beatae tum infusae qua anima eius semper
fuit repleta. Et similiter operatio virtutum, gratia sanitatum, etc., in
habitudine suae humanitatis ad divinitatem tanqnain coniuncti instru­
menti ad agens principale, ut ex dicendis de scientia et potentia animae
Christi apparebit.
De Verbo Incarnato

THESIS VII.
(Quaest. 7. Art. 9-13).

In Christo, eoque solo, est absoluta et perfecta habi­
tualis gratiae plenitudo. Unde gratia eius vero quodam
sensu dicitur esse infinita, et sicut nunquam potuit augeri,
ita nunquam per gratiam cuiuslibet purae creaturae po­
terit adaequari.

Ad huius doctrinae veram intelligentiam primum omnium
observandum est, quod tota assertio procedit de gratia, prout
est possibilis haberi in praesenti ordine rerum, id est, de po­
tentia Dei quae dicitur ordinata (x). Nam aliunde evidentissimum
est non posse dari summum in gratia, hoc sensu quod de po­
tentia etiam absoluta repugnet gradus maior et perfectior. Quare
S. Thomas, art. 12 ad 2um , expresse dicit quod virtus divina po­
test Jacere aliquid maius et melius quam sit habitualis gratia
Christi, licet non possit facere ut ordinetur ad aliquid maius
quam sit unio personalis ad Filium Unigenitum a Patre: cui
unioni respondet sufficienter mensura gratiae, quam de facto
habet Christus secundum definitionem divinae sapientiae. Hinc,,
cum dicitur gratia Christi pertingere ad summum, esse infinita
et absque mensura, non posse adaequari, et a fortiori superari
per gratiam cuiuscumque alterius, sermo est semper de gratia
prout est comprehensa intra terminos et sub legibus praesentis
providentiae : « Sicut enim aliarum formarum est ex divina sar- pientia determinata propria mensura, ita et gratiae, secundum
« illud Sap. II : Omnia in numero et pondere et mensura disjo« suisti*. Hoc igitur sensu :

In Christo, eoque solo, fuit et est tota gratiae plenitudo.
Nam Ioan. I, dicitur: Verbum caro factum est et habitavit in
nobis, et vidimus floriam eius, gloriam quasi Unigeniti a Patreh
(’) Vide supra, thes. 13.

plenum gratiae et veritatis..,, et de plenitudine eius nos omnes
accepimus. Oportet autem quod plenitudo de qua hic est sermo,
sit perfecta atque absoluta, utpote plenitudo de qua omnes ac­
cipiunt, plenitudo quae decet Unigenitum a Patre, uno tandem
verbo, plenitudo consequens unionem personalem humanitatis cum
Deo. Quippe, necesse est ut quanto magis creatura aliqua ad
Deum accedit, tanto magis de bonitate eius participet, et abundantioribus donis ex eius influentia repleatur, sicut et ignis ca­
lorem magis participat qui ei magis appropinquat. Nullus autem
modus esse aut excogitari potest quo aliqua natura propinquius
Deo adhaereat, quam si ei in unitate personae coniungatur. Ex
ipsa igitur unione naturae humanae ad Deum in unitate personae
omnino sequitur quod anima Christi receperit quidquid de donis
gratiarum habitualibus divinitus dari potest in praesenti provi­
dentia.
Caeterum ex iisdem principiis apparet hanc plenitudinem
esse propriam Christo et nulli alii communem, sicut ei soli pro­
prius est titulus super quo fundatur. Quapropter aliae plenitu­
dines in Scriptura commemoratae intelligi debent, non absolute,
sed relative ad statum uniuscuiusque, sicut bene notat S. Tho­
mas art. io ad ium, dicens quod Beata Virgo dicta est gratia
plena, non quasi habuerit gratiam in summa excellentia qua po­
test haberi, sed quia habuit totam gratiam quae decebat per­
sonam electam a Deo ut esset mater Unigeniti eius. Et similiter,
Act. VI, Stephanus dicitur plenus Spiritu Sancto, quia habuit
totam gratiam convenientem ei qui in protomartyrem fuerat prae­
ordinatus. Plenitudo tamen Virginis est incomparabiliter maior
altera, ex hoc ipso quod status eius fuit, quo sublimior in puris
creaturis esse omnino nequit.
S

2.

Nunc igitur, quo sensu gratia Christi dici possit infinita,
facile est determinare. Scilicet, est infinita, non in ratione entis
sed secundum propriam rationem gratiae, pro quanto se extendit
ad omnes gratiae operationes et effectus, (et sic accipitur infi-

nitas extensiva} : tum praeterea, est in summo gradu qui possi­
bilis est haberi in actuali ordine a divina Sapientia definito (et
sic accipitur infinitas intensiva). Ideo Augustinus interpretans
illud Ioan. Ill, non ad mensuram dat Deus spiritum, dicit: « Men« sura divisio quaedam donorum est. Alii enim datur per
« Spiritum sermo sapientiae, alii sermo scientiae. Sed Christus
« qui dat, non ad mensuram accipit ».
Sed iam de modo intelligendi summum illum gradum gratiae
quem omnes theologi concorditer agnoscunt in anima Christi,
occurrit dubitatio: an scilicet sit solum accipiendus secundum
maiorem intensitatem prae gratia quae in nobis est, an potius
secundum modum specifice etiam diversum atque excellentiorem.
Et si quidem esset accipiendus secundum solum intensitatis ex­
cessum, tunc anima Christi eatenus tantum haberet eam gratiae
plenitudinem cui aequari nunquam poterit gratia cuiuslibet alius
creaturae, quatenus positivo decreto decrevisset Deus gratiam
in tali limitata mensura aliis omnibus distribuere, et sub talibus
augmenti conditionibus, ut in inferiori semper gradu de facto
remaneret. Quod faceret gratiam Christi esse in summo per ac­
cidens, et non per se, secundum excessum quantitativum potius
quam ontologicum, denique secundum comparationem qua com­
paratur magis ad minus, non autem eminentius a quo partici­
patur ad inferiora quae participant.
Porro eiusmodi conceptio quae satis est vulgata, alicui prin­
cipio nititur quod non omni forsitan scrupulo caret, et eximiis
quibusdam theologis videtur inducens in nimis diminutam aesti­
mationem investigabilium divitiarum Christi ζ1). Principium est,
non posse esse plures diversas species neque in genere gratiae habi­
tualis, neque in visione intuitiva Dei ad quam ipsa habitualis gratia
se tota ordinatur. Hoc namque principio semel admisso et praesti­
tuto, nihil aliud revera de gratia Christi dicendum relinquitur
praeter id quod supra. Sed de eius soliditate non immerito quis
inquireret. Sane vero, si de intuitiva visione sermo sit, omnino
liquet nullam esse posse differentiam ex parte speciei intelligi(*) Cfr. Mattiussi, In tractatum de Verbo incarnato animadversiones,
de gratia Christi, n. 48-55.

bilis quae in omnibus videntibus Deum una est. Sed ex parte
luminis elevantis intellectum, constat esse maximam diversitatem
quoad perceptionis claritatem sive limpiditatem. Quae quidem di­
versitas, an sit necne, secundum solum plus et minus in eadem con­
tinuo specifica ratione visionis, quis pro certo diiudicabit? Nam ad
plenam quaestionis solutionem oporteret conspicuum esse novum
illum mundum ineffabilium perfectionum, cuius veli extremitas no­
bis viatoribus vix ac ne vix quidem est tantisper sublevata. In­
terim vero, nescio an iustae discretionis limites excederet quis­
quis diceret, videri saltem valde verosimile, dari modos etiam
formaliter diversos, seu rationes videndi Deum essentialiter inter
se differentiatas, easque semper infinite elongatas ab illo modo
supereminenti, omnemque speciem ac genus transcendente, quo
Deus se videt et comprehendit. Et dico valde verosimile, cum
non minus participabilis diversis in infinitum modis agnoscendus
sit Deus finis supernaturalis, quam Deus finis naturae. Ex quo
ulterius sequeretur possibilis quoque diversificatio modorum
specie differentium in genere gratiae sanctificantis, quae ad vi­
sionem comparatur sicut principium ad principiatum et natura
ad operationem. Nunc autem, si rationabiliter ista admittuntur,
nonne etiam de gratia animae Christi altius sentiendum esset
quam quod vulgata conceptio prae se fert ? Tunc utique, nisi
totus fallor, oporteret dicere gratiam illam, tam singulari unionis
hypostaticae titulo collatam, praeeminere gratiae aliis datae, non
iam solo gradu intensitatis, verum etiam perfectione specifica.
Oporteret ponere eam in summo, non eo modo in quo foret ab­
solute adaequabilis per crescentem gratiam filiorum adoptivorum,
sed modo alio in quo simpliciter excelleret ex natura rei tamquam altioris rationis exsistens, quemadmodum videtur omnino
sentire S. Thomas, tum in praesenti, Q. 7, a. 11 ad 3um , tum
de Verit. Q. 29, a. 3 ad s'1™ , ubi sic dicit: « Quod finitum aliquid
« per continuum augmentum possit attingere ad quantumcumque
* finitum, veritatem habet si accipiatur eadem ratio quantitatis
« in utroque finito..., non autem si accipiatur alia et alia ratio
«quantitatis. Et hoc patet in quantitate dimensiva; quantum< cumque enim linea augeatur in longum, numquam perveniet

«ad latitudinem superficiei. Et similiter patet in quantitate vir« tuali... Quantumcumque enim cognitio cognoscentis Deuni per
«similitudinem proficiat, nunquam potest adaequari cognitioni
« comprehensoris qui videt Deum per . essentiam. Et similiter
«chantas (actualis) viatoris non potest adaequari charitati com« prehensoris ; aliter enim aliquis afficitur ad praesentia et aliter
« ad absentia. Similiter etiam, quantumcumque crescat gratia
< alicuius hominis qui gratiam secundum aliquam particularem
« participationem possidet, nunquam potest adaequare gratiam
«Christi, quae universaliter plena exsistit».
Vide ergo quid tibi melius videatur in hac sententiarum di­
versitate. Caeterum, cum non habeamus expressam aut Scripturae
auctoritatem aut alius regulae determinationem, sub indice lis
relinquatur, firma interim remanente doctrina de ea plenitudine
quae est in omni hypothesi intelligenda, habito respectu, non
quidem ad potentiam Dei absolutam, sed solum ad praestabilitum ordinem praesentis providentiae. Adhuc tamen inquirendum
restat, utrum ad praedictam plenitudinem per successiva incre­
menta pervenerit Christus, an potius in dote sacratissimae hu­
manitati constituta propter unionem ad Verbum, statim ab initio
perfectus exstiterit.

Ratio dubitandi esse posset primo, id quod legitur Luc. II-52:
« Et lesus proficiebat sapientia et aetate et gratia apud Deum
« et homines ». Ex quo videretur sequi quod secundum incre­
mentum aetatis fuit etiam augmentum gratiae.
Praeterea, Ioan. I, 32-33, testatur loannes Baptista se vidisse
Spiritum descendentem et manentem super Christum ; quibus
verbis significatur quaedam missio Spiritus Sancti de novo ad
ipsum facta. Sed missio Spiritus Sancti non fit nisi ad eos qui
de novo participant gratiam habitualem, vel quoddam eius augmen­
tum suscipiunt. Ergo idem ac prius.
Sed contra, firmiter tenendum est secundum constantem
doctrinam omnium theologorum, quod nunquam in Christo fa-

ctum est augmentum huiusmodi. Primo quia ab initio, testante
Evangelista, habitavit in nobis plenum veritatis et gratiae. Ab
initio siquidem fuit gratia unionis in humanitate eius, adeoque
et plenitudo gratiae habitualis quae unionem ipsam consequitur
et ab ea exigitur, ut supra ostensum est. Secundo quia, ut di­
cetur in sequentibus, Christus fuit a primo instanti, quantum ad
animae perfectionem, verus comprehensor. Sed nullus comprehensor qua talis, est capax progressus, quia status termini in
quo iam invenitur, repugnat profectui qui soli statui viae pro­
prius est. Tertio quia Christus comparatur ut quoddam primum
principium ad eos omnes qui proficiunt in gratia. Non ergo
ipsemet in ea proficere debuit, quia in quolibet genere primum
principium oportet esse perfectum, non autem mobile de potentia
in actum.
Ad i““ ergo dicendum quod ex allato testimonio evangelii
nulla prorsus conclusio est. Pro cuius evidentia considera quod
locus ille in quo dicitur Christus profecisse sapientia, aetate, et
gratia, invenitur in narratione historiae,
et quod narratio histo- * ·riae semper est de iis quae cadunt sub sensu. Narrat enim
Lucas, historici partes agens, factum externum, experimentale,
quod acceperat a testibus oculatis apud quos adoleverat lesus.
Atqui factum huiusmodi nihil aliud esse potuit quam progressus
quidam in exterioribus lesu Christi actionibus observatus, se­
cundum quod in eis magis magisque cum evolutione annorum
manifestabatur sapientia et gratia: sicut si de quovis puero di­
cerem quod proficit in virtute, intelligeres, puto, testimonium
meum esse de operibus virtutis, non autem directe de virtute
ipsa quae in se invisibilis est. Id igitur ab evangelista tibi datur,
praetereaque nihil.
Sed nunc ulterior occurrit quaestio de interpretatione facti,
et est duplex interpretatio possibilis: quatenus scilicet actiones
adolescentis Christi fuissent ex crescente sapientia et gratia, vel
quatenus fuissent tantum crescentes manifestationes sapientiae
et gratiae qua plenus ab initio erat. Et tu quidem, rationalista,
cui Christus purus homo est et unus de caeteris, eligis a priori
explicationem primam, ut quae sola sit consona consuetis na-

turae legibus, praeter quas nihil cogitas, nihil aestimas, nihil
admittis. Ego vero, superiori revelationis lumine ductus, eligo
alteram, et dico Christum profecisse sapientia et gratia sicut et
aetate, secundum inditae sibi gratiae manifestationem, quam in_c re mento ae.tatis sapienter voluit esse proportionatam. Unde Atha­
nasius, Orat. 3 c. Arian, n. 52 : « Ad corpus igitur spectat huius* modi progressus: eo enim proficiente, in ipso pariter, cernen< tium oculis proficiebat patefactio divinitatis». Et quia haec
progressiva manifestatio non in phantastica quadam apparentia
consistebat, sed in solida realitate operum, ideo dicitur fuisse
non solum apud homines, sed etiam apud Deum. Vel potius,
ideo apud Deum et homines, quia tam in iis quae
_ .__ _ erant
_ * *“· ad Deum,
quam in iis quae erant fad? homines. Nec frustra talem ab eo
oeconomiam observatam legimus, ne in pueritia portentosam de­
monstrans maturitatem, praeberet hominibus occasionem dubi­
tandi de veritate assumptae humanitatis, aut certe non agno­
scendi verum Emmanuelem qui in usum laboremque nostrum
descendens, debuit per omnia fratribus similari. Quod pulchre
animadvertit Augustinus, epist. ad Volusianum, dicens: « Quidam
< haeretici, perverse mirando laudandoque eius virtutem, naturam
< humanam in eo ! Christo; prorsus agnoscere noluerunt, ubi est
« omnis gratiae commendatio, qua salvos facit credentes in se,
« profundos thesauros sapientiae et scientiae continens, et fide
« mentes imbuens, quas ad aeternam contemplationem veritatis
« incommutabilis provehat. Quid si Omnipotens hominem ubi< cumque formatum non ex materno utero crearet, sed repenti« num inferret aspectibus ? Quid si nullas ex parvulo in iuvenϊ tam mutaret aetates ? Nonne opinionem confirmaret erroris, nec
« hominem verum suscepisse ullo modo crederetur, et dum omnia
«mirabiliter facit, auferret quod misericorditer facit? Nunc vero,
< ita inter Deum et homines mediator apparuit, ut in unitate per< sonae copulans utramque naturam, et solita sublimaret inso« litis, et insolita solitis temperaret > .
Et ad 2Qm similiter dicendum, quod missio Spiritus Sancti
alia est visibilis, alia invisibilis. Et missio quidem invisibilis fit
per infusionem vel augmentum gratiae, missio autem visibilis

est solum ad manifestationem alterius. Ex hoc ergo quod loannes
Baptista vidit Spiritum Sanctum descendentem supra Christum,
non sequitur quod tunc ipse Christus creverit in gratia, sed
solum quod tunc facta sit miraculosa manifestatio plenitudinis
gratiae quae in eo erat tanquam in vero Unigenito a Patre, se­
cundum humanitatem assumptam.
Sed iam animum convertamus oportet ad gratiam Christi,
prout caput est Ecclesiae, et per prius exponenda sunt ea quae
ad rationem capitis spectant. Id quidem in propositione quae
sequitur.

THESIS XVIII.
(Quaest. 8).

Christus est secundum diversos gradus caput omnium
qui vel actu vel potentia supernaturalem vitam participant.
Caeteris tamen paribus, plenius et perfectius est caput ho­
minum, quam sit angelorum. Denique gratia capitis in eo,
non re, sed ratione tantum differt a gratia habituali qua
anima eius in seipsa sanctificatur.

Christus idem est ac uncius. Et duplex est unctio qua uncta
est seu consecrata eius humanitatis. Una est ei soli propria, in
qua oleum consecrationis fuit ipsa Verbi personalitas, et per quam
effectum est ut qui homo nascebatur, idem esset et Sanctus San­
ctorum Deus. De hac angelus ad Danielem : Septuaginta hebdo­
mades abbreviatae sunt... ut tingatur Sanctus Sanctorum. Alia est
unctio gratiae habitualis, de qua sermo est in Psalmo 44, cum
dicitur: Dilexisti iustitiam et odisti iniquitatem ; propterea (seu in
hunc finem) unxit te, Deus, Deus tuus oleo laetitiae prae consor­
tibus tuis. Quae etiam dupliciter consideratur: primo quidem se­
cundum se,
■» ■■ deinde vero secundum■ derivationem
L_Trt“X -J-LT*. - ‘t_- - ad nos. Porro
gratia habitualis in Christo, secundum quod ab eo in alios de­
rivat, sicut unguentum in capite quod descendit in barbam Aaron,

2l8

QUAEST. VU-VIII

et in oram vestimenti eius, dici solet gratia capitis, sive gratia
Christi in quantum est Ecclesiae caput, et de hac ipsa appella­
tione, praeambula quaedam esse debet explicatio.
Exordium autem hinc sumitur, quod dignitas capitis etiam
supremi, non omnino convertitur cum potestate regia, quia licet
ad supremum caput pertineat summa potestas gubernandi, in­
fluendo in subditos socialem vitam et motum, (unde et reges
capita gentium dicuntur): proprie tamen loquendo regalis pote­
stas Christi ad eos etiam extenditur, quorum caput nec dicitur
nec est. Ratio est quia subiectio membrorum ad caput est de
sui ratione subiectio non violenta, sed benevola, ut constat ex
analogia corporis naturalis. Insuper attenditur secundum influen­
tiam per quam ipsis membris provenit a capite bonum, et qui­
dem bonum non qualecumque, sed consistens in quadam deri­
vatione vitae quae in capite est. Atqui ii omnes qui finaliter ex­
ciderunt a supernaturali beatitudine, iam non possunt a Christo
aliquam supematuralis vitae influentiam recipere. Nullo ergo
modo Christus comparatur ad eos ut caput ad membra, ta­
metsi ad ipsos etiam regalis eius potestas extendatur, cum
ad regem pertineat non solum fideles subditos gubernare,
verum etiam rebelles coercere, et unicuique suum attribuere
locum ne ordinis tranquillitas perturbetur. Et hinc est quod apo­
stolus non dicit Christum constitutum esse caput super omnes
rationales creaturas, sed solum super omnem Ecclesiam (Eph. I.22).
In inciso autem praecedenti e contra dixerat omnia subiecta fuisse
sub pedibus eius, et nihil dimissum fuisse non subiectum ei.
Oportet igitur sumere rationem capitis Ecclesiae ex simili­
tudine capitis physici, in qua praeter coniunctionem cum mem­
bris in eodem vitali organismo, tria haec potissimum conside­
rantur: primo situs praestantia, quia caput eminet supra partes
caeteras ; secundo praestantia perfectionis et virtutis, quia in ca­
pite, eoque solo, vigent omnes sensus; tertio influxus in reliquum
corpus, quia caput toti corpori instillat suo modo motum et sen­
sum, idque ratione cerebri ad quod conveniunt et unde distri­
buuntur spiritus vitales. Huic itaque similitudini fideliter inhae­
rendo, apparet quod in mystico corpore aliquid est in quo caput

cum membris communicare debet, aliquid vero in quo a membris
differt. Communicare debet in eodem genere vitae: eius, inquam,
vitae secundum quam socialis organismi attenditur coaptatio, nam
caput et membra ad unum idemque corpus vivum pertinent. Unde
si sermo sit de capite et membris in ordine supernatural!, com­
municatio haec intelligitur quantum ad vitam gratiae. Sed supra
cetera membra caput emineat necesse est, primo quoad digni­
tatis excellentiam, secundo quoad virtutis et vitae plenitudinem,
tertio quoad influxum.
Porro, praerogativam capitis Scriptura expresse attribuit
Christo. Specialiter quidem respechi hominum, cum dicit Eph.
IV-10: » Crescamus in illo per omnia, qui est caput Christus».
Specialiter etiam respectu angelorum, cum ait Coloss. II-10: «Qui
«est caput omnis principatus et potestatis». Generaliter demum
respectu omnium evocatorum ad vitam aeternam, Eph. I, 20-22:
« Suscitans illum a mortuis, et constituens ad dexteram suam in
« coelestibus supra omnem principatum, et virtutem, et domina« tionem, et omne nomem quod nominatur, non solum in hoc
« saeculo, sed etiam in futuro. Et omnia subiecit sub pedibus
« eius, et ipsum dedit caput supra omnem Ecclesiam ». Accedit
etiam pulcherrimum illud eiusdem ad Ephesios epistolae, I-io:
< Proposuit,... instaurare omnia in Christo, quae in coelis et quae
«in terra sunt». Ubi, dum vulgata habet instaurare, textus
graecus fert άναζεφαλαιώσασθαι, quod est recapitulate. Recapitulare autem est proprie ad unum revocare caput, et eidem prin­
cipi subiicere ea quae antea soluta et divisa erant. Quia vero
dicit, qiiae in coelis et quae in terra sunt, patet quod non solos
homines recapitulatio ista comprehendit, qui per variorum nu­
minum cultus vagi ac dispersi ad unum principem Christum con­
gregati sunt, sed etiam angelos.
Cave tamen ne excidat e memoria, appellationem capitis esse
metaphoricam, adeoque sat magnam habere latitudinem, prout
magis minusve verificatur similitudo cum capite physico in sua
habitudine ad corpus organicum. — Primo enim latitudo datur
quoad id in quo caput communicare debet cum membris, quia coniunctio per gratiam potest esse vel in actu, vel in potentia

tantum. Et si sit in actu, vel secundum immobilem unionem pa­
triae, vel secundum mobilem unionem viae, et iterum, vel se­
cundum pertectam charitatis adhaesionem, vel secundum meram
quamdam inchoationem per fidem informem. Et hinc est quod
non eodem modo, sed secundum diversos gradus comparatur
Christus ad homines ut caput ad membra. — Sed et secundo,
latitudo datur quoad id quod proprium est capiti respectu corporis.
Unde etsi habeat Christus relate ad angelos tria illa quae ad
capitis rationem pertinent, (praeeminendam dico dignitatis pro­
pter unionem, praeeminentiam perfectionis propter gratiae ple­
nitudinem, ac denique praeeminentiam imperii necnon et in­
fluxus propter communicationem variorum donorum spiritualis
vitae), longe tamen perfectius ac multo magis proprie est ca­
put hominum quam sit angelorum. Et ratio est primo, quia
J»ii
nobiscum communicat
in natura speciei, cum angelis vero se­
cundum genus intellectualis naturae tantum. Ratio est secundo
quia nobis influit totum quod est spiritualis vitae et beatitudinis, tam animae quam corporis. Influit, inquam, ut causa me­
ritoria et ut causa efficiens, eo modo qui explicabitur ubi de
efficientia passionis Christi in Quaest. 48. Angelis autem, loquendo consequenter ad dicta superius, non influit probabilius substantiam gratiae et gloriae, sed ea quae pertinent
ad accidentalia beatitudinis : quatenus angeli cum sint ministri Christi per omnia ei tanquam summo principi famulantes
(Hebr. I, 6-14), admittuntur etiam ad eius societatem et frui­
tionem et consortium, ab eoque recipiunt illuminationes de iis
mysteriis gratiae in quae desiderant prospicere, εις ά έπιθυμοδοιν
άγγελοι παραχόψαι ut dicitur 1 Petr. I-12. Unde S. Thomas in
III, D. 12, q. 2, a.2, dicit: < Quantum ad influentiam... non influit
« Christus angelis.... merendo gratiam.... sed in his quae ad
x actus hierarchicos pertinent (1), secundum quod unus angelus
(’) Actus hierarchici nunc dicuntur actus qui pertinent ad princi­
patum unius intelligentiae super alias, eo modo quo hierarchia accipitur
apud angelos. Est enim hierarchia sacer principatus, qui cum inter intelligentias exercetur, maxime secundum intellectuales illuminationes
consideratur.

< illuminat alium.... Hoc enim multo eminentius a Christo reci« piunt ».
Ultimo observabis duplicem esse statum immortalis illius
societatis cuius est caput Christus; scilicet statum viae in quo
tenditur ad finem, et statum termini in quo possidetur finis. Ex
quo sequitur quaedam esse nunc munia capitis quae postea ces­
sabunt et in alia mutabuntur, dicente Paulo, I Cor. XV-24 :
« Deinde finis, cum tradiderit regnum Deo et Patri, cum evacua< verit omnem principatum et potestatem et virtutem ; oportet
« autem illum regnare donec ponat omnes inimicos sub pedibus
«eius». Nunc enim Christus regit et gubernat homines viatores
modo consentaneo statui ipsorum, utiturque ad salutis opus per­
ficiendum et potestates adversas abolendas, tum quidem invisi­
bili angelorum ministerio, tum visibili hierarchia quam instituit
in terris, de qua vide S. Thomam, art. 6 huius quaestionis, ubi
explicat quo sensu pro praesenti statu viae, alii sub Christo
capita Ecclesiae et dicantur et sint. Postmodum autem, quando
tempus non erit amplius,... sed in diebus vocis septimi angeli con­
summabitur mysterium Dei sicut evangelizavit per servos stios
prophetas, evacuabitur hic regiminis modus et fiet definitiva re­
gni coelorum sub capite Christo ordinatio. Verum modus et ordo
beatae illius societatis omnium electorum in communi finis frui­
tione collaetandum et conquiescentium, Deo exsistente omnia in
omnibus, penitus ineffabilis est, et hominis mortalis captum om­
nino transcendit; neque enim oculus vidit, nec auris audivit.

2.

Patet igitur ex praemissis, quod gratia habitualis illud est
quod potissimum attendi debet in Christo sub ratione capitis
Ecclesiae, quia est ipsa vita in qua nos cum eo communicamus,
de eius influentia illam recipientes. Et ideo quaeri tandem potest,
utrum gratia ista quae ad nos derivat, et quae hac de causa gratia
capitis nominatur, sit eadem secundum rem cum gratia habituali
qua anima Christi sanctificatur in seipsa. Respondetur autem
esse eamdem, et ad huius veritatis evidentiam observat S. Tho-

mas quod unumquodque constituitur potens agere seu induere
in alia, per ipsissimam actus eminentiam qua constituitur in seipso perfectum. Ergo eadem est plenitudo gratiae habitualis qua
anima Christi secundum se perficitur, et qua caeteris omnibus
influit supernaturalem sanctificationem.
Hoc tamen ne perperam intelligas, animadverte quod abso­
lute potuisset Christus cum minima gratia influere infinitis ho­
minibus omnia sanctificationis dona. Etenim, qua homo non in­
fluit gratiam ut causa efficiens principalis, sed influit tum ut
causa meritoria, tum ut primum agens ministeriale (J). Porro
meritum eius habuit infinitatem ex dignitate personae, non au­
tem ex gratia habituali, et similiter ministerium principale in
collatione gratiae competit ei ex unione suae humanitatis ad Ver­
bum. Quapropter ratio S. Thomae procedit solum de eo quod
requirebatur ex necessaria quadam convenientia, quatenus po­
testas excellentiae ad gratiae influxum in genere humano non
fuit in Christo modo convenienti, nisi per illam ipsam gratiae
plenitudinem et eminentiam quam accepit ad sui ipsius perfe­
ctionem. « Humanitas Christi excellentius bonitatem divinam par« ticipavit per gratiae donum. Ex quo idoneitas in ea fuit ut non
«solum gratiam haberet, sed etiam per eam gratia in alios trans< funderetur, sicut per corpora magis lucentia lumen solis ad
« alia transit.... Ipse (Christus) est principium quodammodo omnis
« gratiae secundum humanitatem, sicut Deus est principium omnis
; esse. Unde sicut in Deo omnis essendi perfectio adunatur, ita
: in Christo omnis gratiae plenitudo invenitur, per quam non
« solum ipse possit in gratiae opus, sed etiam alios in gratiam
«adducere, et per hoc habet capitis rationem. In capite enim
* naturali, non solum est vis sensitiva ad hoc quod sentiat per
« visum, auditum, et tactum, et huiusmodi sensus, sed etiam est
«in eo ut in radice a quo in alia membra sensus effluunt. Sic
x ergo, una et eadem gratia habitualis in Christo dicitur.... ca­
rpitis, in quantum per eam fit refusio in alios ad salutem; sin-

(') Cf. S. Thom., infra. Quaest. 64. a. 3.

tgularis vero personae, in quantum ad opera meritoria perfi«ciebat» f1).
Dicimus tamen gratiam capitis esse gratiam habitualem, non
praecisive acceptam a gratia unionis, sed magis prout ad illam
consequitur, eaihque connotât. Et certe gratia capitis signatur
per unctionem de qua in Psalmo XLIV : Dilexisti, inquit, iustitiarn et odisti iniquitatem : propterea unxit te, Deus, Deus tuus oleo
laetitiae prae consortibus tuis. Sed unctio ista quae per habitua­
lem gratiam est, non debet considerari seorsum ab unctione
potiori in qua oleum consecrationis est ipsa Verbi personalitas;,
nam sublimior ista alterius est ratio et principium.
QUAEST. IX-XII.
DE SCIENTIA ANIMAE CHRISTI

Consequenter consideranda sunt ea quae ad scientiam per­
tinent. Dicit enim Evangelista quod Verbum ratione naturae as­
sumptae, habitavit in nobis plenum, non solum gratiae, sed et
veritatis. Porro in hac quaestione quam recentes controversiae
plurimum obscurant, hic erit disputationis modus. Primo qui­
dem exponentur more scolastico conclusiones quae de triplici
scientia animae Christi, universali et rata sententia in theologia
recipiuntur. Tum deinde specialiter dicetur de formali haeresi
quae ex falsa critica evangelicae historiae procedens, non igno­
rantiam modo, sed et positivos errores impio ausu attribuit
Christo. Quod autem ad primum attinet, incipiendum a scientia
perfectiori, id est beata.

THESIS XIX.
(Quaest. 9, a. 2 — Quaest. 10)

In Christo a primo instanti suae conceptionis fuit scien­
tia beata qua divinitas in seipsa videtur. Fuit insuper in eo
haec scientia secundum summum gradum perfectionis qui
(’) S. Thom. de Verit., Quaest. 29 a. 5, in corp.

dari potest in actuali ordine rerum. Per eam denique anima
Christi cognoscit omnia quae Deus scit scientia visionis.

Difficultas quaestionis de exsistentia visionis beatae in
Christo, ut recte notat Suarez de Incarn. Disp, 26, est tantum
circa tempus quo Christus illam habere coepit. Nam quod illam
habuerit saltem a tempore mortis et resurrectionis suae, nimis
evidens est ut probatione indigeat; sed et rationes superius al­
latae idipsum manifeste evincunt. Quod ergo nunc in quaestio­
nem venire potest, est solum an tempore vitae mortalis hac
scientia potitus sit, et licet S. Thomas de temporis circumstantia
expresse non loquatur nisi infra in Quaest. 15, a. 10, et Quaest.
34, a. 4, maioris tamen claritatis gratia visum est hic compre­
hendere quidquid quolibet modo refertur ad scientiam
beatam
b
animae Christi.
In primis itaque dicendum, quod Christus habuit permanenter in hac vita mortali scientiam beatorum seu comprehen­
sorum, sicut certissime constat apud omnes theologos. Ait enim
ipse, Ioan. Ill, 11-13, ad Nicodemum : Amen amen dico tibi, quia
quod scimus loquimur, et quod vidimus testamur. Ubi aperte lo­
quitur de se ut homine, et de intuitiva quam habet, profundorum
Dei cognitione. Subdit enim : Si terrena dixi vobis et non creditis,
quomodo si dixero vobis coelestia credetis ? Hoc est, si enarranti
mihi spiritualem filiorum adoptivorum generationem, (supra, vers.
3-10), fidem detrectatis, quid erit cum vos docuero sublimiora et
vere coelestia mysteria quae Deum ut in se est spectant ? De
quibus tamen idoneus et omni ex parte dignus testis exsisto,
nam : Et nemo ascendit in coelum nisi qui descendit de coelo, filius
hominis qui est in coelo. Ad cuius testimonii pleniorem intelligentiam considerandum est quod si solum diceretur Filius hominis
esse in coelo, hoc recte accipi posset tanquam dictum per com­
municationem idiomatum. Nam Filius hominis est suppositum
divinae simul et humanae naturae, et quia per divinitatem est
in coelo, ex hoc ipso persona illa, quamtumvis denominata ex

sua natura humana, omnino potest et debet dici esse in coelo.
Nunc autem non tantum dicitur Filius hominis esse in coelo, sed
complexive, ascendisse in coelum et esse in coelo i1). Atqui ascen­
sum hunc non potest sibi attribuere in natura in qua ab aeterno
subsistebat, quia ascensus in coelum Deo ut Deo convenire non
potest. Relinquitur ergo ut in coelum ascendisse dicatur persona
Filii hominis ratione ascensionis humanitatis sibi unitae. Sed non
ratione ascensus corporalis qui adhuc erat in futuro, et aliunde
non faciebat ad rem de qua cum Nicodemo agebatur. Corporalis
enim ascensus non pertinet ad cognitionem intellectus, et non
facit aliquem idoneum ad testificanda invisibilia mysteria quae
omnem corporalem sensum exsuperant. Unde tandem nullus alius
in coelum ascensus intelligi potest nisi secundum mentem, ascen­
sus consistens in elevatione animae Christi supra suam cogni­
tionem naturalem ad visionem beatam, ut Filius hominis dicatur
ascendisse in coelum et esse in coelo eo pacto quo angeli pue­
rorum (Matth. XVIII-10) in coelis semper vident faciem Patris.
Non quod sint semper in coelis ratione loci, sed bene ratione
visionis et beatitudinis coelestis qua semper fruuntur (2).
(*) Nota bene, ascendisse in praeterito, ut sermo sit de ascensione
iam facta. Nam etsi verbum latinum ascendit sumi posset tam in forma
temporis praesentis quam in forma praeteriti, tamen omne dubium tollit
vox graeca άναβέβηκε.
(■=) Sunt qui putant argumentum non concludere, eo quod Filius
hominis dici potuit in coelum ascendisse propter incarnationem ipsam,
ratione tractionis humanae naturae ad divinam personam \rerbi. Nam,
inquiunt, qui descendit, ipse est et qui ascendit, dum scilicet consideratur
incarnatio primo quidem ut descensus, pro quanto nobilior persona sese
quodammodo inclinavit ad naturam inferiorem, deinde vero ut ascensus,
pro quanto inferior natura elevata est ad nobilius suppositum. Sed hoc
nullatenus sustinetur, et falsum ostenditur, tum absolute, tum relate
ad contextum. Relate ad contextum, quia contextus, determinat ascen­
sum qui sit secundum cognitionem, cuiusmodi non est unio hypostatica.
Absolute, quia recte quidem dicetur persona Filii Dei per incarnationem
descendisse, quatenus incepit de novo subsistere in forma servi, cum
prius non esset nisi in forma Dei. At nullo possibili sensu diceretur
haec eadem persona ascendisse. Ratio est quia etsi per incarnationis
mysterium natura humana fuerit elevata supra suam conditionem ad
Dr Vryfio [neat nat a

Eamdem etiam veritatem continuant ea quae leguntur Ioan.
VIII 38: Ego quod vidi apud Patrem meum loquor. Et iterum.
Ioan. Ili. 31-32: Qui de coelo venit super omnes est, et quod vidit
ei audivit, hoc testatur. Et iterum, Ioan. I-18: Deum nemo vidit
unquam ; Unigenitus filius qui est in sinu Patris, ipse enarravit,
ac si apertius diceretur: Unigenitus qui videt, et est in secreto
Patris, (nam quia sinus noster intus est, secretum Patris sinus
Patris vocatur, inquit August. Tract. 3 in Ioan. η. 17), ipse, etc.
Et sicut per humanitatem assumptam dum nobiscum in hac vita
conversabatur, enarravit, ita secundum eamdem humanitatem et
eodem tempore vidit. Quae enim loquebatur Christus homo,
sciebat etiam ut homo, nam loquela humana ex notitia quae in
humano intellectu est, utique procedit (1).
Nec deest ratio theologica, quandoquidem advenerat Chri-

esse personale Filii Dei, tamen elevatio ista de persona ipsa nequaquam
praedicari potest, sed debet semper praesupponi ut necessarium ac prae­
vium fundamentum ad omnem communicationem idiomatum, quemad­
modum declarabitur infra in Q. ιό. Sicut ergo non dicitur Filius ho­
minis assumptus, ex hoc quod assumpta est natura in qua est hominis
filius; sicut etiam non dicitur Filius hominis factus Deus, ex hoc quod
humanitas eius facta est propria Deo, atque ita porro : sic nequaquam
dici potest Filius hominis in coelum ascendisse, ex hoc quod humana
natura tracta est ad hypostasim coelestem seu divinam. Huiusmodi enim
praedicata non conveniunt naturae humanae nisi secundum gratiam
unionis, consequenter ad quam proprietates humanitatis assumptae inci­
piunt primo praedicari de supposito assumente.
Caeterum auctoritas Pauli, Eph. I\r-9, non est ullo modo ad rem,
ut ex contextu evidenter constat. Ibi enim sermo est de corporali
ascensione Christi post resurrectionem : Ascendens in altum captivam
duxit captivitatem. Quod autem ascendit, quid est nisi quia et descendit
primum in inferiores partes terrae? Qui descendit, ipse est et qui
ascendit super omnes coelos, ut impleret omnia. Omnibus ergo modis
necesse est ut ascensus in coelum, ratione cuius Christus sese in prae­
senti exhibet ut idoneum testem mysteriorum coelestium, de scientia
beata animae eius intelligatur.
C) Erit forte qui dicat, esse supra omnem conceptum, adeoque su­
pra omne eloquium, id quod per scientiam beatam videtur: Paulum e
tertio coelo reducem non invenisse verba ad renuntianda arcana visio-

stus inter nos excellentissimus testis divinae veritatis, itemque
perfectissimus dux hominum ad beatitudinem, et consummatus
praeceptor sanctitatis. Sed ad excellentissimum veritatis testem
pertinet ut de visu testificetur, et ad perfectissimum ducem, ut
terminum quo alios ducturus est perfectissime cognoscat. Cui
rationi apprime congruunt verba Christi: Ego sum via, veritas
et vita. Utique veritas et vita secundum divinitatem, in qua est
beatitudinis terminus quo oportet nos pervenire ; via vero secun­
dum assumptam humanitatem in qua est medium ducens ac di­
rigens nos ad perveniendum. Porro non direxisset nos ut ipsa
via, nisi per humanitatem in qua erat via, terminum contigisset,
eique immobiliter coniunctus fuisset. Quis enim non videt hoc
esse de ratione viae, quae idcirco infallibiliter ducit et dirigit
indeclinabiliter ? Nunc autem humanitas Christi terminum bea­
titudinis non contingebat formaliter per hoc quod hypostatice
uniebatur Verbo, cum haec hypostatica coniunctio non sit ad esse
Verbi praecise in quantum est visionis obiectum. Requirebatur
ergo in anima eius scientia beata, et quidem in hac vita mortali
in qua maxime sese nobis viam exhibuit (x). Denique debitum
erat ut quae natura propinquissime attingebat Deum secundum
nis, et similiter alios sanctos post altissimas visiones quasi de monte
Thabor descendentes. Quomodo ergo de thesauro scientiae beatae lo­
cutio illa fuisset, qua nos divina mysteria docebat Christus ? Verum
facile respondetur, concedendo quidem quod Christus non potuit eloqui
ad nos ea quae videbat in secreto Patris, eodem quo illa videbat modo,
nimirum ut erant in se; sed prorsus negando sequelam, quae si recta
esset, nihil minus importaret quam
• impossibilitatem omnis revelationis,
etiam ex parte Dei. Porro, ideo neganda est sequela, quia in eodem
lumine simul videbat anima Christi, quibus humanis conceptibus, humanisve verbis, analogis quidem, et per omnem modum deficientibus,
mysteria visa enuntiarentur. Caeterum, nihil potest cogitari magis ab­
sonum, magisque absurdum, quam quod Verbum caro factum per hu­
manitatem assumptam locutum sit tamquam per phonographum seu
mechanicum instrumentum, prout dicendum remaneret si, ubi ait se
loqui ea quae vidit, visio ad divinitatem, sola autem locutio, aut verius
sonorum prolatio, ad humanitatem esset referenda.
(*
*) Cfr. August. Tract. 2 in Ioan. η. 4, et Tract. 69, n. 2.

esse, propinquissime etiam ipsum attingeret per cognitionem.
Porro mens, cum videt per speculum et in aenigmate tantum,
peregrinatur a Domino, et tunc solum est praesens ac propinqua,
quando cognoscit facie ad faciem.
Unde etiam dicendum, quod Christus habuit scientiam bea­
tam a primo instanti suae creationis, quia non erat maior ratio
de uno tempore vitae mortalis ac de alio. Et ideo lerem. XXXI-22
legitur : Creavit Dominus novum super terram ; femina circum­
dabit virum, hoc est, in utero habebit virum, virum scilicet, non
aetate et magnitudine membrorum, sed plena et consummata
perfectione sapientiae. «Novam rem, inquit Hieronymus in lerem.
« 1. 6, cap. 31, creavit Dominus super terram. Absque viri se« mine femina circumdabit virum gremio uteri sui, qui iuxta in< crementa quidem aetatis per vagitus et infantiam proficere vi« debitur sapientia et aetate; sed perfectus vir in ventre femineo
«solitis mensibus continebitur». Atqui in Scripturis non dicitur
hoc modo vir nisi qui visione beata consummatur, nam reliqui
aestimantur ut parvuli iuxta apostolum, Cor. XIII, n-12. Vide
etiam Damascenum, 1. 3 de fide orth. c. 22, itemque Bernardum,
Horn. 2 super Missus est, n. 8-11.
§ 2.

Nunc, quod anima Christi videat divinam essentiam clarius
qualibet alia creatura, est corollarium praemissorum de plenitu­
dine habitualis gratiae.
Ostensum quippe est, plenitudinem hanc accipiendam esse
sensu absoluto, quia ex quo divina Sapientia in sua aeterna praedefinitione attribuit Christo quantitatem gratiae quae decebat Fi­
lium naturalem, oportuit ut in praesenti ordine nulla maior vel
etiam aequalis dari posset, imo ut omnis gratia quibuslibet filiis
adoptivis concessa compararetur ad gratiam Christi veluti quae­
dam diminuta eius participatio. Idem enim Deus qui in universo
visibili omnia disposuit in numero et pondere et mensura, sin­
gulis rebus proportionatas attribuens vires et formas, easdem
profecto proportionalitates et iustas mensuras servavit in distri­
butionibus gratiae, atque hoc modo summae unioni ad Deum

(quae est secundum subsistentiam), summum etiam gradum gra­
tiae sensu supradicto debuit assignare. Atqui plenitudinem gra­
tiae necessario consequitur plenitudo gloriae, seu visionis ac
fruitionis divini boni. Ergo in hac etiam visione anima Christi
eminet supra omnes creaturas, non humanas tantum, verum etiam
angelicas.
Ad minoris intelligentiam, considera quod perfectio cuius­
libet cognitionis mensuratur ex duobus : scilicet ex vigore lumi­
nis intellectualis a quo pendet cognitionis claritas et certitudo,
tum ex specie intelligibili a qua pendet modus quo obiectum
per cognitionem attingitur. In cognitione autem gloriae haec spe­
cies una eademque est pro omnibus intellectibus tam angelicis
quam humanis. Est enim ipsa divina essentia sese eis uniens
per modum formae intelligibilis. Et ideo, unus etiam idemque est
in omnibus modus cognoscendi ex parte rei cognitae, quam omnes
pariter intuentur ut est in se. Quare diversitas ibi solum esse
potest in claritate et limpiditate visionis, pro maiori minorive
perfectione luminis intellectualis. Sed non luminis naturalis, quia
quantum ad naturam aequaliter sunt improportionati intellectus
angelici et humani ; ergo luminis gloriae, quod necessario proportionatur mensurae gratiae habitualis a qua fluit sicut facul­
tas a propria natura. Gratia autem Christi est in summo; ergo
et lumen confortans intellectum eius ad visionem beatam. Patet
igitur ex praedictis, quod anima Christi summum cognitionis
gradum inter caeteras creaturas obtinuit quantum ad visionem
qua Dei essentia videtur, et alia in ipsa.
Hinc Apostolus ad Eph. I-20 dicit: Constituens ad dexteram
suam in coelestibus, supra omnem principatum et potestatem et vir­
tutem et dominationem, et omne nomen quod nominatur, non so­
lum vn hoc saeculo, sed etiam in futuro. Quo quidem loquendi
modo Christus nobis ostenditur tamquam possidens potiora Dei
bona, et primum ac supremum tenens locum in beatitudine et
gloria. Nec obstat quod sessio ad dexteram in coelestibus de­
scribatur ibi ut consequens resurrectionem a mortuis, cum tamen
visio intuitiva data sit Christo ab initio. Non enim necesse est
ut quidquid importatur in sessione ista, post ascensionem ince-

perit, siquidem Scriptura loquitur de gloria consummata et beatitudine undequaque perfecta, quae tamen quoad substantiam
iam erat in Christo antequam resurgeret et corporaliter ascen­
deret supra omnes coelos.

Restat demum ut dicatur de obiecto secundario scientiae
beatae in Christo. Supponitur enim quod beati in divina essen­
tia visa creaturas vident; non tamen omnes creaturas tam exsi­
stentes quam possibiles, (nam cognoscere in causa omnia ad quae
virtus causae sese potest extendere, esset comprehendere cau­
sam, et divina essentia a creato intellectu comprehendi omnino
nequit); sed tanto plures creaturas, quanto perfectius Deus vi­
detur. Supponitur praeterea, quod nulli intellectui beato deest
« quin cognoscat in Verbo omnia quae ad ipsum spectant ».
Cuius ratio est quia visio beata est propria cognitio comprehensoris qua talis, id est illius qui attigit ultimum perfectionis. Ei
autem qui est in ultimo suae perfectionis intellectualis, procul
dubio competit cognoscere omnia ad suum officium, suum statum,
suum dominium, suamque dignitatem attinentia. Quomodo enim
esset undequaque completus in scientia, quem adhuc lateret ali­
quid de propriis negotiis ac rebus ? Atque hinc statim sequitur
animam Christi non solum videre per scientiam beatam multo
plura quam quivis alius comprehensor, sed etiam cognoscere in
essentia divina visa, ommia quae sunt, aut erunt, aut fuerunt,
etiam facta vel dicta vel cogitata a quocumque secundum quodcumque tempus. Ratio est quia omnia ista ad Christum vere spe­
ctant, in quantum ut homo, est omnium iudex, et praesertim do­
minus universorum, utpote cui omnia tradita sunt a Patre,
Matth, XI-27 ; omnia in manibus data, Ioan. XIII-3; omnia sub
Pedibus subiecta, 1 Cor. XV-26, et Hebr. II-8. Recte ergo poni­
tur scientia beata in Christo se extendens ad totum obiectum
illius scientiae Dei quam visionis vocant.
Hanc conclusionem rident neocritici dicentes intellectum hu­
manum sicut est intellectus animae Christi, nequaquam talis ac
tantae scientiae esse capacem. De demonstratione autem suae

assertionis non curant, forte quia rem existimant per se eviden­
tem, cui nullo argumento opus sit. Quod quidem facile eis per­
mitteretur, si de absoluta capacitate intellectus humani judican­
dum foret secundum praesentem nostrum cognoscendi modum
per species a rebus acceptas et a phantasmatibus abstractas. At
vero haec ipsa suppositio est, quam ratio non approbat, et fi­
des destruit. Ratio non approbat, quia nihil tam inevidens quam
quod humanus intellectus nequeat a Deo elevari ad eam intelligendi perfectionem quae praesentis vitae conditiones undequa­
que transcendat. Fides vero destruit, cum docet naturale lumen
intellectus nostri posse per habitum infusum usque adeo intendi,
et tam sublimi formae intelligibili applicari, ut ad intuenda ipsa
Dei profunda nobis pateat accessus. Et quid, quaeso, de capa­
citate obedientiali animae humanae in genere scientiae adhuc
erit incredibile, semel ac possibilis supponitur visio Dei ut est
in se ?
Dicesne quod in anima humana capacitas etiam mere obedientialis ad scientiam infinitam esse non potest ? Id quidem
omnino concedimus. Et quod scientia animae Christi, sise ex­
tenderet açtu. et simul ad omnia quae quocumque modo sunt, vel
enent, vel fuerunt vel facta, vel dicta, vel cogitata a quocumque se-,
eundum quodeumque tempus p), foret scientia infinita ? Id iam ne­
gamus. Et si pro ratione afferas quod cogitationes et motus an­
gelorum et hominum, quorum est vita interminabilis, in infini­
tum utique multiplicabuntur, respondemus negando consequen­
tiam, eo quod aliud est cognitio infiniti, aliud vero infinita co­
gnitio. Nam et nunc ■ finite
, et in
■ - cognoscimus
- - -- -_! - ,-Deum
Ύ T_ _ - --- infinitum
* 11
futura vita videbimus infiniti Dei incircumscriptam essentiam, .vi­
debimus eam totam, videbimus eam cum proprio modo infinitatis eius, at non visione infinita. Denique, nonne vulgare etiam
et ubique receptum axioma est, quod humanum cor non quietatur nisi in possessione boni infiniti ? Quis tamen
unquam
de
i
infinito actu quo infinitum illud bonum deberet apprehendi, aliquid est suspicatus ? Si ergo non tenet consequentia ab infiniC) S. Thom. Q. lOj a. 2 in corp.

tâte obiecti ad infinitatem cognitionis, etiam quando sermo est
de obiecto simpliciter et per essentiam infinito, quanto minus te­
nebit quoad obiectum quod est infinitum secundum quid tantum,
id est secundum solam quantitatem seu multitudinem actuum
sibi succedentium per interminabilem aevi durationem.
Nec obstat quod multitudo ista non habeat ultimum in quo
sistat intellectus. Hinc enim efficitur, impossibile quidem esse
cognoscere multitudinem huiusmodi per modum multitudinis, in­
tellectu quasi transeunte per indefinitae successionis viam, id est,
discurrente per singula, et apprehendente partem post partem ;
non autem cognoscere per modum unitatis, seu per unam spe­
ciem quae se extendat ad infinita, et in qua omnia simul uno
eodemque actu, etiam ut sunt ab invicem distincta, videantur.
’’

- *·

· - ·

divina essentia unite et simul repraesentans cuncta exsistentia
pro qualibet differentia aeviternitatis. (l).
Non ergo affertur ratio a priori contra illam plenitudinem
scientiae quam antiqua et traditionalis theologia, in Scriptura­
rum doctrina optime fundata, concorditer agnoscit in anima Chri­
sti. Caeterum, nec in rationibus a priori specialiter insistunt
adversarii. Habent enim alia argumenta, eaque, ut ipsi aestimant,
magis decretoria, ex positivis fontibus quos sibi critica vindicat,
(*) Ad horum meliorem intelligentiam considerandum in primis est
quod infinitum dupliciter sumitur : ex parte actus et ex parte potentiae,
ut dicitur in ia Part. Q. 7, a 1. Quippe infinitum generarim dicit ne­
gationem termini. Et si quidem negatio termini se teneat ex parte actus,
tunc infinitas ad perfectionem pertinet, quia actus non terminatur nisi
per receptionem in potentia per quam perfectio contrahitur et limitatur.
Si autem negatio termini se teneat ex parte potentiae, tunc e converso
infinitas pertinet ad imperfectionem, quia potentia non terminatur nisi
per receptionem actus a quo perficitur. Unde etiam in nostris linguis
vox terminatum, finitum, usurpatur in acceptionibus e diametro oppo­
sitis. De opere enim artis dico: quam perfectum, quam terminatum,
quam finitum ! utique in laudem operis. De Deo antem dico : magnus
est, perfectus est, non terminatus nec finitus, pariter ad extollendam
Dei excellentiam. Ergo, modo removeo finitudinem, et modo illam as­
sero. utrobique ad perfectionem insinuandam, quia nunc finitudo su­
mitur ex parte actus, nunc vero ex parte potentiae.

deprompta. De quibus tamen nondum est dicendi locus, quia
ordo nostrae disputationis fert ut priusquam errorem criticorum
directe aggrediamur, communem scholarum doctrinam expona­
mus de aliis scientiis quae praeter beatam fuerunt in Christo.
Et ad hoc statim ponitur sequens propositio.
THESIS XX.
(Quaest. 11-12)

Praeter scientiam beatam fuit ab initio in anima Chri­
sti scientia infusa, per quam absque dependentia a phantaf

His igitur suppositis, dico quod cum quaestio movetur de scientia
beata animae Christi respectu infiniti, vel est sermo de obiecto prima­
rio, vel de obiecto secundario. — Et obiectum quidem primarium est
infinitum ex parte actus seu perfectionis, absolute et simpliciter. Ve­
rum anima Christi non videt istud infinitum infinito modo, quia non
comprehensivo modo : imo eo modo videt seu ea claritate quae etsi
emineat supra omnem mensuram puris creaturis concessam, adhuc ta­
men infinite elongatur a modo quo Deus cognoscibilis est. Nec diffi­
cultas specialis ibi esse potest supra difficultatem communem quae alibi
pertractatur cum dicitur Deus videri totus sed non totaliter. — Obiectum vero secundârium est infinitum ex parte potentiae, quia est infinitum atque interminatum quoad multitudinem sive quantitatem ; ternTtfiafTo autem est sicut forma quantitatis, ut dicitur in ra Part. Q. 7,
a i, ad 2um. Et tale quidem infinitum in quantitate, nusquam esse po­
test actu in natura rerum, quia omnis quantitas actu exsistens est ne­
cessario sub aliquibus terminis comprehensa, sicut omnis materia sub
aliqua forma. Sed neque esse potest in intellectu per modum sui, seu
per repraesentationem sibi commensuratam ac veluti parallelam, in qua
esset accipere partem post partem. Et ideo non mirum est si nos qui
non habemus experientiam nisi cognitionis rerum in seipsis per species
acceptas a rebus, tantam in praesenti difficultatem inveniamus. Nunc
autem hoc infinitum non cognoscitur ab anima Christi per mod.uui infi­
nitatis, sed per modum finitudinis seu unitatis, in eminenti specie es­
sentiae divinae quae unite repraesentat omnia quae in seipsis sibi invicem succedunt per interminabilem aevi ducationem. — Ergo anima
Christi nec infinite cognoscit infinitum per essentiam quod est divinitas, nec per modum infiniti cognoscit infinitas multitudines. Unde nulla _
ostendi potest repugnantia.

smatibus cognovit omnes res naturalis ordinis, necnon et
omnia mysteria gratiae quae unquam facta sunt vel fient.
Agnoscendum etiam in eo est tertium genus scientiae, sci­
licet acquisitae, in qua sola profecit secundum naturae
ordinem, mensuram aetatis, et rerum experientiam.
Scientia beata de qua supra, est scientia undequaque supernaturalis: supernaturalis, inquam, non solum ex parte lumi­
nis a quo procedit, sed etiam ex parte modi cognoscendi qui non
est modus commensuratus naturali facultati intelligentiae crea­
tae. Ibi enim, ut dictum est, intelligibilis species est ipsa Dei
essentia, cui ineffabiliter applicatur praeter et supra omnem
naturae ordinem intellectus sive humanus sive angelicus. Porro
gratia non destruit naturam, ut fert notum axioma, et ideo fieri
nequit ut cognitio gloriae tollat modum intelligendi unicuique
intellectui competentem secundum proprium gradum propriamque
conditionem. Ex quo iam sequitur, nullum beatorum esse posse,
qui simul cum visione Dei et creaturarum in Deo, non habeat
inferiorem scientiam : scientiam dico sibi connaturalem, per quam
res creatae directe cognoscuntur in seipsis. Quapropter, si so­
lum diceremus fuisse in Christo, praeter visionem beatificam, il­
lud scientiae et cognitionis genus quod est proprium huic prae­
senti statui viae, nihil sane difficultatis occurreret, et assertio
vix ac ne vix quidem specialem pateretur demonstrationem. Nunc
autem cum communi theologorum, inferiorem scientiam in Chri­
sto dividimus in duas species prorsus
diversas:
unam
per
se
I
infusam in qua fuit perfectus a primo instanti conceptionis suae,
alteram acquisitam in qua more caeterorum per temporum in­
tervalla de potentia transivit in actum. Quid igitur haec sibi ve­
lint, et quibus fundamentis innitantur, operae pretium est inve­
stigare.

§ i-

Principii loco ponendum est quod anima humana habet na­
turaliter duplicem statum, termini scilicet et viae, et duplicem
etiam correspondentem modum cognoscendi. Nam in statu viae

non intelligit nisi per species a phantasmatibus acceptas et ab
eis dependentes. Dico autem dependentes non solum quoad ori­
ginem, verum etiam quoad usum, quatenus dum anima actu in­
telligit, continuo indiget convertere se ad sensibilem phantasma­
tis repraesentationem, tamquam ad tabellam e qua intelligibilis
forma per intellectum agentem fuit abstracta (*) In statu autem
termini connaturale ei est ut intelligat « per species ex influentia
« divini luminis participatas, quarum anima fit particeps sicut et
« aliae substantiae separatae, quamvis inferiori modo. Unde,
« tam cito cessante conversione ad corpus, ad superiora conver« titur. Nec tamen propter hoc cognitio vel potentia non est na« turalis, quia Deus est auctor non solum influentiae gratuiti
< luminis sed etiam naturalis » (2). Caeterum evidens est quod
(*) « Impossibile est intellectum nostrum secundum praesentis vitae
«statum quo passibili corpori coniungitur, aliquid intelligere in actu
< nisi convertendo se ad phantasmata. Et hoc duobus indiciis apparet.
« Primo quidem quia cum intellectus sit vis quaedam non utens cor« porali organo, nullo modo impediretur in suo actu per laesionem ali« cuius corporalis organi, si non requireretur ad eius actum actus ali« cuius potentiae utentis organo corporali. Unde manifestum est quod
cad hoc quod intellecctus actu intelligat, non solum accipiendo scien«tiam de novo, sed etiam utendo scientia iam acquisita, requiritur actus
«imaginationis et caeterarum virtutum (pertinentium ad partem sensi­
tivam). Videmus enim quod impedito actu virtutis imaginativae per
«laesionem organi, ut in phreneticis, et similiter impedito actu memo«rativae virtutis, ut in lethargicis, impeditur homo ab intelligendo in
«actu etiam ea quorum scientiam praeaccepit. Secundo quia hoc qui« libet in seipso experiri potest, quod quando aliquis conatur aliquid
«intelligere, format sibi aliqua phantasmata per modum exemplorum
«in quibus quasi inspiciat quod intelligere studet. Et inde est etiam
<quod quando aliquem volumus facere aliquid intelligere, proponimus
«ei exempla ex quibus sibi phantasmata formare possit ad intelligen«dum». S. Thom. 1, Quaest. 84, a. 7.
(·) S. Thom. i, Quaest. 89, a. t, ad 3um. Ubi obiter nota quod
secundum naturae ordinem anima humana non est in termino, nisi quando
separatur a corpore. Et ideo argumenta quae demonstrant existentiam
specialis scientiae statui termini connaturalis, desumuntur ex conditione
status separationis. Non tamen sequitur, eiusmodi scientiam esse in
solis animabus separatis. Nam et remanebit post resumptionem corpo-

species illae infusae, utpote exemplatae a divina essentia prout
est intelligibilis omnium similitudo, longe alterius rationis sunt
ac species acquisitae, et nec quoad originem nec quoad usum a
phantasmatibus usquequaque dependent. Proinde modus ille intelligendi similis est modo cognoscendi angelico, pro quanto sci­
licet res non amplius videntur secundum quod ex sensibilibus in
intelligibilem earum veritatem mens deduci potest, sed per op­
positam viam conversionis ad immaterialia, quae sunt intelligibilia simpliciter et per se. Scientia ergo infusa de qua in prae­
senti, ea est quae connatura!iter debetur animae pro statu ter­
mini. Et dicitur infusa, non quidem quantum ad cognitionem
ipsam, sed quantum ad species impressas quae actum cognoscendi
determinant. Habet modum commensuratum naturae animae hu­
manae, tam ex parte cognitorum quam ex parte cognoscentis,
et non est necessario simul in actu respectu omnium obiectorum
suorum sicut scientia beata. Denique potest consistere cum solo
lumine naturaliter indito, (et sic est certo certius in damnatis),
sed tunc dicenda videtur omnino imperfecta, nam anima cum sit
infima in ordine intellectivarum substantiarum, infimo etiam et
debilissimo modo participat intellectuale lumen sive intellectua­
lem naturam, ita ut, nisi a Deo per habitum superadditum con­
fortetur, non sufficiat ad plene et complete cognoscendum eo
cognoscendi modo qui puris spiritibus maxime proprius est (^,
Haec igitur de scientia quae animae humanae in futura vita
naturaliter debetur, necessario praemittenda erant.
Nunc autem ratio ponendi in anima Christi scientiam per
se infusam ab initio suae creationis, haec est, quia ab initio fuit
secundum se in statu termini. Christus enim non erat viator
nisi quantum ad corpus, et quantum ad ea quae unionem cum
corpore passibili consequuntur. Caeterum, quantum ad animam

ris in futura ressurrectione, et statim ab initio adesse deberet, si forte
praeternaluraliter contingeret animam creari et infundi corpori cum
omnibus perfectionibus quae statui termini propriae sunt.
(’) Cf. S. Thoni. Prima Parte, Quaest. 89, a. 1 in corp. ; et de Verit. Quaest. 19, art. 1 ; et Quaest. disp, de Anima, art. 15.

absolute consideratam statim extra viam fuit, uti postea expli­
cabitur, et iam sufficienter patet ex dictis de scientia beata quae
est propria comprehensorum. Nisi ergo ab initio habuisset scien­
tiam statui termini debitam et connaturalem, id est, scientiam
infusam superius declaratam, caruisset perfectione requisita se­
cundum suae conditionis modum: quod profecto de anima hypo­
statice unita Verbo indignum est sentire, praesertim cum apo­
stolus dicat, Coloss. II-3, esse in ea omnes thesauros sapientiae
et scientiae absconditos (1).
De obiecto autem huius scientiae observare oportet quod
pro statu termini naturaliter debentur animae humanae species
infusae quibus cognoscat res ordinis naturalis; et si vivat vita
gratiae, etiam res ordinis supernaturalis ; et si in summo gratiae
emineat, etiam totum ordinem in quo tenet principatum. In
Christo igitur scientia infusa se extendit primo ad creationem
universam, et ad ipsas substantias angelicas prout sunt cogno­
scibiles, non quidem propria et intuitiva cognitione, sed per mo­
dum quo illas naturaliter cognoscit anima humana in altera vita.
Praeterea se extendit ad omnia mysteria gratiae quae per reve­
lationem divinam creaturis innotuerunt. Denique addit S. Tho­
mas, ipsam versari etiam circa omnia facta singularia, tam prae­
sentia, quam praeterita, quam futura.
(‘) Contra hanc rationem forte obiiceret quispiam : Scientia infusa
fuisset in Christo qua viatore, vel qua comprehensore. Non qua viatore,
cum haec scientia non sit propria viatorum, ut constat. Neque qua
comprehensore, cum sola scientia beata sit propria scientia comprehen­
sorum. Sed facile respondetur quod status comprehensoris includit sta­
tum termini in communi, et superaddit consecutionem divinae ac supernaturalis beatitudinis. Et licet scientia infusa non pertineat ad comprehensores sub posteriori respectu, bene tamen sub priori. Est enim
scientia connaturalis omni animae existent! in termino quocumque modo,
iis etiam qui sunt in inferno, vel in limbo, vel in purgatorio, vel qui
fuissent in pura natura constituti : quamquam maior minorve eius per­
fectio dependeat a speciali cuiusque conditione in hoc ipso termini
statu. Christo ergo debebatur haec scientia, quia ab initio fuit in statu
termini quantum ad animam absolute consideratam. Debebatur autem
cum perfectione proportionata conditioni animae hypostatice unitae
\'erbo, ut in sequentibus dicetur.

Sed hic quoad cognitionem futurorum occurrit difficultas,
quia futurum contingens duobus tantum modis notitiae intelle­
ctus creati subiacere videtur. Vel per scientiam beatam in spe­
culo divinae aeternitatis in quo se habet non ut futurum, sed ut
praesens: vel per revelationem per quam cognoscitur pure et
simpliciter ut a Deo praeannuntiatum. Quomodo ergo anima Chri­
sti habere potuerit notitiam futurorum per scientiam infusam,
difficile est videre. Adhuc tamen ex duobus probabiliter explica­
tur. Primo ex hoc quod scientia infusa Christi, sicut scientia an­
gelorum, constituitur per species universales ab initio inditas
quae iam potentia repraesentant facta futura, tametsi nondum
actu vel habitu, quamdiu futura sunt. Secundo ex hoc quod haec
ipsa futura anima Christi per lumen gloriae actu semper videt
ut praesentia in speculo aeternitatis; quo fit ut notitia adhuc
mere potentialis quam continet scientia infusa secundum se et
ratione sui, possit per conversionem ad scientiam beatam in actum
reduci. Et sic fortasse propositae difficultati satisfiet. Quamquam
in his oporteat nos ad sobrietatem sapere. Xihil enim obscurius
quam quae scientiam infusam spectant, ubi a generalioribus de­
scenditur ad magis determinata.

Sed nunc, quid de scientia acquisita dicendum sit, iure me­
ritoque inquiritur. In primis eius quidditas non est pluribus de­
claranda, cum sit illa ipsa scientia quam habemus in praesenti
vita. Et de aliis quidem duabus, utpote statum viae excedenti­
bus, nonnisi analogica apud nos notio est; de hac vero est no­
tio etiam propria, imo experimentalis. Caeterum, cum dicitur
acquisita, minime necesse est ut acquisita intelligatur per doctri­
nam scholae vel magistrorum institutionem. Unde S. Thomas
ponens scientiam acquisitam in Christo, nihilominus negat Chri­
stum aliquid didicisse magisterio hominis vel angelorum. Et re
quidem vera, quidquid per propriam inventionem comperimus,
profecto comperimus scientia acquisita, id est, accepta a rebus
exterioribus tamquam a signis sapientiae Dei, ut dicitur in lit-

tera (*). Huiusmodi ergo scientiam nunc Christo vindicamus, et
quomodo se habeat ad duas alias scientias, quomodo praeser­
tim cum illis componatur et nequaquam dicenda sit redundare,
paucis declarandum est.
Augustinus, 1. 4 de Genes, ad litt. c. 23, duplicem in san­
ctis angelis cognitionem attendens, beatam scilicet qua res vident
in Verbo, et inditam seu infusam qua res vident in seipsis, unam
vocavit diurnam, alteram vero verpertinam, quia haec secunda
in comparatione alterius longe est decoloratior : « Multum quippe
« interest, inquit, inter cognitionem cuiusque in Verbo Dei, et co« gnitionem eius in natura eius, ut illud merito ad diem perti« neat, hoc ad vesperam... Quapropter, cum sancti angeli qui« bus post resurrectionem coaequabimur semper videant faciem
« Dei, procul dubio universam creaturam in ipso Verbo Dei prius
« noverunt, in quo sunt omnium aeternae rationes, tanquam in
< eo per quod facta sunt omnia; ac deinde in ipsa creatura,
« quam sic noverunt quasi infra despicientes, eamque referentes
* ad illius laudem in cuius incommutabili veritate rationes se<eundum quas facta est, principaliter vident. Ibi ergo tamquam
«per diem, hic autem tamquam per vesperam». At vero, dum
scientia per se infusa, comparatione scientiae beatae, vespera
est et non dies, ita nunc comparatione scientiae acquisitae, dies
dicenda esset potius quam vespera. Omnium enim infimus co­
gnitionis modus ille est quo mens ad intelligibilem rerum
veritatem assurgit, pro quanto ad eam ex sensibilibus manuduci
potest.
Et tamen non est cur in una eademque anima perfectio
cognitionis tam beatae quam infusae excludat scientiam acquisi*
< Dicendum quod ille qui addiscit ab homine, non accipit im« mediate scientiam a speciebus intelligibilibus quae sunt in mente
«ipsius, sed mediantibus vocibus sensibilibus, tamquam signis intelli«gibilium conceptionum. Sicut autem voces ab homine formatae sunt
«signa intellectualis scientiae ipsius·' ita creaturae a Deo conditae,
«sunt signa sapientiae eius. Unde dicitur Eccli. 1-10, quod Deus ef<fudit sapientiam super omnia opera sua». S. Thom. hic, Quaest. 12,
a. 5, ad 2urn.

tam quae est humano intellectui maxime naturalis, eidemque cum
unitur corpori maxime debita. Nonne in hoc universo adspectabili, ut sensibile quoddam exemplum adhibeam, aliter apparent
res in splendoribus lucis meridianae, aliter sub pallida luce lu­
nae, aliter cum sol matutinus oritur ab alto, aliter vero cum de­
crescit horizontem versus, et priusquam dispareat, ultimo ruti­
lat? Unde pictores easdem res, sive nemora, sive littora, sive
campos, sub diversis lucis vicissitudinibus depingere solent: nec
quispiam sane dixerit frustra hoc fieri, si modo sensu aesthetico
non omnino privetur. Et simile quid considerari potest in or­
dine scientiae. Aliter namque videntur res a beatis in divina
arte secundum quam factae sunt, et in qua longe magis fulgent
quam in seipsis, aliter vero videntur in seipsis per species crea­
tas, et aliter iterum per species in anima a phantasmatibus ab­
stractas, aliter per species desuper influxas. « Numquid tamen
«dicet aliquis, inquit Augustinus ubi supra, c. 29, illam coele« stem in angelorum millibus civitatem, aut non contemplari
« Creatoris aeternitatem, aut mutabilitatem ignorare creaturae,
aut ex eius quoque inferiore quadam cognitione non laudare
« Creatorem ? Simul hoc totum possint, simul hoc totum faciant,
« possunt tamen et faciunt. Simul ergo habent et diem et ve«speram et mane..., quia non ibi abscessu lucis superioris, sed
« inferioris cognitionis distinctione fit vespera; nec mane tamquam
« nocti ignorantiae scientia matutina succedat, sed quod vesper« tinam etiam cognitionem in gloriam Conditoris attollat. Deni« que et ille, nocte non nominata, vespere, inquit, et mane ei meridie enarrabo et annuntiabo, et exaudies vocem meam (1), si« gnificans quid sine temporum vicibus ageretur in patria, cui eius
« peregrinatio suspirabat ».
Sicut ergo scientia beata non impedit in Christo scientiam
infusam, ita nec infusa acquisitam. Quam ideo necesse est in
eo agnoscere, quia assumpsit naturam nostram cum omnibus
perfectionibus ei propriis, et quia in eius anima intellectus agens
cuius est abstrahere species a phantasmatibus, non potuit esse
frustra. Sed haec scientia non fuit in eo statim ab initio, nec

Sed iam supersunt solvendae nonnullae difficultates, quarum
prima est ex doctrina apostoli, 1 Cor. XIII. Dicit enim fore ut
destruatur in futura vita scientia quae nunc est, idque profecto
non alia de causa, nisi quia perfectio visionis beatae non com­
patitur eam. Ergo nec in Christo potuerunt esse simul cum
scientia beata scientiae inferiores. — Ad hoc autem facilis et
obvia responsio est, quod scientia de qua hoc loco apostolus,
non est scientia vel infusa vel acquisita de qua nos loquimur,
sed gratia gratis data connumerata cum dono linguarum et dono
prophetiae, quae etiam dicitur sermo scientiae ad informationem
aliorum in doctrina fidei. Hic enim agit de iis de quibus tracta­
verat in capite superiori, videlicet de donis quae sunt in instru­
ctionem proximi, inter quae eminet donum exponendi mysteria
christianae religionis per analogiam obiectorum humanae scien­
tiae vel experientiae. Et tale donum destruetur, pro quanto in
Dr Vfrbn Încarnatn

eam habuit perfectam a prima adolescentia, cum de ratione eius
sit ut per collationem et discursum comparetur, itemque ut de­
pendeat a phantasia, quae non potest operari, organo corporeo
nondum rite disposito. Nec obstat quod anima Christi dicatur
fuisse statim a tempore incarnationis plena gratiae et veritatis.
Nam veritas seu scientia de qua hic sermo, ea est quae conse­
quitur gratiam, non quae naturaliter acquiritur. Insuper, scientia
acquisita est perfectio animae, non prout absolute in seipsa con­
sideratae, sed prout unitae corpori. Cum igitur Christus ante
passionem fuerit viator quoad corpus, nihil certe prohibet quin
creverit in scientia illa iuxta aetatis incrementa. Et secundum
hoc, vere dici potest profecisse, etiam intrinsecus. Secundum
hoc, fuit in eo naturalis quidam progressus, ad quem accommo­
daret manifestationem scientiae superioris. Quae quidem pro­
gressiva manifestatio omnino requirebatur, ut iam superius no­
tatum est, ne si in puerili aetate perfectam sapientiam demonstrasset, phantasticus homo putaretur.

C) Psal. LIV-18.

patria usum amplius non habebit. — Et similiter dicendum de
iis quae sequuntur: Cum venerit id quod perfectum esi, evacua­
bitur id quod ex parte est. Non enim accipitur ici quod ex parte
est, de eo quod respectu scientiae beatae se habet solum ut
minus perfectum, sed de eo quod includit vel supponit imperfe­
ctionem positivam ad genus privationis pertinentem. Et sic, ex
parte est fides, itemque spes: ista propter inevidentiam obiecti,
haec propter elongationem a termino, utraque quia est veluti
motus non quiescentis, adeoque actus existentis in potentia in
quantum huiusmodi. Sic etiam ex parte sunt dona gratis data, ab
apostolo prius enumerata, tametsi non propter eamdem rationem.
Neque enim important in seipsis imperfectionem positivam, sed
tamen illam supponunt in iis ad quorum utilitatem dantur, et
ideo evacuabuntur, adveniente statu omnimodae perfectionis in
patria. Nunc autem scientia sive infusa sive acquisita, licet longe
posita a perfectione scientiae beatae, adhuc tamen in proprio
ordine propriaque ratione nullam importat privationem seu im­
perfectionem positivam. Quamobrem, non solum non debet eva­
cuari, perfecto adveniente, sed imo requiritur ad omnimodam
perfectionem unicuique beato competentem. Alias, si deberet eva­
cuari scientia, multo magis deberet evacuari cognitio sensibilis
post resurrectionem, cum ista adhuc magis elongetur a perfe­
ctione visionis beatificae.
Secundo occurrunt difficultates ex hoc quod videatur impos­
sibile ut in eadem potentia sint simul plures operationes. Atqui
si in anima Christi coexsistissent scientia beata, infusa, et ac­
quisita, necessario in eius intellectu fuissent plures operationes
simul. Nam scientia beata est semper in actu, et nequidem potest
concipi in solo habitu. Ergo scientia inferior, vel nunquam po­
terit esse in actu, quod est absurdum, vel erit in actu simul cum
scientia beata, et sic erunt plures operationes simul elicitae ab
eodem intellectu. — Ad hoc autem respondeo, impossibile quidem
esse ut in eadem facultate apprehensiva sint plures operationes
ejusdem speciei et solo numero distinctae, (idque propter gene­
ralem repugnantiam plurium eiusdem speciei accidentium in
eodem subiecto), non tamen plures operationes diversae speciei,

quando simul adsunt ea ad quae terminentur. Et re quidem vera,
necesse est ut intellectus simul videat illud omne cui unitur
tamquam intelligibili in actu, sicut necesse est ut oculus corpo­
reus videat illud omne cui unitur tamquam sensibili in actu. Vi­
dendum igitur est utrum possibile sit, intellectum simul uniri
pluribus intelligibilibus in actu. Et de naturali quidem cognitione»
loquens S. Thomas, impossibile hoc esse affirmat, quia in natu­
rali cognitione intellectus non unitur intelligibili in actu nisi per
hoc quod ipse intellectus formatur forma repraesentativa sibi
inhaerente: et non potest esse, ait, quod intellectus simul infor­
metur pluribus formis repraesentativis, sicut esse non potest
quod idem corpus secundum idem diversis coloribus coloretur
vel diversis figuris figuretur. Quamquam hoc ipsum, ut opinor,
accipi debeat non secundum omnimodam aequiparationem, sed
secundum quamdam proportionem, de formis intelligibilibus
omnino disparatis, quae ad ordinem unitatis nequaquam redu­
cuntur. Alias angelus qui est semper in actu cognitionis sui
ipsius, nusquam posset intelligere alia a se, quod absit. Quid­
quid vero sit, patet quod ratio nullo modo applicatur quoad simultaneam unionem intellectus cum intelligibili scientiae beatae
et scientiae inferioris, quandoquidem intelligibile scientiae, beatae
non est forma informans intellectum, injeoque recepta. Unde nihil
prohibet quominus in eodem intellectu sit visio Dei simul cum
qualibet cognitione inferiori, et si qua adhuc superesset quaestio,
tota versaretur circa possibilitatem simultaneitatis actuum scien­
tiae infusae et scientiae acquisitae. De qua etiam non videtur
esse dubitandum, si obiecta non sint disparata, uti superius in­
sinuatum est. Caeterum, cum nec de infusae nec de acquisitae
scientiae ratione sit ut semper in exercitio sui inveniatur, nulla
contradictio sequeretur, quacumque hypothesi facta. Sufficit ergo
ad praesens, ut salva sit simultaneitas actus scientiae beatae
cum actu alterutrius ex aliis duabus, et de hoc satis hactenus
est dictum.

Sunt ergo in Christo omnia genera scientiae possibilia. Et
quoad acquisitam superat caeteros homines; quoad infusam, partim
superat angelos, et partim superatur ab eis; sed quoad beatam,
eminet simpliciter et absolute supra cunctas creaturas, et ideo
bene dicitur habitasse in nobis plenus gratiae et veritatis.
Haec assertio compendium est et recapitulatio praeceden­
tium, addita speciali consideratione circa perfectionem unius­
cuiusque scientiae in Christo, comparative ad alias creaturas sive
humanas sive angelicas.
Iam dictum est quod in omni cognitione oportet distinguere
apprehensionem obiecti et modum quo apprehenditur. Et ex parte
quidem apprehensionis, cognitionis perfectio consistit in eius cla­
ritate sive limpiditate, mensuramque habet ex vi et efficacia lu­
minis intellectualis, seu naturalis seu gratuiti, a quo intellectiva
operatio procedit. Ex parte autem modi quo apprehenditur obiectum, perfectio consideratur secundum cognitionis proprietatem,
necnon et comprehensionem: ita scilicet ut quanto plura aliquis
uno actu et per modum unius distincte ac proprie intelligit, tanto
sit sublimior intelligendi ratio, et tanto magis participans de
modo quo Deus per suam essentiam et in sua essentia omnes
entis abyssos omnesque possibiles entis differentias suo intuitu
penetrat ac pervadit. Porro, sub hoc respectu perfectio cogni­
tionis non amplius pendet per se ab efficacia luminis, sed a
specie inteUigibili, id est, ab obiecto prout intelligibiliter unitur
intellectui, eique applicatur.
Quapropter, cum in scientia beata ipsa Dei essentia, non per
speciem vicariam sui, sed per seipsam sese applicet intellectibus
creatis, profecto ex parte intelligibilis formae nulla est differentia,
et ideo unus quoque est respectu omnium videntium modus rei
visae, scilicet Dei et rerum creatarum in Deo. Sunt tamen in
puritate et claritate visionis gradus innumeri, sed non secundum
maiorem minoremve perfectionem luminis naturalis, ut iam prae-

missum est, quia omnes creaturae intellectuales aequaliter elon­
gantur per naturam suam ab unione cum Deo tamquam cum
forma inteUigibili, et ex consequenti omnes aequalem habent
capacitatem obedientialem ad recipiendum lumen gloriae quo
mens ad videndum Deum confortatur. Si igitur nihil obstat quo­
minus huiusmodi lumen sit abundantius in anima humana quam
in angelo et supremo etiam angelorum, nulla pariter occurrit
difficultas quoad praeeminendam animae Christi in visione Dei
supra cunctos beatorum ordines. Et re quidem vera: « Conve«niens fuit ut prae caeteris creaturis illa anima divina visione
«beatificaretur, quae Deo propinquius coniungebatur. In qua
i quidem visione gradus attenditur secundum quod aliqui aliis
« clarius Deum vident, qui est omnium causa. Quanto autem
« aliqua causa plenius cognoscitur, tanto in ipsa plures eius ef­
fectus perspici possunt... Anima igitur Christi summam perfe« ctionem divinae visionis obtinens inter creaturas caeteras, omnia
« divina opera et rationes ipsorum in ipso Deo plene intuetur,
« ut non solum homines, sed etiam supremos angelorum illuminet.
< Et ideo apostolus dicit quod in ipso sunt omnes thesauri sa­
epiendae et scientiae Dei absconditi» ζ1).
Sed nunc, quod ad scientiae infusae perfectionem attinet,
oportet distinguere respectum sub quo scientia Christi eminet
supra scientiam angelorum, et respectum sub quo scientia an­
gelorum eminet supra scientiam Christi. Nam in hac scientia, co­
gnitio perficitur per receptionem intelligibilis in intellectu, nec
iam trahitur mens ad intelligibile secundum quod est in seipso,
sed e converso intelligibile per speciem sui vicariam trahitur ad
mentem cognoscentis, et induit modum eius. Hinc fit primo, ut
quidquid excellentia sua superat cognoscentem, non possit se­
cundum hanc scientiam cognosci cognitione propria, ut in se
est. Et ideo anima humana in futura vita seipsam quidem intui­
tive naturaliter videt, sed per species infusas cognoscit superiora
ad modum sui, et non secundum proprium modum nobilitatis
eorum (2). Hinc fit secundo, ut quanto intellectus est inferioris
(*) Comp. Theolog. c. 216.
(’ < Est commune omni substantiae separatae, quod intelligat id

speciei, tanto etiam magis deficiat ab unitate, ac per hoc, a per­
fectione ac sublimitate cognitionis : siquidem universaliores (com­
prehensione) species proportionantur supremis angelis, hoc est,
species perfectius imitantes essentiam divinam in quantum una
exsistens intelligibiliter repraesentat omnia ; minus universales
inferioribus, atque ita porro, usquedum pervenias ad animam
humanam, quae etiam separata ultimum obtinet locum in hierarchia intelligentiarum. Nam licet post hanc vitam intellectus
noster non indigeat converti ad phantasmata, semper tamen
manet infimus intellectus cui hoc ipsum maxime naturale est,
puta intelligere per conversionem ad phantasmata et per colla­
tionem ac discursum, ut Angelicus observat, Quaest. 11, a. 4,
circa finem. Si ergo compares scientiam infusam Christi cogni­
tioni inditae angelorum, invenitur minus perfecta quoad modum
cognoscendi qui non est ita sublimis et altus. Sed nihil prohibet
quominus in sua multiplicitate se extendat ad plura ; nihil etiam
impedit quominus habeat excessum claritatis ex lumine gratuito
per quod potest naturale lumen confortari, quin intellectus a suo
gradu specifico removeatur. Et hoc modo scientia infusa Christi
excedit scientiam angelorum, ut probant rationes in praeceden­
tibus iam sufficienter expositae.
Tandem de scientia acquisita non est dubium quin fuerit in
Christo modo excellenti, id est, secundum summum gradum

■ .· .'.'i

»quod est supra se, et id quod est infra se, per modum suae sub< stantiae. Sic enim intelligitur aliquid secundum quod est in intelli« gente ; est autem aliquid in altero per modum eius in quo est. Modus
< autem substantiae animae separatae est infra modum substantiae an«gelicae, sed est conformis modo aliarum animarum separatarum. Et
< ideo, de aliis animabus separatis perfectam cognitionem habet ; de an« gelis autem imperfectam et deficientem, loquendo de cognitione na­
turali animae separatae. De cognitione autem gloriae est alia ratio».
Ita S. Thomas in Prima Parte, Quaest. 89, a. 2. Nec aliter sentit de
cognitione infusa animae Christi. Dicit enim in Tertia Parte, Quaest. 11,
a. i ad 2αα : α Christus ante passionem non solum fuit viator, sed etiam
< comprehensor ; unde anima eius poterat cognoscere substantias sepa« ratas per modum quo cognoscit anima separata ».

scientiae humanae. Quomodo enim anima eius non eminuisset
supra caeteras quoad dona, non modo gratuita, verum etiam na­
turalia ? Praeterea, si diversi gradus virtutis intellectivae pro­
portionantur dispositionibus organorum quae sunt instrumenta
animae ab intelligendum, statim sequitur fuisse in eo excellen­
tissimam rationis vim. Nam corpus eius non per causas secundas
defectibiles, sed sola virtute Spiritus Sancti formatum, ex hoc
ipso fuit animae rationali perfectissime proportionatum atque
coinplexionatum, ita ut naturale lumen intellectus agentis plenum
habuerit exercitium, nullis etiam inordinatis phantasiae vel pas­
sionum motibus unquam perturbatum.
Hactenus doctrina scholastica de scientia animae Christi.
Breviter dicendum nunc superest de opposito errore neocriticorum.

THESIS XXL
Vana sunt argumenta quae novi exegetae ex historia
evangelica depromunt contra veram et catholicam doctri­
nam de omniscentia animae Christi. Sed et apertam haeresim prae se ferunt opiniones quas e rationalistis acce­
perunt, de positivo errore in quo fuisset idem ipse Christus
circa mox venturam consummationem saeculi, et de pro­
gressiva evolutione per quam pervenisset ad conscientiam
filiationis divinae vel vocationis messianicae.

Plenitudo scientiae in anima Christi non est de his veritatibus quae possunt ex factis historiae, adaequate saltem, demonstrari. Equidem narratio evangelica lesum ubique monstrat
velut transcendente quadam scientia ornatum. Quem scilicet secreta cordium non latebant, {Marc. II-6, Matth. XVI-7, Luc. XI-39,
Ioan. Π-25, etc.). Qui ea etiam cognoscebat, quae in notitiam eius
nullo medio humano potuerant devenire, {Ioan. IV-29, Ioan. I-4S,
Luc. VII-47, Marc. XVI-13, etc.). Cuius denique conspectui fu­
tura aeque ac praesentia subdebantur, {Matth. XI-23, Luc. XIX-41,
Luc. XXI-20, Marc. X-33, Mare. XIV-2, etc.). Haec igitur et alia
plura quae hic transcribere non vacat, indicio tibi erunt illius

omniscientiae de qua in superioribus dictum est, non tamen suf­
ficiens et adaequata eius demonstratio. Quapropter, si nihil aliud
sibi critici vellent, nisi quod e solius historiae fontibus non
constat omne id quod de extensione scientiae in anima Christi
docet vera et orthodoxa theologia, non esset sane cur eis con­
tradiceretur. Nunc autem longe ultra procedunt, novum fingentes
Christum a qjio penitus abhorret catholica fides, communi no­
strae ignorantiae, communibus erroribus, imo et hallucinationibus
obnoxium.
S i.

Et primo quidem, contra sanam et catholicam doctrinam
omnino sentiunt quicumque in anima Christi aliquam ignoran­
tiam ponunt. Nam etsi in hac parte non possit afferri diserta et
solemnis definitio, adhuc tamen communis Ecclesiae fides iis do­
cumentis constat, quae nullis ambagibus relinquunt locum. Prae­
cipua autem sunt sequentia (x). Saeculo V, cum primum ince­
pisset quaestio agitari (-), occurrit retractatio Leporio presbytero
imposita, et ab omnibus Africae necnon et Galliarum episcopis
approbata, in qua anathematizatur doctrina Christo homini igno-(*)
(*) Apud Vacant, Dictionnaire de théologie catholique. Art. Agnoètes
(2) Nota bene, cum primum incepisset agitari quaestio. Certe, ante
saeculum V feruntur quidam tribuisse Christo nescientiam quorumdam
futurorum, utputa diei indicii, sicut testatur Ambrosius 1. 5 de fide,
c. 18; qui etsi non abeat in eam opinionem, tamen non damnat sic
sentientes. Sed sciendum quod tunc, saeculo IV, de confutanda haeresi Ariana maxime solliciti erant Patres. Porro Ariani qui animam ra­
tionalem a Christo tollebant, referebant ad Verbum nescientiam de qua
Marc. XIII-32, et contra consubstantialitatem argumentum inde sume­
bant. Hinc Patres in hoc intendebant, ut nescientiam, quocumque tandem
modo tntelligi illa deberet, non ad Verbum qua Verbum, sed ad natu­
ram assumptam tribuendam esse ostenderent. Quidquid aliud erat, se­
cundarium erat, et ad controversiam cum praepotentibus haereticis
omnino indifferens. Non mirum igitur est si circa id quod in quaestio­
nem non veniebat, non ita firma fuerit praedicatio, imo si ad sensum
deteriorem permissive se habuerint aliqui etiam e praestantioribus, ut
videre est in Ambrosio 1. c. Satis enim tunc erat, poni in tuto princi­
pale dogma consubstantialitatis Verbi.

rantiam imputans: « Tunc dixi, imo ad obiecta respondi, Domi<num nostrum lesum Christum secundum hominen ignorare.
«Sed nunc non solum dicere non praesumo, verum etiam prio«reni anathematizo prolatam in hac parte sententiam, quia dici
non licet, etiam secundum hominem ignorasse Dominum pro«phetarum»
Saeculo VI, cum Themistius diaconus novae
sectae Agnoetarum auctor exstitisset, prodiit tractatus Eulogii
patriarchae Alexandrini contra Agnoetas, a Photio in Bibliotheca
compendiatus, cuius generale argumentum est, quod Christi
humanitas, utpote hypostatice unita Verbo, nihil ignorare po­
tuit sive de praesentibus sive de futuris (2). Hunc tractatum
velut catholicae fidei per omnia conformem vehementer conmendat Gregorius Magnus 1. 10, epist. 35 et 39, eidemque con­
sonat epistola synodica Sophronii ad Sergium, lecta in con­
cilio sexto. Saeculo VIII, loannes Damascenus inter haereticos
Agnoetas recenset in suo libro de haeresibus n. 85. Imo scribit
1. 3 de fide orth. c. 22, eos qui in sapientia Christum Dominum
progressum habuisse dicunt, non a primo exsistendi initio uni­
tionem carnis esse factam arbitrari, sed vanissimo Nestorio po­
tius auscultantes, hanc ipsam copulationem solius habitudinis ac
merae inhabitationis esse fingere. «Nam, inquit, si caro a primo
<statim ortu vere Deo unita est, imo potius in ipso exstitit, et
« identitatem secundum hypostasim cum eo habuit, qui fieri po< tuit, ut non omnibus prorsus sapientiae gratiaeque donis af« duxerit ? Non quidem ut gratiam participaret, nec per gratiam

(*) Migne, Patr. Lat. Toni. 31. coi. 1229. — Cf. Cassianum 1. 1 de
Incarn c. 6.
(2) Aliam orationem composuit (Eulogius) contra Agnoetas sive
'ignorantes. Monachos autem quosdam ait ex Palaestina solitudine exci­
tasse pravum dogma, qui Dno nostro I. C. ignorantiam ex iis quae
*ipse dixit, assignare conati sunt.., Sanctus autem Eulogius, Christum
«lesum, neque secundum humanitatem quidem, multo minus vero se« eundum divinitatem ignorasse.... contendit. Neque enim humanitas
< Christi in unam inaccessibilis
sapientiae hypostasim admissa,
quid•
· ·
•quam velut rerum praesentium, ita et futurarum poterit ignorare».
Photius, Bibliot. cod. 230.

« in communionem eorum quae Verbi erant veniret. Quin po« tius, ob unionem illam secundum hypostasim, cum humana di< vinaque unius Christi propria facta esset, quippe qui Deus
< simul homoque erat, gratiam et sapientiam et bonorum omnium
«plenitudinem fontis instar mundo profuderit». Nec alius sen­
tentiae sunt Theophvlactus (in Luc. 11-52), Beda (Homil. 12 in
Domin. post Epiph.), Alcuinus (1. 2 de fide S. Trinit. c. 11), Anselmus (Cur Deus homo, 1. 2, c. 13), Bernardus (de grad. humil.
c. 3). Denique, ab aetate scholasticorum, tam apertus tamque
explicitus est, quoad omniscientiam animae Christi, omnium scho­
larum consensus, ut clare appareat doctrinam hanc de iis esse,
a quibus nulli catholico quacumque ratione recedere licet.
Caeterum nullas ex evangelio rationes critici afferunt, prae­
ter illas quae a SS. Patribus et Doctoribus in pleno lumine iamdudum positae sunt. Ait quidem Christus apud Marcum XIII-32:
De die autem illo et hora nemo scit, neque angeli, neque Filius,
nisi Pater. Sed cui adhuc vera huius loci interpretatio obscura
esse posset ? Interrogatus de epocha diei iudicii, (supra, Mare.
XIII-4), eo modo respondet quo respondere solent quicumque
interrogantur de his quae sub secreto vel sacramentali vel na­
turali acceperunt. Dixit ergo nescire se iudicii diem, quia prae­
scindendo nunc ab alia explicatione infra afferenda, non sciebat
scientia communicabili, non sciebat ut diceret : bonum enim nobis
erat ut denuntiatus dies maneret occultus. E contra, Pater ipseque
solus (appropriando Patri ea quae divinitatis sunt) sciebat scientia
quam poterat utique communicare, et revera communicaverat
Christo. Si enim Christo homini datum est ut sciret qualiter
oporteat iudicare, ut habetur Ioan. V-27, multo magis datum est
ei scire iudicii tempus. Unde Augustinus, Enarr. in Psalm. 36,
Serm. 1 : < Utiliter Deus latere voluit illum diem, ut semper sit
« paratum cor ad exspectandum quod esse venturum scit, et
< quando venturum sit nescit. Quia vero D. N. I. C. magister
< nobis missus est, etiam Filium hominis dixit nescire illlum
« diem, quia in magisterio eius non erat ut per eum sciretur a
« nobis ».
Solet etiam more humano eos cum quibus conversatur in­

terrogare, velut Luc. VIII-30, Marc. V-30, IX-20, IX-15, etc. Sed
valde difficilem se exhiberet, cui non sufficeret responsio Origenis in c. 13 Matthaei : « Qui novit quae sunt in cordibus ho« minum Christus lesus, sicuti de hoc docuit in evangelio loan« nis, non ignarus interrogat. Sed quoniam semel assumpserat
«hominem, utitur omnibus quae sunt hominis, quorum unum
«illud est, interrogare. Nec mirandum si id facit Salvator, cum
« ipse etiam omnium Deus moribus hominum sese accomodans,
« perinde ac si quis homo morem gerat filio suo, percontetur,
« velut in hoc, Adam, ubi es? et, ubi est Abel frater tuus?*. Unde,
Marc. IX-32, cum interrogasset discipulos: quid in via tractabatis?
et illi tacerent, non audentes confiteri quod inter se disputave­
rant de primatu, nihilominus respondet secretis eorum cogita­
tionibus dicens: 57 quis vult primus esse, erit omnium novissimus,
etc. Ut nimirum scias, ipsum non consuevisse interrogare quasi
ad cognoscendum ea quae sibi essent ignota, nam opus ei non
erat ut quis testimonium perhiberet de homine, ipse enim sciebat
quid esset in homine, inquit loannes II-25. At vero, homo inter
homines conversans, quomodo ea quae humanae conversationis
sunt non usurpasset ?
Legitur quoque miratus esse fidem centurionis et civium
suorum incredulitatem, Matth. VIII-10, et Marc. VI-6. Sed nota
bene quod admiratio non necessario ex ignorantia causatur. Suf­
ficiens enim admirationis ratio est si aliquid occurrat novum
atque insolitum. Porro, ut infra docet Angelicus, Q. 15, a. 9:
♦ In Christo non poterat esse aliquid novum et insolitum quan« tum ad scientiam qua cognoscit res in Verbo.... Potuit tamen
« aliquid esse sibi novum et insolitum secundum scientiam ex« perimentalem, secundum quam sibi poterant quotidie aliqua
«nova occurrere. Et ideo.... si loquamur de eo quantum ad scien< tiam experimentalem, sic admiratio in eo esse potuit. Et as« sumpsit hunc affectum ad nostram instructionem, ut scilicet
« doceat esse mirandum quod etiam ipse mirabatur. Unde dicit
« Augustinus 1. 1 super Genesim c. Manichaeos : Quod mirabatur
« Dominus, nobis mirandum esse significat, quibus adhuc opus est
« sic moveri. Omnes ergo tales motus eius non perturbati animi

< signa sunt, sed docentis magisterium ». Non ergo recte conclu­
deretur aliquid unquam latuisse animam Christi, sed tantum non
unum fuisse in ea cognitionis modum : quatenus praeter scien­
tiam superiorem quae ab initio plena exstitit et perfecta, agno­
scenda est scientia inferioris ordinis, et eiusdem rationis cum
nostra, quam expérimentaient vocant, seu etiam acquisitam.
Nec melior conclusio erit ex auctoritate eorum Patrum quarti
saeculi, qui Arianis obiicientibus praedicta evangelii loca contra
Filii consubstantialitatem, ea quidem ad humanam Filii naturam,,
non ad eius divinitatem referenda esse respondebant, sed simul
viderentur concedere positivam in eius anima ignorantiam, velut
Athanasius orat. 3 c. Ananos, n. 43, Nazianzenus orat. 30, n. 15,
Cvrillus Alexandrinus, Thesaur. assert. 22, etc. Ad haec enim
duplex responsio est.
Prima: Quod quacunque suppositione facta, auctoritates istae
minime sufficerent ad conciliandam quamdam orthodoxiae spe­
ciem iis opinionibus quae Christo secundum hominem defectum
scientiae attribuunt: tum quia veteres illi Patres ut iam dictum
est. unice solliciti fuissent de removendo defectu a Christi divi­
nitate contra positionem Arianam quae sola tunc in controver­
siam veniebat, et de humanitate eius non data opera ac firma
sententia, sed velut transmittendo argumenta fuissent locuti
tum praesertim qui non omnia quae veteres in quaestionibus
nondum eliquatis dixerunt, possunt etiam postea, facta iam in
Ecclesia doctrinae explicatione, tuto et catholice vel tradi vel
delendi. Id quidem rectissime animadvertit Cardinalis Franzelin,
de Incarn. thes. 42, et huius observationis legitimitas abunde
constat ex principiis alias expositis de divina traditione.
Verumtamen non est omnino cur concedamus Patres supra
citatos circa praerogativas assumptae humanitatis quocumque
tandem modo haesitasse, licet non ita clare locutos eos in quae­
stione nondum agitata aequum sit admittere. Et re quidem vera,
natura a Christo assumpta potest dupliciter considerari, inquit
Angelicus Q. 15, a. 3: < Uno modo secundum rationem suae
« speciei, et secundum hoc dicit Damascenus eam esse ignoran« tent et servilem ; unde subdit : Nam serva quidem est hominis

« natura eius qui fecit ipsam, et non habet Juturorum cognitionem.
«Alio modo potest considerari secundum id quod habet ex unione
«ad hypostasim divinam, ex qua habet plenitudinem scientiae
<et gratiae, secundum illud Ioan, I-14 : Vidimus eum quasi Uni1 genitum a Patre, plenum gratiae et veritatis 1>. Et ideo locutiones
de ignorantia Christi secundum hominem, duplicem sensum fe­
runt : quatenus scilicet, vel ignorasset absolute et simpliciter, vel
ignorasset solummodo quantum erat ex vi naturalis luminis hu­
mani intellectus. Porro multa sunt quae posteriorem hunc sen­
sum apud Patres, quorum auctoritas obiicitur, credibilem faciunt.
Primo modus quo loquuntur de progressu Christi in sapientia (1).
Secundo categorica et expressa affirmatio de eo quod Christus
qua homo sciebat iudicii diem (2). Tertio explicatio a Nazianzeno
suppeditata, orat. 30, n. 15 : « Horam quidem ut Deus cognitam
«habet, ignorat autem ut homo, si quis partem aspectabilem ab
«ea disiungat quae mente sola perspici potest». Id est, si abstractio fiat ab unione ad Verbum, in qua sola erat ratio exigitiva superioris illius ac plane supernaturalis scientiae quae ad
omnia praeterita, praesentia, et futura se extendebat. Et haec
etiam explicatio est Eulogii apud Photium, ubi supra; «Nudae
« puraeque humanitatis signum proprium est ignorantia. Hac ra« tione ergo Christi humanitati, ut simplici et purae humanitatis
«naturae consideratae, praecise secundum ea quae a seipsa habet,(*)
(*) Nazanz. Orat. 43, n. 28 : «Proficiebat, inquit, ut aetate, ita etiam
«sapientia et gratia. Non quod haec in illo incrementum caperent;
«quid enim eo quod a principio perfectum erat, perfectius esse possit ?
«sed quod haec paulatim detegerentur et elucerent». Et Cyrillus 1. 3 c.
Nestor, c. 4 : « At enim in sapientia factum esse incrementum dicis, ta«metsi quomodo id non stultum sit? Credimus enim ex ipso ventre atque
«utero virgineo, ipsum Emmanuel, cum Deus esset, hominem prodiisse
«plenum procul dubio sapientia et gratia quae illi naturaliter inerat.
«Quodnam igitur incrementum susciperet, in quo sunt omnes thesauri
«sapientiae.·..? Quomodo igitur proficere dictus est? Ut ego arbitror,
«quia Deus Verbum pro incremento et aetate sui corporis, divinorum
«illorum bonorum quae sibi inerant, manifestationem admetiebatur».
(') Cf. Chrysost. Horn. 77 in Matth. n. 11 ; Hilar. 1. 9 de Trinit.
c. 62; Hieron. in Matth. XXIV-36; August, de diversis quaest. Q. 60-65,
et 1. 13 de Trin. c. 19.

< adscribi poterit ignorantia». Eadem quoque Gregorii Magni,
1. io, epist. 39, ubi rem omnem brevi formula complectitur di­
cens, nosse quidem Christum, diem et horam iudicii in natura
humanitatis, sed tamen non ex natura humanitatis (*).
S 2·
Sed si salva orthodoxia, ignorantia in Christo concedi non
potest, quanto minus positivus error: praesertim vero error in
eius doctrina expressus, in eius praedicatione assertus, in ipso
evangelii principio positus. Quid enim, quaeso, magis fundamen­
tale in christianismo, quam quod doctrina Christi sit doctrina
infallibilis veritatis, et praedicatio eius, praedicatio de ipso divi­
nitatis fonte defluens ? Et hic nota quod verba Christi erant verba
Dei, non solum hoc sensu, quod quidquid in Christo humanitatis
erat, attribuendum fuit Deo ratione unitatis suppositi, ;quomodo et
ambulatio, comestio, passio, mors Christi, fuit ambulatio, comestio,
passio, mors Dei), sed eo etiam sensu, quod referebant ipsissimos
conceptus quos per humanitatem sibi hypostatice unitam ad nos
(*) Traditionis testimonium circa scientiam animae Christi optime
resumit Vacant, loco supra citato : «Avant Arius, les Pères ne parlent
« pas clairement de la différence qu’il y a entre la science divine et la
science humaine du Christ. Au IVe et au Ve siècle la controverse
avec les Ariens les amène à insister sur cette difference. Ils opposent
« la science divine du Christ à sa science purement humaine, sans s’ex« pliquer beaucoup sur la science surnaturelle que l’âme du Christ
« possédait. Cependant ils affirment tous cette science surnaturelle, et
« expliquent que la sagesse du Christ a progressé dans sa manifesta< tion plutôt qu’ en réalité. A partir du VIe siècle on affirme contre les
• agnoètes que le Christ,comme homme, n’a pas été soumis à l’igno« rance. S. Grégoire le Grand formule une distinction qui concilie tous
«les enseignements antérieurs, en disant que le Christ connaissait le
jour du jugement dans sa nature humaine, mais non par les lumières
«de cette nature... A partir du XIII’ siècle, les scolastiques distin«guent nettement trois sciences dans 1’ àme du Christ. Tous admettent
• que le Sauveur a toujours eu comme homme, la vision béatifique,
« et qu’ en raison de cette vision il n’ a jamais rien ignoré an sujet des
• créatures ».

dirigebat divinitas, iuxta illud Ioan. VII-16 : Mea doctrina non
tsl mea, sed eius qui misit me. Nota iterum quod non est simile
de Christo et de sanctis Dei hominibus per quos locutus est
Spiritus Sanctus. Isti enim fuerunt instrumenta separata, quae
identidem tantum assumebantur in organa divinarum communi­
cationum. At humanitas Christi fuit organum increatae Sapien­
tiae coniunctum et permanens, in quo procul dubio falsa opinio,
falsa sententia, falsa praesertim praedicatio nonnisi impie et
blasphematorie fingeretur. Praeterea, si fallibilis Christus, quo­
modo infallibilis Ecclesia ? Si pseudopropheta in eo quod se ha­
buisset ut totius fundamentum evangelii, quomodo adhuc credi­
bilis Christiana religio ? Denique, si pro haereticis semper habiti
sunt illi qui contra traditionem ecclesiasticam detorquebant ad
suos privatos sensus doctrinam Christi, quomodo non ultra hae­
reticas eas exegeses censebimus, quae ipsum destruunt princi­
pium de infallibili evangelii veritate, hactenus commune apud
eos omnes qui christiano nomine utcumque gloriabantur ? Caeterum, alibi demonstratae sunt duae sequentes propositiones.
Prima: Quod omnes textus evangelii qui afferuntur pro praemmtiato
a Christo fine mundi tamquam proxime et sine mora venturo, fue­
runt male a rationalistis et neocriticis intellecti. Secunda: Quod absque
fundamento erronea persuasio de imminente iam iudicio et parousia
Christi, in scriptis apostolicis passim respersa asseritur, imo con­
tra diserta ei expressa quae in iisdem inveniuntur testimonia
Ad ea ergo quae ibi dicta sunt, ne rem actam iterum agere
videamur, liceat benevolum lectorem remittere.
De conscientia demum filiationis divinae et vocationis messianicae quid dicendum, nisi quod mirum sane non est si quae­
stio de modo quo haec conscientia advenerit Christo, a rationa­
listis moveatur. Eis enim Christus est purus homo: filiatio divina
et vocatio messianica, aliquid ad solam mentalitatem pertinens;
conscientia vero eius, merum quoddam psychologiae phaeno­
menon. Consequens igitur est ut quaerant quo tempore, quibus
externis circumstantiis, qua interna evolutione, eiusmodi persuasio

:

(') Quaestiones de Novissimis (2° edit.) Q. S, § 2.

inceperit intrare in anima Christi. Sed totius quaestionis suppo*
situm absolute subtrahitur, semel ac vera creditur incarnatio
Dei, veraque hypostatica unio humanitatis ad Verbum. Statim
namque apparet, unionem hanc non esse de his ad quae poterat
sese extendere scientia naturaliter acquisita a Christo, cum nec
per immediatam sensus intimi perceptionem cognoscibilis esset,
nec per quamcumque illationem ab iis quae naturali experientiae
subliduntur. Apparet quoque conscientiam de qua nunc agitur,
per solam scientiam beatam vel etiam infusam haberi potuisse,
adeoque non per elaborationem seu evolutionem illam quam adstruunt neocritici. Quorum opiniones in hac parte, non solum
impetunt catholicam doctrinam de scientia animae Christi, verum
etiam intime cohaerent cum rationalistico errore quo eiusdem
Christi Domini nostri vera negatur divinitas.

QUAEST. XIII.
DE POTENTIA ANIMAE CHRISTI

Hucusque consideravimus quidquid perficit animam Christi,
vel in sua essentia (ut gratia), vel in ordine ad operationes im­
manentes (ut virtutes et scientia). Superest itaque dicendum de
perfectione eius quantum ad operationes transeuntes in exterio­
rem effectum, et sic succedit consideratio potentiae. Potentiam
dico activam ad extra, eodem scilicet sensu quo hoc nomen ac­
cipitur cum de Deo omnipotentia praedicatur.
Hic igitur, primum omnium sciendum est quod anima Christi
dupliciter considerari potest : < Uno modo secundum propriam
« virtutem sive naturalem sive gratuitam. Alio modo prout est
< instrumentum Verbi Dei sibi personaliter uniti» (x). Priori modo
habet potentiam ad operandum ut causa principalis ; posteriori
modo ut causa instrumentalis tantum. Et ad huius evidentiam
nota esse quosdam effectus ad quos naturalis virtus creaturae
omnino proportionatur: quosdam vero alios quorum proportioC) S. Thom, hic, art. 2 in corp.

de potentia ANIMAE CHRISTI

257

natum principium nequit esse virtus ex intimis creatae essentiae
exoriens, sed tamen potest supernaturaliter a Deo infundi crea­
turae; quosdam denique alios, quibus sola proportionatur virtus
divina, sicut producere aliquid ex nihilo, vel (quod eamdem in
agendo vim requirit atque independentiam), facere in subiecto
id ad quod nullo modo naturaliter est in potentia, puta operari
miraculum, aut aliud eiusmodi. Est igitur creatura, salva in om­
nibus necessitate motionis divinae, causa principalis effectuum
primi et secundi generis per virtutem propriam vel naturae vel
gratiae. Ad effectus vero tertii generis, seclusa creatione, ope­
rari quidem potest, sed pure instrumentaliter, hoc est, non per
virtutem activam naturalem aut gratuitam sibi inhaerentem, sed
quodam modo analogo ad modum quo causant physica quae
apud nos sunt instrumenta, cum deferunt virtutem artis in solo
artifice a quo moventur residentem.
„ Sic ergo manifestum est quod loquendo de potentia activa
animae Christi ad extra, necesse est distinguere ea quae potest
secundum propriam virtutem tum naturae tum gratiae, et deinde
ea quae potest ut organum sive instrumentum divinitatis. Porro,
quod attinet ad primum genus, non est cur specialis instituatur
disputatio. Est enim in Christo haec potentia omnino eiusdem
rationis ac in caeteris, servata semper proportione quam exigit
perfectionis excessus, sive in naturalibus donis, sive praesertim
in gratuitis. Et ideo S. Thomas hic, art. 2 in corp, dicit : « Po« tentiam habuit (anima Christi) ad illos effectus faciendos qui
«sunt animae convenientes, puta ad gubernandum corpus, et
< ad disponendos humanos actus, et etiam ad illuminandum per
«gratiae et scientiae plenitudinem omnes creaturas rationales
« ab eius perfectione deficientes, per modum qzio hoc esi
1 conveniens creaturae rationali ». Restat igitur sola consideratio de alio genere effectuum, hoc est, de iis quae potest
anima Christi ut instrumentum Verbo Dei coniunctum in per­
sona. Hinc :

De Verbo Incarnato

17

THESIS XXII.
(Art. 2-3)
Anima Christi, ut instrumentum coniunctum Verbo, ha­
buit per modum habitus potentiam ad faciendum omnia
miracula ordinabilia ad incarnationis finem. Specialiter
vero, et eadem de causa, eius potestati omnis dispositio
proprii corporis totaliter subdebatur.

-'- ' '*

Dicit Gregorius Magnus 1. 2 Dial. c. 30, quod sancti, non
solum orando et impetrando, sed etiam quandoque potestative,
ac per hoc cooperando, miracula faciunt. Quod qualiter esse possit,
exponit S. Thomas, de Pot. Quaes. 6, art. 4 in corp. «Constat,
« inquit, quod Deus solo imperio miracula operatur. Videmus
« autem quod imperium divinum ad inferiores rationales spiritus,
« scilicet humanos, mediantibus superioribus, scilicet angelis, per« venit, ut in legis veteris latione apparet. Et per hunc modum
< per spiritus angelicos vel humanos, imperium divinum ad cor« porales creaturas pervenire potest, ut per eos quodammodo na« turaepraesentetur divinum praeceptum, et sic agant quodammodo
«spiritus humani vel angelici ut instrumentum divinae virtutis
« ad miraculi perfectionem ». Hucusque S. Doctor. Sed, quid sit
huiusmodi praesentatio divini imperii ad naturam, merito inqui­
ritur. Imperium enim divinum est immediate efficax omnium quae
imperat, nec potest physice transire per instrumentum, ut me­
diante instrumento, physice pertingat ad effectum. Dico igitur,
tunc praesentari naturae divinum imperium, quando res natu­
ralis designatur ad miraculosam immutationem quae solo Dei
imperio perfici potest: designatur, inquam, ea efficaci ordinatione,
qua posita, iam debitum, necessarium, atque infallibile est ut sic
immutetur. Hac enim ratione res naturalis fit in actu proximo
suscipiendi in se omnipotentis imperii effectum, et plane verificatur metaphora qua dicitur praesentari ipsum imperium divi­
num . praesentari, id est, poni coram et veluti in praesentia, quia
tunc intimatur ut praesens imperium Dei, quando in natura in­

ducitur destinatio ad id quod hic et nunc requirit interventum
omnipotentiae cui ad nutum obediunt omnia. Et sic intelligo id
quod legitur in libro losue, X-12 : Tunc locutus est losue Domino
in die qua tradidit Amorrhaeum in conspectu filiorum Israel, dixitque coram eis : Sol, contra Gabaon ne movearis... Stetit itaque
sol in medio caeli..., obediente Domino voci hominis, et pugnante
pro Israel. Obediente, inquit, Domino voci hominis, i. e. exsequente Deo imperio omnipotentiae id quod ordinaverat homo.
At non homo ut homo, ex proprio arbitrio agens, sed homo or­
dinans in auctoritate et ut instrumentum Dei. Sic etiam intelligo
sacerdotem operari instrumentaliter ad transubstantiationis effe­
ctum; sic dico praesentari naturae divinum praeceptum, cum
virtute verborum transit panis in corpus Christi, et vinum in
sanguinem.
Hoc modo virtus instrumentalis ad miraculosas immutationes
non est virtus physica, sed magis pertinens ad intentiones in­
tellectus ordinantis, adiuncta voluntate. Et licet ad huiusmodi
ordinationes naturalis vis animae operetur (semper enim instru­
mentum aliquid de suo ponere debet), eis tamen efficacia non
competit, nisi prout fiunt in virtute supremi dominii quod solus
Deus habet in totum universum. Hinc analogia inter instrumenta
Dei in operatione miraculorum, et physica quae apud nos sunt
instrumenta artium, in duobus consistere videtur. Primo in hoc,
quod propriae operationi physici instrumenti respondet conversio
rationalis instrumenti ad rem naturalem quam destinat miraculosae immutationi. Tum secundo in hoc, quod physico motui quem in
operatione artis principale agens instrumento communicat, respon­
det destinationis efficacia fluens a voluntate Dei, certos sibi homi­
nes vel angelos in instrumenta patrandarum virtutum eligentis.
Sed nunc ulterius considerandum est quod praeter virtutem
instrumentalem proprie dictam, attendere oportet in physicis
ipsam permanentem instrumentalem formam, per quam res fit
habilis ad instrumentales operationes ; nam securis instrumenta­
lem quidem virtutem non habet nisi quando actu movetur ab
artifice, sed recepit formam instrumenti quando securis effecta
est. Unde S. Thomas, 3, q. 73, a. 3 ad 2um : « Instrumentum vir-

« tutem instrumentalem acquirit dupliciter, scilicet quando accipit
* formam instrumenti, et quando movetur a principali agente ad
«effectum». Porro id quod in instrumentis artium videre est,
proportionaliter quoque attendi potest in iis rationalibus instru­
mentis quae sibi eligit Deus ad opera naturam superantia. Nam
licet sacerdoti actu non insit instrumentalis virtus causativa transubstantiationis, nisi in ipsa actuali confectione sacramenti, permanenter tamen retinet formam instrumenti, scilicet characterem
per quem destinatur ad exercendas ex ofticio sacramentales actio­
nes sub Deo agente principali. Verum, quia omne quod recipitur
ad modum recipientis recipitur, instrumentalis forma in eo non
est ut in re inanimata, sed ut in instrumento quod ratione pollet
et libero arbitrio: quo fit ut ad actiones ad quas per characte­
rem deputatur, pro sua voluntate sese determinet, potens effectus
eas quando vult exercere. Unde tandem dicitur habere per mo­
dum habitus potentiam ad convertendum panem et vinum in
corpus et sanguinem Christi, quia habituum proprium est ut eis
utamur cum volumus. Eadem igitur ratione statuimus in prae­
senti, animam Christi habuisse per modum habitus potentiam ad
omnes immutationes miraculosas ordinabiles ad incarnationis
finem. Non quod virtus instrumentalis causativa miraculorum sit
verus habitus, sed quia humanitas a Verbo assumpta permanenter
constituta est in esse instrumenti, et quidem voluntarii ac liberi,
respectu quorumlibet miraculorum quae ad instaurationem om­
nium in coelis et in terra facere possunt. Permanenter, inquam,
constituta est in esse instrumenti, non tamen per quamdam qua­
litatem accidentalem superadditam, qualis est character, sed per
ipsam unionis gratiam ; nam ad nihil aliud assumpta est nisi ut
reparationis nostrae esset instrumentum, et ideo per ipsissimam
exsistentiam in Verbo rationem organi coniuncti consequitur.
Quare, paucis recapitulando praemissa, proponitur demon­
stranda sequens proportio : Sicut sacerdos habet per modum ha­
bitus potentiam ad miraculosam conversionem panis et vini in
corpus et sanguinem Christi, ita Christi anima ut Filio Dei hy­
postatice coniuncta habet per modum habitus potentiam, eamque
plane inconditionatam, ad omnia miracula quae possunt incarna-

bonis fini deservire ζ1). Et haec demonstratio, primo quidem ge­
neraliter perficitur quoad potentiam Christi respectu naturae ex­
terioris; tum secundo specialiter, respectu omnis dispositionis
sui proprii corporis.
§ i.

In primis habuit anima Christi potentiam ad facienda mi­
racula ut verum Verbi instrumentum. Nam Christus homo, ut
homo, potestative, et non solum orando, miracula patrabat. Sed
potestative miraculum facere, nihil aliud est quam agere ut in­
strumentum divinae virtutis ad miraculi effectionem. Ergo, etc.
Minor est evidens per se. Maior vero constat ex multis evangelii locis, puta Ioan. XI-43. Nam imperium istud, Lazare, veni
foras, ex humana etiam natura processisse manifestum est, quia
praemiserat Christus orationem, et nonnisi consequenter ad exau­
ditionem Patris, cui ut assolet, appropriât ea quae divinitatis
sunt, imperavit morti. Sed imperium praesentatum naturae con­
sequenter ad exauditionem huiusmodi, profecto nihil aliud esse
potuit quam imperium hominis, ut organi divinitatis. Et simile
argumentum trahi potest ex Matth. IX-6 : Ut autem sciatis quia
Filius hominis habet potestatem in terra dimittendi peccata, tunc
ait paralytico : Surge, tolle lectum tuum, et vade in domum tuam.
Indubium enim est quod Filius hominis, etiam qua talis, habuit
potestatem peccata dimittendi, quandoquidem et nobis illam com­
misit. Ergo etiam qua homo operatus est miraculum, huius suae
potestatis confirmativum; non autem qua homo, ut causa prin­
cipalis; ergo ut divinitatis instrumentum. Et eadem est ratio de
omnibus aliis miraculis Christi. Recte tamen Sancti Patres ope­
rationem miraculorum naturae divinae attribuere solent, eo quod,(*)
(*) Dico plane inconditionatam, ad differentiam potentiae sacer­
dotis quae non tantum ad unum miraculum alligatur, verum etiam ad
unum determinatum modum operandi illud, mediantibus verbis sacramentalibus ex opere operato. At potentia animae Christi nulli deter­
minato medio erat alligata, sed quibusvis modis pro arbitrio in actum
suum exire poterat: vel tactu, vel voce, vel simplici etiam voluntate.

ut notat S. Thomas art. 3 huius quaestionis, « virtus actionis
«non proprie attribuitur instrumento, sed principali agenti».
Sed et potentiam habuit anima Christi ad omnia miracula
ordinabilia ad incarnationis finem, quia ut bene animadvertit
Caietanus, instrumentum ductivum debet esse ad finem, et in
ratione instrumenti esse illi commensuratum. Unde ex hoc ipso
quod finis incarnationis est omnium instauratio, et anima Christi
proprium Verbi incarnati instrumentum effecta est, statim ha­
betur quod instrumentaliter potest ad omnia quae in huiusmodi
finem ordinantur. « Ad quod etiam dicta antiquorum doctorum
« concordant, qui humanam naturam in Christo organum quod« dam divinitatis posuerunt: sicut et ponitur corpus, organum
« animae. Aliter enim est animae organum corpus, et aliter ex·
« teriora instrumenta. Haec enim dolabra non est proprium ins« trumentum sicut haec manus; per dolabram enim multi pos« sunt operari, sed haec manus ad propriam operationem huius
«animae deputatur; propter quod manus est organum unitum
« et proprium, dolabra autem instrumentum extrinsecum et com< mune. Sic igitur et in unione Dei et hominis considerari po« test. Omnes enim homines comparantur ad Deum ut quaedam
«instrumenta quibus operatur. Deus enim est qui operatur in
« nobis et velle et perficere pro bona voluntate, secundum apo«stolum ad Philipp. II. Sed alii homines comparantur ad Deum
«quasi instrumenta extrinseca et separata; moventur enim a
« Deo, non ad operationes proprias sibi tantum, sed ad opera«tiones communes omni rationali creaturae... Sed humana nactura in Christo assumpta est ut instrumentaliter operetur ea
« quae sunt operationes proprias solius Dei, sicut est mundare
«peccata, illuminare mentes per gratiam, et introducere in per« fectionem vitae aeternae. Comparatur igitur humana natura
« Christi ad Deum sicut instrumentum proprium et coniunctum,
« ut manus ad animam » (*).
Fuit denique in anima Christi potentia miraculorum per
modum habitus, quatenus poterat ea uti prout volebat. Huc facit
(*) S. Thorn. 1. 4 c. Gent. 41.

illud Matth. VIII, 2-3: Domine, si vis poles me mundare. Nam,
ut notat Suarez, licet fuerit a leproso dictum, tamen quod ex
recta fide fuerit profectum, ipse Dominus ostendit dicens: Volo,
mundare. Et constat humanam hanc fuisse voluntatem, eo vel
magis quod Christus, dum inter nos versaretur, voluntatem di­
vinam, Patris voluntatem dicere solebat, non suam, ut patet ex
his et similibus locis : Non sicut ego volo, sed sicut tu, et iterum :
Meus cibus est ut faciam voluntatem Patris. Similiter Ioan. XI,
cum ante suscitationem Lazari orationem praemisisset, dixit se
id facere propter eos qui aderant, non quod ipse indigeret: Pater,
inquit, gratias ago tibi quoniam audisti me. Ego autem sciebam
quia semper me audis, sed propter populum qui circumstat dixi,
ut credant quia tu me misisti. Haec cum dixisset, voce magna
clamavit' Lazare, veni foras. Quo nihil significantius dici potest.
Si enim asserit se semper audiri ad operationem miraculorum,
huiusque rei conscium se esse, plane consequitur ipsum prout
volebat potuisse miracula efficere. Denique hanc habitualem po­
testatem probant multitudo, continuitas, excellentia, varietas si­
gnorum quae patravit Dominus circa omne creaturarum genus.
«Apparuerunt, inquit Chrysostomus, Hom. 12 in Ioan., angeli
«in terra cum gloria multa; sed ut servi et Domino obsequentes
«omnia faciebant; ipse vero ut Dominus et Imperator, etsi sub
«vili forma et habitu apparuerit. Attamen sic quoque creatura
« Dominum suum agnovit. Nam daemones undique fugiebant, ipsa
«mors repulsa interim, postea penitus abolita est; omne genus
«infirmatis solutum est; monumenta mortuos emittebant, morbi
« infirmos deserebant. Haec itaque omnia miracula colligens evan« gelista, quae in corporibus, quae in animis, quae in elementis...
«hanc mirabilem emisit vocem: Vidimus gloriam eius, gloriam
<l quasi Unigeniti a Patre, plenum gratiae et veritatis».
Quapropter Christus ut homo, in miraculorum operatione,
dupliciter a caeteris sanctis thaumaturgis distare dicendus est.
Primo in hoc quod operatio instrumentalis et operatio principalis
erat ab eodem supposito in duplici natura, divina et humana,
operante. Et ideo, ut postea dicetur, operatio miraculorum in

Christo vocatur operatio theandrica, quod in aliis non fuit. Se­
cundo distat, quia nullus alius sanctus virtutem miraculorum per
modum habitus habuit. Non enim alii quandocumque volebant,
miracula facere poterant, sicut Gregorius, in 2 Dial, ubi supra,
« probat per exemplum Pauli qui stimulum a se removeri pe< tiit, nec impetravit: et per exemplum Benedicti qui detentus
« fuit contra suam voluntatem per pluviam sororis precibus im«petratam». Quare, virtus ad cooperandum Deo in miraculis,
intelligitur in sanctis similis « gratiae prophetiae quae datur ad
« supernaturaliter cognoscendum, per quam propheta non potest
« quandocumque vult prophetare, sed solum cum spiritus pro« phetiae cor eius tangit, ut Gregorius probat in 1 Horn, super
« Ezechielem » f1).
Ad illud autem quod de Christo legitur, Marc. IV-5: Et non
poterat ibi virtutem ullam facere, nisi paucos infirmos impositis
manibus curavit, et mirabatur propter incredulitatem eorum, nota
quod causa finalis miraculorum Christi fuit fides in animis exci­
tanda. Erat enim spiritualis salvator afferens salutem non tem­
poralem, sed aeternam, cui suscipiendae idonei esse non pote­
rant nisi credentes. Et huius rei, Num. XXI, in serpente aeneo
illustris praecessit figura: qui aspiciebant, sanabantur. Quo posito, dico Christum non potuisse in civitate sua Nazareth vir­
tutem ullam facere defectu solius congruentiae in opere; videbat
enim finem miraculorum apud cives suos non esse obtinendum.
Nec obiicias ipsum fecisse miracula apud alios aeque indispo­
sitos, sicut in Corozain, Bethsaida, et Capharnaum. Nam in hoc
ipso secundum charitatis ordinem plus dilexit concives quam caeteros, nolens ut in patriam caderet terribile illud anathema : Vae
tibi Corozain...; verumtamen dico vobis, quia terrae Sodomorum
remissius erit in die iudicii. Hinc Hieronymus in c. 13 Matth.
dicit: « Non quod illis incredulis facere non potuerit virtutes
« multas, sed quod, ne multas faciens virtutes, cives incredulos
« condemnaret >.

(’) S. Thom, de Pot. q. 6, a. 4, in corp.

Nunc autem, quidquid pertinet ad potentiam instrumentaient
animae Christi supra suum corpus, non est nisi specialis appli­
catio doctrinae praecedentis. Et non habet maiorem difficultatem,
sed potius maiorem evidentiam ; si enim Christo subdebatur
mundus exterior, quanto magis propria caro.
Praeterea, ad finem incarnationis omnino requirebatur ut
Christus qua homo haberet potestatem in suam vitam corpo­
ralem, iuxta illud Ioan. X, 17-18: Ego pono animam (i. e. vitam)
meam, ut iterum sumam eam. Nemo tollit eam a me; sed ego pono
eam a meipso, et potestatem habeo ponendi eam, et potestatem habeo
iterum sumendi eam. Hoc mandatum accepi a Patre meo. Et ratio
est quia alias non potuisset Christus in cruce se offerre in ve­
rum ac proprium sacrificium. Nam etsi in sacrificiis cruentis
iugulatio materialis ad quemlibet de populo pertinere posset,
semper tamen requirebatur visibile ministerium sacerdotis con­
summantis victimae destructionem, et ordinantis illam ad cultum
Dei. Est enim sacerdos, proprius minister sacrificii. Unde in
V. T., occisio quidem victimae quandoque fiebat etiam a laicis,
sed necessario aderat sacerdos sanguinem de visceribus animalis
exceptum fundens super altare, et hoc modo sacrificalem formam
oblationi imponens J1). Similiter, non oportuit ut Christus hostia
simul et sacerdos semetipsum occideret, causam mortis sibi indu­
cendo; nam materialis mactatio ad carnifices pertinebat. Requi­
rebatur tamen visibilis eius actio consummans seu ordinans de­
structionem in honorem Dei, eamque constituens in esse oblationis sacrae. Haec porro esse non potuit simplex et mera permissio qua in se admisit impias furentium ludaeorum manus, eo
quod permittere se occidendum, victimae est oblatae, non sacerdotis offerentis. Fuit igitur actus humanae voluntatis sensibiliter
manifestatus quo clamans voce magna, potestative deposuit animam
suam, id est, admisit mortem, quam etsi naturaliter ex illatis cru(’) Cfr. 2 Paralip. XXX-16.

datibus consequentem, potens tamen erat suo arcere imperio.
« Fuit mors Christi, ait S. Thomas, Comp, theol. c. 230, nostrae
« morti conformis, quantum ad id quod est de ratione mortis,
<quod est animam a corpore separari: sed quantum ad aliquid
« mors Christi a nostra morte differens fuit. Nos enim morimur
« quasi morti subiecti, ex necessitate vel naturali vel alicuius
<·. violentiae nobis illatae. Christus autem mortuus est, non ne« cessitate, sed potestate et propria voluntate. Unde dicebat.
< Ioan. X: Potestatem habeo ponendi animam meam, et iterum
« sumendi eam. Huius autem differentiae ratio est, quia naturalia
« voluntati nostrae non subiacent... Quidquid autem in Christo
« secundum humanam naturam erat naturale, totum eius volun« tati subiacebat propter divinitatis virtutem, cui subiacet tota
« natura. Erat igitur in potestate Christi, ut quamdiu vellet, anima
< eius corpori unita remaneret, et statim cum vellet separaretur
« ab ipso. Huiusmodi autem virtutis indicium Centurio cruci
« Christi assistens sensit, dum eum vidit clamantem expirare, per
« quod manifeste ostendebatur quod non sicut caeteri homines
« ex defectu naturae moriebatur. Non enim possunt homines cum
« clamore spiritum emittere, cum in illo mortis articulo vix etiam
« possint palpitando linguam movere... Non tamen dicendum est
« quod Christus ipse se occiderit. Ille enim dicitur aliquem occi« dere, qui ei causam mortis inducit; non tamen mors sequitur,
« nisi causa mortis naturam vincat, quae vitam conservat. Erat
« autem in potestate Christi ut natura causae corrumpenti ce« deret vel resisteret, quantum ipse vellet; ideo et ipse Christus
«voluntarie mortuus est, et tamen ludaei occiderunt eum».
Itaque voluntaria vitae depositio fuit actio proprie sacerdotalis,
per quam sua sacrificio crucis forma fuit indita. Sicut enim Aaronicus sacerdos sanguinem victimae effluentem fundebat super
altare Dei, ita sacerdos Christus vitam quam a se nemo per
violentiam abstulit, reposuit in manibus Patris, et sic per pro­
prium sanguinem introivit semel in sancta, aeterna redemptione
inventa.
Si tamen anima Christi consideretur secundum propriam na­
turam ac virtutem, constat quod non poterat proprium corpus

•

i « <*
> .k··

l *

DE

POTENT!A

ANIMAE

CHRISTI

207

a naturali dispositione immutare, sicut etiam non poterat hoc
modo removere corpora exteriora a regulari cursu legum natu­
ralium. Unde Damascenus ad propriam divinitatis virtutem, et
ad instrumentalem animae potentiam quam hucusque exposui­
mus respiciebat, cum dixit: < In Domino, quae naturalia erant,
« voluntatem minime praevertebant. Neque enim coactum quid
< in eo conspicitur, sed omnia voluntaria. Volens enim fame, vo«lens morte, volens siti affectus est » (x).
Nota. Ex dictis apparet non posse ullatenus attribui animae
Christi omnipotentiam respectu miraculorum, tum quia omnipo­
tentia (simpliciter) dicit potentiam supremam ac principalem, tum
quia extenditur ad omnia, et non restringitur ad ea solum quae
sub incarnationis fine comprehenduntur.
Nunc autem nihil prohibet dicere quod Christus habuit omni­
potentiam secundum quid, quatenus potuit et potest efficere omnia
quae sunt in sua voluntate, eo modo quo in ea sunt. Imo ratio
affirmandi est evidens, quia nemo in scientia et prudentia per­
fectus, aliquid absolute vult quod suae potestati non subiacet;
sed anima Christi nullum habuit in scientia et prudentia defe­
ctum. Considerandum tamen quod Christus potuit velle aliquid,
non absolute sed limitate, seu potius voluntate non beneplaciti,
sed signi, sicut cum Marc. VII dicitur quod ingressus domum,
neminem voluit scire, et non potuit latere. Sensus enim est
quod voluit adhibere omnia media naturalia hic et' nunc occur­
rentia ad hoc ut maneret incognitus, idque pro eruditione no­
stra, quin tamen ferretur intentio eius in ipsam obtentionem finis.
Hactenus de perfectionibus a Filio Dei in humana natura
coassumptis.
QUAEST. XIV-XV.
DE DEFECTIBUS COASSUMPTIS A FILIO DEI.

Postquam dictum est de iis quae pertinent ad perfectionem
naturae humanae in Christo, dicendum tandem est de defectibus
coassumptis a Verbo in hac vita mortali. Et primo de defectibus
(‘) De fide orthod. 1. 3, c. 20.

tam corporis quam animae absolute consideratis. Secundo de
iisdem prout poterant componi cum statu comprehensoris in quo
fuit Christus quantum ad animam, a primo instanti suae con­
ceptionis.
THESIS XXIII.
(Quaest. 14. — Quaest. 15. Art. 1-7).

Christus convenienter assumpsit pro statu viae defe­
ctus qui consequuntur ex peccato communi totius naturae,
et non repugnant plenitudini scientiae et gratiae : illos sci­
licet omnes et solos, qui ad passibilitatem tam corporis
quam animae pertinebant.

Haec positio, primo quidem generaliter adstruit quinam de­
fectus debeant Christo viatori attribui, quinam vero debeant re­
moveri. Tum deinde explicat in speciali rationem ac modum ea­
rum quas de facto a nobis assumpsit, infirmitatum.

Triplex est defectuum humanorum categoria. Quidam sunt
qui ex particularibus causis in singulis hominibus innascuntur,
sicut caecitas, lepra, morbus caducus, etc. Et isti absolute remo­
ventur a Christo, sive proveniant ex propria culpa hominis (puta
ex inordinato victu), sive causentur ex deficientia virtutis formativae in genitoribus. De illis enim solis sermo est qui commu­
nes sunt toti naturae. Verum secundo, in iis ipsis communibus
defectibus quidam inveniuntur repugnantes perfectioni scientiae
et gratiae, sicut ignorantia, difficultas ad bonum, pronitas ad ma­
lum sive fomes peccati. Neque hos Christus assumpsit. Unde
tertio, remanent ii qui ad passibilitatem et mortalitatem perti­
nent, sicut esuries, sitis, lassitudo in labore, dolor, tristitia, atque
ita porro. Hos defectus vocat Damascenus, (de fide orth. 1. 3,
c. 20), naturales et indetreclabiles passiones. Naturales quidem,
quia sponte fluunt ex principiis naturae humanae, et nonnisi
praeternaturaliter in statu innocentiae impediebantur. Indetre-

ctabiles vero, quia cum plenitudine gratiae et scientiae sunt componibiles, et morali perfectioni nihil derogant. Hos etiam dicitur
Christus assumpsisse, non contraxisse, quia illud contrahitur, quod
simul cuin sua causa trahitur; causa autem communium defe­
ctuum in natura humana fuit de facto peccatum; unde cum pec­
cati maculam Christus ex sua origine non habuerit, nulli fuerunt
in eo defectus contracti, sed magis assumpti. Porro, etsi fuerint
assumpti etiam quoad naturalem necessitatem eis subiacendi,
adhuc recte dixit Damascenus ubi supra, naturales infirmitates
nostras voluntatem in Domino minime praevertisse: tum quia
per potestatem miraculorum poterat semper illas impedire, tum
quia nunquam eis repugnabat voluntas ut ratio, licet repugnaret
voluntas ut natura prout infra dicetur, Quaest. 18.
Nunc igitur, ad demonstrationem positionis quod attinet,
quaestio esse potest, vel de facto, vel de convenientia facti.
Factum continetur his et similibus testimoniis : Deus Filium
suum mittens in similitudinem carnis peccati (*■), id est, in carne
simili carni peccatorum, passibili scilicet et mortali. Item: De­
buit per omnia fratribus similari (2), utique quantum ad nostrae
naturae infirmitatem, prout totius declarat contextus apostoli.
Est autem sermo, ut constat, de solis defectibus communibus
qui in omnibus hominibus reperiuntur, a quibus tamen neces­
sario excipi debet quidquid facit ad minorationem scientiae et
sanctitatis, iuxta illud evangelii : Habitavit in nobis plenum gra­
tiae et veritatis. Non ergo in defectibus assumptis includitur igno­
rantia, non fomes peccati, non inclinatio ad malum; quia etsi
fomes in sanctis non sit damnationis, ut loquitur apostolus ad
Rom. VIII—i, facit tamen ut in eis aliquid inveniatur adhuc re­
pugnans legi Dei, et nondum subiectum formae sanctificanti. Si
autem interior ad malum inclinatio obstat quominus sint in gra­
tia perfecti etiam ii qui gratiam participant, quanto magis fuit
incompossibilis cum absoluta plenitudine illius qui-ab initio un­
ctus est Sanctus Sanctorum. Hinc Damascenus, loco superius ci­
tato: « Christum porro naturales minimeque reprehendendas
•3

Rom. VIII-3.
Heb. II-17-

« hominis passiones assumpsisse confitemur. Nam suscepit to< tum hominem et quaecumque hominis sunt, excepto peccato.
« Naturales porro et inculpatae passiones hae sunt, quae in vio« lati praecepti poenam humanae vitae irrepserunt : velut fames,
« sitis, defatigatio, labor, lacrymae, interitus, mortis fuga, metus
x et agonia ex qua sudores et sanguinis guttae, auxilium ob na« turae infirmitatem ab angelis allatum, aliaque id generis, quae
« quidem natura universo hominum generi conveniunt. Omnia
< igitur assumpsit, ut omnibus sanctitatem conciliaret. Tentatus
« est, vicitque, ut victoriam nobis pararet... Caeterum malus ille,
« extrinsecus, non suggestis cogitationibus, Christum adortus est,
« quemadmodum et Adamum, etc. ». Consonant et Gregorius M.,
Horn, ii in evang., dicens: «Qui in utero Virginis incarnatus
« in mundum sine peccato venerat, nihil contradictionis in se« metipso tolerabat. Tentari ergo per suggestionem potuit, sed
«eius mentem peccati delectatio non momordit».
Nunc antem convenientia praedictorum multis rationibus ap­
paret. In primis, supra enumerati defectus debuerunt esse in
Christo, ut pro peccato satisfaceret. Deinde ut patientiae nobis
exhiberet imitandum exemplar. Tertio ut fidem incarnationis con­
firmaret, et phantasticae carnis removeret suspicionem. Denique
ut misericors fieret et fidelis pontifex ad Deum, iuxta apostoli
doctrinam, Hebr. II. Dico, ut misericors fieret, ea utique miseri­
cordiae quae ab experimental! miseriae cognitione procedens, con­
sistit in vero compassionis affectu. Nam haec est misericordia
veluti propinqua ac vicina nobis, qua nos indigemus, utpote ita
a natura comparati, ut medias inter tribulationes ad eos potis­
simum confugiamus, quos eorundem malorum participatio miseris
succurrere docuit.
At non decebant Christum illae poenae peccati quae repu­
gnant perfectioni sanctitatis; imo nec iuvissent ad satisfactionem
pro peccato..« Provenit enim peccatum hominis ex hoc quod a
« Deo avertitur, conversus ad commutabilia bona. Punitur au« tern homo pro peccato in utrisque. Nam et privatur gratia et
«caeteris donis quibus Deo coniungitur, et meretur etiam pati
« molestiam et defectum in eo propter quod est a Deo aversus.

«Ille igitur ordo satisfactionis requirit ut per poenas quas pec«cator in bonis commutabilibus patitur, revocetur ad Deum.
«Huic autem revocationi contrariae sunt illae poenae quibus
«homo separatur a Deo. Nullus igitur per hoc Deo satisfacit,
« quod privatur gratia, vel quod ignorat Deum, vel quod habet
«inordinatam animam, quamvis hoc sit poena peccati; sed per
«hoc satisfacit, quod in seipso aliquem dolorem sentit, et in ex«tenoribus rebus damnum. Non igitur Christus illos defectus
«assumere debuit, quibus homo separatur a Deo, licet sint poena
«peccati, sicut privatio gratiae, ignorantia, et huiusmodi. Per
« hoc enim minus idoneus ad satisfaciendum redderetur. Quin
«imo, ad hoc quod esset auctor humanae salutis, requirebatur
« ut plenitudinem sapientiae et gratiae possideret, sicut iam
«ostensum est», f1). Conveniens ergo fuit, imo necessarium, ut
defectus huic plenitudini oppositos in se non sumeret. Sed nec
etiam conveniebant defectus corporales ex particularibus corru­
ptionibus in singulis personis contingentes. Nam isti defectus
per se non fluunt ex humanae naturae principiis, imo conse­
quuntur causas quae in Christo esse non potuerunt, cum ipse
nihil unquam inordinatum in regimine suae vitae exercuerit, et
nulli vitio formatio eius in utero virgineo potuerit esse obnoxia.
Accedit quod iidem defectus ad derogationem dignitatis in ali­
quo pertinere videntur. Denique assumptio eorumdem ad satis­
factionem non fuit necessaria, cum abunde ad eam sufficeret
communis naturae infirmitas.
Sed iam ad penitiorem considerationem susceptae a Christo
passibilitatis deveniendum est, prout enuntiatum habes in altera
huius positionis parte.

§ 2.
Primum omnium scito quod duplex est passibilitas, pro
quanto passio stricto vel largo sensu sumitur.
Passio propriissime accepta, est motus alterationis, quo sci­
licet removetur patiens a convenienti dispositione, et transmu­
tatur in deterius, incipiens corrumpi. Et hoc modo passio non
(■) S. Thom., Comp. theol. c. 226.

est nisi in corruptibilibus, ac per consequens, in solis corporeis.
Sed quia in corporeis sensitivis alteratio dupliciter contingit,
duplex etiam passio proprie dicta distinguitur: corporalis nimi­
rum. et animalis. Et passionem corporalem dico eam quae fit
secundum laesionem membrorum vel organorum irritationem,
sicut cum Christus esuriit, fatigatus est ex itinere, flagellis cae­
sus est, et cruci affixus. Passio vero animalis ea est qua altera­
tur homo absque laesione organorum secundum affectiones ap­
petitus sensitivi, sicut cum Christus in horto coepit pavere et
taedere et contristari usque ad mortem. De hac animali passione
scribit Caietanus in 1-2, q. 22, a. 1 : « Absolute loquendo, omnis
« passio animae est cum aliqua disconvenienti mutatione (cor« poreaj, quia cordis motus intenditur aut remittitur a suo na
« turali motu, et ex hoc H ae operationes animae quas vocamus
« eius passiones, habent rationem et nomen passionis. Verum quia
« inter disconvenientes mutationes datur latitudo, et minus di« sconveniens respectus magis disconvenientis habet rationem
« melioris, ideo passiones illae quae ad deterius declinant
i b
< *** » 1
< magis proprie passiones dicuntur. Declinant autem in dete« rius mutationes illae, cum sunt materia passionum consisten« tium in fuga seu retractione, ut timor et tristitia, quam illae
« quae sunt materia passionum consistentium in extensione seu
«prosecutione, ut amor et laetitia, quia vita humana consistit in
« vitali extensione cordis ad totum corpus. Et propterea in lit« tera dicitur, quod tristitia habet magis rationem passionis quam
< laetitia. Ista enim disconvenientiam solam intensionis motus
«habet; illa ultra disconvenientiam remissionis motus, habet
« motum contrarium vitali expansioni cordis ad corporis par« tes » ^). Et haec est ratio quare, cum de passibilitate Christi
sermo est, passionibus corporalibus annumerari solent solae in­
teriores passiones timoris, taedii, moestitiae, etc., etsi alias ha-

fe

(’) Quod amor, gaudium, laetitia, prout in appetitu sensitivo, adhuc
vere habeant rationem passionis, facile ostendit S. Thomas de Verit.
q. 26. a. S, ex hoc quod per has affectiones cor dilatatur vel accendi­
tur, vel qualitercumque disponitur aliter quam sit eius communis di
spositio : «Unde ex huiusmodi affectionibus aliquem mori contingit >.

buerit Christus quae sunt respectu boni appetibilis, in quibus
etiam vere salvabatur passionis ratio (x).
Et haec quidem praemissa velim de passione proprie dicta.
Nunc autem, quia ut dicitur de Verit. Quaest. 26, a. 1, passio
proprie dicta est cum quadam abiectione dispositionis conve­
nientis, prout patiens ab ea dispositione transmutatur in contra­
rium, ideo ampliatur nomen passionis secundum usum loquen­
tiam, ut pati dicatur illud quod qualitercumque impeditur ab eo
quod sibi competit, sicut, si dicamus hominem pati cum prohi­
betur suam facere voluntatem, vel cum accidit ei aliquid quod
naturali tendentiae voluntatis repugnat. Et in hoc sensu passio
nihil aliud est quam afflictio in appetitu intellectivo consequens
(*) Ex propria ratione oppositarum passionum de quibus nunc
sermo, explicabis agoniam Christi in horto. Cum enim instaret tempus
quo pro nostra omniumque salute pati decreverat lesus Dominus no­
ster, applicavit animae suae potentias circa huius suae passionis cau­
sas, rationes, acerbitatem, ordinemque universum. Hinc ergo natura­
liter oriri debuerunt in appetitu sensitivo tristitia et timor proportionata magnitudini mali apprehensi. Hinc quoque transmutatio corpora­
lis quae ad vitam pellendam suffecisset, nisi fuisset subsecuta contraria
impressio. Nam in timore sequitur ex parte corporis contractio caloris
et spirituum ad interiora, inquit Angelicus 1-2, Q. 44, a. 1. Et fuit tam
intensa, ut i ure meritoque diceret : Tristis est anima mea usque ad mor­
tem. Sed ecce apparet consolator angelus, cuius aspectus provocat in
phantasia terribilibus undique obiectis praeoccupata, contrarias audaciae,
aliasque id genus passiones. Debuit ergo accidere nova transmutatio
corporalis opposita priori,, et prior quidem trahebat ad mortem, poste­
rior revocabat ad vitam. Inde agonia quam Lucas expresse commemo­
rat ut consequentem angeli adventum. Quippe nova haec humorum ac
spirituum impulsio fieri non potuit sine conatu et lucta vehementi (quod
est de ratione agoniae), velut si quis toto impetu antrorsum currens
retrahatur versus punctum e diametro oppositum. Et si licet parva com­
ponere magnis, hanc luctam, hunc conatum nos etiam experimur, cum
in timore terribilis somnii prius constituti subito excitamur, et a sensu
timoris ad regularem statum revocamur. Agoniam ergo Christi cense­
rem fuisse vim illatam sanguini seu humoribus, qui prius per vehemen­
tem tristitiam contracti, rursus ad extremitates missi sunt, in tantum
ut sanguis etiam pelleretur extra, et foras erumperet. Cf. Calmet, dis­
sert. de sudore sanguineo D. N. I. C.
De Verbo incarnato

apprehensionem coniunctionis cum malo. Hoc sensu patiuntur
tam angeli quam animae separatae in inferno. Hoc etiam sensu
patiebatur Christus secundum superiorem animae partem, cum
in cruce clamans dicebat: Deus meus, Deus meus, utquid me
dereliquisti /
His igitur praenotatis, manifestum est quod de passibilitate
Christi prout secundum laesionem organorum seu membrorum
corporis attenditur, nihil speciale dicendum occurrit. Item, quod
attinet ad passibilitatem improprie dictam, prout anima eius fuit
spirituali afflictioni et tristitiae obnoxia, gravis equidem habe­
tur difficultas, sed quae tota versatur circa coexsistentiam huius­
modi doloris cum gaudio beatifico, et ideo relinquitur exponenda
ac dissolvenda in propositione sequenti. Restat itaque dubium
circa passibilitatem quae attenditur secundum operationes appe­
titus sensitivi, eo quod fuerunt philosophi qui passiones has ab
animo sapientis, tamquam morali perfectioni repugnantes, elimi­
nandas esse censuerunt.
Videri ergo posset, passiones appetitus sensitivi non fuisse
Christo convenientes, nam primo passiones impediunt iudicium
rationis et diminuunt voluntarium.
Praeterea, vel versantur circa appetibile, ut amor et gau­
dium, vel circa refugibile, ut timor et ira. Sed sapientis est non
commoveri ex prosperis, sicut nec deprimi ex adversis, quia
unum est bonum verum, nimirum bonum virtutis, quod inter
prospera et adversa semper idem est in sapiente.
Adhuc, passiones tristitiae, timoris, aliaeque eiusmodi, contrariantur fortitudini et retrahunt rationem a prosecutione boni
virtutis. Si ergo removetur a Christo concupiscentia ex hoc
quod est inclinatio ad malum, pari ratione debuit removeri ab
eo timor ac moestitia, iuxta illud Is. XLII-4 : Non erit tristis ne­
que turbulentus.
Denique, in anima bene ordinata omnes motus debent esse
sub dominio rationis seu voluntatis, et quidem voluntatis con­
sideratae secundum propriam virtutem vel naturae vel gratiae,
et non solum secundum potentiam instrumentalem quam forte
habet ad patranda miracula. Sed motus passionum appetitus sen-

sitivi non poterant hoc modo esse sub dependentia voluntatis
in Christo; dictum est enim supra, quoc passibilitas fuit ab eo
assumpta, etiam quoad naturalem necessitatem eis subiacendi.
Oportet igitur in Christo agnoscere solas passiones corporales,
nullo modo autem animales.
Sed contra est, quod dicit Augustinus, 1. 14 de Civ. Dei,
c. 9, n. 3: «Etiam ipse Dominus in forma servi agere vitam
«dignatus humanam, adhibuit eas (passiones) ubi adhibendas
« esse iudicavit. Neque enim in quo verum erat hominis corpus
«et verus hominis animus, falsus erat humanus affectus. Cum
«ergo eius in evangelio ista referuntur, quod super duritiam
«cordis ludaeorum cum ira contristatus sit (Marc. III-5); quod
« Lazarum suscitaturus etiam lacrymas fuderit (Io. XI-35); quod
« concupiverit cum discipulis suis manducare pascha (Luc. XXII«15); quod propinquante passione, tristis fuerit anima eius
«(Matth. XXVI-38) : non falso ista referuntur. Verum ille hos
« motus, certae dispensationis gratia, ita cum voluit suscepit
« animo humano, ut cum voluit factus est homo ». Consonat
et Ambrosius, 1. 10 in Lucam, c. 22: « Tristis est, inquit,
anima mea. Et alibi: Nunc anima mea turbata est valde. Non
« ergo suscipiens, sed suscepta turbatur. Anima obnoxia pas« sionibus, divinitas libera... Suscepit enim animam meam, su«scepit corpus meum. Non me fefellit, ut aliud esset, et aliud
«videretur ».
Respondeo itaque dicendum quod in passionibus animae est
aliquid quasi materiale, scilicet transmutatio alterans corpus, et
aliquid quasi formale, id est, operatio appetitus sensitivi f1). Porro
ipsa operatio appetitus sensitivi non est unquam defectuosa nisi
per accidens, quatenus scilicet vel fertur in illicita, vel praeve­
nit iudicium rationis, vel denique excedit iustum modum, impe­
diens rationem a faciendo ea quae sibi conveniunt. Et deordinatio quidem eiusmodi vere repugnat consummatae plenitudini
(') «Attendendum in omnibus animae passionibus, quod transmit« tatio corporalis quae est in eis materialis, est conformis et proportio< nata motui appetitus qui est formalis, sicut in omnibus materia propor­
tionate formae». S. Thom. 1-2, Quaest. 37, a. 4, in corp.

moralis perfectionis; sed sicut non est de essentiali ratione pas­
sionum animae, ita nec fuit aliquatenus in Christo. Illud igitur
quod
ad defectum pertinet in passionibus nostris non est
nisi materiale, hoc est, alteratio corruptiva compositi ex qua ope­
ratio ipsa nomen passionis sortitur. Hic tamen defectus non per­
tinet ad ordinem moralem, ut constat, sed ad ordinem physicum,
et consequitur conditionem mortalitatis in qua nobiscum Christus
communicavit. Non ergo perfectioni ei debitae quidquam dero­
gatur, sed imo imperfectio potius in eo fuisset, si absque his
passionibus conversatus esset inter nos. Recte enim Augustinus,
1. 14, de Civ. Dei, c. 9, n. 4: « Dum vitae huius infirmitatem
« gerimus, si eas omnino nulla habeamus, tunc potius non re« cte vivimus. Vituperabat enim et detestabatur apostolus quos« dam, quos etiam esse dixit sine affectione fRom. I-31). Culpa« vit etiam illos sacer Psalmus, de quibus ait: Sustinui qui si« mut contristaretur, et non fuit. Nam omnino non dolere, dum
« sumus in hoc loco miseriae, profecto, sicut quidam etiam apud
« saeculi huius litteratos sensit et dixit, non sine magna mer« cede contingit, immanitatis in animo, stuporis in corpore... Porro,
« si απάθαα illa dicenda est, cum animum contingere omnino
« non potest ullus affectus, quis hunc stuporem non omnibus
« vitiis iudicet esse peiorem ? ».
Ad i1™ ergo dicendum quod passiones impediunt indicium
rationis et diminuunt voluntarium, cum rationem praeveniunt,
eamque pertrahunt. Sed secundum quod consequuntur ad volun­
tatem, sic magis addunt ad bonitatem actus duplici ratione
« Primo per modum signi, quia passio ipsa consequens in infe« riori appetitu est signum quod sit motus voluntatis intensus ;
«non enim potest esse in natura passibili, quod voluntas ad ali« quid fortiter moveatur, quin sequatur aliqua passio in parte
« inferiori... Secundo per modum adiutorii, quia quando voluntas
« iudicio rationis aliquid eligit, promptius et facilius id agit si
« cum hoc passio in inferiori parte excitetur, eo quod appetitiva
« inferior est propinqua ad corporis motum. Et hoc est quod Phi«losophus dicit in 3 Ethic., inducens versum Homeri: Virtutem
« et furorem erige, quia videlicet cum aliquis est virtuosos vir-

< tute fortitudinis, passio irae electionem virtutis sequens facit
«ad maiorem promptitudinem actus. Si autem praecederet, vir« tutis modum perturbaret » (1).
Ad 2um dicendum quod virtus, etsi sit magnum bonum homi­
nis, non tamen est unicum bonum circa quod versari debet affectus:
tum quia non est ultimus finis humanae vitae, tum quia multa bona
sunt infra virtutem, quae ordinate secundum rationis dictamen ap­
petuntur. Accedit quod non sibi soli virtutem appetit sapiens, sed
et aliis, et ideo pro deficientia aliorum a virtute, necnon et pro
malis quae inde incurrunt, recte dolet et contristatur.
Ad 3um dicendum, tristitiam et timorem non contrariari vir­
tuti nisi sint praeter et contra rationem, quod contingit dupli­
citer. Vel quia habent pro obiecto mala non vera, sed apparentia
tantum, vel quia iustam mensuram excedunt, in tantum ut vo­
luntatem deliberate operantem aut retrahant aut retardent ab
officio suo. Sed neutrum fuit in Christo, nam timor et tristitia
eius respiciebant mortem crucis, necnon et peccata hominum cum
omnibus consectariis eorum, quae omnia iudicio rectae rationis
sunt mala verissima. Insuper, non retardabant voluntatem ab
exsequendo beneplacito Patris, et ideo negatur paritas cum con­
cupiscentia, quia concupiscentia nominat motum appetitus sen­
sitivi praecise in quantum praevenit rationem et exorbitat a re­
gula eius.
Ad 4um denique concedendum quod passiones debuerunt
esse sub proprio dominio animae Christi quoad operationem ap­
petitus sensitivi. Siquidem appetitus ille natus est regi per ra­
tionem tamquam per motorem proprium et connaturalem, et ideo,
absoluta perfectio moralis perfectum requirit dominium super
operationem ipsam. Nunc autem, de alteratione corporali adiuncta
non currit eadem ratio. Non enim oportet ut in sensu composito
operationis, sit sub propria virtute voluntatis: quia lege physica
cum operatione connectitur, et nonnisi miraculose, pro praesenti
statu unionis animae cum corpore, nata est impediri. Defectus
igitur ex hac parte incidens ordinem moralem nequaquam ingreC) De Verit., q. 26, art. 7 in corp.

ditur, ut per se constat, et paulo supra sufficienter fuit declara­
tum. Unde huic etiam difficultati videtur fieri satis.
Adhuc tamen contra omnes praecedentes solutiones instantia
heri forsitan posset ex hoc quod fuerunt viri fortes, imo et fe­
minae qui mortem etiam crudelissimam absque timore obierunt,
aut certe absque ostensione timoris. Et quod magis est, non de­
fuerunt qui cum maxima spiritus exsultatione martyrium fece­
runt, quemadmodum de S. Agatha legitur, quae glorianter ibat
ad carcerem quasi ad epulas invitata, et de S. Andrea, cuius
notus est iubilus in conspectu crucis, et de S. Ignatio qui be­
stias sibi paratas cogitans, vix prae laetitia sui compos erat.
Quae quidem ad laudem fortitudinis eorum quam maxime facere
videntur. Quomodo ergo in Christo qui timorem non solum ha­
buit, sed et palam demonstravit, (nam coepit pavere et taedere ;
et dixit illis: tristis est anima mea usque ad mortem, et reliqua, :
quomodo, inquam, non erit ex hoc capite perfectionis diminutio?
Sed ad hoc dicendum est primo, Christum multo magis
quam caeteros esse potuisse absque tristitia et pavore, ratione
pleni et absoluti dominii in appetitum inferiorem: voluntarie ta­
men assumpsisse eiusmodi affectus propter fines supra decla­
ratos, § i. In quo quidem, nedum minoratae, imo potius excel­
lentissimae fortitudinis laus continetur: et tanto magis eminens,
quod absentia timoris in quibusdam martyribus causam habebat
speciale donum Dei, qui in hoc ipso infirmitati eorum indulgebat, ut
coram mundi potestatibus illustrius testimonium darent veritati.
Si autem sermo sit de ostensione timoris, nota bene quod
tam ostensio quam dissimulatio secundum virtutem esse potest,
vel contra virtutem. Secundum virtutem, si fiat quando oportet,
ubi oportet, propter quod oportet, et eo modo quo oportet. Contra
virtutem vero, si quando non oportet, ubi non oportet, propter
quod non oportet: ut si quis ostenderet ex pusillanimitate, vel
e contra, stoico more dissimularet ad iactantiam et ad captandam
gloriam hominum. Porro, assumptum timorem Christus ostendere
debuit : tum ut exemplo suo doceret nos qualiter summa etiam
fastidia nostra voluntati Patris postponere debemus : tum ut in
via desolationis ductor nobis praeiret, ac per hoc, miseris et af-

llictis levamen afferret: tum denique ut convinceret nos, se non
apparentiam tantum malorum nostrorum suscepisse: non me fe­
fellit, ait Ambrosius, ut aliud esset, et aliud videretur. Sed et
hunc suum angorem ostendit quando et ubi oportuit : in horto
scilicet, cum intimis familiaribus adhuc conversans, antequam
traderetur. O quanta in hoc stupendo evangelii verbo documenta:
coepit pavere et taedere !
Sed iam de compossibilitate passibilitatis tam corporis
quam animae cum gaudio visionis beatificae gravior occurrit
difficultas. Ad cuius elucidationem sequens statuitur propositio.

THESIS XXIV.
(Quaest. 15. Art. 10).

Speciali miraculo tribuendum non est quod in Christo,
simul cum fruitione beata, fuerint dolores tam exteriores
quam interiores, iidemque tam in parte sensitiva quam in
parte superiori. Sed horum coexistentia connaturaliter con­
sequebatur ad statum quem habuit Christus in terris, se­
cundum quod unicuique virium permittebatur id agere et
pati quod sibi proprium erat, quin bonum vel nocumentum
unius potentiae redundaret in aliam.

Christo apud nos degenti vere applicari potest illud lerem.
XIV-8: Quasi colonus futurus es in terra, et sicut viator declinans
ad manendum. In incarnatione enim duplex stupenda novitas at­
tenditur. Prima est quod Deus in terris visus sit, et cum homi­
nibus sit conversatus. Secunda est quod homo beatus conditio­
nem et statum viatorum participaverit, atque hoc modo se ha­
buerit ut colonus in terra non sua, vel sicut advena, loci legibus
subiectus ad quem peregre profectus est. Et haec est novitas
quam his verbis enuntiat Angelicus: «Christus ante passionem
« secundum mentem plene videbat Deum, et sic habebat beati« tudinem quantum ad id quod est proprium animae. Sed quan< tum ad alia deerat ei beatitudo, quia (ut satisfaceret pro ho« mine), et anima eius erat passibilis, et corpus passibile et mor-

* tale, ut ex supra dictis patet. Et ideo simul erat comprehensor
< in quantum habebat beatitudinem propriam animae, et simul
« viator inquantum tendebat in beatitudinem secundum id quod
« ei de beatitudine deerat ».
Huismodi ergo arcanum in praesenti declarandum assu­
mitur. Sed res est difficilis, et contra possibilitatem coexsistentiae utriusque status sat graves rationes occurrunt.
Videretur ergo, non fuisse compossibilem in Christo frui­
tionem deitatis intuitive visae cum doloribus corporis, et a for­
tiori, animae. Nam beatitudo ex sua essentiali ratione excludit
omne malum, eo quod obiectum beatificans satiat animam, nihilque desiderandum relinquit. Sed quisquis fruitur visione divinae
essentiae constituitur in statu beatitudinis, et quisquis adhuc est
obnoxius doloribus, adhuc habet quod desideret.
Praeterea, contraria non sunt in eodem subiecto. Sed gau­
dium et tristitia sunt contraria, et propter hoc docet S. Thomas,
infra Quaest. 84, a. 9 ad 2um, quod in appetitu sensitivo simul
esse non possunt.
Sed si dicatur quod gaudium et tristitia in Christo non
fuerunt contraria, 'nec ratione obiecti, quia non de eodem, nec
ratione motus, quia gaudium beatificum est sine omni motu),
adhuc non quiescit animus. Cum enim virtus animae sit finita,
si operatio est valde intensa in una parte, impeditur in altera ;
unde intensum gaudium necessario aufert omnem tristitiam, im­
pediendo quominus anima occupari possit circa obiectum triste.
Sed nullum potest excogitari gaudium magis intensum, quam
sit illud quod ex visione Dei exoritur. Ergo nulla tristitia cum
gaudio huiusmodi unquam coexsistere potuit.
Sed si dicatur hoc fuisse ex miraculo, primo quidem de
huius miraculi intrinseca possibilitate dubitari potest, deinde vero
non satisfit. Sequeretur enim Christum in terris fuisse continuo
in statu quodam innaturali, quod videtur magnum inconveniens
et « quodcumque ostendis mihi sic, incredulus odi ».
Sed contra, firma est evangelii auctoritas quae ponit Chri­
stum a principio plenum sapientiae et veritatis, sicut decebat

Unigenitum a Patre, et simul passibilem in anima et corpore
donec resurgeret a mortuis.
Ad huius igitur rei elucidationem, primum omnium est
considerandum quod nihil repugnat quominus anima gloriosa
uniatur corpori passibili ; non enim habet anima gloriam in
quantum est corporis forma. Et ideo, cum dicitur gloria animae
redundare in corpus, non debet hoc intelligi de physica redun­
dantia";" nam alias gratia etiam sanctificans quae est radix lu­
minis gloriae et immediate inhaeret essentiae animae, immutaret
modum essendi corporis, quod constat esse falsum. Intelligitur
ergo de redundantia quae sit secundum jronvenientiam, quatenus
per se loquendo, rectus ordo requirit ut corpus participet im­
mobilem animae statum, exigitque ut consequenter ad beatitu­
dinem animae in superiori parte rationis, elevetur etiam pars
inferior secundum quam anima communicatur corpori ut forma
materiae. Caeterum, unio animae gloriosae cum corpore mortali
minime est praeter vel contra leges physicas, et pro tanto nun­
quam dici deberet proprie loquendo miraculosa. Conceditur tan­
tum quod foret praeter ordinem debitae convenientiae, nisi con­
venientia esset accipienda ex specialibus et extraordinariis con­
ditionibus, sicut revera contigit in Christo, in quo ne improprie
quidem miraculosa dici debuit animae gloria in corpore passi­
bili. Exigebatur enim ex ipsa ratione seu fine assumptionis
humanae naturae a Verbo, ut saepe in superioribus dictum est.
Nullo ergo sensu vero miraculo adscribendum quod in Christo,
simul cum gloria animae dolores fuerint exteriores, ad passionem
corporalem pertinentes.
Ulterius nunc procedendo dico non esse magis miraculosum,
si in anima gloriosa coniuncta corpori passibili, simul cum frui­
tione divinae essentiae, coexsistat tristitia et dolor in appetitu
sensitivo, sed ad hoc sufficere, ut unaquaeque virium animae sibi
permittatur. Non enim tristitia sensibilis et gaudium beatificum
sibi invicem repugnant ex parte obiecti, quia non sunt de eodem.
Quippe obiectum gaudii praedicti est bonum divinum possessum,
obiectum vero passionis tristitiae supponitur esse nocumentum
tam proprium quam alienum. Proprium quidem, puta mors, om-

nium naturalium terribilium terribilissimum. Alienum etiam,
puta malum quod iis quos quis diligit imminere cognoscitur. Ne­
que iterum sibi invicem repugnant gaudium visionis Dei et passio
tristitiae ex parte motus seu transmutationis corporalis, eo sci­
licet pacto quo dictae passioni, quae est cum constrictione cordis,
repugnat opposita passio laetitia quae est cum cordis dilata­
tione. Num fruitio beatifica est sine omni motu corporeo. Neque
tandem physice imcompossibilia dicenda sunt haec duo ratione
naturalis redundantiae operationis unius potentiae in aliam, puta
partis intellectivae in sensitivam, quia huiusmodi redundantia
physice non habetur, nisi quantum ad illas operationes intellectus et voluntatis quas nos in praesenti statu exercemus, et
in quibus vires sensitivae cum intellectivis semper communicant.
Cum enim noster modus intelligendi sit per conversionem ad
phantasmata, nihil intellectu apprehendimus quod simul suo modo
non apprehendat imaginatio, ideoque pars intellectiva redundat
in sensitivam, et vice versa. Verum in eo qui simul comprehensor
esset et viator, conditiones forent ex toto diversae, et praeter
omnem status nostri praesentis experientiam, eo quod, ut dictum
est, visio et fruitio divinae essentiae penitus transcendit vires
sensitivas, quae nullatenus in operatione beatifica cum mente
communicant aut com muHicare possun t. Atque hinc tandem con
cludo quod redundantia gaudii Beatifici in vires inferiores, eodem
modo est intelligenda ac redundantia gloriae animae in corpus.
Rectus quippe ordo per se postulat ut animae gloriosae impas­
sibile corpus uniatur, ita ut omnis passibilitas ab ipsa etiam
anima auferatur, et pro tanto verum est quod, « secundum na« turalem habitudinem quae est inter animam et corpus, ex gloria
«animae redundat gloria ad corpus» (1). At si propter speciales
conditiones rectus ordo aliud postulet, sicut coniunctio animae
gloriosae cum passibili corpore nulla ratione esset miraculosa,
ita etiam connaturaliter accideret ut anima illa pateretur pas­
sione tam corporea quam animali, simul in ea existentibus
fruitione beata et doloribus tum exterioribus tum interioribus,
(l) S. Thom. 3, q. 14, a. 1 ad 2““.

saltem in parte animae inferiori. Unde Damascenus 1. 3 de fide
orth. c. 20 dicit quod in Christo, beneplacito divinae voluntatis
permittebatur «naturam pati quae carni erant propria»: hoc
ipso insinuans, non deberi hanc dispensationem cuidam miraculosae immutationi, sed magis simplici permissioni qua non impedicbantur naturales consequentiae assumptae mortalitatis.
Restat itaque difficultas quoad solos dolores, in parte intel­
lectiva. Dolores autem huiusmodi, ut in propositione praecedenti
dictum est, nihil aliud sunt quam afflictio in appetitu spirituali
consequens apprehensionem conjunctionis cum aliquo malo. Quip­
pe, dolor se habet ad odium sicut delectatio ad amorem, et ideo
odium latius patet quam dolor, eadem ratione qua amor latius
patet quam delectatio. Ad delectationem enim non sufficit ut sit
et apprehendatur in obiecto ratio boni amabilis, sed insuper
requiritur coniunctio boni et perceptio huius conjunctionis. Si­
mili igitur modo, ad dolorem non sufficit ratio^mali^dibilis^ed
requiritur coniunctio mali et dictae coniunctionis apprehensio i1).
Quo posito, dico nullum dolorem potuisse contingere animam
Christi in superiore sui parte consequenter ad scientiam qua
intuitive contemplabatur divinitatem, et omnia creata in ea. Sic
enim introierat in potentias Domini, et memorabatur iustitiae eius
solius. Sic non apprehendebat ulla mala in seipsis, sed solum
ut contenta in summis rationibus aeternae sapientiae, quo sub
respectu materia tristitiae esse nequaquam possunt. Unde dicitur
in Comp. theol. c. 232, quod comprehensores qua tales, quidquid
ex se tristitiam causare posset, puta aliorum defectus et perditio­
nem, apprehendunt pure et simpliciter secundum quod decenter
ordinatum exsistit, et quod aliquis peccare permittatur, et quod
pro peccato puniatur. At vero per scientiam tam infusam quam
acquisitam apprehendebat anima Christi mala propria et aliena,
primo quidem in seipsis, deinde etiam ut sibi aliquo modo coniuncta.
Coniuncta, inquam, vel in quantum sua propria mala erant, (puta
mors crucis), vel in quantum mala erant hominum reposita super
se, tamquam super caprum emissarium et universalem hostiam pro(*)
(*) Cf. S. Thom. 1-2, q. 35, a. 1.

peccato. Atque hinc, propter jiaturalem repugnantiam voluntatis
ad coniunctionem cum malo, spiritualem tristitiam ac dolorem con­
cipiebat. Quare iterum, fruitio divinitatis et dolor seu afflictio in­
tellectivae partis animae Christi sese mutuo non excludebant. Non
ratione obiecti, quia non erant de eodem secundum idem. Quin
imo, tristitia se habebat ut materiale respectu gaudii beatifici, sicut
< potest alicui displicere quod peccavit, et placere quod hoc ei
« displicet, ita quod ipsa tristitia sit materia gaudii » f1). Non
ratione intensitatis, quia, ut mox dicetur in responsione ad 3““,
nulla spiritualis operatio potest impedire aliam praecise quia
intensa est, sicut intensus actus intellectus non impedit inten­
sum actum voluntatis. Non denique ratione redundantiae, quia
exsistente in intellectu cognitione beata simul cum apprehensione
ingruentium malorum in seipsis, naturaliter in voluntate seque­
bantur affectus unicuique cognitioni respondentes ac proportionati.
Sic igitur patet quomodo in Christo omnia contigerunt connaturaliter ad statum quem habuit in terris, et quomodo non
opus fuerit miraculo, sed solum ut unicuique virium permitte­
retur id agere et pati quod sibi proprium erat.
Ad 1“ ergo dicendum quod beatitudo de sui ratione ex­
cludens omne malum, est beatitudo consummata quae in Christo
viatore non fuit, sed fuit in ipso beatitudo quoad principalem et
substantialem partem tantum. Ad rationem vero additam, (sci­
licet satiari animam ex beatitudinis obiecto quod est divina es­
sentia intuitive visa), dico hoc dupliciter intelligi posse. Si enim
sensus sit quod nequit voluntas velle aut * desiderare quidquid
foret coniunctum cum amissione boni quo fruitur et in quo im­
mobiliter figitur, sic assertio veritatem habet. Pone animam fruentem Deo, pone visionem coniunctam cum passionibus quas per­
tulit Christus in cruce, imo cum acerbioribus ; finge impossibile
fore ut anima illa e tantis malis unquam eripiatur nisi renun­
tiando visioni Dei, profecto nunquam renuntiabit nec poterit
renuntiare; necessitatur enim. Sed si sensus sit visionem intuitivam per se, necessario, et semper auferre possibilitatem quidC) S. Thom. 3, q. 84, a. 9 ad 2um.

libet aliud desiderandi, sic assertionis falsitas patet exemplo
animarum quae in coelo adhuc desiderant resurrectionem corporis,
et subtus altare Dei, Apoc. VI, clamant: « Usquequo, Domine,
<non vindicas sanguinem nostrum de his qui sunt in terra? » (^,
Hinc in forma. Visio beata satiat animam, excludendo possibi­
litatem desiderandi omne id quod sui privationem induceret,
Cone. Excludendo » possibilitatem desiderandi quidlibet aliud,
Subdist. Si sit coniuncta cum caeteris omnibus per quae beatitudo completur atque integratur, Cone. Alias, Neg.
Ad 2um dicendum quod t in ratione et in sensualitate et in
«sensu erat tristitia et dolor,.., in quantum secundum has po< tentias dolebat Christus de poena corporis et aliis huiusmodi,
« qui tamen dolor erat quodammodo materia gaudii fruitionis,
«in quantum gaudium illud se extendebat ad omnia illa quae
«apprehenduntur ut Deo placita. Et sic patet quod dolor qui
«erat in anima Christi nullo modo gaudium fruitionis impedie« bat... Tristitia enim contrarium gaudium impedit sicut quod« libet contrarium impeditur a suo contrario ; tristitia autem quae
« erat in anima Christi nullo modo gaudio fruitionis contraria
« erat, quod patet ex tribus. Primo, quia non inerat eidem se« eundum idem, sed vel in diversis potentiis erant, vel in eodem
«secundum diversam operationem. Secundo, quia non erant de
« eodem. Tertio, quia unum erat materiale alterius, sicut accidit
« in poenitente qui dolet, et de dolore gaudet » (2). Et non est
simile de tristitia et gaudio prout coexsistere fingerentur in ap(*) Distingue ergo beatitudinem quoad substantiam, et beatitudinem
quoad accidentalia sine quibus nondum habetur status omnium bono­
rum aggregatione perfectus. Sane vero, beatitudo generatim consistit
in perfectissima operatione circa altissimum obiectum quod Deus est.
Nunc autem, quia in natura creata, praesertim humana, plures poten­
tiae sunt, et plures etiam actus unius potentiae respectu diversorum
obiectorum, ideo cum principali parte beatitudinis componi potest ca­
rentia eorum quae ad eius integritatem requiruntur. Solus enim Deus
habet boni plenitudinem in supereminenti simplicitate, sed alii per
quamdam compositionem consummatam suam perfectionem conse­
quuntur.
(*) S. Thom, in II, D. 15, q. 2, ad 5um.

sensitivo. Sic enim se invicem necessario excludunt, quia
sunt necessario contraria ex parte transmutationis corporalis,
nam ut dictum est supra, gaudium est cum dilatatione cordis,
tristititia vero cum constrictione (l).
Ad 3“” dicendum, quod vere quidem experimur quasdam
operationes nostras sua intensitate impedire alias, puta intensam
operationem intellectus et imaginationis impedire operationem
vitae vegetativae, imo quandoque omnino suspendere exercitium
virium exteriorum, sicut in extaticis videre est. Et hinc recte
accipit S. Thomas documentum ad probandum unitatem animae
in homine (2 . Factum igitur est extra omnem controversiam, sed
ratio facti non videtur bene assignata. — Nam primo, cum virtus
etiam angeli sit finita, sequeretur angelum impediri a contem­
platione per actiones quibus corporalem materiam administrat,
hominem custodit, etc ; quod absit. Sequeretur beatos post re­
surrectionem tanto magis ab operationibus naturae humanae
convenientibus abstrahendos, quanto intensius Deum videbunt ;
imo fore omnes instar extaticorum sine omni sensu et motu
corporali. — Praeterea, si ideo una intensa operatio animae im­
pedit aliam, quia animae virtus est finita, seu quia determinatam
habet summam virium de qua si aliquid expenditur per unam
potentiam, tanto minus manet expendendum per alteram, opor­
teret hoc verificari de omni operatione animae. Atqui non verificatur. Non enim ex hoc quod operatio intellectus est summae
intensitatis, fit ut pro tanto remittatur operatio voluntatis. Sed
potius, quo intensior est operatio prima, tanto intensior est vel
esse potest et altera. — Praeterea, iste modus dicendi ponit
quamdam generalem virtutem in anima, quae antecedit potentias
et per unamquamque earum quodammodo effluit. Quod tamen
nequaquam concedendum est, quia vires animae sunt formaliter
ipsissimae potentiae quae ab invicem distinguuntur. — Prae­
terea, per operationem spiritualis potentiae vis activa non con­
sumitur, quia dicta potentia semper est integra, et agit absque
(’) Cf. S. Thom, in β3 Part. Quaest. 84, a 9, ad 2ura.
(*) Prima Part. Quaest. 76, a. 3, in corp.

_____________

ulla deperditione vel corruptione sui. Et ideo, si qua sit impos­
sibilitas ponendi simul plures actus intellectus, haec impossibi­
litas nunquam est praecise repetenda ex materiali multiplicitate
operationum, sed magis ex irreductibilitate unius ad aliam : qua­
tenus una eademque facultas non potest determinari ad moven­
dum se simul motibus disparatis, sicut nec unus idemque homo
ad ambulandum simul versus opposita. Unde si medium in quo
res videntur per superiorem scientiam sit ratio medii in quo
videntur per inferiorem, nusquam operatio unius scientiae im­
pediet simultaneitatem actuum alterius, sicut contingit ex. gr.
quando medium visionis est divina essentia, in qua omnis forma
intelligibilis creata rationem sui habet, et ex qua velut exem­
plata derivatur f1).
Ex his omnibus concludo quod conceptus ille unius summae
virium, (puta ut centum vel bis centum), quae expensa ex una
parte, manet pro tanto diminuta ex altera, non potest applicari
nisi viribus mechanicis vel etiam sensitivis quae subiectantur in
organo corporeo, et ipso exercitio consumuntur, non quidem
ratione sui, sed ratione calorici ad operationem animalem neces­
sarii. Unde vides quo sensu operatio intensa intellectus impedit
apud nos, imo quandoque suspendit operationes alias. Nunc enim
nulla est intellectus operatio in qua suo modo non communicet
phantasia, et ideo si calor vitalis impenditur ad functiones or­
ganicas imaginationis intellectui deservientes, pro tanto dimi­
nuitur ille qui necessarius est ad ciborum digestionem et alia
huiusmodi.
Quapropter axioma, obiectum sic distinguendum existimo :
Una operatio animalis, quando est intensa, impedit aliam, Conc.
Operatio spiritualis, Subdist. Si sit coniuncta cum operatione
animali ei deserviente, iterum Conc. Si sit omnino absoluta a quo­
cumque ministerio imaginationis et sensu um7Ar<?^<?T Ratio patet
ex praemissis. Nunc autem, tam visio quam fruitio beata est
essentialiter a sensibus independens, ut constat. Igitur nullo
modo potuit ratione suae intensitatis excludere simultaneitatem
quarumcumque operationum in corpore et anima Christi.
(’) Cf. S. Thom. De Verit. Quaest. 8, a. 14 in corp, et ad num.

um denique dicendum, non fuisse proprie loquendo miraculosam in Christo coexsistentiam fruitionis beatae et passio­
num tam animae quam corporis. Et ideo conceditur sequela, sed
negatur suppositum.
Nota. — Animadversione dignum est quod omnes defectus
a Filio Dei assumpti, ad corruptibilitatem corporis reducebantur.
Constat quoad passiones proprie dictas, quae in solis corporeis
inveniri possunt. Patet etiam quoad passiones animae in parte
intellectiva, ad quas requiritur, praeter perceptionem mali in
seipso, conscientia coniunctionis cum malo. Nam malum de quo
doluit Christus, vel fuit proprium malum, id est mors crucis, vel
fuit alienum malum, utputa peccata et miseriae'hominum. Utrum­
que autem non coniungebatur ei nisi ratione similitudinis carnis
peccati, ut recte asseratur fuisse comprehensor quantum ad ani­
mam. viator vero quantum ad corpus.
Sed quoad hanc coexsistentiam status viatoris et status comprehensoris, observanda veniunt duo. Primum est, quod viator
dicitur ille qui adhuc est elongatus a termino, et tendit ad ter­
minum ; comprehensor, qui iam terminum est cunsecutus. Est
igitur impossibile ut respectu eiusdem termini, hi duo status
simul sint, sed respectu diversorum, nihil prohibet. Comprehensor
itaque erat Christus, respectu szibstantiae beaiitudinis quam ha­
buit ab initio ; viator respectu consummationis beatitudinis non­
dum adeptae, necnon et respectu humanae redemptionis adhuc
perficiendae.
At non solum respectu diversorum, utriusque states assignatur distinctio, verum etiam secundum diversa, hoc est : se­
cundum corpus viator, secundum animam comprehensor. In quo
tamen recte intelligendo discretione opus est. Est enim sensus
verus, et posset esse sensus falsus. Esset sensus falsus si quis
intelligeret quod solum corpus, et non anima, subiectum exstitit
seu privationum seu operationum quae in Christo viatore fue­
runt. Nam certe passibilitas pertinebat ad viatorem, et tamen
non in solo corpore tamquam in subiecto fuit. Similique modo,
operationes, quibus Christus meruit et satisfecit, erant procul
dubio operationes viatoris, cum ad meritum et satisfactionem
Ad

status viae requiratur. Et tamen non fuerunt solius corporis ope
rationes, sed etiam animae, et quidem multo principalius, ut per
se constat. Verus itaque sensus est, quod omnes defectus omnesque
conditiones ad statum viatoris pertinentes se tenebant radicaliter
et causaliter, non ex parte animae, sed ex parte corporis, hoc
est, carnis mortalis et passibilis in qua nobiscum communicavit,
iuxta illud Heb. II-14: «Quia ergo pueri communicaverunt carni
«et sanguini, et ipse similiter participavit eisdem, ut per mortem
«destrueret eum qui habebat mortis imperium, i. e. diabolum, et
« liberaret eos qui timore mortis obnoxii erant servituti ».

CAPUT TERTIUM
(Quaest. XVI-XXVI).
DE CONSEQUENTIBUS UNIONEM.

Deinde considerandum est de his quae consequuntur unio« nem. Et primo quantum ad ea quae conveniunt Christo secundum
« se, (Quaest. 16-19). Secundo de his quae conveniunt Christo
< per comparationem ad Deum Patrem, (Quaest. 20-24). Tertio
< de his quae conveniunt Christo per comparationem ad nos,
«(Quaest. 25-26). Ita S. Thomas in prooemio quaestionis i6ao.
Hunc porro ordinem ut melius intelligas, finge quaestio­
nem 16“* et sequentes poni immediate post quaestionem 2am , ubi
de modo unionis Verbi incarnati, nam revera omnes quaestiones
intermediae quodammodo ponuntur in obliquo. Sunt enim de
extremis unionis seorsim consideratis, hoc est, de persona assu­
mente ac de natura assumpta cum iis quae eam ornant vel af­
ficiunt. Nunc igitur S. Doctor quasi ad caput redit, et iterum
ponit ante oculos modum unionis, inquirens de iis quae conse­
quuntur ex hoc quod ««secundum veritatem catholicae fidei, vera
« natura divina unita est cum vera natura humana, non solum
«in persona, sed etiam in supposito vel hypostasi» P). Caeterum, non agitur de iis quae unionem consequuntur ordine exi­
gentiae vel realis resultandae, sed de iis quae logice, id est, per
deductionem rationis erui possunt ex hac generali praemissa :
Humanitas est unita Verbo secundum hypostasim. Hinc non
oportet ut quae hic dicuntur consequentia unionem, semper inve•
e
_
niantur extra rationem intrinsecam et constitutivam ipsius unio­
nis, sed sufficit ut sint quaedam determinationes per analysim
metaphysicam deducibiles ex unionis modo, prout in formula
fidei, ut supra, continetur.
Primo itaque considerandum est de consequentibus unionem
quamtum ad ea quae competunt Christo secundum se. Et quia
C) S. Thom., hic. q 16, a. 1 in corp.

unum qua tale dicit ens, et addit negationem divisionis, ideo
consequentia unionem respiciunt in Christo, vel rationem entis
(Quaest. 16), vel rationem indivisionis quae est formalis ratio
unitatis (Quaest. 17-19).
QUAEST. XVI.
DE CONSEQUENTIBUS UNIONEM
QUANTUM AD EA QUAE CONVENIUNT CHRISTO
SECUNDUM RATIONEM ENTIS.

Tota haec quaestio versatur circa veritatem et falsitatem
propositionum quae de Christo formari possunt, attenta unione
naturarum in una Verbi hypostasi, et inter alia plura continet
doctrinam quae alias tradi solet sub nomine communicationis
idiomatum.

THESIS XXV.
(Art. 1-5)

Ex hoc quod humanitas et divinitas unitae sunt in uno
Verbi supposito, consequitur quod concreta utriusque na­
turae vere et proprie de se invicem praedicantur. Conse­
quitur etiam quod idiomata sive proprietates naturae tam
divinae quam humanae adiective significata, possunt indif­
ferenter praedicari de quibuslibet nominibus supponentibus
pro hypostasi, sive nomen de quo dicuntur det intelligere
utramque naturam, sicut hoc nomen Christus; sive solum
naturam divinam, sicut hoc nomen Deus, vel Filius Dei ;
sive solum naturam humanam, sicut hoc nomen homo vel
iesus. Non tamen ea quae sunt unius naturae possunt
praedicari de alia, secundum quod in abstracto signifi­
cantur.

Hic de terminis abstractis et concretis quaedam praemittere
necesse est. Abstrahere, ex vi vocis idem est ac trahere ab, seu
separare, adeoque aliquid dicitur abstracte, quando significatur

separatim ab eo cum quo, vel est coniunctum secundum se, vel
certe coniungi solet in rebus quae sunt apud nos, et constituunt
proprium ac proportionatum obiectum intellectus nostri. Quod
si adhuc consideres duplicem esse coniunctionem, videlicet con­
junctionem formalitatum quae est secundum rationem, et con­
iunctionem realium principiorum quae est secundum rem, vi­
debis aliquid triplici potissimum modo abstracte dici. — Primo
modo, quando significo aliquam rationem entis seorsum a de­
terminationibus quas a parte rei habet, et cum quibus a parte
rei identificatur. Sicut cum considerando Socratem, praedico de
eo tum rationem transcendentalem entis, tum communem ratio­
nem substantiae, tum genericam rationem animalitatis, tum spe­
rationem rationalitatis, tum demum rationem individualem
ci fi
socrateitatis. Et sic abstractio, non solum quoad separationem,
sed etiam quoad distinctionem unius ab alio, se tenet ex parte
mentis considerantis. — Secundo modo aliquid abstracte dicitur,
quando significatur quoddam principium entis separatim a comprincipio vel subiecto a quo realiter quidem distinguitur, sed
tamen nec separatur nec ita separari potest, ut separatim per­
sistat in realitate sua. Sicut cum praedico de Socrate scientiam,
abstracte dicitur scientia, sed non eodem modo ac prius, quia
inter Socratem et eius scientiam realis prorsus, et non tantum
rationis distinctio est. Quare abstractio sese hic tenet ex parte
mentis quoad solum modum significandi seorsum a subiecto, id
quod seorsum ab eo nec est nec esse potest. Et ideo in hac ca­
tegoria abstractorum inveniuntur omnes termini significantes
accidentia praecisive a substantia, vel etiam quaelibet principia
realia praecisive a comprincipiis cum quibus componunt con­
cretum ens. — Tandem est et tertius modus quo aliquid abstracte
dicitur, quando scilicet significatur forma secundum quod in rei
etiam veritate exsistit separata ab omni potentia subiectiva, sicut
cum Deum dico sapientiam, vitam, bonitatem. Et tunc abstractio
non se tenet amplius ullo modo ex parte mentis, sed omnino
ex parte obiecti, pro quanto perfectio quae alias est realiter recepta in quodam principio potentiali, nunc vere invenitur abso-

luta ab omni receptivo, et ut talis significatur, videlicet ut pura
et in se subsistens perfectio.
In praesenti autem, cum de concretis et abstractis agitur,
non attenditur nisi secundus ex tribus modis quibus aliquid ab­
stracte dici potest. Quatenus nempe pro concretis habenda sunt
illa omnia et sola nomina quae significant naturas ut in hypo­
stasi habente ipsas, vel proprietates ut in subiecto cui insunt.
Pro abstractis vero, ea quae significant naturas seorsum ab hy­
postasi, vel proprietates seorsum a subiecto, sive ille significandi
modus fundetur in reali compositione obiecti secundum se, ut in
iis quae spectant creaturas, sive fundetur solum in conditione
illarum rerum ad quarum similitudinem mens nostra apprehendit
et significat divina 0). — Quibus praemissis :

§ i·

Nomen significans naturam in concreto, supponere potest
pro qualibet hypostasi huius naturae, sicut hoc nomen homo pro
hypostasi Petri vel Socratis, etc., et hoc nomen Deus pro hypo­
stasi Patris, vel Filii, vel Spiritus Sancti. Sed consequenter ad
unionem, una eademque Verbi hypostasis est simul hypostasis
tum divinae, tum humanae naturae. Ergo pro ea supponere
potest tam terminus Deus, quam terminus homo, et ideo, sicut
vere ac proprie dicitur quod Deus est homo, ita vicissim quod
homo est Deus. Hinc in Concilio Ephesino, can. 5, legitur: «Si
« quis audet dicere hominem Christum theophorum, id est, Deum
« ferentem, ac non potius Deum esse veraciter dixerit, ana< thema sit » .
Insuper, de quocumque nomine supponente pro aliqua hy­
postasi praedicari potest quidquid proprium est naturae, cuius
est hypostasis. Sed in Christo una est hypostasis duarum natu­
rarum. Ergo de quocumque nomine supponente pro hypostasi
eius, indifferenter praedicatur quaelibet proprietas vel divinae
vel humanae naturae. Hinc Damascenus 1. 3 de fide orth. c. 4(*)
(*) Cf. S. Thom., Prima Part. Quaest. 13, a. 1 ad 2um.

dicit : «Cum de persona sermo est, sive ab utraque parte simul,
« sive ab altera tantum eam appellemus, utriusque naturae pro« prietates (idiomata) ipsi imponimus. Etenim Christus, quae vox
< utrumque complectitur, et Deus et homo dicitur, et creatus et
« increatus, et passibilis et impassibilis. Cum iam ab una parte
« Filius Dei et Deus nuncupatur, coniunctae ac consubsistentis
« naturae, hoc est carnis, proprietates recipit, ut et Detis passi« bilis nominetur, et Dominus gloriae crucifixus dicatur: non qua
« Deus est, sed qua idem ipse simul est homo. Eodemque modo,
« cum homo et filius hominis appellatur, divinae essentiae pro­
ci prietates et ornamenta suscipit. Puer enim omni aevo antiquior
«dicitur, et homo initii expers: non id quidem, qua ratione puer
« et homo est, sed qua Deus saeculis anterior cum esset, ad
« extremum factus est puer. Atque hic est iam alternae comrnu« nicationis modus, dum unaquaeque natura ea quae sibi pro« pria sunt alteri communicat, propterea quod eadem est hypo< stasis. Qua ratione de Christo dicere nobis licet : Hic Deus
« noster in terra visus est, et cum hominibus conversatus est. Et :
< Hic homo increatus est, et impassibilis, et incircumscriptus ί> .
Cf. etiam canonem 4um Concilii Ephesini, ubi sub anathemate
prohibetur ne quis in personis duabus seu subsistentiis eas voces
dividat quae de Christo vel dicuntur a sanctis, vel in apostolicis
et evangelicis scriptis continentur.

Hucusque de concretis nominibus sermo fuit; nunc autem,
quod de abstractis non sit similis ratio evidentissime patet. Ab­
stracta enim significant naturas vel proprietates praecisive ab
hypostasi. In mysterio autem incarnationis non est eadem na­
tura divina et humana, sed solum eadem est hypostasis utriusque
naturae, et ideo falsa est ista : humanitas est divinitas, tametsi
vera sit ista: homo est Deus, et sic de aliis. Unde Damascenus,
ubi supra: « Divinitatem nominantes, ea quae humanitati pro« pria sunt ipsi minime assignamus, nec rursus carni sive hu« manitati ea tribuimus quae deitati proprie conveniunt*.

Porro, hic apprime notandum est quod inter abstracta com­
putari debent omnia nomina designantia naturae humanae partes,
ut corpus, sanguis, anima. Unde non potest dici quod Deus est
anima, etc., et nequidem dici potuit in triduo, quando anima
Christi erat separata a corpore, et caro a sanguine. Et re qui­
dem vera, illa sola nomina substantiva ad humanam vel divinam
naturam pertinentia de se invicem praedicantur, quae ex modo
significandi habent, ut possint supponere pro subsistente in na­
tura, hoc est, pro habente naturam et ea quae naturae insunt,
sicut nomen homo pro habente humanitatem, et nomen Deus pro
habente divinitatem. Nam quia in Christo idem est habens
utramque, vere dicitur Deum esse hominem, et viceversa. Sed
hoc nomen anima supponere non potest pro habente animam,
neque hoc nomen corpus (in quantum accipitur ut pars huma­
nitatis) pro habente corpus; nam ambo significant cum praeci­
sione caeterorum aliquod humanitatis constitutivum, eo modo
quo omne nomen partis praecisive significat aliquid quod ad to­
tius constitutionem concurrit. Hinc S. Thomas, infra, q. 50, a. 3
ad 3um : « Verbum Dei propter unionem humanae naturae non
«dicitur humana natura, sed dicitur homo, quod est habens na« turam humanam. Anima autem et corpus sunt partes essen« tiales humanae naturae. Unde propter unionem Verbi ad rutum« que eorum, non sequitur quod Verbum Dei sit anima vel corpus,
«sed quod sit habens animam vel corpus».
Praeterea est observandum quod idiomata seu proprietates
naturarum significantur in abstracto per nomina substantiva, in
concreto autem per adiectiva. Et si quidem consideraretur sola
praedicatio idiomatum naturae divinae de supposito Filii Dei,
non referret utrum in abstracto per nomina substantiva, an in
concreto per adiectiva enuntiarentur. Sicut enim dicere possum
quod persona Filii Dei est aeterna, immensa, etc., ita dicere
possum quod est sua aeternitas, immensitas, sapientia, bonitas.
Sed quia agitur de praedicatione idiomatum tam divinae quam
humanae naturae prout indifferenter fieri potest de supposito
Christi, consulto apposita est restrictio excludens praedicationem

proprietatum in abstracto, per nomina substantiva, ut ea sola
admittatur quae fit in concreto per adiectiva (1).
Tertio notandum quod si contingat nomina abstracte dici
secundum ultimum ex tribus supradictis abstractionis modis, non
comprehenduntur in hac regula, sed in ordine ad praedicatio­
nem concretis aequivalent. Puta, cum loco dicendi : Ille qui est
subsistens vita, subsistens sapientia, etc., dicitur; Vita, Sapientia,
et ita porro. Hinc sine praeiudicio praesentis doctrinae legimus
in quodam sermone de passione Domini: < Ecce pro impio pietas
« flagellatur, pro stulto sapientia illuditur, pro mendace veritas
« necatur, damnatur iustitia pro iniquo, misericordia afficitur pro
< crudeli, pro misero repletur sinceritas aceto, moritur vita pro
« mortuo ». Et eodem modo dicit Ecclesia in officio S. Crucis :
< Mors mortua tunc est, in ligno quando mortua Vita fuit».
Denique operae pretium erit animadvertere quod cum idiomatum communicatio tota fundetur in unitate suppositi cuius
(*) Nota quod eadem ratio currit de substantivis significantibus naturas, ac de substantivis significantibus proprietates naturarum. Hinc
recte damnata est propositio 4? loannis Huss: Duae naturae, divinitas
et humanitas, sunt unus Christus. Nam etsi recte dicatur quod Christus
(h. e. persona divina pro qua Christi nomen supponit), est divinitas,
non tamen dici potest quod sit humanitas: imo, inter personam divi­
nam et humanitatem tantum distat quantum inter creatum et increatum.
Sed quibusdam illusionem facit vulgatum axioma de supposito, non
recte intellectum. LTbi enim dicitur quod quaecumque insunt, praedi­
cantur de supposito, intelligendum est: de supposito tamquam habente
quae insunt, non de supposito tamquam identico cum omnibus quae
insunt. Sicut non possum dicere quod Titius est anima, corpus, intel­
lectus, voluntas, sed quod est habens animam, corpus, intellectum, etc.
Simili itaque modo recte praedico naturam humanam et omnia ad eam
pertinentia, de supposito Christi seu de Verbo, tamquam de eo qui
habet humanitatem, non tamquam de eo qui sit humanitas. Et quia no­
mina naturarum concreta naturas significant ut in habente ipsas, recte
dico quod Verbum est homo. Quia vero abstracta naturas significant
seorsum in seipsis, non recte dico quod Christus est humanitas. Et si
bene dicitur quod sit divinitas: id quidem, non in vi principii, quod
quaecumque insunt, praedicantur de supposito, sed ex alio capite, se
tenente ex parte subiectae materiae, quia propter divinam simplicitatem,
quidquid habet Deus in sua natura divina, hoc est.

sunt duae naturae, non incipit currere nisi a signo rationis consequente unionem in facto esse. Unde ex hoc quod assumi con­
venit naturae humanae, non sequitur posse dici assumptum
Christum vel Filium Dei, et cum hac cautela facile vitabis difficultates quae in huiusmodi possent occurrere.
9

THESIS XXVI.
(Art. 6-7).

Loquendo de iis quae conveniunt Christo secundum
fieri, haec est vera: Deus factus est homo. Falsa autem
ista: homo factus est Deus.

Quoad primum, propositionis veritas patet ex hoc quod
Deus vere est homo, idque non ab aeterno, sed ex tempore.
Quisquis autem incipit de novo esse aliquid, vere dicitur fieri
id quod incipit esse. Caeterum huiusmodi fieri non praedicatur
de Deo absolute, quasi Deus esset factus; sed relative, hoc est
ratione unionis quae est relatio quaedam, realis quidem ex
parte naturae assumptae, rationis vero tantum ex parte di­
vinae personae, ut dictum est supra. Et ideo per hoc fier non
magis mutatur Deus, quam mutaretur homo qui de novo fieret
dexter per solum motum eius qui fieret ei sinister, ut bene ob­
servat S. Thomas in praesenti.
Quoad secundum, propositionis falsitas facile etiam appa­
ret. Cum enim dico: Homo factus est Deus, terminus homo sup­
ponit pro hypostasi Christi quae semper fuit Deus. Quare, ut
veritatem habeat, necesse est ut exponatur hoc modo: Is qui
factus est homo, est Deus ; vel : Homo factus, est Deus ; vel :
Factum est id homo sit Deus. Porro ex hoc quod sit Deus factus
homo, et non e converso homo factus Deus, redarguit ludaeos
ipse Christus in illo celebri, et prima quidem fronte sat difficili
loco Ioan. X, 33-36, quem expositum habes infra, ubi de attestata
divinitate Christi, § 1, n. 3.

(Art. S-12).

1. Dubitatur de sequenti propositione: Christus esi creatura.
Ad cuius dubii solutionem, nota quod terminus creatura quo­
dammodo de transcendentibus est, et ideo tam concrete quam
abstracte sumi potest, valens supponere etiam pro hypostasi ha­
bente naturam creatam. Quapropter in rigore loquendo, de
Christo vel Filio Dei dici posset quod est creatura, eodem sensu
quo dicitur et est homo, filius hominis, passus, mortuus, et sepultus. Et hoc etiam confirmatur auctoritate Leonis Magni, Serm.
2 de Pentec. c. 2, ubi Creatorem mundi factum esse creaturam
non diffitetur dicens: «Si homo ad imaginem et similitudinem
« Dei factus, in suae honore naturae mansisset, Creator mundi
«creatura non fieret». Nihilominus, attento errore infidelium
et incredulorum cum quibus ne nomina quidem debemus habere
communia, nunquam absolute dicendum est Christum esse crea­
turam. Sed oportet, aut abstinere ab huiusmodi locutione, aut
expresse addere determinationem sensus orthodoxi, puta secun­
dum naturam humanam.
2. A praefata propositione differt haec alia: llic homo (de
monstrato Christo) incepit esse, quae ut sonat, non tantum est
ambigua sed etiam falsa simpliciter. Exponitur enim hoc modo:
hic homo quandoque non fuit, et quia negatio est malignantis
naturae, removet aeternitatem a supposito Christi. Nec dicas
quod possunt tribui Filio Dei proprietates naturae humanae,
inter quas invenitur et novitas essendi. Nam regula est intelligenda de proprietatibus positivis per quas affirmatur aliquid de
subiecto, non vero de negativis per quas aliquid negatur de eo.
Et huius differentiae ratio est, quia ad veritatem affirmationis
non oportet ut praedicatum conveniat subiecto secundum totum
id quod est, sed sufficit ut conveniat ei secundum aliquid eius.
At contra, ad veritatem negationis oportet ut nullo modo prae­
dicatum dici possit de subiecto. Non ergo verum est quod hic
homo seu hoc suppositum naturae humanae aliquando non fue-

rit, et ideo, cum propositio hic. homo incepil esse, formaliter in­
cludat negativam illam, est simpliciter falsa et nullo modo con­
cedenda. Si tamen addatur secundum naturam humanam, tunc
evadit vera, quia negatio non est amplius absoluta, sed restrin­
gitur ad id quod in determinatione ponitur.
3. In propositionibus reduplicativis oportet esse valde cau­
tum. Et primo quidem evidenter falsae sunt omnes propositiones
in quibus attribuuntur Christo idiomata naturae humanae secun­
dum quod Deus est, utputa si dicatur: Christus in quantum Deus,
esi naius de Virgine, est passus, mortuus, et sepultus. Ratio quia
quocumque modo hoc nomen Deus resumatur in reduplicatione,
sive ratione suppositi sive ratione naturae, semper est falsum quod
esse natum de Virgine, etc., conveniat Christo secundum quod est
persona divina ut sic, vel habens naturam divinam. Sed eadem ratio
non currit quoad illas propositiones in quibus attribuuntur Christo
idiomata naturae divinae secundum quod homo est, quia forte
diceret quis, terminum homo resumi posse, non solum ratione
naturae, sed etiam ratione suppositi; suppositum autem naturae
humanae in Christo esse suppositum aeternum, cui per se con­
venit esse Deum, et habere omnia quae divinitatis sunt. Nihi­
lominus, quia terminus in reduplicatione positus magis proprie
tenetur pro natura quam pro supposito, ut explicatur art. 10 in
corp, et ad 2um , non est concedendum quod Christus in quantum
homo, est Deus. Sed bene dici potest quod est Deus in quantum
hic homo, quia ratione pronominis individualis hic, reduplicatio
afficit suppositum. Si tamen praedicatum sit eiusmodi ut nonnisi
hypostasi qua tali convenire possit, simpliciter conceditur redu­
plicatio sine adiecta determinatione, ut si dicas quod Christus
in quantum homo (specificative) est Filius Dei naturalis. Cum
enim filiatio sit proprietas immediate personam afficiens, non
potest esse dubium quin nomen homo in reduplicatione positum
resumatur ratione suppositi, non autem ratione naturae.
4. Tandem de propositione, Christus in quantum homo est
hypostasis vel persona, dicendum quod si reduplicetur terminus
homo ratione suppositi, vera est. Si ratione naturae, iterum vera
est, si det intelligere quod oportet naturam humanam esse in

-i ' !

300

QUAEST. XVI.

aliqua persona, sed falsa est si in tel ligatur de eo quod « natu·
« rae humanae in Christo propria personalitas debeatur causata
a ex principiis humanae naturae..., quia natura humana non est
« per se seorsum subsistens a natura divina, quod requirit ratio
« personae >.

DE CONSEQUENTIBUS UNIONEM
QUANTUM AD EA QUAE CONVENIUNT CHRISTO

SECUNDUM RATIONEM UNITATIS.

Unum sequitur ens, et addit negationem divisionis, ut di­
ctum est supra. Ideo, postquam consideratum est de convenien­
tibus Christo secundum esse et fieri, inquiri debet de conve­
nientibus ei quantum ad formalem rationem unitatis sive indivisionis. In quo iterum assumit S. Thomas ut principium, quod
vera natura divina unita est cum vera natura humana in sup­
posito seu hypostasi Verbi, et ex hoc principio determinat quid
in Christo pluraliter, quidve singulariter debeat dici, ostendens
qua ratione ea etiam quae in numerum ponunt consequenter ad
dualitatem naturarum, in perfecta nihilominus unitate ordinis
constent consequenter ad unitatem suppositi. Ac per hoc exponit
quis sit proprius ac specialis modus indivisionis in composito
theandrico, pro quanto ex fide unionis hypostaticae ratiocinando
deducitur. Sciendum tamen est quod non considerantur hic omnia
et singula quae pertinent ad unitatem vel pluralitatem, sed tan­
tum principalia circa quae orta est aliquando controversia. Sunt
autem haec tria: esse, velle, et operari. Esse, cuius unitas
(Quaest. 17) contra auctores primae et tertiae opinionis defen­
ditur. Velle, quod (Quaest. 18) contra monothelitas dicitur du­
plex simpliciter, et unum secundum quid tantum, id est, quoad
remotionem omnis contrarietatis. Denique operari, cuius dualitas
(Quaest. 19) contra eosdem affirmatur, salvo in omnibus ordine
debito, quo «agit utraque forma cum alterius communione quod
« proprium est », ut Leo Papa dicit in epistola ad Flavianum.

Quaestio ista duos tantum habet articulos, quorum primus,
ut cuique legenti patebit, est contra primam ; secundus vero,
contra tertiam ex tribus opinionibus de quibus in Quaest. 2
dictum est.
Prima quippe opinio ponens in Christo duo supposita, di­
cebat suppositum creatum non esse personam eo quod nobiliori
supposito unitur, et per hanc ipsam unionem amittit esse com­
pletum quod illi auctores exsistimabant esse de ratione personae,
non autem de ratione suppositi. Hinc concludebant Christum
esse simul unum et duo: unam scilicet personam, et duas hy­
postases. Porro ad significandam unitatem personae utebantur
nomine unius in masculino, quia masculinum genus ex modo
significandi importat aliquid perfectum atque ultimo formatum ;
et ideo confitebantur quod Christus est tinus, ut in symbolo
Athanasiano habetur. Sed ad significandum dualitatem supposi­
torum utebantur genere neutro, quia genus neutrum ex modo
significandi potest importare aliquid etiam informe et nondum
ultimo perfectum; unde dicebant Christum esse duo, neutraliter
scilicet, id est, aliud et aliud. Et hoc modo putabant vitare haeresim Nestorii quae ponebat Christum esse duo pariter et duos.
At vero tertia opinio duo supposita in Christo non agno­
scebat, ac per consequens confitebatur Christum esse unum tam
masculine quam neutraliter. Quippe homo vestitus cui compa­
rabat Verbum incarnatum, nullo pacto dici potest duo propter
vestem qua induitur. Cum tamen in homine vestito aliud sit
esse secundum quod est persona et homo, aliud vero secundum
quod est vestitus, ideo opinio ista docens humanitatem non trahi
ad subsistentiam Verbi, sed advenire Filio Dei accidentaliter,
cogebatur ponere in Christo duo esse, non quidem substantialia,
sicut illa prior, sed unum substantiale secundum quod ab ae­
terno Filius Dei est, et aliud accidentale secundum quod in
tempore natura indutus est humana.

Contra utramque opinionem ponit S. Thomas in praesenti
duas assertiones quas unica thesi comprehendimus, ut sequitur.

nitate subsistit. Minime ergo concedendum est, Christum esse
duo: nec masculine, ut dicebant Nestoriani, duas personas affir­
mantes; nec neutraliter, ut asserebat prima opinio, irrationabi­
liter ponens unam personam in duobus suppositis.
Afferentur in contrarium nonnulla loca Augustini, de quibus
tamen non oportet esse nimis sollicitum, quia Augustinus anti­
quior est exorta haeresi Nestoriana. Porro generalis regula est
quod Patres ante exortam haeresim securius loquebantur, quate­
nus nullo adhuc adversario fidem perturbante, dictiones quae­
dam ad rigorem dialecticae non satis exactae, eo sensu catholico
consueverant intelligi quo proponebantur. Ubicumque ergo apud
Augustinum legitur homo assumptus, locutio est exponenda :
quatenus concretum sumitur pro abstracto, seu homo pro huma­
nitate, sicut in Serm. 67, n. 7 : « Suscepit animam, suscepit cor­
pus, suscepit plenum hominem» : id est, naturam hominis in­
tegram atque perfectam.
Nota etiam in responsione ad ium, quod vox utrumque de
Deo-homine dicta, non ponitur quasi pro duobus suppositis, sed
recte accipi potest pro duobus nominibus significantibus duas
naturas in concreto. Nam si sciscitanti cuipiam an Christus sit
Deus vel homo, responderem quod est utrumque, profecto non
intenderem Christum esse duo, sed solum esse id quod duobus
nominibus importatur. Quippe nomina ista, etsi supponant pro
una eademque hypostasi, illam tamen significant ut in alia et alia
natura subsistentem. Et cum his et similibus cautelis facile erit
respondere ad rationes quae in articulo primo contra Christi
unitatem obiiciuntur.

(Art. 1-2)

Ex hoc quod secundum fidem catholicam una est Dei
et hominis hypostasis, consequitur Christum esse simpli­
citer unum, et nullo modo duo, sicut auctores primae opi­
nionis posuerunt. Rursus contra auctores etiam tertiae
opinionis consequitur, non aliud in eo haberi esse secundum quod ab aeterno est Deus Verbum, et aliud secundum quod in tempore factus est homo.

, -·

Christum esse simpliciter unum et nullo modo duo, facile
probat S. Doctor in primo articulo.
Etenim ad esse duo non sufficit ut in aliquo ente plura sint
ponentia in numerum, sed requiritur ut ipsummet sit haec plura
quae in numerum ponunt. Et re quidem vera, homo non est
duo propter animam et materiam quae a se invicem realissime
distinguuntur. Cuius ratio est, quia homo neque est anima ne­
que corpus, sed est habens animam et corpus eo pacto quo
totum habet partes, in eisque subsistit ; non ergo de uno exsi­
stente secundum unam et alteram partem vere dici potest quod
sit duo. Simili itaque modo, proportione servata, de Christo ra­
tiocinandum est. Ea enim quae in Christo ponunt in numerum
sunt solae naturae, et quaecumque naturas consequuntur ut pro­
prietates. Si igitur Christus esset sua humanitas sicut est sua
divinitas, Christus vere esset duo. Nunc autem non vere prae­
dicatur de Christo quod sit sua humanitas sicut est sua divini­
tas ; sed tantum praedicatur de ipso quod sit Deus et homo, id
est, suppositum unam et alteram naturam habens. Atqui Deus
et homo non ponunt in numerum, cum utrumque nomen sup­
ponat pro eadem hypostasi quae tam in deitate quam in huma-

3»3

In secundo articulo, ex professo et data opera tractat
S. Thomas argumentum de uno esse in Christo, de quo obiter
iam egerat in Quaest. 2, a. 2 ad 3"™ , et a. 6 ad 2um . Sed
cum omnia huc spectantia fuerint pro posse nostro satis discussa
et explanata, unum nunc declarandum restat : qua scilicet
ratione ponatur unum esse in Christo inter consequentia.

unwnem. Si enim unitas exsistentiae unionem hypostaticam con­
sequitur, ergo praesupponit illam. Si autem illam praesupponit,
ergo ipsa hypostatica unio in aliquo alio formaliter consistere
dicenda est, quam in communicatione humanitatis cum Verbo
secundum actum exsistendi. Redit igitur sententia Caietani, quae
eo ipso in doctrina Aquinatis optime fundata ostenditur.
At contra, eodem argumento probares duo principia ope­
randi in Christo esse aliquid formaliter distinctum ab unione
duarum naturarum in una Verbi hypostasi, quia hoc etiam apud
S. Thomam in Qq. iS et 19 de consequentibus unionem est.
Sequeretur filiationem adoptivam repugnare Christo ratione ali­
cuius quod unio ipsa non esset, sed consecutive tantum ad illam
se haberet, quia filiatio naturalis Christo homini contra Adoptianos non vindicatur nisi infra, Quaest. 23, ubi de iis quae consequ­
untur unionem per respectum ad Deum Patrem. Denique, si
sensu adversariorum consequentia unionem interpretari placet,
quid tandem causae esse potuit cur non hic potius posuerit
S. Thomas doctrinam de gratia, de scientia, et de omnibus illis
perfectionibus coassumptis quae cum in unione humanitatis ad
Verbum rationem sui exigitivam habeant, unionem ipsam vere
consequuntur tamquam ab ea realiter distinctae et ordine natu­
rae posteriores ?
Haec igitur et alia multa quae adiici possent, ostendunt
sermonem nunc esse de consequentiis rationis ratiocinantis, seu
educentis conclusiones ex praemissis. Quia enim intellectus no­
ster a generalioribus ad magis determinata procedit, quidquid
erui potest ex aliqua generali veritate, recte dicitur consequi
illam, quamvis conclusio obiective spectata pertineat ad ipsam
intrinsecam et constitutivam rationem rei quae in praemissa ex­
primitur. Tunc ergo habetur consequentia ordine logico, non
autem ontologko, et sic omnino est in praesenti. Sane revelatio
fidei docet Christum Deum et hominem esse unum atque indi­
visum secundum hypostasim. Ast generalior haec notio est, a
qua ad magis determinata magisque distincta oportet procedere.
Quid ergo logica deductione consequatur, explicat S. Thomas in
quaestionibus sequentibus, et primo quidem quoad indivisionem

in exsistentia. Non quod indivisio ista sit formaliter aliud ab indivisione secundum, hypostasim, sed quia in intellectu nostro
differt sicut explicitum ab implicito, sive ut distincta conclusio
a principio magis generali a quo ratiocinando eruitur.
Hinc etiam sumitur facilis explicatio responsionis ad ium ,
ubi dicitur ■< quod esse consequitur naturam, non sicut habentem
« esse, sed sicut qua aliquid est ; personam autem sive hypo« stasim consequitur sicut habentem esse». Semper remanendum
est in ordine deductionis logicae. Eatenus enim esse dicitur con­
sequi hypostasim ut habentem esse, naturam vero ut qua ali­
quid est, quatenus ex hoc quod hypostasis datur, logice conclu­
dere potes quod datur etiam esse habitum ab ea in proprium ;
et ex hoc quod natura realis datur, non plus concedere licet
quam quod detur esse alicuius subsistentis secundum eam. Et sic
solvit Angelicus difficultatem propositam contra unum esse in
Christo. Non enim est consequens, si duae naturae sunt, ut duo
pariter esse inveniantur in eo.
In responsione autem ad 3nra occurritur alii difficultati quae
procedit ex hoc, quod in divinis unum est esse trium persona­
rum propter naturae unitatem, et haec difficultas iam fuit magna
ex parte soluta superius in Thesi 7a. Hic autem respondet
S. Thomas quod formalis ratio quae facit ut unum sit esse trium
personarum, repeti debet ex conditione divinae naturae seu es­
sentiae quae est Ipsum Esse. Quia enim ibi non datur distinctio
inter essentiam et esse oportet tres personas habere unum esse,
ex hoc quod habent unam essentiam. Verum, etsi possibile sit,
plura supposita relativa convenire in uno esse, semper impossi­
bile erit plura esse substantialia convenire in uno supposito,
cuiuscumque tandem rationis sit. Et ideo signanter dicit S. Thomas
quod tres personae « haberent triplex (non quadruplex) esse, si
«in eis esset aliud esse personae, et aliud esse naturae». Adhuc
enim in singulis earum non esset nisi unus actus essendi di­
stinctus ab esse essentiae, quod in hac impossibili hypothesi
foret ut in creatis, quaedam potentia essendi, non autem ipsa
subsistens essendi perfectio.
Nec tandem te moveat responsio ad 2um, ubi dicitur «quod
De Verbo Incarnato

« illud esse aeternum Filii Dei quod est divina natura, fit esse
< hominis in quantum humana natura assumitur a Filio Dei in
< unitatem personae » : quasi inde sequeretur unionem fieri in
natura, aut totam Trinitatem esse incarnatam. Nam primo, ut
supra dictum est, unio cum Deo in natura non differt ab unione
in persona ex parte termini ad quem est unio, sed solum ex
parte modi quo fit unio. Ideoque illud ad quod unitur humanitas
vere est natura divina, non tamen qua fungitur munere naturae
seu essentiae, sed qua fungitur munere actus exsistendi, potens
communicatione sui tribuere consistendam infinitis essentiis, pro­
pter sui infinitatem et omnimodam illimitationem. Rursus esse
aeternum quod est natura divina, fit esse hominis, non ut tribus
personis commune, sed ut distincto modo habitum a Verbo, pro
quanto incarnationis unio terminatur ad relationem subsistentem
quae est Filius. In qua quidem relatione per rationem distin­
guitur id quod est subsistere, propter identitatem cum natura
divina, et id quod est referri ad correlativum, consequenterque
distingui a correlativo, propter propriam notam relationis. Qua­
propter relatio quae est Filius, quatenus est per identitatem
ipsum esse subsistens, supplet in humanitate assumpta proprium
actum essendi, et facit ut humanitas illa non exsistat in se.
Quatenus vero est relatio, habet distinctionem a Patre et Spiritu Sancto, facitque ut homo lesus Christus non sit Pater nec
Spiritus Sanctus ζ1).
QUAEST. XVIII.
DE PERTINENTIBUS AD UNITATEM IN CHRISTO
QUANTUM AD VOLUNTATEM.

Nota titulum ex quo apparet quod non receditur a conside­
ratione eorum quae, consequenter ad unionem, Christo conve­
niunt secundum formalem rationem unitatis. Nunc tamen non
habetur plus quam unitas ordinis in dualitate voluntatum. Et cum(*)
(*) Recole omnia quae de hac difficultate declarata sunt supra*
Quaest. 3, Thés. XI. 2 2-3.

DE UNITATE IN CHRISTO QUANTUM AD VOLUNTATEM

3°7

ipsa dualitas sit consequentia satis evidens distinctionis naturarum, totius quaestionis operositas versatur circa modum quo
oportuit voluntatem humanam sub divina infallibili ordine con­
tineri. Haec enim difficultas fuit, qua permoti haeretici sumpse­
runt occasionem removendi a Christo voluntatem humanam, aut
certe actum voluntatis humanae. Quippe, nescierunt distinguere
inter id quod est simpliciter unum, et id quod est ordine unum,
ut dicitur in 1. 4 c. Gent. c. 36, praesertim quia liberum arbi­
trium quo unaquaeque voluntas pollet, videbatur auferre omnem
possibilitatem praedictae subordinationis unius ad alteram. Oportet
igitur in primis declarare distinctionem voluntatum et ordinem
unitatis inter eas, secundum quod proposita inveniuntur in sim­
plici regula fidei. Postea necesse erit ad theologicam explica­
tionem accedere, et assignatis radicibus tum impeccabilitatis tum
infallibilis conformitatis ad divinum beneplacitum in anima Christi,
ostendere qualiter salvum manserit liberum arbitrium, specialiter
in ordine ad obeundam mortem crucis.

i ■

THESIS XXVIII.
(Art. 1-3; 5-6).
I

Ex hoc quod duae naturae integrae et inconfusae in
uno Verbi supposito conveniunt, sequitur esse in Christo
duas naturales voluntates non contrarias, divinam scilicet
et humanam; ipsamque humanam, tam quae rationis quam
quae sensualitatis dicitur, fuisse in omnibus subiectam di­
vinae eius atque omnipotenti voluntati.

Haec doctrina cum ea quae in quaestione sequenti exponenda est, intimo nexu connectitur. Utraque enim est contra
Monothelitas, unam voluntatem, unum principium operationis,
unam demum operationem in Christo praedicantes. Non enim
ex hoc quod Monothelitae fuerint appellati, existimandum est
eos circa solam voluntatem et solas voluntatis operationes er­
rasse. Sed ideo hoc nomen sortiti sunt quia cum operationem
humanam generaliter a Christo removerent, tamen ad opera-

tiones voluntatis principalem controversiam transtulerunt, idque
ut reor, duplici de causa. Primo, quia voluntas in operante se
habet ut primum movens. Secundo, quia de voluntate maior erat
aequivocandi possibilitas, id est, maior facilitas tegendi sub for­
mulis specie tenus orthodoxis venenum doctrinae quae redem­
ptionis mysterium funditus evertebat. Seclusa enim in Christo
volitione et operatione humana, actum est de merito et satisfa­
ctione eius.
Dico quod de voluntate maior erat aequivocandi possibi­
litas, eo quod aliquis est sensus haereticus quo dicuntur in
Christo plures voluntates, et aliquis est sensus catholicus quo
praedicari potest de eo una voluntas. Quantum enim ad contrarietatem et pugnam vel quamcumque insubordinationem ap­
petituum, nequaquam fuerunt in Christo voluntates duae vel
plures, sicut in nobis accidit, testante apostolo ubi ait : « Con« delector legi Dei secundum interiorem hominem ; video au« tem aliam legem in membris meis repugnantem legi mentis
« meae, et captivantem me in lege peccati quae est in membris
« meis >.
Porro, apparet fraus haereticorum vel ab ipso insurgentis
disputationis exordio in epistola quam ad Honorium Pontificem
scripsit Sergius Constantinopolitanus patriarcha, ut ei nuntiaret
ortas acres controversias de una vel duabus operationibus in
Christo. Vult Sergius ut abstineatur a dictione duarum opera­
tionum, eo quod «duarum operationum dictio multos scandalizet,
<i utpote a nullo sanctorum et probabilium Ecclesiae institutorum
« edita ; insuper et consequens ei sit praedicare duas voluntates
< contrarias, Deo Verbo volente impleri salutarem passionem ;
« humana autem natura obsistente eius voluntati et resistente,
« et perinde duo contraria volentes introducantur, quod impium
« est > 0). Pontifex vero, vel erroris iam late grassantis ignarus,
vel imprudenter sperans posse per quamdam accommodationem
dissidium componi, respondet praemittendo exactissimam profes­
sionem fidei de Christo operante divina per divinitatem, et hu-(*)
(*) Labbe, tom. 6, pag. 924.

mana per humanitatem. Tum, inquit, « unam voluntatem fatemur
«Domini nostri lesu Christi, quia profecto a divinitate assumpta
«est nostra natura, non culpa; illa profecto quae ante peccatum
« creata est, non quae post praevaricationem vitiata... Sine pec« cato conceptus, nullum experiens contagium vitiatae naturae...
« Non est igitur assumpta a Salvatore vitiata natura quae re« pugnaret legi mentis eius... Lex alia in membris aut voluntas
« diversa non fuit, aut contraria Salvatori, quia supra legem
« natus est humanae conditionis ». Consequenter Honorius, insi­
stendo in sensu orthodoxo quo Sergius latentem haeresim pro­
posuerat, approbat ut a dictione duarum voluntatum abstineatur,
ne intelligantur duae voluntates contrariae.
Nunc autem doctrinam catholicam adaequate propositam
habes in definitione Concilii VI, quae ad normam epistolae de­
cretalis Agathonis Papae edita est ut sequitur: « Haec praesens
« sancta et universalis Synodus fideliter suscipiens et expansis
« manibus amplectens suggestionem, quae a sanctissimo et bea« tissimo Agathone papa antiquae Romae facta est ad Constan« tinum piissimum atque fidelissimum nostrum imperatorem...,
«duas naturales voluntates in eo (Christo), et duas naturales
« operationes indivise, i neo n ver tibi liter, inseparabiliter, inconfuse,
«secundum sanctorum Patrum doctrinam concorditer praedicat;
« et duas naturales voluntates, non contrarias (absit), iuxta quod
« impii asseruerunt haeretici, sed sequentem humanam eius vo« luntatem, et non resistentem vel reluctantem, sed potius subie« ctam divinae eius atque omnipotenti voluntati. Oportebat enim
« carnis voluntatem moveri, subiici vero voluntati divinae, iuxta
« sapientissimum Athanasium. Sicut enim eius caro, caro Dei
« Verbi dicitur et est, ita et naturalis carnis eius voluntas, pro« pria Dei Verbi dicitur et est, sicut ipse ait: Quia descendi de
« coelo, non ut faciam voluntatem meam, sed eius qui misit me
« Patris, suam propriam dicens voluntatem quae erat carnis eius.
« Quemadmodum enim sanctissima eius caro deificata, non est
« perempta, sed in proprio sui statu et ratione permansit: ita
« et humana eius voluntas deificata, non est perempta, salvata
« est autem magis secundum deiloquum Gregorium dicentem :

* Nam ilhid velle quod in Salvatore intelligitur, non est contra
« rium Deo, deificatur» totum » (*)·
His praemissis, nihil difficultatis est in declarando qualiter
omnia in thesi posita ex fide incarnationis necessario conse­
quantur: dualitas quidem operativarum voluntatum ex dualitate
naturarum, absentia vero omnis contrarietatis, imo positiva su­
biectio atque infallibilis conformitas voluntatis humanae ad di­
vinam, ex unitate suppositi in quo nihil unquam potuit esse,
deordinatum. In una enim hypostasi oportet esse unum ηγεμο­
νικόν, ut Graeci dicunt, id est, unum principium penes quod sit
regimen, a quo si quaedam vires exorbitant, imperfectioni tri­
buendum est. Dicendum itaque, « voluntatem humanam in Christo
« omnino sub voluntate divina ordinatam fuisse, ita quod nihil
• voluntate humana Christus voluit, nisi secundum quod eum
« velle divina voluntas disposuit, secundum illud : Quae placita

"Z

(’) De praetenso lapsu Honorii, eiusque post quadraginta annos con­
demnatione in Concilio VI, Constantinopolitano III, haec pauca, amice
lector, accipe.
Certe, uti sat clare apparet ex fragmento superius citato, epistola
Honorii ad Sergium Constantinopolitanum patriarcham nihil habebat
quod catholicae fidei consonum non esset. Et ideo, statim ac post Ho­
norii mortem coeperunt haeretici monothelitae eum calumniari tanquam
sui dogmatis approbatorem et assertorem authenticum, ab immediato
Honorii successore loanne Papa IV fortiter reclamatum est. Vide epi­
stolam eius ad Constantinum imperatorem filium Heraclii, apud Aligne
(P. L. Tom. So, col. 602. seq.) de integro relatam sub titulo: Apologia
pro Honorio Papa, propter unam in Christo voluntatem, cuius aiunt
eum calumniatores mentionem fecisse. Et non tantum ex parte Roma­
nae Sedis suscepta fuit a primis illis controversiae initiis, Honorii de­
fensio; verum ex Graecis etiam, vindex eius orthodoxiae surrexit doc­
tissimus ille et inclytus martyr S. Maximus monachus, tum in dialogo
contra Pyrrhum, tum in epistola ad Marinum presbyterum (Aligne, ubi
supra, coi. 483, seq.). Unde, his munitus documentis, jure meritoque
scribere poterat Anastasius Bibliothecarius ad loannem diaconum : « In
« apostolicae Sedis petra, nec etiam per Honorium inventnm est un·
«quam serpentis, id est virulentae sectae, vestigium. Sume igitur iam
« memoratam loannis Papae pro Honorio apologiam. Sume etiam et
«pro eodem apologiam ex epistola Maximi monachi, et revera philoso« phi, Christique Dei nostri martyris, missa Marino presbytero, difflo-

« sunt ei, facio semper (Ioan. VIII-29 ». Ita S. Thomas, 1. 4
c. Gent. c. 36.
Caeterum in praesenti a moclo quo, salva libertate, intelligi
hoc possit, abstrahimus; de hoc enim in propositione sequenti
dicetur. Interim vero iuvabit doctrinam magis explicare ex ce­
lebri loco Matt. XXVI-39, cum parallelis Marc. XIV-36, et Luc.
XXII-42, quae in causa monothelismi hinc et inde proposita fue­
runt et discussa: Procidit in faciem suam orans et dicens: Pater
mi, si possibile est, transeat a me calix, iste ; verumtamem non sicut
ego volo, sed sicut tu. Apud Lucam vero legitur : Non mea vo­
luntas, sed tua fiat. Ibi in primis habes distinctionem voluntatum,
quandoquidem suam voluntatem contradistinguit Christus a vo­
luntate Patris. Ergo quaedam est in Christo voluntas quae non
est voluntas Patris, et ista non potest esse nisi humana, quia
voluntas divina una numero est in Patre et Filio. Sed et insuper
habes expressam rationem secundum quam voluntas humana,
tam quae rationis dicitur, quam quae sensualitatis, fuit non re­
sistens vel reluctans, sed potius subiecta divinae eius atque omni­
potenti voluntati, iuxta praecitatam definitionem Synodi sextae.
Ad cuius rei plenam intelligentiam praesupponendae sunt
duae distinctiones. — Prima est de duplici actu voluntatis, qui
dici solet voluntas ut natura, et voluntas ut ratio. \zoluntas ut

)

< ratam. Ipse quippe beatissimus Maximus non solum in jam dicta, sed
«et in ea quam scripsit ad abbatem Thalassium epistola, iam nomina«tum defendit Honorium. Verum etiam in epistola sua dogmatica, quam
«ad Petrum scripsit illustrem, magnum hunc et divinum appellat. Ex
< qua scilicet epistola de eodem Honorio et Hierosolymitano Sophronio,
« atque de Pyrrho Constantinopolitano haeretico patriarcha, difflorata
« quaedam atque translata en tibi afferimus ». (Migne, ubi supra, coi. 493).
Ad condemnationem autem Honorii quod attinet, id unum pro
certo retineri potest : Quod scilicet, in vulgatis exemplaribus Actorum
Concilii insertum revera legitur nomen eius inter nomina eorum quibus
dixerunt Patres anathema. Reliqua prorsus incerta. Imo, plus quam su­
specta criticis primi subsellii, puta Bellarmino, Baronio, et aliis. Sed de
his alias. Interim lege, si lubet, doctissimam Dissertationem criticam de
Honorio Papa I, apud Migne, in appendice Tomi 80 Patr. Lat. coi.
991, seq.

natura, est inotus voluntatis qui sequitur considerationem obiecti
secundum se, prout absolute conveniens vel afilictivum est. Ad
huiusmodi enim apprehensionem naturaliter oritur in appetitu
fuga vel prosecutio (*). Voluntas vero ut ratio est motus volun­
tatis secundum quod est domina sui actus, seu motus conse­
quens rationem considerantem omnes circumstantias et habitu­
dinem obiecti ad bonum tinis, dum scilicet concludit aliquid esse
fugiendum vel amplectendum in ordine ad finem, puta mortem
esse obeundam propter bonum virtutis. — Altera distinctio praesupponenda est de duplici genere conformitatis voluntatum. Alia
enim est conformitas quantum ad obiectum volitum, quando quis
vult id ipsum quod superior voluntas vult. Alia vero est confor­
mitas quae attenditur solum secundum rationem regulae, quando
quis vult id quod voluntas superior vult ipsum velle. Et diffe­
rentia evadet manifesta, si supponas praelatum praecipere ali­
quid quod Deus non vult. Tunc subditus, volendo id quod prae­
cipit praelatus (modo non sit evidens peccatum), voluntatem ha­
bebit conformem voluntati divinae in ratione regulae ; vult enim
id quod Deus vult ipsum velle. Non tamen conformitas erit circa
obiectum volitum, quia ex hypothesi non est volitum a Deo id
quod erat in voluntate praelati.
His igitur distinctionibus suppositis, dico significari per haec
et similia verba, transeat a me calix iste, voluntatem humanam
quae est ut natura. Nam calix passionis est malum a quo se­
cundum se considerato, naturaliter refugit voluntas. Naturaliter,
inquam, non prout natura quandoque accipitur ut contraria gra­
tiae, (quo sensu importat deordinationem in nobis ex peccato con­
sequentem), sed prout consideratur in seipsa, secluso omni de(*) Nota bene quod, cum distinguitur voluntas ut natura, a volun­
tate quae est ut ratio, natura non sumitur eo sensu quo sumi solet in
operibus asceticis, prout est gratiae contraria, id est, deficiens a recti­
tudine originalis iustitiae, et peccato corrupta. Sed voluntas ut natura
nihil aliud est quam voluntas prout naturaliter tendit in bonum sibi
conveniens, et naturaliter refugit ab eius privatione, puta a morte, do­
lore, aliisque malis eiusmodi, quae tamen libere potest amplecti et velle,
non quidem propter se, sed in ordine ad finem ex rationis imperio.

fectu. Rursus, ille ipse calix consideratus in ordine ad finem re­
demptionis humanae secundum beneplacitum Patris, erat appe­
tibilis ipsa appetibilitate finis, et ideo per haec quae adduntur,
verumtameni non mea voluntas, sed tua fiat, significabatur voluntas
quae est ut ratio. Porro in hac ultima voluntate apparet perfe­
ctissima conformitas cum voluntate divina, ut constat. Circa prio­
rem vero, distinctione secundo loco tradita uti necesse est. Ete­
nim, ut dicit S. Thomas hic, art. 6 in corp., placebat Christo
secundum voluntatem divinam, ut voluntas naturalis in ipso se­
cundum ordinem naturae suae moveretur, quin tamen exhinc
voluntas ut ratio impediretur aut qualitercumque retardaretur
ab officio suo. Fuit ergo voluntas naturalis conformis divinae in
ratione regulae. Quod autem attinet ad obiectum, fuit quidem di­
versitas inter voluntatem naturalem ex una parte, et voluntatem
rationis voluntatemque divinam ex altera, nulla tamen contrarietas. Cuius ratio est quia contrarietas non est nisi quando se­
cundum idem attenditur diversitas voluntatum. Si enim, ut 1. c.
addit S. Thomas, unius voluntas sit de aliquo faciendo secundum
quandam rationem universalem, et alterius voluntas sit de eodem
non faciendo secundum quamdam rationem particularem, non est
omnino contrarietas volitionum, (puta si index vult suspendi la­
tronem propter bonum publicum, et aliquis eius consanguineus
nolit eum suspendi propter amorem privatum). Non est, inquam,
contrarietas, nisi forte in tantum se extendat voluntas hominis
privati, ut bonum publicum velit impedire ut conservetur bonum
privatum; tunc enim circa idem attenditur oppositio voluntatum.
Christus autem secundum voluntatem divinam, et etiam secun­
dum voluntatem rationis, volebat impleri passionem propter finem
salutis humanae. Voluntate autem ut natura, nolebat passionem
absolute consideratam ; sed et per hanc naturalis voluntatis re­
pugnantiam nullo modo impediebatur aut retardabatur voluntas
ut ratio, sicut aperte monstrat textus evangelicus. Patet igitur
quomodo, non obstante diversitate in volito, contrarietas non

(') Cf. Damasc. 1. S de fide orthod. c. 18.

Nota in fine, quod cum de Christo agitur, non oportet uti
dictione voluntatis indtliberatae. Ratio est quia sumi solet haec
vox sensu privativo, ad designandum actum qui cum debuisset
regi per rationem, praevenit tamen indicium rationis, eique op­
ponitur: quod in Christo non est ullatenus admittendum. Magis
itaque utendum nomine voluntatis ut natura, quo significatur
motus appetitus secundum quod naturaliter inclinatur ad bonum
sibi conveniens, eiusque privationi sic nude in se consideratae
naturaliter etiam ac necessario repugnat.
:.» ♦

THESIS XXIX.
Art. 4).

&

Cum eo ordine quo humana voluntas sub divina infallibiliter continebatur, optime stat libertas arbitrii. Quin imo,
si solum consideraretur speciale divinitatis regimen in vo­
luntatem assumptam, nequidem libertas contrarietatis cen­
senda foret fuisse intrinsece ablata. Sed quia ex alio titulo
auferebatur, id est, ex beatitudine animae, simpliciter di­
cendum est nullam fuisse in Christo libertatem a necessi­
tate, respectu eorum quae per divinam legem vel iubebantur vel prohibebantur.

Ratio prioris assertionis est, quia habet divina voluntas po­
testatem inclinandi certo et infrustrabiliter humanum cor quo­
cumque sibi placuerit, salva interim libertate et seclusa omni
physica praedeterminatione ad unum. Quapropter recte notat
Suarez, de Incarn. Disp. 37, Sect. 3, infallibilem conformitatem
voluntatis humanae ad divinam optime conciliari in Christo cum
libero arbitrio, «supposita infinita praescientia divini intellectus,
« qua de omnibus creatis voluntatibus cognoscit non solum quid
« possint operari, aut quid de facto operaturae sint, sed etiam
« quid essent facturae in omnibus eventis et opportunitatibus, si
« hoc vel illo modo excitarentur ad operandum. Hac enim scientia
* supposita, facile intelligitur posse Deum aliquam voluntatem
« semper ita regere et excitare, ut infallibiliter consentiat, quamvis

I

<< libere, quia potest illam motionem et operandi occasionem illi
«praestare cum qua infallibiliter praescivit esse operaturam. Et
«ita intelligendum est factum esse cum voluntate Christi, cuius
«singularem curam et regimen divina persona assumpsit, quando
« illam sibi secundum hypostasim univit ». Nam, sicut in homine
puro corpus movetur ab anima, et appetitus sensitivus a rationali,
ita in Domino lesu Christo humana natura movebatur et regebatur
a divina, ut S. Thomas docet in quaestione sequenti art. i in
corp. Caeterum ea quae hic dicta sunt, non sunt nisi quaedam
particulares applicationes doctrinae quae in aliis theologiae locis
demonstrata supponitur, scilicet in materia de gratia efficaci et
de scientia Dei; ideoque in praesenti non indigent ampliori de­
terminatione.
Nunc, quod secundo loco propositum est, ulterius conside­
rare oportet, nequidem potuisse auferri per supradictum regi­
men divinitatis indifferentiam activam qiiam ex sese habet vo­
luntas humana, etiam ad contraria, id est, tam ad bonum quam
ad malum. Etenim regimen huiusmodi non tollit potentiam po­
nendi actum peccaminosum, quantum est ex proprio operandi
modo voluntatis, sed solum ponit motiones efficaces: efficaces,
inquam, non ab intrinseco, nec quasi physice praedeterminantes,
sed quae per scientiam conditionatorum tales praenoscuntur.
Hinc, si in Domino lesu Christo nihil aliud attenderetur quam
convenientia naturae humanae cum divina in uno Verbi suppo­
sito, ipse Christus se habuisset in modo operandi et servandi
praecepta sicut confirmati in gratia, qui licet, infallibiliter, libere
tamen et meritorie praecepta servant. Nec alia deberet disparitas
agnosci, praeter illam quam assignat Suarez, de Incarn. Disp. 37,
Sect. 3 dicens: «Non est (omnino) simile de Christo et aliis con« firmatis. Illi enim ab extrinseco habent hanc gratiam, et abso« lute loquendo possunt illa carere; et ideo absolute semper sunt
« peccabiles, quamquam in sensu composito, id est, supposita
« tali gratia non possint peccare, quia non possunt componere
« peccatum cum illa gratia seu providentia Dei. Christus vero
< absolute dictus habet illud infallibile regimen quasi connatu­
re raie et ab intrinseco (si suppositum consideres), et nullo modo

Λ'ί<

• ■

3æ

'rt

'(· I··,·

QUAEST. XVIII.

< potest illo carere, et ideo in ipso nomine Christi includitur
«sensus compositus, et ideo simpliciter est impeccabilis». Haec
sola, inquam, disparitas deberet agnosci, nisi aliquid aliud fuisset
in Christo, penitus auferens libertatem contrarietatis. Quod si quis
recte consideret, videbit non amplius veram esse conclusionem
quam 1. c. addit Suarez, ponens Christum libere perfecisse actum
quo implebat praeceptum, quia ita illum faciebat, ut per facultatem
profriam suae voluntatis quae intrinsece impedita non erat, posset
illum non facere.
Et re quidem vera, impeccabilitas Christi non in sola unione
hypostatica, et regimine illo divinitatis quod humanae voluntati
ex consequenti debebatur, causam habebat. Verum oriebatur
etiam ex conditione comprehensoris, cuius voluntas est physice
determinata ad amorem divini boni, ac per consequens, physice
incapax ponendi quemlibet actum huic amori repugnantem. Vo­
luntas enim videntis Deum, ex necessitate amat quidquid amat
sub ordine ad Deum, sicut voluntas non videntis Dei essentiam,
ex necessitate amat quidquid amat sub communi ratione boni
quam novit. Et ratio est, quia voluntas necessitatur ad bonum,
nullamque potentiam habet ad volendum malum sub ratione
mali. Sed dum bonum imparticipatum ac per essentiam tale non­
dum clare in seipso apparuit, consequens est ut in diversis et
deficientibus participationibus eius, etiam per aversionem a vero
ultimo fine, quaeri possit. Cum autem clare apparuit, immobi­
liter figit voluntatem. Sicut ergo se habet bonum in communi
ad voluntatem viatoris, ita se habet summum bonum quod Deus
est, ad voluntatem comprehensoris: quatenus, sicut physice im­
possibile est ut voluntas viatoris aliquid velit praeter rationem
boni in genere, ita physice impossibile est ut voluntas comprehen­
soris velit aliquid non referibile, et a fortiori oppositum summo
bono quod possidet, et in quo finaliter super omnia requiescit.
Quare, posito praecepto, comprehensor necessitatur ad obiectum
praecepti prout et quatenus praeceptum est: aufertur enim ab
opposito ratio referibilitatis ad Deum, imo si de gravi praecepto
agitur, ponitur ratio contrarietatis. Nec valet si dicas quod praeter
scientiam beatam qua fruebatur Deo, habebat Christus scientiam

tum infusam tum acquisitam, quae non est propria comprehen­
soris in quantum huiusmodi, et libertatem contrarietatis non
tollit. Hoc enim nihil est, nam profecto, homo uno solo vinculo
ligatus non ideo dici potest expeditus, quia duobus vel tribus
non impeditur; quippe sufficit vinculum unum si semper actu
ligat. Atqui scientia beata semper in actu est, et semper néces­
sitât voluntatem ad amorem divini boni cum quo nullum pec­
catum potest componi (l).
Caeterum libertas contrarietatis, nedum sit de ratione liber­
tatis in quantum huiusmodi, pertinet potius ad defectum eius.
Quapropter nihil restaret hic addendum circa liberum arbitrium
in Christo, nisi quaestionem molestissimam crearent ea quae de
morte crucis ad humani generis redemptionem in evangelio le­
guntur. Necesse est enim dicere Christum fuisse liberum libertate indifferentiae, non solum generatim, sed etiam determinate
quantum ad sui ipsius oblationen in passione sua. Alias non
(*) Unde facile solvuntur rationes eorum qui putant libertatem
Christi remanere sub praecepto integram, etiam circa obiectum prae­
cepti.
1. Praeceptum non aufert libertatem, sed magis supponit eam. —
Respondeo : Non aufert libertatem absolute, conc. Respectu rei praece­
ptae, subdist. Per se et ratione sui, iterum conc. Per accidens, et ra­
tione physicae impossibilitatis in qua versatur voluntas videntis Deum,
declinandi unquam ab ordine veri ultimi finis, neg. Et ratio constat ex
dictis.
2. Eatenus praeceptum abstulisset a Christo libertatem, quatenus
risio beata influxisset in positionem actus. Atqui non potuit influere,
quia cum praecepta imponantur viatoribus in quantum viatores sunt,
eorum adimpletio in Christo regulari debuit per scientiam quae viatori
bropria erat, non per scientiam beatam quae est pyopria comprehensoris.
— Respondeo : Eatenus praeceptum abstulisset libertatem, quatenus
visio beata in positionem actus praecepti influxisset, vel directe vel in­
directe, conc. Solum directe, neg. Atqui necessario influxisset, saltem
indirecte, auferendo simpliciter ab anima Christi intrinsecam potestatem
volendi omissionem eius quod praecepto iubebatur.
3. Ioan. EI7-/o, commendat Christus discipulis suis ut sua praecepta
servent, sicut et ipse servavit praecepta Patris. Sed nos libere servamus
praecepta. Ergo et Christus. — Respondeo : Dist. mai. Et praeceptum
dicitur univoce in utroque comparationis membro, neg. mai. Dicitur

fuisset meritoria nec satisfactoria mors ipsius, cum ad merendum
et satisfaciendum requiratur libertas a necessitate, ut habetur de
fide certum ex condemnatione tertiae propositionis lansenii. Nunc
autem legitur Christus accepisse a Patre mandatum moriendi pro
hominibus, iuxta illud loannis XIV-31: «Ut cognoscat mundus
« quia diligo Patrem, et sicut mandatum dedit mihi Pater, sic
« facio, surgite, eamus hinc ». Si autem mandatum habuit mo­
riendi in cruce, ergo non potuisset sine peccato calicem passionis
respuere, et si non potuisset sine peccato crucem abnuere, se­
quitur non fuisse liberam in ipso acceptationem crucis: quando­
quidem nulla fuit in eo libertas a necessitate, respectu eorum
quae sine peccato vel poni vel omitti non poterant. Ad huiusmodi
ergo difficultatis solutionem sequens statuitur propositio (!).

analogice, attenta diversitate conditionum, conc. Quippe praeceptum
quandoque sensu latiori accipitur pro regula actionis in mente supe­
rioris exsistente, cui, etiam citra obligationis impositionem, honestum
est ut voluntas inferior se conformet. Proponitur ergo quaedam propor­
tionum aequalitas, quatenus nos debemus servare legem Christi, sicut
ipse Christus libere adimplevit simplex beneplacitum Patris erga se ; de
qua acceptione praecepti dicetur in propositione sequenti.
(*) Nota hic bene, quomodo haec sola sit in praesenti residua dif­
ficultas. Non enim attendenda videtur illa quam movent nonnulli,
ducta ex hoc quod actus humani non sunt meritorii nec satisfactorii
nisi in quantum charitate formati et a charitate imperati. Porro, aiunt,
charitatis actus in Christo erat necessarius, non liber. Ergo, ex hoc iam
capite, et praecisione facta cuiusvis alius considerationis, sublata di­
cenda esset ab oblatione crucis ratio actus liberi, adeoque et meriti. Sed
hoc revera nihil est. Cum enim dicitur imperium charitatis non fuisse
liberum in Christo, nimis obvia est cum distinctione responsio: Quan­
tum ad ea quorum opposita irreferibilia fuissent ad charitatis obiectum,
quod est ultimus finis Deus super omnia diligendus et dilectus, conc.
Quantum ad caetera quae, salvo in omnibus ordine ultimi finis, aut
poni poterant aut omitti, utpote quae sub nulla cadebant obligatione
praecepti, neg. Et confirmatur evidenter, quia secus, nulla remansisset
Christo in quovis opere libertas ; nulla quoque remaneret in sempiter­
num, beatis illis comprehensoribus, quorum actus omnes et singuli im­
perantur a charitate et formantur charitate semper ac necessario in actu.
Quae cum satis per se manifesta videantur, una sola remanet quoad

thesis χχχ.

I

i

Ex praemissis consequitur quod cum vellet Deus ab­
soluta voluntate beneplaciti redemptionem hominum per
liberam satisfactionem in morte crucis, eo ipso dicendus
est non imposuisse Christo praeceptum patiendi. Sed ipsum
beneplacitum divinae voluntatis metaphorice dicitur in
evangelio praeceptum sive mandatum, secundum quod apud
nos homines praeceptum solet esse signum voluntatis in
superiore exsistentis.

Haec doctrina non est communis inter theologos. Sunt enim
plures qui agnoscunt in Christo verum ac proprie dictum prae­
ceptum moriendi pro hominibus a Patre ei impositum, putantque
posse adhuc cum hoc praecepto salvari libertatem in sacrificio
crucis. Muniunt autem se, vel certe munire possunt sequentibus
rationibus.
i. Praesto est diserta evangelii attestatio, ut supra (loannis
XIV-31), necnon et auctoritas apostoli ab Hebr. X, 5-7: Ingre­
dient mundum dicit: Hostiam et oblationem noluisti, corpzis autem
aptasti mihi. Holocautomata pro peccato non tibi placuerunt. Tunc
dixi: ecce venio ; in capite libri scriptum est de me, ut faciam,
Deus, voluntatem tuam. Citantur autem ista ex Psalmo XXXIX,
ubi haec leguntur addita : « Deus meus, volui, et legem tuam in
« medio cordis mei·». Atqui lex a ligando dicta, utique importat
praeceptum, cuius exsistentia ex iis etiam vel solis quae recitat
apostolus, non obscure erui posset. In capite, inquit, libri scri­
ptum est de me. Liber iste, liber est vitae in quo conscripti sunt
quicumque ad vitam praedestinantur aeternam. Et quia electorum
praedestinatio nihil aliud est quam ratio transmissionis ipsorum
in beatitudinem coelestem per virtutem sanguinis et mortis Christi,

oblationem crucis examinanda quaestio: habueritne vel non, Christus
Dominus veri nominis praeceptum a Patre acceptum « dandi animam
suam redemptionem pro multis ».

ideo in huius libri capite scripta dicitur voluntas seu decretum
Dei circa mortem et passionem crucis. Sed hinc oriebatur in
Christo obligatio de iure etiam mere naturali, dandi animam
suam redemptionem pro multis. Tenetur enim unusquisque expo­
nere, imo perdere vitam corporalem ad succurrendum proximo
in extrema necessitate spirituali constituto, quando ei aliter pro­
videri nequit. Sicut si in aliquo incendio esset aliquis infans non
baptizatus cui nullus alius subvenit, teneor etiam cum periculo
vitae, accurrere ad baptizandum. A pari ergo, imo multo ma­
gis, ut videtur, cum esset genus humanum in extrema neces­
sitate spirituali constitutum, nec vellet Deus aliud pretium ani­
marum acceptare praeter pretium sanguinis Christi, tenebatur
Christus sese offerre in hostiam et sacrificium, ac per hoc, prae­
cepto sin minus positivo, at certe naturali, ligatus fuisse dicen­
dus est. Et confirmatur, quia Matth. XXVI-23. Petro dissuadenti
mortem crucis respondit Christus : Vade post me, Satana, scan­
dalum es mihi, quia non sapis ea quae Dei sunt, sed ea quae
hominum. Sed nemo recte dicitur esse alicui in scandalum, nisi
deterreat ab iis quae citra peccatum omitti non possunt. Ergo
iterum, ad existentiam veri et proprie dicti praecepti reducimur.
2. Praeterea, regula generalis est quod verba Scripturae
sunt proprio et naturali sensu accipienda, nisi quid in contra­
rium evidenter obstet Porro, si quid obstaret quominus man­
datum Patris (Ioan. XIV-31) pro vero ac proprio praecepto su­
meretur, esset sola impossibilitas componendi simul libertatem
a necessitate in humana voluntate Christi. Sed dantur varii con­
ciliationis modi. Primus est iam supra insinuatus, dicentium
adimpletionem praecepti non fuisse regulatam per scientiam
beatam, per quam solam poterat auferri intrinseca potentia ad
oppositum. Quod si non placet iste modus, assignantur duo alii.
Alter, eorum qui ponunt praeceptum non determinasse circum­
stantias, puta tempus, diem, horam, genus passionis, aliaque
huiusmodi circa quae liberum manebat Christo eligere utrum­
libet. Alter est Lugonis dicentis quod etsi non fuerit Christus
liber a necessitate in sensu composito praecepti, fuit tamen in
libero eius arbitrio potestas auferendi sensum compositum im-

petrando a Patre dispensationem, iuxta illud Matth. XXVI-53 :
An putas quia non possum rogare Patrem meum, et exhibebit
mihi modo plus quam duodecim legiones angelorum?
3. Praeterea, si praeceptum metaphorice accipitur, oportebit
etiam metaphorice interpretari obedientiam Christi, cum obedientia respiciat praeceptum. Obedientiam autem Christi meta­
phorice dici, omnino est incredibile, cum Rom. V-19, opponatur
inobedientiae Adae, et Philipp. II, 8-10, assignetur ut propria
causa exaltationis qua ei datum est nomen super omne nomen,
ut in nomine lesu omne genu flectatur, terrestrium, coelestium,
et infernorum.
4. Denique, etiamsi loca ad praeceptum spectantia metaphorice interpretemur, semper tamen manebit absoluta voluntas
Patris, quam ipse Christus in horto testatur dicens: No?i mea
voluntas, sed tua fiat. Sicut autem non potuit esse ut Christus
infringeret praeceptum, ita fuit pariter impossibile ut voluntatem
divinam, quocumque tandem modo acceptam, non adimpleret,
aut imperfectionem quamlibet in se admitteret. Quapropter, metaphorica illa praecepti acceptio inconvenienter recedit ab obvio
sensu Scripturae, nec aliunde idonea est ad solutionem difficul­
tatis propter quam fuit inventa.
Sed contra, manet argumentum in superiori propositione
factum, quo invincibiliter demonstratur nullam relinqui animae
beatae libertatem circa ea quae ratione praecepti vel naturalis
vel positivi, citra aversionem a summo bono omitti nequeunt.
Ergo, stante praecepto subeundi mortem, necessitatus fuisset
Christus ad hoc ipsum, ac per consequens tolleretur meritum
et satisfactio crucis. Restat itaque ut praeceptum omnino amo­
veatur, iuxta illud Chrysostomi, Homil. 28 in epist. ad Hebr.
n. 2: «Licebat ei nihil pati si voluisset... Erat ergo ei promptum,
«si voluisset, non venire ad crucem». Quibus similia habent
Theodoretus, Theophylactus, Oecumenius, Cyrillus, aliique citati
apud Petavium, de Inc. 1. 9, c. 8, n. 7 et seqq. (x).
(*) Sunt qui afferunt textum Pauli Heb. XII-2, quasi esset sensus
quod electioni Christi subiacebat tam via gaudii quam via crucis, et
hoc modo videntur intellexisse Chrysostomus et qui ipsum sequi solent.
De Verbo Incarnato

QUAEST. XVIII.

Nunc autem, qualiter secluso praecepto, adhuc verificentur
quaecumque in Scriptura de redemptione dicuntur, ex sequentibus
principiis videtur posse explicari : — Primo, potest Deus absoluta
voluntate beneplaciti velle aliquid a creatura fieri, quin illud prae­
cipiat. Vice versa, potest aliquid praecipere, quin voluntate be­
neplaciti velit illud fieri, sicut patet in praecepto Abrahae dato
de immolando filio. — Secundo, praeceptum dicitur a theologis
voluntas signi (*)> et per se non arguit nisi solam voluntatem
beneplaciti qua Deus vult creaturam esse debitricem eius quod
praecipit, sive divina voluntas velit etiam evenire id quod est
praecepti obiectum, sive non. — Tertio, voluntas beneplaciti
seipsam destruere non potest, ac per consequens fieri nequit
ut pro obiecto habeat ea quae sese invicem excludunt. — Quarto,
absoluta voluntate beneplaciti volebat Deus redemptionem generis
humani, per satisfactoriam mortem Christi in cruce, ut testimonia
Scripturae probant. Quare divino beneplacito suberat, non solum
quod Christus pateretur, sed etiam quod hoc modo pateretur,
scilicet satisfactorie, ade ue cum libertate tum a coactione tum
a necessitate. — Hinc quinto, non debuit praedicta voluntas
transire in praeceptum constituens Christum debitorem crucis.
Sic enim fuisset ipse Christus, etsi non coactus, at certe phy­
sice necessitatus ad sese offerendum, ut supra probatum est, et
ideo assignaretur pro obiecto voluntatis in Deo coexistentia con­
tradictoriorum, quod repugnat. — Quapropter sexto, oportet po­
nere voluntatem beneplaciti circa mortem crucis, et ex hoc ipso
excludere voluntatem obligandi Christum ad huiusmodi immola­
tionem, sicut iuxta omnes excludi debet voluntas determinandi
Verum difficillimum esset ostendere hunc esse genuinum sensum huius
sententiae, quia id potius significari videtur : Qui, proposita sibi gloria
tamquam fructu dolorum crucis, sustinuit crucem et confusionem con­
tempsit. Quippe, sensus iste multo melius quadrat cum contextu, ubi
exemplo Christi animantur Hebraei ad persistendum in sufferendis tri­
bulationibus intuitu gloriae caelestis. Manet tamen auctoritas interpre­
tum qui nullum praeceptum in Christo quoad mortem crucis agnove­
runt. Quibus adde Anselmum, Médit. XI de Redempt.
(*) Cf. S. Thom. i, q. 19, art. 11-12, et de Verit. q. 23, a. 3.

i

DR

UNITATE

IN

CHRISTO

QUANTUM

AD

VOLUNTATEM

323

I

f
I

?

ludaeos ad occisionem Christi. — Sed septimo, Deus in sua
praescientia disposuit ac decrevit ordinem illum in quo cognovit,
et ludaeos ex propria malitia occisuros Christum, et Christum
per conformitatem ad divinum beneplacitum amplexurum crucem.
Atque hoc modo passioni Dominicae quae infallibiliter futura
erat, praeparatae sunt causae contingentes et ad utrumlibet se
habentes, secluso scilicet praecepto voluntatem comprehensoris
omnino nécessitante ζ1).
Recte tamen in Scriptura beneplacitum Patris dicitur man­
datum, lex, aut si quid aliud huiusmodi, quia inter homines
praeceptum est signum voluntatis superioris. Atqui communis
usus habet ut metaphorice accipiatur signum pro re cuius solet
esse signum, et vice versa. Sicut ergo apud theologos praece­
ptum nominatur voluntas Dei, scilicet voluntas signi, ita hic ex
inverso, absoluta Dei voluntas nominatur praeceptum, et non
est magis impropria locutio in secundo casu quam in primo.
Ad ium ergo dicendum, quod ex Scripturae auctoritate, ex­
sistentia praecepti demonstrari nullo modo potest. Nec valet
argumentum quo ostendebatur Christus naturali praecepto charitatis obligatus ad sucurrendum generi humano. In tantum enim
purus homo tenetur facere iacturam propriae vitae, ut succurrat
proximo in extrema necessitate spirituali constituto, in quantum
vita corporalis spirituali bono animae comparata, longe minoris
pretii esse invenitur. Sed ratio haec non valet pro Christo, quia
vita Hominis-Dei maioris est appretiabilitatis quam sit bonum
spirituale totius etiam humani generis. Atqui non potest esse
quod naturale praeceptum charitatis proximi obliget unquam ad
dandum maius pro minori, imo vero nec aequale pro aequali.
Ideoque Christus, secluso positivo praecepto Patris, nulla potuit
(*) Ubi vides explicationem istam valde differre ab ea quam pro­
ponit Card. Franzelin, de incarn. thes. 44. Quae non modo reiicit prae­
ceptum proprie dictum, sed nequidem agnoscit in Deo voluntatem
absolutam antecedentem circa modum redemptionis per passionem
crucis. * Voluntas Patris, inquit, quatenus antecedit liberam Christi
«electionem ad ponendam animam suam, intelligi debet divinum be« neplacitum humanae voluntati Redemptoris propositum ita, ut etiam

teneri obligatione subeundi crucem, sed ex puro suo liberali erga
nos amore dixit: Filius hominis venit non ministrari, sed mini­
strare, et dare animam suam redemptionem pro multis. Ad con­
firmationem vero additam facilis responsio est. Si enim oporteret
stricto sensu hic sumere scandalum, sequeretur primo Christum
fuisse peccabilem. quia scandalum proprie non cadit nisi in eos
qui sunt spirituali ruinae obnoxii. Sequeretur etiam Petrum pec-

;

n· 1

< alius redemptionis modus Patri foret acceptus... Consequenter deinde
<ad praevisam Christi liberam electionem transiit divina voluntas ante<cedens conditionata in voluntatem consequentem absolutam, ut Chri« stus hoc modo a se electo genus humanum redimeret». Sed contra
hoc est, quod secundum Scripturas, non ideo absolute voluit Pater
Chri=tum mori in cruce, quia elegit Christus crucem, sed e converso,
ideo Christus crucem elegit, quia voluit Pater ut mortem crucis obiret.
Haec enim est voluntas Patris, et quidem antecedens et absoluta, quam
invenit Christus scriptam in capite libri : cui etiam a primo instanti sese
conformavit, ingrediens mundum, ut apostolus ait. Haec est voluntas
non admittendi ullum pretium pro peccato, praeter pretium sanguinis,
quam Paulus explicat in tota continenter ad Hebraeos epistola. Haec
voluntas de qua quotidie in missa: D. I. C. qui ex voluntate Patris,
coopérante Spiritu Sancto, per mortem tuam mundum vivificasti. Quid
plura ? Haec est voluntas absoluta de qua Christus ipsemet in horto :
Non mea voluntas, sed tua fiat. Nam si absoluta voluntas Patris circa
passionem crucis fuisset consequens praevisam determinationem volun­
tatis humanae, non ea diceret, quibus aperte significat se regulam ac­
cipere a divina voluntate, utique antecedente suam. Alioqui, quomodo
non mea, sed tua voluntas fiat, si tua non est nisi consequenter ad meant ?
Omnino ergo retinenda voluntas divina antecedens: quae quidem erat infallibiliter implenda propter praeparatas motiones praevisas efficaces, et
simul libere libertate a necessitate, propter carentiam seu absentiam prae­
cepti. In absentia enim praecepti utrumque manebat referibile ad ul­
timum charitatis finem, et velle obire mortem crucis, et velle non obire:
primum quidem, quia placebat Patri ut Christus pateretur; alterum
vero, quia simul placebat ut posset, si vellet, recusare crucem, plena
in hoc libertate gaudens. Non ergo dicendum est quod eligere non
pati, idem fuisset pro Christo ac velle ut voluntas Dei absoluta non
impleretur. Hoc enim verum non est. Sed fuisset eligere id quod se­
cundum beneplacitum absolutae voluntatis erat eligibile Christo, tametsi
de facto certissime non eligendum, propter infallibile regimen divinitatis
in voluntatem assumptam de quo supra.

casse dicendo: Absit a te, Domine, non erit tibi hoc, cum tamen
constet ipsum fuisse motum quodam affectu pietatis erga Chri­
stum. Ergo, «scandalum large ponitur ibi pro quolibet impedi« mento,... Dominus Petro dixit: Scandalum mihi es, quia nite­
batur eius propositum impedire circa passionem subeundam».
Ita S Thomas, 2-2, q. 43, a. 5.
Ad 2um dicendum quod nullus ex assignatis conciliationis
modis satisfacit. — Primo non satisfacit solutio eorum qui dicunt
quod cum Christus fuerit simul viator et comprehensor, uni­
cuique virium permittebatur id agere et pati quod proprium
erat, quin bonum vel nocumentum unius potentiae redundaret
in aliam: quasi hinc sequeretur, stare potuisse libertatem circa
praeceptum aut implendum, aut non implendum, cum neces­
sario amore quo voluntas ferebatur in divinum bonum intuitive
visum. Evidens enim est quod negatio huius redundantiae non
potuit facere ut incompossibilia simul essent in eodem subiecto,
puta, necessarius amor Dei super omnia semper in actu, cum
expedita facultate avertendi se a Deo per conversionem ad crea­
turam ut ad ultimum finem. Unde ostensum est supra, non fuisse
sibi invicem contraria ea quae in Christo viatore simul et comprehensore coexistebant, ut gaudium, tristitia, aliaque eiusmodi.
Nunc autem necessitari ad inhaerendum Deo, et esse expeditum
ad avertendum se a Deo per transgressionem praecepti, sese
invicem in eadem voluntate manifestissime excludunt. — Nec
etiam satisfacit solutio altera, ponens praeceptum non determi­
nasse circumstantias. Tum quia omnia documenta quibus adver­
sarii sese muniunt pro exsistentia praecepti, circumstantias etiam
respicere videntur, et maxime circumstantiam crucis. Tum prae­
sertim, quia ex hac solutione statim sequeretur oblationem Christi
quoad substantiam nec satisfactoriam fuisse nec meritoriam ; itemque, non fuisse nobis salutarem obedieniiam eius in quantum huiusmodi, sed illud solum quod in passione pertulit praeter volun­
tatem Patris. — Tandem, iisdem inconvenientibus gravatur solutio
tertia, quae si vera esset, non meruisset Christus patiendo, sed
potius non petendo dispensationem. Cuius etiam dispensationis
petendae nulla fuisset causa rationabilis, cum supponatur prae-

ceptum impositum, non communitati, sed uni Christo, ab eo
cuius aequissima voluntas non potest imponere alicui id quod
ei conveniens non est (1).
Ad 3um dicendum quod non sequitur ex dictis, metaphorice
esse accipiendam obedientiam Christi, quia obedientiae propria
laus consistit in conformando se voluntati superioris. Scilicet
formale eius obiectum est specialis honostas relucens in hoc,
quod voluntas inferior regulam suae actionis accipiat a voluntate
eius cui est subdita, sive praecipiat ille, sive non. Hinc S. Tho­
mas, 2-2, q. 104, a. 5 ad 3um, dicit: «(Religiosi) quantum ad
« illa sola obedire tenentur, quae possunt ad regularem converz sationem pertinere, et haec est obedientia sufficiens ad salutem,
f Si autem etiam in aliis obedire voluerint, hoc pertinebit ad
« cumulum perfectionis... Sic ergo triplex obedientia distinguitur :
« una sufficiens ad salutem, quae scilicet obedit in his ad quae
« obligatur ; alia perfecta, quae obedit in omnibus licitis ; alia
« indiscreta, quae etiam in illicitis obedit ».
Ad 4°m denique dicendum, quod impossibile quidem fuit ut
Christus non adimpleret beneplacitum Patris, aut a regula
summae perfectionis quocumque modo declinaret ; non tamen
eodem modo quo impossibile fuit ut praeceptum obligans infrin­
geret. Humana enim eius voluntas intrinsece necessitabatur ad
non peccandum sive mortaliter sive vemaliter, ratione beatitudinis qua fruebatur. Sed quod infallibili conformitate conforma­
retur voluntati divinae, et ad perfectiora semper se extenderet,
etiam in iis quorum opposita nec substantiae nec fervori cari­
tatis repugnant, utpote nec contra nec praeter ordinem ultimi
finis exsistentia : hoc non proveniebat ex aliquo principio ipsi
voluntati intrinseco, per quod determinabatur ad unum, sed
solum ex speciali regimine divinitatis non auferente vel limitante
libertatem, ut satis explicatum est in thesi praecedenti.
Tandem nota, non esse specialem difficultatem quoad con­
ciliationem libertatis in Christo cum cognitione futurorum in
genere, et suorum propriorum actuum in specie. Nam illos suos
(’) Cf. S. Thom. 1-2, q. 97, a. 4.

futuros actus cognoscebat ut dependentes a suo arbitrio ; unde
si scientia abstulisset libertatem, destruxisset seipsam destruendo
suum obiectum, quod est impossibile. Ergo concomitanter se
habebant exercitium libertatis, et cognitio universorum. Imo, hos
suos futuros actus Christus attingebat ut praesentes in speculo
divinae aeternitatis. Ex qua quidem cognitione nullam aliam in
eis necessitatem apprehendebat, praeter necessitatem qua ne­
cesse est ut quidquid est, dum est, sit
QUAEST. XIX.
DE PERTINENTIBUS AD UNITATEM IN CHRISTO

QUANTUM AD OPERATIONEM.

Postquam dictum est de voluntate et actu voluntatis in par­
ticulari, restat inquirendum de unitate operationis generatim, et
de modo huius unitatis.
THESIS XXXI.
(Art. 1-2).

Sicut duas voluntates, ita duas operationes secundum
totidem operatrices naturas oportet in Christo confiteri. Sed
quia «agit utraque forma cum alterius communione quod
«proprium est », dum divinitas regit operationem humani­
tatis, eaque utitur, ac humana vicissim operatio specialem
ex divinitate unita sortitur efficaciam, recte Sancti Patres,
ad exprimendam hanc ordinis unitatem, operationem in
Christo theandricam seu deivirilem praedicaverunt.

i. Videtur tamen dicendum quod in Christo non sunt duae
operationes. Si enim operationes ponerent in numerum, hoc esset
quia operatio divinitatis distinguitur ab operatione naturae huma­
nae. Sed in humana natura sunt operationes multae. Ergo nullo(*)
(*) Vide ea quae in simili docet S. Thomas, Quodl. ii, a. 3 ; de
Verit. Q. 2, a. 12, etc.

modo dici debet, operationes in Christo esse determinate duas.
2. Praterea, una eademque est operatio instrumenti et prin­
cipalis agentis. Sed humanitas coniungitur cum divinitate ut
instrumentum eius. Ergo una tantum est in Christo operatio hu­
manitatis et divinitatis.
3. Praeterea, operari sequitur esse. Sed in Christo unum est
esse propter unitatem hypostasis. Ergo etiam unum operari.
4. Denique, propria operatio Verbi incarnati ea est quae a
Patribus theandrica vocatur. Atqui operatio theandrica non plures
operationes signat, sed unam. Ergo Verbum incarnatum qua tale
unam habet operationem, non duas.
Sed contra est definitio sextae Synodi (x): «Undique igitur
« inconfusum atque indivisum conservantes, brevi voce cuncta
« proferimus : Unum Sanctae Trinitatis, et post incarnationem
« Dominum nostrum lesum Christum verum Deum esse credentes,
« asserimus duas eius esse naturas in una eius radiantes subsi< stentia in qua tam miracula quamque passiones veraciter de« monstravit, ob naturalem differentiam in eadem una subsistentia
< cognoscendam, dum cum alterius communione utraque natura
«c indivise et inconfuse propria operaretur. luxta quam rationem
« et duas naturales operationes confitemur ad salutem humani
« generis convenienter in eo concurrentes ».
Ad huius autem dogmatis expositionem, primum omnium
animadvertendum est quod in praesenti sermo est de operationis
unitate vel pluritate, secundum pluralitatem vel unitatem prin­
cipii activi propria virtute agentis, ut recte notat Caietanus in
commentario : ita quod unius operationis appellatione nunc ve­
niant omnes operationes, quae sunt ab uno tantum activo prin­
cipio ex virtute ei propria, nomine autem plurium operationum,
illae quae a pluribus. Perinde ergo est quaerere an divinitatis
et humanitatis in Christo sit una tantum operatio, ac si quaereretur an sit in ipso unum tantum principium operandi. Unde
S, Thomas, art. 2 in corp, dicit : « ludicantes de unitate opera« tionis, solum ex parte operativi principii. Sic enim nunc quae(*) Enchirid. n. 23S.

« ritur de unitate vel pluralitate operationum in Christo ». Et quae­
stio hoc modo proposita facilem habet solutionem. Quia enim in
Verbo incarnato sunt duae naturae, et non privatur humanitas
(quae est integra atque perfecta} sua activitate propria, constat
duas omnino operationes in ipso esse agnoscendas, iuxta praecitatam definitionem Concilii VI.
At vero, cum ambae illae operationes ad idem suppositum
pertineant, necessarium etiam est ut secundum celebrem S. Leonis
formulam, inter sese coordinentur. Porro ea quam Patres agno­
scunt utriusque naturae communio in operando, triplici potissi­
mum modo debet considerari. Primo quidem in ordine perfectionis
moralis, in quantum operatio humanitatis per divinitatem ita re­
gebatur, ut esset semper ordinatissima, et omnibus numeris ab­
solutum exemplar prae se ferret, iuxta illud Ioan. ΧΙΠ-15 : Exem­
plum enim dedi vobis, ut quemadmodum ego Jeci, ita et vos fa­
ciatis. Quocirca Damascenus 1. 3 de fide orth. c. 19, post Dio­
nysium et Maximum martyrem praedicat «novum illud et arcanum
« modum quo naturales Christi actiones se explicant,... humanum
« item vitae genus novum et admirabile, inque rerum natura in« cognitum » (x). Et supra, c. 15, ait: «In Christo utraque natura
« cum alterius communione operatur, Verbo nimirum quae Verbi(*)
(*) Nonne vere novum et in rerum natura incognitum illud vitae
genus fuit, quo palam potuit Christus sese asserere absolute sanctum,
prorsus absque delicto ? Sane vero, in humanae sanctitatis fundamento
est confessio peccati, aut certe peccabilitatis. Quare Pharisaeus ille qui
in templo dicebat · Deus, gratias ago tibi quia non sum sicut caeteri
homines, raptores, iniusti, adulteri, etc., in omnium conscientia con­
demnatur. Christus autem qui humilem publicani laudavit confessionem,
nusquam sibimetipsi pectus percutit. Et alios quidem sic orare docet:
«Vos autem, inquit, sic orabitis..., dimitte nobis debita nostra». Ipse
vero nusquam sic orat. Quin imo provocat adversarios dicens : « Quis
«ex vobis arguet me de peccato?». Sed et ei soli non vertitur ad insi­
pientiam, eo quod totius vitae tenor eum ostendebat qui esset sanctus,
innocens, impollutus, segregatus a peccatoribus, et excelsior caelis fa­
ctus. Hoc itaque est vitae genus novum et admirabile, inque rerum na­
tura incognitum, causam sui habens in communione formae Dei cum forma
servi in operando, de qua S. Leo: «Agit utraque forma cum alterius
«communione id quod proprium est».

<sunt cum auctoritate et potentia deitatis efficiente ; humanitate
* autem quae sunt humanitatis exsequente, ad Verbi sibi uniti,
«cuius etiam propria facta est, arbitrium». Praeterea secundo
consideratur haec communio in ordine efficaciae ad extra, in
quantum divinitas humanitate utebatur tamquam instrumento ad
operationem miraculorum et eorum quae supra naturam erant :
« At caro vicissim cum operante Verbi divinitate communicabat,
« quia per corpus veluti per instrumentum quoddam, divinas
« actiones efficiebat · f). Tertio demum est attendenda communio
divinitatis cum operante humanitate in ordine satisfactionis et
meriti apud Deum, quatenus Verbi divinitas, non quidem agendo,
sed formaliter sustentando humanitatem tamquam eius hypo­
stasis, eo ipso praestabat ut actiones meritoriae et satisfactoriae
a sola humanitate elicitae, essent actiones suppositi divini, ac
per hoc, infinitam quamdam aestimabilitatem ac dignitatem in­
volverent in genere satisfactionis et meriti. Unde iterum Dama­
scenus c. 15 : « Nam et patienti carni coniuncta erat divinitas
< impassibilis perseverans, passionesque salutares reddens et
« perficiens». Et infra, c. 19 : «Quare divina natura eo nomine
< cum carne operante communicat, quod carnis actio prorsus sa< lutifera sit ».
Ex his igitur recte concludes, operationem theandricam ac­
cipi pro operatione, quae cum sit a supposito divinae simul et
humanae naturae, per alterutram naturam cum alterius commu­
nione secundum aliquem e tribus supradictis modis, perficitur.
Nunc autem, quia nulla fuit humana Christi operatio in qua non
communicaverit divinitas, dum e contra humanitas in iis solis
operationibus divinitatis communicavit, quae dispensationem in­
carnationis et redemptionem spectant, sequitur omnem humanam
operationem in Christo fuisse theandricam ; non tamen vice versa,
omnem divinitatis operationem. Unde Rusticus diaconus citatus
a Petavio de Inc. 1. 18, c. 12, n. 14, dicit: «Anima nullatenus
« foris a corpore suo habet operationis principium. Deus autem
«Verbum et in humanitate exsistens, in coelo et ubique con(·) Damasc. 1. c. c. 19.

«suetas operationes implevit, licet quasdam et inaestimabiles,
«etiam per corpus. Quid enim differebat ad operationes eius
< quae sunt ab initio, utrum non haberet an haberet humani« tatem, dum per humanitatem non plueret, non tonaret, non
«astra moveret, et nihil per eam amplius sit operatus, nisi sola
« quae noviter propter nostram sunt facta salvationem, pro qua
«et inhumanatus est».
Ad ium ergo dicendum, quod multae operationes humanae
considerantur hic ut operatio una. Nunc enim operationis plu­
ralitatem non attendimus secundum numericam multiplicationem
actuum, nec etiam secundum diversitatem specificam quam re­
cipiunt ab obiectis, imo nec secundum solam distinctionem po­
tentiarum, sed pure et simpliciter secundum unitatem vel plura­
litatem principii moventis virtute propria, ut dictum est supra.
Constat autem quod actuum humanorum prout humani sunt, unum
est principium movens virtute propria, scilicet ratio, in qua per
modum unius accipitur intellectus et voluntas. Si enim ambulare,
manducare, scribere, actus humani sunt, hoc non provenit ex
virtute propria potentiae locomotivae vel vegetativae, etc., sed
ex sola virtute propria rationis quae movet inferiores vires, eisque
imperat. Quare ambulatio non ponit in numerum cum operatione
rationis secundum praesentem considerationem, et idem dicendum
de aliis. Equidem verum est quod in nobis, praeter operationem
humanam, attenduntur et operatiojies hominis. «Sed in homine
« lesu Christo nullus erat motus sensitivae partis qui non esset
« ordinatus a ratione. Ipsae etiam operationes naturales et cor« porales aliqualiter ad eius voluntatem pertinebant, in quantum
« voluntatis eius erat ut caro eius ageret et pateretur quae sunt
« sibi propria..· Et ideo, multo magis est una operatio (humani« tatis) in Christo, quam in quocumque alio homine » C1). Recte
igitur in Verbo incarnato praedicantur operationes duae.
Ad 2um dicendum, quod operatio principalis agentis et ope­
ratio instrumenti in quantum huiusmodi, una quidem est ope­
ratio prout nunc de operationis unitate vel pluralitate loquimur,
(«) S. Thom, hic., a. 2 in corp.

ut constat ex praemissis. Verum, praeter operationem instru­
mentaient qua talem, semper considerari debet illud quod instru­
mentum confert de suo ut causa principalis : idque potissimum,
si sermo sit de instrumento rationali et libero, quod ita movetur
ut etiam se moveat. Non ergo sequitur unam esse operationem
in Christo, quia nusquam fuit destituta humanitas propria vi ope­
ratrice, praesertim secundum intellectum et voluntatem (*).
Ad 3um dicendum quod operari sequitur esse, in quantum
prius est esse secundum aliquam naturam quam per eam ope­
rari; non autem in quantum unitas operationis exigitur ad uni­
tatem suppositi sicut unitas essendi. Ratio est quia actus essendi
se habet ut constitutivum hypostasis, imo ut ultimus terminus
eius, et ideo, cum rei indivisio fundetur supra unitatem termini
ultimo complentis et constituentis ipsam, patet quod personae
unitas requirit unitatem ipsius esse substantialis. Sed operatio
se habet ut quidam effectus personae secundum naturam in qua
est, et quia multiplicitas effectuum non praeiudicat unitati causae,
ideo operationum pluralitas non praeiudicat unitati personali.
Quin imo necessario sequitur pluralitatem naturarum in quibus
contingeret unum idemque suppositum subsistere, eo quod na­
tura dicit radicale principium virtutis, cuius actualitas est ope­
ratio. Quare S. Thomas in III, D. 18, q. i, a. i, ad 3um : «Unitas
(*J Illud quoque accurate observandum, quod ubi dicitur huma­
nitas assumpta instrumentum divinitatis, non oportet semper eamdem
instrumenti rationem cogitare, sed vel stricte vel large sumptam, pro
subiecta materia et diversis operationum conditionibus. Sane vero, stricto
et propriissimo sensu instrumentum fuit in operando miracula, at non
in caeteris omnibus, non in exercendo virtutes, non in merendo, non
in satisfaciendo. Nam operatio meritoria seu satisfactoria procedebat
utique ab humanitate tamquam a causa principali, et solum ei acce­
debat ex divinitate unita infinitus valor, per modum simplicis resultan­
dae a dignitate suppositi. Ergo, si per instrumentum large intelligas id
cuius operatio a superiori causa vel dirigitur, vel dignificatur, aut ei
utcumque subordinatur, sic profecto humanitas Christi in omnibus fuit
instrumentum divinitatis. Minime vero, si stricta sit vocabuli usurpatio,
pro eo omni et solo quod movetur ad agendum aliquid ad quod non
habet proportionatam virtutem vel naturae vel gratiae.

« rei consequitur esse suum ; unde eodem modo praedicatur de
« re ens et unum quod convertitur cum ente. Non autem ex
« actione sua habet res unitatem. Et ideo non potest esse, quod
«sit suppositum unum, et esse eius non sit unum ; potest autem
«esse quod sit suppositum unum, et actio eius non sit una*.
Ad 4um denique dicendum quod unitas quam signat operatio
theandrica, illa est qua dicitur aliquid ordine unum, non vero
unum simpliciter, ut declaratum est supra de voluntate. Hinc
Damascenus, de fide orth. 1. 3, c. 19: «Nihil igitur aliud thean·
« drica actio declarat, quam quod Deo facto viro, hoc est, incar«nato, humana quaeque ipsius actio divina erat sive deificata,
« nec divinae ipsius operationis expers. Rursumque divina ipsius
< actio, humanae ipsius actionis exsors non erat, verum utra« que una cum altera considerabatur. Porro modus hic loqicendi
« περίφράσις dicitur, quando quis duo quaedam una dictione com« plectitur. Quemadmodum enim igniti gladii incisam unam ustio« nem atque inustam sectionem dicimus, et tamen sectionem
« distinctam ab ustione esse, necnon alius aliusque naturae
« asserimus, (ignis nempe ustionem ac ferri sectionem) : ad
« eumdem modum theandricam unicam Christi actionem dicentes,
« duas ambarum ipsius naturarum actiones intelligimus : divi« nitatis videlicet ipsius divinam, humanitatis autem humanam
« actionem ».

COROLLARIUM.
Ad operationem theandricam maxime pertinet satisfactio qua
Christus condigne satisfecit pro peccatis nostris, necnon et meritum
quo generi humano meruit restitutionem gratiae.
Ex dictis sequitur, operationem theandricam in triplici or­
dine considerari : in ordine moralis perfectionis, in ordine immu­
tationis rerum exteriorum, denique in ordine satisfactionis et
meriti apud Deum. Primo modo, operatio theandrica exhibet
summum illud ac supremum sanctitatis exemplar quod in Christo
toti generi humano illuxit. Secundo modo, dicit illam miraculo-

rum operationem quam supra descripsit Chrysostomus, Homil. 12
in Ioan, circa finem. Tertio demum modo, dicit satisfactionem
per quam sublatum est peccatum mundi, necnon et meritum quo
homini lapso restituta est gratia.
Porro, si solum attenderemus splendorem qui nostrae mentis
oculos percellit, duobus prioribus modis potissimae partes indu­
bitanter essent attribuendae. Nam in his operatio theandrica sic
est effectus incarnationis, ut sit etiam quoad nos maximum eius
signum : signum dico faciens incarnationem evidenter credibilem
et credendam, ut in tertia huius operis parte exponetur. Nunc
autem in tantum dicimus Christi satisfactionem ac meritum ad
operationem theandricam maxime pertinere, in quantum non po­
tuisset esse quocumque modo nisi ab Homine-Deo. Dum contra,
norma sanctitatis et miraculorum operatio quae in Christo fuit,
non tam necessario nexu cum unione personali naturae creatae
ad Deum connectitur.
Sane vero, potuisset Deus de potentia absoluta aliquem purum
hominem tanta gratia honestare, eiusque actiones ita in omnibus
regere et moderari, ut homo ille supra omnes particulares hu­
manae naturae categorias emergens, fieret toti generi humano
divinum quoddam virtutis exemplar, a cunctis et singulis imita­
bile, a nullo aequatum, ab omni sancto participatum, mensura
sanctitatis se habente iuxta mensuram imitationis, sicut reipsa
contigit in Christo. Potuisset etiam de eadem potentia absoluta,
per eumdem purum hominem tamquam per instrumentum sepa­
ratum, operari tot et tanta quae per assumptam humanitatem
de facto operatus est : puta suscitare mortuos, sanare infirmos,
elementis mundi imperare, daemones expellere, et alia innumera
patrare mirabilia quae leguntur in evangelio. Sed ad dignam
satisfactionem pro peccato absolute requirebatur instrumentum
coniunctum, quia omnino opus erat actione satisfactoria naturae
creatae, cui infinitus valor accederet ratione unionis ad divinam
hypostasim. Bene ergo dicitur satisfactio huiusmodi operatio
theandrica per excellentiam.
Huic etiam accensetur meritum quo gratia generi humano
restituta est. Nam etsi per se loquendo, de condigno merito gra-

tiae non sit eadem ratio, (quandoquidem nihil repugnat, Deum
ordinare et acceptare opera purae creaturae ad merendum etiam
aliis supernaturalem bealitudinem), tamen in ordine rerum a di­
vina Sapientia praestituto, causa meritoria gratiae non potuit
esse nisi Deus incarnatus. Primo quidem quia meritum a satis­
factione dependebat, et per modum unius cum ea exigebatur.
Secundo etiam, quia meritum purae creaturae, utpote meritum
personae finitae, non potuissset adaequare gratiam prout toti na­
turae restituendam. Cum enim individua humana sint per se in
infinitum multiplicabilia, requirebatur meritum quod nunquam
posset exhauriri, cuiusmodi non est nisi meritum Hominis-Dei.
Hinc S. Thomas supra, q. i, a. 2 ad i"®: <Nec bonum alicuius
« personae, vel etiam plurium, poterat per aequiparantiam, totius
« naturae detrimentum compensare >.
Sic igitur ex praedictis habes quid sibi velint Doctores, cum
de operatione theandrica loquentes, maxime insistunt in hoc
quod actiones et passiones humanitatis Christi nobis salutares
fuerunt. Caeterum, de ipsa operatione humana in quantum fuit
meritoria tum ipsi Christo tum nobis omnibus, ut habetur in
articulis 3 et 4 huius quaestionis, commodius disputabitur infra,
Qq. 48-49, ubi de efficacia sacrificii crucis. Interim vero, sufficiet
animadvertere duo.
Primo, operatio humana in Christo non fuit ei meritoria
quoad beatitudinem essentialem, sed quoad sola beatitudinis ac­
cidentalia. Ita S. Thomas in art. 3. Et ratio est quia nemo or­
dinatur ad merendum id quod iam habet. — Dicet tamen aliquis:
Cum beatitudo possit pluribus titulis haberi, puta titulo haereditatis et titulo praemii, nihil prohibebat quominus Christus me­
reretur beatitudinem essentialem, licet vel ab initio iure filia­
tionis habitam. — Verum, etsi hic dicendi modus non possit
forsitan evidenti argumento refelli, est tamen praeter dicta San­
ctorum et universalem theologorum doctrinam. Et re quidem
vera, satis intelligitur aliquid duplici titulo dari, quando datur;
non autem intelligitur iterum dari quacumque ratione id quod
iam semel immobiliter datum est. Sed quidquid non potest am­
plius dari, nec etiam potest merito acquiri, cum haec duo cor-

relativa sint. Hinc theologi inter conditiones necessarias ad me­
ritum, communiter ponunt statum viatoris, scilicet ut sit homo
in via ad illud ipsum quod merito acquirendum est. Quia igitur
Christus non fuit in via nisi respectu solius beatitudinis acciden­
talis, ideo ad hanc solam promerendam potuerunt eius opera or­
dinari, iuxta illud Philipp. II. 8-9 : « Humiliavit semetipsum....
« propter quod et Deus exaltavit illum, et donavit illi nomen
< quod est super omne nomen, ut in nomine lesu omne genu
« flectatur, coelestium, terrestrium et infernorum ». (1). Sed hinc
aestimabis quanta sit haec beatitudo quae dicitur accidentalis,
cum addat supra beatitudinem essentialem, totam differentiam
quae est inter Christum in cruce patientem et Christum venien­
tem in iudicio iudicare vivos et mortuos, ad instaurationem regni
cuius non erit finis.
Secundo, operatio humana Christi fuit meritoria nobis, to­
tius gratiae et beatitudinis (-). In quo quidem insignis attenditur
differentia inter Christum et puros homines. Aliorum enim ho­
minum merita non ordinantur a Deo nisi ad propriam ipsius
operantis beatitudinem, quia unicuique reddet Deus secundum
opera sua, et per praemium vitae aeternae quod singulis retri­
buitur pro suorum valore meritorum, prorsus exhauritur valor
ille qui finitus est. Quoties igitur nobis prodesse dicuntur me­
rita sanctorum, aut sumuntur merita materialiter, id est, non sub
formalitate meriti, sed sub formalitate satisfactionis pro poena
temporali peccatorum, aut si sumuntur formaliter, sic nobis non
prosunt nisi in quantum reddunt sanctos magis idoneos ad im­
petrandum. Nam sicut apud homines, tanto efficacius aliquis pro
amicis apud alium intercedit, quanto melius de eo meritus fuerit,
ita contingit et apud Deum. Ipsa tamen sanctorum merita nobis
non applicantur ut condignum pretium pro dono gratiae vel glo-(*)

4

<

(*) Tota haec consideratio procedit de merito personali, quod se
habet ad praemium ut causa efficiens disponens, et non potest esse eo
posterius, ordine temporis. Nunc autem alia est ratio de merito Capitis
quoad homines universos, ut expositum est in tractatu de Sacram, in
gen., Quaest. 62, in prolegomeno.
C) Hic, art. 4.

riae, cum unusquisque retributionem a Deo consecuturus sit,
prout gessit in corpore, sive bonum sive malum. At de Christo
alia ratio est. Constitutus est enim caput super homines in or­
dine ad restaurationem gratiae, sicut Adam fuit caput in ordine
ad conservationem vel amissionem originalis innocentiae in hu­
mano genere. Eodem itaque pacto quo peccatum Adae exten­
ditur ad posteros, ita meritum Christi extenditur ad genus uni­
versum, et sic patet quod operatio eius fuit nobis meritoria.
Cf. Rom. V, 18-19.
Verum non oportet in praesenti descendere ad rationem et
modum meriti vel satisfactionis Christi in sua habitudine ad ju­
stificationem nostram : iustificationem dico tam sacramentalem
quam extrasacramentalem. Nam huic doctrinae specialis assi­
gnatur locus in quaestionibus de passione Dominica, ubi solvetur
difficultas quam obiter tangit S. Thomas in responsione ad 3nm ,
ilemque ostendetur qui fiat ut meritum Capitis non excludat pro­
pria merita membrorum, sed imo merita et satisfactiones nostrae
dicantur niti meritis et satisfactionibus Christi.

QUAEST. XX-XXIV.
DE CONSEQUENTIBUS UNIONEM QUANTUM AD EA
QUAE CONVENIUNT CHRISTO PER COMPARATIONEM
AD DEUM PATREM.

S

Agitur hic, saltem principaliter, de iis quae conveniunt
Christo homini qua tali per comparationem ad totam Trinitatem,
adeoque et ad seipsum prout unum e suppositis naturae divinae
est. Sed quia nos non habemus exemplum unius personae in
duplici natura subsistentis, et non facili negotio circumloquimur
relationem eiusdem ad seipsum secundum aliam et aliam natu­
ram, ideo relationes et officia quae homini Christo competunt
respectu divinitatis in quibuslibet suppositis suis, solemus trans­
ferre ad solam personam Patris, sicut ipse nos Christus docuit
in evangelio. Hac enim ratione, et vitatur periculum insinuandi
distinctionem personae Christi a persona Verbi, et simul perspi­
cuitati sermonis consulitur, ac demum adhibetur modus loquendi
De Verbo Incarnato

fundatus in natura rerum. Cum enim Pater sit principium in
divinis, recte ea quae divinitatis sunt solent ei appropriari.
Primo igitur agendum est de convenientibus Christo secun­
dum quo Patri fuit subiectus. Hinc :

THESIS XXXII.
(Quaest. 20).

.*v'V
' 4*

Christus secundum naturam humanam est subiectus
Patri, imo et sibi ipsi prout una cum Patre et Spiritu Sancto
in natura divina praeest ac dominatur. Quare toti Trinitati
salutare offerre sacrificium, et iustam pro peccatis satisfa­
ctionem potuit exhibere.

Hic primum omnium est observandum, iura et officia attribui
hypostasi ratione naturae: naturae, inquam, consideratae vel in
communi secundum suam speciem, vel in singulari secundum individuales determinationes quibus in supposito afficitur. Nam
Socrati determinata quaedam competunt officia et iura quia habet
naturam humanam ; quaedam vero alia quia naturam humanam
habet, his vel illis conditionibus individualibus differentiatam.
Horum ratio est quia ius vel officium non consequitur hypo­
stasim praecise quia hypostasis est, (nam et equus et bos et
planta hypostases sunt, quin tamen ullius iuris vel officii ca­
pacia exsistant), sed consequitur hypostasim praecise quia talis
naturae est. Ex quo fit ut pro sola diversitate vel specifica vel
numerica naturarum, diversificetur etiam ius vel officium quod
competit hypostasibus. Et ideo, ubi dantur plures hypostases in
una numero essentia subsistentes, unum sane atque indivisibile
ius est eis attribuendum. Et contra, si detur una hypostasis in
duabus naturis, erit distinctio iurium vel officiorum secundum
distinctionem naturarum.
Quibus praesuppositis, dicendum primo est quod Christus
in natura humana est subiectus Patri, quia cuilibet habenti na­
turam conveniunt ea quae propria sunt huic naturae. Sed est
proprium naturae humanae, quod habeat subiectionem ad Deum,

et maxime secundum officium serviendi. Ergo Christus secundum
humanitatem (quae determinatio semper convenientius apponitur
ad vitandum errorem tam antiquorum quam modernorum Arianorum), est subiectus Patri. Unde Isai. XLII-i, de Christo le­
gitur : « Ecce servus meus, suscipiam eum, electus meus, com« placuit sibi in illo anima mea; dedi spiritum meum super eum,
« iudicium gentibus proferet». Et infra, XLIX-5 : c Et nunc dicit
«Dominus formans me ex utero servum sibi*. Et Zach. III-8 :
« Ecce enim ego adducam servum meum Orientem». Quo autem
sensu damnata sit in Adoptianis servi appellatio f1), dicetur infra,
Quaest. 23, ubi de filiatione Christi.
Sed nec minus evidens est quod secundum naturam in qua
convenit nobiscum, subest Christus et servit sibi ipsi secundum
quod in divinitate convenit cum Patre, simulque cum eo praeest
et dominatur. Unum enim est dominium, unum ius, una operatio
Trinitatis, ut ex praemissis constat, et quidquid boni habet Chri­
stus qua homo, habet causatum a seipso qua Deo, indivisibiliter
cum Patre et Spiritu Sancto operante. Quia ergo subiectio et
servitus nos ad Deum obligans fundatur super receptionem to­
tius boni a Deo, prima causa et primo principio rerum omnium,
constat quod dicta servitus fuit in Christo homine, etiam respectu
sui qua Deus est. Sed hoc non facile sermone humano explica­
tur, quandoquidem esse dominum et esse servum attribui solet
distinctis suppositis ; hic autem exemplo prorsus singulari, at­
tribuitur uni eidemque hypostasi secundum diversas naturas.
Hinc sequitur Christum hominem toti Trinitati obtulisse sa­
crificium. Est enim sacrificium cultus praestitus Deo, ut habenti
supremum dominium totius universi. Sed in hoc dominio supremo
Christus qua homo nullatenus communicat, imo est ei obnoxius.
Nihil ergo obstabat quominus in forma servi, hoc est, ut sup­
positum naturae humanae, vitam offerret in recognitionem do­
minii Trinitatis, licet in forma Dei, hoc est, ut divinitatis sup­
positum, esset una e personis quibus praedictus sacrificii cultus
deferebatur.
(’) Enchirid, n. 258.

Simili quoque modo Christus qua homo non communicat in
iure quod laeditur per peccatum qua peccatum est. Peccatum
enim formaliter consideratum, est offensa Dei et contra legem
Dei; violatio autem iuris creaturae non habet peccati rationem
nisi in quantum est contra ordinem finis ultimi, et lege aeterna
prohibetur. Si igitur Christus ut creatura non communicat in
iure quod laeditur per peccatum, nihil prohibuit quominus illud
resarciret per veram satisfactionem, quamvis hoc ipsum ius ci
competat secundum quod Deus est. Hac enim ratione adhuc ser­
vatur modus et ratio iustitiae prout haberi potest relate ad Deum,
dum per aliquam naturam subiectam restituitur debitus honor
divinitatis. Nec oportet ibi argumentari ex auctoritate Aristotelis
dicentis quod eiusdem ad seipsum non potest esse iustitia, quia,
ut bene notat Suarez, de Inc. Disp. 4, Sect. 5, Aristoteles « non
« intellexit duas naturas habentes voluntates liberas et propria
« dominia suorum actuum, posse in eodem supposito convenire.
« Tamen supposito hoc mysterio, dicendum est hanc distinctio« nem sufficere ut idem Christus in quantum homo sibi ut Deo
« satisfaciat, et ibi intervenire sufficientem rationem ad alterum,
« quia per diversas voluntates liberas satisfactio offertur et ac« ceptatur... etc. ».
Sed cuicumque competit subiectum esse, competit etiam orare
eum cui subiectus est. Ergo ordine logico sequi debet conside­
ratio de oratione Christi.

THESIS XXXIII.
(Quaest. 21).

Christo secundum quod est homo et humanam volun­
tatem habens, competit orare : orare autem tam pro se
quam pro aliis, et omnis oratio eius fuit exaudita.
! 1

Videretur tamen dicendum quod Christo non competit orare,
quia oratio est quaedam explicatio propriae voluntatis apud Deum
ut eam impleat, sicut dicitur hic, art. 1 in corp. Sed quidquid
absolute volebat Christus, hoc sciebat divinam voluntatem velle.

Ergo non oportebat quod de hoc ipso rogaret, Similiter pro
certo sciebat circa omnia, quid esset futurum. Ergo sequitur
eadem conclusio, quia de iis quae sciebat non futura, insi­
pienter rogasset; de aliis vero inutiliter, sicut non oramus ut sol
oriatur cras.
Praeterea nemo rogare debet illud ad quod habet potentiam. Sed Christus ut homo habuit potentiam ad facienda omnia
ordinabilia ad incarnationis finem. Ergo illa non debuit rogare.
Sed nec etiam alia, quia alia non pertinebant ad opus de quo
scriptum est, Is. LXII-11 : « Ecce Salvator tuus venit... et opus
« eius coram illo ».
Praeterea si Christo competeret orare, recte diceretur : Chri­
ste, ora pro nobis. Sed ab hoc Ecclesia abhorret, cum ubique
dicat : Christe, audi nos, vel : miserere nobis.
Sed si opponatur auctoritas evangelii, saltem fatendum erit
quod non omnis oratio Christi fuit exaudita. Nam, Luc. XXII-42,
rogavit ut transiret a se calix, et non impetravit. Rursus, Psalm.
XXI-3, in persona eius dicitur : « Clamabo per diem, et non
«exaudies». Item rogavit pro crucifixoribus ut peccatum eis non
imputaretur, nec tamen omnes conversi sunt ad fidem, sine qua
peccatorum remissio non est. Denique rogavit ut discipuli serva­
rentur a malo, cum omnibus qui credituri erant per verbum eorum
in ipsum; hoc autem non fuit impletum, saltem quantum ad omnes
credentes. Ergo non omnis oratio Christi fuit impleta.
Sed contra est primo, quod omnes fere paginae evangelii
attestantur Christum orasse. Erat pernoctans in oratione Dei
(Luc. III-12). Ascendit in montem soliis orare (Matth. XIV-23).
Facta est, dum oraret, species eius altera (Luc. IX-20). lesu bapti­
zato et orante, apertum est coelum, et descendit columba in ipsum
(Luc. III-21). Cum esset in quodam loco orans, ut cessavit, dixit
unus ex discipulis eius ad eum: Domine, doce nos orare (Luc.
XI-1), etc. Certo ergo certius Christo est attribuenda oratio. Et
huius rei ratio est, quia cuicumque competit velle aliquid quod
per propriam virtutem implere non potest, ei etiam competit,
humiliter petendo, explicare suam voluntatem apud eum qui
eam implere potest. Voluntas autem humana Christi non est per

34seipsam efficax ad implendum omnia quae vult, ut supra dictum
est, ubi de potentia animae Christi. Ergo, etc.
Nunc autem oravit tum pro se, tum pro aliis. Pro se qui­
dem. nam sicut in humana natura quaedam bona habebat a
Patre iam percepta, ita etiam expectabat ab eo quaedam bona
nondum habita, sed percipienda. Unde pro bonis iam perceptis
gratias agebat (Matth. XXVI-27, Ioan. XI-41), et a Patre orando
petebat ea quae adhuc sibi deerant, iuxta illud Heb. V-7 : Qui
in diebus carnis suae preces supplicationesque ad euni qui possit
illum salvum facere a morte, cum clamore valido et lacrymis
offerens, exauditus est pro sua reverentia. Sed si ei competebat
orare pro se, quanto magis pro aliis; de quo vide Ioan. XVII
per totum.
Denique, omnem suam orationem fuisse exauditam, (intelligendo illam orationem quae fuit interpres absolutae voluntatis),
ipse Dominus testatur Ioan. XI, dicens: Ego sciebam quia semper
me audis. Et ratio etiam in promptu est, quia ut dicitur hic,
art. 4, «secundum voluntatem rationis Christus nihil aliud voluit
« nisi quod scivit Deum velle, et ideo omnis absoluta voluntas
« Christi, etiam humana, fuit impleta, quia fuit Deo conformis,
« et per consequens, omnis eius oratio fuit exaudita ».
Ad
ergo dicendum quod etsi Christus ut homo nihil
absolute voluerit nisi quod sciebat esse secundum beneplaci­
tum divinae voluntatis, tamen sciebat etiam divinitatem velle
hoc impleri per suam orationem. Et similiter, licet nihil absoluta
voluntate rogaverit nisi quod sciebat esse futurum, nihilominus
non inutiliter adhibuit orationem, quia scivit quaedam esse fu­
tura dependenter ab oratione sua, et suam orationem esse causam
mediam ad dictos futuros effectus. Porro stulti est velle effectus
sine causis mediis, sicut velle colligere frumenta sine semina­
tione. Huc facit id quod dicitur 1. 3 cont. Gent. c. 96 : « Ostensum
«est quod divina providentia causas alias non excludit; quin
« potius ordinat eas ad hoc quod ordo quem apud se statuit,
«rebus imponatur; et sic causae secundae providentiae non re* pugnant, sed magis providentiae exsequuntur effectum. Sic
« ergo orationes apud Deum efficaces sunt, non tamen ordinem

4 immutabilem divinae providentiae solvunt, quia et hoc ipsum
« quod tali petenti hoc concedatur, sub ordine divinae pro« videntiae cadit. Simile est ergo dicere, non esse orandum ut
« aliquid consequamur a Deo quia ordo suae providentiae est
« immutabilis, ac si diceretur quod non esset ambulandum iit perveniamus ad locum, nec comedendum ut nutriamur. Quae omnia
«patet esset absurda». Sed quaedam sunt quae praeordinantur
facienda independenter ab orationibus nostris, sicut quod sol
oriatur cras, et pro huiusmodi inutilis foret oratio.
Ad 2um dicendum quod anima Christi habuit potentiam ad
omnes immutationes ordinabiles ad incarnationis finem, non
tamen per propriam virtutem, sed per virtutem divinitatis, cuius
fuit rationale instrumentum. Unde ratio non procedit.
Ad 3um dicendum quod Christo non competit orare secundum
principalem naturam quae in eius persona est; et ideo ad discri­
minandam personam Christi a puris creaturis, non consuevit Ec­
clesia dicere: Christe, ora pro nobis. Et tamen apostolus, Hebr.
VII-25, ait: Hic autem, eo quod maneat in aeternum, sempiternum
habet sacerdotium, semper vivens ad interpellandum pro nobis.
Ad 4um denique dicendum quod non oportet ut Christus
fuerit exauditus in his quae volebat non simpliciter, sed solum
secundum quid, ea scilicet voluntate quae dicitur ut natura, et
in absolutam non transit, propter superiores fines quos ratio
considerat. Et hoc modo intelligenda est oratio qua in horto
oravit Dominus ut transiret a se calix. Quam tamen non inuti­
liter aut insipienter fudisse dicendus est, cum per illam nos
docuerit omnem hominis voluntatem ac repugnantiam Deo esse
subdendam, et in omnibus necessitatibus ad eum esse recur­
rendum, a quo est expectanda gratia in auxilio opportuno. Unde
in Psalmo subiungitur: «Clamabo per diem et non exaudies, et
« nocte, et non ad insipientiam mihi ». Similiter, voluntate ante­
cedente volebat salutem omnium, non autem voluntate conse­
quente. Porro voluntas antecedens non fuit pura et sterilis velleitas, sed voluntas absoluta sufficientium mediorum salutis. Pro
omnibus igitur petiit Christus salutem quoad sufficientiam, pro

aliquibus tantum quoad efficaciam, et utroque modo fuit exauditus pro sua reverentia.
Nota. — Occasione eorum quae hic dicuntur de oratione
Christi, iuvabit considerare quam perfectus ipse nobis magister
orationis exstiterit (Matth. VI, q-îô). et quam vere dixerit Au­
gustinus, nos si recte et congruenter oramus, nihil aliud dicere
posse quam quod in ista oratione dominica positum est.
Etenim : < Quia oratio est quodammodo desiderii nostri in« terpres apud Deum, illa recte solum orando petimus, quae recte
« desiderare valemus. In oratione autem dominica, non solum
< petuntur omnia quae recte desiderare possumus, sed etiam eo
« ordine quo desideranda sunt, ut sic, haec oratio non solum
« instruat postulare, sed etiam sit informativa totius nostri affectus.
« Manifestum est autem quod primo cadit in desiderio no< stro finis, deinde ea quae sunt ad finem. Finis autem noster
« Deus est, in quem noster affectus tendit dupliciter. Uno quidem
« modo, prout volumus gloriam Dei. Alio modo, secumdum quod
« volumus frui gloria eius. Quorum primum pertinet ad dilectio« nem qua Deum in seipso diligimus, secundum vero ad dilectio< nem qua diligimus nos in Deo. Et ideo prima petitio ponitur:
« Sanctificetur nomen tuum, per quam petimus gloriam Dei. Se« eunda vero ponitur: Adveniat regnum tuum, per quam petimus
« ad gloriam regni eius pervenire.
< Ad finem autem praedictum nos ordinat aliquid dupliciter:
« uno modo per se, alio modo per accidens. Per se quidem,
« bonum quod est utile in finem. Est autem aliquid utile in finem
« beatitudinis dupliciter. Uno modo directe et principaliter se« eundum meritum quo beatitudinem meremur, Deo obediendo,
«et quantum ad hoc ponitur: Fiat voluntas tua sicut in coelo et
« in terra. Alio modo instrumentaliter, et quasi coadiuvans nos ad
« merendum, et ad hoc pertinet quod dicitur : Panem nostrum quo« tidianum da nobis hodie, sive hoc intelligatur de pane sacramen< tali cuius quotidianus usus proficit homini, in quo etiam intelli* guntur omnia alia sacramenta; sive etiam intelligatur de pane
« corporali, ut per panem intelligatur omnis sufficientia victus,
« Per accidens autem ordinamur in beatitudinem per remo-

« tioncm prohibentis. Tria autem sunt quae nos a beatitudine
* prohibent. Primo quidem peccatum quod directe excludit a regno,
c et ad hoc pertinet quod dicitur: Dimitte nobis debita nostra.
« Secundo tentatio quae nos impedit ab observantia divinae vo« luntatis, et ad hoc pertinet quod dicitur : Et ne nos inducas
« in tentationem, per quod non petimus ut non tentemus, sed ut
« a tentatione non vincamur, quod est in tentationem induci. Ter« tio poenalitas praesens ut quae impedit sufficientiam vitae, et
« quantum ad hoc dicitur: Libera nos a malo*. Ita S. Thomas,
2-2, q. 83, a. 9.
Quae si quis recte consideret, perspiciet quam vere haec
oratio, dominica dicatur et sit. Non enim hominis fuit tam paucis
tamque simplicibus verbis quae docti capiunt pariter et indocti,
tot tantasque profunditates comprehendere. Ibi scilicet totius
humanae vitae directio ; ibi ordo finis ultimi, et subordinatio
mediorum ad ipsum ; ibi revelatio supremi exitus omnium bono­
rum et malorum huius mundi; ibi simplificatio humani affectus ad
normam consummatae sapientiae; ibi medulla totius perfectionis
moralis; ibi assignatio verae relationis hominis ad Deum, quae
nec per irreverentiam effluat, nec per inordinatum timorem de­
primatur. Ibi ergo signum divinitatis omnem humanam men­
suram excedens, quod quisquis non miratur, necesse est ut vel
intellectu penitus careat, vel sit in summo intelligentiae, aut
bellua exsistens, aut Deus (^,
Sed considerationem orationis Christi, sequitur consideratio
sacerdotii eius, cum sacerdos sit publicus orator hominum apud
Deum. Hinc :
(’) Sane vero, si quid unquam philosophi in integris voluminibus
de beata vita et fine hominis ultimo qualicumque modo disputaverunt,
hisce paucis versiculis orationis dominicae comparatum, evanescit sicut
in sereno die, comparente sole, fumosae laternae lux consumitur. Quis
unquam vel a longe sic determinavit regulam summae sapientiae ? Quis
inter philosophos vel suspicatus est debere primo cadere in desiderio
nostro intentionem gloriae Dei, et reliqua huic subordinari? Quis re­
posuit in adimpletione divinae voluntatis rationem perfectionis? Quis
praesertim cogitavit nos debere petere a Deo ut ipse nos faciat facere
voluntatem suam, et hoc ipsum esse maximam gratiam illius qui ope-

THESIS XXXIV.
(Quaest. 22).

Christus constitutus est in Ecclesia summus sacrorum
minister et sacerdos in aeternum. Est autem ipsemet hostia
sacerdotii sui, cuius effectus in vera peccatorum expiatione
et in adeptione bonorum aeternorum consistere dicendus
sit.

* M

Sacerdos dicitur mediator inter Deum et populum, ea quae
hominum sunt deferens ad Deum, et vicissim ea quae Dei sunt
deferens ad homines. Quorum primum maxime praestat per
oblationem sacrificii, quod est cultus publicus per excellentiam ;
alterum vero per dispensationem sacramentorum. Principaliter
tamen consideratur in sacerdote officium deferendi Deo cultum
nomine communitatis ex qua fuit assumptus, teste apostolo ad
Hebr. V-i, ut offerat dona et sacrificia pro peccatis. Christum
igitur iureiurando Dei, hoc est immobili consilio constitutum
fuisse sacerdotem summum ac supremum, notissima Scripturae
testimonia demonstrant. Vide potissimum Hebr. V, 5-6, ibid.
VII-21, et iterum VII-2, quo in loco vocatur Christus των άγιων
λειτουργός hoc est, publicus sacrorum minister, principalitatem
obtinens respectu omnium qui deserviunt in tabernaculo vero
« quod fixit Deus et non homo » : puta in Ecclesia Dei vivi quae
tabernaculo Mosaico seu templo umbratili Veteris Testamenti
opponitur. Quapropter in tractatu de sacramentis ostendi solet
ratur in nobis et velle et perficere? Si voluntas tua est, diceret quispiam
humano sensu ductus, procura quo melius poteris, ut fiat ; sed quod ego
debeam a te implorare ut fiat, et expectare a te ut per me fiat, absit! Irri­
dens Tullius Cicero aiebat neminem sic unquam adeo desipuisse, ut a
diis peteret virtutem. Dominus autem : Vos autem sic orabitis : Fiat vo­
luntas tua sicut in coelo et in terra, sublimiter edocens, ipsum bonum
usum liberi nostri arbitrii esse donum descendens a Patre luminum.
Denique, Jneffabili simplicitate et terminum beatitudinis ostendit, et viam
sternit, et impedimenta monstrat, ut simul videant tam docti quam indocti,
tam sublimes quam lippientes animae, quo et qua tendendum sit.

DE SACERDOTIO CHRISTI

347

quod omnes characteres sacramentales quibus deputamur ad
actiones sacras secundum ritum christianae religionis, sunt quae­
dam configurationes ad sacerdotium Christi, quatenus monstrant
animam obligatam Christo sacerdoti in ordine ad servitium cultus
Dei, eo fere pacto quo antiquitus character militiae ostendebat
militem obligatum imperatori in ordine ad servitium militare.
Atque hoc modo toti multitudini christianae, in quantum per
characteres sacramentales hierarchice in varios ordines et gradus
distribuitur sub summo hierarcha ac principe Christo, congruit
illud Cantic. VI-3 : « Terribilis ut castrorum acies ordinata ». Et
iterum illud Num. XXIV-5 : « Quam pulchra tabernacula tua,
« lacob, et tentoria tua Israel ! » Caeterum Christus unctus est
sacerdos per ipsam unionis gratiam per quam habet potestatem
ad omnia munera sacerdotii, ut evidentius apparebit ex dicendis
in Quaest. 26, et ideo dicitur factus Pontifex per eum qui locutzcs
est ad eum, Filius mezis es tu, ego hodie genui te.
Nec tantum factus est summus sacerdos, sed etiam sacer­
dos in aeternum. Et alii quidem plures facti sunt sacerdotes,
idcirco quod morte prohiberentur permanere ; hic autem, eo quod
maneat in aeternum, sempiternum habet sacerdotium. Quod su­
perius etiam ostenderat apostolus ex typica similitudine Melchisedech, considerans qualiter introducatur Melchisedech sacer­
dos, quin ulla mentio fiat de genealogia eius, de initio dierum
et de fine vitae, de praedecessore et de successore in sacerdotio,
idque praeter morem circa alios in Scriptura usitatum. Sed hoc
totum non verificatur realiter nisi in Christo, qui cum sit sine
matre secundum divinitatem, et sine patre secundum humani­
tatem, generationem habens utroque modo ineffabilem, reipsa
nullam habuit in suo sacerdotio vel praedecessorem vel succes­
sorem ; sed ipse unus, semel pontificatum adeptus, in eius pos­
sessione manet usque in finem. Quare, haec inter novam legem
et antiquam attendenda differentia est, quod in antiqua lege sa­
cerdotium summum ab uno in alium iure successionis transibat;
in lege autem nova summum sacerdotium est et manet penes
unum Christum. Unde evangelici sacerdotes sunt essentialiter
sacerdotes vicarii, per characteris impressionem in potestate

constituti. Est enim character ex sua propria ratione, potentia
ministerialis involvens relationem ad Christum principem, cuius
nomine et delegatione agit quisquis charactere signatur. Ideo
Christus semper administrat sacerdotium suum, ea quae ad illud
pertinent per suos ministros iugiter adimplens.
Cum autem principalis sacerdotii actus sit oblatio sacrificii,
oportuit et Christum habere aliquid quod offerat, ut dicitur Hebr.
VIII-3. Et quia in praesenti statu naturae lapsae, praeter ado­
rationem latriae quae semper debetur Deo, attenditur etiam in
sacrificio restitutio honoris laesi per peccatum, unum obtulit
Christus sacrificium satisfactorium pro peccato, et aliud instituit
suo nomine iugiter in Ecclesia celebrandum, tum ad perennem
Dei cultum, tum ad applicationem satisfactionum et meritorum
crucis. Utroque autem modo ipse est res oblata, ipse offerens
saltem principalis, omni alia hostia in perpetuum abrogata, ut
aperte colligitur ex apostolo, Hebr. VI1I-X
Tandem, effectum sacerdotii Christi esse veram expiationem
peccatorum, ex professo 1. c. demonstrat Paulus, ubi etiam pec­
catorum emundationi adiungit adeptionem bonorum aeternorum
dicens : Christus assistens Pontifex futurorum bonorum, per am­
plius et perfectius tabernaculum, etc. Caeterum de his conferenda
sunt, tum quae infra exponentur de passione et sacrificio crucis,
tum quae circa sacrificium Eucharistiae alias declarabuntur.
Nunc autem, ut absolvantur ea quae conveniunt Christo per
comparationem
ad
Patrem,
de
eius
filiatione
necnon
et
praede<*
stinarione superest disputandum.

THESIS XXXV.
(Quaest. 23).

—

Christus qui est Filius Dei naturalis, nullo modo dici
potest adoptivus. Sed nec suscipit denominationem filii
secundum quamcumque aliam diminutam, imperfectam, et
participatam rationem filiationis.
De adoptione divina in genere disserit S. Thomas in tribus
primis articulis huius quaestionis. Ubi sciendum est, adoptivum

dici eum qui non genitus ab adoptante, ac per hoc, ei extraneus,
ab eo assumitur ad iura filii, et maxime ad ius haereditatis.
Quapropter adoptio definiri solet, personae extraneae in filium
et haeredem gratuita assumptio, ut iam in superioribus notatum
fuit. Est autem inter adoptionem divinam et adoptionem huma­
nam haec maxima differentia, quod prior illa ponit aliquid in­
trinsecum in anima, elevando eam ad quamdam participationem
naturae adoptantis; secus vero haec posterior. Et ratio est quia
haereditates hominum in auro et argento et titulis et praediis
consistunt; porro ad haec possidenda, manens id quod est, quis
non idoneus ? Non sic autem est de haereditate Dei, quia haereditas Dei metaphorice dicitur quo ipse est dives. « Id autem
« quo Deus dives est, est perfruitio sui ipsius, quia ex hoc beatus
« est. Unde in quantum hominibus qui ex naturalibus ad illam
« fruitionem pervenire non possunt, dat gratiam (per quam veluti
« novam naturam consequuntur)... secundum hoc dicitur ali« quem in filium adoptare» p). Caeterum constat quod divina ado­
ptio est a tota Trinitate, cum sit quaedam effectio ad extra; et quia
relatio filiationis terminatur ad principium a quo filius procedit,
manifestum est quod adoptio ponit in adoptato relationem cuius
tota Trinitas terminus est. Ideo docet S. Thomas in prima Parte,
Quaest 33, a. 3, hoc nomen Pater dupliciter sumi in divinis :
essentialiter scilicet, et personaliter. Personaliter sumptum, ponit
realem relationem ad intra, qua persona Patris ad Filium sibi
consubstantialem refertur. Essentialiter vero acceptum dicit re­
lationem rationis quae cointelligitur reali relationi, qua nos ado­
ptivi referimur ad Deum unum in essentia et trinum in personis.
Sed his de adoptione generatim praesuppositis, quae etiam
aliis analogicis rationibus filiationis proportionaliter applicari
possunt: quid de Christo in hac parte specialiter tenere opor­
teat, nunc venit declarandum.
Videretur ergo, quod Christus dici possit et debeat filius
Dei adoptivus. Primo quia in Scriptura (Isa. XLII-i, et Zach.
III-8), vocatur servus. Cum igitur servus sit infra filium adopti­
vum, multo magis vocari potest adoptivus.
(’) S. Thom. in III, D. 10, q. 2, a. 1.

Secundo, quia Filius Dei naturalis est genitus, non factus;
adoptivus vero est factus, non genitus. Sed Christus qua homo
est factus, iuxta illud Galat. VI-4 : Misil Deus Filium suum factum ex muliere. Igitur, sicut est Filius Dei naturalis prout sub­
sistens in natura divina, ita et adoptivus prout subsistens in
humana.
Tertio, quia qua homo non est immensus, nec aeternus,
nec invisibilis, etc. Ergo nec naturalis filius; ergo adoptivus.
Quarto, quia qua homo est naturalis filius Virginis. Sed impossibile est ut secundum idem sit naturalis filius hominis, et
naturalis Filius Dei. Ergo dicendum est quod qua homo est na­
turalis filius hominis, et adoptivus Filius Dei.
Accedit denique, quod Luc. I 35, dicit Angelus ad Virginem:
Spiritus Sanctus superveniet in te..., ideoque et quod nascetur ex
te sanctum vocabitur piius Dei. Ubi filiatio asseritur, quae suam
rationem habet in hoc quod per operationem Spiritus Sancti
factum est corpus Christi, sicut patet ex particula causali ideoque.
Atqui conceptio virginalis de Spiritu Sancto non potest esse
ratio cur Christus dicatur naturalis filius Dei. Ergo pluribus
modis appellatio filii Dei convenit Christo: proprie quidem ut
Deo, ratione generationis aeternae, et simul improprie ut homini,
ratione conceptionis miraculosae in qua efficientia divina sup­
plevit partes viri in generationibus ordinariis.
Sed contra est, condemnatio haeresis Adoptianorum in Con­
cilio Francofordiensi ab Adriano I confirmato: «Invenimus in
« libelli vestri principio scriptum quod vos posuistis : Confite« mur et credimus Deum Dei Filium ante omnia tempora sine
« initio ex Patre genitum, coaeternum et consubstantialem, non
\ adoptione, sed genere. Item post pauca, eodem loco legebatur:
« Confitemur et credimus eum factum ex muliere, non genere
« esse Filium Dei, sed adoptione ; non natura, sed gratia. Ecce
« serpens inter pomifera paradisi latitans ligna, ut incautos quos« que decipiat ».
Respondeo itaque dicendum quod Christus homo nullo
modo dici potest adoptivus, nec sensu exclusive, ut posuerunt
Adoptiani, nec sensu cumulative, sicut postea Durandus dixit,

ponens Christum hominem posse dici simul et Filium naturalem
ratione suppositi, et filium adoptivum ratione gratiae sanctifi­
cantis qua humana eius natura perficitur.
Excluditur primus dicendi modus qui nihil aliud est quam
purus putidusque Nestorianismus. Si enim homo lesus Christus
est filius adoptivus tantum, ergo alia persona esta persona Uni­
geniti, et sic totaliter subruitur fides incarnationis.
Excluditur pariter alter dicendi modus, qui licet non haere­
ticus sicut ille prior, at certe est erroneus, et ab omnibus theo­
logis reiectus. Nec oportet specialiter curare de fundamento Du­
randi, cuius inanitas sufficienter patet ex alibi dictis (*■), sed
proponenda est radicatis ratio ex qua fit ut denominatio ado­
ptivi sit omni ex parte incompossibilis cum filiatione naturali.
Huiusmodi autem ratio hinc sumitur, quod filiatio non est deno­
minatio quae conveniat immediate naturae, et mediate tantum
hypostasi tanquam ultimo attributionis subiecto, sed quae per
se primo afficit hypostasim. Nam si causam filiationis requiras,
recte communicationem naturae assignas; si autem subiectum
cui ipsa filiationis relatio nata est convenire, sic non assignatur
nisi sola hypostasis. Hinc fit ut nusquam, et ne improprie qui­
dem, natura etiam singularis appellationem filii suscipere pos­
sit. Quis enim, quaeso, ferret naturam dici filiam, tametsi di­
catur rationalis, corporea, facta, subiecta, imo et serva? Si ergo
Christus diceretur filius adoptivus, haec denominatio non caderet
in personam eius mediante natura humana, sicut cum Filius Dei
dicitur mortuus, passus, etc., sed primo et immediate afficeret
suppositum. Atqui suppositum Christi nullo modo habet respectu
Patris illam extraneitatem quam importat adoptio.
Insuper, « non recipitur aliquid participative dici, quod per
« se dicitur ». Et ideo, ex hoc ipso quod hypostasi Christi con­
venit appellatio filii proprii et naturalis, excluditur denominatio
adoptivi. Denique filius Dei adoptivus dicitur talis respectu to­
tius Trinitatis. Esset itaque Christus filius adoptivus sui ipsius,
quo nihil absurdius cogitari potest. Et eaedem ipsissimae ra9

(’) Supra, thes. 16, ? 1.

tiones pariter excludunt omnem aliam impropriam ac participa­
tam filii denominationem, ut cuique consideranti patebit.
Ad iae ergo dicendum quod non est simile de filiatione et
de servitute. Servitus enim seu subiectio ad Deum de sui ratione habet ut non solum de persona, sed etiam de natura qua
tali dicatur; adeoque praedicari potest de hypostasi divina in
natura creata subsistente, sicut quaelibet humanitatis proprietas
de Verbo praedicatur. Sed filiatio non connumeratur inter pro­
prietates seu idiomata naturae. Hinc in forma: Christus in Scri­
pturis vocatur servus, dist. Ratione naturae assumptae, conc.
Ratione suppositi, ne%. Sed servus est infra filium adoptivum,
subd. Si servus aliquis dicatur, etiam ratione suppositi, conc. Si
solum secundum naturam assumptam, neg. Absit autem ut ser­
vitus praedicetur de Christo ratione hypostasis ; hoc enim in
Adoptianis reprehenderunt Patres Francofordienses. Unde non
sequitur quod multo magis dici possit adoptivus, et ratio non
concludit.·
Ad 2am dicendum quod Christus non est factus secundum
id quod est susceptivum denominationis filii. Sive enim consi­
deretur ut hypostasis naturae divinae, sive ut humanae, semper
est hypostasis simpliciter increala, per naturalem generationem
a Patre procedens, tametsi sit facUis secundum carnem. Sed ap­
pellatio adoptivi poneret in eius hypostasi rationem extraneitatis, ac per consequens, effectionis simpliciter.
Ad 3am dicendum quod nulla est paritas inter idiomata na­
turae qua talis, et relationem filiationis quae hypostasim primo
et immediate afficit, ut praemissum est.
Ad
dicendum quod ly secundum idem sumi potest vel
sensu causali vel sensu specificativo. Si sumatur sensu causa i,
sic verum est quod secundum idem non potest esse Christus
naturalis Dei et Virginis filius. Nam ideo filius Virginis est,
quia naturam humanam habet sibi a Virgine communicatam;
ideo filius Dei, quia habet naturam divinam a Patre per gene­
rationem aeternam. At vero, cum denominatio filii non cadat in
naturam ut ex natura veluti resultet in hypostasi, sed primo
attribuatur hypostasi subsistenti in natura, necesse est ut hypo-

stasis aeterna quae naturali generatione a Deo et homine seeundum aliam et aliam naturam procedit, sit secundum idem,
sensu specifcativo, naturalis filius tam Dei quam hominis. Unde
cum dico, Christus qua homo est piius Dei, terminus homo, at­
tenta conditione praedicati, resumitur ratione hypostasis; porro
verum est quod haec hypostasis naturae humanae est hypostasis
Filii Dei naturalis. Caeterum, filiatio humana non est in hypo­
stasi Christi nisi relatio rationis, ut suo loco dicetur; filiatio vero
divina est relatio realis, imo est per identitatem ipsa Filii per
sona. Hinc in forma: Impossibile est ut Christus secundum idem
sit naturalis Dei et hominis filius, dist. Si ly secundum idem su­
matur pro eo quod in causa est cur sit Dei pariter et hominis
filius, conc. Si ly secundum idem sumatur pro eo quod est susceptivum denominationis filii Dei et filii hominis, subd. Hoc
impossibile esset si filiatio tam divina quam humana poneret
relationem realem in Christo, iterum conc. Si filiatio humana
non ponit nisi relationem rationis, quae sola convenire potest
increatae hypostasi respectu creaturae, neg.
Ad 5um denique dicendum quod argumentum nititur super
falsam interpretationem textus evangelici, Luc. I-35. Et ad ve­
ram eius intelligentiam praemittendum est quod coniunctio ideo,
ex qua oritur difficultas, importat quandoque causam essendi,
et quandoque solam causam inferendi. Exempla primi casus : ignis
fervet, ideoque calefacit, vel rota rotunda est, ideoque bene currit,
vel : Bonum certamen certavi, ideoqice reposita est mihi corona iustiliae : siquidem fervor ignis causa ei est calefaciendi, rotunditas
rotae causa bene currendi, meritum boni certaminis causa re­
positionis coronae iustitiae, etc. Exempla secundi : Existant entia
contingentia, ideoque exsistit ens necessarium, vel, istud futurum
erat, ideoque erat in praescientia Dei, ubi sola importatur causa
inferendi. Non enim entia contingentia causa sunt cur sit Deus,
sed solum sunt causa cur legitime inferam exsistere Deum ; ne­
que futuritio alicuius rei esse potest in Deo causa praescientiae,
sed est mihi causa concludendi quod in divina praescientia erat
antequam eveniret, atque ita porro.
Nunc igitur dico quod in textu evangelico, coniunctio ideoDd Verbo Incarnato

que non accipitur secundum causam essendi, quasi nempe ratio
cur nasciturum sanctum vocabitur et erit filius Dei, reponeretur
ab angelo in hoc quod superveniet Spiritus Sanctus active ope­
rans ad conceptionem: quo quidem modo sequeretur conclusio
in obiectione posita. Sed debet accipi alio modo, pro quanto sci­
licet ex adventu Spiritus Sancti in virginem, relinquitur infe­
rendum quod nascitura proles erit verus ac proprius filius Dei
factus homo. Et sane, in sua annuntiatione sese referebat an­
gelus ad prophetias messianicas V. T. Dabit illi, inquiebat, Do­
minus Deus sedem David patris sui, iuxta illud Ps. CXXXI-i t:
De fructu ventris tui ponam super sedem tuam. Et regnabit
in domo lacob in aeternum, iuxta iusiurandum Dei in Psalmo
LXXXVIII-36: Si David mentiar, semen eius in aeternum ma­
nebit, et thronus eius sicut sol in conspectu meo. Et regni eius
non erit finis, iuxta Dan. VII-14: Regnum eius, quod non cor­
rumpetur. Cum autem vellet Maria de mysterio sibi annuntiato
amplius instrui, et ad hoc ipsum in medium afferret servandae
virginitatis propositum, omne dubium tollebat angelus, asserens
fore ut in eius conceptu et partu [concipies et paries filium}, pro­
phetia impleretur quam Matthaeus quoque ponit in capite evangelii : Ecce virgo concipiet et pariet filium, et vocabitur nomen eius
Emmanuel, quod est interpretatum nobiscum Deus: Deus, in­
quam, vivus et verus, ipseque idem filius Dei, iuxta repetita an­
tiquae Scripturae oracula, Ps. II-7, CIX-3, etc.
Proinde coniunctio ideoque est coniunctio illativa impliciti
cuiusdam argumenti, in hunc fere modum : Spiritus Sanctus su­
perveniet in te, et te faciet concipere. Sed ille ad cuius conce­
ptionem operabitur Spiritus Sanctus, non alius est, secundum
oracula prophetarum, quam Emmanuel proprius filius Dei. Ergo,
ideoque, quod nascetur ex te sanctum, etc. Non igitur legitima
ea interpretatio est, in qua nomen filii Dei tribueretur nunc
Christo, sensu analogo et improprio. Ita fere Franzelin, de Inc.
Thes. 7 in corollario.
Restat denique dicendum de praedestinatione Christi.

I

Christus secundum quod homo, fuit praedestinatus ad
hoc quod esset Dei Filius naturalis. Considerando autem
praedestinationem ex parte termini, dicendum est prae­
destinationem eius fuisse causam et exemplar praedesti­
nationis nostrae.

Primum omnium est observandum quod tota haec doctrina,
ad rem quod attinet, est valde perspicua, et uno brevi ac simplici
argumento demonstratur. Evidens quippe est quod de omnibus
quae divinitus fiunt in tempore, esse debet ab aeterno quaedam
divina preordinatio. Sed in tempore lactum est ut natura hu­
mana uniretur Filio Dei in persona. Ergo hoc ipsum fuit praeor­
dinatum ab aeterno. Nunc autem aeterna praeordinatio eorum
quae pertinent ad immobilem coniunctionem creaturae cum Deo,
dicitur creaturae praedestinatio. Fatendum igitur est, praedesti­
natam fuisse humanitatem Christi ad hoc ut Filio Dei uniretur
in persona, et nihil aliud theologi sibi volunt cum de Christi
praedestinatione loquuntur. Sed nec maior est difficultas in causalitate quam ei attribuunt respectu praedestinationis nostrae.
Nam praedestinatio nostra dupliciter accipi potest. Formaliter
pro ipso praedestinandi actu, et sic non sumitur ibi, cum sit in
Deo et Deus ipse. Terminative pro eo quod praedestinatur cum
dependentia a variis causis iuxta beneplacitum praedestinantis.
Et hoc modo praedestinatio nostra habet causam et exemplar
in praedestinatione Christi, quatenus ad hoc nos a Deo praede­
stinamur, ut Christo conformes simus, et per eius redemptionis
merita ad beatum finem vitae aeternae perveniamus.
Quae igitur cum per se satis pateant, tota huius quaestionis
operositas est circa modum loquendi adhibitum in thesi post
S. Thomam, aliosque theologos communiter: Utrum scilicet ae­
terna praeordinatio unionis naturae humanae cum Fiho Dei in
unitate hypostasis, recte exprimi possit per hanc propositionem :
Christus secundum qiiod homo, praedestinabis est esse Filius Dei

naturalis. Er movetur quaestio propter verba Pauli ad Rom. I, 3-4.
ubi secundum versionem vulgatam legimus: De Filio Dei qui
factus est ei ex semine David secundum carnem, qui praedesti­
natus est Filius Dei in virtute, secundum spiritum sanctificationis,
ex resurrectione mortuorum lesu Christi Domini nostri. Sciendum
tamen in primis est quod graeci commentatores post Chrysostomum sic interpretantur: Qui declaratus est Filius Dei in vir­
tute, videlicet in virtute omnis generis miraculorum; secundum
spiritum sanctificationis, id est per Spiritum Sanctum quem cre­
dentibus in se largitus est; ex resurrectione mortuorum, sive per
gloriosam resurrectionem ex mortuis, etc. Haec, inquam, est
graecorum interpretatio, eaque ut videtur, maxime genuina,
praesertim si contextum consideres, qui vix ac ne vix quidem
in expositione Latinorum convenientem habet expositionem. Ac­
cedit quod in originali sic legitur: Τού όρισθεντος υίού Θεού
εν ουνάαε’., ubi non adhibetur verbum προορίζει?, quod est prae­
destinare, sed όριζειν quod est definire, confirmare, et saepe
etiam declarare, quia id quod declaratur, confirmari et definiri
videtur. Porro in hac expositione, nulla profecto occurrit diffi­
cultas. Declarari enim sive manifestari est de consequentibus ad
esse, imo aliquid omnino extrinsecum rei declaratae, et nihil
sane prohibet quominus dicatur hic homo Christus fuisse de­
claratus, id est manifestatus Filius Dei. At vero latini commen­
tatores acceperunt vocabulum praedestinatus quo vulgata utitur,
sicut sonat. Et hinc factum est ut apud theologos communiter
admitteretur modus loquendi qui nunc in quaestionem venit, et
de cuius legitimitate est gravis ratio dubitandi.
Nam sicut illud quod semper fuit, non fit, ita id quod sem­
per fuit, non praedestinatur. Sed homo Christus supponit pro
supposito aeterno quod semper fuit Filius Dei. Ergo sicut ra­
tione ista non potest dici homo factus Deus, ita nec dici potest
praedestinatus Filius Dei.
Sed contra est auctoritas plerorumque latinorum interpre­
tum, a quibus aequum est saltem propulsare suspicionem erro­
ris in doctrina, tametsi exegetice loquendo, videatur potius ad­
mittenda graecorum expositio super textum apostoli. Rom. I-4.

357

Notandum itaque, quod hoc praedicatum praedestinatus non
imponitur ab actu qui est in re, sed ab actu qui est in intellectu
alicuius praeordinantis, cum praedestinatio non sit aliquid in
praedestinato, sed in praedestinante tantum, ut dicitur in prima
Parte, Quaest. 23, a. 2. Ideo non est necesse ut conveniat su­
biecto considerato in ea determinatione quam nunc habet a parte
rei, sed sufficit ut conveniat ei sub aliqua consideratione sub
qua venire potest in apprehensione intellectus. In apprehensione
autem intellectus persona Christi secundum quod homo, potest
per prius accipi vage, ut suppositum huius numero humanitatis,
adhuc sistendo in eo rationis signo in quo secundum naturae
ordinem debuisset esse suppositum creatum ac pure humanum.
Et quia per singularissimam gratiam praeordinavit Deus ut es­
set potius ipsum suppositum Filii Dei cui humanitas uniretur
secundum subsistentiam, ideo non inconvenit dicere quod sup­
positum humanitatis, sive Christus in quantum homo, praedesti­
natus est esse Filius Dei.
Ad rationem ergo in contrarium dico quod praedicatum
factus imponitur ab actu qui est in re, et quia supposito Christi
in sua reali determinatione non convenit fieri Deus, non conce­
ditur ista : hic homo, vel Christus in quantum homo, factus est
Filius Dei. Sed praedicatum praedestinatus imponitur ab actu
qui est in intellectu, ubi potest accipi suppositum Christi vage et
indeterminate in sensu mox declarato. Nec valet si dicas quod
intellectus divinus praedestinans praecisivus non est. Non enim
agitur de praedestinatione divina significanda secundum modum
quem habet in se, sed secundum quod cadit in apprehensione
nostra, et humano sermone exponi potest. Quapropter tota quae­
stio huc redit : utrum scilicet inter varios modos quibus appre­
henditur divina praeordinatio de natura humana trahenda ad
esse personale Verbi, inveniatur etiam modus
quo
praeordinatio
9
ipsa concipitur ut cadens super suppositum humanitatis vage
consideratum, illudque determinans ad esse suppositum Filii
Dei per hypostaticam unionem humanitatis cum Verbo. Et si
quidem affirmative, iam nihil obstat quominus dicatur suppositum
huius singularis humanitatis praedestinatum ad esse suppositum

Filii Dei. Quod est dicere : Christus secundum carnem est praedestinatus esse Filius Dei.

QUAEST. XXV-XXVI.
DE CONSEQUENTIBUS UNIONEM
QUANTUM AD EA QUAE CONVENIUNT CHRISTO
PER COMPARATIONEM AD NOS

Denique considerandum est «de his quae pertinent ad Chri« stum in comparatione ad nos. Et primo de adoratione Chri« ti, qua scilicet nos eum adoramus ; secundo de hoc quod est
« mediator noster ad Deum.
DE ADORATIONE CHRISTI

■ .*/

' Adoratio, si etymon spectes, idem est ac ad os, quia apud
antiquos manus ad os admovebatur in signum reverentiae. Po­
test autem sumi vel pro actu exhibendi reverentiam, vel pro
reverentia exhibita. Et si quidem sumatur pro actu exhibendi
reverentiam, sic non habet pro obiecto materiali ipsam personam
adoratam, sed magis honorem qui huic personae redditur. Quo
fit ut adoratio qua adoramus Deum non sit actus virtutis theo­
logicae, sed moralis, religionis videlicet, quae invenitur inter
partes potentiales iustitiae. Quippe actus adorantis terminatur
ad ipsam protestationem honorificam sub ratione iusti seu debiti,
nam adorans vult exhibere reverentiam qua et quia debitam.
Et ideo materiale objectum actus adorandi est protestatio reve­
rentiae ; obiectum formale est ratio debiti, sive specialis honestas
tribuendi cuique suum.
Nunc autem debitus ille honor dirigitur ad personam ado­
ratam, quae est obiectum cui. Et in hoc obiecto cui, adhuc di­
stinguitur aliquid ut materiale, et aliquid ut formale. Materiale
est persona ipsa ad quam dirigitur honor. Formale est ratio
quae hanc personam cultu dignam efficit, scilicet aliqua eius
excellentia causans ac determinans rationem et modum cultus ut

debiti. Sequitur ergo, tot esse adorationis species, quot sunt
excellentiae diversae super quas honor ificationis debitum funda­
tur. Porro potissima divisio est in adorationem duliae et adora­
tionem latriae. Et latria quidem non est nisi una. Sed dulia est
aliquid genericum ; quin imo, in sua universalissima acceptione
analogatur ad Deum et ad creaturas.
Ad cuius evidentiam considerandum est quod in Deo duplex
per rationem distingui potest excellentia. Una quae a creaturis
participari nequit, et haec est excellentia Creatoris, secundum
quod ipse est finis et origo prima nostri esse. Alia vero est
quae participatur a creaturis, et haec est excellentia dominii.
Nam licet creatura non participet potentiam creandi, participat
tamen quamdam similitudinem divini dominii, secundum quod
habet particularem potestatem, vel praelationem, vel praeemi­
nendam super aliam creaturam. Porro ad significandum hono­
rem qui debetur Deo ratione illius excellentiae quam creatura
nec participat nec participare potest, accommodatum est nomen
latriae, et quia haec ipsa Creatoris excellentia unius rationis est,
constat quod latria est una tantum. At vero, ad significandum
honorem qui debetur alicui, ratione excellentiae dominii, prae­
lationis, vel cuiuscumque praeeminentiae, impositum est nomen
duliae, quod e dicit servitutem communiter, cuicumque debea­
tur» (l). Cum autem huiusmodi excellentiae ratio non sit eadem
in diversis, puta in Deo, in sanctis, in praelatis, in patre, in
rege, in magistro, et sic de aliis, ideo plurimae sunt species
duliae. Imo vero, ut dictum est, quaedam est dulia quae a latria
nonnisi ratione distinguitur, et exhibetur ipsi Deo, ut docet
S. Thomas in praesenti, art. 2 in corp. « Ipsi Deo Patri, inquit,
« debetur honor latriae propter deitatem, et honor duliae propter
« dominium quo gubernat creaturam. Unde super illud Psal.
« VII : Domine Deus meus, in te speravi, dicit glossa interlinea« ris : Dominus omnium per potentiam, cui debetur dulia ; Deus
« omnium per creationem, cui debetur latria ». Quibus similia
habet, 2-2. q. 103, a. 3, ad ium. Praeiverat Rabanus Maurus,
(') S. Thom, in III, D. 9, q. 2, a, 1 in corp.

Comment, in Exod. 1. 3, c. 5, dicens : * Dulia debetur Deo tan« quam Domino ; latria vero nonnisi Deo tanquam Deo ». (*).
Verumtamen, etsi dulia ex proprietate vocabuli analogetur
ad cultum debitum Domino dominorum et ad honorem creaturae,
peculiari modo appropriatur huic posteriori, fere sicut nomen
gratis data appropriatur illi gratiae quae infimum locum tenet
in genere gratiae, utpote non faciens gratum Deo subiectum in
quo est ; vel etiam sicut hoc nomen angelus appropriatur infimo
ordini ultimae hierarchiae in puris spiritibus. Unde S. Thomas
in III, D. 9, q. 2, a. 1, ad iam ait : «Dulia quantum ad proprie« tatem vocabuti dicit servitutem communiter, cuicumque debea« tur. Et quia Deo debetur honor vel servitus secundum modum
« perfectiorem, ideo nomen duliae commune contrahitur et quo< dammodo appropriatur ad honorem creaturae, quia non addit
« aliquam differentiam ad dignitatempertinentem, supra commune...
« Et quia in Deo est omnis ratio honoris qui invenitur in crea« tura, sed non convertitur, ideo latria debetur sibi secundum
« id quod est sibi proprium, dulia autem secundum id quod est
« commune sibi et creaturae per analogiam ». Hinc igitur est,
quod dulia absque addito intelligi solet de honore qui creatam
excellentiam attendit. Et in hoc genere aliae sunt species duliae
aliquibus debitae propter supernaturalem coniunctionem cum
Deo, aliae vero species duliae debitae propter aliam quamlibet
praeeminendam, puta paternitatis, regiminis, magisterii, etc. Po­
tissima autem et suprema omnium species est hyperdulia, quae
Beatae Virgini debetur in quantum est mater Dei.
Sed iam ad ea quae spectant adorationem Christi oportet
accedere, et primo dicendum de adoratione personae eius, tum
secundo de adoratione crucis atque imaginum.

THESIS XXXVII.
(Quaest. 25. Art. 1-2).

Una est adoratio Christi Dei et hominis ex parte rei
adoratae. Debetur autem ei propter divinitatis excellentiam
C) Migne,

Patr. lat., tom. 108.

DE

adoratio

latriae,

qua

ADORATIONE

in

eius

36 Γ

CHRISTI

hypostasi

et

ipsa

coadoratur

humanitas.

1. Videretur tamen dicendum non unam esse adorationem
Christi, quia si esset una adoratio, oporteret honorem latriae
deferri ipsi humanitati, sicut in ultima propositionis parte si­
gnanter additur. Atqui hoc est impossibile, quia humanitas est
creatura, et vetitum est honorem divinum transferre creaturae.
2. Sed si dicatur quod humanitas non tam adoratur quam
coadoratur, responsio non satisfacit, quia etiam Spiritus Sanctus
dicitur in symbolo simul cum Patre et Filio adorari et conglo­
rificari; quod esse non posset si Spiritus Sanctus esset creatura.
Non igitur concomitantia quae importatur per verbum coadorari,
reddere potest licitam, multoque minus debitam humanitatis ado­
rationem.
3. Praeterea, tot oportet esse adorationes, quot sunt in ali­
quo excellentiae diversae. Sed in Christo alia est excellentia
divinitatis, et alia excellentia humanitatis. Ergo oportet ut alia
adoratione adoretur Christus Deus, et alia adoratione Christus
homo.
4. Denique si dicatur quod adorationes possunt esse distin­
ctae ex parte causae adorationis, nunquam autem ex parte rei
adoratae, quatenus scilicet una eademque Christi persona ado­
ratur latria propter suam divinitatem, et inferiori dulia propter
perfectionem humanitatis, iterum non satisfit. Sequeretur enim
quod sicut humanitas coadoratur latria quando causa adorationis
est excellentia divinitatis, ita et divinitas coadoraretur simplici
dulia quando causa adorationis est humanitatis perfectio. Sed
divinitatem coli communi dulia, quis unquam ferret ? Dicendum
igitur est, duas esse adorationes Christi, etiam ex parte rei
adoratae.
Sed contra est canon 8 Concilii Ephesini : « Si quis audet
« dicere assumptum hominem coadorandum Deo Verbo et con« glorificandum et nuncupandum Deum, tanquam alterum cum
< altero, ac non potius una supplicatione veneratur Emmanuel,
z unamque ei glorificationem dependit, iuxta quod Verbum caro

< factum est. anathema sit ». Cui accedit canon 6 Concilii V :
« Si quis adorari in duabus naturis dicit Christum, ex quo duae
« adorationes introducuntur semotim Deo Verbo et semotim
« homini...., sed non una adoratione Deum Verbum incarnatum
«s cum eius carne adorat, iuxta quod Sanctae Dei Ecclesiae ab
< initio traditum est, talis anathema sit ».
Et ratio huius rei est, quia honor et adoratio proprie non
exhibetur nisi rei subsistenti, tametsi causa honoris possit esse
aliquid non subsistens propter quod honoratur persona cui illud
inest. In Christo autem non est nisi unus subsistens et unum
suppositum ; ergo non est nisi una res adorata seu adoranda ;
ergo ex parte rei adoratae, adoratio est una, non duplex. Et
licet Verbum Dei sit adorabile seorsum ab humanitate, quia est
subsistens independenter ab ea, et non habet ad eam nisi rela­
tionem rationis, ut supra dictum est, tamen humanitas seorsum
a Verbo nequaquam adorabilis est quacumque adoratione, sive
latriae illa sit, sive duliae. Non enim subsistit humanitas, sed
Verbum secundum eam, et ideo id quod adorari potest non est
nisi Verbum cum propria ipsius humanitate. Hinc vides qua decausa uno eodemque anathemate reprobati sint haeretici, tum ex
hoc quod personam hominis ponebant in Christo distinctam a
persona Verbi, tum ex hoc quod consequentia quadam neces­
saria adorationes duas introducebant, semotim Deo Verbo, et
semotim homini, ut habetur supra in definitione quintae Synodi.
Nunc autem, si res adorata nulla alia est nisi Verbum cum
propria ipsius carne, evidens est deberi cultum latriae propter
excellentiam divinitatis. Caeterum, sicut honor qui redditur Petro
terminatur per se ad suppositum, et ratione suppositi ad ea
quae insunt, eodem pacto latria defertur supposito Verbi, et in
supposito Verbi coadoratur humanitas ei coniuncta secundum
subsistentiam.
Ad i'im ergo dicendum quod adoratio latriae non exhibetur
humanitati Christi per se consideratae, sed divinae hypostasi
cum qua uno honore honoratur. Unde ratio procederet si hu­
manitas adoraretur seorsum a Verbo ; nunc autem adorare hu­
manitatem Christi, nihil aliud est quam adorare Verbum Dei

incarnatum. Hinc Athanasius, epist. ad Adelphium, n. 3 : «Itaque
« rem creatam non adoramus, absit !..., Sed rerum creatarum
« Dominum carnem factum, Dei Vçrbum adoramus. Etsi enim
« ipsa caro seorsum spectata pars sit rerum creatarum, attamen
« Dei facta est corpus. Neque vero huiusmodi corpus a Verbo
« dividentes adoramus, neque cum Verbum volumus adorare,
« ipsum a carne removemus ; sed idem Verbum in carne exsi« stens, Deum agnoscimus. Quis ergo adeo demens sit, ut Domino
«dicat: Recede a corpore ut te adorem?.,. Atqui talis non fuit
< leprosus ille ; Deum enim in corpore exsistentem adoravit,
« eumque Deum esse his agnovit verbis : Domine, si vis, potes
«me mundare». Hinc etiam in Bulla Auctorem fidei damnatur
propositio 61 Pistoriensium his verbis: « Propositio quae asserit.
« adorare directe, 'humanitatem Christi, magis vero aliquam eius
«partem, fore semper honorem divinum datum creaturae: qua« tenus per hoc verbum directe, intendat reprobare adorationis
« cultum quem fideles dirigunt ad humanitatem Christi, perinde
« ac si talis adoratio qua humanitas ipsa et caro vivifica Christi
« adoratur, non quidem propter se et tamquam nuda caro, sed
« prout unita divinitati, foret honor divinus impertitus creaturae,
« et non potius una eademque adoratio qua Verbum incarnatum
« cum propria ipsius carne adoratur : falsa, captiosa, pio ac de« bito cultui humanitati Christi a fidelibus praestito ac praestando
« detrahens, et iniuriosa ».
Ad 2um notandum quod non eodem sensu dicitur Verbum
adorari cum carne sua, quo sensu dicitur Spiritus Sanctus ado­
rari cum Patre et Filio. Nam Spiritus Sanctus est persona per
se terminans adorationem, tametsi ratio adorationis eius non
alia sit a ratione propter quam Pater et Filius adorantur. Quippe,
trium personarum una est divinitas, una excellentia, aequalis
maiestas. Et ideo particula con se tenet ex parte eius quod est
causa honoris, non autem ex parte termini adorati, quasi Spi
ritus Sanctus per seipsum non esset adorabilis et adorandus.
Sed hic dicitur coadorari humanitas, quatenus ipsa seorsum ac­
cepta adorabilis non est quacumque adoratione, et multo minus
adoratione latriae, eo quod honor adorationis non debetur per

se nisi hypostasi subsistenti, id est Verbo incarnato, ut ex Con­
cilio V, loco supra citato aperte colligitur.
Ad 3um dicendum, tot esse adorationes quot sunt excellen­
tiae distinctae, hoc sensu quod unum idemque suppositum ho­
noratur diversis honoribus propter diversas eius excellentias :
non autem in quantum oportet ut tot sint res adoratae, quod
sunt excellentiae. Et vere non valet huiusmodi consequentia :
plures sunt in Socrate rationes cur ei honor deferatur, ergo
plures sunt qui debent honorari. Cum igitur in uno Christi
supposito sint duae excellentiae diversae, semper quidem erit
ex parte rei adoratae adoratio una, sed divina persona cum
carne sua adorari debet latria propter divinitatem, et potest
etiam absolute loquendo, adorari dulia propter perfectionem hu%
manitatis.
Ad 4am denique dicendum, esse quidem impossibile ut divi­
nitas colatur simplici dulia in hypostasi solius divinitatis. Sed
in hypostasi divinae simul et humanae naturae, nihil absolute
impedit quominus ratione excellentiae naturae assumptae hono­
retur dulia, quae tamen non excludat latriam sibi debitam propter
propriavi excellentiam. Dixi, absolute loquendo, nam de facto non
defertur Christo inferior adoratio, ne sit in detrimentum alterius
potioris in qua eminenter continetur : * Adorationem duliae, ait
« Caietanus, Christo debitam ratione humanae naturae Ecclesia
« in mente retinet, non in usu, ad evitandos errores ».

THESIS XXXVIII.
Sicut adoratio dirigitur ad humanitatem ut ad rem non
tam adoratam quam coadoratam in persona Verbi, sic et
ad partes humanitatis. Recte autem Verbum incarnatum
proponitur specialiter adorandum secundum eam partem
in qua peculiare consideratur documentum seu symbolum
amoris eius erga nos. Unde dicendum est, legitimum esse
cultum quem Sacratissimo Cordi defert Ecclesia.

Postquam dictum est de adoratione humanitatis Christi, ali­
quid iam dicendum venit, de cultu SS. Cordis quod eiusdem

humanitatis pars est nobilissima. Oportet enim perspicere an sit
rationabile et verae fidei dictamini consentaneum, dirigere ad
ipsum Cor adorationes nostras, simulque qua ratione id fiat
accurate determinare, ad removendas impias infidelium irri­
siones. Primo igitur de obiecto cultus, deinde de eius conve­
nientia (L).
§ i·

Cum de obiecto hic quaeritur, sermo est de obiecto cui de­
fertur adoratio, in quo etiam, iuxta superius praemissa, distin­
guitur materiale et formale : materiale, quod est obiectum ado­
ratum ; formale, quod est ratio et causa adorationis. Utrumque
autem facili negotio assignatur.
Et obiectum quidem adoratum semper debet esse, proprie
loquendo, suppositum seu hypostasis, sed potest esse suppositum specialiter consideratum in aliqua sui jparte. Et sic est in
praesenti, quia id ad quod dirigitur adoratio, non est cor cum
'

s

(l) Nota bene quod in praesenti agitur de solis actibus qui ad virtutem religionis eliciti ve pertinent, id est, de actibus adorationis et re­
verentiae. Solet equidem dici quod ad cultum SS. Cordis maxime per­
tinet charitas, amor, imitatio virtutum et interiorum affectuum lesu
Christi. Sed tunc sermo est de actibus qui vel imperant cultum, vel
imperantur ab eo, et debent foveri per ipsum, iuxta ea quae habet
S. Thomas 2-2, Q. Sr, a. 5, ad ium, et in III, D. 9, a. 1. Et sane,
quod ex cultu SS. Cordis imperative procedant omnes actus praedicti,
constat ex natura rei. Nam etsi diversitas attributorum quae specialiter
respiciuntur in re adorata, non diversificet adorationem secundum se,
ponit tamen in ea quamdam connaturalitatem ad certos alios actus exer­
cendos,
pro quanto congruum est ut quis se conformet in moribus ei
•
quod adorat et colit. Id quidem omnium hominum sensus habet : propterea enim vituperamur, dignaque reprehensione carpimur, si forte
vita a cultu dissonet, i. e. si mores sint in oppositione cum eo quod
religione prosequimur. Consequens igitur est ut quisquis colit Cor tanto
erga nos flagrans amore, in redamationem venire debeat, necnon et in
imitationem omnium virtutum seu affectuum quorum se nobis exemplar
exhibuit, iuxta illud Matth. XI-29 : Discite a me quia mitis sum et hu­
milis corde. At nunc, extra terminos praesentis quaestionis non oportet
excurrere, et ideo sistendum est in adoratione secundum se, hoc est,
in eo actu qui non habet ex alio laudem, nisi quia est in reverentiam
SS. Cordis D. N. I. C.

praecisione a divina hypostasi, sed est ipsa incarnati Verbi per­
sona considerata in corde suo, necnon et in omnibus tum ad divi­
nitatem tum ad humanitatem pertinentibus quae in eodem corde
svmbolizantur. Hinc Pius VI in Bulla Auctorem ftdei, propositio­
nem 63*“ Pistoriensium damnat his verbis : Doctrina Synodi,
< in eo quod cultores Cordis lesu hoc etiam nomine arguit, quod
« non advertant sanctissimam carnem Christi, aut eius partem
< aliquam, aut etiam humanitatem totam, cum separatione vel
« praecisione a divinitate adorari non zposse cultu latriae : quasi
< fideles Cor lesu adorarent cum separatione vel praecisione a
« divinitate, dum illud adorant ut est cor lesu, cor nempe peri sonae Verbi cui inseparabiliter unitum est, ad eum modum
c quo exsangue corpus Christi in triduo mortis sine separatione
« aut praecisione a divinitate adorabile fuit in sepulcro : captiosa,
c in fideles Cordis Christi cultores iniuriosa ». Sicut igitur ado­
rare carnem Christi nihil aliud est quam adorare Verbum Dei
incarnatum, ut dicit S. Thomas art. 2 in corp., ita nunc adorare
Cor Christi nihil aliud est quam adorare ipsum incarnatum Dei
Verbum, prout indutum visceribus misericordiae in quibus vi­
sitavit nos.
Nunc autem ratio quae in obiecto adorato accipitur ut causa
faciens dignum cultu, semper est excellentia personae. Sed hic,
est excellentia eius cum speciali respectu condescendentiae ad nos
per amorem. Et cum amorem nunc dico, dico amorem increatum
cui deservit amor creatus tam spiritualis quam sensitivus : vel
brevius, amorem dico theandricum, unum amorem in Christo agno­
scendo, eodem sensu quo unam operationem in eo confitemur, non singularitate, sed ordine unam : amorem denique de quo
compellans eum sacer Hymnus ait : « Qui daemonis ne fraudibus
« periret orbis, impetu amoris actus languidi mundi medela
« factus es». Et iterum: «Commune qui mundi nefas ut expiares,
« ad crucem e Virginis sacrario intacta prodis victima ».

Quae igitur cum ita sint, de convenientia huius cultus dubium vix esse potest. Dictum est enim supra, causam adoratio-

nis esse excellentiam rei adoratae, quatenus per adorationem
actu exercito hanc ipsam eius excellentiam protestamur, et pro­
fitemur subiectionem erga eum qui sua dignitate excedit vilita­
tem nostram. Nunc autem eiusmodi adorationis sive submissionis
debitum tanto maius est, quanto magis persona aliqua eminens
ad nos condescendit. Hoc enim dictat vel ipse inditus naturae
rationalis sensus, voluntarias maiorum condescendentias per spe­
cialem reverentiam esse recompensandas, ut scilicet quanto minus
ipsi distantias curant, tanto magis studeamus vicem rependere,
non solum consistendo in nostro proprio gradu, sed et sublimes
illas personas peculiariter venerando in suis descensibus ad nos.
Si ergo, ut Dionysius dicit, cap. 4 de div. nom., « ipse Deus
« propter amorem est exstasim passus », quasi extra se exiens
per incarnationis mysterium et nostrae redemptionis operatio­
nem, conveniens sane est ut specialiter adoremus Verbum in­
carnatum in ea assumptae humanitatis parte in qua amatoriae
huius exstasis peculiare documentum consideratur.
Atqui huiusmodi pars est Cor. — Primo quia cor est sym­
bolum charitatis ; et in Verbo quidem incarnato symbolum tum
charitatis increatae quae fuit causa descensus eius in terras, tum
charitatis creatae quam ipse ut Deus sibi ut homini inspiravit,
quaeque a primo instanti conceptionis erumpens (Heb. X-5), fuit
ei causa veniendi ad crucem. — Secundo quia cor non solum
symbolum amoris est, sed etiam organum, imo ideo symbolum
quia organum : organum, inquam, amoris sensitivi et compassivi
qui subiectatur in coniuncto. Considerandum autem quod etsi
in nobis sensibilis compassio saepe praeveniat et trahat volun­
tatem, id tamen in Christo non fuit, quia in eo omnes affectus
appetitus sensitivi perfecte subdebantur superiori voluntati, quae
et ipsa per divinam regebatur. Quia igitur cor Christi fuit semper
sequens humanam eius voluntatem motam a divina in ordine ad
finem reparationis nostrae, iam recapitulantur in eius contem­
platione omnia principia ex quibus nostra salus processit, iuxta
illud cantici Zachariae, Luc. I-78 : Ad dandam scientiam salutis
plebi eius, (quae salus efficietur) per viscera misericordiae Dei
nostri, in qtiibus visitavit nos oriens ex alto. — Tertio quia in

cruce ipsum Cor charitas «vulneratum ictu patenti voluit, amoris
« invisibilis ut veneremur vulnera ». Id est, ut in vulnere corpo­
rali sensibiliter videremus illud amoris vulnus cum quo Christus
in utero virgineo conceptus est, cum quo adolevit, vixit, labo­
ravit, et inivit mortem. Sicut si pictor post completum in tela
opus suum, adderet legendam explicativam qua totius picturae
sensus intelligi posset : sic post absolutum omnem transitum
Verbi incarnati in hoc mundo, mysticum vulnus aperitur, quasi
eorum omnium quae egit et pertulit explicativum. Quomodo au­
tem in vulnere cordis sensibiliter exprimatur operatio amoris,
explicat S. Thomas in III, D. 27, q. 1, a. 1, ad iura . Aliter sci­
licet est intellectum in intelligente, et aliter amatum in amante.
Nam intellectum in intelligente est solummodo secundum intentionalem sui similitudinem, quae etiam induit modum ipsius intelligentis. Sed amatum est in amante quasi interius trahens
ipsum, eo quod non ad similitudinem amati terminatur amor,
sed ad ipsum amatum secundum se, et ideo amans semetipsum
veluti vulnerat ut penetrationi amati locus sit (*). - Quarto tan­
dem, quia in sanguine et aqua e Corde Christi aperto scaturien­
tibus significata est effusio omnium divitiarum redemptionis, qua­
tenus illic quodammodo vitae ostium pandebatur, unde sacra­
menta Ecclesiae manaverunt, sine quibus ad vitam quae vera
vita est, non intratur. Ideo dictum fuerat Noe, cum figurativa
fabricaretur arca: Ostium autem arcae pones ex latere. Ideo prima
mulier facta est de latere viri dormientis, et appellata est vita
materque vivorum. Vides ergo quomodo in iis quae Christum
spectant, finis respondet initiis, et posteriora prioribus. Nam cum
primum Filius Dei ex alto suae divinitatis in virgineum uterum
descendebat, celebrabantur, ut dictum est, viscera misericordiae
in quibus visitabat nos. Et cum iam sepeliendus, communibus
hominum conspectibus subtrahebatur donec veniant tempora re(‘) «Ex hoc quod amor transformat amantem in amatum, facit
«amantem intrare ad interiora amati, et contra... Et ideo amans quo« dammodo penetrat in amatum..., et similiter amatum penetrat amanitem ad interiora eius perveniens, et propter hoc dicitur quod amor
«vulnerat et transfigit iecur». S. Thom. loc. indic.

stitutionis omnium in indicio universali, ecce lancea militis haec
eadem misericordiae viscera aperiebantur, ut fieret misericordia
eius a progenie in progenies super timentes eum, essetque iu­
giter fons patens domui David, id est, Ecclesiae, in ablutionem
peccatoris et menstruatae.
Concludendum itaque quod vere in Corde sacratissimo re­
colitur omnis ratio et modus amatoriae illius exstasis qua Summa
Natura sese inclinavit ad nos, et consequenter dicendum est
convenientissimum esse cultum quem eidem Cordi defert Ec­
clesia.
THESIS XXXIX.
(Quaest. 25, Art. 3-4).

Colendae sunt sacrae imagines, et eodem quidem cultu
quo coluntur exemplaria, terminatione licet transitiva tan­
tum et relativa. Hinc adoratione latriae adoranda est imago
Christi ; adorandum pariter, praeter caetera passionis instrumenta, ipsum lignum crucis in quo Salvator pro nobis
affixus est.

Cum hactenus de ea adoratione egerimus quae directe et
immediate terminatur ad Christi personam in seipsa, consequen­
ter dicendum occurrit de cultu imaginum et reliquiarum ipsius.
Sed et opportuna sese offert occasio tractandi per prius gene­
rale dogma quod contra iconoclastas in Concilio VII firmatum est.

Fundamenti loco ponenda est distinctio inter imagines con­
sideratas ut res, vel naturae vel artis, (naturae quoad materiam,
artis quoad formam) et imagines consideratas formalissime ut
imagines, id est, secundum quod ipsa sunt exemplaria, non in
esse naturali sed in esse repraesentativo : eodem prorsus modo
quo circulus in tabula descriptus, non materialiter quidem, sed
tamen representative, est circulus exactus et mathematicus quem
solum in suis speculationibus contemplatur geometra. Et hac
De. Verbo Incarnato
24

distinctione supposita, facile declarari potest quid distet inter
idola gentium et imagines quarum cultum adserit Ecclesia.
Idolum dupliciter accipitur. Primo accipitur pro simulacro
quod statuitur in obiectum cultus ut res, id est, absolute et pro­
pter se, quasi haberet aliquod numen sibi incorporatum vel in­
fusum. In qua quidem opinione olim erant et adhuc sunt plerique paganorum, confirmati in suo errore per responsa in ipsis
simulacris a daemonibus data, vel per alios miros eiusdem ge­
neris effectus. Secundo accipitur pro simulacro quod colitur qui­
dem ut repraesentatio, sed ut repraesentatio eius quod in rei
veritate aut nullo modo est, aut certe non esMale quale colitur :
ut si daemoni vel soli vel lunae tanquam diis constituantur ef­
figies, in ordine ad divinos honores falsis his numinibus defe­
rendos. Utroque autem modo ab idolo differt imago, prout nunc
de imaginibus loquimur. Nam in primis, imago nequaquam
accipitur in obiectum cultus ut res. Deinde semper sumitur ut
imaginis munus exercens, respectu eorum qui vere tales sunt
quales coluntur. Hinc cultus idolorum fundatur totus in falsitate
et mendacio, a patre mendacii originem habens ; at cultus ima­
ginum nihil prae se fert nisi simplicem et ingenuam veritatem.
Et in lege quidem Mosaica prohibuerat Deus ne imagines
fierent et colerentur. Sed rationem interdictionis tibi dabit Da­
mascenus, Orat. 2 de Imag. n. 3 : «Laudabilis, inquit, est Scri< pturarum perscrutatio. Sed hic diligenter animum attendite.
«Unus Deus est, unus Veteris et Novi Testamenti legislator,
« qui multifariam multisque modis olim locutus est Patribus in
« Prophetis, et in novissimis temporibus in Filio suo unigenito...
« Considera ergo Deum multifariam multisque modis locutum
« esse. Sicut enim peritus medicus non omnibus nec semper idem
« remedii ministrat genus, sed tum regionis tum morbi tum tem« poris tum aetatis habita ratione, medicinam praestat, atque
« alia quidem ratione infantem curat, alia virum aetate prove« ctum, aegrotantem alia, alia denique sanum, nec aegrotis om« nibus eodem medetur modo..., consimiliter optimus animorum
« medicus infantibus adhuc et idololatriae morbo laborantibus,
« qui cum simulacra deos esse arbitrarentur, ut tamquam deos
«

«adorarent, imaginibus interdixit». Distinguenda igitur prohi­
bitio ipsa et prohibitionis ratio. Prohibitio erat iuris positivi et
pertinens ad caeremonialia praecepta quae cum abrogatione to­
tius legis antiquae finem nunc acceperunt. Ratio vero prohibi­
tionis respiciebat carnalitatem populi ludaici et proclivitatem eius
ad idololatriam, adeoque locum amplius non habet in populo
Christianorum qui iam idoneus effectus est percipere maxima
emolumenta quae ex sacrarum imaginum usu per se proveniunt.
Sunt enim sacrae imagines codices populorum et illitteratorum
hominum libri ; sunt etiam pro omnibus incitamenta ad virtutem
et ad imitationem Salvatoris nostri ac sanctorum eius ; denique
veneratio earum pars non minima est cultus externi, sine quo
apud nos homines cultus internus aut perit omnino, aut paulatim languescit atque extinguitur. « Ubi de imaginibus agitur,
« inquit Damascenus ubi supra, veritas quaerenda est, sensusque
« illorum qui eas faciunt. Atque si quidem verus rectusque sit,
« et ad Dei gloriam sanctorumque eius illae conducant, ad am« plectendas item virtutes et fugienda vitia, necnon in salutem
« vergant animarum, has tanquam imagines, exempla, et similitu« dines, ac veluti illitteratorum hominum libros venerari nos
« oportet et osculari, ut quae Verbum carni copulatum reprae« sentent, genitricemque ipsius, aut etiam sanctos qui tum pas« sionum tum gloriae Christi socii exstiterunt».
His itaque in antecessum praenotatis, dico esse dogma ex
apostolica traditione descendens, quod licitum ac pium sit colere
sacras imagines. Et sane antiquissima nobis praesto sunt mo­
numenta de usu imaginum apud primaevos Christianos, ut no­
runt omnes qui ex. gr. Romanas catacumbas inviserunt. Prae­
sertim vero, neminem latere potest quomodo ab ipsis Ecclesiae
incunabulis viguerit cultus martyrum et reliquiarum eorumdem.
De qua re locupletissimi testes sunt Hieronymus contra Vigilan­
tium, Augustinus 1. 22 de civit, c. 8, Chrysostomus Horn. 83 in
Ioan., Cyrillus Hierosolymitanus Catech. 23, et alii sine numero.
Atqui eadem omnino ratio est de cultu reliquiarum ac de cultu
imaginum, et quisquis unum asserit, alterum quoque implicite
adstruat necesse est. Non enim coluntur reliquiae ut res cultu

abosokito, sed cultu relativo, in quantum repraesentant personas
quarum sunt reliquiae. Quamobrem differentia inter reliquias et
imagines in hoc demum tota reponitur, quod imagines reprae­
sentant ratione cuiusdam configurationis sculpturae vel picturae ;
reliquiae vero ratione specialis coniunctionis quam habuerunt
aliquando ad personam adoratam. Sive autem ex uno titulo re­
praesentatio sit, sive ex alio, nihil ad praesens refert, et semper
eodem modo valet principium a Patribus Synodi VII proclama­
tum : «Imaginis honor ad primitivum transit, et qui adorat ima« ginem, adorat in ea depicti hypostasim ».
Caeterum, quod attinet ad actuationem cultus imaginum ob­
servare praestat quod quamdiu invaluit idololatria in mundo
Romano, opus fuit magna cautela et discretione, propter con­
fusionem adhuc facilem pro moribus et ideis horum temporum,
inter imagines et idola. Atque hinc facile explicatur qua de causa
cultus ille in ipsis initiis non ita frequens atque universalis fuerit
sicut nunc est. Sed post reportatam de paganismo victoriam,
post prostrata deorum fana, et eiectum foras principem huius
mundi, tunc in omni securitate plenam evolutionem consecuta
est imaginum religio, e qua tot praeclarae utilitates christiano
populo proveniunt. Tunc vitiata a diabolo naturalis illa propensio
repraesentandi in picturis obiecta nostrae adorationis, fuit legi­
timo suo sensui et rectae interpretationi sine obstaculo restituta ;
tunc per totum orbem simulacra daemonum imaginibus Christi
et sanctorum dederunt locum. Sed tunc quoque non omisit dia­
bolus sumere vindictam, furentissimam iconoclastarum haeresim
suscitando, quae in primo suo ortu a Concilio Nicaeno II f1),
deinde a Constantinopolitano IV (2), ultimo a Tridentino (3), re­
pressa atque anathematizata fuit.
*)( Definitionem Nicaenam infra referimus, § 2. Vide illam de inte­
gro transcriptam apud Denzinger, n. 243.
(’) < Si quis ergo non adorat iconam Salvatoris Christi, non videat
* formam eius, quando veniet in gloria paterna glorificari et glorificare
«sanctos suos, sed alienus sit a communione ipsius et claritate; simi« liter autem et imaginem intemeratae matris eius et Dei genitricis
« Mariae.... Et qui sic se non habent, anathema sint a Patre et Filio

§ 2Firma ergo fide credendum est imagines sacras habendas
et retinendas esse, atque eis debitum honorem ac venerationem
impertiendam. Sed iam paulo distinctius declarandum venit quae­
nam sit ratio cultus qui ei deferri debet; non enim in ea re
omnino inter se concordant theologi.
Primo ergo singularis fuit sententia Durandi dicentis ima­
gines non esse colendas nisi improprie et abusive, quatenus sci­
licet coram imagine colitur exemplar, imago autem ipsa nullo
sensu nullaque ratione est obiectum cultus, sed mera occasio per
quam excitamur ad honorandum prototypum. Hanc opinionem
comuni consensu reiiciunt theologi, et recte, praesertim quia
non salvat proprietatem definitionum Eeclesiae, quibus edocemur
imagines ipsas esse venerandas. « Definimus, inquit Concilium
« Nicaenum II, venerabiles ac sanctas imagines proponendas... ita
« ut istis... incensorum et luminum oblatio ad harum honorem
« efficiendum exhibeatur, quemadmodum et antiquis piae consue« tudinis erat ».
Alia igitur est sententia S. Thomae quae fere universaliter
recipitur. Docet haec sententia, imaginem qua talem eodem cultu
coli quo exemplar, licet terminatione diversa, videlicet: imagi­
nem terminatione relativa et transitiva, exemplar vero termina­
tione pausativa, quia in eo adoratio ultimo pausat et sistit. Et
• et Spiritu Sancto». Cone. Constantin. IV, can. 3. Apud Denzinger,
n. 273.
(’) « Imagines porro Christi, Deiparae Virginis et aliorum sancto«rum, in templis praesertim habendas et retinendas, eisque debitum
« honorem et venerationem impertiendam : non quod credatur inesse
«aliqua in iis divinitas vel virtus propter quam sint colendae, vel quod
«fiducia in imaginibus sit figenda, veluti olim fiebat a gentibus quae
« in idolis spem suam collocabant. Sed quoniam honos qui eis exhibe«tur, refertur ad prototypa quae illae repraesentant: ita ut per ima« gines quas osculamur, et coram quibus caput aperimus et procum< bimus, Christum adoremus, et Sanctos quorum illae similitudinem
gerunt, veneremur». Trident., Sess. 25, de sacris imaginibus.

ratio est quia idem est motus in imaginem ut talem, et in prototypum. « Duplex est motus animae in imaginem. Unus quidem
« in ipsam imaginem secundum quod res quaedam est; alio modo
« in imaginem in quantum est imago alterius. Et inter hos duos
« motus est haec differentia, quia primus motus quo quis mo« vetur in imaginem ut est res quaedam, est alius a motu qui
« est in rem. Secundus autem motus qui est in imaginem in
« quantum est imago, est unus et idem cum illo qui est in rem (x) ».
Sed ad rectam huius principii applicationem nota bene quod imago
ut res, non est tantum imago ut marmor vel argentum vel tela
cum coloribus, sed etiam ut artefactum quoddam, opus manuum
artificis, bene vel male prototypum referens. Et his omnibus modis
sumendo imaginem, constat quod non idem motus est in imagi­
nem et in exemplar. Imo vero potest quis diligere exemplar et
odisse imaginem, sicut accidit, exempli causa, cum in certis ec­
clesiis inveniuntur statuae monstris simillimae, quae tamen characteristicis S. loannis, vel S. Petri, vel S. Christophori, aut
cuiuspiam alius sancti adornantur. Nunc autem imago ut imago,
est imago prout imaginis actum exercens, et semper eodem modo
exercens sub qualibet forma artis: sicut ellipsis quam geometra
describit in tabula, semper eodem modo exercet actum reprae­
sentandi ellipsim mathematicam, idealem, exactam, etiamsi forte
contingat ut materialiter considerata, quam maxime ab ea elon­
getur. Et si hoc modo imaginem sumas, sic verissime dicitur
quod idem est motus in illam et in rem cuius imago est. Nam
praescinduntur omnia quae in imagine sunt tanquam in re vel
artis vel naturae, et non consideratur nisi imago in actu exer­
cito imaginis, non secus ac si esset speculum ita bene iustatum
et adaequatum obiecto, ut nihil speculi videretur secundum quod
est vitrum vel metallum, sed visio terminaretur ad ipsum solum­
modo in quantum est obiectum ipsum in esse repraesentativo.
Tunc ergo eadem reverentia debetur imagini et prototype, sic
tamen ut transitive tantum terminetur ad imaginem, quae cum
se tota referatur ad prototypum, nihil honoris admittit quod eo(l) S. Thom., hic, art. 3 in corp.

dem modo ad prototypum totaliter non reducatur. Et haec
quidem est sententia S. Thomae.
Nihilominus, adhuc tertia sententia est, Bellarmini, Catharini, et aliorum quorumdam, quasi media inter duas praeceden­
tes. Vult sententia ista, imagines vere quidem et proprie esse
venerandas, non tamen eodem honore quo exemplar, adeoque
nullam imaginem adorandam esse latria. Et forte differentia est
in vocibus potius quam in re ipsa. In primis haec opinio, qua
parte negat cultum latriae quibusvis imaginibus deferendum,
omnino concordat quoad rem cum sententia S. Thomae. Intelligit enim per latriam cultum supremum qui absohite ad rem
adoratam terminatur, quique soli Deo in seipso debetur. Quo
modo latriam accipit Concilium Nicaenum II, quando ait: « Ima« ginibus osculum et honorariam adorationem tribuendam, non
« tamen eam quae secundum fidem nostram est veram latriam,
« quae solam naturam divinam decet ». Dicendo enim, veram la­
triam quae solam naturam divinam decet, satis expressit Conci­
lium latriam absolutam, quam nos quoque removemus, ex hoc
ipso quod statuimus imaginem quamlibet colendam esse ut ima­
ginem, non ut rem : semper intelligendo quoad imagines Christi
latriam transitivam sive relativam, non autem latriam sine ad­
dito, multoque minus cum expressa determinatione a Nicaenis
Patribus apposita. Qua parte igitur sententia Bellarmini reiicit
latriam sic intellectam, profecto nec sententiae S. Thomae con­
tradicit, nec ulli alii apud catholicos doctores receptae. At nunc,
quando explicat Bellarminus suam opinionem qua parte positiva
est, non videtur sequendus, nisi forte, ut supra dictum est, quoad
solum modum loquendi ab Angelico differat: « Imaginibus, in« quit ζ1), non convenit proprie nec latria, nec hyperdulia, nec
« dulia, nec ullus alius eorum qui tribuuntur naturae intelligenti,
« (non enim est capax res inanima et rationis expers eiusmodi
« cultuum), sed cultus quidam inferior et varius pro varietate
« imaginum. Itaque imaginibus sanctorum non debetur proprie
« dulia. sed cultus inferior qui dici potest dulia secundum quid,
(l) Bellarm., de Imagin. SS. c. 25.

« vel dulia analogice sive reductive. Similiter imaginibus B. Vir« ginis non debetur hyperdulia simpliciter, sed hyperdulia se« eundum quid, sive analogice et reductive. Denique imaginibus
« Christi non debetur latria vera et simpliciter, sed cultus sine
«comparatione inferior, qui tamen reducitur ad latriam ut im·
« perfectum ad perfectum >. Sed contra est quod cum dicitur res
inanimata incapax cultus latriae vel duliae, statim quaritur de
quo cultu sermo sit, an de absoluto, an de relativo. Si de absoluto, non solum res inanimata incapax est cultus latriae vel
duliae, sed etiam cuiuscumque alius qui his fingeretur inferior.
Si autem de relativo, cum in cultu relativo nulla omnino sit
causa adorationis praeter excellentiam personarum quarum ima­
gines sunt, consequens profecto est ut idem ntimero cultus de­
beatur imagini et exemplari ; hoc solo discrimine quod iste unus
cultus aliter terminetur ad imaginem, et aliter ad exemplar: ad
imaginem transitive, ad exemplar pausative. Unde si imaginibus
Christi honor latriae denegatur, unum de duobus logice conse­
quitur: vel quod Christus ipse non sit latria colendus, vel quod
eius imago coli debeat cultu absoluto propter aliquam excellen­
tiam quae sit imagini propria. Utrumque autem pariter reficien­
dum est, nam primum poneret negationem divinitatis Christi,
alterum vero reduceret cultum imaginis ad quamdam speciem
cultus idoli. Non ergo est cur usquequaque recedatur a senten­
tia S. Thomae f1).
•j

Quidquid autem mox dictum est de imaginibus Christi, fa­
cilem applicationem habet ad crucem in qua Salvator affixus

(*) Itaque imago ut res nullo cultu colitur ; imago ut imago eodem
cultu colitur quo exemplar. Sed quidam introducunt tertiam distinctio­
nem, imaginis scilicet prout per benedictionem Ecclesiae est deputata cultui,
et sic dicunt quod est colenda cultu distincto. Hoc tamen displicet, quia
quod aliqua imago per Ecclesiae benedictionem sit deputata cultui, nihil
aliud facit (ut videtur), nisi quod imago illa iam sit de iure destinata
ad officium et actum imaginis sacrae, et non possit amplius sumi solum
ut res, puta ut res venalis in officina mercatoris, vel ut simplex spe­
cimen artis in musaeo vel pinacotheca. Facit igitur ut iam debeat coli
ut imago, non autem facit ut alia specie cultus colatur.

fuit. « Dicendum, inquit S. Thomas art. 4, quod honor seu re« verentia non debetur nisi rationali naturae ; creaturae autem
« insensibili non debetur honor vel reverentia nisi ratione ratio« nalis naturae. Et hoc dupliciter. Uno modo in quantum re« praesentat rationalem naturam ; alio modo in quantum ei quo« cumque modo coniungitur. Primo modo consueverunt homi< nes venerari regis imaginem, secundo modo eius vestimentum;
« utrumque autem venerantur homines eadem veneratione qua
« venerantur et regem. Si ergo loquamur de ipsa cruce in qua
«Christus crucifixus est, utroque modo est a nobis veneranda:
« uno scilicet modo in quantum repraesentat nobis figuram Christi
«extensi in ea; alio modo ex contactu ad membra Christi, et
« ex hoc quod eius sanguine est perfusa. Unde utroque modo
« adoratur eadem adoratione cum Christo, scilicet adoratione la« triae. Et propter hoc etiam crucem alloquimur et deprecamur
« quasi ipsum crucifixum. Si vero loquamur de effigie crucis
« Christi in quacumque alia materia, puta lapidis vel ligni,
« argenti vel auri, sic veneramur crucem tantum ut imaginem
« Christi, quam veneramur adoratione latriae, ut supra dictum est».
Porro eaedem fere considerationes valent quoad caetera
passionis instrumenta, nisi quod ipsa vera crux duobus titulis
repraesentat Salvatorem, ratione contactus membrorum Christi
patientis, et ratione figurae secundum quam dicitur signum Filii
hominis quod apparebit in coelo. Prima ergo ratio communis
est et clavis et coronae et lanceae, aliisque (-1); secunda vero
non. Hinc porro id unum sequitur, quod non solum veram
Christi crucem adoramus, sed etiam eius effigiem in quacumque
materia, non autem imaginem clavorum vel quorumcumque
huiusmodi.
(') Unde Damascenus, 1. 4 de fide orth. c. 11 : «Hoc itaque pre« tiosum ac venerabile lignum in quo se Christus pro nobis hostiam
«obtulit, uti sanctissimi corporis atque sanguinis tactu sanctificatum,
« iure debet adorari; clavique item, et lancea, et indumenta, et sacrae
<eius mansiones, hoc est, praesepe, specus, salutaris Golgotha, vivifi<cum sepulcrum, ac similia... Nam si eorum quos diligimus, et domus,
< et lectus, et vestis chara nobis sunt, quanto magis ea quae Dei et
« Salvatoris nostri sunt, per quae etiam parta nobis est salus ».

DE CHRISTO MEDIATORE.

Denique considerandum est « de hoc quod dicitur Christiis
* Dei et hominum mediator ». Et doctrina quidem generaliter
tantum hic tangitur, quia manet suo loco perficienda, ubi de
mysterio redemptionis. Sit ergo haec una propositio.
THESIS XL.
(Quaest. 26).

Christus secundum quod homo, est primus et sum­
mus mediator noster apud Deum.
In nomine mediatoris importatur habitudo medii inter duo ex­
trema, utique coniungenda et reconcilianda, post dissolutum foe­
dus pacis. Unde, ut dicit S. Thomas, a. 2 in corp.: «In me·
« diatore duo possumus considerare, primo quidem rationem medii,
«secundo officium coniungendi >. Utrumque autem competit
Christo qua homo est, eique soli tanquam primo ac principali,
cuius mediatio non nititur mediationi alterius. « Unus enim
*Deus, inquit apostolus, 1 Tim. II-5, unus et mediator Dei et
« hominum homo Christus lesus, qui dedit redemptionem seme« tipsum pro omnibïis ». '
Et re quidem vera, Christus qua homo est infra Deum pro­
pter naturam creatam, et super omnes homines ratione plenitu­
dinis gratiae et gloriae. Praeterea, ut homo obtulit Deo singu­
larem hanc satisfactionem per quam deletum est chirographum
decreti quod erat contrarium nobis, et vicissim per virtutem san­
guinis sui refudit in homines omnia dona pertinentia ad amicabilem cum Deo societatem, sive per gratiam in praesenti, sive
per gloriam in futuro.
Ergo ipse est mediator summus, licet nihil prohibeat ali­
quos alios secundum quid dici mediatores inter Deum et homi­
nes, prout scilicet cooperantur ad unionem hominum cum Deo
dispositive vel ministerialiter. Dispositive, sicut prophetae et sa-

cerdotes Veteris Testamenti qui praenuntiabant et praefigurabant verum et perfectum Dei et hominum mediatorem. Ministerialiter, sicut sacerdotes Novi Testamenti qui sunt ministri veri
mediatoris, vice ipsius salutaria sacramenta hominibus exhibentes.
Ita S. Thomas, a. 1 in corp., ad ium.
Cum his explicit pars prima quae est de ipso incarnationis
mysterio. Nunc dicendum de his quae Deus incarnatus egit et
passus est, considerando per ordinem mysteria nativitatis, vitae,
passionis et resurrectionis Domini ac Salvatoris nostri lesu
Christi.

PARS SECUNDA

DE HIS QUAE DEUS INCARNATUS

EGIT ET PASSUS EST.
Post praedicta, inquit S. Thomas in Prooemio Quaest. 27,
in quibus de unione Dei et hominis, et de his quae unionem
consequuntur tractatum est, restat considerandum de his quae
Filius Dei incarnatus in natura humana sibi unita gessit vel
passus est. Quae quidem consideratio quadripartita erit, nam
primo considerabimus de his quae pertinent ad ingressum eius
in mundum (Quaest. 27-39); secundo de his quae pertinent ad
progressum vitae ipsius in hoc mundo (Quaest. 40-45); tertio
de exitu ipsius ab hoc mundo (Quaest. 46-52); quarto de his
quae pertinent ad exaltationem ipsius post hanc vitam (Quaest.
53-59)·

CAPUT PRIMUM
(Quaest. XXVH-XXXIX).
DE HIS QUAE PERTINENT AD INGRESSUM CHRISTI
IN MUNDUM.

In illo tempore, « intravit lesus in quoddam castellum, et
< mulier quaedam, Martha nomine, excepit illum in domum suam.
« Et huic erat soror nomine Maria, quae etiam sedens secus

< pedes Domini audiebat verbum illius. Martha autem satagebat
« circa frequens ministerium », et reliqua.
Quae sunt, salva interim litterali veritate facti, per allego­
riam dicta. Castellum enim in quod Salvator ingressus perhibetur,
mundus est in quo vivimus; qui recte castelli nomine hic desi­
gnatur, cum ad totius amplitudinem universi, et praesertim ad
curiam Regis aeterni comparatus, vix ac ne vix quidem se ha­
beat ut castellum ignobile et pagus angustissimus. In hunc igitur
pagum intravit Filius Dei, quando carnem induit factus homo.
Porro intrantem excepit mulier quaedam in domum suam: mu­
lierem dico in mulieribus benedictam, quae prae caeteris crea­
turis ad inclytum matris decus evecta, duplex in se una Marthae
et Mariae officium circa Verbum adveniens summa perfectione
coniunxit. Nam ex quo angelicae annuntiationi voluntarium prae­
bens assensum, purissimos illos subministravit sanguines de
quibus, Spiritu Sancto operante, formatum est corpus Verbi, de
ea continuo accipitur id quod in Martha circa corporalem coe­
lestis hospitis sui necessitatem occupata, legitur adumbratum. Et
certe cum infantem caute portavit in utero, cum in lucem editum
pannis involvit, cum reclinavit in praesepio, cum proprio lacte
aluit, cum diu noctuque super eum vigilavit, cum Herodis fu­
rorem fugiens detulit in Aegyptum, cum nutrivit in Nazareth, et
suo parentem imperio adolescere vidit; cum stans iuxta crucem,
pendentis Filii dolorum particeps effecta est, cum de patibulo
depositum sinu suo exanime corpus excepit; cum propriis ma­
nibus sudario involvit, et iure materno quaecumque ad sepul­
turam pertinebant ordinavit, nonne multo verius multoque feli­
cius satagebat circa frequens ministerium? Verum, ipsa est mater
non similem habere visa, non habere sequentem, quae mente
prius conceperat quam corpore. Et beata quae crediderat: beata
quidem, quia Verbi incarnandi ministra facta fuerat temporalis,
sed inde multo beatior quia eiusdem semper amandi custos ma­
nebat aeterna. Ideo oportuit in ea adimpleri et figuram alterius
sororis, quae sedens secus pedes Domini audiebat verbum illius.
Non enim ad Virginem spectat reprehensio quam ministranti
Marthae adhibebat Dominus dicens : « Martha, Martha, sollicita

es et turbaris erga plurima ». Intenta Martha, ait Augustinus,
quomodo pasceret Dominum; intenta Maria quomodo pasceretur
a Domino. Ast utrumque simul virgo benedicta: conservabat,
inquit, omnia verba haec, conferens in corde suo. Quapropter de
plenitudine contemplationis eius nos omnes evangelium accepi­
mus. Cum enim testetur Lucas (I, 2-3), se omnia assecutum a
principio diligenter ab iis qui viderant: quis, putas, testis esse
potuit incarnationis, nativitatis, et totius infantiae lesu Christi,
nisi ea quae omnium ab initio apprime conscia, intentam consi­
derationem mentis a dictis et gestis Salvatoris nusquam di­
straxerat? Denique, post ascensionem Domini et descensum Spi­
ritus Sancti, expleto iam ministerio eius, quomodo eam tibi co­
gitatione effinges nisi sub typo illius Mariae quae in aula mentis,
divinae vacabat sapientiae, ubi omni strepitu terrenarum silente
curarum, in meditationibus sanctis et in deliciis laetabatur aeter­
nis ? Sedens ergo secus pedes Domini expectabat donec audiret
vocem dicentem sibi: Veni de Libano, sponsa mea, veni, coro­
naberis.
Vere itaque optimam partem elegit sibi Maria, quae non
auferetur ab ea in aeternum. Imo verius, non partem sibi elegit,
sed plenitudinem accepit eorum omnium quae in mystico Christi
corpore inter multos divisa sunt. Ipsa enim supra alios cunctos
in specialissimo ordine redemptionis constituta, coniungitur cum
Filio in omnibus nexu indissolubili. Et ideo, cum incarnationis
exsecutio consideratur, secundum quod de Matre Virgine Verbum
caro factum est, primum omnium de ea sermo habendus est.
QUAEST. XXVII-XXX.
DE BEATISSIMA ET AUGUSTISSIMA
MATRE DEI ET HOMINUM VIRGINE MARIA.

Visum est praemittere huic disputationi generale quoddam
compendium praerogativarum Virginis, prout luculenter elucet
in ipso Scripturae postliminio, cum primum hominibus lapsis
Salvator promittebatur. Tum postea, ad singula descendere quae
tractat S. Thomas in praesenti: videlicet, ad Deiparae gratiam
De Verbo Incarnato

(Quaest. 27), virginitatem (Quaest. 28), desponsationem (Quaest.
29), annuntiationem (Quaest. 30), et caetera spectantia praepa­
rationem ad concipiendum Filium Dei. Prima ergo positio erit
ut sequitur.
THESIS XLI.
De Virgine Matre generaliter tenendum est, quod in
ordine reparationis eum locum tenet, quem tenuit Eva in
ordine perditionis. Nam sicut ex insigni oraculo Geneseos
edocemur, totius redemptionis nostrae ratio in quadam recirculatione contra diabolum consistere dicenda est : qua­
tenus omne id quod machinatus fuerat Satanas ad ruinam
generis humani, illud ipsum ordine contrario divinitus di­
spositum est ad salutem. Quo fit ut novo Adae, id est
Christo, indissolubili nexu ad dissolvenda diaboli opera
coniungi debuerit nova Eva, id est, Maria.

Considerandum itaque nunc venit celeberrimum illud oracu­
lum in quo, testante Pio IX in Bulla Ineffabilis, perhibetur Deus
praeparata renovandis mortalibus suae pietatis remedia inter
ipsa mundi primordia praenuntiasse, deceptoris serpentis retu­
disse audaciam, nostri generis spem mirifice erexisse, ac demum
omnem suae providentiae rationem in hominum reparatione com­
pendiose delineasse. Et primo videndum quae sit vis et ratio
sententiae latae in serpentem, tum secundo quae Virginis prae­
rogativae ibi eluceant.

Quatuor omnino supposita, vel individua vel collectiva, in
hoc oraculo invenies designata: serpentem serpentisque semen
ex una parte, ex adverso mulierem mulierisque semen.
In primis indubium est serpentis nomine significari diabo­
lum, iuxta illud Apoc. XII-9 : « et proiectus est draco ille ma·
< gnus, serpens antiquus qui vocatur diabolus et Satanas, qui se-

i ducit omnem orbem». Quanto enim minus ea quae de protoparentum deceptore dicuntur, naturali serpenti convenire possunt,
tanto manifestius de spiritu nequam debent intelligi. Nec obstat
id quod in initio sententiae a Deo latae legitur: « Maledictus es
« inter omnia animantia et bestias terrae, super pectus tuum
«gradieris, et terram comedes cunctis diebus vitae tuae». Nihil
enim peccaverat animal ut a Deo puniretur. Unde punitio evi­
denter dirigitur ad eum qui per serpentem tamquam per visibile
organum regalem sibi in mundo dominationem comparare tentaverat, quique pro sceleris recompensatione in loco et gradu
bestiae quam in instrumentum assumpserat, remanere cogitur.
Quidquid ergo infamiae potest figurate intelligi in iis quae na­
turaliter serpenti competunt, puta quod supra ventrem repat,
quod in profundis ac tenebrosis cavernis plerumque delitescere
cogatur: totum hoc in poenam diabolo adscribitur, ut qui se ad
horam transfiguraverat in serpentem, maneat vel invitus serpens
in aeternum. Ipse enim est qui repit super ventrem, dum opus
suum perficere non valet nisi per eos quorum, ut apostolus ait,
deus venter est. Ipse quoque est qui terram comedit cunctis diebus
vitae suae, dum ab infamibus et obscoenis hominibus honores
capit, et impiae adorationis haurit incensum.
Nunc autem, si serpentis nomine diabolus designatur, iam
ultro occurrit, quid per serpentis semen sit intelligendum.
Quippe, vox semen apud Hebraeos solet de posteris sive de fi­
liis dici, et cum carnalis posteritas in diabolum non cadat, se­
quitur eos omnes hic significari quos perversa suggestione sua
quasi quadam spirituali generatione, similes sibi Satanas efficere
intenderat, inducendo in actum vel saltem in statum peccati. Ergo
semen serpentis, Adam praevaricator; semen serpentis, ii omnes
qui tunc in lumbis eius continebantur, et postea nascituri erant
originali labe infecti. Quod tamen formaliter, et in sensu (ut aiunt)
composito accipiendum esse constat. Nam solius peccati ratione
homo semen diaboli nuncupari potest, et statim ac peccatum
aufertur, a semine maledicto ipsum segregari necesse est.
Sed iam attende quid ex opposito significent mulier, mulie­
risque semen. Semen in Scriptura non tantum de posteris col-

lective, sed etiam de uno filio singulariter accipitur (l). Hoc autem
in loco, semen mulieris sensu sane primario (2) de singulari
aliqua persona dici, attentis fontibus revelationis, certissime
constat. Evidens enim est, hic praenuntiari redemptionem humani
generis et liberationem ex tyrannide diabolica. Porro redemptio­
nem hanc per unum singularem virum perficiendam fuisse, omnes
ubique locorum Scripturae clamant. Ipse est de quo asseritur
i Ioan. III-8, quod apparuit ut dissolveret opera diaboli, et Heb,
II-14, quod participavit carni et sanguini ut per mortem destrueret
eum qui habebat mortis imperium, i. e. diabolum. Insuper, illud
mulieris semen de quo hic dicitur, ipse conteret caput tuum, hoc
est, ad nihilum rediget potestatem oppressoris infernalis, non
aliud profecto est ab eo semine quod postea patriarchis promit­
titur, et in quo benedicendae erant omnes cognationes terrae (3).
Et sane, sicut in Scriptura infortunium per excellentiam servitus
diaboli est, ita benedictio per excellentiam eiusdem servitutis
excussio. Quare nemini unquam dubium esse potuit quin semen
in persona Abrahae toti mundo promissum, et semen ab initio
annuntiatum tanquam serpentis caput contriturum, unum omnino
sit atque idem. Nunc autem apostolus, Galat. III-16, authentice
interpretans promissionem Abrahae factam, ait: «Abrahae dictae
« sunt promissiones, et semini eius. Non dicit, in seminibus quasi
< in multis, sed quasi in uno, et semini tuo qui est Christus ».
Ex his ergo indubitanter efficitur, in semine mulieris significatum

• v »

· «♦·!

(’) Cf. Genes. IV-25, XV-13; 2. Reg. VII-12, etc.
(*) Dixi sensu primario, nam sensu secundario indubium est adsignificari collectionem eorum qui ad Salvatorem pertinent tanquam cor­
pus eius et plenitudo ipsius. Hoc suadetur ex contextu, quia semen
serpentis semini mulieris opponitur; sed semen serpentis accipitur colle­
ctive; ergo ut sit perfecta oppositio, oportet ut sub aliqua saltem ra­
tione, mulieris semen collective etiam dicatur. Suadetur praeterea ex
loco parallelo, Apocal. XII-17: «Et iratus est draco in mulierem, et
«abiit facere praelium cum reliquis de semine eius, qui custodiunt man< data Dei et habent testimonium lesu Christi ». Ubi ostenditur in actu
exercito id ipsum quod a Domino Deo in paradiso fuerat annuntiatum,
Dicitur autem serpens facere praelium cum reliquis de semine mulieris.
(3) Genes. ΧΧΠ-18, XXVI-4, etc.

fuisse eum qui se in evangelio filium hominis quasi proprio nomine semper appellare consuevit, qui delens quod adversus nos
erat chirographum decreti, illud cruci triumphator affixit, et exspo­
lians principatus et potestates traduxit confidenter, palam trium­
phans illos in semetipso.
Hactenus de semine. De muliere autem, quid? Fidenter
porro dixerim, non opus esse consideratione a longe petita, cum
sensus maxime obvius et naturalis Mariam ultro designet. Si
enim per semen mulieris significatur Salvator Christus, statim
apparet, per mulierem ipsam significari matrem Salvatoris.
Equidem nonnulli e catholicis etiam interpretibus, mulierem
hic ad litteram designatam, Virginem Mariam esse minime con­
fitentur. Nituntur autem hac una ratione, quod in tota historia
tentationis et lapsus, terminus mulier, vel pro Eva vel pro mu­
liere in genere adhiberi consuevit. Ergo, aiunt, etiam in prae­
senti sic est accipiendus, quia in eodem contextu idem terminus
in eadem constanter significatione sumatur oportet. Verum ab­
soluta huius rationis inanitas facile ostenditur, praesertim quia
nequaquam verum est sententiam a Deo latam contra serpen­
tem, unius esse tenoris cum narratione tentationis et lapsus.
Quippe narratio historica et sententia Dei duo sunt omnino di­
stincta. Narratio exhibet factum, sententia regerit iustam pro
facto retributionem. Narratio refert materiam super quam cadit
iudicium, sententia ipsum indicium continet, quo et serpenti et
mulieri et viro rependitur, unicuique secundum opera sua. Ultro
igitur concedendum quod in narratione historiae, terminus mulier
pro una eademque persona constanter supponit. Et sane, mulier
quae videt bonum esse lignum ad vescendum, aspectuque dele­
ctabile, quae accipit de fructu illius, et comedit, et dat viro suo;
mulier quam Adam inculpat, quam Deus interrogat de delicto,
et postmodum alloquitur annuntians fore ut multiplicentur aerum­
nae eius tum in partu filiorum tum in subiectione ad virum :
haec, inquam, mulier a primo ad ultimum, nonnisi Eva esse
potest, quamquam in Evae etiam persona, ad poenam quod at­
tinet, generarim includatur sexus femineus prout originali culpa
infectus, et novae conditioni obnoxius cui prima praevaricatio

principium attulerat. At vero, ubi sententiam enuntiat Deus ad­
versus serpentem dicens : Inimicitias ponam inter te et mulierem,
et semen tuum et semen illius, non amplius factum historicum
refertur, sed in seductorem scelus et malitia retorquetur. Nec
ambigua aut dubia apparet iustissimi simul ac sapientissimi indicis
intentio. Decernit enim ut qui per mulierem vicerat, per mulie­
rem etiam vinceretur, et qui mulieris amicitiam fraudulenter ca­
ptaverat, mulieris verissimas inimicitias persentiret. Ergo exigit
omnino vis et ratio sententiae ut cum in ea mulier nominatur,
maneat quidem invariata nominis significatio. Quod autem con­
textus exposcat ut sit etiam eadem ac prius termini suppositio,
seu ut triumphatrix illa mulier quae in terrorem serpentis a
Domino Deo suscitatur, eadem numero sit cum illa quam tentationis ac lapsus historia commemorat : hoc profecto nimis enorme
et absonum est, quam ut confutatione indigeat.
Ast non satis. Nedum enim contextus cogat nomine mulieris
hic intelligere Evam, fidenter assero hunc sensum tanta evidentia
excludi, et Mariam tam aperte designari, ut vix in Scripturis
aliud quidquam invenire sit, pluribus et firmioribus fundatum
rationum momentis. Omitto interim, nihil vel verosimiliter cogi­
tari posse, quo in Eva verificatae ostendantur singulares illae
inimicitiae quae tanta emphasi dicuntur poni a Deo mulierem
inter et diabolum. Omitto, easdem inimicitias manifestam habere
connexionem cum contritione capitis serpentis in qua Dei sen­
tentia terminatur; aliunde vero, unicuique cogitanti statim oc­
currere, quid tandem egit Eva, quid pertulit, quid meruit, ut dia­
bolo et portis inferi tam exitialis exstiterit. Omitto iterum, Evam
in hoc capite Geneseos constanter sustinere personam pecca­
tricis, imo illius peccatricis, qua mediante, totum humanum genus
fuerat in semen diaboli conversum. Cui considerationi profecto
non officit, quod ipsa protoparens per gratiam Dei ex praevisis
Christi meritis fuerit aliquando educta e delicto suo l1), quia
hoc est omnino praeter characteristicam et typicam notam sub
qua in praesenti Eva delineatur. Nunc enim illa et non alia
(‘) Cf. Sap. X-2.

VIRGINE

MATRE

391

XXVII-XXX.

ostenditur Eva, a qua haereditavimus peccatum et poenas pec­
cati. Illa, inquam, non satis deploranda mater, cuius flebiles filii
subjacent maledicto, quaeque in initio totius ruinae conspicua
apparet, nedum triumphi de serpente reportati qualecumque prin­
cipium exsistat et origo. Omitto denique, non mediocre argu­
mentum hinc etiam sumi posse, quod mulier a Deo annuntiata,
ea mulier sit cui semen Christus attribuitur. Nam si diligentius
revolvas totam seriem Scripturarum, saepius quidem invenies
Christum dici semen Abrahae, Isaac, lacob, David, non autem
Sarae, Rebeccae, Bethsabeae, etc. Et in summa, nusquam alibi
reperies singularem hanc loquendi formam, semen mulieris, nisi
in aliquo parallelo loco Apocalypseos (x), ubi certe non Eva de­
signatur, sed vel Maria vel Ecclesia. Nec mirum hoc cuiquam
videri debet, quia formula ista ingerit ex sese ideam maternitatis, quae non sit secundum leges ordinarias, sed omnino sub­
limior ac prorsus virginalis, sicut egregie declaravit Isidorus Pe­
lusiota inquiens: «Illud mulieris semen quod Deus inimicum et
«infestum serpenti esse iubet, Dominus noster lesus est. Nam
« ipse mulieris semen, singulari modo ex ea ortus est, ita ut nec
« viri semen intercesserit, nec quicquam decesserit castitati » (2).
Unde iterum reducimur ad illam Virginem per excellentiam, di­
vino partu honorandam, de qua postea prophetavit Isaias di­
cens : Ecce virgo concipiet, et pariet filium, et vocabitur nomen eius
Emmanuel. Haec itaque omnia, ei alia plura quae commemorare
non vacat, per se sola iam abunde intentum conficerent. Sed
placuit unice insistere in recirculatione qua utitur Deus contra
diabolum, opponendo semen e sola muliere ortum, quod est Re­
demptor cum suo corpore mystico, semini illi quod per solius
mulieris mediationem sibimet serpens in terra suscitaverat.
Sane vero, poenam deceptoris serpentis in quadam retorsione fuisse sitam, quatenus scilicet omne id quod excogitaverat
diabolus ad subiiciendum sibi hominem, fuerit omnino eodem
ordine divinitus resumptum 'ad hominem liberandum, vetustis9
(’) Apocal. XII, per totum.
(*) Isidor. Peius., apud Passaglia de Imm. Conc., Sect. 5. c. 1.

simi etiam inter Patres tradiderunt. Quod et ex diligenti textus
Geneseos consideratione luculenter patet, et ex consueta provi­
dentiae ratione confirmatur, quia ut dicitur Sap. XI-17, per quae
peccat quis, per haec et torquetur. Pulchre Tertullianus, de Carne
Christi, c. 17, ait Deum imaginem suam, a diabolo captam
aemula operatione recuperasse. Ubi nota quod aemulari est proprie
paribus armis pugnare, et iisdem mediis contendere. Unde sese
magis explicans Tertullianus subdit: «In virginem enim adhuc
« Evam irrepserat verbum aedificatorium mortis, in virginem
«aeque introducendum erat verbum exstructorium vitae, ut quod
« per eiusmodi sexum abierat in perditionem, per eumdem sexum
redigeretur in salutem >. Vides igitur, Tertulliano teste, Deum
instituere novam mulierem inductivam redemptionis, aemulando
Satanam qui adhibuerat mulierem inductivam perditionis. Con­
sonat lustinus martyr in dialogo cum Tryphone, n. 100: «No« vimus per virginem Deum hominem factum esse, ut qua via
« initium, orta a serpente inobedientia accepit, eadem via etiam
« dissolutionem acciperet >. Ubi omnino alludit lustinus ad histo­
riam et oraculum Geneseos, vultque ut per quos gradus humana
natura ceciderat, per eosdem ad pristinam dignitatem erigeretur.
Sed adhuc expressiora ea sunt quae dicit Irenaeus, 1. 3 c. haeres,
c. 22, ubi comparat facinus Satanae cuidam innodationi, opera­
tionem vero Dei reparantis denodationi illiusmet quod prius
fuerat innodatum : « Quia, inquit, non aliter quod colligatum est
« solveretur, nisi ipsae compagines alligationis reflectantur re­
trorsus ». Statimque explicat quomodo Deus calliditati Satanae
suam opposuit sapientiam, qua opus reparationis reflexit se­
cundum omnes praecedentes inflexiones machinationis ruinae, e
regione ponendo singula correspondentia, cum eodem respectivo
influxu eademque causalitate (l).
(*) « O Dieu ! quelle abondance de miséricorde, et que les sujets
«d’espérance se multiplient devant nous! puisqu’en même temps qu’un
«homme et une femme perdaient le genre humain. Dieu qui avait
« daigné prédestiner un autre homne et une autre femme pour les
«relever, a désigné cet homme et cette femme jusque dans ceux qui
" nous donnaient la mort. Jésus-Christ est le nouvel Adam, Marie est
« la nouvelle Eve... Tout convient â ce grand dessein de la bonté di-

Quo posito, attende perfidiam serpentis, et vide qualiter se
habuerit innodatio eius. Non mulierem, sed virum suis retibus
illaqueare intendebat, cum solus vir constitutus esset totius suae
progeniei caput in ordine ad conservanda naturae innocentis
dona. Non tamen recta perrexerat diabolus ad scopum, sed
quaesierat mediatricem mulierem, quam sciebat deceptioni magis
obnoxiam, viro item suo familiarissimam, ac per hoc maxime
idoneam quae eum, sin minus seductione, at certe precibus et
blanditiis in peccatum attraheret. Mulierem igitur adulatione et
simulata benevolentia adierat, promittens ei consortium et com­
municationem cum superioribus spiritibus, (nam deorum nomine
hic veniunt spiritus scientia praepollentes), si modo vetitum po­
mum ederet. Tum deinde per seductam mulierem suggestionem
suam extenderat usque ad Adam, in quo peccante omnes pec­
caverant. Vide nunc, qualiter huic calliditati e regione opponatur
consilium Dei reparantis : Quia, inquit, fecisti hoc...., inimicitias
ponam inter te et mulierem, et semen tuum et semen illius, ipse
conteret caput tuum. Quid est, quia fecisti hoc? Id est: Quia fal­
lacem cum muliere Eva simulasti amicitiam, societatemque ini­
visti ex qua fausta accepisti auspicia triumphi, ideo ego alteram
«vine. Un ange de ténèbres intervient dans notre chute, Dieu pré« destine un ange de lumière qui devait intervenir dans notre répa« ration. L’ange de ténèbres parle à Eve encore vierge, l’ange de lu« mière parle à Marie qui le demeura toujours. Eve écouta le tentateur
«et lui obéit, Marie écouta aussi l’ange du salut et lui obéit. La perte
« du genre humain qui se devait consommer en Adam, commença par
« Eve ; en Marie commence aussi notre délivrance ; elle y a la même
< part qu’Eve a eue à notre malheur, comme Jésus-Christ y a la même
« part qu’Adam avait eue à notre perte. Tout ce qui nous a perdus
«se change en mieux. Je vois paraître un nouvel Adam, une nouvelle
« Eve, un nouvel ange. Il y a aussi un nouvel arbre qui sera celui de
«la croix, et un nouveau fruit sur cet arbre qui détruira tout le mal
<que le fruit défendu avait causé. Ainsi l’ordre de notre réparation
« est tracé dans celui de notre chute ; tous les noms malheureux sont
«changés en bien pour nous, et tout ce qui avait été employé pour
«nous perdre, par un retour admirable de la divine miséricorde, se
«tourne en notre faveur ». Bossuet, Elévations sur les mystères,.
Siœe Semaine, 3®me Elév.

suscitabo mulierem prae omnibus eminentem, quam inter et te
verissimas firmabo inimicitias, ut quantum tibi prima exstitit favorabilis et propitia, tantum altera infesta sit ac funesta, et
quanto facilius per mulierem unam adeptus es victoriam, tanto
ignominiosius per mulierem alteram prodigeris. Quid est iterum,
quia fecisti hoc? Id est: Quia per mulierem deceptam tamquam
per instrumentum et opportunam mediatricem, humanum genus
in suo capite Adam semen tuum effecisti, ideo ego per mulierem
alteram alterum suscitabo semen, hominum redemptorem nec non
et caput in ordine gratiae. Ipse factus ex muliere et mediante
muliere mundo datus conteret tibi caput, hoc est, plenum de te
et de portis inferi et de iis qui in semine tuo propter neglectum
redemptionis beneficium remanebunt, triumphum reportabit.
Haec igitur vis est, haec ratio sententiae a Deo in diabolum
latae. Quam si recte perpendas, statim tibi apparebit mulierem
illam cuius semen Redemptor esse dicitur, omnino excludere
consortium viri. Nam alias periret omnis prorsus veritas et decor
oppositionis inter divinum reparationis opus et callidam Satanae
machinationem, nec amplius qua via initium accepit orta a ser­
pente inobedientia, eadem via etiam dissolutionem acciperet.
Ergo a primo ad ultimum, mulier in oraculo Geneseos annun­
tiata, neque Eva est, neque ulla e feminis quae per generationes
singulas in genealogia Salvatoris computantur, sed sola Virgo
Maria de qua natus est lesus qui vocatur Christus. Cui etiam
conclusioni non meram probabilitatem, sed absolutam certitudinem censemus esse adscribendam, post Pium IX in Bulla
Ineffabilis. Nam, inquit Pontifex, Patres Ecclesiaeque scriptores
docuere, « divino hoc oraculo clare aperteque praemonstratum
« fuisse misericordem humani generis Redemptorem, scilicet Uni« genitum Dei Filium Christum lesum, ac designatam beatissi-« mam eius matrem Virginem Mariam, ac simul ipsissimas utrius« que contra diabolum inimicitias insigniter expressas » (1).
C) Hic diligenter nota quod ab hac auctoritate minime se expe­
diunt adversarii dicendo quod etsi mulier quae in praesenti oraculo de­
signatur, sit ad litteram Eva, adhuc tamen sensu spirituali est Maria.
Non enim id intendit Bulla, sed intendit omnino designari Mariam

Vere igitur dicendum est, Virginem parituram statim post
lapsum protoparentibus nostris fuisse propositam, ut in qua
secundum sensum litteralem. Nam primo, ea quae secundum solum sensum
spiritualem designantur, non clare aperteque designantur, sed sub arcano
velamento allegoriae, ut ipsum nomen sensus mystici seu spiritualis per
se clamat. < Auctor Sacrae Scripturae, ait S. Thomas, i» Part. Q. i,
«a. io, est Deus, in cuius potestate est ut non solum voces ad signifi«candum accommodet, quod etiam homo facere potest, sed etiam res
« ipsas. Et ideo, cum in omnibus scientiis voces significent hoc habet
* proprium ista scientia, quod ipsae res significatae, per voces, etiam si­
ft gnificant aliquid. Illa ergo prima significatio qua voces significant res,
« pertinet ad primum sensum qui est sensus historicus vel litteralis. Illa
< vero significatio qua res significatae per voces, iterum res alias signi« ficant, dicitur sensus spiritualis qui super litteralem fundatur, et eum
«supponit». Sicut ex. gr. in historia Cain et Abel, sensu spirituali si­
gnificatur populus ludaeorum necem inferens Christo. Sed quis ferret
dicentem quod in hac historia mors Christi et scelus populi deicidae
clare aperteque significatur ? — Insuper ex sensu spirituali nullum ar­
gumentum trahitnr, ut docet S. Thomas ubi supra in responsione ad
i11™, hac evidenti ratione ductus: quia id quod mystice tantum signifi­
catur, non potest nobis innotescere nisi ex locis ubi illud idem litteraliter exprimitur. Atqui Bulla Ineffabilis affert prophetiam Geneseos, ut
quae inimicitias Mariae et serpentis insigniter prodat. — Praeterea tertio
etiamsi ex sensu spirituali posset aliquando trahi argumentum, certe
non in praesenti. Nam Bulla vult ut ex hoc loco demonstrentur inimi­
citiae prorsus singulares Virginem inter et diabolum, quales scilicet eas
esse oportet, ut singularissimum quoque privilegium constituant. Si
autem inimicitiae quae in sententia Dei praedicantur, intelligendae sunt
per prius et ad litteram de inimicitiis diaboli ad Evam vel mulierem
in genere, clarum est nihil posse exinde quocumque modo vel verosimiliter erui in ordine ad aliquod Deiparae privilegium. — Quarto de­
nique, ad hoc. ut quae hic litteraliter dicta sunt de Eva, sensu spirituali
intelligi possent de Maria, oporteret ut Eva fuisset typus Mariae praecise
in quantum contra diabolum exercuit inimicitias. Atqui nihil magis
absonum dici potest. Et vere quidem forma futurae Eva, sicut forma
futuri Adam. Id tamen, (si loquamur de Adamo et Eva ab amisso in­
nocentiae statu), per comparationem a contrario, non per compara­
tionem a simili, ut tota traditio Christiana clamat. — Omnibus ergo
modis vanum effugium est quod ex sensu spirituali quaeritur, et quis­
quis recipit ea quae de oraculo Geneseos in Bulla Ineffabilis traduntur,
confiteatur necesse est B. Mariam designari sensu litterali, illo scilicet
sensu qui immediate verbis subest.

totius nostri generis spes reponeretur ; eamdemque in afflictis
ac penitus profligatis rebus primam omnium illuxisse instar
iridis, secuturae serenitatis praenuntiae. Vere ac fideliter con­
fitendum, habere Mariam in ordine reparationis eas ipsissimas
partes quas habuit Eva in ordine ruinae, tantumque influere in
restaurationem nostram ac serpentis cladem, quantum influxit
Eva in nostram perditionem (l). Vere demum credere oportet,
Mariam cum ipso Salvatore lesu Christo indissolubili nexu in
ordine ad dissolvenda diaboli opera esse coniunctam, volunta­
temque Dei fuisse ut nova mulier cum suo semine nequaquam
ad ordinem ruinae, sed omnino ad ordinem excussae tvrannidis
pertineret. Superest nunc ut quae generali conclusione enuntiata
sunt, explicatius proponantur.
4 -ra
; ·>. < Ί

Dicit Apostolus, Rom. V-14, Adam fuisse formam futuri, id
est, typum Christi per comparationem a contrario, et hoc idem,
ut ex hactenus disputatis constat, de Eva sentiendum est respectu
Mariae. Ex quo fit ut sicut Christus recte nominatus est novis­
simus Adam (2), ita et eodem sensu, novissima Eva dicenda sit
et Maria. Sed quid per hoc nomen nova Eva significatum exi­
stimabimus ?
i. Nova Eva, id est, omnino immaculata, et ab omni
naevo peccati, non actualis tantum, sed et originalis, penitus
immunis.(*)
(*) Hinc etiam apparet, lectionem femininam Vulgatae, ipsa con­
teret caput tuum, virtualiter contineri in lectione masculina textus ori­
ginalis, nec nisi modaliter ab ea differre. Sicut enim dici posset: dextras
iunxit prima mulier cum serpente, mulierisque vir cum principe tene­
brarum, et ipse vir, vel ipsa mulier ei subiecit totum genus humanum,
(dicendo enim ipse, directe significares causam principalem nostrae
deiectionis, et adsignificares causam inductivam, id est, Evam quae
determinaverat virum ad peccandum ; dicendo autem ipsa, e converso
significares directe causam inductivam, et adsignificares principalem) :
ita nihil in praesenti refert utrum legas : ipse vel ipsa conteret caput
tuum. De quo cfr. Passaglia, de Immac. Conceptu, Sect, 5, n. 998.
C) i Cor. XV-45.

Et generale quidem argumentum sumitur ex idea fundamentali totius vaticinii, id est, ex recirculatione illa qua contra
serpentem retorquetur quidquid ipse excogitaverat et exsecutus
fuerat ad dominationem suam in mundo inducendam : dum sci­
licet mulieri amicae serpentis et foedere societatis cum eo iunctae,
contraponitur a Deo mulier serpenti inimica, dissolvens quid­
quid fuerat partium mulieris in opere diabolico. Claudicaret enim
eiusmodi recirculatio, essetque manca prorsus atque imperfecta,
(quod de opere divino cogitare nefas) si nova illa mulier fuisset
et ipsa, particeps contagii quod per primam Evam in genus humanum diabolus induxerat. Ut ergo a communi naufragio exa­
peretur, ratio ordinis in reparatione nostra a Deo praestituti
omnino exigebat.
At vero, argumentum hoc vim et robur plenae demonstra­
tionis obtinebit, si accuratius consideres quomodo se habeant
illae mulieris inimicitiae de quibus dictum est: Inimicitias ponam
inter te et mulierem.
Sunt primo inimicitiae in quibus principaliter consistit poena
et humiliatio serpentis. Per hoc enim eius superbia potissimum
retunditur, quod cum vicisset per mulierem, per mulierem quo­
que foret profligandus. Atqui nulla omnino esset ratio huius
tantae humiliationis, praecise ut oriundae a muliere, si de ea
gloriari potuisset- diabolus tamquam a se per prius contaminata,
et propter contractum originalem reatum, suo aliquando subiecta
imperio.
Sunt praeterea inimicitiae super quas tota cadit emphasis
sententiae, ita ut ad eas tanquam ad caput caetera consequentia
revocari videantur. Nam etsi principalis causa eversionis regni
diaboli futurus esset solus redemptor, ipse tamen nonnisi sub­
obscure, et (liceat dicere), quasi in umbra mulieris diabolo ini­
micae nunc ostenditur. Sed inimicitiae illae quas cum tanta
emphasi praenuntiat sermo divinus, quomodo non essent per­
fectae, absolutae, et omnem cum diabolo communionem vel a
primo instanti excludentes ?
Sunt denique inimicitiae a Deo ipso positae. Inimicitias, in­
quit, ponam. Atqui nulla possibilis communicatio inter eos quos

separat et dividit Dominus omnipotens. Id tamen ut recte intelligas, animadverte quod in personis quas divina sententia
separat a diabolo, primo est mulier, secundo semen mulieris
quod est Christus, tertio semen mulieris quod est collectio eorum
qui ut viva membra adhaerent Christo, suntque corpus eius et
plenitudo eius. Et semper quidem absoluta a diabolo separatio
est, sed solum in sensu composito appellationis sub qua a Deo
positae dictae sunt inimicitiae. Porro fideles Christi semen mu­
lieris non sunt nixi ex adventitio et accidentali dono ; natura
enim erant filii irae, ut dicitur Eph. II-3. In eis ergo conside­
ratur etiam sensus divisus, et licet a diabolo segregati exsistant
ex quo et in quantum benedictum mulieris semen effecti sunt,
nequaquam tamen ab eis excluditur antecedens diaboli servitus,
et quidquid de originali hac conditione etiam post iustificationem
relinquitur. At in Christo qui est semen mulieris secundum quod
ipse, sensus divisus possibilis non est; unde absolute et pro sem­
per, ipsa quoque vi praesentis oraculi a Satana separatur. Eodem
igitur pacto ab eodem separatur Virgo Maria, cum nunquam
profecto potuerit esse in ea sensus divisus ab illa muliere de
qua dictum est: inimicitias ponam inter te et mulierem. Uno de­
mum verbo, sicut semen mulieris inimicum diabolo asseritur in
quantum huius mulieris semen, ita et mulier in quantum haec
determinata mulier. Sed Beata Virgo a primo instanti et semper
fuit haec mulier. Sequitur ergo quod a primo sui ortus initio
splendore gratiae refulsit, tota pulchra et prorsus immaculata.
Hunc porro eximium singularemque Virginis triumphum,
eiusque ab omni peccati labe integritatem viderunt etiam Pa­
tres : « tum in arca illa Noe, quae divinitus constituta a com­
muni totius mundi naufragio plane salva et incolumis evasit;
« tum in scala illa quam de terra ad caelum usque pertingere
<< vidit lacob, cuius gradibus angeli Dei ascendebant et descen* debant, cuiusque vertici ipse innitebatur Dominus; tum in rubo
« illo quem in loco sancto Moyses undique ardere, ac inter cre« pitantes ignis flammas non iam comburi aut iacturam vel mix nimam pati, sed pulchre virescere ac florescere conspexit ; tum
« in illa inexpugnabili turri a facie inimici ex qua mille clypei

« pendent, omnisque armatura fortium: tum in horto illo concluso
qui nescit violari neque corrumpi ullis insidiarum fraudibus :
« tum in corusca illa Dei civitate, cuius fundamenta in montibus
« sanctis ; tum in augustissimo illo Dei templo quod divinis rex fulgens splendoribus, plenum est gloria Domini; tum in aliis
x eiusdem generis omnino plurimis, quibus excelsam Deiparae
« dignitatem, eiusque illibatam innocentiam, et nulli unquam
< naevo obnoxiam sanctitatem insigniter praenuntiatam fuisse
«Patres tradiderunt». (l).
Cum autem S. Thomas in praesenti, quaest. 27, a. 2 ad 2
dicit, quod si numquam anima Virginis fuisset contagio originalis
peccati inquinata, hoc derogaret dignitati Christi, secundum quam
est universalis omnium Salvator, reipsa affert rationem quae pro­
bat Virginem non fuisse in sua origine immunem a peccato vi
conceptionis. At vero, praeter immunitatem ab originali vi con­
ceptionis, est et exemptio ab eodem vi privilegii ex meritis Chri­
sti Salvatoris concessi, quam nec S. Thomas nec alii coaevi
scholastici, Deo ita permittente, satis consideraverunt (2). Et har.c
exemptionem quae utique supponit debitum contrahendi pecca­
tum, non derogare quomodolibet redemptioni Christi, imo vero
commendare quam maxime eius efficaciam, ipsemet Caietanus
agnovit dicens : « Si tenetur Beatam Virginem, non ex vi con« ceptionis, sed ex gratia singularissima in ipso instanti infusio4

(*) Pius IX, Bulla Ineffabilis.
(’) Signa temporum unusquisque intelligat, nec calumnietur anti­
quos doctores scholasticos qui circa Virginis conceptionem pro humana
fragilitate erraverunt. Nunc enim bellum cum serpente undequâque re­
crudescit, usquedum veniant dies in quibus, testante evangelio, induce­
rentur in errorem, si fieri posset, etiam electi. Quare, ut magis accen­
deretur fervor fidelium huius periculosissimi temporis erga eam quae est
serpenti terribilis ut castrorum acies ordinata, consulto voluit Deus ve­
ritatem Conceptionis Immaculatae nunc tantum post longas moras in
plena fidei luce apparere. Ideo permisit ut quaestio ista ab antiquioribus
Scholasticis non satis examinaretur, permisit et piures falli usque ad ho­
ram a se praefinitam: quippe ipse est, qui congrua quibusque tempo­
ribus novit servare praesidia, quique pro circumstantiarum exigentiis
profert de thesauro suo nova et vetera.

« nis animae praeservatam ab originali peccato, quod tunc in« currisset nisi gratia affuisset, nihil contra fidem tenetur, sed
« specialis modus redimendi et salvandi a peccato originali Chriisto attribuitur respectu suae matris. Sic enim ipsa Beata Virgo
«indiguit redimi et salvari a peccato per Christum... Et ita pu« ritas eius fuit maxima sub Christo, qui nullo modo indiguit
redimi, quia ex vi suae conceptionis fuit sanctus (x) ». Et hoc
ipsum est quod nunc fide tenemus, profitentes Mariam sublimiori
modo redemptam, ita ut ipsa extra numerum aliorum posita, fungi
potuerit respectu caeterorum munere coreparatricis, sicut statim
ostendo, amplius declarando novae Evae nomen.
2. Nova Eva, id est, medium per quod Salvator nobis
effectus est : ut scilicet contraponeretur primae illi Evae, qua
mediante, in omnium condemnationem praevaricator evasit qui
primus formatus est pater orbis terrarum.
Hic autem diligenter attendendum quomodo non in sola phy­
sica Filii Dei conceptione reponendus sit Virginis concursus ad
ortum Salvatoris. Non enim ad tam excellens munus passivum
requirebat Deus instrumentum, sed omnino liberum ac volunta­
rium. Neque etiam satis consisteret oppositio inter Evam et Ma­
riam, nisi concurrisset Virgo per actus proprie humanos, eodem
pacto quo voluntate propria Eva concurrerat ad ruinam. Lnde
ex evangelica historia manifeste habetur, expectatum fuisse fide­
lem Mariae consensum velut conditionem sine qua non fuisset
celebrata incarnatio. Quod ipsum virgo apprime intellexit, ubi
dixit, fiat. Utquid enim istud diceret nisi perspiceret liberam a
se requiri fidem et obedientiam? Id rursus Elisabeth repleta Spi­
ritu Sancto testata est cum exclamavit : Beata quae credidisti quo­
niam perficientur in te ea quae dicta sunt tibi a Domino, ostendens
omnia quae physice effecta sunt in Maria, uti connexa, imo de­
pendentia a viva fide quam de altissimo atque inscrutabili my­
sterio praestiterat Deo loquenti per angelum. Id demum Patres
indubitanter asserunt dicendo Virginem prius mente concepisse
quam corpore. Quapropter in hoc adaequato sensu sunt intel-(*)

ligendi, quando Deiparam esse aiunt, « salutis caput, causam
« universalis salutis, cornu potentiae quo Satanae robur fractum
Placet; salutem fidelium, mundi, generis nostri ; laetitiae auctri«cem, causam communis gaudii, solutionemque moeroris; instau« rationem eorum quae obsoleverant, restitutricem originalis in< genuitatis, principium et causam communis erectionis ; vitae et
* casus reparatricem, vivificatricem omnium, solamque deiecto<rum restitutricem; mundi propitiatorium, maledicti solutionem
« et condemnationis ablatricem ; eam quae mortem demerserit,
« vicerit, quaeque destruxerit diaboli tyrannidem, draconis ab« sciderit audaciam, regnumque daemonum subverterit f1)». Sed
non est cur nunc exeat protestans quispiam, de certitudine salu­
tis mundi sollicitus, ex hoc scilicet quod a libero Virginis con­
sensu dependisse dicatur incarnationis exsecutio. Hinc enim ne­
quaquam sequitur redemptionem nostram fuisse in ancipiti, et
consilium Dei potuisse evacuari. Habet siquidem Deus huma­
num cor in manu sua, et quocumque voluerit flectit illud, miris
modis faciendo ut libere simul atque infallibiliter consentiat no­
stra voluntas. Quare, si quando exsecutio aeterni cuiusdam con­
silii a contingenti actu creaturae dependeat, non oportet conclu­
dere : ergo incertus est eventus, et poterit aliquando non esse
id quod vult Deus voluntate etiam absoluta. Et ratio est quia
aeternum atque infrustrabile consilium Deus habuit, non solum
de hoc faciendo, sed etiam tali modo faciendo, id est dependenter a talibus causis, quae etsi in se contingentes, in praescien­
tia tamen ac providentia aeterna sic praeparatae fuerunt, ut cer­
tissime sint eventurae. Dicendum itaque, eiusmodi causas fuisse
ad incarnationis executionem praeordinatas, quae divinae sapien­
tiae proposito congruebant : inter quas recensetui· Mariae fidelis
ac prompta obedientia, perfidiae primae mulieris ex opposito
respondens, ut homo cursibus eisdem quibus dilapsus fuerat ad
mortem, rediret ad vitam (2).
Ast non satis. Quippe Eva fuit medium quo factus est Adam

(*) Caietanus in 3am Part., Quaest 27 a. 2, in fine.

(lj Apud Passaglia de Immac. Concept, n. 1389.
f2) Petrus Chrysol., Serm. de Annuntiatione.
De Verbo Incarnato

praevaricator; fuit etiam medium quo, naturalis generationis via,
peccatum capitis in omnes posteros propagatur. Simili igitur
modo, Maria medium est quo nobis Redemptor est datus ; est
etiam medium per cuius intercessionem bonum redemptionis no­
bis dispensatur. Hanc porro rationem maxime considerare est in
Virgine sub cruce Salvatoris, quando operi nostrae redemptio­
nis fuit intime associata. Sed distingue inter redemptionem sim­
pliciter et melius esse redemptionis. Redemptionem simpliciter,
solutionem dico condignae satisfactionis pro peccatis hominum,
et condigni pretii pro donis gratiae generi humano concedendis,
quam solus Christus ad exclusionem alterius cuiuscumque, sese
offerendo dedit. Melius esse redemptionis intelligo perfectionem
quamdam accidentalem, qua homines congruentius revocantur ad
finem aeternae vitae : dum scilicet inter ipsos et regem gloriae
Christum adest mater seu mediatrix, in qua nihil austerum, ni­
hil terribile, sed omnia potius plena mansuetudinis et misericor­
diae, cuius proinde interventus in dispensatione meritorum cru­
cis, suavitati reparationis nostrae confert quam plurimum. Eiusmodi autem redemptionis perfectionem dico fuisse fructum dolo­
rum Virginis Filio compatientis. Unde in ipso actu condendi ae­
ternum testamentum ac reconciliandi mundum Patri, Redemptor
noster dixit: Mulier, eccefilius tuus, et rursum : Ecce mater tua,
nos omnes in persona loannis considerans, sicque faciens habi­
tare sterilem in domo, matrem filiorum laetantem.
Uno verbo, coreparatrix effecta est Maria dupliciter. Primo·
quidem, quatenus fuit voluntarium medium per quod nobis or­
tus est Redemptor. Tum praeterea, quatenus doloris gladio se­
cundum Simeonis prophetiam transfixa, merito quidem proprio·
tametsi innixo infinitis meritis Christi, meruit fieri cunctorum
mater viventium, cuius intercessio ad omnes se extendit.
3. Nova Eva, id est, novo Adae indissolubiliter coniuncta in cultu et religione Christiana. — Sane vero, si re­
ligio generatim est illud quo religamur ad Deum, religio Chri­
stiana ea est qua ad Deum religamur per Christum mediatorem.
Et haec religio quae ante peccatum non fuit, (cum nullo opus
esset mediatore priusquam dissolveretur foedus pacis) statim

post peccatum incepit, quandoquidem statim post peccatum re­
velatus est Christus hominibus, ut per ipsum denuo haberent
accessum ad Patrem. Quare initia revelatae christianae religionis
sumenda sunt ab illa sententia divinitus contra serpentem lata,
quam Patres protoevangelii nomine passim nuncuparunt. Et re
quidem vera, tota religio Christiana ibi continetur, sed quoad sub­
stantiam tantum, id est, quoad principale obiectum quod toti ge­
neri humano, antecedenter ad omnes progenierum vel gentium
divisiones, proponebatur. Atqui in his religionis nostrae primor­
dialibus fundamentis non solus proponitur Christus, sed simul
cum ipso mulier cuius est semen, et cum qua adhuc magis gra­
tiae quam naturae indissolubili vinculo colligatur: adeo ut mihi
videar perspicere symbolum religionis christianae prout tunc fuit
protoparentibus propositum, in imagine illa quae mine in omni­
bus mundi altaribus erigitur, mulieris scilicet cum semine suo,
id est, Virginis in sinu tenentis Filium. Est ergo Maria in reli­
gione christiana omnino inseparabilis a Christo, idque tam ante
quam post incarnationem : ante incarnationem in spe et expectatione mundi, post incarnationem in cultu et amore Ecclesiae. Non
enim aliter religamur et revocamur ad coelestia quam per bea­
tum par, quod est mulier illiusque semen. Unde tandem infero,
cultum Virginis esse notam negativam verae religionis christia­
nae. Et dico negativam, quia non ubicumque est ille cultus, ibi
eo ipso necesse est esse et veram Ecclesiam, sed saltem ubi­
cumque non est, ibi eo ipso abest et genuina christiana religio.
Non enim genuina illa christianitas esse potest, quae truncat ra­
tionem religationis nostrae per Christum a Deo institutam, se­
parando benedictum mulieris semen a muliere ipsa cuius est
semen, et abiiciendo ordinem quo solo solvitur antiqua innodatio
qua per diabolum fuimus colligati.
Hactenus igitur habes Virginem Matrem in suis praecipuis
lineamentis satis generaliter descriptam. Reliquum est ut ad par­
ticularia magis specialiter descendamus.

THESIS XLII.
(Quaest. 27).

Gratia Virginis omnem aliam gratiam, non hominum
modo, verum etiam angelorum, longe exsuperat. Quippe,
recti ordinis convenientiae omnino exigebant ut mulier
non acquireret ad Deum relationem matris ad filium, nisi
mediante proportionata coniunctione secundum spiritum.
Ideo haec una sublimis ac prorsus singularis maternitas
est, in qua cognatio sanguinis spiritualem unionem con­
sequitur, et vicissim unio spiritualis intimitati corporalis
cognationis plane commensuratur.

*■- .o

Iam in superioribus declaratum est quomodo eadem aeterna
Sapientia quae in hoc visibili universo omnia disposuit in nu­
mero et pondere et mensura, singulis rebus proportionatas at­
tribuens vires et formas, easdem etiam proportionalitates et iustas
mensuras servavit in distributionibus gratiae, atque hoc modo
summae unioni ad Deum quae est secundum subsistentiam, sum­
mum etiam gradum gratiae debuit assignare. Atqui unioni secun­
dum subsistentiam qua natura creata efficitur propria Dei, proxime
accedit coniunctio secundum naturae communicationem, qua per­
sona creata efficitur mater Dei. Ergo et divinae maternitati necesse
fuit eam gratiae mensuram attribuere quae esset maxima sub
Christo, omnemque aliam gratiam, non hominum tantummodo,
verum etiam angelorum, longe superaret. Et re quidem vera,
sicut corpus non fuit assumptibile a divina persona, nisi ratione
animae intellectivae quae est capax beatitudinis et gloriae, ita
prorsus uterus virgineus non fuit decenter inhabitabilis a Filio
Dei, nisi ratione nitoris gratiae quae Virginis animam exornaret.
Ratio est quia cum mens sit vicinior Deo quam corpus, opor­
tebat ut Verbum per intermediam coniunctionem spiritus uniretur
mulieri ut matri, eodem fere pacto quo per intermediam mentem,
teste Damasceno ubi supra, unitum est carni secundum hypo-

DE VIRGINE MATRE

4°5

stasim (*). Unde etiam videmus in evangelio, omnia et singula
quae corporaliter gesta sunt in Maria concipiente Filium Dei,
ortum habuisse a spiritualibus, iuxta formulam a Patribus con­
secratam : />rius mente quam corpore. Quod sane in nulla alia
maternitate inventum est unquam, seu inveniri unquam pote­
rit^). Eapropter non dubitaverunt iidem Patres etiam asserere,
cognationem sanguinis qua Filio Virgo devincitur, debuisse quo­
dammodo super spiritualem, ut sic dicam, cognationem fundari,
et hanc posteriorem ex intimitate illius prioris mensuram atque
amplitudinem suae perfectionis accepisse. Huc faciunt haec et
similia testimonia: «Tu hominum exornasti naturam, ait Mariam
< alloquens Sophronius, tu angelorum ordines superasti, tu ful« gores archangelorum obtenebrasti, tu sublimes Thronorum
« sedes infra te ostendisti, tu altitudinem Dominationum depres« sisti, tu Principatuum ducatibus praecucurristi, tu enervasti
« fortitudinem Potestatum, tu ipsis Virtutibus potentior virtus
« prodiisti, tu Cherubim oculatissimum visum terrestribus oculis
« vicisti, tu Seraphim sex alas habentium volatus animae pennis
(*) Hic tamen notanda est differentia, quia gratia habitualis est ali­
quid accidentale, quod non potest praesupponi ad constitutionem na­
turae in supposito suo. Ideo, id quod facit naturam humanam a divina
persona convenienter assumptibilem, non est gratia, sed anima sive
mens prout capax est gratiae ; ipsa autem gratia consequenter tantum
se habet ad assumptionem. At vero, ad divinam maternitatem quae
non est aliquid substantiale, ordinat non solum gratiae capacitas, sed
gratia iam in actu habita ut praevia dispositio.
(2) Nec dicas quod si qua sint diversi ordinis, (sicut maternitas di­
vina quae est secundum carnem, et gratia quae solam afficit mentem),
unum non potest exigere aliud. Ad hoc enim respondeo, principium
esse verissimum si per res diversi ordinis intelligas ea quae ita sunt
disparata, ut nulla dependentiae habitudine inter se connectantur ; aliter
autem esse falsissimum, sicut patet de potestate spirituali quae in Pon­
tifice exigit ad bene esse, potestatem politicam. A fortiori fallit argu­
mentum, si ea quae dicis diversi ordinis, dicenda potius essent diversae
rationis in uno eodemque ordine, puta in ordine coniunctionis cum Deo.
Quare divina maternitas, non secus ac unio hypostatica, exigitiva est
perfectionis gratiae, quia importat affinitatem ad Deum tanquam pa­
rentis ad filium, quae tanta est, ut nulla alia, salva distinctione perso­
narum, in comparationem venire possit.

«divinitus agitatis transvolasti, tu denique omnem creaturam
< longe transgressa es, quippe quae prae omni creatura enituisti
« puritate, et omnium creaturarum Conditorem in te excepisti,
« ipsumque et sinu tuo gestasti, et sola ex omnibus creaturis
« Dei mater effecta es... Et alii quidem, iique plures, ante te exi< mia sanctitate floruerunt. Sed nemini quemadmodum tibi plena
« gratia impertita est... Et merito quidem, nemo enim sicut tu, ad
< Deum tam prope accessit. Omnia vincis, omnia superas quae
« effusa a Dei largitate in quoslibet dimanaverint ».
Et haec est singularis plenitudo gratiae in Maria, quam si­
gnificat salutatio angelica; singularem plenitudinem dico, respon­
dentem inauditae singularitati salutationis: «Quia vero angelus,
«inquit Origenes in Lucam, Horn. 6, n. 16, novo sermone Ma« riam salutavit, quem in omni Scriptura invenire non potui, et
< de hoc pauca dicenda sunt ». Et Ambrosius, 1. 2 in Lue, n. 9:
« Benedictionis novam formulam mirabatur, quae nusquam lecta
< est, nusquam ante comperta. Soli Mariae haec salutatio ser« vabatur. Bene enim sola gratia plena dicitur, quae sola gra« tiam quam nulla alia meruerat, consecuta est, ut gratiae re« pleretur auctore ». Et S. Thomas in expositione salutationis
angelicae: «Antiquitus erat valde magnum quod angeli appa« rerent hominibus, vel quod homines facerent eis reverentiam
« habebant pro magna laude. Quod autem angelus faceret ho« mini reverentiam, nunquam fuit auditum, nisi postquam salu< tavit Beatam Virginem..., quousque aliquis inveniretur in hu« mana natura, qui excederet angelos in plenitudine gratiae, in
«familiaritate divina, etc.». Et Suarez quidem existimat gratiam
quam accepit Virgo in primo instanti suae conceptionis, fuisse
maiorem suprema illa gratia in qua alii cuncti consummantur.
Cui rei accommodat illud Psalm. LXXXVI : Fundamenta eius in
montibus sanctis, et iterum illud Isai. II : Erit praeparatus mons
domus Domini in vertice montium, quatenus Beata Virgo quae
vera est Dei domus et civitas, ibi initium habuit ubi maximi
sanctorum qui montes dicuntur, habuerunt finem ζ1). Nec omnino
(l) Suarez, de Incarn. Tom. 2, Disp. 4.

arbitraria accommodatio. Cum enim una Virgo prae aliis cunctis
specialissimo modo fuerit redempta, oportet sane ut ei uni plus
gratiae sit collatum quam toti simul corpori Ecclesiae, in quo
longe inferior redemptionis modus consideratur.
Sed inter documenta antiquae Traditionis circa gratiam Vir­
gini concessam ad vincendum omni ex parte peccatum, minime
praetereundum est celeberrimum illud Augustini testimonium
quod in controversia pelagiana positum, tanto expressius atque
validius invenitur, quanto magis videbatur negandum adversario.
Nam cum adstrueret Pelagius homines sanctos posse esse✓ in hac
vita omnino absque peccato, suamque assertionem variis exem­
plis studeret confirmare, commemorando plurimos ex eis quos
Scriptura laudat, sive viros sive mulieres, ac demum ipsam Do­
mini ac Salvatoris matrem, quam aiebat sine peccato confiteri
necesse esse pietati: an forte in hac etiam postrema assertione suo
adversario contradicet Augustinus? « Excepta itaque sancta Vir« gine Maria, inquit 1. de natura et gratia c. 36, de qua propter
< honorem Domini nullam prorsus, cum de peccatis agitur, ha«beri volo quaestionem, (inde enim scimus quod ei plus gratiae
« collatum fuerit ad vincendum omni ex parte peccatum, quod
« concipere ac parere meruit quem constat nullum habuisse
« peccatum) : hac ergo Virgine excepta, si omnes illos sanctos
« et sanctas, cum hic viverent, congregare possem et interro« gare utrum essent sine peccato, quid fuisse responsuros pu«tamus? Utrum hoc quod iste (Pelagius) dicit, an quod loannes
«apostolus? Nonne una voce clamassent: Si dixerimus quia
« peccatum non habemus, nos ipsos decipimus, et veritas in no« bis non est?». Quae si conferas cum dictis aliorum Patrum
de summa atque supereminenti puritate Matris Dei, facile intelliges non fuisse Chrysostomum traditionis testem, sed privatum
interpretem, imo verius amplificatorem, cum Homil. 20 in Ioan,
dicit ex humanae forsitan gloriae desiderio processisse verbum
Virginis ad filium in nuptiis Cana, vinum non habent. Ideo, sim­
pliciter est approbanda solutio S. Thomae, Quaest. 27, a. 4 :
« Ad tertium dicendum, quod in verbis illis Chrysostomus ex« cessit ».

Nec ullatenus ipsi Chrysostomo patrocinatur severa, specie
quidem tenus, responsio Christi ad matrem: Quid mihi et tibi
est, mulier? nondum ven t hora mea. Quia hinc non sequitur,
Virginem carnali affectu miraculum petiisse a filio, sed Chri­
stum data occasione voluisse instruere eos omnes qui in sacro
ministerio occupantur, de modo quo ad parentes se habere de­
bent, cavendo quam maxime ne unquam subordinetur usus
divinorum charismatum intercessionibus consanguineorum in
quantum consanguinei sunt. Considerandum enim quod in Matre
Virgine oportet distinguere maternitatem vestitam omnibus adiunctis quae in hac sublimi et singulari maternitate requirebantur,
et maternitatem ut sic, prout est in nuda sui acceptione. Primo
modo importabat coniunctionem cum filio secundum spiritum
gratiae. Alio modo, coniunctionem secundum sanguinem, et sub
hac praecisione gerebat Virgo personam carnalium parentum in
ordine ad totius Ecclesiae informationem seu eruditionem. Nam
cum miraculum petebatur, quod proprium erat opus divinitatis,
humanitatis autem nonnisi in ratione divini instrumenti: Quid,
inquit, mihi et tibi est, mulier ? Id est, quid commune inter nos,
si ego consideror praecise ut potentiam miraculorum habens, et
tu consideraris praecise ut a qua genitus sum secundum carnem?
Nondum venit hora mea. Quod non est assertive accipiendum,
ne eventus assertioni contrarius inveniatur, sed magis interro­
gative more obiicientis, videlicet: Quid si nondum venit hora
mea, illam dico horam in qua secundum altissimam regulam di­
vinarum rationum oportet me manifestationem gloriae meae
initiare? Caeterum, responsionem fuisse directam ad Virginem
pure et simpliciter in quantum repraesentabat eos qui temporalia
commoda ex divinis ministeriis filiorum quaerere solent, evi­
denter patuit ex eventu ipso. Nam statim dixit Maria ministris:
Quodcumque dixerit vobis, facite, et Christus precibus eius an­
nuens, hoc fecit initium signorum, et manifestavit gloriam suam,
ut in loannis evangelio legitur.

Hactenus de gratia gratum faciente. De gratiis vero gratisdatis non est dubitandum, inquit Angelicus art, 5 ad 3um, quin
Beata Virgo acceperit excellenter gratiam virtutum et etiam
gratiam prophetiae. Non tamen accepit ut haberet omnes usus
harum et similium gratiarum sicut habuit Christus, sed secun­
dum quod conveniebat conditioni suae. Sane vero, miraculorum
usus ei non competebat dum viveret, quia tunc temporis con­
firmanda fuit doctrina, vel a Christo ipso, vel ab iis qui doctri­
nae eius baiuli et promulgatores erant. Habuit tamen usum
prophetiae, ut patet in cantico quod fecit: Magnificat anima mea
Dominum. In quo quidem animadvertes insigne et remotum abomni humana coniectura oraculum: Ecce enim ex hoc beatam me
dicent omnes generationes. Considerabis etiam quomodo in omnia
futura saecula prospiciens Virgo, asserebat se gestare in uteroipsum misericordiae fontem, exinde per omnes progenies diffun­
dendum : Quia fecit mihi magna qui potens est, et misericordia
eius a progenie in progenies timentibus eum. Timentibus eum,
inquit, iisdem utens verbis quibus postea Petrus a Cornelio accersitus vocationem Gentium annuntiabat, Act. X-35 : «In veritate
« comperi quia non est personarum acceptor Deus, sed in omni
«gente, qui timet eum et operatur iustitiam acceptus est illi».
Levabat igitur in circuitu oculos suos, videbatque gentes am­
bulantes in lumine partus sui, et reges in splendore ortus illius.
Maximam vero mutationem in mundo futuram adhuc expressius
significabat per haec verba : Fecit potentiam in brachio suo, more
prophetarum praeteritum usurpans pro futuro. Quasi dixisset:
Coeli et coeli coelorum sunt opera digitorum eius, sed nunc in
brachio extento faciet opus maioris potentiae, disperdendo su­
perbos mente cordis eorum, destruendo munitiones et omnem
altitudinem extollentem se adversus scientiam Dei, deponendo
principes, et humiles apostolos rectores orbis efficiendo. Denique,
sine ambage aut dubitatione ulla protestabatur puella penitus
ignota, adimpletas in se promissiones generi humano a saeculo-

et ab ipso mundi exordio factas: Suscepit fsrael puerum suum
recordatus misericordiae suae, sicut locutus est ad patres nostros,
Abraham et semini eius in saecula.
Superest ultimo inquirendum an gratiae plenitudo hactenus
considerata compati potuerit in Virgine defectus illos quibus in
praesenti statu naturae lapsae, ipsi etiam sancti sunt obnoxii.
Pro quo sit sequens corollarium.

COROLLARIUM.
Pro certo tenendum, originalem gratiam in Maria penitus
fomitem abstulisse, et ideo in ipsa sicut in Domino /esu Christo,
non fuerunt nisi naturales et indetrectabiles defectus qui perfe­
ctioni sanctitatis omnino non repugnant.
Primum argumentum desumitur ab immaculata Virginis
conceptione seu exemptione ab originali peccato. Nam concupi­
scentia ille est defectus per quem inferiores vires quae erigi
debebant ad rationem, depressae sunt ad inferiora. Et licet per
se loquendo, principia naturae sponte consequatur, in praesenti
tamen ordine pertinet omnino ad peccatum originale ut eius
materiale. « Tota ordinatio originalis iustitiae, ait S. Thomas in
« i* 2m, Quaest. 82, art. 3, ex hoc est, quod voluntas hominis
< erat Deo subiecta. Quae quidem subiectio primo et principaliter
< erat per voluntatem, cuius est movere omnes alias partes in
« finem. Unde ex aversione voluntatis a Deo, consecuta est inor< dinatio in omnibus aliis animae viribus. Sic ergo privatio ori« ginalis iustitiae per quam voluntas subdebatur Deo, est formale
«in peccato originali; omnis autem alia inordinatio virium ani« mae se habet in peccato originali sicut quiddam materiale.
« Inordinatio autem aliarum virium animae praecipue in hoc at­
tenditur, quod inordinate convertuntur ad bonum commutabile;
« quae quidem inordinatio communi nomine potest dici concupi«scentia. Et ita peccatum originale materialiter quidem est con­
cupiscentia, formaliter vero est defectus originalis iustitiae*.
Consequens igitur est, ut omnimoda exemptio ab originali in-

eludat plenam immunitatem a fomite. Nec obstat quod ablato
per baptismum originali peccato, adhuc maneat in renatis con­
cupiscentia. Nam ut peccatum dicatur auferri, sufficit auferri id
quod est formale in eo, quia « remoto formali cuiuscumque rei,
« tollitur species, sicut remoto rationali, tollitur species humana ».
Unde et in peccato personali, ablato per poenitentiam reatu
aversionis a Deo, remanet in homine iustificato illud quod est
materiale, scilicet reatus conversionis ad creaturam, donec per
satisfactionem vel poenam purgatorii tollatur. Sic igitur, ex hoc
quod in renatis manet fomes, nihil aliud sequitur nisi quod
emundatio ab originali non consummatur in hac vita. Sed hinc
potius recte concludes, praeservationom a peccato originis non
dari sine immunitate ab omni deordinatione appetitus sensitivi,
et quarumcumque animae virium.
Secundum argumentum hinc sumitur, quod Virgo nullum
peccatum actuale commisit, ut habetur in Tridentino, Sess. 6,
■can. 23: «Si quis hominem semel iustificatum dixerit posse in
« tota vita peccata omnia, etiam venialia vitare, nisi ex speciali
« Dei privilegio, quemadmodum de Beata Virgine tenet Ecclesia,
« anathema sit ». Sed si nullum unquam peccatum, etiam semi■deliberatum admisit, signum est non fuisse in ea motus inordi­
natos rationem praevenientes, ex quibus provenit in nobis ne­
cessitas identidem incidendi in venialia, per initialem et imper­
fectum consensum (1). Hinc, vel dicendum quod in Virgine fo(‘) Iuxta praeclaram S. Thomae doctrinam, de Verit. Quaest. 24,
art. 12, ex eadem ratione provenit quod homo iustus in praesenti na­
turae statu non potest vitare omnia venalia, ex qua fit ut homo ex­
sistens in statu peccati non potest per longum tempus vitare omnia mor­
talia. Scilicet, quicumque in mortali est, habet voluntatem habitu aver­
sam a vero ultimo fine, et habitu conversam ad pravum ultimum finem,
hoc est, ad creaturam tanquam ad id quod diligitur super omnia. Et
ideo, quando homini sic disposito occurrit aliquid faciendum secundum
habitualem inclinationem quam habet ad finem, repente fertur in illud per
electionem, nisi multa deliberatione et multo conatu seipsum cohibeat.
Impossibile autem est hominem semper esse vel diu in tanta vigilantia,
tantoque conatu, quantus ad hoc requiritur. Quare, ut possit diu nova
mortalia vitare, necesse est ut se rectificet circa ultimum finem per in-

mes non fuit, vel quod divina Providentia impedivit ne prorum­
peret in actum. Sed ex his duobus modis, secundus esset omnino
innaturalis, et praeter suavem Dei providentiam quae regimen
suum accommodat intrinsecis dispositionibus rerum. Caeterum
media opinio quam tenet S. Thomas art. 3, dicens fomitem fuisse
tantum ligatum in Maria usque ad conceptionem carnis Christi,
et postea totaliter subtractum, connexionem habet cum opinione
eius de originibus Virginis. Si enim eam agnovisset in sua con­
ceptione immaculatam, profecto approbasset simpliciter primum
dicendi modum quem in corpore articuli posuit : « Posset intel■ ligi, inquit, quod totaliter fuerit sublatus fomes, hoc modo quod
: praestitum fuerit B. Virgini ex abundantia gratiae descendentis
« in ipsam, ut talis esset dispositio virium animae in ipsa, quod
« inferiores vires nunquam moverentur sine arbitrio rationis, si< cut dictum est Quaest. 15 fuisse in Christo, quem constat fo« mitem peccati non habuisse, et sicut fuit in Adam ante pecca« tum per originalem iustitiam ».
Tertium tandem argumentum sumitur ex specialissimo modo
quo, ut docet Pius IX in Bulla Ineffabilis, Maria fuit redempta.
Redemptio enim caeterorum eo spectabat ut a peccato quod in­
currerant, liberarentur. Sublimior vero modus redemptionis Vir­
ginis in hoc est, quod cum haberet debitum peccati contrahendi,
virtute tamen sanguinis lesu Christi pro ea singulariter effusi,
a peccato iisque omnibus quae peccati sunt vel ad peccatum
inclinant, servata est totaliter immunis. De mortalitate autem et
aliis huiusmodi inculpabilibus defectibus non est eadem ratio;

ista fuerunt assumpta a Christo in finem redemptionis, et
evidens est quod Virgo non debuit eximi ab iis poenalitatibus
quibus ipse Christus subiacuit. Caeterum, et ipsam mortalitatem
in ea non fuisse nisi ut Filio conformaretur, luculenter apparet
ex sensu Ecclesiae in festo Assumptionis. Cito enim creditur a
morte liberata, ut in omnibus inseparabiliter cohaereat mulier
cum semine suo.
Nullus igitur in Virgine Matre unquam defectus fuit, per­
fectioni sanctitatis repugnans. Addo etiam semper ab ea abfuisse
defectum ex parte intellectus, scilicet ignorantiam. In quo qui­
dem notandum est, ignorantiam dupliciter accipi. Primo pro eo
quod est contrarium scientiae, puta pro illa pronitate quam ha­
bemus in statu praesenti ex deordinatione phantasiae et passio­
num, ad errorem et falsas opiniones abducentes nos a consecu­
tione veritatis. Et sic ignorantia, non secus ac fomes, pertinet
ad materiale originalis peccati, a quo Virgo fuit immunis. Alio
modo ignorantia, sumitur pro carentia scientiae alicui debitae
secundum conditionem et decentiam sui status. Et sic, ad removendam a Virgine ignorantiam, sufficit cogitare Sapientiam di­
vinam quae matrem quam sibi eligebat non potuit non ditare
omnibus donis quae ad excellens eius ministerium requirebantur.
Quod autem specialiter attinet ad incarnationis mysterium, Ma­
riam fuisse de eo plenissime instructam, ipsa evangelica narra­
tio (Luc. I. 26-55) aperte testatur.
Sunt tamen duo fere loca in evangelio, quae nonnullam de­
clarationem exigunt. Legitur enim Luc. II-48 et seq., quod cum
Maria 'et Joseph invenissent puerum in medio doctorum, ait lesus
ad illos : Quid est quod me quaerebatis ? Nesciebatis quia in his
quae Patris mei sunt, oportet me esse ? Et ipsi non intellexerunt
-verbum quod locutus est ad eos. Qualiter autem huiusmodi inintelligentia conciliari possit, tum quidem cum plenitudine cogni­
tionis incarnationis mysterii quae Matrem Virginem decebat, tum
etiam cum iis quae superius in eodem Lucae evangelio leguntur
de annuntiatione angelica et mysterio visitationis, forsitan diffi­
cile esset videre. Ad huius itaque solutionem difficultatis, primo
animadvertendum est quod Christus, cum insciis parentibus re-

teriorem poenitentiam, et recuperet gratiam sanctificantem, per quam
solam efficitur ut mens humana bono incommutabili tamquam fini adhae­
reat. Nunc igitur, sicut peccator habet insubordinationem voluntatis ad
Deum ultimum finem, ita iustus in praesenti statu naturae lapsae, habet
insubordinationem virium inferiorum ad voluntatem seu rationem; unde
necesse est ut repente insurgant motus inordinati. Porro i on potest
homo esse semper vel diu in tanta vigilantia, tantoque conatu, quan­
tus requiritur ad hoc ut vel ab initio motus isti perfecte retundantur,
et hinc sequitur necessitas incidendi identidem in venialia saltem seniideliberata. Cfr. omnino S. Thomam, loco citato.

mansit in templo, et post tres dies ab eis fuit inventus agens
cum doctoribus de regno Dei, voluit erudire Ecclesiam suam
circa relationes filiorum ad parentes: ad parentes, inquam, qui
saepius carnali sensu et affectu filios ipsos a regno Dei quae­
rendo subducere conantur. Et licet carnalis iste sensus a loseph
et Maria longe abesset, in ipsorum tamen facto quaedam habe­
batur externa similitudo eorum quae humani parentes moliri so­
lent, non intelligentes illud evangelii: «Qui amat patrem vel
«matrem plus quam me, non est me dignus». Volens ergo
ostendere Christus, filios parentibus non subdi in iis quae contra
Dei servitium exiguntur, respondet ad Mariam et loseph secun­
dum quod carnalium parentum tunc figuram gerebant: «Quid
« est quod me quaerebatis ? Nesciebatis quia in his quae Patris
« mei sunt oportet me esse ? ». Duriuscula sane responsio, et
quasi ex alto divinitatis prolata. Igitur in tantum dicitur Virgo
non fuisse assecuta mentem Filii, in quantum ignoravit cur tam
severe, et specie tenus tam dure praeter solitum responderit:
vel etiam in quantum non est assecuta quare ad agenda ea quae
Patris sunt, opus habuerit lesus sese a providentia et depen­
dentia parentum subtrahere, ne monendo quidem eos de sua re­
mansione in lerusalem, et quasi exprobrando eis quod ipsum
dolentes quaesivissent. Et hoc modo carentia intelligentiae non
res dictas, quis scilicet esset Pater eius, et quae essent negotia
Patris), sed circumstantias vel modum dicendi respiciebat. Sic
quippe nos communiter dicimur non intelligere verbum alicuius,
quando non assequimur quo affectu, qua intentione, qua de ra­
tione, vel aliquid interrogant, vel de aliquo reprehendit, vei quidpiam modo insolito pronuntiat. Atqui cognitio illa non erat tunc
debita Virgini pro persona quam in his circumstantiis gerebat,
quia revera communes parentes verbum Christi intelligere non
solent. Recte igitur Dominus celavit intentionem suam, quin inde
sequatur fuisse aliquando in Virgine carentiam scientiae debitae,
id est, ignorantiam.
Minor adhuc difficultas invenitur in his aliis verbis Luc. II.
33: Et erat pater eius et mater mirantes super his quae dice­
bantur de illo. Non enim obstat quod primi omnium multo maiora,

multoque altiora de Christo cognoverint, quia ad admirationem
rei altissimae et humanam mensuram undequaque excedentis,
sufficit ut novo modo proponatur et per alias vias, scilicet se­
cundum novam rationem cognitionis. Sed et admiratio ista illu­
stre testimonium exstitit sublimis virtutis eorum. Quod enim in
templo audientes Simeonem et Annam mirati sint, quin et ipsi
dictis consonarent, ipsi manifestarent ea quae ante alios omnesnoverant, imo in partu virginali experti fuerant, id sane omnem
modum communis virtutis transcendit. Sed consilio sibi a Deo
revelato subserviebant usque ad abiectionem omnis existimationis
humanae, scientes lesum fuisse sibi commissum usque ad tempus
ostensionis eius sicut Verbum absconditum. Ideo silent, ideo se
gerunt non secus ac si nihil accepissent, ideo solam admiratio­
nem manifestant, multum longeque distantes a pruritu illorum
fratrum Christi qui postea dicebant: Nemo in occulto quidquam
facit, vade et manifesta teipsum mundo. Inde enim et sibi ipsis
gloriam expectabant.

THESIS XLIII.
(Quaest. 28).

Fide catholica tenendum est Beatam Mariam perman­
sisse virginem, ante partum, in partu, et post partum.

Dico integram assertionem ad fidem catholicam pertinere,
et non eodem modo ac recens definitum dogma conceptionis im­
maculatae, de quo aliquando habitae sunt controversiae intra
ipsius Ecclesiae fines. Perpetua enim Mariae virginitas de iis est
veritatibus quae statim ab initio explicite propositae fuerunt ad
credendum, ita ut non potuerit unquam sive ex toto sive ex parte
contumaciter negari, quin ipso facto et ante omnem solemnem
definitionem haeresis incurreretur.
Et virginitatem quidem ante partum et in partu explicite
attestatur prae primis celebre oraculum Isai. VII-14: ad cuius
intelligentiam notandae prius occurrunt circumstantiae editae pro­
phetiae. Coniuraverant scilicet contra regem Achaz et regnum

luda duo reges Syriae et Samariae, volentes deturbare e throno
prosapiam David, et substituere Syrum quemdam filium Tabeel
(1-6). Cum autem in temporibus illis eversio dynastiae secum
traheret totius familiae regnantis internecionem, accidebat ut do­
mus David e qua oriundus Messias, in summo versaretur peri­
culo. Propterea iubetur Isaias ire ad Achaz, ut promitteret ei ex
parte Dei incolumitatem domus eius, libertatem et salutem, nec­
non et duorum conjuratorum regum interitum, (7-9). Iubetur in­
super ofierre regi et proceribus de genere Davidico petendum
signum promissae salutis, quodcumque voluissent. Sed recusat
impius Achaz simulatione religionis, alludendo ad praeceptum
Deuteronomii: Non tentabis Dominum Deum tuum. Fit ergo ei
secundum arrogantiam responsionis eius, et loco signi sensibilis
-quo se non indigere insolenter affirmabat, assignatur a Deo ipso
signum futurae incolumitatis domus David: sed signum sui ge­
neris, quod in oculis solius fidei valorem haberet: videlicet,
grande prodigium suo tempore in ea domo divinitus operandum:
e virgine paritura nasciturus Emmanuel (12-14). Hanc virginem
parientem, hunc Emmanuelem ex eius utero egredientem, tam­
quam praesentes intuetur Isaias, et quasi esset iam natus infans
ille mirabilis erectus in signum protectionis Dei super regiam
familiam, secundum annos aetatis eius computat propheta tem­
pus liberationis ludaeae ab instanti discrimine, necnon et vasta­
tionis hostilium regnorum Syriae ac Samariae (16-17). Hic ge­
neralis sensus est insignis oraculi: in quo procul dubio, mater
Emmanuelis, i. e. Messiae, luculenter proponitur ut quae virgo
futura esset maneretque, et ante partum et in partu. Id demon­
strat primo, vocabulum almah, quod in bibliis constanter signi­
ficat puellam in domo custoditam sub tutela parentum. Demon­
strat secundo, constructio phrasis in hebraico : ecce, inquit, virgo
concipiens et paricns, ut non possit intelligi ea quae prius virgo,
postea pareret cessando a virginitate. Demonstrat tertio, natura
rei de qua in oraculo : sermo siquidem est de grandi prodigio,
loco signi quod petere noluerat Achaz. Demonstrat denique
quarto, constans intellectus Synagogae elucens in ('paraphrasibus
•Onkelos et loathan, necnon et in omnibus versionibus graecis et

chaldaicis. Ubique emphasis est in verbo quo significatur virgi­
nitas: ’Ιδού ή παρθένος έν γαοτρί εςει... Et est emphasis tanta, ut
virginitatem perpetuam, etiam post partum, satis superque pro­
dat: neque enim ή παρθένος per excellentiam vocari posset illa,
cui virginitatis decor aliquando esset auferendus.
Impletam porro prophetiam, cum diserta asseveratione vir­
ginitatis tum in concipiendo tum in pariendo, explicite tradunt
Matthaeus et Lucas in ipso evangelii exordio. De virginitate
autem post partum perpetua, nihil equidem explicitum habetevangelica scriptura, sed quam maxima evidentia resplendet dogma in
regula traditionis, speciatim vero in lege supplicandi per quam lex
credendi statuitur, puta cum in canone missae sic oramus: « Comλ municantes et memoriam venerantes in primis gloriosae semper
virginis Mariae ». Et tam manifesta est, tamque dilucida in hac
parte totius Ecclesiae fides, ut scriptores nostri Deiparam indu­
bitanter agnoscant sub typo orientalis portae templi, Ezech.
XLIV-2, signatam: Porta haec clausa erit, non aperietur, et vir non intrabit per eam, quoniam Dominus Deus Israel ingressus
est per eam, eritque clausa Principi. Quod exponens S. Thomas,
art. 3 huius quaestionis, ex vetusti cuiusdam scriptoris auctoritate,
ait: « Quid est porta in domo Domini clausa, nisi quod Maria sem« per erit intacta ? Et quid est homo non transibit per eam, nisi
« quod Joseph non cognoscet eam ? Et quid est Dominus solus
« intrat et egreditur per eam, nisi quod Spiritus Sanctus im« praegnabit eam, et angelorum Dominus nascetur per eam ? Et
« quid est clausa erit in aeternum, nisi quod Maria virgo est
«ante partum, et virgo in partu, et virgo post partum?».
Ad solutionem autem argumentorum quae fiunt in contra­
rium, videnda sunt ea quae habet S. Thomas in compendio
theologiae, c. 225. Abominandus est, inquit, error Helvidii, qui
eriamsi assereret Christum ex virgine conceptum et natum, dixit
tamen ipsam beatam matrem postmodum ex loseph alios filios
genuisse. Neque hoc eius suffragatur errori, quod Matth. I-25
legitur: Et non cognoscebat eam donec peperit filium suum primo­
genitum, quasi postquam peperit Christum, eam loseph cogno­
verit. Est enim consuetudo sacrae Scripturae, ut usque tunc speDe Verbo Incarnato

omnino responsio adhibenda est quoad illud quod paulo supra
habetur: Antequam convenirent, inventa est in utero habens de
Spiritu Sancto. Non quod postea convenerint, sed quia dum vi­
deri potuissent conventuri, praevenit conceptio per Spiritum San­
ctum; unde inulto minus postea convenerunt f1). Neque iterum
incredulis suffragatur quod Christus in evangelio dicatur Mariae
primogenitus. Solet enim in Scriptura primogenitus dici, ante
quem nullus est genitus, etiamsi post ipsum nullus sequatur,
sicut patet de primogenitis qui secundum legem, Exod. XIII-2,
Domino offerebantur et sanctificabantur (2). Item nihil obstat quod
fratres Christi quandoque commemorantur, utputa Matth. XII-46,
et alibi passim. Scriptura enim fratres nominat eos omnes qui
sunt eiusdem cognationis, et secundum hoc consanguinei Domini
dicuntur eius fratres, eodem scilicet sensu quo Genes. XIII-11:
« Divisi sunt alteruter (Abraham et Lot.) a fratre suo » (3).

cialiter asserat aliquid factum vel non factum, quousque posset
esse dubium, sicut cum dicitur Psalm. CIX-i : «Sede a dextris
«meis, donec ponam inimicos tuos scabellum pedum tuorum >.
Dubium enim sensui humano esse poterat, an Christus sederet
ad dexteram Dei, quamdiu adversus eum fremerent inimici, cum
in sessione tranquillitas et summa securitas designetur; postmodum vero nullus omnino remanet dubitandi locus. Similiter etiam,
dubium poterat occurrere an ex viro suo Maria conceperit Chri­
stum. Unde hoc evangelista removere curavit, quasi indubita­
bile et extra omnem possibilem suspicionem relinquens, quod
post talem ac tantum partum cognita non fuerit i1). Et eadem
(0 Multiplicat exempla Hieronymus 1. de perpetua virginitate B. Ma­
riae, n. 6 et seq., ostendens conjunctionem donec, usque ad, quae saepe
certum tempus utique significat, saepe etiam significare infinitum : «Ut
«est illud quod Deus ad quosdam loquitur in Propheta: Ego sum, ego
«sum, et donec senescatis ego sum. Numquid postquam illi senuerint,
«Deus esse desistet? Et Salvator in evangelic ad apostolos : Ecce ego,
« inquit, vobiscum sum omnibus diebus usque ad consummationem saeculi.
« Ergo post consummationem saeculi a discipulis suis Dominus absce«det, et tunc, quando in duodecim soliis iudicaturi sunt duodecim tri«bus Israel, Domini consortio fraudabuntur? Paulus quoque apostolus
«Corinthiis scribens: Primitiae, ait, Christus; deinde hi qui sunt Chri« sii, etc. Quid sibi vult hoc quod ait : Oportet enim illum regnare do« nec ponat omnes inimicos sub pedibus eius? Numquid tamdiu regna« turus est Dominus, donec incipiant esse inimici sub pedibus eius, et
« postquam illi sub pedibus fuerint, regnare desistet ? cum utique tunc
« magis regnare incipiet, cum inimici coeperint esse sub pedibus. Da« vid quoque in quarto graduum psalmo: Sicut oculi ancillae in manibus
* dominae suae, ita oculi nostri ad Dominum Deum nostrum donec mi«screatur nostri. Ergo tamdiu propheta oculos habebit ad Dominum,
« quamdiu misericordiam impetret, et post impetratam misericordiam
«oculos torquebit in terram?... Poteram super hoc innumerabilia exem< pia congerere, et omnem lacessentis procacitatem testimoniorum nube
« celare... (Itaque) animadvertat (Helvidius) Scripturae sanctae idioma,
« et nobiscum intelligat, ea de quibus posset ambigi si non fuissent
«scripta, signari, caetera vero nostrae intelligentiae derelinqui... Iuxta
« quod et illud intelligitur de loseph, evangelistam id indicasse, de quo
«scandalum poterat moveri, non eam cognitam esse a viro suo usque
«ad partum, ut multo magis intelligeremus cognitam non fuisse post
« partum ».

(9 Iterum ad rem Hieronymus, ubi supra, n. 8 : « Qui ergo somnio
« tantum credidit, ut uxorem non auderet attingere, (uti concedebat
« Helvidius) : is postquam pastorum voce cognoverat angelum Domini
«venisse de coelis, et dixisse ad eos: Ecce evangelizo vobis gaudium
« magnum quod erit omni populo, quia natus est vobis hodie Salvator
«qui est Christus Dominus in civitate David, et cum eo laudes militiae
«concinuisse coelestis: Gloria in excelsis Deo, et super terram pax
«.hominibus bonae voluntatis', qui Simeonem iustum inter amplexus par­
et vuli viderat praedicantem: Nunc dimittis servum tuum, Domine, se« eundum verbum tuum in pace, quia viderunt oculi mei salutare tuum;
qui Annam prophetissam, Magos, stellam, angelos viderat: qui, in«quam, miracula tanta cognoverat, Dei templum, Spiritus Sancti sedem,
«Domini sui matrem audebat attingere?».
(2) Multis rursus id demonstrat Hieronymus, n. 10, et praesertim
ex lege praesentationis primogenitorum in templo, cui, teste Luca II-22,
obtemperaverunt loseph et Maria ducentes puerum in lerusalem ut si­
sterent eum Domino. «Si, inquit, haec lex tantum ad primogenitos per«tinet, primogenitum autem sequentes (filii) faciunt, non debuit lege
«primogeniti teneri qui de sequentibus ignorabat. Sed quia tenetur lege
«primogeniti, etiam ille quem fratres caeteri non sequuntur: colligitur
«eum primogenitum vocari, ante quem nullus sit, non eum quem fra« ter post genitus subsequatur».
(3) Ibi quoque plenam responsionem dat Hieronymus, per prius
observans lesum morientem commendasse matrem loanni : quod utique

Hinc in Symbolo absolute dicitur: Qui naius est de Maria
lïrgine. Et virgo fuit tain ante quam post partum, quia non
cognita viro. Virgo etiam in partu, quia corpus Christi quod ad
discipulos ianuis clausis intravit, pari potestate potuit de clauso
matris utero exire: «Cur ergo, ait Augustinus, sermone 191,
« n. i, qui potuit per clausa ostia magnus intrare, non potuit
« etiam per incorrupta membra parvus exire ? Sed neque hoc
« neque illud volunt credere increduli. Ideo potius fides utrumque
« credit, quia infidelitas utrumque non credit ». Virgo itaque cor­
pore, sed et mente etiam magis propter votum virginitatis quod
verba eius ad angelum, Luc. I-14, protestantur. Unde iterum
Augustinus 1. de sancta virginit. c. 4 : « Ipsa quoque virginitas
« eius ideo gratior et acceptior, quia non eam conceptus Chri« stus viro violaturo quam conservaret ipse praeripuit, sed prius« quam conciperetur, iam Deo dicatam de qua nasceretur elegit.
« Hoc indicant verba quae sibi fetum annuntianti angelo Maria
« reddidit : Quomodo, inquit, fiet istud, quoniam virum non coagnosco? Quod profecto non diceret, nisi Deo virginem se ante
«vovisset». Huic autem voto non repugnat veritas matrimonii
cum S. loseph (l). Votum enim solummodo facit ut sit illicitus ma­
trimonii usus: illicitus inquam, ut contra virtutem religionis exsi­
stens. Sed sicut vis voti non in eo est ut de novo aliquid ponat sub
dominio Dei, (Domini enim est terra et plenitudo eius), ita nec in
eo esse potest ut auferat a creatura dominium participatum et de­
pendens, quod sub Deo habebat prius. Hinc impedire nequit quo­
minus quis valide matrimonium contrahat, et vere ad coniugem
transferat potestatem in proprium corpus. Imo non impedit quomi-

non fecisset si Maria habuisset filios et filias quas impius ei Helvidius
attribuebat, (n. 13). Tum deinde, ad directam solutionem veniens, mul­
tis adductis exemplis ostendit, fratres in Scriptura quadrupliciter dici:
natura, gente, cognatione, affectu ; concluditque eos quos fratres Do­
mini evangelium appellat, fratres fuisse cognatione : «Quomodo Lot
« Abrahae, quomodo lacob Laban est appellatus frater, quomodo et
«Abraham ipse Saram sororem suam habuit uxorem», (n. 14-15).
(l) Cf. de Ecclesiae Sacramentis, Torn. 2, Thes. 35.

nus ex communi consensu licita etiam et sancta sit matrimonii
celebratio, dicente Augustino 1. 2 de cons, evang. c. 1, quod
exemplo Mariae et loseph « magnifice insinuatur fidelibus coniu« gatis, etiam servata pari consensu continentia, posse perma<< nere vocarique coniugium ».
Sed de hoc ipso matrimonio specialis est thesis proponenda
Hinc :

THESIS XLIV.
(Quaest. 29).

Oportuit Mariam ante conceptionem Filii Dei despon­
sari loseph, cum quo vero matrimonio fuit coniuncta.

1

De adventu Christi accipitur illud Psalm. LXXI: « Descendet
«sicut pluvia in vellus, et sicut stillicidia stillantia super ter« ram ». Unde Bernardus, Homil. 2 super Missus est, n. 7,
dicit : « Pluvia voluntaria quam segregavit Deus haereditati suae,
«placide prius et absque strepitu... suo se quietissimo illapsu
« virgineum demisit in uterum. Postmodum vero ubique terra« rum diffusa est per ora praedicatorum, non iam sicut pluvia
«in vellus, sed sicut stillicidia stillantia super terram, cum quo­
ndam utique strepitu verborum ac sonitu miraculorum... Etenim
< in omnem terram exivit sonus eorum, et in fines orbis terrae
«verba eorum». Duo ergo tempora in adventu Christi Redem­
ptoris distinguenda sunt. Primo namque comparatur Christus
pluviae descendenti in vellus, adeo leniter et placide generi sese
immiscuit humano, quasi unus de vulgo inter nos conversatus.
Postea vero comparatur imbri cadenti super terram, quando sci­
licet per se et per apostolos manifestatus est mundo Filius Dei
in virtute, contestante Deo signis et portentis. Porro manifesta­
tionem istam ideo praecedere debuit profunda obscuritas, ut
primo a dispensatione incarnationis omnino removeretur terror
maiestatis; ut secundo, communis ac vulgaris hominum condi­
tionis particeps Christus effectus, verificaret in se praeclarum
illud nomen Emmanuel quod est interpretatum nobiscum Deus ;

ut tertio, humilitatis, subiectionis, et obedientiae in domo paren­
tum valde necessarium omnibus exiberet exemplum.
lam age. Nascebatur Christus de virgine. Et quia, ut dictum
est, divinis consiliis non congruebat ut virginalis partus statim
ab initio miraculis et signis publice notificaretur : nisi fuisset
virgo desponsata viro, sinistra apud homines de Domino lesu
tamquam ex fornicatione nato opinio habebatur, quod absit. Ne­
cessario igitur desponsata est mater lesu Maria loseph, qui ideo
fuit « homo specialis et electus, per quem et sub quo Christus
«est ordinate et honeste introductus in mundum». Ordinate,
inquam, et honeste, ita ut omnibus servatis convenientiis, opus
non fuerit anticipare tempus manifestationis Messiae in Israel,
quod quidem in detrimentum totius dispensationis mysterii eva­
sisset. Fuerunt itaque alii, loannes scilicet et apostoli, veluti
voces ad publicandum Christum; fuit e converso loseph veluti
velamen ad decenter occultandum eum. Et quia nonnisi ad
tempus oportebat Christum occultari, hinc est quod antequam
fieret verbum Domini super loannem Zachariae filium in de­
serto, iam e vivis sublatus fuerat loseph, ut velamine opportune
remoto, paulatim assuescerent homines cogitare Christum sine
patre secundum carnem. Sed exinde tandem considera, quam
sublimis sanctitatis fuerit ille, cuius heroicae fidelitati commissa
sunt virginitas Mariae, infantia lesu Christi, incarnationis de­
nique secretum a Deo Patre, mediante angelo, communicatum.
Virginitatis Mariae in vero ac proprio matrimonio custodienda;
infantia lesu Christi in summis angustiis ac periculis protegenda;
secretum denique Dei Patris fideli corde credendum, et nulli
hominum manifestandum, eo ipso tempore quo de instante ad­
ventu Messiae totus Israel erat sollicitus. Vir vere dignus qui
felici omine nominis sui singulariter adiungeretur duabus per­
sonis in quibus ab initio reposita erat spes mundi: «Fidelis,
« inquit Bernardus 1. c., servus et prudens, quem constituit
« Dominus suae matris solatium, suae carnis nutritium, solum
«denique in terris magni consilii coadiutorem fidissimum».
Hinc colliges primo, ministerium loseph necessarium fuisse
ad introductionem Filii Dei in mundum, quia requirebatur ut

esset possibilis vita Christi abscondita : possibilis, inquam, ea
possibilitate quae cum decentia et honestate foret coniuncta.
S.clusa enim ipsa vita abscondita, mysterium incarnationis suam
notam characteristicam amisisset, non satis amplius verificans
divinum Emmanuelis nomen. — Colliges secundo, loseph magis
de propinquo quam caeteros attigisse Christum: tum quia erga
eum omnia quae patris sunt, generatione excepta, ex officio
exercuit, tum quia fuit caput illius societatis coniugalis quae ad
Christum suscipiendum et educandum fuit directe ordinata. Ex
quo apparet quod non debet dici loseph vitricus vel pater ado­
ptivus Christi, ut notavit S. Thomas in IV, D. 30, Q. 2, a 2,
ad 4um; « Proles non dicitur bonum matrimonii solum in quan­
tum per matrimonium generatur, sed in quantum in matri< monio suscipitur et educatur. Et sic bonum illius matrimonii
« (Mariae et loseph) fuit proles illa (lesus Christus), et non
« primo modo. Non tamen filius adoptivus qui a matrimonio
« educatur est bonum matrimonii, quia matrimonium non ordi« natur ad educationem illius, sicut hoc matrimonium (loseph
« et Mariae) fuit ad hoc ordinatum specialiter, quod proles illa
«susciperetur in eo et educaretur». Caeterum, cum casus sit
omnino sui generis et prorsus singularis, non est in vocabulario humano nomen quo talis relatio significetur. Ideo magis
possumus dicere quo nomine non debeat, quam quo debeat
loseph nominari: utique si sermo sit de nomine quod proprie
et adaequate exprimat vinculum quo coniungitur ad Christum.
— Colliges denique tertio, quod cum fuerit quasi umbra ad de­
center occultandum Christum, debuit et ipse multo magis in
obscuritate esse et permanere. In obscuritate profunda dum vi­
veret, in obscuritate etiam post mortem ; non enim invenitur
nisi tarde in publico Ecclesiae cultu, eo quod necessarium erat
ut per prius animis fidelium alte insideret dogma virginitatis
Deiparae, omnesque assuescerent habere Mariam tamquam solani
veram parentem Salvatoris (x).
(x) Operae pretium erit adiungere hic, instar corollarii ad duas
theses praecedentes, observationem quamdam circa prophetiam Isaiae
de virgine paritura: quia non defuerunt qui eam dicerent, non modo

THESIS XLV.
(Quaest. 30).

Quia demum oportuit secundum ordinem a
pientia praestitutum, ut incarnationis exsecutio
consensu dependeret, ipsaque Virgo Verbum
mente conciperet quam corpore, ideo id quod
generandum, ei debuit per angelum annuntiari.

divina Saa Virginis
Dei prius
in ea erat

Iam ostensum est Virginem fuisse ordinatam a Deo, ut quae
in nostra reparatione eas haberet partes quas Eva habuit in
nostra perditione. Nunc autem, cum Eva cooperata sit ad per­
ditionem nostram in quantum ea fuit, cuius mediatione et funesta
inductione primus ille Adam in quo solo omnes peccaverunt, factus
est totius naturae eversor, ideo oportuit et Mariam cooperari ad
inutilem, verum etiam deceptivam, in sensu utique composito coniugii
Mariae et Joseph. Inutilem quidem, eo quod non potuit suppeditare
Judaeis ullum lumen ad Messiam agnoscendum ; imo deceptivam, quia
eis esse potius debuit causa credendi quod Jesus Messias non esset,
siquidem noverant eum omnes filium mulieris coniugatae, de cuius vir­
ginitate nullum indicium erat, nulla suspicio.
Sed nihil horum valet. Non valet primum, quia non ad hoc facta
fuerat prophetia, ut in suo adventu Messias agnosceretur, aut revela­
tionis messianicae divina origo probaretur. Alias, signum virginis pari­
turae fuisset de genere eorum quae Achaz recusaverat, sub ementito
praetextu non tentandi Deum. Nunc autem, ut dictum est, signum fuit
soli fidei datum, et quidem nec plus nec minus, signum quod domus
David servaretur incolumis ab internecione quam coniurati reges machinabantur.
Neque etiam valet secundum, quia prophetia dicebat Messiam nasciturum de virgine, non dicebat nasciturum de non coniugata. Et licet
ludaei non habuerint medium directum iudicandi de ortu virginali, (id
enim natura rei non patiebatur), habebant tamen omnia signa publica
ad Messiae agnitionem data : ex quibus credibile eis fiebat quidquid de
eodem Messia Scripturae praedixerant, ac per hoc, etiam virginalis na­
tivitas, quam veritas desponsationis ad tempus occultare debuit, minus
vero credibilem facere prorsus non potuit.

nostram reparationem, in quantum ea fuit, per qtiam et ex qua
secundus Adam in quo solo omnes redempti sunt, processit totius
mundi salvator. Bene ergo concludebatur, non in sola physica
conceptione Filii Dei (in qua praecise spectata mere passive se
habuit Maria), reponi debuisse concursum eius, sed per prius
in libero ac meritorio actu voluntatis: ut scilicet, tantum lauda­
bilis appareret in cooperando ad reparationem, quantum se vi­
tuperabilem exhibuerat Eva in cooperando ad ruinam. Quapro­
pter necesse fuit ut prius proponeretur ei credenda incarnatio
tamquam in suo virginali utero perficienda, expectareturque
voluntarius eius consensus ex viva fide procedens: quod totum
in angelica annuntiatione verificatum atque adimpletum fuisse
constat.
Sane vero, incarnationis executionem dependisse a fide quam
Virgo angelo Dei praestitit, et a voluntate qua sedulam se ac
promptam ad obsequium obtulit dicens: ecce ancilla Domini, fiat
mihi secundum verbum tuum, tum Scripturae tum Patres aper­
tissime tradiderunt. Scripturae quidem, nam « beata quae cre« didisti, quoniam perficientur ea quae dicta sunt tibi a Do­
it mino ». Patres vero, ubi Mariam dicunt prius gestasse corde
quam carne: ita certe Augustinus, serm. 215, n. 4, Leo Magnus,
serm. 1 de nativitate Domini, et alii passim. Sed nullus in huius
veritatis expositione aequavit Bernardum, Homil. 4 super Missus
est, n. 8: «Audisti, inquit, Virgo, factum; audisti et modum...
« Et quoniam auditui tuo datum est gaudium et laetitia, audia« mus et nos a te responsum laetitiae quod desideramus. Audisti
« quia concipies et paries filium; audisti quod non per hominem,
« sed per Spiritum Sanctum. Exspectat angelus responsum, tem« pus est enim ut revertatur ad Deum qui misit illum. Exspe« ctamus et nos, o Domina, verbum miserationis, quos misera« biliter premit sententia damnationis. Et ecce offertur tibi pre« tium salutis nostrae; statim liberabimur si consentis. In sem« piterno Dei Verbo facti sumus omnes, et ecce morimur; in
« tuo brevi responso sumus reficiendi, ut ad vitam revocemur.
« Hoc supplicat a te, o pia Virgo, flebilis Adam cum misera
« sobole sua exui de paradiso, hoc Abraham, hoc David. Hoc

.. caeteri dagitant sancti patres, patres scilicet tui, qui et ipsi
«habitant in regione umbrae mortis. Hoc totus mundus tuis
« genibus provolutus expectat. Nec immerito, quando ex ore
« tuo pendet consolatio miserorum, redemptio captivorum, libe« ratio damnatorum, salus denique universorum filiorum Adam,
« totius generis tui. Da, Virgo, responsum festinanter. O Do« mina, responde verbum, quod terra, quod inferi, quod exspe« ctant et superi. Ipse quoque omnium Rex et Dominus quan< tum concupivit decorem tuum, tantum desiderat et respon« sionis assensum, in qua nimirum proposuit salvare mundum.
< Et cui placuisti in silentio, iam magis placebis ex vebo, cum
«ipse tibi clamet de coelo: O pulchra inter mulieres, fac me
« audire vocem tuam. Si ergo tu eum facias audire vocem tuam,
« ipse te faciet videre salutem nostram. Numquid non hoc est
« quod quaerebas, quod gemebas, quod diebus et noctibus orando
«suspirabas? Quid igitur? Tu es cui hoc promissum est, an
«aliam expectamus ? Imo tu ipsa, non alia. Tu, inquam, illa
« promissa, illa exspectata, illa desiderata, ex qua lacob iam
« morti appropinquans vitam sperabat aeternam, cum dicebat:
« Exspectabo saltitare tuum, Domine. In qua denique et per quam
« Deus ipse rex noster ante saecula disposuit operari salutem
« in medio terrae... Responde itaque citius angelo, imo per an« gelum Domino... Aperi, Virgo beata, cor fidei, labia confes« sioni, viscera Creatori. Ecce desideratus cunctis gentibus foris
« pulsat ad ostium. O si te morante pertransierit, et rursus
« incipias dolens quaerere quam diligit anima tua ! Surge,
« curre, aperi. Surge per fidem, curre per devotionem, aperi per
« confessionem ». Haec igitur fuit praecipua angelicae annuntia­
tionis ratio.
Sed et alias eiusdem causas compendiose attingit S. Thomas
in III, D. 3, q. 3, a. 1 dicens: « Necesse fuit Virgini suam con«ceptionem annuntiari, tribus potissimum de causis. Primo, quia
« cum mens Deo sit vicinior quam corpus, non decebat ut Dei
« Sapientia eius uterum inhabitaret, cuius mens cognitione Verbi
« incarnati non resplenderet, et ideo non decuit eam ignorare
« quod in ea fiebat, sed oportuit hoc sibi annuntiari. Secundo,

«quia ipsa Virgo futura erat certissima testis inusitatae conce«ptionis; unde oportuit quod de tam magno mysterio per an« nuntiationem erudiretur (l). Tertio, quia Deus non diligit
«coacta, sed voluntaria servitia, ut qui obsequuntur, ex ipso
« ministerio mereantur. Unde cum B. Virgo singulariter in Dei
« ministerium eligeretur, quem in utero portavit, lacte aluit, et
< brachiis baiulavit, decuit ut consensus eius, angelo nuntiante,
« requireretur ».
Hucusque igitur de Virgine Matre, et de eius praeparatione
ad concipiendum Filium Dei. Quibus convenienter praemissis,
de ipsa conceptione Salvatoris nunc agendum est.

QUAEST. XXXI-XXXIV.
DE

CONCEPTIONE

CHRISTI.

Circa virginalem conceptionem tripartita esse debet consi­
deratio. Nam primo considerare oportet materiam de qua corpus
Salvatoris conceptum est (Quaest. jz); secundo conceptionis
auctorem (Quaest. j.?); tertio demum, modum et ordinem con­
cipiendi (Quaest. jj). De perfectione enim prolis conceptae, de
(') Nota quod evangelia sunt non solum libri sacri inspirante Deo
conscripti, sed etiam et simul libri vere historici, in quibus conscri­
bendis omnia servata sunt praesidia quantum ad oculatorum testium
depositiones et alia eiusmodi. Idque expresso Dei consilio, ut scilicet
libri illi, praeter auctoritatem divinam et sacram, haberent etiam independentem auctoritatem historicam quae in praeambulis fidei valeret
pro omni hominum genere. Nunc autem quoad publica facta vitae,
passionis, et resurrectionis Christi, praeter apostolos innumeri aderant
testes. Sed quoad ingressum eius in mundum et omnia vitae initia
usque ad annum trigesimum, quis vel qualis testis poterat accedere, ut
Lucas assecutus omnia a principio diligenter ab iis qui audierant vel
experti fuerant, ex ordine nobis scriberet? Una erat Maria conscia
omnium ab initio, quae etiam conservaverat cuncta conferens in corde
suo. Et ipsa una destinabatur a Deo testis, ita ut ea quae in duobus
primis capitulis Matthaei et Lucae continentur, ex testificatione Virginis
conscripta sint, tametsi Spiritu Sancto inspirante.

qua S. Thomas in Quaest. 34, nihil dicendum superest, cum
omnia fuerint anticipata ubi de gratia et scientia quam habuit
Christus a primo incarnationis instanti.

(Quaest. 31).
DE

CONCEPTIONE

CHRISTI

QUANTUM

AD

MATERIAM

EX

QUA.

Secundum fidem tenendum in primis est quod ex puris­
simis sanguinibus Virginis conceptum est corpus Christi. « Dei
« Filius, ait Damascenus 1. 3 de fide orth. c. 1, ex castis puris« simisque Virginis sanguinibus carnem anima rationali et in« telligente animatam ipse sibi compegit ». Cuius ratio obvia
est, quia ut ex Luc. I-31 et Matth. I-iS colligitur, conceptio
Christi, licet miraculosa ex parte principii activi, fuit tamen
naturalis ex parte matris, pro quanto facta est ex ea materia quam
ad prolis conceptum ministrant aliae matres. Dicitur autem ex
castis purissimisque sanguinibus, ut omnis excludatur impuritas
ab eo conceptu quem operatus est Spiritus Sanctus, quique ma­
tris virginitatem, nedum abstulerit, magis consecravit.
Quia igitur materia corporis Christi fuit non caro vel os
Virginis, vel aliqua actualis pars corporis eius, sed sanguis qui
est in potentia caro, ut dicitur in articulo 6°; item quia'mate­
riale sanguinis principium non est acceptum a parentibus, sed
ex eo quod de alimento in substantiam sumentis convertitur:
satis apparet abiiciendum esse errorem (caeteroqui absurdum)
quorumdam antiquorum, qui opinabantur conceptionem Christi
factam fuisse ex aliqua parte corporis Adae determinate signata,
quam ponebant concupiscentia non infectam, et de generatione
in generationem usque in Virginem Mariam transmissam. Cui
errori valde accedit doctrina Rosmini de Immaculata Conceptione
Deiparae, ut videre est in 34“ ex quadraginta propositionibus
per decretum S. Officii nuper proscriptis.
Recte nihilominus dicitur Christus fuisse in Adam et Abra­
ham caeterisque patriarchis secundum corpulentam substantiam'.
non quidem sicut in materiali principio, (hoc enim modo nullus

homo continetur in patribus suis) sed virtualiter sicut effectus
in causa efficiente. Etenim oportet ut materia quam mater mi­
nistrat sit praeparata per virtutem eius generativam. Virtus
autem generativa matris originaliter ab Adam descendit, et ideo,
« per virtutem generativam Adae et aliorum ab Adam descen­
de dentium usque ad Beatam Virginem factum est ut materia
c praepararetur ad conceptum corporis Christi» p). Sed est
inter Christum et caeteros maxima et insignis differentia. Nam
quoad caeteros. originaliter provenit ab Adam non solum virtus
qua mater praeparat materiam, sed etiam virtus in patre resi­
dens qua materia praeparata formatur in prolem. Hoc autem
non contigit in conceptione Christi, qui propterea dicendus est
fuisse in Adam sicut in originali principio praeparationis mate­
riae, non autem sicut in originali principio formationis foetus,
adeoque nec secundum seminalem rationem et concupiscentiae
legem. Hinc, ex ipsa vi et ratione conceptus, peccatum Adae
nullo modo debuit pervenire ad Christum, dicente angelo ad
Virginem: «Spiritus Sanctus superveniet in te et virtus Altis« simi obumbrabit tibi, ideoque quod nascetur ex te sanctum, vo«cabitur Filius Dei». Nec obstat quod secundum Scripturas
factus sit Christus ex semine David. Ad hoc enim sufficit ut
ipsa Virgo quae eum genuit, fuerit seminaliter in patribus a
quibus et accepit virtutem generativam quae matris propria est.
Ideo, « mediante beata Virgine, Christus secundum carnem dicitur
«esse ex semine David per modum originis» (2).
Habuit itaque Christus genealogiam suam, quam Matthaeus
texit descendendo ab Abraham usque ad loseph «virum Mariae
«de qua natus est lesus ». Lucas vero e converso, ascendendo
a Christo usque ad Adam qui fuit Dei. Descendebat quippe
Dominus ad mortalitatem nostram ut nos reduceret ad coelestia,
et bene notavit Augustinus quod in generationibus Matthaei
significatur nostrorum susceptio peccatorum per assumptam in
nativitate similitudinem carnis peccati. Sed in generationibus
(*) Art. 6, ad ium.
(’) Ibid, ad 2nra.

Lucae, (ubi a Christo in Iordane baptizato, transeundo per generationes singulas, ultimo pervenitur ad Deum Adae plasmatorem), significatur lesum esse eum qui cunctis hominibus exinde
ab Adam multiplicatis est principium reconciliationis cum Deo,
cui per ipsum mundati et expiati coniunguntur. Verum haec,
utpote mystica, ad nostrum institutum directe non pertinent.
Gravior autem occurrit quaestio circa concordandam evangeliorum, cum duae genealogiae, a loseph ad Zorobabel, et ite­
rum a Salathiel ad David, omnino non convenire videantur. In
quo quidem magis communis responsio est, Matthaeum descri­
bere naturalem genealogiam loseph, de cuius tribu et cognatione
iuxta mandatum Legis f1) erat et Alaria, Lucam vero legalem.
Quam responsionem approbat et tradit S. Thomas, a. 3 huius
quaestionis ad 3"“ .
In contrarium vero occurrit, quod cum una tantum generatio
sit, in qua non ex puris coniecturis, sed ex certissimis docu­
mentis scimus reipsa intervenisse patres duos, naturalem unum,
legalem alterum: uterque evangelista naturalem patrem nominat,
legali praetermisso. Legitur enim Ruth. IV-10, quod Booz ac­
cepit in uxorem Ruth viduam Mahalon ut suscitaret semen de­
functo propinquo suo, ex quo matrimonio deinde ortus est
Obed. Erat igitur Obed naturalis filius Booz, legalis vero filius
Mahalon. Nihilominus Lucas dicit III-32: «Qui fuit Obed, qui
« fuit Booz ». Et similiter Matthaeus I-5 : « Booz autem genuit
« Obed ex Ruth». Quomodo ergo si dicendo loseph filium Heli,
et iterum Salathiel filium Neri, in utraque hac generatione ad
patrem legalem Lucas attendisset, pari iure Obed filium Maha­
lon non posuisset? Ex quo mihi persuadeo, nec Lucam nec
Matthaeum respexisse ad patres legales, sed utrumque naturales
generationes describere.
Est itaque alia solutio quam omnino veriorem existimo,
Matthaeum scilicet tradere naturalem genealogiam loseph, Lucam
vero naturalem genealogiam ipsius lesu per Virginem Matrem.
Quae ambae confunduntur ab Abraham ad David, et iterum a

David ad Salathiel et Zorobabel, tametsi Matthaeus ducat generationes a David ad Salathiel descendendo per lineam masculinam, Lucas vero, ascendendo a Salathiel ad avum eius mater­
num Neri, qui et ipse descendebat de David per Natham fra­
trem Salomonis. Huius porro solutionis principalis ratio sumi
potest ex ipsomet contextu Lucae, quem adversarii tradidisse
existimant legalem geneologiam loseph. Nam ut recte animad­
vertit Suarez, de mysteriis vitae Christi, Disp. 2, Sect. 3 : «Cum
« evangelista ex professo sermonem de Christo haberet, et so« lum per occasionem nominasset loseph non est credibile totam
« sequentem genealogiam ad loseph, et non potius ad ipsum le« sum retulisse, ita ut verbum illud,
putabatur filius loseph,
« per parenthesim legatur. Et haec constructio apprime quadrat
« cum textu graeco, ubi non fit ascensio per relativa, sed per
«genitivos». Legitur enim: Και αυτός ό ’Ιησούς ήν άρχό{ΐενος
ώσει ετών τριάκοντα, ών υίός (ώς ένομίζετο) ’Ιωσήφ*, τού Ήλί,
τοΰ Ματθάτ, etc. Hoc est : Et ipse lesus erat incipiens quasi
annorum triginta, qui putative quidem erat filius loseph, vere
autem filius Heli, Mathat, Levi, etc. Et revera, in aliis omnibus
genealogiis quae sub forma quam elegit Lucas, describuntur,
post primum patrem nominatum currit enumeratio maiorum per
repetitionem vocis filii f1) Hic autem, loco dicendi, ut putaba­
tur filius loseph, filii Heli, filii Mathat, filii Levi, statim mutata
forma ait, ut putabatur filius loseph, τού Heli, τοΰ Mathat, etc.
Profecto quia τού Heli non refertur ad loseph, sed ad lesum.
Est ergo Heli avus maternus Christi, pater Beatae Virginis. De
identitate vero nominum Heli et loachim vide Calmet, Dissert,
de genealogia Christi, sub finem. Quamquam difficultas ista non
sit eiusmodi quae nos debeat multum detinere, quia traditio quae
patri Virginis assignat nomen loachim, est traditio pure histo­
rica, et in re parvi momenti, ubi facile potuisset quaedam no­
minis corruptio accidere.

(■) Cf. r Reg. I ; ludith VIII ; i Esdr. VII, etc.

(') Num. XXXVI, 6 et seq.

si hoc ultimum verum non esset. Nam similitudo aliquorum aut dissimilitudo non attenditur secundum statum mate­
riae in initio generationis, sed secundum conditionem materiae
iam praeparatae, prout est in termino generationis. Unde, dato
etiam quod materia ex qua communiter generantur corpora no­
stra, ab utroque parente assumeretur, adhuc esset Christus eius­
dem speciei nobiscum, sicut eiusdem speciei fuit Adam e limo
terrae immediate a Deo formatus. Vere ergo per omnia fratribus
similatus est quantum ad naturae humanae constitutiva, proprie­
tates, et passiones, tametsi quantum ad causam generativam su­
per alios excelluerit ut verus Deus et Salvator.

queretur

(Quaest. 32).
DE CONCEPTIONE CHRISTI QUOAD PRINCIP UM ACTIVUM.

: rr

Virginalis conceptionis Christi activum principium fuit tota
Trinitas, et si per appropriationem loquamur, Spiritus Sanctus.
Notandum autem cum S. Thoma 1. 4 c. Gent. c. 47, quod etsi
de Spiritu Sancto et Virgine Christus conceptus dicatur, non
tamen ipse Spiritus Sanctus potest dici pater Christi secundum
humanam generationem, sicut Virgo dicitur mater eius. Ratio
est quia non produxit humanam naturam in Christo ex sua sub­
stantia, sed sola sua virtute operatus est ad eius productionem.
Quo fit ut respectu Spiritus Sancti non verificetur in hac conce­
ptione, notissima illa definitio generationis : origo viventis a vi­
vente principio coniuncto, id est consubstantiali, in similitudi­
nem naturae.
Si autem quaeratur utrum et Virgo fuerit activum princi­
pium conceptionis corporis Christi, distinctione opus est. Nam
in conceptione prolis actio principalis est formatio et organizatio, cuius respectu agens non est nisi pater ; mater vero mate­
riam tantum ministrat. Cum igitur beata Virgo non accepit ut
esset pater Christi, manifeste sequitur quod in principali actione
formationis prolis nihil active egit, sed virtus divina operata est
id totum quod in aliis conceptionibus per virtutem paterni se­
minis efficitur. Active tamen operata est Virgo sicut aliae ma­
tres, praeparando materiam ut esset apta conceptui; unde et vere
mater fuit. Ita fere S. Thomas in III, D. 3, q. 1, a. 1.
Nunc vero, ex hoc quod in conceptione Christi principium
activum non idem fuit ac in caeteris, non sequitur derogari quid­
quam verae et naturali humanitati eius. Nam, ut dicitur 1. 4 c.
Gent. c. 45, quicumque effectus per quamcumque causam produ­
citur, potest per Deum absque illius causae adminiculo produci
eiusdem speciei et naturae. Semen autem viri, cuius efficaciam
supplevit virtus divina, pure active se habet, et non intrat ma­
terialiter in constitutionem concepti. Quamquam nihil adhuc se-

(Quaest. 33).

DE MODO ET ORDINE CONCEPTIONIS CHRISTI.

De conceptione Christi quoad modum et ordinem, omnino
tenendum est quod non successive, sed in instanti perfecta est ;
et hoc instans fuit terminus temporis, infra cuius brevissimum in­
tervallum, sanguis a Beata Virgine ministratus pervenit ad locum
generationis.
Hic nota in primis quod motus materiae ad locum genera­
tionis non est nisi conceptionis praeambulum, cui semper repu­
gnat instantaneitas, quandoquidem omnis motus proprie dictus
de ratione sua habet ut tempore mensuretur. Conceptio autem
formaliter sumpta consistit, ut iam supra dictum est, in forma­
tione corporis organici animati anima rationali. Et haec etiam
successive fit secundum ordinarias naturae leges, nam inter pri­
mum instans constitutionis foetus, et instans animationis sive
infusionis animae in corpus, mediat tempus in quo nondum est
homo nisi in fieri et praeparatione.
Sed quod ad Christum attinet, oportet secundum doctrinam
Sanctorum ponere conceptionem subitaneam, in qua non distin­
guitur fieri a facto » esse : « Ubi primum sancta Virgo assensa
«est, ait Damascenus, de fide orth. lib. 3, cap. 2, in eam iuxta
« Domini sermonem Spiritus Sanctus supervenit, qui vim ei ad
De Verbo In carnato

< gignendum suppeditavit. Tunc porro Dei filius carnem anima
i rationali animatam ipse sibi compegit, non id quidem seminali
« procreatione, sed Conditoris more per Spiritum Sanctum. Non
« ut paulatim per additamenta, corporis figura absolveretur, sed
« uno eodemque momento perficeretur, dum ipsum Dei Verbum
λ carni fieret hypostasis... Quamobrem, simul caro, simul Dei
< Verbi caro, simul caro animata rationis particeps et intelligent
*tiae. Nam cum natura Deus perfectus esset, idem ipse natura
« perfectus homo fuit, et quidem ita ut carni anima rationali ani« matae, inque ipso exsistentiam nactae, personali modo absque
< confusione unitus sit ». Vide etiam epistolam Sophronii lectam
atque approbatam in Concilio VI, quae supra est recitata.
Ratio ·autem
huius veritatis demonstrativa est duplex. Prima
#'
est, quia in aliis conceptionibus virtus activa non transcendit
ordinem corporum, sed paulatim disponit materiam ad hoc ut
sit animae susceptiva. Sed hic, principium activum fuit agens in­
finitae virtutis qui in instanti operatur, et materiam subito di­
sponit ad formam. Alia ratio est, quia ipse Filius Dei conceptus
esse dicitur, ut patet ex symbolo : qui conceptus est de Spiritu
Sancto. Ergo, ut tota conceptio Filio Dei potuerit cum veritate
attribui, oportuit unionem divinae personae cum carne fieri sta­
tim ab initio. Nam ante assumptionem idiomata non communi­
cantur, et cum aliunde caro non sit assumptibilis nisi mediante
anima, ut dictum est in Q. 6, simul esse debuit assumptio car­
nis et animatio eius. « Propter quod, ait S. Thomas in III, D. 5,
« q. 3, a. 2, oportet conceptionem illam subitaneam ponere, ita
< quod haec in eodem instanti fuerunt, scilicet conversio sangui« nis materialis in carnem, et formatio membrorum organicorum,
« et animatio corporis organici, et assumptio corporis animati in
« unitatem divinae personae ».
Hic tamen posset quispiam opponere quod conceptio sim­
pliciter attribuitur puro homini, puta Socrati, tametsi in initio
conceptionis Socrates nondum sit: nec quoad naturam, cum for­
male constitutivum naturae humanae sit anima rationalis, nec
quoad esse, quia exsistentia hominis est existentia animae, quae
acquiritur et corpori. Ergo a pari, posset adhuc Filio Dei attri­

bui conceptio, etiamsi facta fuisset non in instanti, sed per tem­
poris intervalla, dummodo assumptio ad divinam personam di­
catur fuisse re idem cum creatione animae et animatione foetus.
Verum absolute est neganda paritas. Licet enim ab initio con­
ceptionis purus homo nondum sit ut in facto esse, bene tamen
ut in fieri, quia secundum naturae ordinem motus generationis
fer se terminatur ad hominem, et hunc numero hominem, id est,
ad substantiam humanam singularem cum proprio esse exsisten­
tiae. At varo, si conceptio virginalis non fuisset instantanea, mo­
tus generationis non habuisset terminum per se in persona di­
vina incarnata, sed per accidens tantum, adeoque conceptio in
fieri nulla vera ratione ipsi Dei Filio attribueretur. Insuper de­
rogaretur quam maxime catholico dogmati maternitatis divinae
de quo nunc, exponendo ea quae Christi nativitatem spectant,
accurate agendum est.
QUAEST. XXXV-XXXVI.
DE

NATIVITATE

CHRISTI.

« Consequenter post Christi conceptionem, agendum est de
« eius nativitate ». Notandum autem quod sermo est de nativi­
tate in et ex utero. Porro nativitas in utero, etsi non re, ratione
tamen a conceptione distinguitur, quia conceptio significatur ut
actio qua mater capit apud se id quod generatur, nativitas vero
significatur ut processio qua genitus oritur a generante. Qua­
propter conceptio perficitur, quando primum exsistit homo in
utero matris. Non autem perficitur tunc nativitas, quia processio
a generante non completur nisi exeunte prole ab utero : quo
tantum tempore simpliciter et absolute dicimus hominem esse
natum. Si ergo nativitas adaequate spectata comprehendit con­
ceptionem, et addit aliquid aliud, (quamquam conceptionem non
includat formaliter ut conceptio est, sed in quantum est identice
origo seu processio viventis a vivente), recte S. Thomas in na­
tivitate Christi includit ipsa generationis eius initia, et in hac
quaestione divinam Beatae Mariae maternitatem principaliter
considerat. Hinc :

THESIS XLVI.
(Quaest. 35. Art. 1-5).

Beata Virgo, cum sit Mater Christi secundum temporalem eius nativitatem, Dei genitrix vere dicitur et est.
Imo in hoc nomine Deiparae, tota recapitulatur fides iricarnationis.

Videretur tamen impossibile esse ut Beata Virgo vere et
proprie sit mater Dei. In tantum enim Dei genitrix diceretur,
in quantum cooperata fuisset ad unionem naturae humanae
cum persona Filii Dei, cuius unionis ratione, hic homo Christus
est Deus. Sed nihil operata est Virgo ad unionem hypostaticam.
Ergo. etc.
Praeterea, maternitas et filiatio sunt correlativa. Si ergo
Beata Virgo vere esset mater Dei, Deus esset vere filius eius.
Sed hoc est impossibile, quia filiatio est realis quaedam relatio,
eademque personalis, quae quidem in persona divina respectu
creaturae esse omnino nequit.
Praeterea, docet S. Thomas art. 5 huius quaestionis, quod
in Filio Dei non sunt secundum rem filiationes duae, ergo pari
iure, nec duae nativitates. Non ergo est ipsi attribuenda nati­
vitas temporalis, secundum quam solam Beata Virgo vere dice­
retur Deipara.
Sed contra est, quod in capite anathematismorum contra
Nestorium quos Synodus III suscepit, sic habetur : « Si quis
« non confitetur Deum esse veraciter Emmanuel, et propterea,
« Dei genitricem sanctam Virginem, (peperit enim secundum car< nem, carnem factum Dei Verbum, secundum quod scriptum est,
« Verbum caro factum est), anathema sit ».
Et sane, omnis mulier quae vere aliquem genuit, illius ma­
ter vere dicitur et est. Atqui Beata Virgo vere genuit Deum,
prout tam Scripturae testimonio quam ratione theologica facile
evincitur. Et in Scriptura quidem, praeter Matthaei testimonium
de Virgine concipiente et pariente Emmanuelem, (quod est in-

terpretatum nobiscum Deus), occurrunt apud Lucam verba Gabrie­
lis archangeli : Quod nascetur ex te sanctum, vocabitur Filius Dei.
Hinc enim efficitur, Filium Dei esse qui nasciturus erat de Ma­
ria. Et quia omne nomen significans in concreto naturam ali­
quam, potest supponere pro qualibet hypostasi illius naturae :
si Maria genuit Filium Dei, genuit Deum. Quod rursus ratio
theologica evidenti discursu confirmat, distinctione prius facta
inter eum qui generatur, et id secundum quod generari dicitur.
Nam id secundum quod aliquis generatur, est natura illa in qua
assimilatur generanti. Sed is qui generatur, nonnisi suppositum
est, seu hic subsistens in tali natura, quia eius est fieri secun­
dum naturam aliquam, cuius est esse sive subsistere secundum
naturam hanc. Atqui manifestum est ex praemissis de conce­
ptione Christi, quod nullum aliud suppositum originatum est a
Virgine, praeter suppositum Verbi in natura humana. Ergo ite­
rum, ille qui de Maria nascebatur, divina erat hypostasis in
humanitate assumpta, et hinc ultro consequitur B. Virginem vere
et proprie dici Genitricem Dei.
Nunc, quod in nomine Deiparae tota recapituletur incarna­
tionis fides, luculenter ostendit Damascenus 1. 3 de fide orth.
c. 12, dicens: « Merito igitur et vere sanctam Mariam Deiparam
« appellamus. Hoc enim nomen totum incarnationis mysterium
« adstruit. Nam si Dei mater est quae genuit, profecto Deus est
« qui ex ipsa genitus est, profecto etiam homo. Nam qui fieri
« potuisset ut Deus qui ante saecula exstabat, ex muliere nasceeretur, nisi homo factus esset?... Quod si ille ipse qui ex mu« liere natus est, Deus est, unus procul dubio atque idem est,
« qui ex Deo Patre genitus est, quod ad divinam substantiam
« attinet, quique extremis temporibus secundum substantiam quae
< initium habuit, h. e. humanam, ex Virgine natus est. Hoc vero
« unam Domini nostri lesu personam, duasque naturas et duas
« generationes significat ».
Ad ium ergo neganda est maior argumenti, quia cooperatio
ad unionem naturae humanae cum persona Filii Dei non solum
non requirebatur, sed nihil omnino ad rationem divinae maternitatis conferre potuisset. Proprium enim munus matris, quod a

munere patris apprime distinguendum est, consistit pure et simpliciter in subminstrando materiam ex qua. Non ergo debuit
Beata Virgo aliquid active agere, praesertim circa id quod nequidem ingreditur rationem constitutivam naturae communica­
tae, cuiusmodi est unio hypostatica, sed solum debuit conferre
id quod conferunt aliae matres, suppeditando purissimos illos
sanguines ex quibus per virtutem omnipotentem Spiritus Sancti
formata est humanitas Christi : et non prius formata quam tracta
ad esse personale Verbi, imo formata ea ipsissima actione quae
in sui ratione involvebat unitionem ad Verbum. Hoc enim modo,
illud quod primo natum est in utero virgineo, ipse est Filius
Dei factus homo, et exinde consequitur Virginem esse veram ac
naturalem matrem eius p). Caeterum, ut veritas adhuc magis
elucescat, considera sequentem discursum ex Comp. theol. c. 222
desumptum : « Femina ex qua aliquis homo nascitur, mater il< lius dicitur, ex eo quod materiam ministravit humano conce« ptui. Unde Beata Virgo Maria quae materiam ministravit hu« mano conceptui Filii Dei, vera mater Filii Dei dicenda est.
« Non enim refert ad rationem matris, quacumque virtute mate« ria ab ipsa ministrata formetur.... Si quis autem dicere velit

4

t;

t- .·· ·

(‘) Obiectio proposita, quanto minoris roboris est si de matre Dei
sermo sit, tanto esset difficilior si de patre ageretur. Pater enim est
principium activum virtute sui seminis transformans materiam a matre
subministratam, usquedum inducatur ultima ad animae infusionem di­
spositio. In tantum igitur est parens hominis concepti, in quantum per
virtutem a se decisam inducit in foetu dispositiones exigitivas formatio­
nis hominis, et huius numero hominis. Sed impossibile est fingere dispo­
sitiones quae exigerent constitutionem humanitatis tractae ad esse per­
sonale Dei. Hinc suppositum divinum in natura assumpta non posset
esse terminus per se generationis prout generatio a viro est, sed solum
terminus per accidens, et praeter vim influxus qui in conceptione hu­
mana patri proprius est. Ex quo mihi persuadeo, non esse possibilem
paternitatem divinam in creatura, imo nec maternitatem praeter illam
quae virginalis sit: dum scilicet per obumbrantem virtutem Altissimi'
materia materno more suppeditata formatur, et in divina hypostasi ex­
sistentiam simul nanciscitur. Unde, si ex abundantia bonitatis suae Deus
ex hominibus nasci voluit, et non solum fieri homo, sed etiam homi­
nis filius, absoluta necessitate matrem virginem sibi debuit eligere.

< Beatam Virginem Dei matrem non debere dici, quia non est
«ex ea assumpta divinitas, sed caro sola, manifeste vocem suam
« ignorat. Non enim ex hoc aliqua dicitur alicuius mater, quia
«totum quod in ipso est, ex ea sumatur. Homo enim constat ex
« anima et corpore, magisque est homo id quod est, secundum
«animam. Anima autem nullius hominis a matre sumitur, sed a
« Deo immediate creatur. Sicut igitur cuiuslibet hominis mater
«aliqua femina dicitur, ex hoc quod ab ea corpus eius assumi« tur, ita Dei mater Beata Virgo Maria dici debet, si ex ea as« sumptum est corpus Dei. Oportet autem dicere quod sit cor« pus Dei, si assumitur in unitatem personae Filii Dei, qui est
«verus Deus. Confitentibus igitur humanam naturam esse as« sumptam a Filio Dei in unitatem personae, necesse est dicere
< quod Beata Virgo Maria sit mater Dei. Sed quia Nestorius ne« gabat unam personam esse Dei et hominis lesu Chrisi, ideo
« ex consequenti negabat Virginem Mariam esse Dei matrem ».
Ad 2um dicendum quod Deus est vere filius Virginis. Nunc
autem, quia filiatio est talis relatio quae non habet pro subiecto
nisi ipsum suppositum ; insuper, quia in Christo suppositum ae­
ternum non potest esse subiectum alicuius temporalis relationis,
necesse est ut filiatio qua Christus refertur ad matrem non sit
realis relatio, sed rationis tantum, sicut et caeterae quae dicun­
tur de Deo ad creaturas. Et tamen, sicut Deus realiter est do­
minus creaturae, ita et Deus incarnatus realiter filius Mariae est,
in quantum vere terminat relationem maternitatis quam Virgo
realiter habet ad ipsum p). Hinc in forma: Maternitas et filiatio
sunt correlativa, dist. Ita ut filiatio quae respondet maternitati,
sit relatio vel realis vel rationis tantum, cone. Semper relatio
realis, subdist. Si persona genita sit suppositum creatum quod per
nativitatem incipit esse simpliciter, conc. Si sit persona increata
quae incipit esse, non simpliciter, sed in natura assumpta, neg.
Ad 3ura denique dicendum quod non est paritas inter nati­
vitatem et filiationem. Non enim absurde dicitur corpus Christi
esse natum de Virgine, cum tamen nec corpus nec natura hu(!) Cf. S. Thom. Quodl. 9, a. 4.

losephns, Antiquit. 1. 14 et 15. Nec processu temporis extincta
odia, sed magis aucta ; unde facile explicantur quaecumque in
adventu magorum et post eorum discessum evangelica refert
historia. Statim enim vidit Herodes quale fermentum rebellionis
foret in populo annuntiatus puer, quem prodigiosae indicio stel­
lae ut proprium ludaeorum regem, id est, ut expectatum Mes­
siam, magi ab Oriente quaerebant,
Secundo, natus est Christus tempore census, cum exiisset
edictum a Caesare Augusto ut describeretur universus orbis

mana denominationem filii unquam suscipere possit. Revera na­
tivitas est apud nos in praedicamento passionis, et importat in
creatis quoddam fieri quod debet attribui personae ut rei subsistenti
quae fit, naturae vero ut formae secundum quam res illa fit. Qua­
propter attribuenda est Christo realis nativitas ratione tempora­
lis naturae quam accepit ex Maria. -Nunc autem filiatio est in
praedicamento relationis, et non attribuitur naturae, sed soli per­
sonae. Ideoque in mysterio incarnationis contingit ut ex reali na­
tivitate non resultet realis filiationis relatio, quia persona est
aeterna, et « quaecumque relationes temporales de aliquo ae« terno dicuntur, sunt relationes rationis, et non rei ». Recte
ergo S. Thomas negat esse in Christo realem relationem filiatio­
nis temporalis, et simul attribuit ei temporalem nativitatem, se­
cundum quam Beata Virgo est vera et naturalis mater eius.
DE CIRCUMSTANTIIS NATIVITATIS CHRISTI

(Quaest. 35, Art. 6-8).

Nativitatis Dominicae circumstantias exponit S. Thomas in ul­
timis huius quaestionis articulis, sed non vacat de iis longiori sermo­
ne disserere. Ideo haec pauca velut compendiose dicta nunc accipe.
Primo, natus est Christus in diebus Herodis regis a quibus
initium sumit cessatio sceptri in populo iudaico : illam cessatio­
nem dico, quam futuram praenuntiaverat lacob in memoranda
prophetia de adventu Messiae. Erat enim Herodes alienigena,
et hoc nomine a regno exclusus ipsa fundamentali lege in Deu­
teronomio his verbis expressa : « Cum ingressus fueris terram
< quam Dominus Deus tuus dabit tibi et dixeris : Constituam
«super me regem sicut habent omnes per circuitum nationes,
« eum constitues quem Dominus Deus tuus elegerit de numero
« fratrum tuorum. Non poteris alterius gentis hominem regem fa« cere, qui non sit frater tuus» f1). Insuper, vi et armis Roma­
norum per atrocissimas caedes, totaque natione invita ac penitus
repugnante, idem Herodes principatum fuerat adeptus, ut narrat
C) Deuteron. XVII. 14-15.

(') De hac descriptione universi orbis sub Augusto occurrit diffi­
cultas. Aiunt enim rationalistae ipsam esse imaginariam, vel si unquam
censita est ludaea a Quirino, descriptionem istam nonnisi post Chri­
stum natum fieri potuisse, cum natus sit lesus sub Herode I, et non
venerit Quirinus, in ludaeam nisi decem vel undecim post annis, Ar­
chelao Herodis filio in exsilium pulso, et ludaea tunc primum in pro­
vinciam Romanam conversa. Ergo iter Mariae et loseph in Bethleem
mera fabula est. Ergo lesus in Bethleem ludae non est natus, sed in­
venta fuit historia ut personae lesu accommodarentur prophetiae messianicae. — Sed contra est quod testatur Tacitus 1. 1 Annal, c. 1r,
Caesarem Augustum post pacem terra marique compositam, sollicitum
fuisse de condendo libello imperii in quo opes publicae continebantur:
< quantum civium sociorumque in armis, quot classes, regna, provin«ciae, tributa aut vectigalia, etc. >. Et quia hoc ipsum fieri nequaquam
potuit, nisi effecta prius descriptione imperii, constat Tacitum, (cui
etiam addendus est Suetonius, Octav. Aug., n. 48), apprime confirmare
narrationem Lucae. — Equidem Tertullianus censum attribuit, non Qui­
rino, sed Cneio Sentio Saturnino quem etiam, nascente Christo, ordi­
narium Syriae praesidem alia historiae monumenta attestantur. \rerum,
dum idem Tertullianus tanta securitate invocat auctoritatem archivo­
rum imperii ad ipsius evangelii Lucae confirmationem, signum evidens
est quod nec ipse, nec alius quispiam sui temporis, mendum aliquod
in hac re suspicabatur. Quaecumque igitur conciliationis ratio sit, cer­
tum aliunde est nullum esse dissidium. Porro, ex variis explicationibus
propositis, melior illa apparet quam sustinet Patrizi, de Evang. 1. 3,
Dissert. 17. Vide illum. — Alia etiam ab aliis probabiliter sustinetur,
dum illud Lucae : Αΰτη ή άπογραφή πρώτη εγένετο ήγεμόνεύοντος τής
Συρίας Κνρην.οο, non vertunt cum Vulgata ; Haec descriptio prima fa~
cta est a praeside Syriae Quirino, sed : Haec descriptio prior fuit Qui­
rino Syriae praeside, seu, ante illam quam operatus est Syriae praeses
Quirinus.

Hanc autem circumstantiam ordinasse videtur divina Providentia non tam eo fine ut Christus conceptus in Nazareth, in Be·
thleem iuxta Scripturas nasceretur, (nam istud multis aliis rnodis poterat procurari, neque ad hoc requirebatur tanta commo­
tio gentium), sed eo potius fine ut conficerentur tabulae nativi­
tatis eius, modo qui et nascentis maiestati et universalis Salva­
toris qualitati congrueret. Decebat enim eum quem universo orbi
Maria pariebat, referri in tabulis universi orbis, facta exinde
omnibus potestate ad Romana archivia accedendi ut genus illius,
ortusque locum et tempus ediscerent. Unde Justinus in secunda
sua apologia scribens ad Imperatorem Antoninum Pium, ad S.
P. Q. R. universum ait : « Vicus quidam est Bethleem in regio« ne Judaeorum, ubi natus est Christus Jesus, quemadmodum
t et ex descriptionibus census acti quae sub Cyrenio primo ve« stro in Judaea procuratore sunt confectae, intelligere potestis».
Et similiter Tertullianus refutans Marcionem qui ab evangelio
Lucae molestos semper Caesaris census volebat auferri, provocat
ad tabulas census prout suo adhuc tempore in publicis archiviis
servabantur, c De censu denique Augusti, inquit l. 4 c. Mare.
« c. 7, quem testem fidelissimum Dominicae nativitatis Romana
«archivia custodiunt». Et infra, c. 6: «Sed et census constat
« actos sub Augusto nunc in Judaeam per Sentium Saturninum,
« apud quos genus eius (Christi) inquirere potuissent ».
Tertio, natus est Christus in Bethleem Ephrata iuxta Michaeae prophetiam. « Salve Bethleem, domus panis, in qua natus
« est ille panis qui de caelo descendit. Salve Ephrata, regio uber« rima atque καρποφόρα, cuius fertilitas Deus est. De te quon« dam Michaeas vaticinatus est : Et tu Bethleem dormis Ephrata,
« non minima es in millibus luda. Jn te enim natus est princeps
« qui ante luciferum genitus est, cuius de Patre nativitas omnem
« excedit aetatem. Et tamdiu in te Davidici generis origo per« mansit donec virgo pareret, et reliquiae populi credentis in
«Christum converterentur ad filios Israel, et libere praedicarent:
« Vobis oportebat primum loqui verbum Dei, sed quoniam repuli« stis illud, ecce convertimur ad Gentes. Bene David iurabat, bene
< vota faciebat dicens : Si introiero in tabernaculum domus meae,

ascendero in lectum strati mei, si dedero somnum oculis meis,
« et palpebris meis dormitationem, et requiem temporibus meis, do< nec inveniam locum Domino, tabernaculum Deo lacob. Et statim
« quid desideraret exposuit, atque oculis prophetalibus, quem
« nos venisse iam credimus, ille venturum esse cernebat : Ecce
« audivimus illum in Ephrata, invenimus eum in campis sylvae.
« Unde loquitur confidenter : Introibimus in tabernaculum eius,
«adorabimus in loco ubi steterunt pedes eius* (1).
Quarto, Christus natus positus est in praesepio, hoc est in
ciborio animalium, ut mysterium Eucharistiae quo tota incarna­
tionis ratio consummatur, iam ex tunc esset praenuntiatum. Hinc
Theodorus Ancyranus, homilia Ephesi habita ipso natali die Sal­
vatoris nostri Jesu Christi : « Iste qui tunc magos ineffabili vir« tute ad pietatem traxit, idem laetam hanc festivitatem hodierno
« die constituit, non iam in praesepi positus, sed in hac salutari
« mensa propositus. Illud namque praesepe mater factum est
« huius mensae. Propterea in illo est positus, ut in ista edatur,
« et fidelibus fiat salutaris cibus. Sed illud praesepe quidem cla< ram hanc mensam designavit. Virgo autem choros istos virgi« num germinavit. Bethleemetici autem diversorii vilitas, clara
«haec templa extruxit ; et panni quibus tunc involutus est, facti
« sum praesentium resolutio peccatorum ».
Item, media nocte natus est Salvator, ut se verum lumen
in tenebris exortum ostenderet ad illuminandum eos qui sede­
bant in umbra mortis. Item, eo anni tempore quo dies iam bre­
viores effecti incipiunt incrementum accipere, utpote nobis auctor
exsistens crescendi in divinam lucem. Item, cum signo summae
paupertatis, ut viam contemptus mundi dedicaret, et vitae ini­
tium fini faceret conforme. Quem enim nascentem excepit stabu­
lum animalium, eumdem morientem crux sustinuit, et qui in pa­
triam praeelegerat vicum ignobilem, civitatem regiam voluit esse
ignominiosae mortis theatrum : < Per hoc, inquit S. Thomas (2),
«jz

(*) Verba Paulae ingredientis specum Salvatoris, apud Hierony­
mum epit. 108 ad Eustochium, n. 10.
(*) Hic, art. 7, ad ium.

«hominum gloriam confutavit, qui gloriantur de hoc quod ex
< civitatibus nobilibus originem ducunt, in quibus etiam praeci«pue volunt honorari. Christus autem e converso, in civitate
n ignobili nasci voluit, et in civitate nobili pati opprobrium ».
Sed et multa alia pie cogitanti ultro occurrent, quae nunc fe­
stinans ad alia, praetereo.
DE MANIFESTATIONE CHRISTI NATI.

(Quaest. 36)

Christi nativitas non debuit communiter omnibus manife­
stari, ut constat ex praemissis in quaest. 29, thes. 44. Conve­
nienter tamen fuit aliquibus paucis notificata, tum ut manifesta­
tio ista, postmodum in evangelio consignata, totius Ecclesiae eru­
ditioni deserviret ; tum etiam ut iam ab initio apud populum
Israel, imo et caeteras gentes, fama spargeretur ortus Salvatoris.
Mirabili autem divinae Sapientiae dispositione effectum est ut
signa tunc edita initiali obscuritati Christi minime officerent, dum
ipse Salvator, primum quidem in Aegyptum clam illatus, dein
ex Aegypto redux, usque ad trigesimum aetatis suae annum in
civitate Nazareth reipsa permansit omnino ignotus.
Sed cum in manifestatione Christi nati magna lateant
mysteria, primum omnium de ordine eius nonnulla sunt prae­
mittenda. Et tota quaestionis difficultas spectat tempus adventus
magorum, de quo valde disputant moderni interpretes (*),
(*) Plerique modernorum volunt nativitatem Christi fuisse hoc or­
dine manifestatam : primo pastoribus, secundo Simeoni et Annae, ulti­
mo Magis, quos dicunt advenisse duobus circiter annis a nativitate. Sed
contra hanc opinionem, praeter locutionem iMatthaei : Cum natus esset
lesus in Bethleem Hilda, ecce magi, etc. (quae locutio breve intervallum
significare videtur), militat quam maxime id quod habet Lucas referens
praesentationem in templo : Et ut perfecerunt omnia secundum legem Do­
mini, reversi sunt in civitatem suam Nazareth, etc. Nam si magi post
biennium, adhuc invenissent puerum in Bethleem, oporteret dicere
reversionem illam non fuisse reversionem ad manendum, sed solum ad
quaerendam suppellectilem : ex hoc scilicet quod aestimavissent paren­
tes Christi voluntatem Dei esse ut ibi adolesceret et educaretur puer,

Dico autem magos advenisse ante quadragesimum a nativi­
tate diem, ita ut primo pastoribus, dein magis, postremo Simeoni
et Annae manifestatus sit lesus. Cuius assertionis solida ratio
esse videtur, quia magi in Bethleem puerum invenerunt; necesse

ubi speciali consilio divinae providentiae fuerat natus. At hypothesis ista
non salvat nativam vim verborum evangelii, et praeterea innaturalem
statuit consequentiam eventuum, pro qua nulla verosimilis ratio assignatur.
In primis non salvat nativam vim verborum evangelii. Sive enim
consideres quid importet reversio in propria simpliciter et sine addito
dicta, sive praesertim attendas quod apud Lucam reversio in Nazareth,
connectitur cum relata consuetudine parentum Christi eundi per singulos
annos a Nazareth in lerusalem in die solemni Paschae, intelliges profecto
nequaquam ibi sermonem esse de reversione transitoria, facta animo
quaerendi supellectilem ut deinceps in Bethleem sedes figeretur.
Insuper ponit innaturalem eventuum consequentiam. Quaeritur enim
undenam parentes Christi opinionem trahere potuerint, voluntatem Dei
esse ut puer adolesceret potius in Bethleem ubi fuerat natus, quam in
Nazareth ubi conceptus. Quaeritur praesertim quomodo consilium ma­
nendi in Bethleem, nonnisi post Christi nativitatem eis advenerit. Nam
quando ad Caesaris edictum primo profecti sunt, certissime sciebant
Christum nasciturum esse in Bethleem, tum propter notissimam pro­
phetiam Michaeae (Cf. Ioan. VII-42), tum quia tempus Mariae adve­
nerat. Si ergo putassent esse in voluntate Dei ut adolesceret puer in
loco nativitatis suae, certo certius tulissent secum omnia quibus indi­
gebant, nec opus fuisset reversione illa quam fingunt adversarii.
Sed nec solida videtur ratio deducta ab eo quod dicit Matthaeus
de loseph redeunte ex Aegypto : Audiens autem quod Archelaus regna­
ret in ludaea pro Herode patre tuo, timuit illo ire, et admonitus in som­
nis secessit in partes Galilaeae, etc. Nam revera, post omnes eventus
improvisos qui praesentationem in templo consecuti fuerant, postquam
praesertim iussus fuerat loseph redire in terram Israel quae per excel­
lentiam erat ludaea proprie dicta, potuit utique· suboriri opinio quod
in ludaea sedes esset figenda. Sed ante fugam et repetitas angeli jus­
siones non apparet verosimilis ratio quare consilium inierint habitandi
in Bethleem, relicta sua civitate Nazareth. De quo vide Augustinum
1. 2 de cons, evang. cap. 9.
Denique, loco omnium rationum esse potest vel solum computum
historiae quoad mortem Herodis, quam communiter ponunt, ne exce­
ptis quidem adversariis, non duobus annis, sed omnino sex mensibus
post nativitatem Christi.

igitur est ipsos ante praesentationem in templo advenisse, cum
testetur Lucas, Mariam et loseph reversos esse in Galileam statim
ut perfecerunt omnia secundum legent Domini. Ne tamen in con­
ciliando Luca cum Matthaeo difficultatem patiaris, prae oculis
habe regulam Augustini, 1. 2 de cons. ev. n. 16 : «Sic unum« quemque evangelistam, contexere narrationem suam ut tam·
« quam nihil praetermittentis series digesta videatur; tacitis enim
« quae non vult dicere, sic ea quae vult dicere, illis quae dice« bat adiungit, ut ipsa continuo sequi videantur. Sed cum alter
« ea dicit quae alter tacuit, diligenter ordo consideratus indicat
« locum ubi ea potuerit, a quo praetermissa sunt, transilire, ut
«ea quae dicere intenderat, ita superioribus copularet, tamquam
« ipsa nullis interpositis sequerentur». Atqui ordo diligenter con­
sideratus videtur his capitibus comprehendi. Primo venit mani­
festatio nativitatis ad pastores ; secundo circumcisio ; tertio ad­
ventus magorum ; quarto praesentatio in templo; quinto reditus
parentum Christi in Galilaeam ; sexto, dum in itinere seu actu
redeundi essent, apparitio angeli et fuga in Aegyptum; septimo
reditus de Aegypto, et adventus in civitatem Nazareth ubi et
manserunt. Quoniam autem Lucas omittit omnia quae de Chri­
sti infantia a Matthaeo fuerant sufficienter enarrata, silet de iis
quae acciderunt in ipso actu redeundi in Galilaeam, et coniungens profectionem e lerusalem cum adventu in Nazareth, (tametsi
inter duos hosce terminos, propter improvisam angeli iussionem
et fugam in Aegyptum notabilis mora temporis intercesserit),
dicit: «Et ut perfecerunt omnia secundum legem Domini, reversi
« sunt in Galilaeam in civitatem suam Nazareth. Puer autem
« crescebat et confortabatur », etc.
Opponet forsitan quispiam : Si Maria et loseph iam erant in
actu redeundi Nazareth, quid causae fuit cur in Aegyptum fugere
debuerint, cum satis esset puerum extra fines Bethleem inveniri,
ut e manibus Herodis eriperetur? Respondeo negando omnino
assumptum, nam etsi postea in solos pueros Bethleem omnem
furorem suum Herodes exseruerit, non inde sequitur Nazareth
ipsi Christo tutum fuisse refugium. Si enim totius seriem histo­
riae diligenter attendas, videbis Herodem procurasse ut magi in

Bethleem clam pervenirent (’), sine testibus et sociis, imo tempore noctis prout reapparitio etiam stellae suadere videtur ; clanculum enim natum puerum volebat extinguere. Dum autem fru­
stra magorum reditum expectaret, ecce rumor mirabilium quae
ipso die praesentationis acciderant (2), auxit suspiciones tyranni,
nec ipsum amplius dubitare sivit quin a magis fuisset illusus.
Ideo omnem primo adhibuit curam ut ex variis indiciis hinc et
inde acceptis, puerum lesum in particulari detegeret. Sed ut vi­
dit omnia tentamina esse infructuosa, tandem cogitavit interfi­
cere pueros Bethleem et omnium finium eius, eo quod illae par­
tes erant ubi probabilius reputabat adesse eum quem quaerebat
ad necem. Quod si iussit occidi a bimatzi et infra, ratio fuit quia
ut Chrysostomus dicit, Horn. 7 in Matth., «conveniens in eum« dem tyrannum pavor et furor pro abundantia cautionis et li< centia persecutionis maius etiam tempus inclusit, ne quis pro-

(*) Clanculum, inquam, pervenirent, prout non obscure innuit Mat­
thaeus II-7. Atque hinc, ut opinor, praecipua quaedam clavis totius hi­
storiae sumenda est. Nam alias, difficulter intelligeretur quomodo magi
post commotionem totius urbis lerusalem potuerint ire in Bethleem, et
alia via reverti in regionem suam, quin ullus sciret quid rei circa ipsos
actum esset, praesertim cum Bethleem a Hierosolyma vix duarum hora­
rum itinere distaret. Sed ordinavit divina providentia ad suum finem
ipsum medium quod excogitaverat Herodes ad perdendum puerum. Ipse
enim Herodes, sicut ratio politica suadebat, suos ministros in aciem in­
struxit ne moveret quisquam pedem aut manum in tota lerusalem, procuravitque ut per amica silentia noctis pergerent magi in Bethleem.
Unde etiam, unius noctis spatio contingere potuit magorum adventus,
adoratio, et discessus, quin attentio Bethleemitarum excitaretur, prae­
sertim si, ut dicendum videtur, adhuc erat Christus in spelunca deserta
in qua et natus est.
(’) « Et venit (Simeon) in spiritu in templum. Et cum inducerent
«puerum lesum parentes eius ut facerent secundum consuetudinem
«legis pro eo, et ipse accepit eum in ulnas suas, et benedixit Deum
« et dixit : Nunc dimittis.... Et erat Anna prophetissa, filia Phanuel,
<de tribu Aser, et haec ipsa hora superveniens confitebatur Domino,
« et loquebatur de illo omnibus qui expectabant redemptionem Israel »
Luc. II, 27:38.

« fecto eius aetatis, et forte is potissimum propter quem alii in« terimebantur, effugeret·» (*).
Sic igitur declarato ordine quo manifestata est nativitas
Saltatoris, dicendum nunc est ordinem illum fuisse figuraient
atque propheticum. Significavit enim ordinem vocationis hominum
ad fidem, quam apostolus Rom. XI, ostendit primo pervenientem
ad electionem ludaeorum, postea ad plenitudinem gentium, ultimo
(hoc est in fine mundi) ad plenitudinem populi Israel.
Et vere, primam evangelii lucem receperunt apostoli, disci­
puli, et primitiva illa ecclesia Hierosolymitana de qua Lucas,
Act. II-IV. Erant autem omnes de gente prophetarum, cives san­
ctorum. domestici Dei, ac per hoc, quasi vicini fidei Christi. Hos
profecto figuratos agnoscimus in persona pastorum, qui ante
caeteros omnes ad Christum nascentem de vicinis locis vocati
sunt, dum essent « in regione eadem vigilantes et custodientes
«vigilias noctis super gregem suum».
Sed postquam ludaei sese maxima ex parte indignos judi­
caverunt aeternae vitae, apostoli (Act. XIII-46) conversi sunt ad
Gentes, quae Christi fidem post Hebraeorum primitias recepe­
runt. Erant autem gentiles alienati a conversatione Israel et ho­
spites testamentorum, promissionis spem non habentes, et sine Deo
in hoc mundo, ut dicitur Eph. II-2 ; unde et a longe veniebant.
Bene ergo in adventu magorum quos de remotis terris stella du­
cebat ad Christum, praefigurabatur Gentium conversio cum omni­
bus circumstantiis eius. Imo prophetice signabatur quid tandem
connexionis futurum esset secundum arcana providentiae consi­
lia, inter paganorum vocationem et permissionem casus plerorumque ludaeorum. « Nam etiam atque etiam, ait Augustinus,
(‘) Adde quod terminus a quo supputationis Herodis fuit tempus
apparitionis stellae. Et non est credendum stellam solum apparuisse
ipso die nativitatis Christi, sed potius eo tempore quo ipsam apparere
necesse fuit, ut moram haberent magi cogitandi, reflectendi supra cae­
leste indicium, maturandi consilium, committendi se itineri, et tandem
adveniendi post paucos a nativitate dies. Dato ergo quod ab appari­
tione stellae iam duo anni transiissent, adhuc minime sequeretur a tanto
tempore natum fuisse Christum.

<serm. 201, n. 3, considerare delectat, quemadmodum magis
«quarentibus ubi Christus nesceretur, ludaei responderunt in
« Bethleem ludae, nec tamen ad eum venerunt ipsi... Ad hoc au« tem sunt interrogati ludaei, ut demonstraretur eos non ad suam,
«sed ad Gentium salutem et agnitionem testimonia divina por« tare. Propter hoc enim illa gens regno suo pulsa est et di« spersa per terras, ut eius fidei cuius inimici sunt, ubique te« stes fieri cogerentur. Perdito quippe templo, sacrificio, sacer« dotio, ipsoque regno, nomen genusque custodiunt, ne permixti
« gentibus sine discretione dispereant, et testimonium veritatis
«amittant, velut Cain accipiente signum ut eum nullus occidat,
« qui fratrem iustum invidus et superbus occidit... In eis quippe
« inimicis fidei Christianae demonstratur Gentibus quomodo firophe« tatus est Christus, ne forte cum vidissent tanta manifestatione
<l impleri prophetias, putarent easdem Scripturas a Christianis esse
« confictas, cum de Christo praedicta recitarentur, quae completa
« cernuntur. Proferuntur ergo codices a ludacis, atque ita Deus
«.demonstrat nobis in inimicis nostris». Unde et remanserunt
ludaei relate ad nos, id quod fuerunt respectu magorum. Facti
sunt tamquam lapides ad milliaria, viatoribus ambulantibus ali­
quid ostendentes, sed ipsi stolidi atque immobiles consistentes.
Verum apostolus non vult nos ignorare mysterium hoc,
quia in fine mundi omnis Israel salvus fiet (*). Populus enim iste
semper est Deo charissimus propter patres (2), et vere respon­
sum accepit a Spiritu Sancto in persona maiorum suorum, non
visurum se mortem nisi prius videret Christum Domini. Tertia
igitur manifestatio nativitatis Christi, quae facta est ad senem
Simeonem, prophetica fuit figura eius quod instante iam iudicio
complebitur. Tunc Israel senio confectus veniet in Spiritu in tem­
plum, hoc est in veram Ecclesiam, et ablato velamine quod erat
super cor eius, tamdiu expectatam suscipiet consolationem, ac
dicet : Nunc dimittis servum tuum, Domine, secundum verbum
tuum in pace, quia viderunt oculi mei Salutare tuum, quod para(*) Rom. XI, 25-32.
(·) Ibid., vers. 28.
De Verbo Incarnato

sii.... lumen ad revelationem Gentium, et gloriam plebis tuae
Israel.
Recte ergo S. Thomas, art. 6 huius quaestionis, ait : « Per
« pastores significantur apostoli et alii credentes ex ludaeis, qui« bus primo manifestata est fides Christi. Secundo autem fides
« Christi pervenit ad plenitudinem gentium, quae est praefigu« rata per magos. Tertio autem perveniet ad plenitudinem ludaeo« rum, quae est praefigurata per iustos; unde et in templo lu« daeorum est eis Christus manifestatus ».

etiam remedium simul et nota originalis peccati in quo homo
concipitur. Conveniebat ergo ut qui nos salvare venerat susci­
piendo in se peccata nostra, externum etiam characterem ac veluti cauterium peccatoris nascendo reciperet, iuxta illud Is. LIII-6:
Posuit Dominus in eo iniquitatem omnium nostrum. Unde Ber­
nardus, Serm. 3 de circum. Dom. n. 3: «Ipsa ergo die (nativi< tatis) minoratus est paulo minus ab angelis, et habitu inventus
«ut homo; hodie vero mirabilius aliquid audio. Iam minoratus
« est multo minus ab angelis, qui non solum formam hominis,
« sed formam habet peccatoris, et infigitur velut quodam cauterio
«latronis. Quid est enim circumcisio nisi peccati indicium?» etc.
Denique attendebatur in circumcisione figura incorruption is
quam nobis attulit Christus, quaeque inchoatur in praesenti per
repressionem concupiscentiae, et consummatur in futuro per
beatam immortalitatem. Hinc considerat apostolus Rom. II-19.
eos qui in abscondito ludaei sunt, corde scilicet et spiritu cir­
cumcisi, quorum omnium constat Christum esse ducem et exemplar.
De oblatione in templo adhuc manifestior est ratio. Lex
quam sic refert Lucas : Quia omne masculinum adaperiens vulvam,
sanctum Domino vocabitur, continetur in Exod. XIII-2, et Numer.
XVIII, 15-17. In qua quidem lege tria ad rem notanda occurrunt.
Primo, verbis legis illi soli ad litteram comprehendebantur, qui
nascuntur modo ordinario : Omne masculinum, inquit, adaperiens
vulvam. Secundo, in hoc quod dicitur sanctum Domino vocabitur,
intelligi debet segregatio et destinatio ad immolationem Quo
sensu dixit postea Christus, Ioan. XVII-19 : Pro eis ego sancti­
fico meipsum, id est, hostiam me offero. Quo etiam sensu, legitur
lerem. XII-13 : Congrega eos quasi gregem ad victimam, et san­
ctifica eos in die occisionis. Tertio denique, omnia primogenita
mascula distinguebantur in munda et immunda. Immunda, inter
quae recensenbantur et homines, debebant pretio argenti redimi ;
munda vero, eaque sola, irrevocabiliter devovebantur ad sacri­
ficium, ut habetur Num. XVIII, 15-17.
Quae si diligenter consideres, videbis ibi annuntiatam sub­
stitutionem in ara crucis futuram, innocentis pro reis ; sancti,
impolluti, segregati a peccatoribus, pro immundis et pollutis

DE LEGALIBUS CIRCA PUERUM IESUM SERVATIS.

Deinde considerandum est de circumcisione Christi. Et quia
circumcisio est quaedam professio legis observandae (Galat. V. 3),
simul quaerendum est de aliis legalibus circa puerum lesum
observatis.
THESIS XL VIL
Conveniens fuit ut Christus circumcideretur, et qua­
dragesimo die in templo secundum consuetudinem legis
praesentaretur.

I

Oportuit Christum circumcidi, quia ipse debuit secundum
ritum mosaicum in mundo conversari. Primo propter exemplum,
ut scilicet auctor esset hominibus observandi legem quae, novo
testamento per mortem cnicis nondum initiato, adhuc ludaeos
obligabat. Secundo, ut vetus testamentum approbaret, et factis
ipsis ostenderet se non venisse solvere antiquam religionem,
sed adimplere. Tertio, ut figurativas observantias suscipiendo,
illas in seipso terminaret, ostendens quod ad seipsum erant or­
dinatae. Quarto, ut homines a servitute legis liberaret, secundum
illud ad Gal. IV 4: Misit Deus Filium suum... factum sub lege,
ut eos qui sub lege erant redimeret.
Accedit quod circumcisio erat non solum protestatio fidei
in Christum redemptorem de semine Abrahae nasciturum, verum

dicente apostolo: Eum qui non noverat peccatum, pro nobis pec­
catum (i. e. hostiam pro peccato) Deus fecit. Unus enim inter
cunctos fuit de facto sanctus Domino, seu in verum ac proprium
sacrificium oblatus; ille scilicet qui ingrediens mundum dicit:
Hostiam et oblationem noluisti, tunc dixi, ecce venio. Et ille unus
inter omnes primogenitos Israel, utpote natus sine apertura vul­
vae, a communi huius sanctificationis obligatione eximebatur.
Unde ipsum lex singulariter respiciebat, et singulariter etiam
excipiebat ; singulariter excipiebat a debito, singulariter respi­
ciebat in facto. Necessario igitur oblatus est in templo puer, ut
secundum legem sanctificaretur Domino, id est, ad mortem sa­
cram devoveretur; devoveretur, inquam, non sicut alii quadam
fictione iuris, sed omnino in rei veritate, sicut animal mundum
quod Numer. XVIII-17, manebat ad aras destinatum.
Demum, circa purificationem Beatae Mariae similiter dicen­
dum quod dispositio Levitici (XII-2), Virginem non attingebat.
Merito tamem legalem observantiam implevit, tum quia in foro
externo inter alias puerperas censebatur, tum quia, Christo ex­
sistente sub lege, non oportuit matrem se a legis iugo subtrahere.
QUAEST. XXXVIII-XXXIX.

Ultimo considerandum est de baptismo in Iordane, in quo
initiatum est publicum Christi ministerium.
Baptismus loannis fuit quaedam professio poenitentiae prae­
paratoria ad spirituale regnum Messiae, cuius revelatio iam in­
stabat. Convenienter autem Christus ipse hunc baptismum su­
scipere voluit, ut qui caeteris, non verbo solum, sed et exemplo
anteibat, regnum coelorum iamiam praedicaturus, exteriorem
eius et communem initiationem non recusaret.
Sed bene etiam ex tunc toti populo incepit manifestari tam­
quam ipse Messias cuius regnum expectabatur, cum « lesu bapti« zato et orante, apertum est coelum, et descendit Spiritus Sanctus
«corporali specie sicut columba in ipsum, et vox de coelo facta
«est: Tu es Filius meus dilectus, in te complacui mihi

Insuper dicendum quod in baptismo Christi dedicatum est et
praefiguratum baptisma Novae Legis. Ex contactu enim sanctissi­
mae carnis fuit deputata aqua ad usum spiritualis regenerationis.
Praeterea manifestata est tota Trinitas in cuius nomine baptiza­
mur: Pater in voce, Filius in homine, Spiritus Sanctus in columba.
Ultimo apparuit effectus sacramenti in aperitione coeli et descensu
Spiritus Sancti, ut late explicat S. Thomas, q. 38, art. 5 et 6.
Nota demum analogiam huius mysterii cum transfiguratione.
Nam sicut in baptismo ubi declaratum est mysterium primae re­
generationis, ostensa est operatio totius Trinitatis, pariter etiam
ostensa est in transfiguratione quae est sacramentum secundae
regenerationis. Sed Spiritus Sanctus tunc in nube clara apparuit,
hic autem in columba ; quia sicut in baptismo dat innocentiam
quae per simplicitatem columbae designatur, ita in resurrectione
dabit electis suis claritatem gloriae et refrigerium ab omni malo,
quae designantur in nube lucida.
Hactenus de ingressu Christi in mundum, secundum
quod de Matre Virgine incarnatum est Dei Verbum, et ad nos
venit plenum gratiae et veritatis. In quo animadvertes, cum
quanta simplicitate, quanta decentia, quanto demum decoro, pro­
ponatur in evangelio Filius Dei descendens in terras, factus
homo ; et hinc accipies signum credibilitatis pro doctrina fidei
circa hoc mysterium. Proponere enim decenter et verosimiliter
ipsum verum Deum de coelis descendentem, de homine nascen­
tem, inter homines adolescentem, conversantem ac viventem
(idque non in abstracto theoriae, verum sub historiae coloribus),
omnem humanae fictionis possibilitatem transcendebat. Quid enim
in hoc genere valeat imaginatio popularis et fictio humana, satis
ostendunt fabulae veteres de diis et deabus, ostendunt adhuc
multo evidentius evangelia apocrypha, quorum auctores, etsi non
illitterati, etsi habentes in evangeliis veris praeexsistens exem­
plar, in iis tamen quae addiderunt de suo, non potuerunt non
continuo impingere in scopulum puerilitatis et manifestae inde­
centiae. Impossibile igitur est ut historia evangelica, Matth. I-1I,
et Luc. I-II, fuerit inventa humanitus ; impossibile est ut obie­
ctum eius non sit verus Deus vere factus homo.

DE

CAPUT SECUNDUM
Quaest. XL-XLV.

DE HIS QUAE PERTINENT AD PROGRESSUM VITAE CHRISTI
IN HOC MUNDO.

Consequenter agendum est de his quae per Deum incarna­
tum acta sunt, ab eius baptismo in Iordane usque ad passionem
in cruce : quo quidem temporis spatio concluditur publicum mi­
nisterium Christi apud populum Judaeorum. Considerat autem
S. Thomas, primo quidem modum conversationis Filii Dei inter
homines (Quaest. 40) ; secundo, tentationem eius in deserto
(Quaest. 41) ; tertio, praedicationem (Quaest. 42) ; ultimo mira­
cula, tam in generali quam in particulari (Qq. 43-45).
QUAEST. XL-XLII.
DE CONVERSATIONE, TENTATIONE, ET DOCTRINA CHRISTI.

§ I·

Quoad modum conversationis generaliter observa, Christum
non solitariam, sed socialem vitam agere debuisse, prout exi­
gebat incarnationis finis et ratio. Hinc, in iis quae per se sunt
ad perfectionem indifferentia, oportuit ipsum communi modo se
habere, cum sit convenientissimum ut is qui cum aliquibus con­
versatur, sese eis in usu vivendi conformet, iuxta illud apostoli :
Omnibus omnia factus sum, ut omnes lucrifacerem.
Nec est in praesenti praetereunda differentia Christum inter
et praecursorem, quam ipse Christus, Matth. XI-18, signat di­
cens : Venit loannes neque manducans neque bibens, et dicunt :
« daemonium habet. Venit Filius hominis manducans ei bibens, et
edicunt: ecce homo vorax et potator vini». Huius porro differen­
tiae in exteriori genere vitae triplex potissimum ratio fuit.
Prima, quia loanni fuerat divinitus demandatum munus pa-

randi Christo viam, et digito demonstrandi eum, «quem scripsit
« Moyses in Lege, et Prophetae » i1). Quapropter non debuit ipse
loannes computari inter discipulos Christi, nec eumdem ac Chri­
stus, servare tenorem vitae. Sed contra, oportuit ipsum habere
proprios discipulos, propriamque veluti disciplinam, ut posset
aemulus credi, ac per hoc, testimonio eius tamquam evidenter
depurato ab omni motivo proprii interesse, maior accederet au­
ctoritas. «Quanta dicit de Christo, inquit Augustinus, serm. 293,
« n, 6, quam praeclara! quam excelsa 1 quam digna! si tamen de
« illo aliquid ab aliquo digne dicitur. Et tamen non ambulat inter
« discipulos Domini, non eum secutus est, ut Petrus, ut Andreas,
« ut caeteri. Sed discipulos sibi ipse etiam congregavit, et con« stituto hic licet Domino cum discipulis suis, habebat discipulos
«et loannes... Hoc erat procul dubio necessarium praecursori
« fideli, ab eo Christum praedicari, qui posset aemulus credi...
« Intende hoc ipsum. Perhibebant Domino testimonium, verbi
« gratia, Petrus, Andreas, loannes et caeteri, cum diceretur eis :
« laudatis quem sequimini, praedicatis cui adhaeretis. Veniat lu« cerna confundens inimicos, colligat discipulos. Habet Christus,
« habet et loannes. Baptizat Christus, baptizat et loannes ; et
« venitur ad loannem, et dicitur ei : Ille cui testimonium perhibuisti,
« ecce baptizat, et omnes veniunt ad ezim, ut quasi aemulus invi« diae de Christo aliquid mali loqueretur. Sed ibi lucerna ardet
« tutius. . Iam, inquit, dixi vobis quia ego ?ion sum Christus. Tunc
« illi credentes Christum admirabantur, tunc vero inimici confun« debantur, quando quodammodo compellebatur praedicare qui
« credi poterat invidere ». Cum autem ad hunc ipsum scopum
maxime conferret diversum exterioris conversationis genus,
bene elucet in loanne summa vitae austeritas, opposita com­
muni vivendi modo quo Christus utebatur.
Praeterea, loannes signumfecit nullum, ut dicitur Ioan. X-41 :
et recte quidem, quia nusquam sigillum principis committitur ei
qui non est minister eius. Sed miraculum erat proprium sigillum
Christi, extra cuius curiam in foro externo propter rationes iam
(*) Ioan. I-45.

dictas loannes versabatur. Necesse igitur fuit ut opinionem populorum suo muneri necessariam sibi conciliaret solo miraculo
poenitentiae. Ideo erat in desertis usque in diem ostensionis suae
ad Israel
vestitus pilis cameli, et zona pellicea circa lumbos
eius, et locustas et mei sylvestre edebat (2). Ex deserto autem ve­
niens in omnem regionem lordanis, apparuit coram omnibus in
spiritu et virtute Eliae. Unde postea, interrogante Christo an
baptismus loannis de coelo esset, an ex hominibus : Scribae co­
gitabant intra se dicentes : Quia si dixerimus, de coelo, dicet:
quare ergo non credidistis illi? Si autem dixerimus, ex hominibus,
plebs universa lapidabit nos ; certi sunt enim loannem prophetam
esse (3).
Denique non erat loannes exemplar humano generi, omnibusque ac singulis hominum categoriis propositum. Sed Christus
qui reliquit nobis exemplum ut sequamur vestigia eius, debuit
in exteriori genere vitae eiusmodi temperamentum adhibere,
quod omnibus conveniret. Quanquam anachoreticae etiam auste­
ritatis regulam ipsemet ostenderit, quando fuit « in deserto qua
« draginta diebus et quadraginta noctibus, et tentabatur a Sa« tana, eratque cum bestiis, et angeli ministrabant ei » (4).

§
Quoad tentationem in deserto, dicendum quod ex parte Christi
permittentis se tentari, ordinata fuit ad salutem exemplumque
nostrum; ex parte vero daemonis tentantis facta est experimenti
gratia. Cum enim Satanas de Christi divinitate suspicionem ha­
beret quam maximam, praesertim postquam cognovit ea quae
ad ripas lordanis, baptizato Domino, acciderant), rem voluit ex­
plorare, ut si quacumque ratione Christum suis suggestionibus
consentientem inveniret, certitudinem hinc acquireret, nihil fuisse
quod timuerat.
(*) Luc. I-80.
(*) Marc. I-7.
(·) Luc. KX-5(*) Marc. Ι-13.

Servavit autem tentandi ordinem quem alias observare so­
let, a levioribus ad graviora procedens. Nam primo tentavit
Christum de eo quod appetunt et spirituales viri, scilicet de su­
stentatione corporalis naturae per cibum : non quod uti neces­
sariis ad alimentationem corporis sit peccatum, sed quia ex de­
siderio huius sustentationis inordinate miraculum attentare, utique
peccatum reputatur. Secundo processit ad id in quo spirituales
viri quandoque deficiunt, dum aliqua ad vanam gloriam operan­
tur: Si Filius Dei es, inquit, mitte te deorsum. Denique, cum
adhuc dubitaret qua de causa suis suggestionibus resisteret Chri­
stus, an forte ex impotentia faciendi, vel etiam ex contemptu
tam inutilium operum, perduxit tentationem ad summum ; «Osten« dit illi omnia regna orbis terrae in momento temporis, et ait
«illi: tibi dabo potestatem hanc universam et gloriam illorum,
« quia mihi tradita sunt, et cui volo do illa : tu ergo si adora­
beris coram me, erunt tua omnia». Quibus in verbis totus
daemon continetur : vanus, mendax, histrio, blaterator, et prin­
ceps superbiae.
Et consummata omni tentatione, diabolus recessit ab illo,
usque ad tempus.
§ 3Circa doctrinam Christi, quod ad praesentem consideratio­
nem attinet, solum occurrit declarandus ordo quem Dominus in
vita sua constanter observavit, solis ludaeis praedicando, iuxta
illud Matth. XV-24: Non sum missus nisi ad oves quae perierunt
domus Israel, et infra, X-5, quando apostoli recens electi per
castella Galilaeae mittebantur: In viam gentium, inquit, ne abie­
ritis, et in civitates Samaritanorum ne intraveritis, sed potius ite
ad oves quae perierunt domus Israel. Quod igitur conveniens
fuerit praedicationem Christi, tam per ipsum quam per apostolos,
a principio solis ludaeis exhiberi, duabus potissimum rationibus
ostendit S. Thomas, Quaest. 42, a. 1, in corpore.
Prima est quia oportebat ut Christus ostenderet impleri per
suum adventum promissiones antiquitus factas ludaeis, non au­
tem Gentilibus. Unde apostolus dicit ad Rom. XV-8 : Dico Chri-

stum /esum ministrum fuisse circumcisionis, id est, apostolum et
praedicatorem ludaeorum, propter veritatem Dei ad confirmandas
Promissiones patrum. Alia item ratio fuit, quia quae a Deo sunt,
ordinata sunt. Hoc autem debitus ordo exigebat, ut ludaeis qui
Deo erant propinquiores per fidem et veram religionem, prius
doctrina Christi proponeretur, ac per eos deinde transmitteretur
ad Gentes, « sicut etiam in coelesti hierarchia per superiores
« angelos ad inferiores divinae illuminationes deveniunt». Unde
dicitur Isai. LXVI-19: Mittam ex eis qui salvati fuerint, scilicet
ex ludaeis, ad gentes, et annuntiabunt gloriam meam gentibus.
Hinc etiam post adventum Spiritus Sancti commissa est Petro
tamquam apostolorum principi, specialis cura perducendi ludaeos
ad fidem: Creditum est mihi, inquit Paulus ad Gal. II-7, evangelism
praeputii, sicut et Petro circumcisionis ; qui enim operatus est
Petro in apostolatum circumcisionis, operatus est et mihiinter gentes.
Cave ergo ne sis exaggeratus antisemita. Contradiceres enim
apostolo, cum ludaeos vocat bonam arborem cui nos Gentiles
tamquam oleaster inserti sumus, socii effecti radicis ac pingue­
dinis olivae. Quod si nunc naturales rami a trunco excisi iacent,
rursus suae olivae inserentur. «Sine poenitentia enim sunt dona
« et vocatio Dei. Sicut enim aliquando et vos non credidistis
« Deo, nunc autem misericordiam consecuti estis propter incre< dulitatem illorum : ita et isti nunc non crediderunt in vestram
< misericordiam, ut et ipsi misericordiam consequantur... O alti« tudo divirtiarum sapientiae et scientiae Dei ! Quam incompre« hensibilia sunt iudicia eius, et investigabiles viae eius.1».
Et de modo conversationis, de tentatione, de doctrina Christi,
hactenus. Sequitur consideratio de miraculis eius.

QUAEST. XLIII-XLV.
DE MIRACULIS CHRISTI.

« Deinde considerandum est de miraculis a Christo factis.
< Et primo in generali, secundo in speciali de singulis miracu« lorum generibus, tertio in particulari de transfiguratione ipsius*.

Miracula ista facta sunt a Christo circa omne genus creaturarum. Circa spirituales substantias seu daemones quos un­
dique, praeludens exorcismo orbis, verbo et imperio fugabat.
Circa homines in anima et corpore, vel convertendo corda, vel
suscitando mortuos, vel sanando omnem languorem in populo.
Denique circa res irrationales, sicut cum ventis imperavit et
mari, panes multiplicavit, arborem infructuosam arefecit, etc.
Visum est autem totam disputationem reducere ad terminos arculi quarti Quaest. 43 : Utrum miracula per Christum facta
sufficienter eius divinitatem ostenderint, adaptando quae dicen­
da sunt ad praesentem statum controversiae cum coaevis fidei
inimicis.

Quod veritatem necnon et vim probantem miraculo­
rum Christi luculenter demonstrat nobis Deus in inimicis
nostris.

Sapienter notavit Melchior Cano, de loc. 1. 2, c. 2, omnino
nos meminisse debere « id quod in proverbii consuetudinem ve« nit : contra negantem principia, quoniam frustra id fiat, non
« esse disputandum. Accedit quod paradoxa cum communi sensu
«pugnantia asserunt, quae si vis argumentando refellere, res
« minime dubias argumentando dubias facis. Cum enim illa quae
< in syllogismo antecedunt, ut fidem aliquam faciant, certiora no< tioraque esse oporteat his quae ex antecedentibus consequuntur,
«verendum sane est, quando eorum placita coarguimus, ne res
« maxime absurdas minore evidentia refellentes, peccatum hoc
«ratiocinationis vitiosae ineptaeque peccemus».
Et hoc profecto verendum maxime est, quando rationalistica
amentia circa Christi miracula confutanda venit. Hinc, ut opinor,
melior confutationis ratio in ipsorum fundamentorum quibus ad­
versarii nituntur, fidelissima relatione consistit. Sic quippe evi­
dentius demonstratur nobis quantus sit ille fulgor veritatis quem
doctissimi negatores effugere non valent, nisi tot voluntariis te­
nebris sese contegendo. Accipe igitur paucis expositas definitivas

scientiae, ut aiunt, criticae conclusiones, certamque ac ratam in
qua conquiescit sententiam. Attende processum, pondera argu­
menta, demum indica et conclude.
i. Processus scientiae criticae hisce quinque capitibus
continetur.
Primo, «Scientia critica non admittit ullo in casu miraculo­
rum exsistentiam» (x).
Secundo, quidquid tentaverint Paulus, Bolten, et caeteri, qui
primi omnium criticam artem invenerunt, nequaquam possibile
est ut facta quae in evangeliis leguntur, ad naturae normam ex­
plicentur: «Tempus et operam perdunt qui volunt reducere intra
« limites naturalium eventuum historias quales illae sunt de
«stella magorum, de transfiguratione, de multiplicatione panum...
« etc. » (2).
Tertio: Nihil ergo criticae scientiae reliquum est quam ut
supernaturalia facta quibus evangelia scatent, loco mythorum ha­
beat: «Cum nulla sit possibilitas admittendi realitatem factorum
« legibus naturae adeo repugnantium, pro poeticis fictionibus su« mantur oportet » (3). Et supra, η. XXIII : Permittemus evan« geliis sua miracula, sed ea conditione ut pro puris mythis ha« beantur ».
Sed quarto, quia extra omnem fidem est, testes oculatos
mythicam ac fabulosam historiam herois quocum intime erant
conversati, de integro confinxisse quando recens adhuc erat fa­
ctorum memoria: hinc cogitur critica scientia ponere temporum
intervalla oculatos testes inter et definitivam evangeliorum redactionem. Imo cogitur definitivam hanc formam, non alicui scri­
ptori individuo, sed collectivae ac populari elaborationi adscribere. « Ex ratione suae compositionis, ait Strauss 1. c., et ex
« habitudine quam inter se habent, evangelia sese produnt tam« quam scripta successive elucubrata, quae non facta historica
(') Strauss, Nova vita lesu, Introd. π. XXIII,
(’) Ibid. η. XXV.
C) Ibid.

«sed conceptiones, tendentias, ac praedominantes opiniones epo<chae qua in lucem sunt edita, fideliter referunt»^).
Quapropter quinto, ad discernendum quid in libris N. T.,
quales ad nos usque pervenerunt, historicum valorem habeat,
quid vero non, criticae scientiae praesidio erunt, praeter incon­
cussa de absoluta repugnantia miraculi principia, criteria illa in­
trinseca quae alias sunt in usu : « In narrationibus evangelicis mi« raculum est elementum peregrinum, et historiae αντιπαθητικόν.
« Notio vero mythi est instrumentum quo potest eliminari, quodcque possibilem reddit historicam vitae lesu expositionem....
« Sed et praeter eliminationem miraculi per mythum, crisis evan« gelica utetur omnibus mediis quae crisis historica in suis ope« rationibus alias adhibere solet, etc. ». f2) Addit demum nihil
opus esse ut de his mediis specialiter disseratur. Lepide tamen
demonstravit quidam, quomodo operando in vitam ipsius Strauss
secundum criteria ab eo postmodum in usum inducta, invenitur
praedictus Strauss propter plurimas maximeque notabiles anti-

(') Consonat fidelissimus pedissequus Ernestus Renan, suo modo
vestiens id quod invenit apud magistrum. Ait enim (Vie de Jésus),
introd, pagg. xxi, seq.), non esse dubium ullum quin cito conscripti
sint sermones lesu cum praecipuis actis vitae eius. «Verum, huius«inodi scriptis parum momenti in initio tribuebatur.* Ratio, quia finem
«mundi appropinquare et iam instare credebant; unde non curabant
«transmittere ad posteritatem res memorabiles. Quid igitur rei ageba«tur? Unicus erat scopus conservandi in corde vivam imaginem illius
«quem sperabant se mox visuros in nubibus. Hinc minimam auctori«tatem evangelicis textibus per 150 annos concessam fuisse necesse
« est. Nemo non licitum existimabat inserere additiones varias, sus
«deque vertere ordinem, complere unum libellum ex altero. Le pauvre
«homme qui n'a qu'un livre, veut q' il contienne tout ce qui lui va au
«cœur! Sibi mutuo commodabant Christiani dictos libellos; unusquis«que ad marginem transcribebat verba vel parabolas quas alibi inve< niebat, et quae sibi conveniebant». Nec veretur auctor, pudendi sui
mendacii apprime conscius, concludere : La plus belle chose du monde
(i. e. evangelium), est ainsi sortie d'une élaboration obscure et complète­
ment populaire.
(*) Strauss. 1. c. η. XXIII et XXVI.

logias, nunquam exstitisse in natura rerum, sed esse simplicem
mythum et allegoricam personificationem saeculi sui (l).
Hucusque ergo modus procedendi. Succedunt argumenta
quibus demonstratur principium in quo tota illa scientifica fabrica
fundatur.
2. Pro fundamentali principio argumenta demonstra­
tiva. — Impossibile est ut miraculi exsistentiam unquam ad­
mittat Scientia critica, primo quia, «cum orthodoxia Christiana
« adiurat Scientiam ut ius civitatis miraculo concedat in solo
« christianismo, alibi vero nusquam : Scientia legi suae generali
< renuntiare nequit ut huic particulari exigentiae faciat satis.
< Respondet itaque Scientia: Vel admittam possibilitatem miracu
« in historia omnium religionum, vel nullibi recipiam » f1).
Impossibile est ut miraculi exsistentiam unquam admittat
Scientia critica, secundo quia, «generalis possibilitas miraculi
« nihil aliud esset quam ipsa negatio historiae. Si enim ad cri« sim historicam pertinet non solum discernere facta quae reapse
« contigerunt, sed etiam et praesertim exponere qualiter eventus
«alii ex aliis processerunt: oporteret ipsam nobilissimo suo mu·
« neri renuntiare si semel miraculo eum concederet locum, qui
« ordinem rumperet et concatenationem effectuum ad causas vel
« causarum ad effectus » f3).
Impossibile est ut miraculi exsistentiam unquam admittat
Scientia critica, tertio quia, « quoties ipse theista assurgit ad
« normam verae philosophiae, apprime sentit repugnantiam mi« raculi. Non enim potest non agnoscere quod si daretur Deus
« identidem miraculum efficiens, id est, modo exercens unam e
«suis potentiis, modo vero ab opere quiescens: huiusmodi Deus
« foret ens subiectum tempori, non autem ipsum absolutum. Videt
« igitur concipiendam esse actionem divinam veluti actum aeter« num, simplicem, et identicum secundum se, tametsi hominibus
« sese manifestet per modum effectuum successivorum et ab in­
i’) Cf. Tholuck et Valroger, Crédibilité de l’histoire évangélique, ad
calcem : Une le<<on au collège de France en 6547.
(*) Strauss, η. XXIV.
I3) Ibid.

< vicem independentium. Et hac profecto ratione Leibnitzius con«siderabat miraculum veluti germen ab initio creationis divi« nitus in mundo depositum, quod iuxta proprias leges natura« liter se evolvit, seseque suo tempore manifestat sine alio ex­
traordinario Dei interventu. Hoc tamen temperamentum displi< cuit theologis... Et ideo Wolf rotunde declarat quod omnis mi< raculosus Dei interventus esset quaedam creationis correctio,
«argumentum imperfectionis in opere divino, ac per consequens
« iniuria divinae Sapientiae gratis illata » (’).
Impossibile est ut miraculi existentiam unquam admittat
Scientia critica, quarto quia « ex parte philosophiae scepticae
« et criticae, analysis quam proponit Hume, tantam habet vim
«convictionis, ut quaestionem penitus exhauriat». Affertur deinde
argumentum desumptum ex hoc quod cum de miraculo agitur,
contra testimonium viri quantumvis probi semper praevalet cer­
titudo de impossibilitate rei attestatae. Unde sequitur conclusio:
« Cum vix ac ne vix quidem impugnari possit huiusmodi ar« gumentatio, malunt illam eludere attenuando naturam mi« raculi » 2
Egregie quidem. Sed praestat demum audire quibus funda­
mentis innititur doctrina, qua parte positiva et affirmans est.
3. Pro explicatione mythica rationes convincentes. — Cri­
tica Scientia facile admittit hypothesim mythorum in evangelio.
Nam, «formatio mythorum primitivorum christianismi con« cordât cum iis quae de aliis religionibus compertum habemus.
« Et in hoc consistit progressus hisce nostris diebus per Scien« tiam effectus, ut scilicet intelligatur mythum primitivum non
« esse quamdam fictionem individualem praevolitam et praeme« ditatam, sed fetum aliquem conscientiae generalis unius popiili
«vel unius sectae religiosae. Mythus, ait Weicker, germinat in
« mente sicut semen in terra... Norunt quod quatuor e discipulis
« Christi piscatores erant, et quod lesus iocando in verbis, eos
« fecit piscatores hominum. Comparatione porro instituta inter
(‘) Strauss, ibid.
(«) Ibid.

« piscationem novam et antiquam quae vix necessaria vitae sup« peditabat, nova piscatio inventa est magis proficua, et ut talis
«fuit a multis celebrata. Postmodum transeundo de ore in os,
«forsitan vulgare factum transformatum fuit in piscationem miraculosam lacus Genesareth. Similiter ea quae ad resurrectio« nem lesu attinent, primo intuitu videntur esse vel documenta
« vere historica, vel mendacia ex condicto proposita. Nullo tamen
« modo. Redeamus ad initia christianismi. In decursu contro< versiae unus aut alter Judaeus dicit: Quid mirum si sepulcrum
« inventum est vacuum ? Corpus tuleratis. Tuleramus corpus! re« spondet Christianus; ecqui potuissemus? nonne apposueratis
« custodes ad ostium monumenti ? Et Christianus, haec dicendo,
« existimabat se verum dicere. Alter superveniens, modo magis
« affirmativo asserebat adfuisse custodiam ; tum inveniebat apud
« Danielem sigillum appositum super os laci leonum... Forsitan,
« iterum aiebat Judaeus quispiam, ipse vobis apparuit, sed sicut
«vacuum et inane phantasma. Sicut phantasma! respondebat
« Christianus, nonne retinebat cicatrices clavorum ? nonne illas
«nobis ostendit? Alter narrator adiiciebat plagas fuisse etiam a
« discipulis palpatas ; atque hoc tandem modo mille eiusdem ge« neris narrationes bona fide prodire potuerunt, quin unciam
« continerent veritatis historicae » (*).
O Scientia Critica, quam puro lumine tuorum collustras
mentes electorum ! Si modo dociles invenias animos, quibus loco
rationum, sufficiat castus amor tui : quos rapis in uno oculorum
tuorum et in uno crine colli tui !
Λ

Quod argumenta quibus ex ipsa sacri textus relatione
ostensionem divinitatis in Christi miraculis elevare conan­
tur, vana sunt et inania.

Vere igitur realitatem et vim probantem evangelicorum mi­
raculorum demonstrat nobis Deus in inimicis nostris. Vim pro­
bantem quidem, cum ipsi non congerant tot abnormia contra
C) Strauss, Nova vita lesu, Introd., η. XXV

valorem historicum dibrorum N. T., nisi quia illo admisso, nul­
lum vident medium evadendi. Materialem etiam factorum veri­
tatem, dum deficientibus machinis suis, vel inviti ostendunt quanta
firmitas intus exstructa sit, id est, quam solide in ratione testi­
monii etiam pure humani consurgat evangelii auctoritas. Sed
videndum nunc est, quaenam veluti ad hominem ex ipso evangelico textu nobis opponunt.
i. iSunt loca in evangelio (Matth. XVI-10, etc.), ubi districte
ϊprohibet /esus ne apostoli cuiquam dicant ipsum esse Christum.
< Idem silentium iniungit'daemoniis (Marc. I-34, Luc. IV-41). Ergo
< nec suae missioni, nec suis ipse miraculis credebat ».
Respondeo nullam esse consequentiam. Et primo, quod ad
daemonium attinet, solum sequitur Christum recusasse testimo­
nium a patre mendacii. Nam quando adversariis ex ipso textu
evangelii argumenta sumere placet, aequum est ut patiantur re­
sponsionem dari ex evangelii principiis. Porro daemon, si dae­
mon est, totus est positus in maligno, decipere intendens et no­
cere ; nec unquam veritatem sponte sua dicit, nisi quia existimat
veritatem ore suo publicatam pro mendacio haberi posse, vel
certe quia ex inopportuna et inordinata veritatis manifestatione
aliquod emolumentum sibi proventurum sperat. Stultum igitur
est opponere silentium iniunctum daemoniis.
Quoad apostolos, duo sunt animadvertenda. Primum est
quod officium praedicandi et indigitandi Messiam antequam a
mortuis resurrexisset Filius hominis, non apostolis, sed prae­
cursori fuerat divinitus commissum (’). Vivente enim Christo,
potuisset esse suspectum discipulorum testimonium velut ex qua­
dam humana ambitione procedens. Alterum est quod apostoli
ante resurrectionem Christi et adventum Spiritus Sancti minime
idonei, imo maxime impares erant veritati incarnationis praedi­
candae, tum quia a praeiudiciis vulgi circa Messiam non omnino
immunes erant (2); tum etiam quia ex zelo inconsiderato ordinem
(') « Fuit homo missus a Deo, cui nomen erat loannes; hic venit
«in testimonium, ut testimonium perhiberet de lumine». Ioan. i-6.
(2) Act. 1-6 ; Matth. XVI-22, etc.
De Verbo incarnato

sapienter institutum in opportuna dispensatione difficillimi et altissimi mysterii perturbassem. Non mirum igitur est si etiam
post mortem loannis Baptistae, revelationem sui sibi ipsi reser­
vatam esse voluit Christus ; apostolos vero quaquaversus miserit
ut solum annuntiarent appropinquare regnum coelorum (*).
2. < Omnia fere miracula quae lesus putavit se facere, viden« tur fuisse miracula curationum. Porro ars medica eo tempore
« erat in ludaea id quod nostris adhuc diebus in toto Oriente est,
< scilicet minime scientifica, et individuali inspirationi prorsus com« missa. In hoc igitur statu cognitionum, praesentia viri exquisiti
« qui suaviter agit cum aegroto, eique dat securitatem sanitatis mox
« recuperandae, est saepe remedium decisivum. Quis enim auderet
« dicere quod in multis casibus, extra laesiones organicas proprie
« dictas, contactus personae exquisitae non aequivaleatomnibusphar« maceuticae remediis ? (2).
Risum teneatis amici! Suadendum profecto est exquisitissimis
adversariis ut modum praedictae medicationis pertentent, etiam
in Oriente quem saepe peragrant, proprioque experimento agno­
scant quid in hoc genere valeat contactus personae exquisitae !
Porro eadem confutatione eodemque risu digna est explicatio
quam alii proponere ausi sunt, aequiparando miracula Christi
cum phaenomenis in magnetismo seu mesmerismo observatis.
Dato enim quod phaenomena huiusmodi absque invisibilium agen­
tium interventu sufficienter explicari queant, (et hoc tamen mi­
nime concedendum est): quaenam non dico initialis, sed vel re­
motissima similitudo inveneri potest inter illa qualiacumque mira
quae a delirantibus in summa amentia fiunt, et pelagus immen­
sum omnis generis signorum quae a Domino vivente in carne,
tanta celebritate, tanta efficacia, tanta demum salubritate, per
tres annos continuos palam prodierunt ? Et vide in phaenomenis
magnetismi omnes characteres qui recensentur in praestigiis daemonum : inefficaciam scilicet virtutis, inutilitatem et nocivitatem
signorum, denique turpitudinem quoad modum operandi. In veris
C) Matth. X-6.
(2) Renan, Vie de Jésus, chap. 26.

autem Christi miraculis summa apparebat virtutis efficacia, summa
item signorum utilitas ac beneficentia, summa demum honestas
atque sanctitas in modo ac fine operis.
3. « Impossibile est scire an circumstantiae conatuum, fremi« tuum, aliaque circulatorum gesticulationibus similia, vere histo« rica sint, an non potius additiones scriptorum qui theurgiae sive
< magiae principiis valde praeoccupabantur, et sub hoc respectu
* modernis spiritistis videntur omnino assimilandi'» (*). Fit autem
allusio ad Ioan. XI, 33-43 J Marc. VII, 32-35, etc.
Respondeo, has circumstantias magis magisque ostendere
habitudinem evangelicorum miraculorum ad finem qui solus est
Deo dignus, videlicet ad finem spiritualem per informationem
inorum et instructionem intellectus de reconditis mysteriis gra­
tiae. Miracula enim Christi fuerunt non solum opera supra na­
turam facta, verum etiam mirae adumbrationes caelestium sacra­
mentorum, et secundum hoc respondebant symbolicis actionibus
prophetarum. Sed actiones istae materialiter inspectae mere na­
turales erant, et solum ad significandum adhibebantur. At mi­
racula Christi erant in seipsis miracula, habentia rationem sui
sufficientem independenter ab omni significatione, et simul quoad
modum quo fiebant, prae se ferebant imaginem et typum rerum
spiritualium. Quippe, providet Deus suis creaturis secundum pro­
prium modum naturae earumdem. Est autem naturale homini ut
per sensibilia ad intelligibilia veniat, quia omnis nostra cognitio
a sensu initium habet ; et ideo in Sacra Scriptura convenienter
traduntur nobis spiritualia sub metaphoris corporalium ; impos­
sibile enim est, ut Dionysius dicit, « aliter nobis lucere divinum
« radium, nisi varietate sacrorum velaminum circumvelatum ».
Haec igitur principia, si quis post Augustinum (2), miraculis evan(l) Renan, 1. c.
(’) Non sufficit intueri in miraculis Christi quod sunt praeter et
supra omnes naturae leges. « Interrogemus ipsa miracula, inquit Au« gustinus, Tract. 24 in Ioan. n. 2, quid nobis loquantur de Christo;
« habent enim si intelligantur linguam suam. Nam quia ipse Christus
«Verbum Dei est, etiam factum Verbi verbum nobis est... Vidimus,
< spectavimus magnum quiddam et omnino divinum, quod fieri nisi a

gelicis, ut par est applicuerit, videbit objectionis fundamentum
verti in veritati argumentum. Spiritualis enim salvator advenerat Christus, qui nos ad supernaturalia revocaret, et de my­
steriis regni caelorum nos omni modo instrueret. Eodem etiam
redit quod fidem ab iis quos sanabat, saepe praeexegit, ut sci­
licet sanatio corporis typus esset sanationis animae, intelligerentque homines, nihil sibi profuturam redemptionem nisi fidem
conciperent, quae salutis aeternae radix est et fundamentum (l).
4. « Res vere singularis, et specie tenus inexplicabilis, in hoc
« est, quod solet lesus intendere miraculis suis clam faciendis ;
« itemque in hoc quod iis quos sanat, summopere commendat ut
« nemini dicant » etc. ( -).
Respondeo: prima adversarii assertio purum mendacium est.
Constat enim, longe maximam partem evangelicorum miraculo­
rum in maximo publicitatis lumine fuisse patrata. Constat insuper,
Christum semper redarguisse inimicos palam appellando ad sua
opera, tamquam ad signa quae testimonium perhiberent de se.
Sed praeter illa miracula quae ideo paucos habuerunt testes,
quia sic adiuncta ferebant, vix duo aut tria sunt in quibus ex­
presso consilio, multitudinis praesentiam evitavit Christus.
Et primo quidem, quod suscitaturus filiam lairi, turbam tuSX

« Deo non possit, laudavimus de facto factorem. Sed quemadmodum
«si litteras pulchras alicubi inspiceremus, non nobis sufficeret laudare
«scriptoris articulum, quoniam eas pariles, aequales, decorasque fecit,
«nisi etiam legeremus quid nobis per illas indicaverit: ita factum hoc
«qui tantum inspicit, delectatur pulchritudine facti ut admiretur artifi«cem; qui autem intelligit, quasi legit. Aliter enim videtur pictura,
«aliter videntur litterae. Picturam cum videris, hoc est totum vidisse;
«litteras cum videris, non hoc est totum, quoniam commoneris et le«gere. Etenim dicis cum videris litteras, si forte non eas nosti legere:
«Quid putamus esse quod hic scriptum est? Interrogas quid sit, cum
« iam videas aliquid. Aliud tibi demonstraturus est, a quo quaeris agno«scere quod vidisti. Alios ille oculos habet, alios tu. Nonne similiter
«apices videtis? Sed non similiter signa cognoscitis».
(*) Cf. omnino egregium opusculum Card. Wiseman, Melanges re­
ligieux et littéraires. Les miracles du N.
(2) Renan, 1. c.

multuantem eiecerit, et solum admiserit tres discipulos cum parentibus puellae, hoc pertinet omnino ad mysterium in hoc mi­
raculo significatum. «Tres mortuos, inquit Augustinus, Serm. 98,
« n. 3-6, invenimus a Domino resuscitatos visibiliter, millia in« visibiliter... Videamus ergo quid nos discere voluit in tribus
« mortuis quos suscitavit... Ista tria genera mortuorum sunt tria
« genera peccatorum quod hodiedum suscitat Christus. Illa enim
«mortua filia archisynagogi intus erat in domo, nondum erat de
« secretis parientibus elata in publicum, ibi intus suscitata est,
«viva parentibus reddita. Iste autem, (filius viduae Nairn), iam
< quidem non erat in domo, sed tamen nondum in sepulcro, pa« rietibus elatus erat, terrae mandatus non erat. Qui suscitavit
« mortuam nondum elatam, suscitavit mortuum iam elatum, non« dum sepultum. Tertium restabat, ut et sepultum suscitaret, et
« hoc fecit in Lazaro. Sunt ergo qui peccatum intus in corde
« habent, in facto nondum habent. Nescio quis commotus est
« aliqua concupiscentia... ; nondum accessit corpore, consensit in
« corde. Et, ut fit, ut novimus, ut quotidie homines in se expe« riuntur, aliquando audito verbo Dei tamquam Domino dicente
« surge, condemnatur consensus ad iniquitatem, respiratur in
«salutem atque iustitiam. Surgit mortuus in domo, reviviscit cor
tin cogitationis secreto ; facta est ista resurrectio animae mortuae
« intus, intra latebras conscientiae tamquam intra domesticos parictes. Alii post consensum eunt in factum, tamquam efferentes
« mortuum, ut quod latebat in secreto appareat in publico. Num«quid iam isti qui in factum processerunt, desperati sunt? Nonne
«et illi iuveni dictum est: tibi dico, surge?... Qui autem faciendo
« quod malum est, etiam mala consuetudine se implicant, tales
« consuetudine maligna pressi tamquam sepulti sunt, ita sepulti,
< ut de Lazaro dictum est, iam putet. Moles illa imposita sepulcro,
« ipsa est vis dira consuetudinis qua premitur anima, nec sur« gere, nec respirare permittitur... Venit ergo Dominus cui utique
« facilia erant omnia, et difficultatem aliquam ostendit tibi. In« fremuit spiritu, ostendit multo clamore obiurgationis opus esse
« ad eos qui consuetudine duruerunt. Tamen ad vocem clamantis
« Domini rupta sunt vincula necessitatis, tremuit inferni domi-

« natio, redditus est Lazarus vivus... Ergo quicumque mortui
« sunt, in quacumque horum trium morte se invenerint, agant
« ut celeriter iam resurgant ». Patiantur ergo rationalistae, mi­
racula Christi non fuisse tantum opera potentiae, sed etiam sa­
pientiae, id est mirabiles quasdam adumbrationes mysteriorum
gratiae. Et similis ratio est de sanatione surdi et muti, Mare.
VII-33. apprehendens eum, inquit, de turba seorsum, misit digitos
suos in auriculas. « Prima salutis ianua est, infirmum apprehen« dente Domino de turba seorsum educi. Apprehendens namque
« infirmum de turba seorsum educit, cum mentem peccatis lan·
« guidam visitatione suae pietatis Λillustrans, a consuetis humanae
«conversationis moribus avocat, atque ad sequenda praecepto<rum suorum itinera provocat. Mittit digitos suos in auriculas,
« cum per dona Sancti Spiritus aures cordis ad intelligenda ac
«suscipienda verba salutis aperit.. Et suspiciens in caelum in·
« gemuit, et ait illi: Effeta, quod est adaperire. Suspexit namque
« in caelum, ut inde mutis loquelam, inde surdis auditum, inde
«cunctis infirmitatibus medelam doceret esse quaerendam. In< gemuit autem..., ut nobis gemendi daret exemplum, cum vel
< pro nostris vel pro nostrorum erratibus proximorum, supernae
« pietatis praesidia invocamus » ζ1).
Quod autem in monte excelso seorsum, coram tribus tantum
testibus specialiter ad hoc electis transfiguratus sit Christus,
hoc ideo fuit quia transfiguratio pertinebat ad ostensionem fu­
turae gloriae. Res autem futurae gloriae non intuitive revelantur
communitati hominum viatorum, sed per testes praeordinatos a
Deo : a Deo, inquam, qui omnia in numero et pondere et men­
sura dispensat. Et haec eadem ratio est cur Christus ex mortuis
resurgens, non quidem ad vitam huius saeculi sicut prius, sed
ad vitam gloriosam quae comprehensoribus propria est, nequa­
quam in media urbe lerusalem et in conspectu totius multitu­
dinis se ostendit, sed solis apostolis ac discipulis, quibus median­
tibus notitia gloriosae resurrectionis ad caeteros derivaret. Quod
profecto, nedum faciat difficultatem, vertitur iterum in veritatis
(') Beda, in Marci evangelium expositio, 1. 2.

argumentum, quia haec et similia ostendunt Dominum bene omnia
fecisse, hoc est ordinate, non sicut sensus humanus excogitat,
sed sicut ordo summae supremaeque sapientiae requirit.
Denique fundamentum alterius allegationis conclusionem ad­
versarii nequaquam demonstrat. Si enim quandoque post conces­
sum beneficium miraculosae sanationis, commendavit Dominus
ut factum non divulgaretur, hoc suo agendi modo nobis potius
omnibus commendavit fugam iactantiae, contra eos qui omnia
opera sua faciunt ut videantur ab hominibus. Unde, Matth. XII,
15-21 : « Secuti sunt (lesum) multi, et curavit eos omnes, et prae« cepit eis ne manifestum eum facerent, ut adimpleretur quod
«dictum est per Isaiam Prophetam dicentem: Ecce puer meus
« quem elegi, dilectus meus in quo bene complacuit animae meae.
« Ponam spiritum meum super eum... Non contendet, neque cla« mabit, neque audiet aliquis in plateis vocem eius; arundinem
« quassatam non confringet, et linum fumigans non exstinguet,
« donec eiiciat ad victoriam iudicium, et in nomine eius gentes
« sperabunt ».
De his igitur satis. Iam enim constat quam leviter rationa­
listae fabulosis suis doctrinis assensum adhibeant. Constat de
ipsis vere accipi id quod dicitur Psalm. XXV : « Concilium va« nitatis ». Et iterum Psalm. LXI : « Decipientes de vanitate in
«idipsum*. Et iterum Tob. III: « Qui in levitate ambulant».
Quippe asserunt quidquid volunt, et pro ratione voluntas. Nihi­
lominus tamquam scientiae prodigia habentur, ut adimpleatur
sermo qui dictus est per loannem, Apoc. XIII-3 : Et admirata
est universa terra post bestiam.

Quod duplici de causa miracula per Christum facta,
eius divinitatem ostenderunt.

Sane vero, Dei incarnatio sufficientissimis signis est homi­
nibus manifestata, cum divinitas nullo modo convenientius ma­
nifestari possit quam per ea quae sunt propria Dei. Atqui pro­
prium est Dei ut naturae leges immutare possit, operando supra

naturam cuius est auctor. Nunc autem si opponatur, similia mi­
racula etiam per alios fuisse facta, dicendum quod inter Chri­
stum et caeteros quoslibet duplex est differentia quam maxime
attendenda.
Prima est quia nullus alius unquam visus fuit qui miracula
operatus sit in propriae divinitatis testimonium. Sed Christus
cum a ludaeis accusaretur, quia tu homo cum sis, facis teipsum
Deum, respondebat: Si non facio opera Patris mei, nolite credere
mihi ; si autem Jacio, et si mihi non vultis credere, operibus cre­
dite f1). Cum igitur miraculum semper irrefragabile signum exsi­
stat veritatis doctrinae quam sigillat, Christi miracula vel solo
hoc nomine eius divinitatem manifestabant, quod ab eo fiebant
in confirmationem attestationis qua se verum Deum asserebat.
Altera differentia, eaque magis intrinseca, spectat modum
operandi miracula. Si enim Christus ut homo legitur aliquando
praemisisse orationem vel gratiarum actionem, ea fuit oratio qua
dependentia humanitatis a divinitate significabatur. Sed quod in
uno eodemque supposito esset humanitati coniuncta divinitas,
ceu causa principalis causae instrumental!, luculenter apparebat
ex hoc quod nunquam naturae imperare visus est tamquam ex
virtute quae esset suae personae extrinseca. Nam Ioan. V-21:
Sicut Paler suscitat mortuos et vivificat, sic Filius quos vult
vivificat. Et Luc. VJI-14: Adolescens, tibi dico, surge. Et Matth.
VIII-3: Volo, mundare. Et Luc. VI-14: Virtus de illo exibat, et
sanabat omnes. Quo certe modo nullus alius miracula effecisse
commemoratur. Nam si quando sancti, non solum orando, sed
etiam potestative signa ediderunt, semper in eis palam apparuit
ratio instrumenti separati, velut cum Petrus, Act. III-6, dixit pa­
ralytico : In nomine /esu Christi Nazareni surge et ambula, vel
cum Moyses ea exsequebatur quae sibi a Deo minutatim deter­
minata et iniuncta erant. Bene ergo apostolus, Heb. III, 3-6:
« Amplioris gloriae iste 'Christus) prae Moyse dignus est ha« bitus, quanto ampliorem honorem habet domus, qui fabricavit
« illam. Omnis namque domus fabricatur ab aliquo; qui autem

«omnia creavit, Deus est. Et Moyses quidem fidelis erat in tota
«domo eius tamquam famulus, Christus vero tamquam filius in
«domo sua».
Si autem scire desideras quare miracula evangelica facta
sunt multis in lapidem offensionis et in petram scandali, lege
caput sextum loannis per totum. Ibi videbis expresse delineatam
habitudinem mundi ad Christum prout perseverat usque nunc.
Neque enim mutatur mundus in maligno positus, et Christus
inter mortuos in quos invidia exerceri amplius non potest, ne­
quaquam computatur. Scilicet, ut iam in superioribus notatum
habes, tres omnino characteres in evangelicis miraculis conside­
rari dantur. Fuerunt quippe opera summae efficaciae, misericor­
diae, et sanctitatis. Summae efficaciae, quia supra totius naturae
vires, sive quoad substantiam, sive quoad modum. Summae mi­
sericordiae, quia in rebus hominibus utilibus consistebant, puta
in sanationibus infirmorum, suscitationibus mortuorum et reme­
diis debilium. Denique summae sanctitatis, quia ad finem coniunctionis cum Deo et abiectionis peccati, tota quanta erant, ordi­
nabantur. Vide nunc multitudinem hanc magnam quae (Ioan.
VI-2) sequebatur Christum trans mare Tiberiadis, quia videbant
signa quae- faciebat super his qui infirmabantur. Considera prae­
sertim motum excitatum in hoc populo post multiplicationem
panum. Quamdiu enim nihil aliud istis hominibus apparuit in
opere Christi praeter virtutis efficaciam et misericordiae boni­
tatem, dicebant: Quia hic est vere propheta qui venturus esi in
mundum. Imo debuit Christus fugere solus in montem, sciens
quia venturi essent ut raperent eum et facerent eum regem. Ve­
rum cum sequenti die requisitus a multitudine, incepit dicere: Ope­
ramini non cibum qui pent, sed qui permanet in vitam aeternam...
etc., id est, statim ut apparuit character sanctitatis, sive finis
omnino spiritualis ad quem miraculum ordinabatur, murmurabant
et dicebant: Nonne hic est /esus filius loseph, cuius nos novimus
patrem et matrem ? Scilicet, voluntarie avertebant considerationem
suam a mirabilibus Christi, ut ex obscura eius conditione argu­
mentum incredulitatis sumerent. Idem faciunt nunc increduli, quia
gyrans gyrando vadit mundus, et in circulos suos revertitur.

Quaest. XLVI-L1I.
DE EXITU CHRISTI AB HOC MUNDO

Consequenter considerandum est de his quae pertinent ad
exitum Christi de hoc mundo. Et primo de passione eius (Qq. 46.
49); secundo de morte (Quaest. 50); tertio de sepultura
(Quaest. 51); quarto de descensu ad inferos (Quaest. 52).
QUAEST. XLVI-XLIX.

Circa passionem occurrit triplex consideratio. Prima, de ipsa
passione secundum se (Quaest. 46). Altera, de causa eius efficiente
(Quaest. 47,1. Tertia, de eius causalitate ef effectu (Quaest. 48-49).
Rursus, si de passione in seipsa sermo sit, oportet decla­
rare eius convenientiam, tum generalitatem doloris atque acerbitatem, demum circumstantias accidentales loci, temporis, etc.
THESIS XL VIII.
(Quaest. 46. Art. 1-4).

Convenientissimum fuit ut reparatio nostra, quae finis
fuit adventus Christi in mundum, fieret per eius passionem, passionem autem crucis.

Hominem liberari per Christi passionem, primo quidem con­
veniens fuit ex parle iustitiae divinae. Hoc enim habet ordo iu­
stitiae, ut pro peccato poena infligatur, quia quicumque peccat,
plus suae voluntati indulget quam debet, transgrediendo ordi­
nem rationis et legis divinae. « Ad hoc igitur, inquit S. Thomas,
« Opusc. 3. c, 7, quod ad iustitiae ordinem reducatur, oportet

«quod voluntati subtrahatur de eo quod vult; quod fit dum pu« nitur, vel per subtractionem bonorum quae vellet habere, vel
«per illationem malorum quae pati recusat. Haec ergo redinte­
gratio iustitiae per poenam quandoque fit per voluntatem eius
« qui punitur, dum ipsemet sibimet poenam imponit ut ad iusti« tiam redeat; quandoque vero fit, eo invito, et tunc quidem
« ipse ad iustitiam non reducitur, sed in eo impletur iustitia.
« Erat autem totum genus humanum peccato subiectum. Ad hoc
«ergo quod ad statum iustitiae reduceretur, oportebat invenire
<. poenam quam homo sibi ipsi assumeret, ad implendum divinae
^iustitiae ordinem. Nullus autem homo purus tantus esse pote« rat, qui posset satisfacere sufficienter Deo, poenam voluntariam
« aliquam assumendo, etiam pro peccato proprio, nedum pro pec« cato universorum. . Oportuit igitur ut esset aliquis homo infiinitae digmtatis, qui poenam subiret pro omnibus ». Et sic con­
veniens passio ostenditur per respectum ad iustitiam Dei f1).
Nunc autem, non minus evidens attenditur convenientia per
respectum ad homines qui ita erant a peccato liberandi, ut in bono
etiam firmarentur. Nam per tot ac tantos Christi dolores, primo qui­
dem maxime provocatur homo ad Deum diligendum. Tum deinde
accipit sublime exemplum omnium virtutum quae sunt ad salu­
tem potissimum necessariae. Inducitur etiam ei maior necessitas
sese conservandi immunem a peccato, dum se recogitat redem­
ptum sanguine Domini sui. Quid plura? .Semper pie cogitanti
altiora et maiora occurrent, suadentia nullum potuisse reparatio­
nis modum inveniri, quo efficacius ad omne bonum homines pro(*) Has sane rationes flocci faciunt et exsufflant modernistae, sed
habent contra se intimum testimonium humanae conscientiae. Omnium
quippe hominum animis insertum est, quod ubi violatus est ordo ille
essentialis consistens in sublectione ad primum principium ultimumque
finem universi, dum scilicet, postposito Deo summo bono et bonorum
omnium fonte, creata voluntas rebellis insurgit, privatae suae libidini
indulgendo: ad reparationem violati ordinis per se requiritur compen­
sans ream libidinem iusta poenalitas. Hinc notiones illae de expiatione,
quae ab origine universaliter obtinent in genere humano, quia ortae de
illa naturali, et prima, et velut innata philosophia, quae per sophismata
obscurari poterit, tolli unquam et radicari omnino non poterit.

moverentur. Unde et videmus passionis mysterium fuisse omnibus heroibus Christianis principium contemnendi omnia quae
pravi homines cupiunt, omnia perpetiendi quae horrescunt, omnia
faciendi quae mirantur, ac demum ad supremum illum perfectio­
nis apicem contendendi quo reipsa pervenerunt.
Haec igitur de convenientia passionis, in genere breviter
dicta sufficiant. Succedunt rationes pro convenientia passionis
in cruce.

Prima desumitur ex ipso genere mortis, quo nihil fuit ex­
secrabilius et formidabilius, ut Augustinus dicit 1. 83 Qq., q. 25.
Et vere ignominiam mortis in cruce, praeter alia historiae do­
cumenta, vel sola ratio agendi Judaeorum in iudicio Chisti sa­
tis superque attestatur. Ideo quippe sacerdotum principes tradi­
derunt lesum Pilato, recusando etiam facultatem concessam iudicandi secundum propriam legem ; ideo omni ope coegerunt
praesidem ut causam ad suum tribunal evocaret, quia crucis
supplicium per legem mosaicam nequaquam decernebatur, sed
erat a Romanis statutum contra rebelles subditos (^, Neque
enim infensissimis inimicis satis erat lesum morti addicere; sed
intendebant quam maxime eius memoriam in populo penitus
abolere, ut hoc modo totus moreretur, et praecedentium signo­
rum nulla amplius recordatio remaneret (2). Huic autem scopo
nihil magis idoneum duxerunt quam mortem in cruce, infamem
quidem apud omnes populos, sed maxime apud Judaeos de ge­
nere Abrahae et lege Moysis gloriantes; unde apostolus dicit:
Judaeis quidem scandalum, gentibus autem stultitia (3) Verum haec
(») «Dixit ergo eis Pilatus: Accipite eum vos, et secundum legem
« vestram iudicate eum. Dixerunt ergo ei Judaei : Nobis non licet inter« ficere quemquam. Ut sermo lesu impleretur quem dixit, significans
*qua morte esset moriturus ». (Ioan. XVIII, 31-32).
(’) Eorum voces audimus, lerem. ΧΙ-Γ9: «Eradamus eum de terra
«viventium, et nomen eius non memoretur amplius»,
(’) De cruce in historia sacra V. T. sermo non est nisi quater:
Genes. XL, ubi Pharao suspendere tacit principem pistorum secundum

ipsa infamia arcanis congruebat Christi consiliis, tum ut pro
nobis satisfaceret perfectius, tum ut hominum animos ab amore
mundanae gloriae ad gloriae divinae amorem transmutaret, tum
denique ut illustrior ac divinior appareret thriumphus qui mortem
ac resurrectionem consecutus est.
Secunda ratio sumi potest ex ipsa exteriori forma patibuli,
in qua sensibiliter exprimitur mysterium universalis redemptionis
ac providentiae', quatenus scilicet figura crucis a medio tractu in
quatuor cornua partita, quodammodo iungit ima summis, extrema
extremis, exhibetque virtutem eius qui in ea pependit, ubique
diffusam. Unde Gregorius. Nyssenus, Or. 1 in Christi resurre­
ctionem : « Novit (apostolus), ea figura quatuor cornibus e me« dio provenientibus descripta, potentiam per omnia commean« tem et providentiam illius qui in ea manifestatus est, signifi« cari... Potest autem ex iis quae in anima tua fiunt, ea quae de
« Deo cogitanda sunt declarata contemplari. Coelum enim su« spice et partes infimas animo complectere, extremosque ac
« summos orbis terminos cogitatione comprehende, atque consi« dera quaenam potentia tamquam universitatis vinculum haec
«omnia devinciat atque contineat: videbisque sponte sua in ea
« divinae potentiae contemplatione crucis figuram exprimi in
«animo ac mente tua, a superis ad infera, ab extremis ad ex« trema protentam atque descriptam ».
Tertia denique ratio assignatur, quia in homine crucifixo
pulchre relucet typus hominis christiani, qui ad bona opera ex-

praedictionem loseph ; losue VIII, ubi expugnata urbe Hai, regem eius
chananaeum losue cruci affigi iubet; 2 Reg. XXI, ubi Gabaonitae qui
erant reliquiae Amorrhaeorum, crucifigunt septem filios Saul ; Esth. V,
ubi Aman parat crucem Mardochaeo, in qua ipsemet postea, iussu Assueri fuit appensus. Et nullibi invenitur hoc supplicium per iudices
Israel constitutum ; re enim vera aberat a codice mosaico, sed pro gra­
vioribus criminibus blasphemiae, adulterii, etc., erat determinata poena
lapidationis. Nec contra est quod legitur Deuter. XXI-23. Solum enim
sequitur quod cum specialis ratio criminis id postularet, post confectos
lapidatione reos, frigida eorum cadavera manibus alligata in elato pa­
tibulo quandoque suspendebantur, ad terrorem ingerendum.

tendit manus suas, per patientiam et longanimitatem persistit in
laboribus huius vitae, per spem futurorum bonorum emergit su­
pra mundum, et per occultam Dei gratiam sustentatur ne suc­
cumbat. Ideo Augustinus, epist. 140, n. 64: * In hoc mysterio
« (latitudinis, longitudinis, altitudinis, et profunditatis, de quo
« Eph. III-14) figura crucis ostenditur. Qui enim, quia voluit mor« tuus est, quomodo voluit mortuus est... Nam latitudo est in eo
«ligno quod transversum desuper figitur; hoc ad bona opera
« pertinet, quia ibi extenduntur manus. Longitudo in eo quod ab
«ipso ligno usque ad terram conspicuum est; ibi enim quodam< modo statur, id est, persistitur et perseveratur, quod longani« mitati tribuitur. Altitudo est in ea ligni parte quae ab illo quod
« transversum figitur sursum versus relinquitur, hoc est ad ca« put crucifixi, quia bene sperantium superna expectatio est. Iam
< vero illud ex ligno quod non apparet, quod fixum occultatur,
« unde totum illud exsurgit, profunditatem significat gratuitae
«gratiae: in quo multorum ingenia conteruntur id investigare
< conantia, ut ad extremum eis dicatur: O homo tu quis es ut
« respondeas Deo ? ».
Sed nunc, post declaratam convenientiam passionis tum in
genere tum in specie, de eius generalitate atque intensitate
agendum est. Sit itaque:
THESIS XLIX.
(Quaest. 46. Art. 5-8).

Christus passus est omne genus passionis humanae,
et dolor eius fuit maximus inter dolores praesentis vitae,
tametsi ratio superior in ipso, in summa contemplatio­
nis iucunditate excelsa divinitatis semper inhabitans, inalterabili essentialis beatitudinis gaudio semper frueretur.

Cum de universalitate passionis in Christo agitur, passio
sumi debet acceptione amplissima, secundum quod cum dolore,
cuiuscumque tandem rationis sit, convertitur. De quo vide ea
quae superius declarata sunt in Quaest. 15.

Quod igitur Christus passus sit secundum genus omnem
passionem humanam, potest declarari tripliciter, ut apud S. Thomam, art. 5 huius quaestionis.
Primo modo, ex parte hominum a quibus passus est, quate­
nus omnes et singuli hominum ordines, vel neci eius cooperati
sunt, vel certe doloribus eius aliquid addiderunt: ludaei scilicet
et Gentiles, optimates et plebeii, viri et mulieres, laici et sacer­
dotes, familiares et extranei, ac si quid aliud in humanae socie­
tatis categoriis invenire sit. Neque hoc tantum, sed et omnia ac
singula peccatorum genera suam veluti personam egerunt in nece
illa, propriumque tormentum attulerunt. Praesertim vero, etiam
atque etiam considerandum est quam gràndi mysterio, in tribus
illis tribunalibus ad quae iudicandus adductus est Christus, tres
apparuerint principales formae peccati de quibus 1 Ioan. II-17 :
« Omne quod est in mundo, concupiscentia carnis est, et concu« piscentia oculorum, et superbia vitae ». Nam m Caipha et pon­
tificibus qui ne loco cederent et sacerdotii amitterent principa­
tum, primi exstiterunt auctores deicidii, et veluti mens agitans
molem, superbiam vitae indubitanter agnoscimus incarnatam :
« Collegerunt, inquit, pontifices et pharisaei concilium, et dice«bant: quid facimus, quia hic homo multa signa facit?... Vos
«nescitis quidquam, nec cogitatis quia expedit vobis ut unus
«moriatur homo pro populo». Et rursus: < Pharisaei autem di« xerunt ad invicem : videtis quia nihil proficimus, ecce mundus
« totus post eum abit ». Et demum ». « Audistis blasphemiam, quid
« vobis videtur ? Qui omnes condemnaverunt eum esse reum
« mortis » f1). Haec est sententia inextinguibilis odii qua usque
nunc superbia vitae prosequitur Christum, cum scilicet humanae
rationis independentiam praedicantes, nullumque supra se di­
vini iuris adsertorem ac vindicem ferentes, « summo studio mo« liuntur ut Christo a mentibus humanis, a vita et moribus po(«) loan. XI-47; ΧΠ-19; Marc. XIV-64.

« pulorum excluso, merae quod vocant rationis vel naturae re·
«gnuni stabiliatur» (*). Ast in Herode viva cernitur imago con­
cupiscentiae carnis. Ipse est qui tulerat Herodiadem fratri suo
Philippo uxorem, et ad preces impudicae mulierculae, medias in­
ter convivii delicias caput loannis afferri iusserat in disco: prin­
ceps incestuosus qui etiam in iudicio Christi suam personam
constanter sustinet, nihil aliud intendens quam occasionem fruendi
novo spectaculo, et ubi videt se nihil proficere, irridendi atque
lasciviandi ; < Herodes autem, ait Lucas, viso lesu, gavisus est
«valde; erat enim cupiens ex multo tempore videre eum, eo
« quod audierat multa de eo, et sperabat signum aliquod videre
« ab eo fieri. Interrogabat ergo eum multis sermonibus. At ipse
«nihil respondebat. Sprevit autem illum Herodes cum exercitu
«suo, et illusit indutum veste alba, et remisit ad Pilatum». Il­
lusit, inquam, indutum' veste alba. Cum enim apud Romanos ii
qui ambibant magistratus albis vestibus indui solerent, et pro
tanto candidati appellarentur: ideo indigna comoedia, ad Ro­
manum praesidem medios inter chachinnos remittitur Christus
quasi ridiculus regiae dignitatis candidatus. Et haec est senten­
tia bestialis irrisionis propria vitio carnis, prout videre est usque
nunc, qua late in mundo patet dominatio luxuriae. Denique post
Caipham et Herodem, Pilatum attende. Ipse est conctipiscentia
oculorum·, vir nimirum fortunae inhians, qui sponte quidem sna
nusquam in scelus ludaeorum consensisset, sed propter respe­
ctum Tiberii Caesaris cuius iras et suspiciones pertimescebat,
tandem adiudicavit Innocentem voluntati impiorum, suaque igna­
via furori ludaeorum liberam aperuit viam. Quod idem eodem
semper modo ac tenore hodiedum peragitur, quia cum ea sola
quae ad Christum attinent, mundano respectui noscantur obno­
xia, consequens est ut qui inhiant honoribus et divitiis, subterfugia quaerant quibus mundi servitium cum qualicumque reli­
gionis observantia concilient, donec in regotiis tam privatis quain
publicis ad Pilati indicium veniant: « lesum vero tradidit
volun♦
« tati eorum». Vere ergo in Christo consideratur passionis ge(·) Conc. Vatie. Sess. 3, in prooem,

neral itas ex parte eorum a quibus homo potest pati, quique Deo
et iustitiae eius per omnia adversantur.
Secundo modo patet idem ex parte eorum in quibus homo
potest pati. Passus est enim Christus in suis amicis eum dese­
rentibus, in fama per blasphemias contra eum prolatas, in honore
et gloria per irrisiones et contumelias, in rebus per hoc quod
etiam vestibus spoliatus est, in corpore per vulnera et flagella,
in tota demum anima per tristitiam, taedium, et timorem, usque
ad profundum illum amaritudinis abyssum de quo dicit in Psalm.
XLVIII, 2-3: «Intraverunt aquae usque ad animam meam, in« fixus sum in limo profundi, et non est substantia; veni in
« altitudinem maris, et tempestas demersit me ».
Tertio demum modo passionis universalitas considerari po­
test quantum ad corporis membra. Passus est enim Christus in
capite pungentium spinarum coronam; in manibus et pedibus
fixionem clavorum; in facie alapas et sputa; in toto corpore
flagella. Fuit etiam passus secundum omnem sensum corporeum:
secundum tactum quidem, flagellatus et confixus: secundum gu­
stum, felle et aceto potatus; secundum auditum, vocibus blasphe­
mantium et irridentium lacessitus; secundum visum videns ma­
trem et discipulum quem diligebat flentes. Ita fere S. Thomas
in praesenti.

Nunc, Christi dolorem fuisse maximum inter dolores prae­
sentis vitae, (neque enim fit comparatio cum dolore animae se­
paratae sive in inferno sive in purgatorio), ex triplici iterum
consideratione demonstratur.
Prima se tenet ex parte causarum doloris, in quarum tamen
aestimatione non oportet consistere in solis causis corporalibus.
Nam etsi mors confixorum in cruce sit maxime acerba, (confi­
guntur enim in locis nervosis et maxime sensibilibus, et ipsum
pondus corporis pendentis continue auget dolorem, et cum hoc
etiam est doloris diuturnitas quia non statim moriuntur sicut hi
qui gladio interficiuntur), possunt tamen genera mortis excogi­
tari adhuc acerbiora tam quoad passionis gravitatem quam
De Verbo Incarnato

quoad diuturnitatem. Considerando vero in Christo causas do­
loris interioris, inveniuntur esse extra omnem comparationem
possibilem, praesertim si ratio habeatur omnium peccatorum
generis humani pro quibus satisfaciebat patiendo. Unde quasi
ea sibi adseribens dicit in Psalm. XXI-2 : Longe a salute mea
verha deliciorum meorum, et rursus in Psalm. XXXIX-13: Quo­
niam circumdederunt me mala quorum non est numerus. Com­
prehenderunt me iniquitates meae, et non potui ut viderem. Mul­
tiplicatae sunt super capillos capitis mei, et cor meum dereli­
quit me
Verum secundo, ad doloris vehementiam, ut par est, aesti­
mandam, non oportet tantum attendere causas doloris secundum
se, sed multo magis sensibilitatem sive perceptibilitatem patientis
quae in Christo fuit simpliciter maxima. Nullum enim corpus
fuit perfecte complexionatum sicut corpus Christi operatione Spi­
ritus Sancti in virgineo utero formatum; nullus praesertim in­
tellectus fuit aeque potens ad penetranda mala de quibus erat
dolor; nulla item caritas aeque repugnans peccato et poenis
aeternis quibus peccando homines se involvunt.
Sed tertia consideratio adhuc evidentiorem suppeditat demonstrationem. Nam illud omnino singulare ac proprium invenitur in Christo, quod passio eius tam quoad substantiam quam
quoad intensitatem, perfecte voluntaria fuit, ac per consequens
commensurata fini ad quem ordinabatur. Equidem verissimum
est quod attenta infinita personae dignitate, minimum opus satisfactorium sufficiebat ad compensanda peccata totius mundi et
ultra. At vero omnia documenta ad redemptionem nostram atti­
nentia manifeste evincunt, non ea mensura usum fuisse Chri­
stum. Voluit igitur ut in ipso opere satisfactorio secundum se
considerato esset quaedam proportio cum magnitudine finis, qui
erat liberatio hominum a peccato et introductio eorumdem in
beatitudinem Dei. Et hinc etiam illustrari potest ratio quam S.
Thomas interposuit de doloris puritate, quatenus non fuit ali­
quatenus mitigata interior afflictio, sicut solet contingere quando
Cf. Levit. XVI-I2 et seq.

ratio in ea constituit medium ne iustam mensuram excedat. Habito enim respectu ad passionis finem, dolor Christi, quantumvis
magnus in quantitate absoluta, iustos limites nunquam potuit
excedere. Et si non fuit hoc modo mitigatus dolor interior, neque
etiam exterior, quia dolor exterior non est natus mitigari per
rationem nisi indirecte, seu per viam redundantiae a superio­
ribus viribus ad inferiores. Dicendum igitur est dolorem Christi
fuisse simpliciter maximum inter dolores praesentis vitae, ita ut
merito Dominum intuens propheta dixerit: virum dolorum!

Haec tamen dicta sint sine praeiudicio beatitudinis essen­
tialis qua potitus est Christus a primo suae conceptionis instanti.
Et ideo Dominus in passione sua fuit instar montis excelsi et
sublimis valde, cuius cacumen purae lucis serenum inhabitat,
dum inferiora eius atra nube et densa caligine obvolvuntur. Quod
quidem mysterium iam fuit in superioribus, pro posse nostro,
utcumque declaratum. Specialiter vero ostensum est, duplicem
aspectum in malo esse distinguendum, prout consideratur vel
secundum se vel secundum quod a Deo suum ordinem habet.
Porro per scientiam beatam apprehensum nequit contingere ani­
mam nisi hoc posteriori modo, quia beatae mentes qua tales
cuncta creata nonnisi in rationibus aeternis intuentur. At vero,
quamdiu Christus ut incola huius mundi capax fuit proprii no­
cumenti, et quaedam veluti pars exstitit societatis viatorum, ani­
mam eius tangebat malum, etiam prout malum et afflictivum
est, dum scilicet apprehendebatur per scientias inferiores per
quas res creatae cognoscuntur in seipsis. Hinc procedit distinctio
quam ponit S. Thomas inter rationem superiorem et rationem
inferiorem in Christo. Non enim, ut ipse docet Ia Part. q. 79,
a. 9, ratio superior et ratio inferior distinguuntur tamquam duae
diversae potentiae, sed « distinguuntur per officia actuum et se« eundum diversos habitus». Unde in Christo ratio superior
accipitur pro intellectu in quantum per habitum luminis gloriae
intendebat aeternis conspiciendis, ratio vero inferior pro eodem

4 84

QUAKST.

XLVI-XLIX.

DE

intellectu in quantum per scientiam quae non est constitutiva
beatitudinis, circa temporalia operabatur. Eruebatur ergo anima
Christi secundum solam rationem superiorem, patiebatur secun­
dum omnes alias vires; et quia vires radicantur in essentia,
tota anima fruebatur et tota patiebatur, non tamen secundum
eamdem potentiam vel habitum.
Caetera vide supra, ubi de defectibus in hac mortali vita a
Filio Dei coassumptis, et nota iterum, quo sensu dicatur fuisse
viator quoad corpus. Quatenus scilicet, causa totius passibilitatis, etiam in anima, se tenebat ex parte corporis, corporis
mortalis, corporis corruptibilis, corporis facti, ut apostolus ait,
in similitudinem carnis peccati. Inde enim pendebat coniunctio
cum malo de quo dolebat: cum malo proprio, quod erat malum
passionis crucis: cum malo etiam alieno, quod erat malum uni­
versi generis humani. Nam ut malum alienum coniungatur cum
aliquo, et causa afflictionis ei esse possit, oportet ut iste parti­
cipet statum et conditionem eorum qui malo sunt pressi, pars
exsistens eiusdem communitatis eiusdemque consociationis. Et
hoc in Christo verificabatur ratione conditionis corporis, prout
dictum est suo loco.
Sed iam ad considerationem circumstantiarum passionis nos
inducit rerum continuatio.
DE

CIRCUMSTANTIIS

TUM

TEMPORIS

TUM

LOCI

PASSIONIS

DOMINICAE.

Quaest. 46 - Art. 9-11).

Circumstantias temporis in passione Christi mysticas fuisse
atque figurales, vel ex hoc sufficienter apparere potest, quod
eas omnes in solemnitate paschali religiose servat Ecclesia, non
solum quantum ad anni solaris tempus, sed etiam quantum ad
lunae diem, imo et feriam hebdomadae. « Quaeris, inquit Au« gustinus, epist. 55 ad lanuarium, quae causa sit cur anniver« sarius dies celebrandae Dominicae passionis, non ad eumdem
x redeat anni diem, sicut dies quo creditur natus. Et deinde sub« iungis: Si hoc fit propter sabbatum et lunam, quid sibi velit

tin hac re observatio sabbati et lunae ». Respondet autem Au­
gustinus hoc esse sacramenti causa, ut figurate nobis insinuentur
ea quae ad mysterium pertinent; plus enim movent et accendunt
amorem, quam si nuda sine ullis sacramentorum similitudinibus
ponerentur,
Praemittendum est quod iuxta legem (Exod. XII, 227) im­
molabatur agnus paschalis quarta decima luna mensis primi
ante solis occasum, et circa noctis initium in singulis domibus
manducabatur; porro dies sequens, id est, decimus quintus, dies
erat solemnis paschae. Nunc autem non defuerunt aliqui opinantes, Christum futurorum praescium anticipasse ultimum pa­
scha, et celebrasse coenam in qua instituta est Eucharistia luna
decima tertia ad vesperam ; ex quo esset consequens, passionis
diem coincidisse cum vigilia paschatis ludaeorum. Sed haec
opinio quam Petavius sequitur, habet contra se explicitam aucto­
ritatem Marci et Lucae (Σ), et omnes textus quibus se adversarii
muniunt nihil omnino evincunt, sicut videre est apud S. Thoinam in praesenti, art. 9, ad ium . Quod autem attinet ad ratio­
nem qua contendunt, pharisaeos observantiarum legis tenacis­
simos nusquam in die festo potuisse verosimiliter attentare iudicium et necem Christi : observandum est, non esse confundendam
requiem sabbati cum requie festorum. Plura enim erant legaliter
(’) «Primo die azymorum, quando pascha immolabant», inquit
Marcus, XIV-12. Et Lucas, XXII-7 : «Venit autem dies azymorum in
<qua necesse erat occidi pascha». Nec est in oppositum, quod Joan­
nes, XIX-14, diem sequentem, i. e. diem crucifixionis Christi, fuisse
dicat parasceven paschae: quod quidam accipiunt quasi idem esset ac
praeparatio sive vigilia paschae, sed falso. Nam praeparatio quam im­
portat parasceve nomen, non intelligitur per ordinem ad pascha, sed
per ordinem ad sabbatum, iuxta illud Marc. XV-42 : Quia erat para­
sceve, quod est antesabbatum, παρασκευή, δ εστιν προσάββατον. Eodem
quippe modo quo nunc omnis feria prima nomen habet dominicae,
et omnis feria septima nomen sabbati, ita tunc omnis feria sexta para­
sceve vocabatur, eo quod hac die praeparabantur ea quae ratione rigorosae requiei diei insequentis necessaria erant. Dicitur ergo apud loannem : Erat autem parasceve paschae, eodem intransitivo sensu quo nos
dicimus, dominica paschae, feria secunda paschae, etc., videlicet: Erat
feria sexta in solemnitate paschae.

licita in festis quae in sabbatis non licebant; quin imo, licitum
fuisse in diebus festis reos morti addicere, expresse tradit Rabbi
Akiba, apud Patrizzi (l) ; denique, si de opere servili sermo sit,
constat, non ludaeos sed Gentiles affixisse Christum cruci. Di­
cendum itaque est, coenam fuisse celebratam iuxta morem, ipso
tempore quo a toto populo ludaeorum manducabatur agnus, sa­
crificii Eucharistiae figura et typus (2). Hinc, ipso etiam paschalis
die fin quo recolebatur transitus Israel de Aegypto, eiusque li­
beratio a captivitate), Christus per passionem et mortem suam
de hoc mundo transivit ad Patrem, liberans humanum genus a
diaboli servitute, eique aperiens viam vitae (3). « Quia enim, sicut
« dicit apostolus, mortuus est propter delicta nostra, et resurrexit
«propter iustificationem nostram, transitus quidam de morte ad
« vitam in illa passione Domini et resurrectione sacratus est.
« Nam etiam vocabulum ipsum quod pascha dicitur, non grae< cum sicut vulgo videri solet, sed hebraeum esse dicunt qui
. linguam utramque noverunt. Neque enim a passione, quoniam
« graece πάσχαν dicitur pati, sed ab eo quod transitur, ut dixi,
« de morte ad vitam hebraeo verbo res appellata est, in quo
< eloquio pascha transitus dicitur, sicut perhibent qui hoc sciunt...
«(Quod) evangelista exprimere voluisse intelligitur, cum cele« braturo Domino pascha cum discipulis suis, ubi coenam eis
« mysticam dedit: Cum vidisset, inquit, lesus quia venit eius hora
« ut transiret de hoc mundo ad Patrem. Transitus ergo de hac vita
« mortali in aliam vitam immortalem (hoc est enim de morte ad
«vitam), in passione et resurrectione Domini commendatur» (4),
Nunc autem considerandum est quod ad huius commenda(') Patrizzi, de Evangeliis, Dissert. 50.
f2) S. Thom. 3, q. 73, a. 6.
(-1) In veteri paschate celebrabatur transitus angeli exterminatoris
Aegyptiorum et liberatoris Israel, qui fuit praeludium transitus de ca­
ptivitate in libertatem per mare rubrum. Christus autem verus est
angelus exterminator, qui transitu suo de hoc mundo ad Patrem exter­
minavit potentiam daemonum, et genus humanum liberavit, parans ei
in rubro mari sanguinis sui transitum ad beatam aeternitatem.
(4j August, ep. 55 ad lanuarium, n. 2.

»

tionem mysterii de luna ducitur similitudo. Nam quamdiu luna
inter terram et solem posita, ipsi terrae manet invisibilis, sym­
bolum quoddam exsistit status innocentiae, illius dico status in
quo homo ab infimis aversus, perfecte ad Deum qui sol iustitiae
est, convertebatur. Sed cum paulatim recedens a sole, tanto
magis incipit terrae apparere, quanto magis in suo recessu pro­
greditur, donec tandem plenissima nobis illuceat, figuram mon­
strat hominis labentis in peccatum, id est, a iustitia recedentis,
seseque convertentis ad terrena. Hinc oportet ut in motu in­
verso quo dentio accedens ad solem, sese a terra magis ac magis
abscondit, accipiatur symbolum hominis resurgentis a peccato,
et de temporalibus transeuntis ad aeterna. Bene igitur passus
est Christus, luna exsistente plenissima, id est luna decima
quinta, quia stipendium peccati cuius poenam luebat, mors est.
Resurrexit autem luna decima septima, cum in ipso sidere at­
tenditur symbolica similitudo transitus de peccato in gratiam, de
mortalitate ad immortalitatem, et de hoc mundo ad Patrem. «At< tende, inquit Augustinus, epist. ad lanuar. n. 8, quod in Pro«verbiis legitur: Sapiens sicut sol permanet, stultus autem sicut
iluna mutatur... Ducuntur autem saepe ex rebus visilibus ad
« invisibilia congruae similitudines. Quis est ergo ille stultus qui
«tamquam luna mutatur, nisi Adam in quo omnes peccaverunt?
« Anima quippe humana recedens a sole iustitiae, ab illa scilicet
« interna contemplatione incommutabilis veritatis, omnes vires
« suas in externa convertit, et eo magis magisque obscuratur in
« interioribus ac superioribus suis. Sed cum redire coeperit ad
« illam incommutabilem sapientiam, quanto magis ei appropin« quat affectu pietatis, tanto magis exterior homo corrumpitur,
«sed interior renovatur de die in diem, omnisque lux illa in« genii quae ad inferiora vergebat, ad superiora convertitur, et
« a terrenis quodammodo aufertur, ut magis magisque huic sae« culo moriatur, et vita eius abscondatur cum Christo in Deo...
« Ac per hoc Spiritus Sauctus de visibilibus ad invisibilia, et
« de corporalibus ad spiritualia sacramenta similitudinem ducens,
« transitum illum de alia vita in aliam vitam, quod pascha no« minatur, a quarta decima luna voluit observari, ut... propter

< ipsam conversionem ab exterioribus ad interiora, de luna si« militudo assumeretur... Non igitur nos de sole et luna, annuis
< menstruisve temporibus, actionum nostrarum eventa coniici< mus, sed ad rem sacrate significandam similitudines aptas re< ligiosissima devotione suscipimus, sicut de caetera creatura, de
« ventis, de mari, de terra, de volatilibus, de pecoribus, de pi«scibus, de arboribus, de hominibus, ad sermonem quidem mul< tipliciter, ad celebrationem vero sacramentorum, iam Christiana
« libertate, parcissime... ».
Nec tandem mysterio vacavit ipsa hebdomadae dies. Sexta
enim feria crucifixus est Christus, ut se ostenderet ipsum Deum
qui cum initio dignitatem humanae substantiae mirabiliter creando
condidisset, mirabilius nunc redimendo reformabat. Unde Beda,
serm. in fer. 3 Palmarum : « Quia ergo sexta die factus est
« homo, et tota est mundi creatura perfecta, septima autem Con« ditor, ab opere suo requievit..., recte Salvator eadem sexta die
« crucifixus, humanae restaurationis implevit arcanum. Ideoque
«cum accepisset acetum, dixit: consummatum est, hoc est, sextae
« diei, quod pro mundi refectione suscepi, iam totum est opus
expletum. Sabbato autem in sepulcro requiescens, resurrectionis
< quae octava die ventura erat, exspectabat eventum».

§ 2·
Locus etiam in quo passus est Salvator convenienter fuit
electus, quia sicut omnia tempora sunt in manu Christi, ita et
omnia loca. Et vere, Jerusalem erat locus a Deo designatus ad
sacrificia sibi offerenda ; quae quidem figuralia sacrificia figura­
bant Christi passionem quae est verum sacrificium, ut dicit
S. Thomas a. 10 in corp. Expresse tamen notat apostolus, Heb.
XIII-12, crucifixum fuisse Dominum, non intra muros, sed extra
portam : < Pascha nostrum, ait Leo M. serm. 8 de pass. c. 5,
« immolatus est Christus ; qui se novum et verum reconcilia« tionis sacrificium offerens Patri, non in templo cuius iam erat
« finita reverentia, nec intra septa civitatis ob meritum sui see·
« Ieris diruendae, sed foris et extra castra crucifixus est, ut

« veterum victimarum cessante mysterio, nova hostia novo impο­
ι. neretur altari, et crux Christi non templi esset ara, sed mundi*.
Accedit quod locus Calvariae locus communis erat damnatorum.
Decebat autem ut qui antiquae sententiae delebat chirographum
sustinendo poenam caeteris constitutam, ibi subiret mortem ubi
veris reis solebat inferri, iuxta illud Is. LIII-12: Et cum scele­
ratis reputatus est. Et eidem mysterio deserviebat circumstantia
latronum in quibus novimus figuratos homines universos sive
quos gratia Christi a peccato trahit ad iustitiam, sive quos ul­
tima dies propter neglectum beneficium redemptionis iusto iudicio
inveniet condemnandos.
Nunc post considerationem passionis secundum se, sequitur
consideratio de causa eius efficiente.

THESIS L.
(Quaest. 47).

In causis efficientibus passionis Christi aliter et aliter nu­
merantur tum ludaei a diabolo moti, tum ipse Christus se­
cundum quod homo, tum denique Pater, imo tota Trinitas.

ludaeorum principes fuisse causam directam corporalis pas­
sionis et mortis Christi, manifeste constat ex narratione evan­
gelii. Non tamen excluduntur Gentiles, puta Pilatus et milites,
iuxta illud Luc. XVIII: Tradetur Gentibus, et illudetur, et flagel­
labitur, et conspuetur, et postquam flagellaverint, occident eum. Sed
quia Gentiles non fuerunt nisi instrumenta furoris ludaeorum,
operatio autem magis proprie principali agenti tribuitur quam
instrumento, ideo ii sunt simpliciter dicendi Christi occisores,
qui Pilatum coegerunt et dixerunt : Sangïiis eius super nos et
super filios nostros !
Insuper, cum causa efficiens indirecta dicatur ille qui non
impedit cum posset impedire, manifestum etiam est ipsum Chri­
stum tradidisse in mortem animam suam, ut dicitur Is. LIII-12.
Habebat enim ut homo potestatem cohibendi inimicos ζ1), imo
(*) Ioan. XVIII, 4-6.

repellendi mortem in sensu etiam composito confixionis in cruce.
Et nos quidem morimur quasi morti subiecti ex necessitate vel
naturae vel alicuius violentiae nobis illatae. Christus vero pote­
state mortuus est, quia quidquid in eo secundum naturam hu­
manam erat naturale, totum hoc subiacebat humanae eius volun­
tati, uti suo loco ostensum est. Cum igitur vero quodam modo
causa fuerit propriae suae passionis et mortis, ideo in art. 2
quaerit S. Thomas, ex quo motivo seipsum tradiderit. Respon­
det autem quod ex obedientia passus et mortuus est iuxta dicta
superius, ubi etiam exposita est celebris de praecepto moriendi
controversia. Qua in re sententia S. Thomae non constat, quia
quaestionem nullibi ex professo tractat ; unde afferuntur variae
eius locutiones, modo uni, modo alteri opinioni faventes. Caete­
rum, etsi demonstraretur S. Doctorem agnovisse praeceptum
proprie dictum, adhuc remanerent rationes superius assignatae
quae videntur convincentes satis f1). Et iam fuit exclusa solutio
quam proponit Suarez de Incar. Disp. 37, Sect. 4, dicens quod
Christus habebat praeter scientiam beatam, scientiam sive infu­
sam sive acquisitam, cuius ratione, ait, liber fuit a necessitate
quoad observationem praecepti, tametsi liber non esset ratione
visionis. Nam revera ex coexsistentia scientiae inferioris solum
sequitur quod fuisset sufficiens causa libertatis indifferentiae, nisi
aliunde adfuisset causa necessitans et penitus ligans voluntatem :
quae si semel potiatur summo bono, non ptest amplius sive
moraliter sive physice eligere quidquam quod cum iactura suae

(») Vide supra, Thes. XXIX. — Et nota iterum, formalem obedientiae rationem in hoc consistere, quod quis se conformet voluntati
superioris qua talis, sive praeceptiva illa sit, sive non. Nec valet si di­
cas, quod conformare voluntatem suam voluntati Dei, ad charitatem
potius quam ad obedientiam pertinere videatur. Hic enim distinctione
opus est. Nam charitas respicit amicum ut alterum se, et vult amico
bonum sicut sibi, imo multo magis, si bonum diligentis non est nisi
bonum participatum a dilecto. Nunc autem obedientia non respicit eum
cui obedit ut alterum se, sed magis ut superiorem, et pro obiecto ha­
bet honestatem submissionis qua inferior sese in agendo determinat ex
regula in voluntate superioris exsistente.

essentialis beatitudinis intelligit esse connexum. Et haec quidem
circa doctrinam art. 2.
Sed cum in causis efficientibus passionis, praeter persecu­
tores Christi et ipsum Christum hominem, intervenerit etiam
divinitas, exponit S. Thomas in art. 3, quotuplici sensu Deus
Pater auctor passionis Filii sui dicendus sit. Primo igitur fuit
auctor pasionis, quatenus ab aeterno decrevit ordinem illum in
quo praevidit et ludaeos Christum occisuros, et Christum sponte
sua se oblaturum, permittendo quidem scelus, praeordinando
autem Christi caritatem et obedientiam ad humani generis re­
demptionem. Secundo fuit auctor passionis, in quantum ipsi
Christo inspiravit voluntatem moriendi pro nobis. Tertio demum,
in quantum non cohibuit occidentes, sicut dicitur Ioan. XIX-11:
Non haberes potestatem in me ullam, nisi data tibi fuisset desuper.
Unde Christus in cruce pendens dicebat: Deus meus, Deus metes,
ut quid dereliquisti me ?
Sed iam sequuntur duae quaestiones de effectu passionis
Christi : prima de modo causandi, altera de ipso effectu secun­
dum se.
THESIS LI.
(Quaest. 48).

Passio Chi-isti causavit salutem nostram per modum
satisfactionis, per modum meriti, per modum sacrificii, per
modum redemptionis, ac demum per modum efficientiae.

Notum est, effectum salutis nostrae constanter attribui in
Scripturis passioni crucis iuxta illud Matth. XX-28 : «Filius ho« minis venit dare animam suam redemptionem pro multis >.
Quod tamen non ita est accipiendum, quasi caeterae Christi
passiones atque actiones ad reparationem nostram nihil contu­
lerint, aut ratione sui sufficere non potuissent. Sed quia Christi
satisfactio et meritum esse non potuit nisi secundum praesuppositionem divinae ordinationis, ut postea dicetur : specialiter
proponitur mors crucis ut causa nostrae redemptionis, quatenus
per voluntatem Patris fuit principaliter deputata ad pretii solu-

tionem, dum caetera omnia ad hunc finem non destinabantur
nisi in sua connexione cum cruento sacrificio per quod erant
consummanda. Sciendum enim est, « quod ad emptionem duo
« requiruntur: scilicet quantitas pretii, et deputatio eius ad ali·
« quid emendum. Si enim aliquis det pretium non aequivalens
« ad rem aliquam acquirendam, non dicitur esse simpliciter em* ptio, sed partim emptio et partim donatio : puta si aliquis emat
« librum qui valet viginti libras pro decem libris, partim emeret
« librum, et partim sibi donaretur. Rursus, λ daret etiam, maius
« pretium et non deputaret ad emendum, non diceretur emere li< brum. Si ergo loquamur de redemptione humani generis quan* tum ad quantitatem pretii, sic quaelibet passio Christi, etiam
<sine morte, suffecisset ad redemptionem humani generis, pro« pter infinitam dignitatem personae. Si autem loquamur quantum
< ad deputationem pretii, sic dicendum est quod non sunt deputatae
x ad redemptionem humani generis a Deo Patre et Christo aliae
«passiones Christi absque morte, et hoc triplici ratione. Primo
■: quidem ut pretium redemptionis non solum esset infinitum
<valore, sed etiam esset eiusdem generis, ut scilicet nos de
< morte per mortem redimeret. Secundo ut mors Christi non
«solum esset pretium redemptionis, sed etiam exemplum virtu« tis, ut videlicet homines non timerent pro veritate mori. Tertio
« ut mors Christi esset etiam sacramentum salutis, dum nos vir« tute mortis Christi morimur peccato, et carnalibus concupi< scentiis, et proprio affectui... Et ideo humanum genus non est
x redemptum per aliam passionem absque morte Christi » (*).
Quare, omnia quae Christus in hoc mundo libere egit et pas­
sus est, per modum unius consideranda sunt : sic tamen ut
mors crucis habeatur tamquam principale, sine quo caetera
non ordinabantur ad solutionem nostri debiti, vel acquisitio­
nem justificationis nostrae. Bene ergo in ipsa crucis oblatione
reponitur principium salutis humanae, et quotuplicis generis
fuerit eius causalitas, iure inquiritur.
Dicitur autem quod passio causavit salutem nostram, pri(l) S. Thom. Quodl. 2, art. 2 in corp.

mo per modum satisfactionis. Est autem satisfactio de qua nunc
loquimur, illatae iniuriae recompensatio secundum aequalitatem,
dum scilicet ea offertur reparatio quae adaequet crimen laesae
Dei maiestatis. Et satisfactionis quidem generaliter consideratae
directus effectus est ablatio reitatis, et ideo passio Christi in
quantum causans per modum satisfactionis, valuit directe ad re­
motionem offensae quam homines peccando incurrunt; indirecte
vero, id est ut removens prohibens, ad restitutionem gratiae,
secundum quod gratia consideratur ut principium beatitudinis in
peccati poenam amissae (l).
Ast, haec ipsa restauratio gratiae in hominibus causam di­
rectam habere debuit, et non solum indirectam quae tantum re­
movet impedimentum. Hinc secundo, passionis causalitas dicitur
fuisse etiam per moduni meriti. Meritum autem et merces ad idem
referuntur. « Id enim merces dicitur, quod alicui recompensatur
« pro retributione operis vel laboris, quasi quoddam pretium
«ipsius» (2). Intelligitur ergo in passione Christi valor quidam
Deo exhibitus, pro cuius recompensatione coelestes gratiae
thesauri fuerunt rursus humano generi aperti.
Porro ad eamdem causalitatem, sive satisfactoriam sive me­
ritoriam, pertinent duo sequentes modi, scilicet per modum sa­
crificii, et per modum redemptionis. Nam cum dico per modum
sacrificii, intendo quod passio per quam Christus satisfecit et
meruit, fuit opus excellens virtutis religionis, id est verum ac
proprium sacrificium. Et similiter cum dico per modum redem­
ptionis, explico specialem quemdam respectum qui attendi debet
in satisfactione crucis. Quia enim iuste ordinaverat Deus ut raNota quod gratia sanctificans dupliciter consideratur. Primo,
ut principium rectae habitudinis ad Deum, seu conversionis ac debitae
ordinationis ad finem ultimum, utique in praesenti ordine elevationis ad
ordinem supernaturalem. Et hoc modo, privatio gratiae habet rationem
habitualis a Deo aversionis, i. e. culpae. Secundo, ut principium bea­
titudinis nostrae, perfectionis animae nostrae, summi bene esse animae
nostrae. Et hoc alio modo, privatio gratiae rationem habet, non culpae,
sed poenae : poenae quidem damni, non re, sed tamen formalitate ab
ipso culpae reatu distinctae. Et sic consideratur in praesenti.
(?) S. Thom. 1-2, Quaest. 114, a. 1.

tione peccati in tyrannicam diaboli servitutem incideremus, sta­
tim ac per Christi sanguinem restituimur in libertatem gloriae
filiorum Dei, profecto redimimur, pretio quidem soluto, non dia­
bolo cui nullum ius inerat, sed Deo, quo permittente et ordinante,
humanum genus captivitatem incurrerat.
Verum in causalitate hactenus exposita nondum apparuit
causalitas efficiens respectu gratiae hominibus restituendae. Ul­
timo igitur quaerit S. Thomas, utrum passio quae causavit per
modum satisfactionis et meriti, aliquid etiam contulerit per mo­
dum efficientiae. Cui quaestioni respondet affirmative dicens :
« Duplex est efficiens, principale et instrumentale. Efficiens qui« dem principale humanae salutis est Deus. Quia vero humanitas
« Christi est divinitatis instrumentum, ideo ex consequenti, om* nes actiones et passiones Christi instrumentaliter operantur in
«virtute divinitatis ad salutem humanam. Et secundum hoc,
passio Christi efficienter causât salutem humanam ». Non quod
in ipso actu transeunte passionis adfuerit virtus quaedam instru·
mentalis effectiva gratiae in nobis, sed quia, patiente humanitate
quae unita erat divinitati ut eius instrumentum ad nostrae sa­
lutis operationem, debitum fuit ut per ipsammet, puta per sacra­
menta a Christo pro nobis passo instituta et iugiter in eius no­
mine administranda, conferretur gratia in passione promerita. Et
pro tanto passio dominica dicitur accepisse a divinitate unita,
praeter valorem infinitum in genere meriti, virtutem etiam ope­
ratoriam in genere efficientiae.
Caeterum, cum S. Thomas art. 6, ad 3am dicit, « quod passio
« Christi secundum quod comparatur ad divinitatem eius, agit
«per modum efficientiae, in quantum vero comparatur ad vo« luntatem animae Christi, agit per modum meriti; secundum
« vero quod consideratur in ipsa carne Christi, agit per modum
« satisfactionis > : constat distributionem fieri sensu accommodo,
non per membra se invicem excludentia. Nam in passione effi­
caci praecipue consideratur unio naturae patientis ad divinitatem,
et in formali ratione meriti consideratur actionis honestas prout
a creata voluntate est, et in formali ratione satisfactionis consi­
deratur poenalitas quae in carne fuit maxime conspicua. Constat

tamen quod non est satisfactio nisi poena sit voluntarie suscepta,
nec satisfactio condigna pro peccato nisi a divinitate unita valo«
rem accipiat, et sic dicendum de aliis.
His igitur praemissis ad intelligentiam terminorum et totius
status quaestionis, videndum est primo, quaenam rationes contra
unumquemque ex assignatis causalitatis modis militare videantur.
Videretur autem dicendum quod passio Christi non causavit salutem nostram per modum satisfactionis. Sic enim pro no­
bis satisfecisset Christus. Sed nemo satisfacit pro altero, quia
eiusdem est satisfacere cuius est peccare, sicut patet in aliis poe­
nitentiae partibus quae sunt contritio et confessio. Insuper abso­
num est innocentem pati pro reo, quia poena non est nisi ad
emendationem delinquentis.
Nec/^r modum meriti, quia testante apostolo ad Rom. III-24,
justificamur gratis per gratiam. Si autem Christus meruisset sa­
lutem nostram, iustificatio non esset gratia, sed merces. Prae­
terea meritum nullo modo potest esse posterius tempore, eo
quod per meritum acquiritur, ut dicitur supra, Quaest. 19, a. 3,
et iterum de Verit. Quaest. 29, a. 6. Sed gratia data est patri­
bus antequam Christus pateretur. Non ergo passio causavit sa­
lutem antiquorum per modum meriti.
Rursus nec per modum sacrificii, quia in omni vero sacrificio
oportet victimam mactari a sacerdote qui offert. In cruce autem
Christus seipsum non mactavit, sed fuit occisus a crucifixoribus
qui sacerdotes non erant, et non fecerunt sacrum sed purum sa­
crilegium.
Adhuc, nec per modum redemptionis. Tunc enim aliquis re­
dimitur, quando extrahitur a potestate detinentis, pretio soluto.
Sed detinebamur a diabolo cui Christus nullum pretium solvit
aut solvere potuit. Ergo, etc.
Nec tandem per modum efficientiae, quia prorsus repugnat
ut causa efficiens sit tempore posterior quam suus effectus : non
ergo potuit passio Christi habere efficientiam respectu patrum
antiquorum. Sed nec etiam respectu nostri, quia pariter impos­
sibile est ut causa efficiens causet quando iam non est: passio

autem Christi fuit aliquid transiens et momentaneum. Nullo ergo
modo causavit salutem hominum per modum efficientiae.
Sed contra est quod omnes modos assignatos Scripturae
et Patres apertissime tradunt.
Primo docent Scripturae Christum fuisse a Patre missum
in mundum ut portaret iniquitates humani generis (Is. LIII, per
totum'. Ut per sui immolationem destrueret chirographum de­
creti quod erat contrarium nobis (Coloss. II-14). Ut fieret agnus
tollens peccatum mundi (Ioan. I-29). Ut pro peccato victima ex­
piatoria offerretur, non quidem umbratilis et figurativa sicut ho­
stiae V. T., sed vera et perfecta quam aliae omnes praefigura­
bant (Heb. IX, 11-15; X, 1-12). Denique in evangelio, Matth.
XX-28, et Marc. X-45, ipse Chistus dicit se venisse ut daret
animam suam λύτρον pro multis (*). Ergo passio Christi causavit
salutem nostram per modum satisfactionis.
Secundo docent Scripturae homines fuisse redemptos pre­
tioso sanguine quasi agni immaculati Christi (1 Petr. I, 18-19);
iustificatos in sanguine ipsius, (Rom. V-9) ; per eumdem sangui­
nem consecutos fiduciam in introitu sanctorum, (Heb. X-19), etc.
Ergo effusio sanguinis Christi fuit valor cuius intuitu nobis re­
stituitur gratia et aeterna beatitudo : quod est passionem eius
causasse nostram salutem per modum meriti et redemptionis.
Tertio docent Scripturae mortem Christi fuisse oblationem,
hostiam, sacrificium pro peccato, iis ipsis formulis adhibitis quibus
sacrificia proprie dicta in V. T. significabantur (Eph. V-2; 2 Cor.
V-21, etc.). Imo apostolus in tota continenter ad Hebraeos epi­
stola ex professo explicat quomodo Christus, cum sit veri no­
minis sacerdos, et longe praestantior sacerdotibus Aaronicis,
offerre debuit meliorem hostiam, id est seipsum, per proprii
sanguinis effusionem (Heb. VIII-5 ; IX, 11-26; X, 10-12, etc.).
(*) Equidem modernistae dicunt quod uterque locus, tum apud
Matthaeum tum apud Marcum, confictus fuit sub influxu theologiae
Paulinae. Non secus ac narratio coenae, ubi apud synopticos legitur:
hic est sanguis meus qui pro multis effundetur in remissionem pecca­
torum. Et totidem sunt haereres, de quibus si vel umbram probationis
quaeras, frustra quaeres: nihil et praeterea nihil.

Ergo passio Christi causavit nostram salutem per modum sa­
crificii (x).
Quod demum ratione superius declarata causaverit etiam
per modum efficientiae, satis evidenter constat, quia iustificationis
gratia ad nos non derivat nisi per sacramenta in re vel in voto,
prout suo loco solet demonstrari. Hinc, non solum intuitu me­
ritorum Christi confertur nobis gratia, sed etiam per ipsum Chri­
stum pro nobis passum confertur, hoc est, per ministros eius et
sacramenta ab eo instituta tamquam suae redemptionis applicativa (2). Et hanc passionis efficientiam significavit fluxus sanguinis
et aquae ex aperto latere Salvatoris, ut docent Augustinus,
tract. 120 in Ioan., Chrysostomus, hom. 85 in Ioan., Bonaventura,
opusc. de ligno vitae, et alii Patres passim.
Ad ium ergo dicendum quod contritio ex sua essentiali ra­
tione est dolor de peccato commisso, quo homo retractat deordinationem suae voluntatis, et rectifient se, vel perfecte vel sal­
tem initialiter, circa ultimum finem. Non ergo salvari potest ratio
contritionis, nisi in eo ipso qui peccatum commisit. Similiter pro­
pria confessionis laus reponitur in hoc, quod ipse peccator rea­
tum suum humiliter agnoscit, et cum salutari verecundia declarat
suum delictum. Satisfactio autem generatim dicit quamdam re­
stitutionem pro honore laeso ad iustitiae aequalitatem; porro
restitutionem efficere potest, non solum ipse debitor, sed alius
etiam qui loco eius se subrogat. Caeterum, cum satisfactio Christi
praecesserit ut causa universalis, quae non excludit, sed magis
exigit causas proximas et subordinatas, profecto non est conse­
quens quod nihil remaneat peccatoribus agendum ad propriorum
remissionem delictorum, ut infra dicetur, Quaest. 49.
(*) Cf. Card. Franzelin, de Incarn. Thes. 48.
(*) Sane vero, si de potentia absoluta loquamur, fieri potuisset ut
Christus homo solum mereretur gratiam, Deus vero illam nobis per se
dispensaret, secluso omni ministerio humanitatis assumptae. Sed hoc
rectus ordo non ferebat, quia si humanitas est organum divinitatis, de­
buit etiam esse administra eorum quae merito comparavit, Ac per
hoc, sicut a Christo pro nobis passo oritur meritum, ita ab eodem
descendit dispensatio et effectio bonorum quae patiendo nobis promeritus est.
Di Verbo Incarnato

Ad id autem quod addebatur, poenalitatem scilicet non esse
nisi ad emendationem delinquentis : in primis negandum est
absolute assumptum, nam principalis finis poenae est redinte­
gratio violati ordinis iustitiae, ut pulchre ostendit S. Thomas
1-2, Q. 87, a. i. Insuper passio pro nobis a Christo tolerata,
praescindendo etiam ab interna eius virtute, vim emendatoriam
habuit quam maximam, dum summa peccati gravitas, summa item
Dei sanctitas et iustitia, excellens demum animarum pretium ac
dignitas ita fuerunt in ea manifestata, ut inde efficacissime mo­
veamur ad adversandum peccatum et Deum redamandum, atque
in spem firmissimam erigamur salutis consequendae.
Si autem sumatur argumentum ex eo quod semper iustitiae
et honestati contrarium est, pro reo innocentem puniri, conside­
randum est quomodo non oporteat confundere poenam simpli­
citer cum poena satisfactoria. Cum enim sermo est de pura poena
vindicative quae coactione infligitur propter culpam, sic contra
iustitiam est ut sit in eo qui nec culpam habet, nec culpae est
particeps. Sed de poena satisfactoria longe alia est ratio, cum sit
sponte ac libere suscepta in reparationem, et nihil sane prohibeat
quominus innocens violati ordinis iustitiae voluntarius reparator
accedat. Quin imo, nedum id repugnet sensui morali, maximum po­
tius habet decus, ingentemque laudem, quod qui culpae parti­
ceps non fuit, pro iis qui culpam commiserunt respondeat, volun­
tate et amore unum cum eis effectus, ut ait S. Thomas 1-2,
0. 87, a. 7. Quia igitur in passione Christi non simplex ratio
poenae, sed poenae satisfactoriae consideratur, constat nihil fuisse
contrarium iustitiae in hoc quod ipse innocens poenam pro reis
sustineret.
Ad 2am dicendum quod justificatio est semper gratuita re­
spectu nostri, tametsi fuerit pretio sanguinis Christi Salvatoris
acquisita. Unde signanter dicit apostolus ad Rom. III-24: lustificati gratis per gratiam ipsius, per redemptionem quae est in
Christo lesu. Sed nec obstat quod gratia data sit hominibus,
etiam antequam Christus veniret et nos redimeret, quia non
eadem est conditio meriti quo quis sibi ipsi meretur, et meriti
quo aliis meretur. Nam meritum personale respicit iustitiam di-

stributivam per quam praemium datur secundum dignitatem in
ipsa persona praemiata exsistentem. Et hoc modo « meritum est
«causa praemii secundum reductionem ad causam efficientem, in
« quantum meritum facit dignum praemio, et per hoc ad prae­
ii. mium disponit. Id autem quod est causa per modum efficientis,
«nullo modo potest esse posterius tempore, eo cuius est causa;
« unde non potest esse quod aliquis mereatur id quod iam
«habet» (^j. Sed meritum Christi pro nobis, non distributivam,
sed commutativam potius iustitiam respiciebat, in quantum non
causavit inducendo dispositionem sive dignitatem ad praemium,
sed pure et simpliciter per modum finis sive obiecti, ut id cuius
gratia aliquid conceditur. Et hoc modo meritum potest esse tem­
pore posterius suo effectu, maxime apud eum cui omnia futura
praesentia sunt. « In iustitia commutativa contingit quandoque
< quod praemium, vel id quod est loco praemii, praecedat me« ritum, ut patet in emptione et venditione. Qui enim rem em·
« ptam prius accipit quam pretium solvat, quodammodo prae« mium ante meritum accipit > (2). Multo igitur magis, causalitas
meritoria in Christo se extendere potuit ad eos etiam homines
qui eius adventum praecesserunt.
Ad 3um dicendum quod iuxta superius praemissa (3), mate­
rialis mactatio non est necessario ponenda a sacerdote, sed satis
est si per ipsum destructio victimae quodammodo consummetur
et ordinetur ad significandum honorem debitum Deo, modo expli­
cato. Nihil ergo ex hac parte deesse potuit in morte crucis, quo­
minus verum esset sacrificium. Sed nec deerat institutio legi­
tima, cum Christus fuerit a Patre ordinatus sacerdos ad seipsum cruente offerendum, ut testimonia Scripturae satis superque
evincunt.
Ad 4^ dicendum quod redemptionis ratio non requirit ut
pretium solvatur ei qui captivum detinet. Sufficit enim ut sol-

(■) S. Thom. de Verit. q. 29, art. 6.
(2) S. Thom, in II, D. 27, a. 4, ad 2m.
(’) Supra, Thes. 22.

vatur ei ex cuius permissione et iusta ordinatione captivus in­
currit servitutem (*).
(*) Quantum ad rationem redemptionis quam ex industria obscu­
rant modernistae, iterum atque iterum observa quod redemptio a capti­
vitate diaboli idem prorsus est ac satisfactio pro peccato, et meritum
pro gratia nobis restituenda, addito solum respectu ad conditionem ser­
vitutis in qua versabamur. Et huius redemptionis pretium diabolo utique
solutum non fuit, qui nullum profecto ius habebat, sed meram domi­
nationem de facto. Quando autem PP. dicunt quod Deus cum diabolo,
non potentia seu violentia, sed iustitia egit in redemptionis opere :
sensus non est quod diabolo compensatio aliqua aut fuerit appensa, aut
debuerit appendi ad hoc ut salva esset iustitia in nostra liberatione.
Quis enim sanae mentis compos tam enormia potuisset unquam ima­
ginari ? Et tamen ista sunt quae serio imputant Patribus usque ad Anselmum, i. e. per integrum primum millenarium aetatis Christianae! Et
congerunt testimonia ut hoc persuadeant!
Sed animadvertendum cum Bernardo contra sophismata Abelardi,
epist. ad Innocentium r II, n. 22, quod dominatio diaboli dupliciter considerari potest: vel ex parte ipsiusmet diaboli qui illam exercebat, vel
ex parte Dei qui illam permiserat et in peccati poenam ordinaverat.
Si ex parte Dei consideretur illa in nos diaboli dominatio, sic erat
iusta, et iustitia egit Deus in nostra liberatione, quia sicut iustum fuerat
ut pro merito peccati seu consensus diabolo dati, ordinaret Deus ut in
diaboli tyrannidem incideremus: sic iustum fuit ut pro satisfactione
seu pretio a Christo persoluto, Deus destrueret chirographum captivi­
tatis nostrae, nosque in pristinam restitueret libertatem. Si autem ex
parte diaboli consideretur dominatio in nos exercita, sic erat iniusta,
contra ius acquisita, ait Bernardus, nequiter usurpata. Et ideo, ne per
somnium quidem de diaboli damno resarciendo, ut iusta esset redemptio,
sermo esse potest. Adhuc tamen PP. dicunt, Deum cum diabolo, re­
spectu ipsius diaboli, non tam potentia egisse, quam iustitia, hoc sensu,
quod in deturbatione diaboli a dominio quod de factô habebat, et quo pri­
vari utique poterat solo nutu potentiae, adhuc servatus est quidam iuslae
retributionis modus: dum scilicet deturbatio haec fuit proportionatapoe­
na intemperantiae qua Christum qui nullo modo ei obligatus erat,
persecutus est ad mortem, mortem autem crucis. Et in eodem sensu
crux muscipula fuit in qua captus est diabolus, qui meruit omnium
captivorum amittere servitutem, dum nihil sibi debentis, persecutus est
libertatem, ut S. Leo ait, serm. n de passione Domini.
Itaque, si qui unquam Patres dixerunt Christum tradidisse vitam
suam diabolo ad hoc ut redimeret nos, intellige : eodem modo quo le­
gitur tradidisse illam ludaeis, lerem. XIII-7, permittendo se ab eis oc-

Ad 5um denique dicendum quod passio non causavit iustificationem antiquorum in V. T. exsistentium per modum efficien­
tiae, sed per modum meriti tantum, ut ratio facta optime probat.
Similiter non causât efficienter justificationem eorum qui sunt in
Novo Testamento, prout in sua transeunte actualitate conside­
rata, sed in quantum oportuit ut media effectiva gratiae ab ipso
Christo pro nobis passo descenderent, sicut dictum est initio
propositionis in expositione terminorum.
Sed iam de quantitate seu perfectione redemptionis agendum
est, ut sequitur.

THESIS LII.
(Quaest. 48. - Art. 2-4).

Christus ex rigore iustitiae satisfacere et mereri ne­
quaquam potuit. Quo tamen non obstante, satisfactio eius
ac redemptio fuit ex sua intrinseca dignitate, non solum
aequivalens et condigna, verum etiam superabundans, imo
infinita.

Nonnulli theologi in satisfactione et merito Christi ponunt
rigorem iustitiae, qui profecto iustitiae rigor multum addit supra
condignitatem et superabundantiam redemptionis. Cum enim
iustitia consistat in quadam mutua obligatione unius ad alterum,
non satis est ad iustitiae rigorem ut habeatur aequalitas inter
meritum et mercedem, sive satisfactionem et offensam. Sed in­
super requiritur ut qui meretur vel satisfacit, praecise in quan­
tum huiusmodi, non sit sub dominio eius a quo meretur vel cui
satisfacit, nec ab eo habeat virtutem operandi et applicationem
ad agendum. Alias illud quod dat seu offert non est simpliciter
4

eidi. Caeterum in manus solius Patris commendavit spiritum suum, et
quidquid in morte crucis fuit iustae recompensationis pro liberatione
hominum, nonnisi absurde, impie, blasphematorie diceretur diabolo
expensum. Puderet sane in talium refutatione immorari, nisi magno
eruditionis apparatu, haec modernistae serio Patribus imputarent, et in
nostro dogmate contineri contenderent.

et absolute suum, sed est potiori titulo illius cui offertur, et
ideo non amplius intercedit perfecta illa aequalitas sive indepen
dentia, sine qua impossibile est ut acquiratur operanti ius stri­
ctum adversus eum in cuius obsequium operatur.
Hinc in merito quo aliquid meremur a Deo, non est nec
esse potest iustitia simpliciter, cum omnia merita nostra sint
ipsius Dei dona. Sed invenitur tantum quidem deficiens iustitiae
modus, secundum quod actus nostri (quibus per gratiam Spiritus
Sancti accrescit condignitas ad mercedem vitae aeternae), sunt
etiam, ratione liberi arbitrii, in nostro dominio nostraque pote­
state, et ad Dei obsequium sub praemii repromissione ordinantur.
« Sicut reddere iustum pretium pro re accepta ab aliquo est
< actus iustitiae, ita etiam recompensare mercedem operis vel
« laboris est actus iustitiae. Justitia autem aequalitas quaedam
<est, et ideo simpliciter est iustitia inter eos quorum est sini­
te pliciter aequalitas; eorum vero quorum non est simpliciter
« aequalitas, non est simpliciter iustitia, sed quidam iustitiae
« modus potest esse... Et propter hoc, in his in quibus est sim« pliciter iustum, est etiam simpliciter ratio meriti et mercedis;
« in quibus autem est secundum quid iustum, et non simpliciter,
< in his etiam non simpliciter est ratio meriti, sed secundum
« quid... Manifestum est autem quod inter Deum et hominem est
« maxima inaequalitas, et totum quod est hominis bonum, est a
« Deo... Et ideo meritum hominis apud Deum esse non potest
« nisi secundum praesuppositionem divinae ordinationis, ita sci« licet ut id homo consequatur a Deo per suam operationem
« quasi mercedem, ad quod Deus ei virtutem operandi deputavit,
« sicut etiam res naturales hoc consequuntur per proprios motus
« et operationes, ad quod a Deo sunt ordinatae, differenter ta« men, quia creatura rationalis se ipsam movet ad agendum per
< liberum arbitrium ; unde sua actio habet rationem meriti, quod
« non est in aliis creaturis » (x). Quia igitur talis est conditio
nostri meriti apud Deum, nunquam Deus ipse efficitur simpliciter
debitor nobis; imo vero, non est debitor nisi sibi ipsi, in quantum
(‘) S. Thom. 1-2, q. 114, a. t.

debitum est Ut sua ordinatio impleatur (x). Sed cum ista ordinatio sit de aliquo consequendo per modum retributionis pro liberis operibus praemio proportionatis, adhuc salvatur aliqualis
iustitiae ratio, iuxta illud 2 Tim. IV-8 : Reposita est mihi corona
iustitiae quam reddet mihi Dominus in illa die iustus iudex. Constat
tamen, haec et similia esse intelligenda secundum exigentiam
subiectae materiae, ut scilicet eo modo accipiatur iustitia, quo in­
tercedere potest Creatorem inter et creaturam.
Quae igitur cum ita sint, statim apparet easdem rationes
applicari merito ac satisfactioni Christi, quia omnia opera huma­
nitatis eius erant sub dominio divinitatis eodem titulo ac nostra.
Nec refert quod persona satisfaciens fuerit persona divina; non
enim fuit persona divina operans per naturam divinam, sed per
naturam creatam. Porro, etsi unio divinae personae conferre po­
tuerit operationibus humanitatis assumptae quemdam valorem
infinitum, non tamen potuit eas subtrahere a dependentia quae
essentialiter inest omni rei creatae respectu causae primae. Et
re quidem vera, si iustitiae rigor intercessisset, Christus ut homo
acquisivisset strictum ius adversus Deum. Sed hoc est impossi­
bile, quia quidquid habetur a creatura est in potestate Dei et
sub summo ac supremo dominio eius ; ponere autem strictum ius
quod potest perimi ab eo ipso erga quem habetur, est contra­
dictorium in terminis.
Non ergo est admittendus rigor ille iustitiae quem quidam,
verbo saltem tenus, introducunt (2) ; neque in hac linea quae­
renda est differentia inter Christum et nos. Sed differentia est
in duobus. Primo in hoc quod passiones et actiones Domini fue­
runt a Patre ordinatae ad merendum et satisfaciendum pro
omnibus hominibus quorum caput effectus est. Secundo in hoc
quod valor operum ipsius compensavit ultra condignum omnes
culpas quae unquam factae sunt vel fient, fuitque superabundans pretium gratiae nobis restitutae, prout nunc restat decla­
randum.
(l) Ibid, ad 3m.
P) Cf. Franzelin, de Incarn. Thes. 47.

Videretur tamen dicendum quod satisfactio Christi non fuit
aequivalens nec condigna. Cum enim peccatum contra Deum
commissum quamdam infinitatem habeat ex infinitate divinae
maiestatis, condignitas satisfactionis Christi repetenda foret ex
infinito valore eius. Sed hoc est impossibile, quia valoris infi­
nitas esse non potuit nisi a divinitate unita, cum tamen oporteat
satisfactionis pretium esse ab humanitate, ut iam dictum est
supra (*), et obvia ratio ultro ostendit.
Praeterea, non datur infinitum infinito maius ; sed peccati
iniuria est infinita; non ergo dari potest infinita satisfactio, exce­
dens peccati gravitatem. Et ideo si redemptio Christi fuit aequi­
valens et condigna, saltem non potuit esse ultra condignum.
Praeterea, dicit apostolus, Coloss. I-24: «Adimpleo ea quae
« desunt passionum Christi in carne mea pro corpore eius quod
«est Ecclesia». Non ergo sufficientes fuerunt passiones Christi,
quibus adhuc aliquid superest addendum, et sic, eadem sequitur
conclusio ac prius.
Sed contra est id quod dicitur in decretali Clementis VI,
Extravang. comm, de poenit et remiss, c. 2 : « Unigenitus Dei
< Filius de sinu Patris in uterum dignatus est descendere ma« tris, in qua et ex qua nostrae mortalitatis substantiam divini« tati suae in suppositi unitate ineffabili unione coniunxit, ut ha« beret unde hominem lapsum redimeret, et pro eo satisfaceret
« Deo Patri... Ipse namque factus nobis a Deo sapientia, iustitia,
« sanctificatio et redemptio, non per sanguinem hircorum ac vi« tulorum, sed per proprium sanguinem introivit semel in sancta,
« aeterna redemptione inventa. Non enim corruptibilibus auro et
« argento, sed sui ipsius agni incontaminati et immaculati pre« tioso sanguine nos redemit. Quem in ara crucis innocens im·
« molatus, non guttam sanguinis modicam quae tamen propter
{ unionem ad Verbum pro redemptione totius humani generis sufC) In Quaest. 20, Thes. 32.

fecisset, sed copiose velut quoddam profluvium noscitur effudisse..
Quantum ergo exinde ut nec supervacua, inanis, aut superflua
« tantae effusionis miseratio redderetur, thesaurum militanti Ec«clesiae acquisivit, volens suis thesaurizare filiis pius pater, ut
i sic sit infinitus thesaurus hominibus, quo qui usi sunt, Dei ami«citiaê participes sunt effecti».
Et re quidem vera condignitatem satisfactionis Christi aperte
demonstrant omnia Scripturae loca in quibus dicimur fuisse empti,
empti pretio magno (1 Cor. VI-20; ibid. VI-23); redempti pretioso
sanguine agni immaculati Christi (1 Petr. I-19) etc. Constat enim
quod emptio in rei veritate non est, ubi pretium saltem aequivalens non datur.
Superabundantiam vero ipsius redemptionis significat apo­
stolus per emphasim illam : Pretio empti estis. Cur enim hoc
diceret, cum alioqui quidquid emitur, pretio ematur ? Significat
ergo magnum et inaestimabile pretium, cuius magnitudo, utpote
excedens condigni mensuram, addit supra simplicem emptionis
rationem. Et ad idem valet comparatio quam Rom. V, 15-21,
inter Adam et Christum instituit apostolus, docens multo maio­
rem vim habere meritum Christi ad hoc ut gratia abundet in
multos, quam habuerit delictum Adae ad hoc ut peccato infi­
ciantur quicumque ab eo carnali generatione procedunt. Unde
Chrysostomus. Homil. 10 in epist. ad Rom. dicit : « Quemad« modum ergo si quis decem obolos debentem aliquem in car« cerem coniiciat : nec ipsum solum, sed cum eo pariter coniu« gem ipsius et filios ac servos, illius causa: tum alius veniens,
< non decem tantum obolos numeret, sed innumera talenta auri
«largiatur, ac vinctum istum in palatium introducat et in supremi
« magistratus solium, participemque summi honoris et reliqui
« splendoris faciat, non iam foenerator mentionem facere amplius
«possit decem obolorum illorum: ita et in nobis factum est. Nam
« multo plura quam debebamus persolvit Christus, ac tanto plura
quanto stillam exiguam immensum pelagus excedit » (2).
Ratio demum theologica est,(*)quia minima Christi passio
(*) Cf. Petav. de Inc. 1. 13, c. 9.

potuisset sufficere, imo vero et ipsa debitum excessisset. Valor
enim et aestimabilitas cuiuscumque obsequii ex dignitate sup­
positi operantis accipit mensuram, ut notum est apud omnes. Et
hic nota quomodo aliter influat dignitas Dei offensi in peccati
gravitatem, aliter vero dignitas personae operantis in moralem
valorem actionum et passionum Verbi incarnati. Nam maiestas
Dei offensi in peccati gravitatem non influit nisi media cogni­
tione seu appehensione offendentis. Et ideo peccatum est qui­
dem in supremo ordine iniuriae ex hoc quod peccator absolute
cognoscit Deum quem offendit, sed non contrahit gravitatem
simpliciter infinitam, quia divinam maiestatem homo finite tantum
et imperfecte apprehendit. At vero dignitas personae operantis
per se ipsam dignificat operationes; unde consequens est quod
minima etiam Christi reparatio fuisset pretii simpliciter infiniti,
tam in ratione meriti quam in ratione satisfactionis. Et ex eodem
principio adhuc consequitur quod si consideres opera Christi in
sua entitate creata, sic dantur alia aliis absolute maiora et per­
fectiora. Sin autem illa consideres ut subsunt dignificationi ex
divinitate unita derivatae, sic non fuit valor minor in uno quam
in altero; imo nec fuit plus valoris intensive in omnibus simul,
quam in singulis seorsum. Quia tamen ad rationem meriti non
sufficit intrinsecus operis valor, sed praesupponere oportet ordi­
nationem Dei deputantis opus ad mercedem, adhuc potuit Chri­
stus plus mereri per opera totius vitae quam per singula, atque
aliquid per unum obtinere, quod non per aliud.
Ad ι°“ ergo dicendum quod valoris infinitas in satisfa­
ctione Christi provenit quidem a divinitate unita, sed est tamen
in ipsa actione humana per modum simplicis resultantiae a di­
gnitate personae, seu ex hoc solo quod divina hypostasis est
hypostasis humanitatis operantis. Cum autem dicitur satisfactionis
pretium debere esse ab humanitate, sensus est quod actio satisfactoria debet esse elicitive a natura humana tamquam a causa
principali (l), non autem quod inveniri debent in natura humana(*)
(*) Cum dicit S. Thomas satisfactionem condignam pro peccato
non potuisse esse nisi ab instrumento coniuncto divinitatis, lato sensu

omnia a quibus pendet operatio ipsa, sive quoad suam physicam
entitatem, sive quoad moralem valorem. Alias repugnaret omnis
ratio meriti et satisfactionis apud Deum, a quo semper habemus
et naturalem operandi virtutem, et gratiam ad actus salutares,
et motionem qua ad agendum applicamur. Proposita itaque dif­
ficultas optime ostendit, non esse hic quaerendum impossibilem
rigorem iustitiae ; nequaquam vero demonstrat non fuisse in
ipsismet actibus liberis humanitatis Christi valorem eiusmodi,
qui reparandae offensae comparatus inveniretur aequivalens, imo
et in infinitum praeponderans.
Ad 2um dicendum quod peccati gravitas est simpliciter fi­
nita, tametsi sit inadaequabilis per obsequium purae creaturae,
ut initio dictum est in Quaest. 1.
Ad 3um denique dicendum, quod in graeco ad litteram ha­
betur : Adimpleo in carne mea ea quae reliqua sunt passionum
Christi, (id est, quae posterius adhuc restant toleranda), pro
corpore eius quod est Ecclesia. Non quod Christus non satis
passus sit ad redemptionem nostram, ideoque supplemento mar­
tyrum opus habeat. Sed quia iuxta divinam ordinationem oportet
ministros evangelii pati in dispensatione thesauri meritorum
crucis, per conformitatem ad Christum qui tanta passus est in
eius acquisitione. Quasi diceret apostolus : « Multis laboribus,
« sudoribus et afflictionibus opus est ad colligendam Ecclesiam
« hominesque ad fidem vocandos, et ad salutem perducendos.
« Huiusmodi passiones multas, easque gravissimas, sustinuit
« Christus in hac vita et in carne sua mortali, (et hae solae in
« ratione causae primariae et universalis nobis fuerunt salutares).
« Verum multae adhuc restant tolerandae toto decursu saeculi,
«donec tota Ecclesia collecta atque perfecta fuerit; tolerandae,
« inquam, ab iis quibus evangelii praedicandi munus incumbit,
« quae proinde et Christi passiones dicuntur, quia passiones
« sunt ministrorum eius. Harum igitur passionum ego partem
sumit instrumentum. Nam operatio satisfactoria fuit ab humanitate ut
a causa operante per propriam virtutem; infinitus autem satisfactionis
valor resultabat ex infinita dignitate suppositi in quo erat humanitas.

« meam expleo, tamquam minister evangelii laborans pro salute
* Ecclesiae * Ç1). Sed hinc sponte adducimur ad declarandum
qualiter praecesserit meritum Christi ut causa universalis, cuius
virtus non provenit ad singulos nisi media applicatione. De qua
re specialis in thesi sequenti instituitur disputatio.
THESIS LIII.
(Quaest. 49)

Passio Christi praecessit ut quaedam universalis causa
remissionis peccatorum, quam necesse est singulis appli­
cari ad propriorum peccatorum deletionem. Valet autem
ad liberationem ab omni malo, perfectamque beatitudinem
certo ordine consequendam, et quia ordo iste in hoc ma­
xime consistit, ut per prius constituamur in via ad regnum
coelorum, constat merita Christi non excludere merita et
satisfactiones nostras, quae recte dicuntur niti meritis et
satisfactionibus eius.

Causa universalis hic intelligitur causa ex qua possunt quae­
cumque peccata remitti, vel praeterita, vel praesentia, vel futura,
quin tamen virtus eius, quantum est de se, immediate determi­
netur ad aliquod subiectum in particulari. Unde indiget per varia
media applicari ad singulas personas, ut suum effectum in eis con­
sequatur. Sicut si dicerem solem quamdam universalem causam
illuminationis, quatenus continet in se virtutem illuminandi omnes
et singulas partes terrae, quas omnes, quantum in se est, aeque
indifferenter respicit ; quo fit ut ad ipsum illuminationis effectum
oporteat virtutem eius singulis applicari per convenientem earumdem partium approximationem et sublectionem ad ipsum.
§ i.

Prima igitur propositionis assertio facile constat. Manifestum
enim est, passionem crucis non fuisse a Deo Patre ordinatam
ad hoc ut omnibus et singulis hominibus iustificationis gratia
(l) Estius in cap. 1 epistolae ad Colossenses.

ipso facto proveniret, sed servato ordine debito, quo unusquisque
Christo pro nobis passo spiritualiter subiicitur et quodammodo
coniungitur. Apertissime enim tradunt Scripturae, nos omnes,
non obstante redemptione Christi, adhuc nasci in peccato, ac
per hoc, necessarias esse certas conditiones ad remissionem pec­
catorum quam multi de facto non consequuntur. Huc etiam facit
comparatio ab apostolo (Rom. V-14) instituta inter Christum et
Adam qui fuit forma futuri. Nam ut dicitur 1. 4 c. Gent. c. 55,
« oportet universalem causam applicari ad unumquodque specia< liter, ut effectum universalis causae participet. Effectus igitur
c peccati primi parentis pervenit ad unumqnemque per carnis
« originem. Effectus autem mortis Christi pertingit ad unum« quemque fer spiritualem regenerationem, perquam homo Christo
« quodammodo coniungitur et incorporatur, et ideo oportet quod
«unusquisque quaerat regenerari per Christum, et alia susci« pere in quibus virtus mortis Christi operatur». Unde et Tridentinum, Sess. VI, cap. 3 : « Sicut revera homines nisi ex se« mine Adae propagati nascerentur, non nascerentur iniusti, cum
« ea propagatione, per ipsum dum concipiuntur, propriam in« iustitiam contrahant : ita, nisi in Christo renascerentur, nun« quam iustificarentur, cum ea renascentia per meritum passionis
« eius, gratia qua iusti fiunt, illis tribuatur ». Neque in hoc
generali principio specialis nobis est cum protestantibus contro­
versia, quandoquidem fatentur et ipsi, opus esse ut passio Christi
singulis adhibeatur ad propriorum deletionem peccatorum. Sed
inter ipsos et nos quaestio est tantum de mediis per quae re­
demptionis virtus applicatur; nam ipsi dicunt medium esse solam
fidem, quod negant catholici. Quare tota ratio dissidii discutienda
relinquitur in materia de iustificatione et sacramentis i1).(*)
(*) Nota iustificationem fieri duplici modo. Primo modo per sacra­
mentum in re susceptum, et tunc non requiritur alia hominis dispositio
praeter illam quae removet obicem, quia sacramentum ex virtute san­
guinis Christi instrumentaliter operatur interiorem renovationem. Alio
modo per sacramentum susceptum solum in voto, et tunc requiritur id
quod est ex natura rei ultima ad sanctificationis formam dispositio, id
est actus charitatis sive contritionis perfectae. Sed quia fides charitate

In iis autem quibus applicatur, passio Christi ad hoc valet,
ut non solum a peccato et diaboli servitute, sed etiam ab omni­
bus peccati sequelis certo ordine liberentur. Certo, inquam, or­
dine : quia sicut Christus multas passiones sustinuit priusquam
ad immortalitatis gloriam perveniret, sic debent fideles eius prius
subiacere passionibus, quasi portantes in seipsis insignia crucis
iuxta illud apostoli, Rom. VIII-17 : Sifilii et haeredes, haeredes
quidem Dei, cohaeredes autem Christi, si tamen compatimur, ut
et conglorificemur. Accedit quod non congruebat ordini a Deo
instituto, ut eftectus passionis Christi in nobis consisteret in
quadam immutatione physica, sensuum experimento subiecta.
Habemus enim formam fidei nostrae in fide Abrahae, qui «obe« divit in locum exire quem accepturus erat in haereditatem, et
« exiit nesciens quo iret ». Et ideo nequidem decuit ut regene­
rati per baptismi gratiam, a concupiscentia immunes evaderent,
statimque redintegrarentur in perfecto illo dominio quod homo
innocens habebat in inferiores vires. Hoc enim caderet sub
experientia sensus, et sic meritum fidei multum imminueretur.
Denique, quotiescumque aliquid reducitur de uno extremo in
aliud extremum oppositum, oportet ut gradibus quibusdam pro­
cedatur. Conveniens igitur fuit ut statui peccati succederet status
justificationis in quo adhuc ingemiscimus gravati, donec ultimo
perveniamus ad plenam libertatem gloriae filiorum Dei, per
Dominum nostrum lesum Christum qui reformabit corpus hu­
militatis nostrae configuratum corpori claritatis suae.
§ 2.

Hactenus de modo quo ex virtute passionis Christi provenit
ad homines prima iustificationis gratia. Quam iustificationem
constat esse quoad nos omnino gratuitam, et ex solis meritis
Redemptoris, sive in sacramento illam consequamur, sive extra
formata nonnisi per gratiam Salvatoris homini divinitus inspiratur, con­
stat hominem utroque modo iustificari, media applicatione redemptionis
quae est in Christo lesu.

sacramentum. Verum postquam iustificatus est homo, operatur
ipsemet ad merendum et satisfaciendum, gratia coopérante, et
quaenam sit in hac parte redemptionis causalitas, paucis restat
declarandum.
Considerandum igitur est quod ordo raparationis nostrae
requirit ut per prius constituamur in via ad regnum coelorum.
Sic currite, inquit, ut comprehendatis. Et quia quisquis consti­
tuitur in via ad terminum, ideo in via ponitur, ut per propriam
operationem consequatur finem, necesse est ut sit locus propriis
nostris meritis, quae non solum non excluduntur per merita
crucis, sed magis eis innituntur tamquam suo principio ac fun­
damento: quatenus ex meritis illis est, et gratia principium me­
riti, et bonorum nostrorum operum ordinatio ad mercedem vitae
aeternae. Porro, tantum abest quin per hoc derogetur vel mi­
nimum perfectioni redemptionis, ut inde potius eius fecunditas
commendetur quam maxime. Quod egregie contra protestantes
prosequitur Bellarminus, 1. 5 de iustif. c. 5: «Argumentum, in« quit, quanto ab adversariis magis rhetorice, vel potius tragice
«amplificatur, tanto cum discutitur, inanius invenitur. Siquidem
« merita iustorum non opponuntur meritis Christi, sed ab illis
«nascuntur, et quidquid ipsa iustorum merita laudis habent, id
«totum redundat in laudem meritorum Christi. Ipse est enim
«vitis, nos palmites; et sicut palmes non potest ferre fructum
« nisi manserit in vite, sic et nos nihil possumus sine Christo
«facere. Et sicut nemo unquam ita desipuit ut diceret detrahi
< de gloria vitis, si palmites ipsius multum fructum afferant :
« ita nemo nisi plane stultus dicere potest detrahi de gloria
« Christi, si servi eius per gratiam eius, per spiritum eius, per
« fidem et charitatem ab ipso inspiratam, bona opera faciant
« quae ita vere sint iusta, ut eis debeatur a iusto iudice corona
« iustitiae. At, inquiunt, si requiruntur merita hominum, non
« igitur sufficiebant merita Christi. Non ita est. Nam merita
«hominum non requiruntur propter insufficientiam meritorum
« Christi, sed propter maximam eorum efficaciam. Meruerunt
« enim Christi opera apud Deum, non solum ut salutem conse«queremur, sed etiam ut eam per merita propria consequere-

« mur. Sicut etiam, quod Deus sole utatur ad mundum illustran« dum, igne ad calefaciendum, aura et pluviis ad refrigerandum,
« non est in causa imbecillitas Dei, quasi non posset ipse per
< se absque sole, igne, aura, mundum illustrare, calefacere, re­
frigerare, sed omnipotentia eius qua potuit non solum ista
« facere, sed etiam rebus creatis vim faciendi tribuere... Denique
« nos ipsi non minus salutem nostram totam atque integram
« Christo acceptam referimus cum illam meritis nostris acqui« rimus, quam si absque ullis meritis nostris illam acciperemus.
·« Imo multo magis illi nunc nos debitores esse fatemur, quando« quidem non solum per eius gratiam salvamur, sed etiam per
« eamdem nobilissimo modo, honori'ficentissimoque salvamur ». Qui
enim habet aliquid per meritum proprium, habet quodammodo
illud per seipsum ; unde nobilius habetur beatitudo per meritum,
quam sine merito.
Hinc rursus apparet, nihil derogari perfectioni redemptionis
ex hoc quod per indulgentias, superabundantes etiam sanctorum
satisfactiones vivis ac defunctis applicantur, ut eis prosint ad
remissionem temporalis poenae peccati iam remissi quoad cul­
pam. Ratio est quia et illae satisfactiones nituntur satisfactioni
ac merito Christi, nec propter eiusdem insufficientiam adiunguntur thesauro quem commisit Deus per Beatum Petrum coeli
clavigerum fidelibus salubriter dispensandum: sed primo ut com­
mendetur excellentia satisfactionis crucis, quae in tantum fru­
ctuum abundantiam excrevit : secundo ut conveniens honor de­
feratur sanctis quos sibi associat Christus ad bonum aliorum
procurandum ; tertio ut ostendatur perfecta unitas corporis my­
stici, et quanta sit communio bonorum in ea lerusalem quae
aedificatur ut civitas, cuius participatio eius in idipsum. Et si­
miles rationes aliis similibus instantiis facile possunt adhiberi.

Pro omnibus hominibus mortuus est Cristus, et ideo redemptio eius est universalis quoad sufficientiam, tametsi passionis fru­
ctus, nec ad omnes proveniat qzioad efficaciam, nec etiam prove­
niat aequali modo ad eos ipsos qui re et actu participes eius effi­
ciuntur.

Coincidit fere haec quaestio cum quaestione de voluntate
Dei salvifica. Vult enim Deus salutem eorum omnium pro qui­
bus mortuus est Christus, et vicissim pro iis omnibus mortuus
est Christus, quorum salutem vult Deus. Sed in Deo generalis
voluntas salutis omnium non est nisi voluntas sufficientiae me­
diorum. Unde generalitas redemptionis in hoc est, quod Christus
sua passione instituit universalem causam liberationis nostrae,
nemine excluso, providitque media applicationis quae de se pos­
sunt omnibus et singulis adhiberi, omnesque et singulos ad iustificationis gratiam perducere : nisi tamen obstet, vel libera ho­
minum culpa sive renitentia, vel etiam regularis cursus causarum
naturalium, quemadmodum in materia de baptismo solet exponi.
Ideo satis conciliatur redemptionis universalitas cum defectu ef­
ficaciae in multis, multoque magis cum -diversissimis ipsius ef­
ficaciae gradibus et modis, ut per se constat.
Et redemptionem quidem non fuisse ad solos praedestinatos
restrictam, est de fide definita ex condemnatione quintae pro­
positionis lansenii : « Semipelagianum est dicere, Christum pro
« omnibus omnino hominibus mortuum esse, aut sanguinem fu« disse. Declarata et damnata uti falsa, temeraria, scandalosa; et
« intellecta eo sensu ut Christus pro salute duntaxat praedesti« natorum mortuus sit, impia, blasphema..., et haeretica». Nunc
autem, Christum pro omnibus sine exceptione fuisse passum,
sin minus definitum, at certe theologice est certissimum, propter
Scripturae testimonia a quorum sensu obvio et naturali nulla est
excogitabitis ratio recedendi. Nam, 2 Cor. V, 14-15, dicitur: Si
De Verbo Incantato

unus pro omnibus mortuus est, ergo omnes mortui sunt, et pro·
omnibus mortuus est Christus. Et i Tim. II, 5-6; Unus mediator
Dei et hominum homo Christus /esus, qui dedit redemptionem semeiipsum pro omnibus. Et ibid. IV-i 1 : Qui est Salvator omnium
hominum, maxime fidelium. Maxime fidelium, inquit: tum quia ad
eos iam provenit efficacia redemptionis saltem inchoative per fi­
dei lumen, tum quia ratione characteris baptismalis habent ius
participandi omnes divitias quas in Ecclesiam copiose contulit
Christus.
Pro eadem veritate facit etiam missio apostolis data : Eun­
tes docete omnes gentes, baptizantes eos, etc. Si enim ad omnes indiscriminatim mittuntur ut redemptionis pretium ubique terra­
rum dispensent, ergo ad omnes etiam se extendit redemptio, et
omnibus parata est medicina. Cuius rei signum perenne est catholicitas verae Ecclesiae, quae per totum orbem ex omnibus
generibus et categoriis hominum congregatur. Ideo Augustinus
pugnans contra Donatistas qui Ecclesiam veram in sola Mauri­
tania consistere dicebant, confutare eos solet, ducto argumento
ab effusione sanguinis Christi pro omnibus : « Ecce Christus
« passus est, inquit (*), ecce mercator ostendit mercedem, ecce
« pretium quod dedit, sanguis eius fusus est. In sacco ferebat
« pretium nostrum ; percussus est lancea, fusus est saccus, et
« manavit pretium orbis terrarum. Quid mihi dicis, o haeretice ?
« non est pretium orbis terrarum ? Africa sola redempta est ?....
« Psalmum attendite, psalmum legite. Ecce Christus passus est,
« sanguis eius fusus est : ecce redemptor noster, ecce pretium
« nostrum. Quid emit dicatur mihi. Quid interrogas ? Codicem
« portas, ibi habes unde emit, ibi quaere quid emit. Ecce ibi ha« bes : Commemorabuntur et convertentur ad Dominum universi
« fines terrae. Fines enim terrae commemorabuntur. Sed haere« tici obliti sunt, et ideo audiunt omni anno. Putas ibi ponunt
« aures quando lector ipsorum dicit : Commemorabuntiir et con« vertentur ad Domimim universi fines terrae ? Eia, forte unus
«versus est; aliunde cogitabas, cum fratre tuo fabulabaris quando

«t illud dixit ; attende quia repetit, et surdos pulsat : Et adora« bunt in conspectu eius universae patriae gentium. Adhuc surdus
« est, non audit, pulsetur iterum : Quoniam Domini est regnum,
*et ipse dominabitur gentium. Tres istos versus tenete, fractres...» etc.
Nunc autem solent arguere ex relativa paucitate eorum qui
etiam post consummatam redemptionem ad Ecclesiam pertinent,
quasi hoc nequaquam posset componi cum nostro dogmate de
redemptionis universalitate. Sed considerandum est primo, ser­
monem esse de universalitate quoad sufficientiam, non autem
quoad efficaciam. Considerandum est secundo, media salutis late
difiundi etiam extra Ecclesiae fines, ut in aliis theologiae locis ex­
plicatur (r). Considerandum est denique, nos nihil scire posse de
viis providentiae circa singulos homines in particulari, et ideo
nullum praesto esse in ordine factorum sat firmum fundamen­
tum ad quamcumque conclusionem in quamlibet partem. Unde
exspectandus est iudicii dies in quo iustificabitur Deus in sermo­
nibus suis, apparebitque qua ratione media proxime sufficientia
ad consequendum redemptionis fructum nemini adulto unquam
defuerunt, nisi propter neglectam gratiam remote saltem suffi­
cientem.

QUAEST. L-LII.
DE CHRISTI MORTE, SEPULTURA, ET DESCENSU AD INFEROS

Deinde considerandum est de iis quae passionis consumma­
tionem consecuta sunt usque ad resurrectionem exclusive. Com­
prehenduntur autem una propositione ut sequitur.

C) Enarrat, in Psalm. XXI, habita in solemnitate passionis Domini.

*ë

(>) Vide de Ecclesia, Thés. XVI, g 3.

THESIS L1V.
Christus est vere mortuus per animae separationem a
corpore, manente interim unione disiunctarum partium ad
suppositum Verbi. Fuit etiam sepultus, ad veritatem mortis
magis comprobandam, et tribus diebus tribusque noctibus,
secundum Scripturas permansit in sepulcro. Denique sta­
tim ac in cruce exspiravit, descendit ad inferos, et per
praesentiam animae suae penetravit in limbum patrum,
quos ipso instanti aeternae gloriae effecit participes.

Christum esse mortuum, aperte in evangelio traditur. Imo
ut de mortis veritate certissime constaret, plura fuerunt divini­
tus ordinata et disposita, praesertim vero apertura lateris, et
consequens fluxus sanguinis et aquae, in quo, ut periti perhi­
bent, indubium exstinctae vitae signum apparuit.
Humanitate autem destructa, divinitas nec ab anima nec a
corpore mortuo fuit separata, sicut colligitur ex symbolo fidei,
ubi de Filio Dei dicitur quod sepultus est et descendit ad infe­
ros. Nisi enim tam corpus iacens in sepulcro, quam anima ad
inferos descendens, permansissent ei copulata in unitate hypostasis vel personae, nequaquam ista ei vere attribuerentur
Ad
(9 Nec obstat quod communiter dicimus Titium sepeliri, etsi corpus quod terrae mandatur non sit actu corpus personae Titii, sed solum aliquando fuerit. Nam in puris hominibus, morte interveniente,
suppositum destruitur, et non remanent nisi eius partes. Insuper ca­
daver remanens continuat ad sensum suppositum ipsum, cuius erat ra­
tione materiae quaedam pars constitutiva. Et ideo, improprie quidem,
sed tamen per naturalem synecdochen qua pars sumitur pro toto, dici­
mus Titium sepeliri. Sed in Christo nihil horum verificatur, quia Chri­
sto moriente, suppositum Filii Dei permanebat. Insuper humanitas et
partes eius non fuerunt unquam quaedam suppositi constitutiva. Ideo,
si in morte Christi non perdurasset unio hypostatica ad partes huma­
nitatis destructae, nullum fuisset fundamentum tribuendi ipsi personae
j

rem Damascenus de fide orthod, 1. 3, c. 27 : « Quamvis igitur
« Christus ut homo mortem obierit, sanctaque ipsius anima ab
« immaculato corpore distracta sit, divinitas tamen a neutro, hoc
«est, nec ab anima nec a corpore quoquo modo seiuncta est;
« neque propterea hypostasis una in duas divisa fuit. Siquidem
« et corpus et anima simul ab initio in Verbi persona exsisten< tiam habuerunt, ac licet in morte divulsa sint, utrumque tamen
« eorum unam Verbi hypostasim semper habuit. Quamobrem
« una eademque Verbi hypostasis, tum Verbi, tum animae, tum
< corporis erat hypostasis». Hinc aliquid in morte Christi con­
siderari datur quod non contingit in caeteris, prout iam supra
fuit declaratum. Permansit scilicet suppositum * simpliciter idem,
tametsi de hoc supposito per triduum mortis non potuerit dici
quod esset homo, sed solum homo mortuus. Insuper, anima fuit
eadem tam natura quam supposito : corpus vero, utique suppo­
sito idem, fuit nihilominus specie seu natura diversum : pro
quanto non habuit formam substantialem corporis vivi, sed aliam
quae corpori mortuo propria est. « Corpus Christi mortuum et
« vivum, inquit S. Thomas, Quaest. 50, a. 5, non fuit simpliciter
« idem numero, quia non fuit totaliter idem, cum vita sit aliquid
« de essentia corporis viventis ; est enim praedicatum essentiale,
« non accidentale. Unde consequens est quod corpus quod desi« nit esse vivum, non totaliter idem remaneat. Si autem dicere« tur quod corpus Christi mortuum totaliter idem remanserit,
« sequeretur quod non esset corruptum, corruptione dico mor« tis (x), quod est haeresis Gaianitarum ».
Filii Dei, etiam improprie et per synecdochem, tam sepulturam quam
descensum ad inferos. Nam si amputato atque inhumato brachio, non
potest etiam improprie dici homo inhumari, multo minus, separato corcorpore a persona Verbi, eoque inhumato, dici potuisset sepeliri Filius
Dei. Et dico multo mimus, quia brachium est pars integrans humanum
suppositum, quod de humanitate vel partibus eius respectu personae
Verbi, omnino non verificatur. Firmum igitur de integro manet argu­
mentum deductum e verbis symboli, ubi de Filio Dei dicitur: Passus
sub Pontio Pilato, crucifixus, mortuus, et sepultus, descendit ad inferos.
(’) Nota hic cum Damasceno, 1. 3 de fide orth. c. 28, quod cor­
ruptionis nomen dupliciter sumitur. Significat enim humanas has pas-

Nunc autem putant quidam insolubilem se invenire difficul­
tatem in axiomate universaliter recepto : Quod Verbum semel as­
sumpsit, numquam dimisit. Dicunt enim : Si in corpore Christi
fuit forma substantialis quae cadaveri est propria, vel usque nunc
manet in Christo, vel axioma fallit. At respondeo: Nego disiunctionem, et assigno tertium menbrum : vel est sano modo intelligendum axioma seu effatum quo usi sunt antiqui theologi post
Gregorium Nyssenum 1. 1 cont. Eunom., praecise ad significan­
dum qualiter in morte unio hypostatica non fuerit dissoluta.
Quippe intelligi debet in sensu suorum auctorum, de eo quod a
Verbo assumptum est per se et ratione sui, scilicet de humana
natura et partibus eius constitutivis. Forma autem cadaveris non
fuit in supposito Filii Dei quasi per se assumpta, sed per acci­
dens et ratione alterius, id est ratione materiae ab anima sepa­
ratae et eidem mox reuniendae, quae interim informis omnino
manere non potuit. Insuper, non fuit in resurrectione forma illa
proprie loquendo dimissa, sed naturaliter et necessario desiit si­
cut aliae omnes formae substantiales non spirituales, quoties­
cumque substantialis fit transformatio, puta viventis in mortuum,
vel mortui in viventem. Si igitur talis fuit quae de potentia
etiam absoluta non posset perseverare in rerum natura quando
anima Christi denuo unita est corpori suo, utquid dimissum di­
ceres id quod nequidem habuit unde retineretur ?
§ 2·
Quoad sepulturam in primis dicendum est conveniens fuisse
Christum sepeliri, tum ut comprobaretur veritas mortis, tum « ad
« exemplum eorum qui per mortem Christi spiritualiter moriuntur
« peccatis, qui scilicet absconduntur a conturbatione hominum » iuxta
ea quae docet apostolus ad Coloss. III-3, et ad Rom. VI-4.
siones, famen, sitim, mortem, seu separationem animae a corpore, et
quaecumque talia. Significat etiam eiusmodi dissolutionem corporis in
ea ex quibus compositum est elementa, quam nos putrefactionem sole­
mus appellare. Primo modo corruptibile et corruptum fuit corpus Chri­
sti ; sed secundo modo fuit ab iniuria mortis praeservatum immune,
iuxta illud : Nec dabis Sanctum tuum indere corruptionem.

Insuper notandum quod Christo iam constituto extra statum
viae, debuit sepultura ista esse omni modo honorifica ex parte
divinitatis unitae, in cuius virtute corpus fuit praeservatum ab
omni putredine : nam providens (David) locutus est de resurre­
ctione Christi, quia neque derelictus est in inferno, neque caro eius
vidit corruptionem (1). Honorifica etiam ex parte hominum cum
dives hucusque timidus, ipso momento quo pavor ad extremum
usque venire debuisset, erigit animum et audacter petit a Pilato
coipus. Adiungitur autem diviti loseph alius dives nominatus
inter principes, (idem ipse qui dum miraculis coruscaret Chri­
stus, venerat ad eum nocte), et ambo sumptuose ac splendide
exsequuntur sepulturam. « Ideo autem Salvator in aliena poni« tur sepultura, quia pro aliorum moriebatur salute; sepulcrum
« autem mortis est habitaculum. Per hoc etiam considerari po« test paupertatis abundantia pro nobis susceptae; nam qui do­
te mum in vita non habuit, post mortem quoque in alieno sepul« cro reconditur, et nudus exsistens a loseph cooperitur. In novo
« autem ponitur monumento, ne post resurrectionem, caeteris
«corporibus remanentibus, surrexisse alius fingeretur; potest
« autem et novum sepulcrum, Mariae virginalem uterum demon« strare. In monumento autem exciso in petra conditus est, ne
c si multis lapidibus aedificatum fuisset, tumuli fundamentis suf« fossis, ablatus furto diceretur. Unde et saxum magnum quod
« appositum fuit, ostendit quod non absque auxilio plurimorum
c sepulcrum potuisset reserari » (2).
Tandem observa quomodo verificata sit prophetia Christi :
« Sicut fuit lonas in ventre ceti tribus diebus et tribus noctibus,
c ita erit Filius hominis in corde terrae tribus diebus et tribus
«noctibus». Qua in re non est accipiendus dies per oppositio­
nem ad noctem, sed potius per modum unius, ut scilicet intelligatur spatium viginti quatuor horarum, quod indifferenter com­
prehendit tam tempus diurnum quam tempus nocturnum. Cum au­
tem ex consueto atque usitato loquendi modo, a parte totum suC) Act, II-31.
(’) S. Thom., hic a. 2, ad 4am.

matur, prima dies et prima nox computatur ab extrema parte
sui, id est a vespera parasceves ad initium sabbati. Secundus
dies est integer, cum viginti quatuor horis nocturnis pariter et
diurnis. Tertia denique dies et tertia nox currit a primo initio
Dominicae usque ad summum mane, quo tempore facta est re­
surrectio: ante diluculum scilicet, et cum adhuc tenebrae essent,
ut aperte colligitur ex Ioan. XX-1.

I
■

Dum autem corpus sepulcro inferebatur, anima iam ad infe­
ros descenderat, ut de fide certum est ex symbolo, cui consonat
apostolus ad Eph. IV-9: Quod autem ascendit, (captivam ducens
captivitatem) quid est nisi quia et descendit primum in inferiores
Partes terrae? Descendit autem tamquam solus existens inter
mortuos liber, non ut ibi poenam subiret, sed ut alios a poena
absolveret, qui propter peccatum primi parentis illic detineban­
tur. Et per effectum quidem suae potentiae penetravit tum infer­
num damnatorum, eos de sua incredulitate et malitia confutando,
tum infernum animarum purgantium, eis spem dando gloriae
consequendae. Per praesentiam vero animae suae descendit ad
solum limbum patrum, quos a beatitudine consequenda nihil re­
tardabat praeter pretium redemptionis nondum actu persolutum;
statimque se ostendit eorum liberatorem, nondum educendo eos
de loco inferni, sed in ipso inferno eos luce gloriae illustrando,
iuxta illud quod in cruce pendens dixerat latroni : Hodie mecum
eris in paradiso.
Caeterum, nec damnatos liberavit quorum poena irremedia­
bilis est et aeterna, nec etiam purgatorium evacuavit, quia de­
scensus Christi ad inferos liberatorius fuit in virtute passionis
ipsius. Passio autem eius non habuit tunc maiorem vim quam
habeat nunc. « Et ideo illi qui fuerunt tales quales nunc sunt
« qui in purgatorio detinentur, non fuerunt a purgatorio libe« rati per descensum Christi ad inferos. Si qui autem inventi
«sunt tales quales etiam nunc virtute passionis Christi a pur« gatorio liberantur, tales nihil prohibet per descensum Christi

« ad inferos esse liberatos » f1). Hinc etiam recte dicitur ipse
Christus momordisse infernum, non absorbuisse, quia scilicet par­
tem liberavit et partem reliquit: Ero mors tua, o mors, inquit
Os. XIII-14, morsus tuus ero, inferne!
Denique credendum est animam Christi remansisse in in­
feris toto tempore quo corpus iacuit in sepulcro. Neque enim
ad solum corpus pertinebat id quod dictum fuerat: Erit Filius
hominis in corde terrae tribus diebus et iribus noctibus. Sed iam
puro gaudio anima sanctissima fruebatur, ab omni dolore in per­
petuum absoluta, quia ut dictum est supra, omnis passibilitas
animae in Christo ex coniunctione cum passibili corpore orie­
batur. Quin imo gaudio essentialis beatitudinis iam accesserat
gaudium acquisitionis tot animarum, quas veluti primitias fru­
ctuum sanguinis sui in limbo invenerat, aperiens eis portas aeternales. Non tamen poterat esse consummata beatitudo donec
fieret resurrectio. Videndum igitur superest qualiter verus lonas
exierit e ventre ceti, morte devicta. Dicit enim Damascenus 1. 3
de fide orth. c. 27: « Accedit itaque mors, corporisque Dominici
« escam avide deglutiens, divinitatis hamo transfigitur ; atque de« gustato insonte ac vivifico corpore, ipsa interit, omnes quos
« olim absorbuerat evomens ».

(*) S. Thorn, hic, a. 8 in corp.

(Quaest. LIII-LIX).

DE EXALTATIONE CHRISTI POST

HANC

VITAM

Consequenter considerandum est de his quae pertinent ad
exaltationem Christi. Et primo de resurrectione (Quaest. 53-56);
secundo de ascensione (Quaest. 57); tertio de sessione ad de­
xteram Patris (Quaest. 58); quarto de iudiciaria potestate
(Quaest. 59).
QUAEST. LIII-LIV.
DE GLORIOSA RESURRECTIONE CHRISTI.

Quatuor omnino quaestiones de Christi resurrectione habet
S. Thomas, scilicet de resurrectione ipsa, de qualitate resurgentis,
de manifestatione resurrectionis, demum de eius causalitate.
Circa resurrectionem ipsam docet necessarium fuisse multi­
plici ex capite Christum a mortuis resurgere, idque nec subito
post mortem, nec longo post tempore. Si enim statim post mor­
tem rediisset ad vitam, mortis veritas sufficienter comprobata
non fuisset; si vero diu tardasset, signum superatae mortis in
eo non resplenduisset. Convenienter ergo tertia die resurrexit
secundum Scripturas. Resurrexit autem omnium primus ad vitam
immortalem, nam alii quidem ante ipsum surrexerant vel ab ipso
vel a prophetis suscitati, omnes tamen iterum morituri. Christus
vero resurgens a mortuis iam non moritur, mors illi ultra non
dominabitur, ac per hoc, conditionem moriendi primus evasit,
mortalitatis iugo penitus excusso. Unde etiam vocatur ab apo­
stolo, i Cor. XV-20, primitiae dormientium, quasi primitivus
fructus e terra erumpens in spem futurae segetis electorum, ut
bene ostendit Augustinus, serm. 361, n. 9 et seq. Neque in hoc
difficultatem facere potest testimonium Matthaei narrantis quod
moriente Christo, « petrae scissae sunt, et monumenta aperta
sunt, et multa corpora sanctorum qui dormierant surrexerunt,

«et exeuntes de monumentis post resurrectionem eius, venerunt
« in sanctam civitatem, et apparuerunt multis ». Nam etsi di­
cendum videatur sanctos illos ad vitam immortalem resurrexisse,
non sequitur eos resurrexisse ipso mortis Christi instanti, cum
ad instans mortis Christi sola referatur monumentorum apertura,
egressus vero de sepulcris expresse dicatur fuisse post resurre­
ctionem eius. Si autem egressus, ergo et sanctorum illorum re­
surrectio, quia non est existimandum rediviva corpora toto triduo
remansisse in tumulis. Tandem quod attinet ad efficientem rerurrectionis causam, nemini dubium esse potest quin fuerit divinitas,
et pro tanto dicitur Christus fuisse a Deo suscitatus f1). Quia vero
divinitas ad idem suppositum pertinebat ad quod pertinebant
destructae humanitatis partes, dicendus etiam est suscitasse seipsum, et propria virtute surrexisse a mortuis. Non enim extraneo
sicut caeteri, indigebat adiutorio, inter mortuos liber, nec ad vo­
cem et imperium alterius revivixit, sed sola nox meruit scire
tempus et horam in qua ab inferis victor ascendit.
Quoad qualitatem Christi resurgentis, dicendum quod habuit
eas corporum beatorum dotes quae exponi solent in tractatu de
novissimis. Factum est itaque corpus eius impassibile et immor­
tale, non quidem sicut primi hominis, potens non mori, sed om­
nino non potens mori, sicut de nobis ipsis in futurum expectamus. Et quia ante mortem Christus fuit comprehensor propter
beatitudinem animae, et viator propter corporis passibilitatem,
. consequens est ut post resurrectionem viator ultra non fuerit,
sed solum comprehensor (2). Fuit etiam corpus Christi claritatis
dote ornatum, fuit et spirituale quasi omnino spirituali animae
subiectum, cuius scilicet omnis actio voluntati spiritus subdebatur:
idque non amplius ex sola potentia miraculorum, sed connaturaliter
ad ipsum novum modum unionis corporis cum anima. Controvertitur autem an tribuendum sit inditae potestati corporis gloriosi,
vel potius speciali miraculo, quod Christus subito appareret, su­
bito dispareret, et ianuis clausis intraret ad discipulos, ab eisque
(») Act. II-24; X-40. etc.
(*) Comp, thcol. cap. 237.

discederet. Hoc certe ultimum ex miraculo fuisse docet S. Thomas in IV, dist. 44; hic vero ζ1) quaestionem remittit inferius
examinandam, in ea parte quam morte praeventus non absolvit.
Et re quidem vera, proprius locus huius discussionis aliarumque
similium est in tractatu de novissimis, ubi de futura resurrectione
in communi, cum in hoc puncto eadem sit ratio de Christo ac
de aliis.
Inquirit etiam S. Thomas in Quaest. 56 de causalitate resurrectionis dominicae respectu justificationis et resurrectionis
nostrae. Et constat quidem, nullam hic intervenisse causalitatem
meritoriam, quia Christus extra statura merendi iam inveniebatur.
Fuit igitur in primis causalitas exemplaris, testante apostolo qui
dicit quod reformabit corpus humilitatis nostrae configuratum
corpori claritatis suae.' Praeterea, cum deposuit Christus similitu­
dinem carnis peccati, id est mortalitatem, monstravit formam se­
cundum quam, deposito peccato ipso, debemus nos in novitate
innocentiae ambulare, et hac ratione dicitur Rom. IV-25, quod
resurrexit propter iustificationem nostram. Fuit etiam in resurre­
ctione dominica causalitas efficiens instrumentalis, de qua fere
sentiendum est sicut de efficientia passionis (2), in quantum
a mortuis resurgendo, convenienter constitutus est Christus prin­
cipium efficiens resurrectionis nostrae per media suae redem­
ptionis applicativa. Rectus enim ordo omnino exigebat ut sum­
mus minister nostrae glorificationis ipse prior consequeretur per­
fectionem quam in nos virtute divinitatis unitae influit, et hoc
sensu verum est resurrectionem capitis se habere ut quamdam
causam efficientem futurae resurrectionis membrorum.
Quae cum non videantur peculiarem continere difficultatem,
restat ut de manifestatione resurrectionis, ubi praecipua cum in­
credulis reponitur controversia, specialiter disseramus. Hinc :
(') Quaest. 54, art. 1, ad i®".
(*) Supra, Thes. 51.

THESIS LV.
(Quaest. 55).

Convenienti ordine et sufficientissimis argumentis ma­
nifestata est mundo resurrectio Christi.

i. Videretur tamen dicendum quod de ordine manifestationis
resurrectionis Christi nihil certo determinari possit. Narratio
enim evangelica iis scatet antilogiis quas impossibile est ad concordiam reducere. Ex quo etiam maximum sumitur contra ipsam
resurrectionis veritatem praeiudicium.
2. Praeterea Christus a Magdalena tangi non vult, ab aliis
autem mulieribus attrectari se permittit quando tenuerunt pedes
eius. Imo discipulis se ultro palpandum offert dicens: «Palpate
« et videte quia spiritus carnem et ossa non habet, sicut me vi« detis habere». Sed huius differentiae nulla rationabilis causa
assignari potest. Non ergo convenienti modo facta est manife­
statio resurrectionis Christi.
3. Praeterea, solis discipulis ostensus est Christus redivivus,
nec aliud praesto est resurrectionis argumentum praeter testi­
monium amicorum. Non ergo sufficientia fuerunt signa mundo
suppeditata ; inimicis enim et occisoribus, quorum testificatio su­
specta non fuisset, debuisset potissimum manifestari resurrectio.
4. Praeterea, non apparet quid causae fuerit cur angelus
discipulos ire iubeat in Galilaeam ad videndum Christum, si
Christus eisdem ipsa die in coenaculo decreverat sese ostendere.
5. Praeterea, ianuis clausis, subito venit ille quem dicuntur
vidisse discipuli. Ergo ad summum concludere licet quod fuit
phantasma.
6. Praeterea, non fuit agnitus Christus a discipulis euntibus
in Emmaus, imo legitur quod oculi eorum tenebantur ne eum
agnoscerent. Ergo saltem sequitur sensus ipsorum a naturali di­
spositione fuisse remotos, quod profecto hallucinationem sapit.
Sed si isti duo hallucinati fuerunt, quidni et alii ? Non igitur
idonei adsunt resurrectionis testes.

7. Denique, vel a priori apparet quod factum resurrectionis
historice constare non potuit: tum quia Christus redivivus iam
non pertinebat ad ordinem praesentis vitae qui est ordo sensi­
bilis experientiae, tum quia omne argumentum naturale facti supernaturalis est necessario mancum et deficiens, tum quia in­
gressus mortui in vitam immortalem subtrahitur observationi.
Sed contra est quod resurrectio fuit principale miraculum
quo missio Christi in mundum confirmatur, iuxta illud Matth.
XII, 39-40: Generatio mala et adultera signum quaerit, et si­
gnum non dabitur ei nisi signum lonae prophetae. Debuit ergo
inconcussis constare argumentis.
Ad cuius veritatis expositionem praenoto quod praecipua
materiae difficultas versatur circa concordandam evangeliorum.
Et difficultas ex hoc potissimum oritur, quod nullus evangelista­
rum pro scopo habuit completam eorum quae acciderunt confi­
cere narrationem. Unde piures circumstantiae aut omittuntur
omnino, aut vix ac ne vix quidem indicantur, et quod ab uno
uberius explicatur, ab altero compendiose attingitur, ac viceversa.
Quare non mirum est si quaedam primo aspectu contradictoria
appareant. Quotidie enim experimur in similibus adiunctis, nos non
posse piures narrationes unius eiusdemque facti satis conciliare,
donec vel innotescat circumstantia aliqua cuius omissio totius
erat causa antilogiae, vel determinentur certi modi loquendi qui
ratione concisionis suae multiplici interpretationi ansam praebe­
bant. At vero, nedum conciliatio sit in casu impossibilis, fidenter
dico difficultatem ipsam verti in magnum veritatis argumentum,
quia antilogiae apparentes demonstrant independentiam testium,
et removent quamlibet fraudulentae conspirationis suspicionem.
Insuper, accurata evangelistarum collatio ostendit quam natura­
liter omnia procedant, et quam longe sint ab omni specie mor­
bidae hallucinationis per credulos rationalistas assertae, praeter
et contra omnem rationem. Solutio autem difficultatis repetitur
ex tribus animadversionibus quas omnibus dicendis praemittere
necesse est.
Prima est, quod gratis supponeretur unicam fuisse mulierum
turmam de qua Matthaeus et Lucas. Imo vero ipse evangelista-

DE

RESURRECTIONE

CHRISTI

527

rum contextus exigit ut duae omnino turmae distinguantur. Una,
quam commemorant Matthaeus (XXVIII-i), et Marcus fXVI-i),
recensentes Magdalenam, Mariam lacobi, et Salome, sive solae
illae fuerint, sive ut forte probabilius est, extiterint praecipuae
inter caeteras. Altera, cuius meminit Lucas (XXIII-55). Nomina
ipse reticet, tametsi ex historiae serie appareat ducem caeterarum fuisse illam Joannam, de qua idem ipse Lucas, tum VIII-3,.
tum praesertim infra, XXIV-ro, ubi enumerat mulieres eo ordine
quo ad apostolos venerant post apparitiones Christi et ange­
lorum. Constabit autem ex dicendis, loannam cum sociabus reipsa
secundo loco advenisse, scilicet post Magdalenam, et ante Ma­
riam lacobi. Et ratio evidens introductae distinctionis in eo est,
quod Matthaeus et Marcus dicunt mulieres remansisse vespere
parasceves sedentes contra sepulcrum, et cum transisset sabbatum,
emisse aromata ut crastino mane venientes ungerent lesum pj.
At contra, mulieres apud Lucam non remanent sedentes contra
sepulcrum, sed festinanter redeunt in urbem, et ipso parasceves
die ante initium sabbati parant aromata : quo facto, sabbato si­
lent secundum mandatum, et diluculo diei dominicae proficiscuntur
ad monumentum (2).
Secunda animadversio est, quod narrata a Marco (XVI, 2-8),
gratuito haberentur tamquam uno, ut sic dicam, tractu acci­
dissent. Nam si quis bene ponderet locutionem evangelistae,
videbit multa debuisse interponi a tempore primi itineris usque
ad instans quo acciderunt ea quae narrantur vers. 5 et seq.
Dicit enim Marcus : Et valde mane, una sabbatorum, veniunt ad
monumentum orto iam sole. Atqui, valde mane, et orto iam soley
duae horae sunt a se invicem satis distantes. Nam valde mayie
coincidit cum hora assignata a loanne (XX-I), cum adhuc tene­
brae essent, scilicet nondum facto diluculo, et notabiliter ante
ortum solem. Aliunde vero, prope civitatem erat locus ubi cru­
cifixus fuerat lesus ; a praetorio namque ad Calvarium vix qua­
drantis iter computatur. Quare mulieres valde mane profectae(*)
(*) Matth. XXVII-6I ; Marc. XVI-i.
(2) Luc. XXIII, 55 S6·

ut ante lucem pium opus exequerentur, non post ortum solem
introissent in monumentum, nisi in intervallo quaedam accidis­
sent quae omittit Marcus, (insinuat tamen vers. 9, ubi Magdale*
nam seiungit a sociabus), late autem prosequitur Joannes (XX,
1-1S). Hinc intelligi datur, primam illam mulierum catervam
fuisse prius impeditam ab accessu ad sepulcrum, ad quod non
rediit nisi post ortum solis, sed sine Magdalena quae in eodem
intervallo sese separaverat a caeteris, et prima omnium viderat
Christum redivivum, quemadmodum concorditer tradunt Marcus
et loannes. Dicendum ergo quod per modum unius accipit bre­
viator Marcus (r iter mulierum a prima profectione usque ad
ingressum monumenti, omittens intermedias circumstantias, nec
monens expresse abfuisse Magdalenam quando introeiintes vide­
runt iuvenem coopertum stola candida, et obstupuerunt. Quippe
absentia Magdalenae non impediebant quin eadem ac prius turma
esset, quae moraliter identica sibi ipsi semper permansit.
Tertia demum animadversio sit, quod gratuito etiam supponeretur? narrata a Matthaeo (XXVIII, 1-10) sese mutuo, con­
tinuis atque indisruptis temporum intervallis excepisse. Imo vero
contextus requirit ut distinguantur tempora tria a se invicem
distantia. Primum est vespere sabbati, quod ideo dicitur illucescere
in prima sabbati, quia ad occasum solis expirabat feriatus dies (2).
Secundum est tempus resurrectionis, quod utique ipso teste
Matthaeo, non fuit nisi incepto die tertio a morte Christi, atque
ideo, pluribus horis post vespere sabbati de quo in vers. 1.
Tertius denique est tempus ingressus mulierum in monumentum
et apparitionis angeli, quod etsi a Matthaeo non determinetur,
determinatur tamen apud Marcum, ut paulo supra dictum est.
His praemissis, omnia facile ad concordiam revocantur. Ordo
enim eventuum est huiusmodi :
In primis iter Magdalenae ad sepulcrum vespere sabbati ut
videret illud (Matth. XXVUI-i). Tum appositio custodiae et si­
gnatio lapidis eodem sabbati vespere (Matt. XXVII, 62-66).
(’) August, de cons, evangelistarum.
(’·) Cf. Luc. ΧΧΠΙ-54.

Postremo resurrectio Christi circa horam secundam vel tertiam
post mediam noctem. Item terrae motus et descensus angeli a
quo in fugam vertuntur custodes, ut liber mulieribus pateret
accessus (Matth. XXVIII, 2-4).
Iam sequuntur ea quae Marcus narrat. Valde mane Maria
Magdalene, Maria lacobi, et Salome veniunt ad monumentum ;
et cum de custodia circa noctis initium apposita nihil scirent,
dicebant ad invicem : Quis revolvet nobis lapidem ab ostio mo­
numenti? Sed ecce respicientes viderunt revolutum lapidem, erat
quippe magnus valde. Scilicet a longe viderunt, ut apparet ex
ratione quam affert evangelista ; nec obstat quod adhuc tenebrae
essent, cum luna fere plena tunc terris illuceret. Porro non ab­
surde diceretur, causam quae mulieres impedivit ab ingressu
monumenti, fuisse in eo ipso quod lapidem revolutum viderunt.
Quanto enim terrore perculsas eas existimabimus ad huiusmodi
aspectum, cum omne insidiarum genus suspicari possent, seseque
praesidio destitutas viderent tempore noctis, extra urbem, post
tremendos eventus dierum praecedentium ! Optime ergo hic in­
terponuntur ea quae narrat loannes (XX, 1-18). Magdalena enim
caeteris intrepidior suadet sociabus ut domum redeant, vel certe
in tutum locum se conferant, donec ipsa necessarias compleat
inquisitiones. Recedunt itaque Maria lacobi et Salome, et si quae
aliae cum eis erant. Magdalena vero sola monumentum explorat,
currit ad Petrum et loannem, redit ad sepulcrum. Abeuntibus
duobus apostolis, manent plorans ad ostium, se inclinat ut iterum
iterumque introspiciat, videt angelos, et paulo post ipsum Do­
minum, a quo illico mittitur ut primum afferat desolato gregi
resurrectionis nuntium. Venit ergo Maria Magdalene annuntians
discipulis, quia vidi Dominum et haec dixit mihi.
Interim inceperat illucescere dies, et altera mulierum turma
valde diluculo appropinquabat ad monumentum cum iis quae
paraverant aromatibus (Luc. XXIV, 1-9). Ipsae autem non vident
nisi duos angelos stantes in veste fulgenti, et ab iis pariter mit­
tuntur ad undecim.
Sed dum Magdalena occupabatur in persuadendo discipulis
dominicae resurrectionis veritatem, reditum eius frustra expectaDe Verbo Incarnato

bant Maria lacobi et Salome. Tandem videntes ortum iam solem,
timore aliqualiter deposito, statuunt pergere usque ad sepulcrum
in quo introeunt. Tunc ergo accidunt ea quae habentur apud
Matthaeum (XXVIII, 5-10) et Marcum (XVI, 5-8); speciathn vero
secunda Christi apparitio, dum essent mulieres in via ut irent
ad discipulos. Porro Lucas (XXIV-10) enumerans resurrectionis
praecones ipso ordine quo aliae post alias supervenerant, ait :
Erat autem Maria Magdalene, et Ioanna, et Maria lacobi, et
caeterae quae cum eis erant, quae dicebant ad apostolos haec. Et
visa sunt ante illos sicut deliramentum verba ista, et non credi­
derunt illis.
Quia vero decreverat Christus non manifestare se commu­
nitati discipulorum nisi praeconcepta fide resurrectionis suae, ut
hoc modo inculcaret fidem esse sperandarum substantiam rerum,
per quam scilicet pervenitur ad visionem gloriae : ideo, cum
mulieres aut nihil aut parum proficerent, alios sibi debuit eligere
testes, tam in ordine praecipuorum apostolorum, quam in ordine
sequentis gradus discipulorum : Petrum quidem inter apostolos (!),
illos vero duos qui ipsa die ibant in Emmaus, inter discipulos
inferiores (2). Denique, postquam Petrus praeludens muneri suo,
fratres suos plerosque in fide confirmasset, (dicebant enim, quia
surrexit Dominus vere et apparuit Simoni), novumque robur
testimonio Petri accessisset ex testificatione duorum qui ab
Emmaus festinanter redierant, ecce tandem accidit circa mediam
noctem quinta et ultima primae diei apparitio, ad congregatos in
coenaculo apostolos (3).
In his igitur habes sufficientia solutionis elementa, ad con­
ciliationem evangelistarum quod attinet, nam apparitiones se­
quentium dierum usque ad ascensionem, specialem non faciunt
difficultatem. Vides etiam resurrectionem inimicis simul et amicis
fuisse notificatam, aliter tamen et aliter. Inimicis quidem, per
terrae motum, revolutionem lapidis, et descensum angeli, quo
(*) Luc. XXIV-34 ; i Cor. XV, 5.
(*) Luc. XXIV, 13-35; Marc. XVI, 12-13.
(:) Marc. XVI-14; Luc. XXIV, 36-43; Ioan. XX, 19-23.

apparente, facti sunt custodes velut mortui, Amicis vero per
ipsius Christi redivivi apparitiones, primo ad mulieres, deinde
ad quosdam discipulos privatim, ultimo ad omnes communiter.
Atque hinc concludo convenientissimo ordine et sufficientissimis
argumentis manifestatam esse resurrectionem Christi, sicut ex
responsionibus ad obiecta evidentius apparebit.
Ad i11111 ergo patet responsio ex dictis. Quod enim modo
dicantur interfuisse angeli duo, modo unus tantum; quod modo
stantes describantur, modo sedentes; modo super lapidem, modo
in interioribus sepulcri, non ad eamdem circumstantiam, sed ad
diversas referendum est. — Item intelligitur qua ratione sola
Magdalena omnium prima viderit Christum ad ostium monu­
menti, tametsi fuerit initio associata Mariae lacobi et Salome,
quibus nonnisi post notabile temporis intervallum, dum in urbem
regrederentur, occurrit et apparuit lesus. — Adhuc difficulta­
tem non facit quod dicatur Petrus nunc cucurrisse cum loanne
ad monumentum in quod et introivit (*), nunc autem venisse
solus, et non introivisse, sed procubuisse et vidisse linteamina
sola posita (2). Bis enim venit Petrus ad sepulcrum : primum
monitus a Magdalena dicente sublatum fuisse corpus, postmodum vero quando iam non de ablatione corporis, sed de resur­
rectione et apparitionibus angelorum agebatur. Prius cucurrerat
exploraturus an verum esset quod dicebat Magdalena, sepulcrum
scilicet esse vacuum ; postea cucurrit mutato statu quaestionis,
si forte videret et ipse angelos in sepulcro, sicut se vidisse mu­
lieres testabantur. Nec improbabiliter senties Christum appa­
ruisse Petro, quando Petrus secunda vice solus recedebat, secum
mirans quod factum fuerat. Quae omnia nedum sint inter se pu­
gnantia, attestantur potius divinissimam agendi rationem Christi
cum amicis suis. Ipse enim est de quo scriptum est : Arun­
dinem quassatam non confringet, et linum fumigans non extinguet.
In tanta autem consternatione discipulorum funesta fuisset ap­
paritio omnino improvisa. Quare, ut suaviter et per gradus
(’) Ioan. XX, 6-7.
(’) Luc. XXIV-12.

quosdam reducerentur ab extremis moeroris ad oppositum inspe­
rati gaudii extremum, intercedere debuerunt omnes memoratae
circumstantiae, quas si rationalistae vertant in hallucinationis
argumentum, dolendum est de tanta caecitate, sed supervacanea
videtur omnis disputatio.
Nec tandem oportet nos esse sollicitos de eo quod disci­
puli Emmaus, quando veniunt ad undecim, inveniunt eos, teste
Luca, dicentes quia surrexii Dominus vere et apparuit Simoni,
cum tamen Marcus dicat: Post haec, duobus ex his ambulantibus
ostensus esi in alia effigie euntibus in villam, et illi euntes nun­
tiaverunt caeleris, nec illis crediderunt. Haec enim contraria non
sunt, quia etsi plerique crediderint, quidam tamen non credi­
derunt, sicut de Thoma loannes narrat. Et quia in tota narra­
tione sua intendit evangelista monstrare quam parum credulos
in his omnibus sese ostenderint discipuli, ideo nunc solos eos
commemorat quorum obstinatio plus nobis ad fidem profuit, ut
Gregorius dicit, quem fides caeterorum.
Ad 2am dicendum, quod Christus in manifestatione resur­
rectionis suae duo voluit inculcare, corpus videlicet suum esse
eiusdem naturae et alterius gloriae. Hoc est, ostendere inten­
debat se vere quidem resurrexisse, sed resurrexisse ad vitam
novam ac plane coelestem, in qua non haberet cum viatoribus
eas relationes quas habuerat prius f1). Divisit autem inter mu­
lieres nuntias resurrectionis, sicut divisit inter evangelistas, ut
nempe Magdalena esset sublimiorum praeco, caeterae vero hu­
miliorum. Magdalena ergo mittebatur ut annuntiaret caelestem
resurgentis gloriam in qua erat ascensurus ad Patrem, ct ideo
a contactu dominici corporis prohibetur. Noli me tangere, inquit,
quasi adhuc terrae incola existerem, nam etsi nondum ascen­
derim ad Patrem meum, tamen in eo statu sum et in ea gloria
in qua ad ipsum mox ascendo, hocque nuntia fratribus meis
apostolis. E contra, aliae mulieres destinabantur ut testes solidae
realitatis redivivi corporis ; propterea ad tactum corporalem
fuerunt admissae, cum testante Matthaeo, tenuerunt pedes eius.
(*) Cf. S. Thom, hic, art. 3.

Hinc etiam, ut in omnibus servaret loannes assumptam ab initio
aquilae faciem, solus describit apparitionem et dicta Christi ad
Magdalenam, dum caeteri tres occupantur circa apparitiones
alias, nam ipsi « tamquam cum homine Domino in terra ambu­
lant », ut Augustinus dicit Tract. 36 in Ioan.
Ad 3am dicendum quod licet solis apostolis et discipulis
ostensus sit Christus, ipsi tamen inimici ordinati sunt in irre­
fragabiles resurrectionis testes, per quos apostolicum testimo­
nium invicte confirmaretur. Habebant enim ludaei corpus Christi
ad vesperam parasceves in sua potestate. Neque hoc tantum,
sed memores quod seductor ille dixerat, post tres dies resurgam,
sepulcrum custodibus munierant, omnesque adhibuerant cautio­
nes ut elapso tertio die, debitis probationibus factis, superstitio
Nazareni palam convicta in perpetuum aboleretur. Ipsorum ergo
est respondere universo orbi de modo quo initio diei tertiae corpus
disparuit, et suppeditare documenta ex quibus poterit contra­
dictorie examinari alterius partis depositio. Porro ludaeorum
depositio est : Discipuli Christi nocte venerunt^ etfurati szcnt eum
dormientibus custodibus. Unicam hanc fuisse explicationem a ludaeis unquam adhibitam, constat in primis ex diserta asseveveratione Matthaei qui paucis post annis, medios inter ludaeos,
et pro ludaeis specialiter scribens, numquam eiusmodi asser‘ tionem emisisset nisi mera fuisset et notoria veritas : Et divulga­
tum est, inquit, verbum istud apud hidaeos usque in hodiernum
diem. Imo vero, nihil aliud hodiedum in Thalmud, caeterisque
libris rabbinicis, circa resurrectionem lesu invenitur, nisi illud
ipsum quod in suo evangelio Matthaeus consignavit. Idem etiam
constat ex impugnatione antiquissimorum religionis christianae
adversariorum (puta Celsi, Porphyrii, luliani), necnon et ex apologiis Patrum caeterorumque scriptorum ecclesiasticorum, qui
unice versantur in refutanda calumnia de furato a discipulis cor­
pore Christi. Constat denique tertio, quia si quid aliud in medium
prolatum fuisset, profecto in re tantae celebritatis per munumenta historiae ad nos usque pervenisset ; praesertim quia multi
ludaei cosmopolitae propter paschatis festum ex variis et lon­
ginquis regionibus Hierosolymam convenerant tempore quo

534

QUAEST.

LlU-LVl.

Christus passus et mortuus est, et iterum propter festum pen­
tecostes, tempore quo incepit apostolica praedicatio ζ1) ; unde
reduces in propria, tamam eventuum in toto Oriente, necnon et
in occidentalibus partibus romani imperii statim divulgarunt. Si
ergo nullibi apparet vel levissimum vestigium alius explicationis,
praeter illam quae in evangelio consignatur, signum evidens est
nullam aliam fuisse apostolico testimonio oppositam.
Concordant itaque depositiones apostolorum et ludaeoruni,
primo in hoc, quod lesus vere et realiter est mortuus (2) ; se­
cundo in hoc, quod corpus eius sepultum est, signato ostio se­
pulcri et appositis a Synedrio custodibus ; tertio in hoc, quod
ipsum corpus disparuit intra intervallum temporis quod currit
ab hora qua custodes fuerant appositi, ad horam qua iidem e
sepulcro consternati discesserunt. Discordant vero in hoc, quod
ludaei dicunt, furatum fuisse corpus, dormientibus custodibus.
Apostoli vero, resurrexisse Christum, quem viderunt, palparunt,
contrectaverunt, cum quo et manducaverunt. Iam, duae istae as­
sertiones aequivalent duabus contradictoriis, quarum una est
necessario vera, altera necessario falsa. Non enim datur medium
possibile, quandoquidem si assignabile fuisset, utique ab iis qui
dispositionis locorum totiusque seriei eventuum optime conscii
erant, et quorum maxime intererat imposturam comprimere, fuis­
set propositum (3*). Et ideo de veritate resurrectionis convinci
potest mundus non solum ex depositione apostolorum per se
considerata, sed etiam ex contradictoria ponderatione explica(') Act. II, 9-11.
(’) Dicit tamen Strauss, Christum de cruce depositum in lethargia
fuisse, et postea odore aromatum ad vitam rediisse !
(3) Omnes scilicet explicationes quae post saecula decem et octo
primo proponuntur, nullam in antiquorum testimoniis radicem habentes,
eo loco haberi debent, quo ponere oportet assertiones e sola auctorum
suorum imaginatione ac cerebro procedentes. Agitur enim de facto cuius
illi soli receptibiles aestimatores exsistunt, qui eventibus interfuerunt,
praesertim cum aestimatio facti nullatenus dependeat ex scientificis qui­
busdam cognitionibus, et novellarum suppositionum nullum omnino
sit fundamentum praeter absurda illa principia de quibus supra, ubi de
miraculis Christi.

tionis a parte adversa subministratae. Quae si absurda, fabulosa,
et in aestimatione ipsorum inventorum manifeste inanis inveniatur, nova, eaque distincta, circa facti veritatem habetur de­
monstratio. Non ergo, ut obiectio supponit, in solo testimonio
amicorum nititur notificatio resurrectionis Christi.
Sed insuper, omnino negandum est testificationem apostolicam per se sumptam quolibet insufficientiae vitio laborasse.
Nisi enim absoluta fuisset testimonii integritas, non maximam
publicitatis lucem ad inaugurandam suam praedicationem quaesi­
vissent apostoli; non ipsam urbem in qua acciderant universa,
elapsis vix quinquaginta diebus post mortem lesu, non solemne
festum ad quod convenerant advenae ludaei ex omni regione
quae sub coelo est; non omnes denique circumstantias locorum
et adiunctorum elegissent, convincendae imposturae maxime
idoneas. Qua enim fronte et supra humanum aeneo pectore
eos praeditos dicere oportebit, ut tanta auctoritate, tanta energia,
tanta specie sinceritatis super tecta lerusalem resurrectionem
publicassent, in facie eorum qui morti addixerant lesum, prope
locum ubi fuerat sepultum corpus, ultro provocantes severis­
simas inquisitiones de ipsius corporis disparitione, principesque
Judaeorum audacter accusantes his et similibus verbis: Hunc
definito consilio et praescientia Dei traditum, fer manus iniquorum
affligentes interemistis... Quem vos quidem tradidistis et negastis
ante faciem Pilati, indicante illo dimitti. Vos autem Sanctum.et
lustum negastis, et petistis virum homicidam donari vobis ; aucto­
rem vero vitae interfecistis. Qua praesertim audacia invocasset
Petrus permanentiam sepulcri David ut demonstraret, non de
ipso David intelligenda esse verba Psalmi decimi quinti, dicens:
Viri fratres, liceat audenter dicere ad vos de patriarcha David,
quoniam defunctus est et sefulius, et sepulcrum eius est apud nos
usque in hodiernum diem. Propheta igitur cum esset... providens
locutus est de restirrectione Christi, quia neque derelictus est in in­
ferno, neque caro eius vidit corruptionem. Hunc lesum restisci­
tavit Deus, cuius nos omnes testes sumus. Quomodo demum, si
testificationi apostolicae rationabiliter contradici potuisset, siluis­
set Synedrium in cuius manu erat potestas ? Quomodo appositae

essent ipso die animae circiter tria milia, de numero eorum
qui consenserant consiliis impiorum : His auditis, compuncti sunt
corde, ei dixerunt ad Petrum et ad reliquos apostolos : Quid fa­
ciemus, viri fratres? Petrus vero ad illos: Poenitentiam, inquit,
agite... Qui ergo receperunt sermonem eius baptizati sunt, et
appositae sunt in die illo animae circiter tria millia (1).
Tandem nota id quod dicit S. Thomas, a. r huius quaestionis
in corpore. «Ea quae pertinent ad futuram gloriam, communem
« hominum cognitionem excedunt. Et ideo huiusmodi ab ho< mine non cognoscuntur nisi divinitus revelata, Quia igitur
« Christus resurrexit gloriosa resurrectione, ideo eius resur« rectio non omni populo manifestata est, sed quibusdam quo« rum testimonio deferretur in aliorum notitiam ». Rationalista­
rum igitur exigentia tota procedit ex sensu carnali, solumque
ostendit et probat quousque assurgere possit humana cogitatio.
Sed ut alias dictum est ubi de miraculo transfigurationis, Christus
bene omnia fecit: bene, id est ordinate, et ideo publice passus
est quia patiebatur ut viator, sed non publice resurrexit quia
resurgebat comprehensor. Accedit demum quod scopus Christi
nec fuit, nec esse debuit, omnes homines infallibiliter convin­
cendi, sed dandi talia resurrectionis suae signa, quae nemo
posset rationabibter reficere.
Ad 4wb dicendum quod apparitio quae in Galilaea promit­
titur, celeberrima omnium fuit, utpote consecrata per definitivam
missionem apostolorum in orbem universum, et ingenti adstantium numero illustris. Illa enim sine dubio extitit in qua visus
est Christus plus quam quingentis fratribus simul, iuxta testi­
monium Pauli I Cor. XVI-6. Nulla ergo contradictio in eo est
quod statim ab initio constitutus sit locus celebrioris apparitio­
nis quo omnes convenirent, interim vero iis qui Hierosolymis
aderant, et maxime summis apostolis sese manifestaverit Christus.
Ad 5'im dicendum quod corpus etiam gloriosum naturaliter
est impenetrabile, et non habet ex potestate sibi indita ut clausis ianuis vel introeat vel egrediatur. Necessitas enim distinctionis duorum corporum in situ causatur a natura quantitatis di(’) Cf. Act. II-V, per totum.

mensivae, quam dos subtilitatis a corpore glorioso non aufert.
Sed id quod est secundum leges naturae impossibile, potest
fieri operatione virtutis divinae, cum nulla in casu inveniatur
repugnantia aut contradictio, ut suo loco ostenditur (J). Obiectio
igitur rationalistae iterum procedit ex absurdis principiis circa
impossibilitatem miraculi, de quibus in superioribus iam satis.
Nec dicant possibilius fuisse quod decepti sint sensus disci­
pulorum, quam quod palpabile et solidum corpus penetraverit
obstacula. In casu enim hoc omnino negandum est. Nam qua­
cumque suppositione facta, naturae ordo et cursus fuit immu­
tatus. Non enim habet naturae cursus ut tot homines, vel seor­
sum vel simul, ita decipiantur ut palpare credant quod non pal­
pant, et videre quod non vident. Et etiamsi contra omnem eviden­
tiam hallucinationis ratio haberetur, constat hallucinationem ex
causis morbidis et mere subiectivis ortum habere, quae non sunt
eaedem in multis. Nunc autem naturae ordo nonimmutatur ad
deceptionem. Falsum igitur est possibilius fuisse discipulos decipi,
quam Christum ianuis clausis advenisse.
Ad 6utn dicendum quod nullo modo sequitur oculos discipu­
lorum Emmaus fuisse a sua naturali dispositione remotos. Nam
omnia quae leguntur in evangelio optime explicantur, tum qui­
dem ex hoc quod Christus sub habitu peregrino apparuit (2), tum
etiam ex hoc quod duo discipuli firmiter credebant Christum
esse inter mortuos, et nihil minus quam eius adventum exspe­
ctabant. Quare ipsa propriorum animorum dispositione teneban­
tur ne eum sub peregrini specie agnoscerent, sicut alias in si­
milibus frequenter contingere solet. Vana igitur est adversariorum
instantia. Imo potius obiectio ipsos confodit, quia hallucinatio
est semper circa ea obiecta quibus phantasia hallucinati vehe­
menter praeoccupatur : ideo si hallucinatio fuisset, potius in eo
fuisset quod Christum primo non agnoverant, quam in eo quod
postea agnoverunt. Demum animadverte, minime ad hallucina­
tionem esse praedispositum robustum illud piscatorum genus ad
(*) S. Thom. in IV, D. 44, q. 2, solut. 3.
(’) Luc. XXIV-18.

quod pertinebant apostoli. Mulierculas mihi afferres nervis labo­
rantes, vel etiam viros hypnotismo, magnetismo, spiritismo, caeterisque daemoniorum doctrinis ac praestigiis operam dantes,
sane transmitterem. Sed, dii immortales! morbidam huiusmodi
affectionem gratis attribuere iis iuvenibus qui sub dio viventes,
duris laboribus marini negotii ab infantia assueti erant, idque
non uni in particulari tantum, sed omnibus simul, et positivissimos homines pro mera necessitate causae praeiudicatae, in
somniantes idealistas transformare, hoc concessos ipsi etiam im­
pudentiae limites undequaque transcendit. Itaque, sive numerum
sive qualitatem sive alias omnes circumstantias testium conside­
res, videbis hypothesim hallucinationis meram esse insaniam,
quae absolutam rationum penuriam ex parte adversariorum at­
testatur.
Ad 7““ denique dicendum quod nulla ex allatis rationibus
valet. Equidem Christus redivivus non pertinebat amplius ad or­
dinem praesentis vitae. Ex quo utique consequitur quod non
debebat sicut prius inter mortales versari, et rebus eorum inte­
resse, et secundum communis conditionis leges, communes quo­
que cum incolis huius mundi servare relationes. Idque ultro
concedimus iuxta superius praemissa in responsione ad jum ; imo
hinc sumimus idoneam ad plura argumenta solutionem. At non
sequitur quod ordinem sensibilis experientiae transcendebat,
quando ponebantur conditiones ex parte obiecti corporei semper
requisitae, ut sub sensuum nostrorum apprehensione cadere pos­
sit. Et ideo aiebat: Palpate et videte quia spiritus carnem et ossa
non habet sicut me videtis habere f1). Quod autem dicitur de in­
sufficientia argumenti naturalis in ordine ad factum supernaturale, nullam revera difficultatem habet, dummodo animadvertas
quod gloriosa Christi resurrectio supernaturalis dicitur et est
quantum ad causam, itemque quantum ad certas quasdam cor­
poris gloriosi dotes, minime vero quantum ad naturam seu spe­
ciem corporis redivivi. Et si redivivum corpus naturam corporis
humani utique non exuerat, ergo adhuc poterat naturaliter tangi,
(*) Luc. XXIV-39.

facta convenienti applicatione ad sensum tactus, naturaliter videri,
supposita actione in sensum visus, atque ita porro ζ1). Tandem,
ad rem omnino non est in quod additur de ingressu mortui in
vitam immortalem, quia ad historicitatem facti resurrectionis
non requiritur ut immortalis vita Christi resurgentis, reduplicative
qua immortalis, fuerit observationi subiecta. Sed satis est ut eum
qui prius fuerat mortuus, redivivum experti sint apostoli, et
de vera eius vita posthuma testes tam receptibiles existant, ac
si de quovis sensibili facto secundum naturales causas contingente
ageretur.
QUAEST. LVII-LIX.
DE CHRISTI ASCENSIONE, SESSIONE AD DEXTERAM PATRIS,
ET IUDICIARIA POTESTATE.

I.
(Quaest. 57).

De Christi ascensione pauca explicanda occurrunt. Nonnulla
•
·
·
invenies art. 4 circa proprietates loci, antiquorum physicorum
placitis conformia, quae omnino a parte ponenda esse videntur.
Profecto ad caelos corporeos ascendebat Christus, de quibus ta­
men non oportet nos in particulari disserere, cum sufficientia
desint documenta. Hoc unum scimus, caelos illos suo splendore
esse corporibus gloriosis appropriates, et Christum in ascen­
sione sua ultimum accidentalis gloriae complementum accepisse.
*)( Cf. S. Thom. Suppl. Q, 85, a. 3. — Mera igitur aequivocatio
est in eo quod dicunt, omne argumentum naturale facti supernaturalis
esse necessario mancum et deficiens. Et distinctione opus est, videli­
cet : omne argumentum quod sumeretur e naturalibus causis ad pro­
bandam supernaturalis effectus exsistentiam, est deficiens, imo nullum,
conc. Omne argumentum sumptum e naturali experimento, subdist. Si
eatenus factum est supernaturale, quatenus naturalem sensuum expe­
rientiam transcendens, iterum conc. Si eatenus, quatenus causam habet
quae esse non potest in viribus naturae, adhuc tamen est per se ordi­
nis externi et sensibilis, neg.

Quapropter, cum Filius Dei in tantum dictus sit de caelis descen­
disse, in quantum terrestrem naturam assumpsit : dum haec na­
tura a terrestri conditione eximitur, et accipit plenitudinem cae­
lestis illius gloriae quae humanitati Verbi debebatur, idem ipse
Dei Filius metaphorice dicitur eo reverti unde descenderat.
Ergo reversio figurate accipienda est, ascensio autem litteraliter et proprie. Nec dicas quod iuxta verissimas universalis
gravitationis leges, nulla caeli pars assignari potest tamquam
sursum exsistens vel deorsum ; praesertim cum abiicienda sit sen­
tentia veterum imaginantium terram esse in centro universi, et
iam de antipodis nulla sit sane ratio dubitandi, etc., etc. In his
enim aliisque huiusmodi, nihil prorsus commune est cum fide
qua Christum in caelos credimus ascendisse. Nam per ascensio­
nem nihil aliud intelligimus quam motum localem quo contra
leges gravitatis terrestris exivit Christus e spatio terrestris atmospherae, ivitque in locum sui regni caelestis. Qui etsi nec
absolute nec respectu nostri planetae sursum sit aut deorsum,
tamen in universali modo loquendi dicitur esse sursum, pro
quanto omnis pars firmamenti dum se offert conspectibus nostris
supra nos sita et apparet et est.
« Caeteruin ascensio ista non fuit
in Christo ex potestate miraculorum, sed tum ex imparticipata
virtute divinitatis, tum ex virtute participata corporis gloriosi
quod ita animae moventi subiicitur, ut vis eius locomotiva prae­
valeat cuiucumque influxui materialis gravitatis.
Ultimo considera ascensionem Christi fuisse causam nostrae
salutis. Quod dupliciter explicari potest. — Primo ex parte no­
stra, quia subtractio corporalis praesentiae Salvatoris nobis utilis
fuit, tum propter argumentum fidei quae est de non visis, tum
ad spei sublevationem iuxta illud Ioan. XIV-3 : όϊ abiero et
praeparavero vobis locum, iterum veniam et accipiam vos ad meipsum, ut ubi ego sum, et vos sitis ; tum denique ad erigendum
charitatis affectum in caelestia, dicente apostolo ad Coloss.. III-i :
Quae sursum sunt quaerite, ubi Christus est in dextera Dei se­
dens ; quae sursum sunt sapite, non quae super terram. — Ex
parte etiam ipsius Christi, quia viam nobis praeparavit ascen­
dendi in caelum, iter pandens ante nos: in cuius signum, ascen-

deus in altum captivam duxit captivitatem id est, animas sancto­
rum quas de inferno eduxerat, secum traduxit in caelum. Acce­
dit quod in veteri Testamento pontifex intrabat sanctuarium ut
assisteret Deo pro populo : ita et Christus introivit in ipsum
caelum ut appareat nunc vultui Dei firo nobis, dum ipsa reprae­
sentatio sui ex natura humana, quaedam est pro nobis efficax
interpellatio : ut ex quo Deus humanam naturam sic exaltavit in
Christo, etiam eorum misereatur pro quibus Filius Dei humani­
tatem assumpsit. Denique in caelorum sede quasi Deus et Do­
minus constitutus, exinde mittit divina dona hominibus, secun­
dum illud Eph. IV-10 : Ascendit super omnes caelos ut impleret
omnia: impleret, inquam, donis suis, ut habetur in Glossa. Ita
fere S. Thomas art. i ad 3um, et art 1 in corp. Sequitur quae­
stio de sessione ad dexteram Patris.
II.
(Quaest. 58).

Locutio qua dicitur Christus sedere ad dexteram Patris, est
evidenter metaphorica, et siquidem intelligeretur de aequalitate
cum Patre in gloria deitatis, et in beatitudine infinita, et in iudiciaria ac regali potestate : sic non competeret ei nisi in quan­
tum Deus est a Patre aeternaliter procedens. Nunc autem cum
sessio a dextris Dei, tum in evangelio tum in symbolo propo­
natur ut terminus ascensionis in qua Christi hominis consum­
mata est exaltatio, constat locutionem hanc alio sensu esse hic
accipiendam.
Significat ergo iuxta superius praemissa, excellentem illam
participationem omnium bonorum divinorum supra cunctas crea­
turas, de qua exultât Christus in Psalm. XV-11, dicens: Notas
mihi fecisti vias vitae, adimplebis me laetitia cum vultu tuo, dele­
ctationes in dextera tua usque in finem. Significat etiam summum
illum honorem quo omnes debent honorificare Filium cum na­
tura assumpta, sicut honorificant Patrem. Unde Damascenus de
fide orth. 1. 4, c. 2 : « Quocirca per paternae dexterae vocabulum
« significamus divinitatis honorem et gloriam, in qua cum

< Filius tamquam Deus Patrique consubstantialis ante saecula
< esset, ad extremum caro factus corporeo quoque modo consi« det, in eamdem nimirum gloriam ascita ipsius carne. Una enim
« eademque cum sua carne, adoratione ab omnibus creatis re·
« bus colitur v>.
Nec tandem quarendum est cur Marcus dicat Dominum
lesum sedere a dextris Dei, Stephanus vero in agone suo stan­
tem eum perspexerit ; nam ratio satis obvia est, cum in sessione
quies, in habitu autem stantis succursus pugnantibus praestitus
significetur. Recte ergo describitur sedens, maxime in facie ini­
micorum quorum in summa securitate vanos irridet conatus.
Sed suis militibus pro se certantibus usque ad mortem, in me­
dio gloriae suae stans ostenditur, quasi dux certaminis, addens
animos ad victoriam Per hoc ergo intelligi datur quod quanto
minus movetur fremitu meditantium inania, tanto magis suorum
laboribus adest, potens eis per gratiam suam auxiliari.
III.

' Quaest. 59).
Sessioni ad dexteram Patris adiungitur in symbolo exerci­
tium judiciariae potestatis quae Christo homini competit, aucto­
ritate derivata a divinitate ipsius. Se extendit haec potestas ad
ipsos angelos; principaliter tamen respicit homines et res hu­
manas omnes, ut declarat S. Thomas art. 4 huius quaestionis.
Fuit autem maxime conveniens ut Pater daret Filio potesta­
tem indicium facere, quia filius hominis est. Primo quidem quia
conveniens est ut iudicem videant qui iudicandi sunt; videre au­
tem in sua natura Deum apud quem residet iudicis auctoritas, est
ipsum praemium quod per iudicium redditur. Oportuit igitur ut
Deus iudex non in natura propria, sed in natura assumpta vi­
deretur ab omnibus pariter iudicandis, tam bonis quam malis ;
si enim mali viderent Deum in sua divinitate, iam praemium
reportarent quo se reddiderunt indignos. Secundo eadem conve­
nientia probatur, quia aequum est ut qui aliquibus aliqua bona
acquisivit, eadem ipsis dispenset; dispensatio autem bonorum in

multos requirit indicium, ut unusquisque secundum suum gra­
dum accipiat. Recte ergo Christus qui in natura humana my­
steria humanae salutis implevit, in eadem constituitur iudex su­
per homines quos salvavit. Accedit tandem quod summa indi­
candi auctoritas fuit iustum praemium humiliationis qua passus
est ab homine indice iudicari. Ita fere S. Thomas, Comp, theol.
c. 241.
Et indicium quidem iam nunc agitur statim post uniuscuius­
que mortem Manet tamen et aliud in consummatione temporum
publice celebrandum, quando sancti plenam accipient mercedem
operum suorum, et Christus in regia gloria coram mundo uni­
verso apparebit. Ideo novissimus ille dies dicitur Tit. II-13, adventus gloriae magni Dei et Salvatoris nostri lesu Christi. Dici­
tur etiam 2 Cor. III-13, et alibi saepissime, dies Domini. Cum
enim in Scripturis dies alicuius ille sit in quo quis apparet in
maximo suo posse, distinguitur dies hominis et dies Domini,
secundum quod homini ad tempus praevalere permittitur, donec
appareat Dominus lesus Christus solus potens et solus altissimus. Iterum novissimus dies, Matth. XIX-28, dicitur regeneratio,
quia tunc habebitur omnium instauratio et veluti novus natalis
universi, dum a fundamentis qui antea vigebat ordo immutabi­
tur. Dicitur etiam tempus messis (J), aestas (2) consummatio sae­
culi (3) quia sicut in tempore messis et calente aestate, omnes
fruges ad maturitatem perducuntur, *ita in die Domini omnia
opera hominum sic erunt ad maturitatem perducta, ut de illis
plenum tandem iudicium secundum omnes respectus et habitu­
dines ferendum sit. Considerandum enim id quod ex S. Thoma
docet Suarez, de Incarn., Torn. 2, D. 53, sect. 1, dicens: «Opera
« hominum quodammodo manent post mortem eorum, vel in alio« rum existimatione et fama, vel in effectibus suis qui varii et
« multiplices esse solent. Ergo licet Deus iudicet actiones unius« cuisque hominis in morte eius, oportet nihilominus ut de eis
(’) Matth. XIII-30.
(2) Marc. XIII-28.
(’) Matth. XXVI-3.

« faciat publicum et universale indicium in quo constet tam de
« ipsis actionibus, quam de omnibus effectibus earum, et nocu« mentis ac fructibus qui ad alios ex eis redundarunt,... Primo
c ad accidentarium praemium vel poenam, ut iniqui omnium
«actionum suarum fructus intuentes magis confundantur, boni
« vero e contrario de bonis fructibus gaudeant. Secundo et ma« xime, quia effectus ostendunt malitiam vel bonitatem operum
« unde orti sunt. Ut ergo illis omnibus propositis et ponderatis,
« evidentius pateat aequitas divini iudicii, valde congruum fuit,
« post consummatas ac finitas omnes actiones humanas huius
« vitae omnesque effectus earum, fieri universale indicium in quo
«omnia exactissime perpendentur». Vides igitur quam recte iu­
dicii dies appellatus sit tempus messis et aestatis. Dicitur tan­
dem Luc. XX-28, redemptio nostra, quia quamvis multis futu­
rus sit in poenam et damnationem, primario tamen erit ad bo­
norum gloriam et definitivam ab omni malo liberationem. Tunc
ergo vel maxime adimplebitur in Christo figura Melchisedech,
primum quidem qui interpretatur rex iustitiae, deinde autem et rex
Salem, quod est rex pacis, et ideo rex pacis in toto mundo quia
rex iustitiae, unumquemque constituens loco debito ordine immo­
bili. Neque enim in illo die, ut verbis utar Augustini, serm. 353,
n. 3, quisquam eius regno subtrahetur, cuius aeterna lege in di­
stributione dandi atque reddendi, et meritis praemiorum atque
poenarum, et iustissima ordinatione creaturae cunctae coercebuntur.
Et hactenus quidem de his quae Deus incarnatus egit et
passus est. Qui conceptus est de Spiritu Sancto, natus ex Maria
Virgine, passus sub Pontio Pilato, crucifixus, mortuus et sepultus ; descendit ad inferos, tertia die resurrexit a mortuis, ascen­
dit ad caelos, sedet ad dexteram Dei Patris omnipotentis, inde
venturus est indicare vivos et mortuos. Arnen.
r

De Verbo Incarnato

PARS TERTIA

DE CREDIBILITATE MYSTERII INCARNATIONIS.

Huius tertiae partis obiectum est demonstratio credibilitatis
ipsius fundamentalis articuli ex quo tamquam fide credito pro­
cessit theologica scientia de Verbo incarnato. Non enim ratione
demonstratum est aut demonstrari potuit quod Unigenitus Dei
Filius, ipse verus Deus, propter nos homines descendit de caelis
factus homo. Sed assumpta est haec veritas ex iis quae in va­
riis fidei regulis continentur, ut praesupposito huiusmodi funda­
mento, procederetur ad scientificam expositionem convenientiae,
quidditatis, et consequentiarum revelati nobis mysterii. Nunc
ergo quaeritur de fundamento ipso, an scilicet rationabiliter fide
divina credatur hunc hominem lesum Christum esse verum
Deum, id est, an de vera eius divinitate habeatur evidentia quam
vocant credibilitatis. Ad huius autem quaestionis solutionem duo
praestanda sunt. Demonstrandum enim est primo, Christum in
libris N. T., et maxime quidem in evangelio (cuius sola nunc
historica auctoritas consideratur) de se ipso testimonium dedisse
tamquam de vero Deo homine facto. Secundo demonstrandum
est attestationem hanc iis signis sigillari, quae non potuerunt
procedere nisi a prima Veritate, cui toto corde credendum esse
ipsa naturalis ratio manifestissime dictat.
Et prima demonstratio continetur in thesi sequenti, quae

eatenus
■ a < etiam haberi debet ut complementum tractatus de incarnatione, quatenus ostendit aspectum historicum in Christo esse
in plena conformitate cum aspectu theologico, quem modernistae
reducunt ad nescio quam evolutionem ideae subiectivae in con­
scientia Christiana.
THESIS LVI.

Christus in terris degens, verum se esse Deum disertis ac perspicuis testimoniis asseruit, Imo in hac asseveratione fastigium est et culmen totius revelationis
qua semetipsum mundo manifestavit.

Testimonia, ut dictum est, sumenda sunt ex documento historico vitae et conversationis lesu Christi apud nos, quod in
evangeliis noscitur esse repositum.
Porro circa evangelia praevia quaedam observatio facienda
est. Sciendum scilicet rationalistas videre oppositionem quam
maximam, eamque irreductibilem, loannem inter et caeteros tres.
« loannes ponit in ore Christi sermones, quorum stylus, tonus,
« ratio, et doctrinae, nihil commune habent cum sermonibus quia
« synopticis referuntur. Sub hoc respectu talis ac tanta est
« differentia, ut necesse sit ex toto seligere. Si loquebatur lesus
« ut vult Matthaeus, non potuit loqui ut vult loannes. Inter duas
« auctoritates nullus criticus haesitavit aut haesitabit unquam » (*).
Praeiverat lulianus apostata, cuius fragmentum exstans apud
Cyrillum Alexandrinum, 1. io cont. Iui., est eiusmodi: « Tam
« infortunati estis, ut ne manseritis quidem in iis quae vobis ab
« apostolis sunt tradita... lesum quippe illum neque Matthaeus
(l) Renan, Vie de Jésus, introd., pag. XXI.K : «Jean met dans la
«bouche de Jésus des discours, dont le ton, le style, les allures, les
« doctrines n’ ont rien de commun avec les logia rapportés par les sy­
noptiques. Sous ce rapport la différence est telle, qu’il faut faire son
« choix d’une manière tranchée. Si Jésus parlait comme le veut Mat­
thieu, il n’a pu parler comme le veut Jean. Entre les deux autorités
« aucun critique n’a hésité ni n’hésitera».

< Deum dicere ausus est, neque Lucas, neque Marcus, sed bonus
<ille loannes, cum sensisset magnam multitudinem in plerisque
< urbibus Graecis et Italicis iam tum eo morbo captam esse,
« primus id prodere ausus est ». Videndum igitur est an notatae
differentiae id prodant quod rationalistis placet, valorem histo­
ricum quarto evangelio denegantibus, an aliunde potius suam
explicationem habeant. Solutio autem maxime pendebit a con­
sideratione diversarum circumstantiarum in quibus evangelia
fuerunt scripta atque in lucem edita.
Et tria quidem priora sub nomine synopticorum veniunt.
Ratio appellationis est, quia fundum habent communem, et eumdem
veluti prospectum vitae Christi Domini exhibent: ita scilicet, ut
tabella synoptica construi possit, ponendo in conspectu ea quae
Matthaeus, ea quae Marcus, ea quae Lucas narrat. Habent,
inquam, fundum communem, primaevum evangelium orale, sive
catechesim apostolicam primi ab ascensione Domini tricennii. Id
certe Lucas diserte testatur in suo prooemio, 1-2. « De Marco
* quoque vox traditionis est, quod discipulus et interpres Petri,
«iuxta quod Petrum referentem audierat, rogatus Romae a fra« tribus, breve scripsit evangelium » (x). Sed et Matthaeum, prius­
quam e ludaea discederet, suae caeterorumque coapostolorum
praedicationis commentarium fidelibus palaestinis reliquisse, late
tradit Eusebius, Hist. Eccl. 1. 2, c. 24. Quamquam nihil sane
prohibeat quominus, non obstante communitate fundi, singulus
quisque suas proprias narrationes habeat, propriumque modum,
pro speciali scopo quem sibi praefixerat. Nam evangelium Mat­
thaei eo maxime tendit, ut ostendantur ludaeis adimpletae pro­
missiones quae Abrahae factae fuerant, et posteris eius. Faciem
habet hominis, iuxta Apocalypsis visionem, eo quod benedictum
semen mulieris seu filium hominis per excellentiam, ex genere
David oriundum, venisse annuntiat. Marcus, cuius narratio a
voce clamantis in deserto usque ad sessionem a dextris Dei pro­
tenditur, scripsit pro Romanis dominatoribus terrae. Eminet
(’) Hieron. de viris illustr. c. 8. — Vide etiam Eusebium Hist,
eccl. 1. 2. c. 15.

stylo maxime succincto et nervoso, eoque tendit ut vis, robur,
et potentia Christi declaretur. Faciem habet leonis, iuxta eamdein
visionem Apocalypsis. Evangelium Lucae, forma et venustate
sermonis absolutissimum, destinatum fuit Graecis sive gentilibus
quorum Paulus fuit specialis apostolus. Ostendit Christum sal­
vatorem cunctarum gentium, habetque faciem bovis, i. e. victimae
ad sacrificium universalis redemptionis. Sed illud praecipue quoad
tria synoptica animadvertendum, quod edita sunt ante Hierosolymae excidium, imo ante annum aerae nostrae circiter sexage­
simum quartum. Certe evangelium Lucae prius venit in lucem
quam liber Actuum, (Act. I-i), et liber Actuum, vivo adhuc Paulo
procul dubio scriptus est, cum in eo a cap. 13 acta Pauli singu­
lariter et exclusive describantur, et non producatur narratio ultra
biennium Romae commorantis apostoli in prima eius captivitate,
(Act. XXVII-30). Ergo ante expletum biennium, quod fere coincidit cum anno Neronis nono, aerae vulgaris 63, prodierat in
lucem Lucae evangelium; prodierant a fortiori alia duo, quae
omnium consensu anteriora sunt. Et de synopticis quidem, haec
annotasse sufficiat.
Nunc de quarto evangelic dicendum in primis, unanime esse
totius antiquitatis testificationem, iis quoque consonam quae libri
contextus prae se fert, (XXI-20-24), quod auctorem habet loannem apostolum, testem oculatum vitae Christi Domini, testem
auricularem praedicationis eius. De qua re vide omnino Eusebium 1. 3, c. 24. Equidem locus est Papiae in quo videretur as­
seri exsistentia alicuius loannis presbyteri distincti a loanne
apostolo, (apud Euseb. 1. 3, c. 39). Sed quidquid sit de distin­
ctione sat dubia inter unum et alterum loannem, notetur diligenter quod nemo e veteribus suspicatus est unquam, paterni­
tatem evangelii alicui alii quam apostolo esse adseribendam. Et
nequidem Eusebius qui primus omnium de alio loanne quaestio­
nem movit, et timide ait eum fuisse fortasse apocalypsis aucto­
rem; de evangelio vero asserit indubitanter quod pleno omnium
consensu, loannis apostoli est. Si qua ergo in argumentis mo­
dernistarum apparentia veritatis, tota se tenet ex parte solius
criterii interni, pro quanto scilicet, quartum evangelium alius

indolis se prodit ac caetera tria. Sed praeterquam quod eiusmodi
argumentum nusquam praevalere posset contra positivum histo­
riae testimonium, quod in praesenti proprius est demonstrationis
locus, dico differentias notatas inter loannem et synopticos per­
quam naturaliter explicari, si ad sequentia attendamus.
Et prima quidem observatio sit, quod loannes ultimus omnium
scripsit, sicut constans est veterum asseveratio, criterio etiam
interno plene confirmata. Siquidem quartum evangelium sese
ubique implicite refert ad synopticos, quos notissimos supponit,
et sub omnium oculis positos; ac propterea ex industria omittit
ea quae in tribus aliis consignata iam fuerant, nonnisi praeter­
missa ab eis Christi gesta narrare in proposito habens (*).
Secunda observatio est, quod loannes non solum scripsit
ultimus, verum etiam longo post tempore scripsit, id est, qua­
draginta circiter annis ab editis synopticis, cum eversa iam Hie­
rosolyma, funditusque destructo regno iudaico, mutatae erant
circumstantiae omnes in quibus prodierat primaeva catechesis
apostolica, ut inde valde verosimilis accipiatur ratio cur plura
quae synoptici omiserant, utique non parvi momenti, solus loannes
postea litteris commendaverit (2).
(x) Certe loannes sic incipit : In principio erat Verbum..., et Verbum
caro factum est et habitavit in nobis. Sed quomodo, ubi, unde carnem
sibi copulavit ? An forte somniat Verbum carnem factum sic de coelo
descendisse? Absit. Non ignorat auctor quarti evangelii matrem lesu,
de qua ter mentionem facit, quamque iuxta crucem stantem comme­
morat. Cur ergo, ne verbum quidem, ne allusio vel longinqua ad mo­
dum et circumstantias historicas descensus Verbi incarnati, sicut inau­
dita rei singularitas prorsus requirere videbatur ? Sed sese refert ad ea
omnia quae ex Matthaeo et Luca omnes acceperant. — Simili modo,
Ioan. VI-68, sermo est ex abrupto de duodecim, de quibus nulla antea
mentio. Et qui sunt hi duodecim ? Sed notum supponit ex synopticis
collegium apostolorum, quorum electionem, nomina et numerum illi re­
ferunt. — Adhuc, celebris illa promissio panis vitae magnum aenigma
continebat, quod in ultima demum coena suam habuit enodationem :
de qua tamen loannes nihil, sed soli synoptici.
(s) Exemplum est de resurrectione Lazari. Quaerunt qui tandem
fieri potuerit ut apud synopticos nulla relatio sit de celeberrimo hoc
miraculo, si vere historicum fuit, imo, ut loannes tradit, totius coniu-

* *

S·

;e * ·

552

CREDIBIUTAS INCARNATIONIS

Tertia observatio erit, quod scripsit loannes quando iam
inter christianos inceperant haereses s urgere, Cerinthi scilicet
et aliorum, ut refert Hieronymus de viris illustr. c. 9. Unde fa­
cile explicatur quare consulto elegerit in praedicatione Christi
eos sermones, in quibus contra scribas hierosolymitanos de sua
aeterna origine disputaverat ; itemque in eius gestis, ea quae
fecerat miracula cum explicit© fine demonstrandi suam cum Patre
consubstantialitatem. Frustra ergo dicunt, quartum evangelium
sese prodere tamquam thesim, cuius enuntiatio est in exordio,
et demonstratio in corpore libri, nescio quot enormia congerentes,
ut artificialitatem suadeant, indolem vero historici commentarii
dissimulent. Nam his interim omissis, quis nesciat duo esse ge­
nera thesium : alias a priori, alias a posteriori, quae non modo
non excludunt historiam, sed in ea potius suum fundamentum
habent? Et sic ultro fatebimur selecta potissimum a loanne in
vita, dictis, et actis lesu Christi, quaecumque magis idonea visa
sunt ad demonstrationem fidei contra certas illas haereses ad
quas alludit in epilogo evangelii, (XX-31), et quas diserte me­
morat in sua ad Parthos epistola, (ΊΙ-18 et IV-3).
Quarta adhuc observatio: quod loannes scripsit ad fideles
qui iam erant domestici fidei, et in christianis mysteriis praeedocti. Non mirum igitur est si sublimiora et intimiora attigit in
Christo, secus ac primitiva illa catechesis apud synopticos ser­
vata, quae faciliora, ut circumstantiae ferebant, debuit propo­
nere. Unde, de divinis processionibus, de relationibus aeternis,
aliisque ad profundum Trinitatis pertinentibus ea refert, quae

rationis Synedrii contra Christum proxima causa seu occasio. Porro
nihil adhuc sequeretur, etiamsi nos rationem praetermissionis assignare
non possemus. Nunc autem valde verosimile est, ut ipse quoque anno­
tavit Rosenmuller ad Matth. XXVI-51, rationem esse repetendam ex
differentiis temporum. Quia tempore quo catechesis apostolica primae­
vam habebat formam quam retinuit apud synopticos, suadebat prudentia
ut de Lazaro sileretur, quem ludaei cogitaverant interficere, eo quod
multi propter illum abibant et credebant in lesum (Ioan. XII, 10-11).
Eadem quoque ratio erit cur reticet Lucas, XXII-47, nomen eius qui
amputavit Malcho auriculam, et non ita loannes, XVIII-10.

apud alios desunt. Et dum alii externa tradunt sacramentorum
constitutiva, utputa baptismi et eucharistiae, ipse circa intimos
eorum effectus occupatur, sicut in colloquio cum Nicodemo, et
in sermone de pane vitae.
Ultimo demum animadvertes quod historicitas quarti evan­
gelii nequaquam requirit ut in eo sermones Domini sub eadem
semper verborum materialitate contineantur, in qua prolati sunt.
Sed bene stat quod modo suo proprio sensum et argumenta,
eaque non in extenso, sed compendiose loannes retulerit: ita ut
diversitas styli comparative ad logia synopticorum, difficultatem
veram minime facessere possit.
Ex his igitur, aliisque similibus considerationibus omnino
explicantur notatae differentiaee, quae longe sunt ab omni specie
contrarietatis. Nihilo tamen minus, ut exigentiis adversariorum
quantumvis omni fundamento destitutis morem geramus, seorsum
proponentur testificationes quas de sua divinitate dat Christus
apud loannem, seorsum vero illae quae inveniuntur apud tres
synopticos. Integram autem demonstrationem ad certa capita
reducemus, trahendo primo argumentum ex hoc quod Christus
se asseruit Filium Dei.

§ *·
Filius proprie dicitur ille qui ab alio processit tanquam a
consubstantiali principio in similitudinem naturae, communicatam
habens eam quae in patre est essentiam, vel specie vel numero
eamdem. Sicut ergo filius hominis est homo, ita et filius Dei
Deus est, si tamen filius dicatur sensu adaequato et proprio, et
non tantum analogico vel participato. Ratio restrictionis evidens
est, quia et in humanis nomen filii non uno sumitur modo, sed
ubicumque aliqua occurrit analogia, sive ad generationem natu­
ralem ex qua relatio filii innascitur, sive ad ea quae hanc rela­
tionem consequuntur, ibi etiam non absurde quaedam ponitur
filiatio. Nam filius apud nos dici potest quisquis ab altero in­
struitur secundum spiritum, quasi quadam spirituali parturitione
ab eo procedens : Pilioli mei, inquit apostolus, quos iterum par-

turio donec formetur Christus in vobis. Item filii nomen suscipit
is qui suggestione seu influxu ab aliis accepto, similis eis effi­
citur moribus, sensu, cogitatione, principiis: qua ratione in evangelio commemorantur filii huius saeculi, filii diaboli, filii gehen­
nae, etc. Item, si quis ab aliquo assumatur in ius haereditatis
quod naturali ordine consequitur nativitatem, non genere qui­
dem, sed adoptione filius appellatur. Nec operae pretium est ad
singula exempla descendere, quoniam res omnino in aperto est.
Sed et sine tergiversatione conceditur, filiationem ad Deum ob­
noxiam esse eidem multiplicitati acceptionum cui obnoxia est in
humanis. Unde tandem non ex appellatione filii mere materia­
liter considerata sumendum est nunc argumentum, sed ex ratione
et modo prorsus singulari quo de lesu Christo haec filiatio prae­
dicatur.
i. Quod nomen Filii Dei, singulariter, absolute, et sine
addito in Evangelic a Christo assumptum, est ex sese cer­
tissima divinitatis eius affirmatio.
Si diligentius revolvas libros tam Veteris quam Novi Te­
stamenti, videbis filiationem divinam sensu analogico et partici­
pato hominibus attribui, vel ratione professionis, vel ratione of­
ficii, vel ratione moralis perfectionis, vel demum ratione gratuitae
assumptionis in communionem bonorum et beatitudinis Dei. —
Primo occurrit mentio filiorum Dei, Genes. VI-2 : Videntes filii
Dei filias hominum quod essent pulchrae, etc. Quo in loco filiae
hominum sunt mulieres e progenie Cain ; filii vero Dei sunt
Sethitae apud quos hactenus conservatus fuerat verus Dei cul­
tus f1). Et sane, cum ad filios pertineat colere et revereri pa­
trem, non male illi qui professione saltem verae religionis ab
aliis distinguuntur, sub filiorum Dei appellatione veniunt. Unde
etiam Ps. XXVIII-i, invitantur Israelitae ad frequentationem sa­
crificiorum in tabernaculo foederis, his verbis: Afferte Domino
filii Dei, filios arietum, afferte Domino gloriam et honorem. Et
Esth. XVI-16, vocat Assuerus ludaeos iustis legibus et sanctae
religioni servientes, filios altissimi et maximi semperque viventis
(*) Cf. Genes. VI-26.

/?ri. — Secundo dicti sunt aliqui filii Dei ratione auctoritatis
participatae a Deo, eo quod filiorum est participare auctoritatem
patris supra famulos. Recte ergo de iudicibus Israel populum
indicantibus, sed sua potestate abutentibus, intelliguntur ista
Psalmi LXXXI : Deus stetit in synagoga deorum, in medio autem
deos diiudicat. Usquequo iudicatis iniquitatem, etfacies peccatorum
sumitis?... Ego dixi, dii estis, et filii Excelsi omnes: vos autem
sicut homines moriemini, etc. - Tertio apud lob, nomine filio­
rum Dei recensentur angeli boni, per oppositionem ad Satan qui
in veritate non stetit, sed contra Deum divisus, e domo Dei
eiectus est. Quadam autem die, cum venissent filii Dei ut assiste­
rent coram Domino, affuit inter eos etiam Satan. — Quarto, in
evangelio Christus hortatur nos ut simus filii Dei moribus et
imitatione, benefaciendo etiam inimicis nostris : Ut sitis filii Patris
vestri qui solem suum oriri facit stiper bonos et malos. — Quinto
ibidem filios Dei vocat eos qui digni habebuntur saeculo venturo
in gloriosa resurrectione a mortuis, ac per hoc, in Dei et beatitudinis eius consortium assumentur : Aequales angelis sunt,
inquit Luc. XX, 35-36, et filii sunt Dei, cum sint filii resurre­
ctionis. Sed et alias frequentissime annuntiatur filiatio illa pro­
pria Novi Testamenti quae iam est in praesenti per gratiam, per
iustificationem ex fide (Rom. IV, 1-2), per acceptionem spiritus
adoptionis (Rom. VIII, 15-16; Galat. IV, 6-7) per fidem quae est
in Christo lesu (Galat. III-26), per semen Dei quo a filiis dia­
boli secernimur (1 Ioan. Ill, 9-10), etc. Uno demum verbo, aut
filii Dei dicuntur aliqui comparative ad alios, ita ut ex ipsa op­
positione ratio appellationis innotescat, aut si absoluta appellatio
est, semper coniungitur conveniens explicatio. Ex quo iam ap­
parere potest quid sentiendum foret de hoc nomine Filii Dei,
si forte singulariter, absolute, et sine addito, tamquam proprium
ac personale nomen alicui attribueretur.
Sane vero, quisquis filius alicuius per naturam non existens,
ipsius filium nihilominus se affirmat, determinare habet qua
ratione, quave de causa filiationem hanc sibi vindicet. Et multo
evidentius urget ista necessitas si asserta filiatio in controver­
siam veniat, si de ea in iudicio solemni attestatio quaeratur, si

eousque res processerint ut nulli aequivocationi locus amplius
esse possit. Alioquin, in his praesertim circumstantiis filium se
affirmare, nulla declaratione adiuncta, idem est ac asserere filia­
tionem cuius ea sola ratio sit, quam sponte sua filii nomen im­
portat, id est filiationem propriam et naturalem.
Atqui de Christo narrant evangelistae quomodo vocatus in
iudicium capitale, adiuratus sit a summo pontifice Synagogae,
assidente universo synedrio, hoc modo : Adiuro te per Deum
vivum, ut dicas nobis si tu es Christus Filius Dei. At ille respon­
dit : Tu dixisti. Ita referunt Matthaeus, Marcus, et Lucas. Sed et
apud loannem dicunt ludaei ad Pilatum : Secundum legem debet
mori, quia Filium Dei se fecit. Denique, testante Matthaeo, dum
penderet Christus in cruce, praetereuntes principes sacerdotum
irridebant clamantes: Dixit enim, quia Filius Dei sum. Haec de
iudicio Christi, et de causa condemnationis eius. - Quibus con­
sona sunt ea quae tam ante quam post passionem, sive apud
loannem sive apud synopticos invariabiliter traduntur. Apud
loannem quidem, in locis innumeris : Sic Deus dilexit mundum
ut Filium suum unigenitum daret (III-i 6). Venit hora in qua om­
nes qui in monumentis sunt, audient vocem Filii Dei (V-28). Tu
credis in Filium Dei?... Qui loquitur tecum, ipse est (IX,35-37),
etc. Apud synopticos vero, ubi Christus magno encomio laudat
et coelitus inspiratam dicit confessionem Petri : Tu es Christus
Filius Dei vivi (Matth. XVI, 16 17). Item, ubi complacens sibi
iu humilibus et parvulis quibus revelata sunt secreta caelestia,
dicit : Nemo novit Filium nisi Pater, neque Patrem quis novit nisi
Filius, et cui voluerit Filius revelare (Matth. XI-27; Luc. X-22).
Item, in illa parabola in qua ostendit omnes prophetas Dei ser­
vos a ludaeis occisos, postremo se filium a Patre missum eadem
sorte a malefidis donandum, (Matth. XXI, 33 et seq.). Item post
passionem, quando apostolos in totum mundum mittit dicens :
Euntes docete., baptizantes eos in nomine Patris et Filii et Spiri­
tus Sancti (\ — Atque hisce ipsius Christi de seipso attestatio-(*)
(*) Praecipua consideratione digna est haec formula baptismi apud
Matthaeum, quoniam evidentissime in ea asseritur Filius, ut qui in ex-

nibus adiungitur apud synopticos vox de coelis audita, primum
quidem in ripa Iordanis: Hic est filius meiis dilectus in quo mihi
complacui (Matth. III-17, Mare. I-i 1, Luc. III-22) ; postea in monte
transfigurationis: Ilie est Filius meus dilectus, ipsum audite (Luc.
IX-35, Matth. XVII-5, Marc. IX-6). Sed et in omnibus evangeliis, coram lesu Christo sub absoluta appellatione Filii Dei cur­
vatur omne genu, coelestium, terrestrium, et infernorum. Nam
angelus ad Virginem apud Lucam ait : Filius Allissimi vocabi­
tur, et iterum : Quod nascetur ex te sanctum, vocabitur Fihus Dei,
(Luc. I, 32-35). Apud Matthaeum, Marcum, et Lucam, conterriti
daemones clamant: Quid nobis et tibi, lesu Filii Dei (Matth.
VIII-29, Marc, V-7, Luc. VIII-28). Protestatur loannes Baptista :
Quia hic est Filius Dei. Confitetur Nathanael: Tu es Filius Dei,
tu es Rex Israel. Adorat caecus natus, interrogatus an crederet
in Filium Dei : Credo, Domine, et procidens adoravit eum. Excla­
mant ii qui in navicula erant, videntes quomodo ventis imperasset et mari : Vere Filius Dei es. Et centurio post prodigia in
morte visa : Quia vere Filius Dei erat iste.
Iam ergo indubitanter efficitur, lesum Christum sub singu­
lari appellatione Filii Dei fuisse mundo manifestatum, idque sine
aliqua conditione seu explicatione diminuente, imo vero cum ex­
clusione illiusmet, attentis omnibus circumstantiis et adiunctis
cellentia auctoritatis omnimode cum Patre communicat. Dignus quoque
textus alius, Matth. XI-27. Quid est enim, quod nemo novit Filium nisi
Pater, neque Patrem quis novit nisi Filius, et cui voluerit Filius reve­
lare? quid, inquam, nisi quod Filius est in eodem cognoscibilitatis gradu
ac Pater, adeoque eiusdem ontologicae excellentiae seu naturae? lucem
sicut Pater inhabitans inaccessibilem, quem in sua natura propria nemo
hominum vidit, sed nec videre potest? Haec fatentur modernistae, qui
idcirco ad solitum effugium recurrunt, negando textuum historicitatem.
Prioris quidem (Matth. XXVIII-iy), quia verba sunt Christi a mortuis
redivivi, qui non est historicus et realis Christus, sed Christus mysti­
cus, cuius realitas tota est in conscientia credentium. Posterioris vero
(Matth. XI-27), quia textus incipit his verbis: Confiteor tibi, Pater, Do­
mine coeli et terrae, quia abscondisti haec, etc., quae essent imitatio ora­
tionis lesu filii Sirach, Eccli. LI-i, cum tamen verosimile non sit, Chri­
stum voluisse imitari Ecclesiasticum!

hactenus declaratis. Sed nunc multum crescit argumentum si
consideretur quo sensu nomen Filii Dei fuerit intellectum ab iis
quibus praedicavit Christus, quove modo communis omnium intelligentia omnibus modis ab eo confirmata.
2. Quod appellatio Filii Dei fuit ab iis inter quos Chri­
stus vixit, in sensu verae et propriae divinitatis constanter
intellecta.
In primis falso quis existimaret, nomen fili Dei fuisse tunc
temporis in usu ad designandum Messiam qualis a vulgo ex­
spectabatur, sub sola ratione liberatoris, seu restitutoris regni
Israel collapsi, ut multis ostendit Franzelin, de Incarn. Thes. 3.
Haec enim appellatio nusquam occurrit in ore turbarum, aut
cuiusquam eorum quos sola docuerat traditio popularis, sed
quoties in evangelio sermo est de Messia scundum communem
opinionem, nominatur filius David, vel propheta venturus, vel rex
Israel, vel salvator mundi, vel Messias aut Christus sine addito (r).
Et sane in die palmarum Messiam turbae acclamabant dicentes:
Hosanna filio David, benedictus qui venit in nomine Domini (Matth.
XXI-9); benedictum quod venit regnum patris nostri David (Marc.
(’) Nota bene quod praesens argumentum intendit destruere id
quod aiunt Sociniani tam veteres quam moderni : nomen filii Dei nihil
aliud importasse apud coaetaneos Christi, quam quod commune praeindicium huius temporis de Messia ferebat. Declarandum igitur assumit,
abfuisse revera hanc appellationem a nominibus Messiae secundum
vulgarem opinionem. Caeterum, si sermo esset de Messia prout
I- · ' obiective in Scripturis V. T. proponitur, vel etiam prout erat in fide illuminata eorum paucorum quos oraculorum arcana non latebant : sic du­
bium non est quin nomen filii Dei tantumdem valeret, quantum nudum
Messiae nomen. Sed hoc ideo praecise est, qui Scriptura vetus non
proponit Messiam ut temporalem liberatorem, imo neque ut simplicem
salvatorem spiritualem, verum etiam ut Deum verum de Deo vero. Sic
in psalmo 109, ubi nativitas eius aeterna, ante luciferum in splendori­
bus sanctorum celebratur. Sic in Isaia, ubi appellatur Emmanuel, ad­
mirabilis, Deus fortis. Sic in Zacharia. ubi Messias confixus in cruce
est ipse lehovah effundens super domum David spiritum gratiae et
precum. Sic in Malachia, ubi idem est lehovah mittens angelum seu
praecursorem ante iaciem suam, et Messias ante cuius faciem praecursor
mittitur.

XI- io); benedictus qui venit rex in nomine Domini (Luc, XIX-38);
hosanna, benedictus qui venit in nomine Domini rex Israel (Ioan.
XII- 12). In die etiam multiplicationis panum haec vox erat mul­
titudinis : Quia hic est vere propheta qui venturus est in mundum
(Ioan. VI-14). Et in festo scenopegiae dicebant multi de populo:
Hic est vere propheta; alii, Hic est Christus (Ioan. VII-40). Sa­
maritana quoque referens id quod vulgo credebatur, ait: Scio
quia Messias venit. Et caecus natus post miraculosam sanationem,
suum benefactorem ultro prophetam fatetur, de Filio autem Dei
adhuc nihil scit. Accedit vel maxime confessio Petri, Matth.
XXI-16. Quis enim crederet Petrum, confitendo Filium Dei vivi,
nihil expressisse praeter id quod tot alii iuxta vulgarem de
Messia existimationem in persona lesu agnoverant, et fuisse
ridicula prorsus emphasi laudatum, ut qui ultra humanum in­
tendisset oculos, pervenissetque ad cognitionem altissimi my­
sterii cui revelando non caro nec sanguis sufficeret, sed solus
Pater? Sed est aliquid adhuc fortius. Nam, Matth. XXII-qr, ad
hanc interrogationem: Quid vobis videtur de Christo? cuius filius
est? scribae et pharisaei nihil aliud respondent nisi : David. Et
cum eis affertur auctoritas Psalmi 109, ex qua apparet aliquid
excellentius de Messia esse sentiendum, cum sit dominus ipsius
David : non habent quid respondeant, et suas de Messia ideas
cum hac auctoritate conciliare nesciunt.
Elucet etiam distinctio inter nomina Christi et Filii Dei in
communi intelligentia populi Judaeorum ex ratione processus
apud Pilatum, quem hic breviter referre iuvabit. Nimirum, post
sententiam mortis in suo concilio edictam, Judaei statuerant rem
deferre ad Romanum procuratorem. In quo quidem non adeo
solliciti fuerant legalitatis secundum quam eis non licebat inter­
ficere quemquam, cum scirent Romanos in causis religionis fa­
cile relaxare de rigore iuris, imo vero licentiam expresse a Pi­
lato datam iudicandi secundum propriam legem, mox essent re­
cusaturi. Unde, ut alibi iam dictum est, vera ratio et causa fuit,
quia in lege Moysis pro crimine blasphemiae statuta erat lapi­
datio quae odio eorum non erat satis. Volebant enim Christo
infamem mortem crucis, solo iure et more Romano inflictam iis

qui Romana civitate carebant. Quapropter in accusatione ad
praesidem delata, de blasphemia et appellatione Filii Dei mentio
heri non debuit. Sed, inquiunt, hunc invenimus subvertentem gen­
tem nostram, et prohibentem tributa dare Caesari, et dicentem
se Christum regem esse. Quippe hic erat aspectus politicus,
quo solo moveri poterat politicus magistratus. Interrogat ergo
Pilatus lesum, et statim ac intellexit nihil Caesari esse timen­
dum a rege cuius regnum non esset de hoc mundo: Ego, inquit,
nullam invenio in eo causam. Non acquiescunt ludaei, et urgent
dicentes : Commovet populum, incipiens a Galilaea usque hunc.
Erat enim Galilaea tunc temporis fomes rebellionis contra Roma­
nam dominationem f1), et hac de causa, paucis ante mensibus,
Pilatus ipse integram Galilaeorum turman occidi iusserat in tem­
plo lerusalem 2), inimicitiasque Herodis sub cuius potestate
erant, inde sibi promeruerat. At praeses intelligens inanitatem
delationis, non mutat priorem de Christo opinionem, sed medium
evadendi quaerit, et putat se ibi invenisse solutionem ubi impli­
cari putabatur. Nam optimam occasionem nactus, non solum ex­
pediendi se a iudicio iniusto, verum etiam reconciliandi se cum
tetrarcha, iubet lesum remitti ad Herodem qui et ipse propter
paschatis festum Hierosolymis erat his diebus. Res equidem ac­
cidit Herodi gratissima, sed nulla negotii conclusio. Et ideo con­
gregatis mox principibus sacerdotum et magistratibus et plebe,
statum quaestionis exponebat Pilatus dicens: Obtulistis mihi hunc
hominen quasi avertentem populum, et ecce ego coram vobis inter­
rogans, nullam causam invenio ex his in quibus eum accusatis.
Sed neque Herodes, nam remisi vos ad illum, et ecce nihil dignum
morte actum est ei. Videt nihilominus periculosissimum fore, si
in tanta commotione animorum offenderet ludaeos, praesertim
iura Caesaris specie tenus adserentes. Quare iterum ad subterfugia descendit, occasionem arripiens ex consuetudine dimittendi
unum vinctum in paschate, quemcumque populus petiisset. VeC) Act. V-37.
(-) « Aderant autem quidam ipso in tempore, nuntiantes illi de
« Gali laeis quorum sanguinem Pilatus miscuit cum sacrificiis eorum»
Luc. ΧΠΙ-ι.

rumtamen neque sic intentum obtinet finem, nam
dicentes: Non hunc, sed Barabbam. Succedit flagellatio qua spe­
rabat praeses invidiae persequentium fieri satis. Non enim ipse
persequendo flagellavit, sed ludaeorum furori satisfacere volens,
ut vel sic mitescerent et desinerent velle occidere, cum flagel­
latum viderent. At frustra, nam cum vidissent eum pontifices et
ministri portantem coronam spineam et purpureum vestimentum,
instantius clamabant : Crucifige, crucifige euni. Pilatus vero: Ac­
cipite eum vos et crucifigite, ego enim non invenio in eo causam.
Sed iam intelligunt ludaei se habere praesidem in sua potestate,
et rem eousque processisse ut infallibiliter obtemperaturus sit
omni eorum voluntati. Ideo tandem totam de integro causam ex­
ponunt, utque palam fieret in eamdem concurrere condemnationis
sententiam, et legem Caesaream propter assumptam dignitatem
regiam quae Messiae propria erat, et legem Judaicae religionis
propter impiam et blasphematoriam divinae filiationis usurpatio­
nem: Nos, aiunt, legem habemus, et secundum legem debet mori,
quia Filium Dei se fecit. Iam age. Appellationem Christi re­
gis et Filii Dei non fuisse eamdem in communi intelligentia, sed
hanc secundam multum addidisse supra primam, apparet primo
ex distinctione accusationis, et ex progressu quo ludaei ab una
delatione veniunt in aliam. Apparet secundo ex terrore quo,
nova hac revelatione accepta, concussus est Pilatus; nam, inquit
evangelista, cum audisset Pilatus hunc sermonem, magis timuit.
Ideo ingreditur praetorium iterum, et dicit ad lesum: Unde es tu?
An de coelo, an de terra? Esne homo, esne Deus? Perspexerat enim
quid distaret inter dicere se Christum regem, et facere se Filium
Dei. Nec difficile erit invenire timoris ingravescentis causam.
Nam omnia ea quorum testis hactenus exstiterat, tam ex parte
victimae quam ex parte persequentium, communes atque ordi­
narias proportiones omnino excedere ei videbantur. Insuper su­
perstitiosum hominem mox monuerat uxor de somnio terribili,
et ecce sententia mortis petebatur adversus eum qui cum Filium
Dei se fecisset, forte non erat mentitus, id de se asserendo !
Quapropter, exinde (magis) quaerebat Pilatus dimittere eum, quoad­
usque tandem vinceret respectus Caesaris : όϊ hunc dimittis,
invalescebant

non es amicus Caesaris... non habemus regem nisi Caesarem. Qui­
bus auditis, tradidit illum ut crucifigeretur. Ex his igitur palam
fit, nomen Filii Dei fuisse ab omnibus pariter acceptum in sensu
longe diverso ab eo quem prae se ferebat nomen Christi vel
Messiae in opinione communi ; imo vero tantum distasse unum
ab alio, quantum a terra caeli exaltantur. Et quid tandem putas
hoc nomen addidisse ? Quid nisi veram ac proprie dictam divi­
nitatem ? Nam sane, quamcumque divinitatis creatam participa­
tionem assignaveris, eam ludaei a suo Messia alienam non exi­
stimabant. Sed nunc conclusio magis firmanda est ex considera­
tione iudicii coram Caipha et toto sacerdotum consessu celebrati.
Narrant synoptici quomodo interrogatione facta : Sz tu es
Christus Filius Dei, ad responsionem affirmativam : tu dixisti,
princeps sacerdotum scidit vestimenta sua dicens : blasphemavit,
caeterique conclamaverunt : reus est mortis. Confer nunc legem
in cuius virtute huiusmodi sententia pronuntiatur. Continetur in
Levitico (XXXIV-16): «Qui blasphemaverit nomen Domini,
« morte moriatur, lapidibus opprimet eum omnis multitudo, sive
« ille civis sive peregrinus fuerit. Qui blasphemaverit nomen
« Domini, morte moriatur >. Atqui falso se dicere Dei filium se­
cundum quamdam creatam divinitatis participationem, quantum­
vis excellentem, mendacium quidem est atque impostura ; blasphemia autem sive convicium irrogatum Deo, nulla verisimilitu­
dine dici potest. Per hoc enim nihil negatur de Deo quod ei
conveniat, nihil de eo asseritur quod ei non conveniat, in quo
blasphemiae ratio stat et summa malitia. E contra, arrogare sibi
respectu Dei propriam ac naturalem filiationem (secundum quod
Filius Dei, Deus est, eo pacto quo filius hominis, homo est),
nihil est aliud quam arrogare sibi ipsam divinitatem, ac per
consequens facere Deum creaturam. Haec igitur maxima blasphemia est pro qua, utpote iuridice tandem cognita, reus mortis ab
omni concilio declaratur Christus. Illa, inquam, ipsa quae ei in
decursu suae praedicationis fuerat toties exprobrata, puta apud
Lucam, V-21 : Coeperunt cogitare scribae et pharisaei dicentes, quis
est hic qui loquitur blasphemias? quis potest dimittere peccata nisi
solus Deus? Et apud Matthaeum IX-2 : Dixit paralytico: confide.

fili, remittuntur tibi peccata tua. Et ecce quidam de scribis dixe­
runt intra se, hic blasphemat. Et apud loannem, V-18: Quaere­
bant eum ludaei interficere, quia patrem suum dicebat Deum, ae­
qualem se faciens Deo. Et ibid. X-33: De bono opere non lapida­
mus te, sed de blasphemia, quia tu, homo cum sis, facis
teipsum
Deum.
%
Manet ergo demonstratum quod nomen Filii Dei fuit ab
iis inter quos Christus vixit, in sensu verae divinitatis indubi­
tanter intellectum. Nunc autem solum superest videndum an isti
in sua interpretatione erraverint, vel ei quem perdere intende­
bant, gratuitam imposuerint calumniam.
3. Quod sensus qui communiter nomini Filii Dei attri­
buebatur, fuit constanter et omnibus modis a Christo confirmatus.
Certe cum in controversia de violatione sabbati accusatores suos refellebat, non modo ex qualitate operum quae sub
lege sabbati non cadebant (Luc. XIII 15, XIV-5), verum etiam,
altius repetendo principium, ex conditione operantis qui lege
illa non teneretur, utpote dominus exsistens etiam sabbati (Matth.
XII-8, Marc. II-28), nonne evidens praebebat fundamentum im­
putationi cui alludit apostolus cum dicit: Non rapinam arbitratus
est esse se aequalem Deo? Quis enim est dominus legis nisi ipse
legislator, et quis legis sabbati auctor nisi Deus? Non ergo er­
rabant ludaei intelligendo filiationem divinam quam sibi Christus
attribuebat, sensu filiationis propriae et naturalis.
Adhuc, cum in eadem de sabbato controversia aiebat: Pater
meus usque modo operatur, et ego operor (Ioan V-17), quaenam
esse poterat, quaeso, consequentia, nisi intenderet unam atque
eamdem esse Patris et Filii operationem, aut certe operatio­
nem in Filio, non secus ac in Patre, nulli legi esse obnoxiam?
Utroque autem modo causa dabatur adversariis concludendi :
ergo patrem suum dicit Deum, aequalem se faciens Deo. Atqui
nedum ligitimae huic conclusioni attenuationem quaereret Christus,
amplificabat eam magis, asseverans se operari omnia quae Pater
operatur, se vivificare quos vult sicut Pater suscitat mortuos et
vivificat 'I°an- V-21). Et quia revelatio pluralitatis personarum

*

in Deo non debebat esse sine adiuncta revelatione processionum
seu originum quae sunt secundum operationes naturae intel­
lectualis, (ne quis scilicet in divinis cogitaret materialem gene­
rationem et multiplicationem individuorum, aliaque eiusmodi ab­
surda) : ideo suam attestans filiationem, concomitanter etiam
explicabat modum processionis a Patre, ducta analogia ex sensi­
bilibus quae apud nos sunt similitudinibus. Huc spectat visio
illa ac demonstratio de qua aiebat : Non potest Filius a se facere
quidquam, nisi quod viderit Patrem facientem ; quaecumque enim
ille fecerit, haec et Filius similiter facit. Pater diligit Filium, et
omnia demonstrat ei quae ipse facit. Cum enim apud nos ratio
facturae operis, mediante visu et demonstratione communicari
soleat ab uno artifice in alium, inde sumebat exemplum ut in
lingua nostra, et veluti balbutiendo cum balbutientibus (quippe
humanitus ad homines loquebatur de ineffabilibus sacramentis),
significaret se eatenus cuncta operari, quatenus aeterna proces­
sione secundum actum intellectus, communicatam a Patre habet
rationem effectionis operum, sive artem, vim, et actionem creatri­
cem quae est cum divina natura omnino idem (]).
Adhuc, urgentibus ludaeis in hunc modum : Quousque ani­
mam nostram tollis? si tu es Christus, dic nobis palam, respon­
debat : Loquor vobis, et non creditis... Sed vos non creditis quia
non estis ex ovibus meis. Oves meae vocem meam audiunt, et
e%o vitam aeternam do eis, et non rapiet eas quisquam de manu
mea. Pater meus quod dedit mihi, maius omnibus est, et nemo
potest rapere de manu Patris mei. Ego et Pater unum sumus.
Quo in loco manus Patris est omnipotentia Patris, cui nulla
praevalet creata potestas. Et haec omnipotentia Patris in Christo
pariter est, quia est illud maius omnibus quod aeterna gene­
ratione Filio dedit Pater. Unde consequitur quod oves ad vitam
aeternam praedestinatae, utpote in manu Christi repositae, infallibiliter salvabuntur et non peribunt in aeternum. In his igitur
satis evidens continetur divinitatis assertio.
Sed ne quis cavilletur in diversitate lectionum (nam qui(') De his cf. tractatum de Trinitate, ubi de processionibus divinis.

dam codices loco lectionis vulgatae : Pater meus quod dedit mihi,
maius omnibus est, habent : Pater meus qui dedit mihi, maior
omnibus est), considerationem nunc restringe ad ultima verba in
quibus potissima vis reponitur, et quae per se sola rem confi­
ciunt. Ego et Pater, inquit, unum sumus. Quid sibi vult istud
unum? Sane vero, vel unum simpliciter, unitate scilicet con­
substantialitatis ; vel unum secundum quid, unitate quae habetur
inter principem et ministrum, inter amantem et amatum, inter
participantem et eum a quo participat, aut si qua alia unitas
est eiusmodi. Atqui impossibile omnino est hanc posteriorem
unitatem-intelligere. Nam in primis, quamcumque accidentalem
unitatem assignaveris, profecto non sufficiet ad salvandam vim
huius verbi, unum sumus, absolute et sine addito prolati. Quis
enim Dei minister, quis Dei amator, quis Dei sacerdos, organum,
aut vicarius, ita desipuit unquam ut dicere auderet: ego et Deus
unum sumus ? Ait quidem apostolus : Qui adhaeret Domino,
unus spiritus est. Sed valde diversa sunt istud ego, et istud qui
adhaeret Domino, cum hic importetur accidentalis conditio per­
sonae, illic vero persona simpliciter. Valde etiam differunt,
unum sumus, et unus spiritus est, cum unus spiritus idem sit ac
unum cum addito, unum nempe spiritu, affectu, et mutua illa
inhaesione qua amans est in amato et amatum in amante. Dicit
iterum apostolus : Qrdd igitur est Apollo ? quid vero Paulus ?
ministri eius cui credidistis, et unicuique sicut Dominus dedit. Sed
numquid forte seipsum dicet esse unum cum Domino? Imo vero,
inquit, ego plantavi, Apollo rigavit, sed Deus incrementum dedit ;
itaque neque qui plantat est aliquid, neque qui rigat, sed qui in­
crementum dat Deus ; qui autem plantat et qui rigat unum sunt,
id est, in eodem gradu sunt, scilicet in gradu ministrorum, et
ita quidem ut ipsi non debeant attendi, sed solus Deus cui mi­
nistrant. Dicit etiam Christus in ultima oratione sua ad Patrem
pro discipulis : Ut sint unum sicut et nos unum sumus... Ut
omnes unum sint sicut tu in me, et ego in te, ut et ipsi in nobis
unum sint. Sed numquid in ipsa unitate Patris et Filii sunt et
discipuli ? Absit, nam Patris et Filii unitas solum proponitur ut
exemplar unitatis Ecclesiae, eodem scilicet pacto quo perfectio

Patris proponitur ut exemplar perfectionis nostrae, cum dicitur
a Christo : Estote ergo vos perfecti sicut et Pater vester coelestis
perfectus est. Quid plura ? Nonne homo qualiscumque eiusmodi
sententiam enuntians: ego et Deus unum sumus, indubitanter
haberetur ab omnibus ceu dementia captus ? dementia, inquam,
vel physica quae causam habet physicam laesionem cerebri, vel
morali quae est summa mentis hebetudo ?
Verum, esto quod insolita prorsus atque abnormi phraseologia, asserta cum Patre unitas aliquid aliud significare potuisset
quam naturae unitatem. Id saltem certissimum, ludaeos verba
Christi de facto accepisse in sensu obvio et naturali, imo sustu­
lisse lapides ut lapidarent eum, quia tu, inquiunt, homo cum sis,
facis teipsum Deum. Quid ergo oportuisset eum respondere si
in modo intelligendi assertionem suam, decepti fuissent adver­
sarii? Erratis, debuisset ipse dicere, in sensu non genuino su­
mentes verba mea. Non enim intendebam id quod ad litteram
sonant, et non est cur de blasphemia me accusetis quasi me fe­
cissem aequalem Deo ; nam etsi purus homo sim, tamen Dei
legatus et minister exsisto, etc., etc. Haec sane et alia eiusmodi
oportuisset ipsum regerere, eo vel magis quod si error erat,
erroris causa fuisset ipsemet, propter talem ac tantum abusum
sermonis humani. Nunc autem, quid responderit diligenter at­
tende. Nonne, inquit, scriptum est in lege vestra, qziia ego dixi,
dii estis? Si illos dixit deos, ad quos sermo Dei factus esi, id
est, si illos homines dixit deos, quibus ex adventitio fuit di­
gnitas a qua appellati sunt dii, quamque eis contulit sermo Dei
ad eos factus : quem Pater sanctificavit, id est hostiam fecit seu
agnum tollentem peccatum mundi (xaptando ei corpus in quo
(‘) Eodem sensu quo infra. Ioan. XVII-19; Pro eis ego sanctifico
meipsum, id est, hostiam me offero. Eodem etiam sensu quo dicitur,
2 Cor. V-21 : Eum qui non noverat peccatum, pro nobis peccatum fecit, id
est, Deus Pater Filium suum qui sine peccato erat, hostiam pro peccato
fecit. Alludit ergo Christus ad testimonium loannis Baptistae: Ecceagnus
Dei, etc., et suam effectionem in victimam, sanctificationem vocat, more
usitato in Scriptura: Sanctifica mihi, inquit Exod. XIII-2, omne primo­
genitum quod aperit vulvam in filiis Israel, et alibi pluries. Recole dicta
superius, ubi de legalibus circa puerum lesum servatis, Q. 37.

posset offerri loco holocautomatum hircorum et taurorum quae
non placuerunt (x) : hunc, inquam, cui ex adventitio est, non
forma Dei, sed forma hominis quam tunc accepit quando eum
Pater misit in mundum, vos dicitis: quia blasphemas, quia dixi,
Filius Dei sum? Ubi vides oppositionem inter eos ad quos
sermo Dei factus est, et eum quem Pater sanctificavit atque
in mundum misit. Isti erant homines facti aliquo modo dii ;
hic e converso, est Deus factus homo. Isti fuerant effecti id
unde dii appellantur; hic vero nequaquam effectus est id unde
dicitur Filius Dei, sed id unde adversarii sumunt causam ac­
cusandi dicentes : tu homo cum sis. Est igitur ibi argumentum
ad hominem, a maiori ad minus, hoc modo: Si humana natura
quae propria et nativa fuit natura eorum quos alloquitur Scriptura,
non obstitit quominus illi sine blasphemia dicerentur dii: quanto
minus humanitas quae mihi in forma Dei praeexsistenti fuit
unita, cum factus sum hostia pro peccato et missus in mundum,
in causa esse poterit cur blasphemiae sim reus, dicendo me
Filium Dei? Hinc tandem concludit dicens rem esse diiudicandam ex miraculosis signis atque operibus quibus sua attestatio
sigillatur : Si non facio, ait, opera Patris mei, nolite credere mihi;
Si autem facio, et si mihi ?ion vultis credere, operibus credite,
ut cognoscatis et credatis quia Pater in me est, et ego in Patre.
Adhuc, cum Matth. XXII, Pharisaei consilium ineunt ut
caperent eum in sermone, et mittunt primo Herodianos per­
contantes an liceret dare tributum Caesari, tum Sadducaeos
interrogantes de resurrectione mortuorum, ultimo legis doctorem tentantem et dicentem : Magister, quod est mandatum
magnum in lege ? intentio subdola satis perspicua est. « Sad«ducaeis confusis, inquit Chrysostomus, Horn. 72 in Matth.
« pharisaei rursus aggrediuntur, cumque quiescere oporteret,
« decertare voluerunt, et legis peritiam profitentem praemit« tunt, non discere, sed tentare cupientes, ac ita interrogant :(*)
(*) < Ingredieris mundum dicit: Hostiam et oblationem noluisti,
« corpus autem aptasti mihi. Holocautomata pro peccato non tibi pla« cuerunt. Tunc dixi, ecce venio, etc.». Psalm. XXXIX-7, apud Pau­
lum ad Heb. X-5.

< Quodnam primum mandatum in lege sit. Nani cum
« illud sit: Ego sum Dominus Deus tuus, non habebis deos alienos
< coram me, putantes causas sibi allaturum ad mandatum hoc
« corrigendum, aliquid addendo, quoniam Deum se faciebat, hoc
* modo interrogant ». Quid igitur Christus ? Primo directe re­
spondet ad interrogationem scribae. Imo non tantum exponit
primum ac maius mandatum, sed et totam legem moralem bre­
viter complectitur, omnia praecepta recapitulando in una di­
lectione Dei, et sui, et proximi. Hanc sublimitatem non potest
non mirari scriba ille: Bene, Magister, in veritate dixisti, quia
unus est Deus, et non est alius praeter eum, et ut diligatur ex
toto corde..., et diligere proximum tamquam seipsum, maius est
omnibus holocautomatibus et sacrificiis. Ait ergo illi lesus: Non
longe es a regno Dei (1). Quo facto, iam convertit se ad pharisaeos qui scribam miserant, ut responderet secretae intentioni
quae causam dederat artificiosae interrogationi. Intenderant
enim, si se Dei Filium diceret, accusare ipsum quasi ea asse­
rentem ex quibus sequeretur non esse unum Deum quem De­
calogi lex iubet adorare. Interrogat itaque eos et Christus circa
legem in qua se peritos profitebantur. Quid, inquit, vobis videtur
de Christo? cuius filius est? Dicunt ei: David. Ait illis: Quo­
modo ergo David in spiritu vocat eum Dominum, dicens: Dixit
Dominus Domino meo, sede a dextris meis donec ponam inimicos
tuos scabellum pedum tuorum ? Si ergo David vocat eum Domi­
num, quomodo filius eius est? Et statim apparet subintellecta
conclusio: Ergo ex ipsa Scriptura vestra Christus non modo
filius David, sed et Deus Dei filius est. Ergo primum ac magnum
mandatum de uno Deo colendo non solvitur si me Deum et Dei
Filium assero. Ergo concidit de integro tota argumentationis
fabrica in qua confidebatis, ut me traduceretis tamquam ever­
sorem fundamentorum legis et destructorem decalogi. Sic pro­
fecto obstruebatur os cogitantium inania, et ad nihilum reduce­
bantur conatus inimicorum, nam nemo poterat ei respondere ver­
bum, neque ausus fuit quisquam ex illa die eum amplius interroprimum

C) Marc. XII, 32-34·

gare. Sed quanta vis in hac tacita illatione, et quam valida con­
firmatio genuini sensus in quo sibi filiationem divinam vindi­
cabat Christus !
Demum attende quid declaret apud tres synopticos, quando
adiuratus est a summo sacerdote ut diceret si esset Filius Dei:
Tu dixistiy inquit. Verumtamen dico vobis, amodo videbitis Filium
hominis sedentem a dextris virtutis Dei, et venientem in nubibus
caeli. Quid sibi vult istud verumtamen? Hoc est, tu dixisti quia
Filius Dei sum ego, quamvis id nunc supra fidem esse videatur,
cum forma vestris conspectibus obiecta non sit nisi forma ho­
minis qui et iudicatur a vobis. Verumtamen, hominem nunc a
vobis indicatum amodo videbitis sedentem a dextris Dei, venientemque iudicare mundum, et tunc, etiam inviti agnoscetis
eum qui cum in forma Dei esset, formam servi accepit e fuit
habitu inventus ut homo. Haec sane categorica attestatio est
quae omni ambiguitati tollebat locum, ratione praesertim habita
illius sessionis a dextris Dei per quam consortium in honore
supremo, soli vero Deo debito, procul dubio significatur. « Non
« enim loci instar esse Patris dexteram affirmamus. Qui enim
« fieri possit ut qui circumscriptionis est expers, loco definitam
« dexteram habeat ? Dextera enim et sinistra iis demum con< veniunt quae loco circumscribuntur. Quocirca per paternae
< dexterae vocabulum significamus divinitatis honorem et glo< riam » (à). Et re quidem vera, tam usu biblico quam recepto
apud omnes loquendi modo, creaturae quantumvis praecellenti
competit ut sit divinitatis sedes, thronus, templum, aut si quid
aliud eiusmodi. Consedere autem ad dexteram, nonnisi ei con­
venire potest qui cum Deo Patre eadem adoratione adoratur,
et in sede maiestatis pari latria conglorificatur. Nomine igitur
Filii Dei certo certius venit proprius ac naturalis Dei Filius cui
supremus impenditur honor; honorem dico latriae qua in eius
hypostasi et ipsa coadoratur humanitas, uti supra suo loco dictum
est. Et ad omnem dubitationem adhuc magis removendam praesto
sunt ea quae acta sunt in causa Stephani. Nam cum Act. VII-52,
(’) Damasc., de fide orth., 1.' 4, c. 2.

Stephanus adductus in concilium, sermonem suum concludebat
dicens: «Quem prophetarum non sunt persecuti patres vestri?
< Et occiderunt eos qui praenuntiabant de adventu lusti, (id est
« Messiae), cuius vos nunc proditores et homicidae fuistis > : senio­
res et scribae dissecabantur quidem cordibus suis, et stridebant
dentibus in eum; nondum tamen velut blasphemiae reum ipsum
condemnabant. At vero, statim ut (vers. 55) dixit Stephanus:
« Ecce video caelos apertos, et lilium hominis stantem a dextris
« Dei> : continuo continuerunt aures suas, et impetum fecerunt
in eum, infligentes poenam in Lege statutam contra eum qui
blasphemaverit nomen Domini, quia his ultimis verbis divini­
tatem lesu expresse fuerat confessus.
Omnibus ergo modis efficitur, Christum asserendo se Fi­
lium Dei, verum se Deum attestatum fuisse.

Ea quae dicta sunt hactenus, amplius confirmari possunt
ex locis quam plurimis ubi lesus Christus vel signate vel exer­
cite sibi vindicat incommunicabilia divinitatis attributa, idque
indifferenter apud loannem et apud synopticos.
Ut ab evangelio loannis exordiar, statim in ipso limine
adest testimonium praecursoris toties ratihabitum et laudatum
a Christo. In quo quidem haec inter alia leguntur: Ipse est qui
post me venturus est, qui ante me factus est (id est antepositus
est mihi), quia prior me erat. Et infra: Qui desursum venit... qui
de caelo venit super omnes est. Quibus verbis testatur aliam inesse
Christo naturam praeter illam quae oculis carnis apparebat;
naturam scilicet in qua illic praeexsistebat, unde in terras ve­
nisse asseritur, et ratione cuius dici potuit loanne antiquior,
cum ut homo, iunior noscatur extitisse f1). His porro gemina
sunt quae Christus ipse proprio ore saepius attestatur dicens :
(*) De testimonio loannis haec Angustinus, Tract. 4 in Ioan. n. 11:
«Post me venit, quia posterius natus est. dnte me factus est, quia prae­
diatus est mihi. Prior me erat, quia in principio erat Verbum, et Ver«bum erat apud Deum, et Deus erat Verbum,».

Qui descendit de coelo, Filius hominis qui est in coelo. Et rursus
Si ergo videritis Filium hominis ascendentem ubi erat prius (1).
Et rursus: Exivi a Patre et veni mundùm. Et iterum: Cla­
rifica me, tu Pater, apud temetipsum, claritate quam habui prius­
quam mundus esset, apud te. Porro, quaenam sit illa caelestis
natura in qua erat antequam mundus exsisteret, superfluum est
inquirere, cum res per seipsam sit in aperto. — Si tamen di­
sertam affirmationem desideres, attende celeberrimam illam ad
pharisaeos responsionem : Abraham pater vester exsultavit ut vi­
deret diem meum ; vidit et gavisus est. Dixerunt ergo ludaei ad
eum'. Quinquaginta annos nondum habes, et Abraham vidisti?
Dixit eis lesus: Amen, amen dico vobis, antequam Abraham
fieret, ego siim. Non dicit, factus sum. Non dicit, eram, quem­
admodum requiri videbatur ex oppositione ad priorem propo­
sitionis partem. Sed sum, inquit. Sum antequam fieret Abra­
ham, sum quando fiebat, sicut sum ipso tempore quo loquor ad
vos. Quippe, in duratione mea non est nisi nunc immobile quod
ad quaslibet successivae ac temporaneae durationis partes se­
cundum ordinem praesentis ad praesens indifferenter compara­
tur. Ibi ergo proprie dicta significatur aeternitas. — Considera
iterum notissimum illud dictum quod totam incarnationis ra­
tionem et mirabilem oeconomiam comprehendit: Ego sum via,
et veritas, et vita. Utique via secundum humanitatem assumptam,
veritas et vita secundum divinitatem, ut in una eademque per­
sona haberetur, et quo perveniendum sit, et qua eumdem sit.
Quaeris quo perveniendum sit ? Ad eum qui est. Ad eum qui
non habet participatam veritatem et vitam, sed purus essendi
actus exsistens, totius veritatis et vitae abyssus fontalis est. Et
(') Secundum metaphoram intelligi debet ista reversio ubi erat
prius, sicut etiam secundum metaphoram accipitur descensus de caelis.
Filius enim Dei dicitur descendisse de caelis, pro quanto incepit esse
in natura terrestri, terrestribus conditionibus alligata quoad corpus. Et
simili modo dicitur ascendere ubi erat prius pro quanto ipse in na­
tura assumpta a terrestri conditione penitus eximitur, et accipit plenitudinem illius gloriae coelestis quae debebatur vero Unigenito Patris,
homini facto.

ideo, «quidam suspirans amator in psalmis ait: Unam petii a
i Domino hanc requiram. Et quaeris quid petat?... Ardet enim
< amore, et multum suspirat, et aestuat, et anhelat. Videamus
«quid petat... Ut contempler, inquit, delectationem Domini* f1).
Sed quia ad illam stabilitatem nostram ubi quod est est, non
habebamus qua iremus, venit inde ad quem ire volebamus, et
cum esset ipse terminus in natura sempiterna, factus est via in
humanitate assumpta, in qua et suppeditat medium perveniendi,
et tam infallibiliter dirigit in eundo, quam impossibile est ut qui
sequitur viam, non veniat ad terminum quem via contingit.
Iterum ergo de unione divinitatis cum humanitate in eadem
persona lesu Christi, clara et aperta testificatio est. — Adhuc,
paulo infra, obiectum se aeternae beatitudinis sanctis repro­
missae contestans dicit: Haec est vita aeterna, ut cognoscant te
solum Deum verum, et quem misisti lesum Christum. Atqui vita
aeterna secundum Scripturas, in nullo alio reponitur quam in
visione Dei. Rursus igitur Deum se affirmat. Nec difficultatem
facessere potest, quod Patrem nominet solum Deum verum. Nam
sensus non est quod solus Pater sit verus Deus, sed quod
Pater est solus verus Deus, ut patet ex graeco ubi vox μόνον
non afficit terminum personalem os, sed terminum essentialem
Θεόν, hoc modo: Ινα γινώσκουοίν σε, τον μόνον άληθινόν Θεόν, ζαί
ον άπέστειλας Ίησουν Χριστόν. Vere autem non est nisi unus
verus Deus. Sed iste unus verus Deus est Trinitas, adeoque et
Pater et Filius et Spiritus Sanctus, tres simul et singillatim
unusquisque eorum, etsi soleat divinitas speciali modo appropriari Patri propter rationem principii in divinis.
Praeterea, in eodem loannis evangelio gravissimis verbis
attestatur lesus se esse eum, cuius auctoritati innititur fides ad
aeternam vitam necessaria, in quem etiam sicut in Deum oportet
reponere spem, qui cum Patre demum pari amoris affectu est
super omnia diligendus. Et primo quidem, ubique fidem in seipsum exigit lesus Christus: quod vel solum, ad testificationem

Augustinus, Tract. 3 in Ioan. n. 20.

divinitatis iam videretur satis. Nam etsi mittantur Dei ministri
atque apostoli ut ad fidei obsequium reducant hominum mentes,
nusquam- tamen dicti sunt aut dici poterunt ii esse in quos cre­
dere oportet ad consecutionem aeternae vitae. Et ratio est in
aperto, quia non creditur nisi in eum ad quem fidei motus termi­
natur, in eum in quem credendo itur, in eum denique cui plena
et absoluta praestatur mentis obedientia. Talis autem non est
nisi Veritas prima, Deus. Sane vero de loanne scriptum est :
Hic venit in testimonium, ut testimonium perhiberet de lumine, ut
omnes crederent per illum, δί αυτού, hoc est, per ministerium
eius. Similiter, Act, XIX-4 : loannes baptizavit baptismo poeniten­
tiae populum, dicens ut crederent, non in se, sed in eum qui ven
turns esset post ipsum. At Christus: Sic Deus dilexit mundum,
ut Filium suum unigenitum daret, ut omnis qui credit in eum τΛς
q πιστεύων εις αυτόν, non pereat, sed habeat vitam aeternam. Qui
autem no?i credit, iam iudicatus est, quia non credit in nomine
Unigeniti Filii Dei, δτι μή πεπίστευκεν εις το ονομα του μονο­
γενούς υιού τού Θεού. Et iterum : Qui credit in me, non morie­
tur in aeternum. Et rursus: Tu credis in Filium Dei? et alibi
saepe. Sed et in sermone habito post coenam, iubet discipulos
erigere animum propter auxilium quod ipse eis repromittit: Non
turbetur cor vestrum, inquit, creditis in Deum, et in me credite...
Non turbetur cor vestrum neque formidet ; audistis quia ego dixi
vobis, vado et venio ad vos. Atqui virtus auxiliatrix cui Christiana
spes innititur, non est nisi virtus divina, quam sibi aperte vin­
dicat lesus Christus, cum ait consequens esse ut quisquis in
Deum credit et sperat, in se pariter credere debeat ac confidere.
Denique ibidem ait : Qui diligit me, diligetur a Patre meo, et ego
diligam eum et manifestabo ei meipsum. Si quis diligit me, Pa­
ter meus diliget eum, et ad eum veniemus, et mansionem apud
eum faciemus. Ubi iterum, dilectio qua quis diligit Christum,
aequiparatur in omnibus dilectioni qua diligendus est Pater.
Et cum ad utrumque aequaliter terminetur, sic etiam ab utroque simul praemium habet ac recompensationem : inhabita­
tionem dico et mansionem utriusque, intus in anima diligentis,
per gratiam.

Quod si nunc ad synopticos considerationem convertas, vi­
debis ubique eumdem Deum qui apud loannem se revelat. Nonne
ait lesus Christus apud Matthaeum et Marcum, pueros innocen­
tes, ex hoc quod innocentes exsistunt et aeternae vitae partici­
pes, esse ipso facto vel actu vel habitu credentes in se? Qui
autem scandalizaverit, inquit, Matth. XVIII-6, unum de pusillis
istis qui in me credunt, ένα των μικρών τούτων των πιστεοόντων
έις εμέ. Et Marc. ΙΧ-41 : Unum ex his pusillis credentibus in me.
Nonne etiam exigit pro se amorem super patrem, super matrem,
super animam propriam, ac per hoc, super omnia omnino quae
in mundo cara esse possunt? Qui amat patrem aut matrem, in­
quit Matth. X-37, plus quam me. non est me dignus, et qui amat
filium aut filiam super me, non est me dignus. Et Luc. XIV-26:
57 quis venit ad me, et non odit patrem suum, et uxorem, et fi­
lios, et fratres, et sorores adhuc autem et animam suam, non po­
test meus esse discipulus. Itaque, sicut se exhibet veritatem pri­
mam in quam oportet credere, ita et summum bonum cui necesse est amore appretiative summo inhaerere f1). Item apud sy­
nopticos legem fert tamquam Deus; Audistis, inquit Matth. V,
quia dictum est antiquis: non occides. Ego autem dico vobis, quia
omnis qui irascitur fratri suo, reus erit indicio... Audistis quia
dictum est antiquis : non moechaberis. Ego autem dico vobis quia
omnis qui viderit mulierem ad concupiscendum eam, iam moecha-·
tus est eam in corde suo, etc. Quibus verbis perficit decalogi in­
tellectum, corrigendo falsas pharisaeorum interpretationes. Et in
hac nova promulgatione legis naturalis, quae pari gradu ince(!) Nec contra hoc valet responsio ad iuvenem, Matth. XIX-17:
Quid me interrogas? Unus est bonus, Deus. Nam ut doceret nullam crea­
turam esse bonam in comparatione Dei, qui solus est per essentiam bo­
nus. respondet ad interpellationem secundum mentem interpellantis :
Quid me bonum dicis, quern ut purum hominem habes? «Quia, inquit
« Lhrysostomus, Horn. 63 in Matth. n. 1, illum ut simplicem hominem
« habebat, et ut doctorem ludaicum, ideo ut homo ipsum alloquitur.
' Nam saepe secundum multorum opinionem respondet. Cum igitur ait
« nemo bonus, non hoc dicit ut se bonum non esse significet, absit.
«Non enim dicit: Quid me dicis bonum? non sum bonus; sed nemo
«bonus, id est, nullus hominum ».

dit cum ea quae facta est in Sinai, propriam suae personae au­
ctoritatem interponit, etiam quoad actus mere internos, puta in­
teriorem iram, interiorem concupiscentiae motum, aliaque eiusmodi de quibus nullus humanus legislator praecipere habet, nul­
lus humanus iudex cognoscere. Item, auctoritatem remittendi
peccata eo modo exercet qui soli vero Deo incarnato competere
potest: Quis potest remittere peccata nisi solus Deus? Ut autem
sciatis, ait Luc. V-24, quia filius hominis habet potestatem in terra
dimittendi peccata, ait paralytico : tibi dico, surge, tolle lectum
tuum et vade in domum tuam. Rursus, supremum se iudicem et
remuneratorem omnium hominum affirmat (Matth. XXV, 31-46).
Angelos quoque, quos omnis Scriptura tam Veteris quam Novi
Testamenti soli Deo assistere et ministrare docet, suos esse di­
cit : Filius hominis venturus est in gloria Patris sui cum angelis
suis... Mittet angelos suos cum tuba et voce magna (Matth. XVI27, XXIV-31 ; Marc. XIII-27). Thronum denique sive sedem
maiestatis in regno caelorum sibi vindicat, (Matth. XIX-28, XXIV31), cum tamen thronus non sit nisi eius penes quem est summa
imperii, et prima atque imparticipata potestas (x). Quae et alia si
quis bene consideret, evidenter ei apparebit differentiam quam
rationalistae vident inter Christum loannis et Christum synopticorum, sicut ipsi dicunt, eodem loco reponendam esse quo·
reponendae sunt caeterae eorumdem assertiones, omni funda­
mento, ut saepe iam vidimus, destitutae.
Hactenus de testificationibus quas ipse lesus Christus apud
nos degens de sua divinitate dedit. Sequuntur iam testimonia
apostolorum eius.(*)
(*) Nec iterum opponi potest responsio ad filios Zebedaei, Matth.
XX-23 : Sedere autem ad dexteram meam vel sinistram, non est meum
dare vobis, sed quibus paratum est a Patre meo. Solum enim dicit non
esse suum, id est, non esse suae humanae voluntatis, dare primas se­
des in regno coelorum, praesertim ex illo carnali affectu quem ambi­
tione abrepti duo fratres in eo supponebant. Additque id dependere
ab electione Patris, cui more suo appropriât ea quae divinitatis sunt,,
quando loquitur ut homo.

Et a principe apostolorum aequum sane est incipere, praeser­
tim quia modernistae ex Petro praecise argumentum sumunt, ra­
tione sermonis quem habuit ad populum in ipso actu inaugu­
randi apostolicam praedicationem, Act. II, 14-39.
Dicunt scilicet, quod in hoc primo sermone, sicut etiam in
aliis proxime consequentibus per decem priora capita libri
Actuum, invenire est quae et qualis impressio fuerit quam in
animis suorum discipulorum de se reliquerat lesus: impressio
primitiva, nondum deflorata, nondum adulterata, sed adhuc ger­
mana, genuina, nulloque peregrino influxu modificata. Atqui
priores illi Petri sermones sunt de lesu, nec plus nec minus
tamquam de viro approbato a Deo, qui pertransiit benefaciendo
et sanando omnes oppressos a diabolo, qui fuit crucifixus per
iudicium Pontii Pilati, quique tertia die suscitatus, factus est a
Deo Christus et Dominus. De lesu autem qui se asseruisset ve­
rum ac consubstantialem Dei filium; imo qui pro tunc, etiam
post effbrmatam convictionem de suscitatione a mortuis, proDeo habitus esset a communitate apostolica, nullum indicium, nul­
lum argumentum, nulla significatio. Quam longe absumus, in­
quiunt, ab affirmatione Pauli : Qui cum in forma Dei esset, non
rapinam arbitratus est esse se aequalem Deo ! Quam longe ab au­
ctore epistolae ad Hebraeos : Qui cum sit splendor gloriae et fi­
gura substantiae eius! Quam longe a prologo quarti evangelii:
In principio erat Verbum, et Verbum erat apud Deum, et Deus
erat Verbum! Et inde triumphant, inde confirmant evolutionis
systema, inde deducunt distinctionem inter realem Christum hi­
storiae et mysticum Christum fidei, et non distinctionem modo,
verum etiam oppositionem tantam, quanta esse potest inter soli­
dam veritatem et mythum in humana phantasia procreatum.
Verum omnia in argumentatione posita, longe longeque a
vero abhorrent. Illud praesertim enorme, quod collocant in maiore
tamquam totius constructionis fundamentum : nimirum, debere
inveniri in primis Petri sermonibus plenam atque adaequatam

professionem fidei seu convictionis apostolicae circa Christi per­
sonam. Imo vero, diceret quispiam vel solo sensu communi du­
ctus, in prima praedicatione, praecise quia prima, non solum esse
non debuit, sed debuit omnino non esse. Cogita adjuncta et cir­
cumstantias, tum temporis, tum loci, tum personarum: vix ela­
psis quinquaginta diebus a crucifixione, in media urbe lerusalem,
coram multitudine illa confusa quam describit historia Actuum !
Quis, quaeso, non sentiet, oeconomia et discretione maxima opus
fuisse in tam subitanea publicatione legis christianae, post recentissimam et fere hesternam catastrophen crucis? Si ergo ex
distantia observata inter praedicationis exordia quinquagesimo
a passione die, et scripta directa ad fideles in christianismo iam
fundatos, eruere volunt proportionalem evolutionem factam in
ipsa fide apostolorum : dolendum quidem de tanta obcaecatione,
sed supervacanea est omnis confutatio. Tam absurdum enim est,
ac absurdum esset quaerere in sermone Pauli ad iudices areopagi, plenitudinem doctrinae inventae in epistolis ad Romanos,
ad Corinthios, ad Philippenses, etc.
Proinde, etiamsi esset verum quod dicunt, divinitatem lesu
fuisse in ea circumstantia sub silentio penitus praetermissam,
nihil profecto sequeretur. At vero addendum nunc est, neque
hoc esse simpliciter concedendum : quamquam non ita explicita
affirmatio sit, sed obumbrata potius et tecta, sicut circumstantiae
ferebant, sub auctoritate antiquae prophetiae. Annuntiat enim
Petrus resurrectionem illius quem definito consilio et praescien­
tia Dei traditum ludaeorum principes interemerant, tum deinde
ascensionem in caelum et sessionem ad dexteram Patris attesta­
tur dicens: Dextera igitur Dei exaltatus, et promissione Spiritus
Sancti accepta a Patre, effudit hunc qjiem vos videtis et auditis.
Non enim David ascendit in caelum. Dixit autem ipse'. Dixit Do­
minus Domino meo, sede a dextris meis, donec ponam inimicos
tuos scabellum pedum tuorum. Atqui, uti paulo ante declaravimus,
sedere ad dexteram Dei, nullius purae creaturae est, quia nulla
pura creatura particeps esse potest supremi honoris qui Deo de­
fertur in throno maiestatis. Ergo, et ex natura rei, et ex com­
muni omnium intellectu, annuntiare sedentem ad dexteram PaDe Verbo Incarnato

tris, idem est ac affirmare humanam naturam in Christo esse
divinae hypostasis, quae cum sua carne una adoratione ab omni­
bus rebus creatis colenda est atque reverenda i1). Cum autem
concludit Petrus dicens : Certissime sciat ergo omnis domus Israel,
quia et Dominum eum et Christum fecit Deus hunc lesum quem
crucifixistis, sensus non est quod lesus in sua resurrectione atque
ascensione factus sit Dominus et Christus, cum antea non esset.
Sed est sensus quod in resurrectione et ascensione factus est
habens in actu quidquid pertinet ad dignitatem Domini et Chri­
sti, iuxta illud evangelii : < Nonne oportuit pati Christum et ita
«intrare in gloriam suam (2)».
(*) Ex hoc quod in Psalmo XLIV, Ecclesia dicitur adstare a de­
xtris Christi, non solum non infirmatur praesens demonstratio, sed con­
firmatur etiam magis. Ubique enim adstare vel sedere a dextris im­
portat consortium in honore. Nunc autem in Christo est duplex excel­
lentia, et propterea duplex honor ei deferri potest, ut dictum est in
Quaest. 25, ubi de adoratione Christi. Quia ergo Ecclesia triumphans
participat honorem qui Christo debetur propter creatam excellentiam,
eo pacto quo sponsa cum sponso consortium honoris habet, recte dici­
tur a dextris eius adstare. At Christus ipse exhibetur sedens a dextris
Dei, ac per hoc, communicans in honore qui debetur soli Deo. Quod
non esset si in eo, praeter creatam excellentiam, non daretur etiam increata excellentia divinitatis.
(2) Integram solutionem argumenti modernistarum accipere est ex
Cyrillo Alexandrino, adversus nolentes confiteri S. Virginem, esse Dei­
param, n. 20 : « Huic demum obiectioni ipse beatus Petrus his fere ver« bis mihi videtur occurrere : Ne me ita locutum putetis, quasi unus de
« vobis sit homo Christus. Haud id equidem dico, sed rem miram et
« insperatam prudente sermone revelo. Quaenam vero haec est ? Spi« ritus descendentis fragore audito. ludaeorum populus ad nos accur« rit. Ego idoneum piscandi homines tempus nactus, neque tamen va« lens manifesto directoque sermone Christum Deum praedicare, quia
«illi paulo ante hunc crucifixerant, molestumque illis huiusmodi nego«tium accidisset, celo sermonis hamum, sicuti fit obiecta piscibus esca,
«sub horum humilitate verborum, et lesum Nazarenum nomino atque
«crucifixum, et quod Deus ipsum e mortuis suscitaverit; atque ita non
<sine velamine ingero, nec sine arte quadam theologicam ipsius noti<tiam. Etenim Davidis verba in mentem ipsis revoco, quoniam viri il« lius potius oracula sine suspicione admittebant : quo facto, iisque ad

Rursus, act. Ill, 12-16, cum ad portam templi sanatus fuis­
set claudus, ex utero matris, videns Petrus populum ad se con­
currentem, de resurrectione Christi novum testimonium reddit :
Vas autem sanctum et iustum negastis, et petistis virum homici­
dam donari vobis, auctorem vero vitae interfecistis. Atqui auctor
vitae quis unquam dictus est, nisi verus Deus? Oportet igitur
ex testificatione Petri, ut in Domino lesu Christo utraque conve­
niat substantia : divina scilicet, ratione cuius auctor vitae appel­
latur, et humana in qua occisus est atque suscitatus. Adhuc,
Act. IV, 5-12, cum Annas princeps sacerdotum et loannes et
Alexander, et quotquot erant de genere sacerdotali, in suum
concilium vocavisset apostolos ut de suis gestis rationem red­
derent, dixit Petrus ad eos: Principes populi et seniores,... notum
sit omnibus vobis et omni plebi Israel, quia in nomine Domini no­
stri lesu Christi Nazareni, quem vos crucifixistis, quem Deris su­
scitavit a mortuis, in hoc iste adstat coram vobis sanus. In no­
mine, inquit, hoc est, in potestate atque auctoritate eius factum
est miraculum quod implevit populum stupore et exstasi Atqui
iterum, solus Deus est in cuius potestate atque auctoritate mi­
racula fiunt. — Caeterum, primam Petri confessionem in ipso
evangelio legimus. Ultimam vero in epistola quam loco testa­
menti ad fideles misit, iam morti proximus et certus quod velox
esset depositio tabernaculi sui: « Simon Petrus, servus et aposto­
lus lesu Christi, iis qui coaequalem nobiscum sortiti sunt fidem in
iustitia Dei nostri et Salvatoris lesu Christi, τού Θεού ημών καί
σωτηρος Ιησού Χριστού. Et consonat doxologia per quam epi­
stola terminatur : Crescite in gratia et in cognitione Domini no­
stri et Salvatoris lesu Christi. Ipsi gloria, et nunc, et in diem
aeternitatis. Arnen.
Paulus quoque, in singulis fere epistolis suis de divinitate
lesu Christi expressum et categoricum ponit testimonium. Nam,
Rom. IX-5 : Ex quibus est Christus secundum carnem, qui est su«compunctionem conversis, manifestius deinde Deum ipsum demonstro
« per huius baptismi in eius nomine conferendi indictionem, docens si«mul vi huius fieri peccatorum remissionem».

it.·

* *

I*. *

6‘

5-°

CREDIBILITAS INCARNATIONIS

per omnia Deus benedictus in saecula. Et ad Philip. II, 6-7: Qui
cum in forma Dei esset, non rapinam arbitratus est esse se ae
qualem Deo, sed semetipsum exinanivit, formam servi accipiens.
Et ad Colos. I, 16-17: Omnia per ipsum et in ipso creata sunt, et
ipse est ante omnes, et omnia in ipso constant. Et ad Tit. II-13:
Exspectantes beatam spem, et adventum magni Dei et Salvatoris
nostri lesu Christi, τού μεγάλου θεού καί σωνήρος ’Ιησού Χρι­
στού. Et ad Heb. I. docet Christum portare omnia verbo virtu­
tis suae, purgationem peccatorum facere, sedere ad dexteram
maiestatis in excelsis, eum esse cuius est thronus divinitatis,
qui in principio terram fundavit, qui caelos creavit, cuius pro­
prium attributum est immutabilis aeternitas, opposita mutabili­
tati omnis creaturae : « Ipsi peribunt, tu autem permanebis. Et
« velut amictum mutabis eos et mutabuntur, tu autem idem ipse
« es, et anni tui non deficient ».
loannes in epistola sui evangelii dedicatoria quam misit ad
ecclesias instar praefationis ad lectorem, exorditur dicendo se
annuntiare Verbum vitae carnem factum, seu Vitam aeternam
quae erat apud Patrem, et apparuit nobis. Concludit autem his
verbis: Et scimus quoniam Filius Dei venit, et dedit nobis sen­
sum ut cognoscamus verum Deum, et simus in vero Filio eius.
Hic est verus Deus et vita aeterna, ούτός έστιν δ αληθινός Θεός
καί ζωή αιώνιος (1). Filioli custodite vos a simulacris. Amen. —
Et in Apocalypsi quae est evangelium lesu Christi suscitati a
mortuis, sedentisque ad Patris dexteram in gloria caelesti, pro­
ponit Agnum summo cultu latriae simul cum Patre ab omni crea­
tura adoratum et conglorificatum : Et omnem creaturam quae in
caelo est, et super terram, et sub terra, et quae sunt in mari,
et quae in eo, omnes audivi dicentes : Sedenti in throno et Agno,
benedictio et honor et gloria et potestas in saecula saeculorum.
lacobus demum epistolam ad duodecim tribus dispersionis
missam sic inscribit : lacobus Dei et Domini lesu Christi servus,
(l) Pronomen hic ούτός, non potest referri nisi ad Filium, tum quia
Filius est nomen quod proxime praecedit, tum quia si demonstratio
referretur ad verum Deum de quo prius, sensus esset : verus Deus est
verus Deus, quod plane absonum est.

Hîoô καί κυρίου ’Ιησού Χριστού δούλος. In quo solum superest
notandum quod nomina Deus et Dominus, non duas ibi distin­
ctas personas designant, sed unam eamdemque, quemadmodum
evidentius apparet in simili formula, Tit. II-13, et, 2 Petr. I-i,
adhibita. Evidentius, inquam, apparet propter articulum commu­
nem utrique substantivo, του θεού καί σωτήρος. Nam si duae
personae essent, ut bene observavit Cardinalis Franzelin, repe­
titio articuli fuisset necessaria, hoc modo: τού θεού καί του
σωτίρος. Nunc autem idem est Deus et Dominus apud lacobum,
ac Deus et Salvator apud Petrum et Paulum, quia secundum
Scripturas lesus Christus salvavit homines, acquirendo et redi­
mendo eos pretio sanguinis sui. Unde fit ut non solum peculiari
ratione ac titulo dominus noster soleat appellari, verum etiam
ex eodem recipiat Domini nomen, a quo nomen Salvatoris.
Indubium itaque sit, lesum Christum tam per se quam
per apostolos suos seipsum mundo manifestasse ut verum Deum
hominem factum. In quo quidem, credibilitatem incarnationis iam
pene demonstratam dicere quis posset. Si enim lesus Christus
non in veritate est quod se esse asseruit, unum de duobus con­
sequitur: Vel incredibili et inaudita per omnia retro saecula hal­
lucinatione captus fuit, vel omnibus impostoribus qui phrenesi
superbiae et audacia mendacii eminuerunt, longe peior atque
exsecrabilior dicendum est. Sed cuinam, quaeso, qui vel cursim
legerit evangelium, oculosque intenderit in eum cuius splendida
figura ibi refulget, utraque haec consequentia monstruosa ac pe­
nitus eliminanda non apparebit? Sane vero, nec ipsi rationalistae eousque unquam procedere ausi sunt. Ideo omnia movent
ut divinitatem Christo a posteris adsertam, non ab ipso Christo
sibi vindicatam persuadeant. Si igitur ex documentis certissimis,
id est ex toto tenore historiae referentis modum quo intravit et
exivit inter nos Dominus lesus, haec eorum positio refellitur, iam
causa cadunt, et ipsismet fatentibus, credibilis evadit Verbi in­
carnatio. Verum non his contenti sumus. Oportet nunc ad signa
divinitus edita animum convertere, et primo quidem ad signum
illud quod omnia saecula suo splendore adimplet, quod est si­
gnum prophetiae.

CREDIBILI TAS incarnationis

THESIS LVII.
Attestationes supradictas evidenter credibiles faciunt in
primis prophetiae messianicae, quae ab antiquissimis tem­
poribus multifariam multisque modis editae, in ipsa per­
sona lesu Christi mirabiliter sunt adimpletae.

Nomine prophetiae nunc intelligimus praescientiam et prae­
dictionem futuri contingentis, quod cum in causis creatis prae­
exsistentibus determinatum non sit, nullum esse quoad nos ha­
bet, et ex consequenti nullam cognoscibilitatem, sed ei soli no­
tum esse potest cui nihil est praeteritum, nihil futurum, eo quod
eius aeternitas tota simul exsistens ambit totum tempus l1). Quare
omnibus consentientibus, signum prophetiae est evidens signum
divinitatis; nec aliud quidquam praeter communem hominum
sensum exprimebat Isaias, cum idola Gentium irridens aiebat:
Annuntiate quae ventura sunt in futurum, et sciemus quia dii estis
vos. Hinc, si forte pervulgata fuissent ab antiquissimis tempori­
bus certa oracula de aliquo salvatore seu duce salutis a Deo in
mundum mittendo, quae postea adveniente tempore praenuntiato,
in una determinata persona ad amussim noscerentur adimpleta,
et quidem quoad tot et tales contingentes circumstantias, ut pa­
lam fieret praedicationes ipsas, nec casui, nec naturalibus homi
num coniecturis, sed certissimae praescientiae esse necessario
adscribendas ; profecto in his rerum adiunctis de veritate divinae
i1) «Futura in seipsis a nullo cognosci possunt nisi a Deo. Cuius
« ratio est quia futura prout futura sunt, nondum habent esse in seipsis.
«Esse autem et verum convertuntur. Unde cum omnis cognitio sit ali« cuius veri, impossibile est quod aliqua cognitio respiciens futura in
«ratione futuri, cognoscat ea in seipsis. Cum autem praesens, praete* ritum, et luturum sint differentiae temporis temporalem ordinem de« signantes, omne quod qualitercumque est in tempore comparatur ad
< futura sub ratione futuri. Et ideo impossibile est quod aliqua cogni« lio subiacens ordini temporis, cognoscat futura in seipsis » S. Thom.
de Malo, Quaest. 16, a. 7.

missionis non esset ambigendi locus, adeoque talis personae as­
severationes, utpote authentico Primae Veritatis sigillo munitae,
pro infallibili verbo Dei indubitanter essent habendae. Atqui non
ficta haec hypothesis est, sed factum illustre quod circa perso­
nam lesu Christi considerandum se offert, prout nunc declarare
ac demonstrare intendimus ex solis historiae monumentis, com­
munibus exegesis principiis, et caeteris criteriis quae naturali
rationi usui esse possunt (1).
Praesupponere oportet oracula V. T. in medium afferenda,
vere esse illorum auctorum aut certe antiquorum temporum qui­
bus adscribuntur. Nec gratuita sane suppositio est, sed quae tri­
bus potissimum firmatur inconcussis argumentis. Primum desumi­
tur ex testimonio totius populi ludaici, nominis christiani hostis
infensissimi, qui nunc per gentes orbemque universum disper­
sus, non solum testatur se a maioribus suis suas scripturas ac­
cepisse longe ante suae cladis initium, verum etiam ex patriis
annalibus et immemorabili traditione tempora assignat et aucto­
res, a Moyse usque ad Malachiam prophetarum ultimum. Unde
Augustinus, Enarrat, in Ps. 56, n. 9: « Quando volumus osten« dere prophetatum Christum, proferimus paganis istas litteras.
« Et ne forte dicant duri ad fidem quia nos illas christiani com« posuimus...., hinc eos convincimus, quia omnes ipsae litterae
« quibus Christus prophetatus est, apud Judaeos sunt : omnes
« ipsas litteras habent ludaei. In quali ergo opprobrio sunt lu« daei ? Codicem portat ludaeus, unde credat Christianus. Li­
ft brarii nostri facti sunt, quomodo solent servi post dominos
«codices ferre, ut illi portando deficiant, illi legendo proficiant».
Secunda ratio hinc accipitur, quod Ptolemaeus Philadelphus rex
Aegypti, accitis undique ludaeorum peritissimis, 250 circiter an­
nis ante Christum natum, sacros Hebraeorum libros in graecum
transferri curavit. Eo autem tempore prophetae iam desierant,
et ideo nullum est vaticinium messianicum quod versione tunc
(') Nunc omnino abstrahendum ab inspiratione Scripturae, ab au­
ctoritate Patrum et Ecclesiae, quia in praeambulis fidei versamur, in
quibus si quis ex fidei regulis argumenta depromeret, vitiosa foret ineptaque ratiocinatio.

condita septuaginta interpretum non contineatur. Novum igitur
exinde argumentum pro indubitata oraculorum praecessione, necnon et validissimum contra arbitrarias neotericorum interpreta­
tiones praesidium parabatur. Quid enim adversarios iuvabit si
ope accentuum massoreticorum qui recentis inventionis sunt, conentur celebriora vaticinia corrumpere, quasi in aequivocatione
posita, et tam unius quam alterius significationis susceptiva ?
Poteruntne versionem graecam de medio tollere? aut dicere se­
ptuaginta interpretes ex industria fecisse pro causa nostra? De­
nique, quo casu fortuito, eodemque magis stupendo quam foret
ipsa prophetia, divinassent isti ea quae mirabiliter in lesu Chri­
sto postea completa sunt ? Non ergo sine expresso divinae pro­
videntiae consilio factum est ut longe ante eventum ponerentur
oracula messianica in idiomate Gentium celeberrimo, quod etiam
usque nunc classicum permansit. Accedit tandem critérium in­
trinsecum, sicut indicabitur infra quoad libros Novi Testamenti.
Prophetici enim libri historiam profanam undequaqne compenetrant, et singularum epocharum in quibus prodierunt, certissima
servant vestigia (^,
Hoc itaque praesupposito fundamento, ostendendum nunc est
talem esse ac tantam praedictionum concordandam cum iis quae
in adventu, vita, passione, et morte lesu Christi contigerunt, ut
nullum alium praeter Deum qui omnibus simul temporibus in
sua aeternitate praesentialiter adest, ipsa oracula potuerint ha­
bere auctorem. Porro, ut in argumento evolvendo certus ordo
servetur, successionem prophetiae distinguemus in periodos tres.
Prima erit ab initio mundi usque ad David. Secunda a David
usque ad transmigrationem Babylonis. Tertia ab initio captivi­
tatis Babylonicae usque ad reaedificationem templi, quo tem­
pore postremi omnium prophetaverunt Aggaeus, Zacharias, et
Malachias.

(‘; Cf. Le Hir, Etudes bibliques, Tom. i, Les prophètes d’Israël,
art. 3. Authenticité et intégrité des prophéties d’Isaïe.

Prima prophetiae periodus.

Exordimur ab oraculo Geneseos (III-15), in quo iuxta su­
perius praemissa, futurum annuntiatur mulieris semen quod
noxii capitis elationem sua virtute conteret, diaboli opera dis­
solvet, et de eo plenum reportabit triumphum per finalem ac
definitivam portarum inferi eversionem. Haec est prima in libris
propheticis Messiae delineatio, et quasi rudimentalis figicra cui per
insequentes aetates, alia atque alia superinducentur lineamenta et
notae, — Absolute loquendo non requiritur ut de individualitate
huius promissi seminis iam constet, quia etiamsi adhuc maneret
indeterminatum ex sola contextus inspectione an dictum semen
pro collectione aliqua accipiendum sit, an potius pro uno salva­
tore individuo, facilis esset ex sequentibus vaticiniis dubii reso­
lutio, ut mox apparebit. Verum fidenter dico non deesse rationes
quae iam aliquo modo suadeant, unum singularem virum iuisse
principaliter designatum. Et sane, futurum illud semen mulieris
non est integrum genus humanum, seu ipsa Evae posteritas in
quantum huiusmodi. Opponitur enim semini serpentis quod etiam
hominibus constat ex Eva sine dubio procreandis. Itaque propo­
nuntur ibi duae civitates in quas mundus dividitur, et sicut se­
mini serpentis caput adest diabolus, ita ex opposito, semini pu­
gnanti adversus diabolum caput aliquod et principium oportet
attribuere. Ipse igitur est qui principaliter in oraculo censendus
est annuntiari. Praeterea, quis non intelliget in his verbis : ipse
conteret caput tuum, et tu conteres calcanetim eius, singulare cer­
tamen inter Satanam ducem omnium malorum, et supremum
quemdam bonorum principem infernali duci divinitus opposi­
tum? (1). Accedit demum parallelismus ordinis ruinae cum ordine
(’) Nota quod Realcaneum Redemptoris recte accipitur pro ipsius hu­
manitate, vel pro corpore eius tam vero quam mystico. Hoc calcaneum
contrivit Satanas in passione Christi, iuxta illud Luc. XXII-53 : « Sed
< haec est hora vestra, et potestas tenebrarum*. Cui etiam horae pote­
statis tenebrarum allusio fit apud eumdem Lucam (IV-13), cum dicitur

promissae reparationis, qui tam necessario agnoscendus est in
hoc fundamentali vaticinio, ut si semel excludatur, nulla sat certa
sententiae adversus diabolum latae appareat consequentia. Re­
cole dicta superius, Thes. 41.
Verum ea quae ad annuntiatum semen pertinent, potius de­
terminanda sunt ope sequentium oraculorum, quorum connexio­
nem cum primo tanto accuratius declarare necesse est, quanto
altius in ipsis exordiis adhuc consistimus. De continuitate enim
prophetiae ratiocinandum est sicut de continuitate fluminis, quae
cum sit maxime conspicua quando flumen iam pleno alveo per
planities camporum excurrit, non ita visibilis est quando parvus
adhuc rivulus de cacumine montis per varios anfractus descendit.
Porro, evidens atque manifestum est quod sicubi in sequentibus
promissionibus propheticis sermo sit de benedictione quadam
per emphasim dicta, eademque ad omnes tribus et populos et
cognationes terrae extendenda, procul dubio intelligi debebit de
liberatione a malis quae ipso tentationis die in suis protoparentibus genus humanum incurrerat, ideoque de salute afferenda
per eum de quo dictum est: ipse conteret caput tuum. Cogita
enim hominem quem nobis antiqua scriptura describit, in para­
disi felicitate tamquam in umbra vitae, unde iustitia custodita in
meliora conscenderet, prius collocatum ; cogita eum dein exsulem
effectum, omnibusque bonis primitivi status spoliatum, ut per
miserias doloresque innumeros traheretur ad mortem sub domi­
natione diaboli possessoris sui : his, quaeso, in adiunctis, quae
ai ia excellens benedictio eidem perdito homini reponebatur praeter
eam quae in dissolutione operum Satanae consisteret ? Unde
« Et consummata omni tentatione, diabolus recessit ab illo usque ad
« tempus». Sed et calcaneum quod est corpus mysticum, conatur con­
terere Satanas usquedum veniant tempora restitutionis omnium, quae
locutus est Deus per os sanctorum suorum a saeculo prophetarum.
Ante centum annos principalis dux hodiernae coniurationis antichristianae, ignorans forsitan voces antiquae prophetiae, animos addebat
satellitibus suis per ipsissima verba quibus in paradiso annuntiata fuit
lucta serpentis contra benedictum mulieris semen: Ecrasons l'infâme,
hoc est, conteramus infamem !

dato quod haec ipsa benedictio statim ab initio legatur humano
generi annuntiata, constat nullam aliam posse excogitari, quoties­
cumque in posterum sermo erit de benedictione per excellentiam
in omnes hominum progenies refundenda. Hic igitur filum habes
connectentem primum vaticinium cum iis quae proxime sequuntur
in Genesi, (XXII-16, XXVI-i, XXVIII-r^). Iteratis quippe vi­
cibus dicitur ad Abraham, Isaac, et lacob: Benedicentur in se­
mine tuo omnes gentes terrae. In semine tuo, inquit. Ipsum est
mulieris semen de quo supra, quod nunc dicitur oriundum ex
progenie Semitica (x), annuntiaturque ut filius domus Abrahae,
dignitate primogenitus.
Sed cum familia Abrahae incipiret fieri in gentem et po­
pulum (2), ecce insignior prodiit de ipso promisso semine pro­
phetia. lacob moriens vocat omnes filios suos, capita duodecim
tribuum, ut annuntiet eis quae ventura sunt in novissimis diebus.
Singulis autem benedicens benedictionibus propriis, cum ad ludam
pervenisset, dixit: luda, te laudabunt fratres tui..., adorabzmi te
filii patris tui... Non auferetur sceptrum de luda et dux de femore
eizis, donec veniat qui mittendzis est, et ipse erit expectatio gentium.
Quod quidem vaticinium adeo manifeste est de eo in quo benedicen­
dae erant omnes cognationes terrae, ut nomen Schelloh vel Schiloh
quo vaticinans patriarcha utitur, habitum sit apud ludaeos ut unum
e propriis nominibus Messiae. « In Talmude, inquit Drak (3),
« quaeritur : Quodnam est nomen Messiae ? Et respondetur :
«Schiloh est nomen eius». Sed variae lectiones in aliquibus
differunt. Septuaginta in vetustissimis exemplaribus habent :
Non deficiet princeps de luda, et dux de femoribus eius, donec
d.) Genes. IX-26 : «Benedictus Dominus Deus Setn... Dilatet Do« minus laphet, et habitet in tabernaculis Sem, sitque Chanaan ser« vus eius ».
(’) Initia transformationis familiae Abrahae in populum referenda
sunt ad mortem lacob. Cum ergo dicantur praedici ea quae in novis­
simis diebus eventura erant populo ex tunc incipienti, quomodo potuis­
set praetermitti id in quo reponebatur principalis spes domus Abrahae,
imo ratio ac finis totius exsistentiae Gentis Israeliticae ?
(’1 Drack, Lexic. Hebraic.

veniat, cui repositum est. Aquila (ludaeus, saec. II) vertit: Non
deficiet sceptrum a luda, et legislator de inter pedes eius, donec
veniat cui repositum est, et ipsi coetus populorum. Symmachus (Ebionita saec. II) : Non auferetur potestas a luda, donec veniat
cui repositum est, et ipsi obedientia populorum. Aliae versiones,
sed multo recentiores, habent : Donec veniat Pacificus, vel Tran­
quillator. Hebraica lectio fert ad litteram : Non deficiet virga de
luda, et Mechokek e medio pedum eius, donec veniat Schelloh (vel
Schiloh) et ei obedientia populorum. Ortae sunt lectionum diffe­
rentiae ex eo quod si legas Schiloh, vertendum erit mittendus
vel tranquillator, prout a radice Schalah vel Schalahh derivatam
vocem contendes. Si autem legas Schelloh, vertendum erit is
cuius, vel is cui (est sceptrum). Locum parallelum vide apud
Ezech. XXI-27. Verissimam autem et genuinam esse hanc ulti­
mam lectionem, omnino convincor ex rationibus quas affert et
congerit Lehmann (*). In ea quippe lectione conveniunt maior
veterum ludaeorum interpretum pars, ne exceptis quidem Septua­
ginta apud lustinum, Dialog, cum Tryph. n. 120. Eidem videtur
alludere Paulus Gal. III-19: «Quid igitur lex? Propter transgres« siones posita est, donec veniret semen cui promiserat». Denique
ea lectione admissa, planissima est in vaticinio patriarchae ser­
monis consequentia et dictorum connexio.
Ad cuius rei intelligentiam nota praerogativam primogeniturae aetate patriarchal! duo potissimum importasse: praeeminen­
tiam super fratres, et ius ad duplicem portionem in bonis pa­
ternis. Haec duo iure nativitatis competebant Ruben filiorum
lacob natu maiori, et ideo vers. 3 dicitur: «Ruben primogenitus
«meus... prior in donis, maior in imperio (esse debebas)». Sed
patriarcha, testamentum condendo propheticum, praerogativa primogeniturae privat Ruben propter incestum Gen. XXXV-22 com­
memoratum, Similiter Simeon et Levi qui ordine aetatis proxime
succedebant, ratione sceleris in Sichimitas admissi, Gen. XXXIV,
25-30, reficiuntur. Itaque, inter ludam ordine nativitatis quartum,
(*) Le sceptre de la tribu de Juda entre les mains de J. C., pag. 75
et seq.

et loseph eodem ordine undecimum, dividentur primogeniturae
iura. loseph enim qui succrevit in duas tribus Ephraim et Ma­
nasse, duplicem haereditatis portionem accepit. Illud autem quod
in primogenitura erat praecipuum et magis excellens, reservatur
et defertur ludae : praeeminentiam dico respectu caeterorum fra­
trum sive aliarum tribuum Israel. Et quia insigne praeeminentiae
erat sceptrum, optime consonant ista: luda, te laudabunt fratres
tui, adorabunt te filii patris tui, non auferetur sceptrum de luda, etc.
Quapropter sceptri nomine, non quidem regiam auctoritatem, sed
praeponderantiam tribus ludaicae respectu tribuum duodecim,
(qualis solebat competere primogenito respectu fratrum), prae­
nuntiari manifestum est. Iam si animadvertas verum Abrahae et
Israel primogenitum filium esse benedictum semen quod ratio erat
et finis totius fecunditatis promissae patriarchis, intelliges etiam
verum dominum sceptri domus Abrahae nullum alium esse praeter
ipsum Messiam, adeoque sceptrum non fuisse datum ludae nisi
titulo depositi, ut scilicet veniente temporum plenitudine, tran­
siret in manus Messiae cui sensu altiori et multo excellentiori
modo manebat reservatum. Hinc optime intelligitur illud: Non
auferetur sceptrum de luda, donec veniat is cui est repositum. Ad
haec, praenuntiatur non esse auferendum ducem de femore ludae.
In quo observabis hebraicum Mechokek generatim dicere eum
qui decernit seu iubet : quare significat vel legislatorem cuius
est legem condere, vel iudicem cuius est legem applicare. Prior
sensus non convenit in praesenti, cum in populo Dei unus le­
gislator semper agnitus sit Deus: posterior vero quadrat cum
moribus gentis et contextu vaticinii. Significatur ergo non defuturos magistratus indigenas, per quos tribus ludaica administra­
bitur secundum leges proprias populi Dei. Et cum praerogativa
sceptri pertineat ad ludam consideratum in ordine ad caeteras
tribus Israel, permanentia ducis de femore eius spectat autonomiam tribus in seipsa absolute consideratae.
His praemissis, facile intelligitur quid de Messia vaticinium
lacob determinet : Non auferendam praeeminentiam et autonomiam
a luda donec Christus veniat. Difficultas, si qua sit, versatur circa
vocabulum donec, quod quandoque sumitur indefinite, ut Psalm.

CIX-2, et Mattii. I 24, frequentius tamen finite ad signandum ces­
sationem ac χαυσιν, ut Petavius dicit. Est autem hic ratio posi­
tiva propter quam finite accipi debeat. Nam patriarcha annuntiat
perventionem sceptri domus Abrahae ad eum cui tamquam vero
domino reservabatur. Ergo oportet ut veniente domino, auferatur
a depositario, seu melius, ut veniente eo cuius est verum re­
gnum in omnes cognationes terrae, cesset figurativa praeemi­
nentia domus luda in reliquas tribus Israel. Aliunde vero, cum
permanentia sceptri et tribus autonomia per modum unius in
vaticinio se habeant, oportet etiam ut vox donec quae finite ac­
cipi debet quoad primum, finite etiam accipiatur quoad secundum.
Ideoque, ablato sceptro a luda, eodemque reposito in manus
Messiae cui obedientia populorum, auferetur et iudex atque omnis
autonomia gentis, ea scilicet simultaneitate quam patitur natura
mutationum huiusmodi, quae non instantanée, sed per gradus
fieri natae sunt atque compleri.
Sic igitur, ea quae Messiam spectant, (Gen. XLIX-10) de­
terminantur quantum ad tria : Primo quidem, quantum ad pro­
geniem et familiam e qua oriundus sit. Secundo, quantum ad
tempus quo adveniet, vergente nimirum in definitivum interitum
republica ludaica. Tertio, quantum ad maximam mutationem quam
in mundo efficiet ille cui erit obedientia gentium. Quam eamdem
mutationem Balaam, ducentis circiter post annis, de excelsis Moab
praenuntiabat, Num. XXIV. Sed et eam multo expressius prae­
dixerunt posteriores vates, apud quos nota maxime characteristica regni Messianici est gentium omnium adunatio in unam
catholicam sive universalem Ecclesiam.
Sed iam, praetermissis brevitatis gratia caeteris ad primam
prophetiae periodum attinentibus, considerandum est qualiter
omnia supradicta vaticinia, (quorum primum annis ante Christum
plus quam quater millibus, ultimum vero mille circiter et sexcentis
editum est), in persona lesu miro ac vere stupendo modo fue­
rint adimpleta. Ipse certe lesus est qui factus de muliere, vere
filius hominis per excellentiam, regnum diaboli in mundo evertit,
idololatriam destruxit, homines e turpitudinibus infernalis tyran­
nidis eripuit; cuius calcaneo per orbem universum etiam nunc

Satanas insidiatur. Ipse ex progenie Sem, Abraham, Isaac et
lacob. In ipso benedictae sunt omnes cognationes terrae, et hodiedum benedicuntur. Non enim dubium est quin sanctitatem et
virtutes omnis generis in terras lesus Christus attulerit ; quin
populi eius fide instituti, bonis insignibus, maxime spiritualibus,
fuerint repleti ; quin denique regnum eius sit vere universale,
constans subditis ex omni lingua et natione quae sub coelo est.
Ipse orbi illuxit eo praecise tempore quod in vaticinio lacob
fuerat determinatum. Natus est enim in ultimis annis Herodis I
regis alienigenae, et vix duodecimum aetatis annum attigerat,
quando ludaea, (hoc est regnum Israel a praedominante tribu
luda nomen accipiens), conversa est in provinciam Romani im­
perii. Cum de morte ei infligenda ageretur, universa Synagoga
per os suorum principum conclamavit dicens: «Nobis non licet
«interficere quemquam s . Et iterum : «Non habemus regem nisi
«Caesarem». Denique accidit ultima clades lerusalem, superstite
adhuc generatione coaeva lesu, atque hoc modo vita lesu Christi
medium tenet locum in epocha quae currit a primis initiis ces­
sationis ducis de femore ludae, usque ad consummatam ever­
sionem totius status ludaici. Ipse tandem lesus Christus fuit
gentium expectatio. Nam circa tempus adventus eius « percre<t buerat Oriente toto vetus et constans opinio, esse in fatis ut
«eo tempore ludaea profecti rerum potirentur». Ita Suetonius
in Vesp. c. 4. Quibus gemina sunt ea quae scribit Tacitus, Hist.
1. 4 § 13; Tertullianus, 1. 2 de Divinat., etc. f1).
Mitto, fuisse etiam in lesu adimpleta ea quae praenuntiantur
a Moyse, Deuter. XVIII-15: Prophetam de gente tua et de fra­
tribus tuis sicut me suscitabit tibi Dominus ; ipsum audies. Ut pe­
tisti a Domino Deo tuo in Horeb, quando concio congregata est,
atque dixisti: Ultra non audiam vocem Domini Dei mei, et ignem
hunc maximum non videbo, ne moriar. Advenit enim lesus novus
legislator, novique mediator foederis, in quo quidem Moysi recte
comparatur. Verumtamen minister exstitit, non sicut Moyses in
Sinai, foederis servitutis et terroris, sed gratiae et amoris. Unde

p) Cf. de Champagny, Rome et la Judée, passim.

mirabantur homines in verbis gratiae quae procedebant de ore
eius, et quocumque dirigebat gressus, ingentes multitudines ad
se trahebat specie sua et pulchritudine sua, propter veritatem
et mansuetudinem et iustitiam. Mitto demum, lesum esse eum
quem audire noluit maxima ludaeorum pars; unde venerunt
super illos mala a Moyse (Deuteron. XXVIII-55 et seq.) si­
gnanter annuntiata : < Servies inimico tuo quem immittet tibi
«Dominus in fame, et siti, et nuditate, et omni penuria, et po« net iugum ferreum super cervicem tuam, donec te conterat.
< Adducet Dominus super te gentem de longinquo et de extremis
« terrae finibus, in similitudinem aquilae volantis cum impetu,
« cuius linguam intelligere non possis... Donec te disperdat, et
«conterat <in cunctis urbibus tuis, et destruantur muri tui firmi
« atque sublimes, in quibus habebas fiduciam in omni terra tua.
« Obsideberis intra portas tuas in omni terra tua quam dabit tibi
« Dominus Deus tuus. Et comedes fructum uteri tui, et carnes
« filiorum tuorum et filiarum tuarum quas dederit tibi Dominus
« Deus tuus, in angustia et vastitate qua opprimet te hostis tuus.
« Disperget te Dominus in omnes populos, a summitate terrae
«usque ad terminos eius... In gentibus quoque illis non quie
« sees, neque erit requies vestigio pedis tui. Dabit enim tibi
« Dominus ibi cor pavidum, et deficientes oculos, et animam
« consumptam moerore... Reducet te Dominus classibus in Αε­
ί gyptum, per viam de qua dixit tibi ut eam amplius non vi< deres. Ibi venderis inimicis tuis in servos et ancillas, et non
«erit qui emat».
His itaque omnibus ut par est ponderatis, manifestissime
apparet dictas praenuntiationes, nonnisi ex ipsis splendoribus
aeternitatis cui sunt omnia tempora praesentia, descendere po­
tuisse. Quippe vel sola substantia prophetiae, fore ut surgeret
aliquando vir qui destructa idololatria, religionem universalem
introduceret in mundum, gentesque omnes, moribus, linguis,
praeiudiciis, mutuisque inimicitiis tam profunde divisas in unum
spirituale regnum congregaret: hoc ipsum, inquam, omnem an­
tiquorum coniecturam et suspicionem transcendebat. Ast mul­
tum abest quin sola fuerit substantia facti praenuntiata. Mira-

bili enim fidelitate determinatur tanti operis modus. Determi­
natur in individuo, et repetitis per temporum intervalla oraculis,
progenies e qua Salvator sit oriundus. Determinatur etiam tempus
adventus eius, dato scilicet signo ex facto quod ab infinita pene
causarum contingentium complicatione dependebat, definitivam
dico Judaicae reipublicae quae nondum tunc existebat, ever­
sionem. Determinatur tandem et ad vivum describitur, Deuter.
XXVIII-45, status rerum qui in Hebraeorum gente lesu Christi
passionem et mortem consecutus est.
Ergo indubio prophetiae signo divina Christi missio con­
firmari dicenda est.

Secunda prophetiae periodus.

A temporibus ludae Patriarchae progenitores benedicti se­
minis inter omnes stirpis Judaicae propagines expresse desi­
gnatos invenies. Nam, Ruth IV, 18-22, series generationum du­
citur a Phares filio ludae usque ad David, cui Psalm. LXXXVIII,
20-38, fit huiusmodi promissio: Ponam, in saeculum saeculi semen
eius, et thronus eius sicut dies coeli... Semel iuravi in Sancto meo,
si David mentiar, semen eius in aeternum manebit, etc. Ex quibus
aliisque quam plurimis constat praenuntiatum Messiam tanquam
futurum ex progenie David, cum quo principium sumpsit illustrior
periodus prophetiae. Nam sicut nos cum aliquem videmus a
longe, prius deprehendimus esse corpus quam esse animal,
et prius esse animal quam esse hominem : et prius esse ho­
minem quam esse hunc numero hominem, ita illi antiqui patres
a longe aspicientes incarnati Verbi mysterium, prius sub ratione
magis confusa videbant, deinde minus ac semper minus confusa,
donec labentibus saeculis, prophetica Messiae imago in suis ultimis
lineamentis compleretur. Sane vero, si psalmos David posterio­
resque Isaiae et Jeremiae prophetias percurras, videbis tunc
primum revelari Messiam sub novo quodam atque inexpectato
respectu, qui vix antea per varias allegoriarum umbras fuerat
indicatus. Quippe incipit apparere vir dolorum, et describi passio
Dr Verbo Incarnato

illa quam futuram Gentibus stultitiam, ludaeis autem scandalum
pronuntiat apostolus. Psalmum 2ium messianicum esse, imo in
persona Messiae loquentis fuisse conscriptum, manifestissime
apparet in secunda parte carminis, in qua ille ipse qui modo
erat in profundo doloris immersus, mutato repente tono, praeci­
nere incipit triumphum, in haec verba erumpens : Apud te laus
mea in Ecclesia magna... Reminisceniur ei convertentur ad Do­
minum universi fines terrae, et adorabunt in conspectu eius uni­
versae familiae gentium... Et anima mea illi vivet, et semen meum
serviet ipsi. Nam ecquis ille est qui hic exhibetur tamquam exci­
taturus a longo somno, somno videlicet oblivionis et ignoran­
tiae, populos universos, facturusque ut relictis idolis, in unam
Ecclesiam magnam coadunati laudent et colant Deum universo­
rum Dominum ac Patrem: quis, inquam, nisi ille de quo dictum
est : Et ipsi obedientia populorum (Gen. XLIX-io), et iterum : Jpse
conteret caput tuum (Gen. III-15)? Sed nunc attende qualiter
Messias dicatur addicendus supplicio, cuius etiam supplicii species
graphice describitur. Non enim potest intelligi effossio manuum
et pedum (vers. 17) de quocumque vulnere illato, sed necessario
agnoscenda est confixio in cruce; alioquin quae esset ista con­
sequentia: Foderut manus meas et pedes meos, dinumeraverunt
omnia ossa mea? Ut possint dinumerari ossa, profecto oportet
ut corpus violenter extendatur et pendeat ex alto. Dinumeratio
ergo ossium consequens effossionem manuum et pedum, patibu­
lum crucis manifeste designat. Verum non illud solum praedi­
citur. Imo cum regius Psaltes ubique Messiam concelebret ut
qui dominabitur a mari usque ad mare, et principes terrae sibi
adversantes reget in virga ferrea, iudicans in nationibus, suaque
maiestate implens omnem terram : nihilominus signanter etiam
praenuntiat ipsum per ignominiosissimam mortem crucis intra­
turum esse in hanc gloriam suam. Sane, Psalm. XXI, ex ipso
crucis patibulo intonat Messias hymnum triumphalem, et remi­
niscentia ac conversio populorum terrae palam proponitur in
prophetia ut passionis fructus. Denique, id quod de cruce tam­
quam de universalis regni symbolo et instrumento dicunt Patres

Ecclesiae, primus David mille annis ante eventum enuntiavit (J).
Nunc autem, omnia quae in Davidico vaticinio continentur, usque
ad iota et apicem in lesu Christo impleta inveniuntur: non solum
quoad genus et circumstantias mortis, verum etiam quoad prae­
nuntiata consectaria. Ergo rursus, eadem sit conclusio ac supra :
certissimo nimirum prophetiae signo, divinam lesu Christi mis­
sionem confirmari. Credibilius quippe esset Iliadem Homeri ex
fortuito characterum concursu ortam esse, quam ex phantasia
vatis vel casuali divinatione prodiisse oracula huiusmodi, quae
cum sint de obiecto penitus singulari, inexcogitabili, humanoque
(>) « David Γ a vu de loin (scilicet Messiam), et l’a chanté dans ses
* psaumes avec une magnificence que rien n’égalera jamas. Le Messie
«lui a paru assis sur un trône plus durable que le soleil et que la lune.
« Il a vu à ses pieds toutes les nations vaincues, et ensemble bénites en
«.lui (Psalm. LXXI, 5, 11, 17), conformément à la promesse faite à
«Abraham. Il a élevé sa vue plus haut encore: II l'a vu dans les lu« niières des saints, et devant l'aurore, sortant éternellement du sein de son
« Père pontife éternel et sans successeur, ne succédant aussi à personne,
«créé extraordinairement, non selon l’ordre d’Aaron, mais selon Γ ordre
«de Melchisédech, que la loi ne connaissait pas. Il 1’ a vu assis à la droite
«de Dieu, regardant du plus haut des cieux ses ennemis abattus. Il est
«étonné d’un si grand spectacle, et ravi de la gloire de son fils il 1’ ap« pelle Son Seigneur (Psalm, CIX)... Et encore que le règne de ce grand
«Messie soit souvent prédit dans les Ecritures sous des idées magnifi«ques, Dieu n’a point caché à David les ignominies de ce béni fruit
«de ses entrailles... La croix paraît à David comme le trône véritable
« de ce nouveau roi. Il voit ses mains et ses pieds percés, tous ses os mar*qués sur sa peau par tout le poids de son corps violemment suspendu,
« ses habits partagés, sa robe jetée au sort, sa langue abreuvée defiel et de vi« naigre, ses ennemisfrémissant autour de lui, et s'assouvissant de son sang
«(Psalm. XXI et LXVIII). Mais il voit en même temps les glorieuses
< suites de ses humiliations : tous les Peuples de la terre se ressouvenir de
« leur Dieu oublié depuis tant de siècles ; les pauvres venir les premiers à
■ la table du Messie, et ensuite, les riches et les puissants, tous l’adorer et
« le bénir ; lui présidant dans la grande et nombreuse église, c’est-à-dire,
«dans l’assemblée des nations converties, et y annonçant à ses frères le
« nom de Dieu et ses vérités éternelles (Psalm. XXI-26 et seq). David
« qui a vu ces choses, a reconnu en les voyant, que le royaume de son
«fils n’était pas de ce monde». Bossuet, Discours sur l’histoire univer­
selle, 2éme Partie, ch. 4.

sensui undequaque repugnante, eventu ipso ad amussim noscuntur comprobata,
Iam, post tempora David passio Messiae adeo clare pro­
ponitur in prophetia, ut evangelistas potius audire crederes quam
vates. Insigne est inter alia multa id quod apud Isaiam legitur,
c. LUI per totum J1). Huius vaticinii ineluctabilem vim sentiunt
adversarii, et ideo nihil intentatum reliquerunt ut sibi persua­
derent, non referri ad Messiam, sed vel de natione ludaica dici,
vel de prophetis generaliter consideratis, vel denique de solo
Isaia. Verum prophetae contextus, Messiam, eumque solum ma­
nifeste designat. Resume dictorum seriem a capite praecedenti,
vers. 7. Vates invitat Sion ad laudem et laetitiam, quia conso­
latus est Dominus populum suum, redemitque plebem quae sub
spiritualibus Aegyptiis seu Assyriis captiva gemebat, hancque
redemptionem esse salutem a Messia afferendam apertius osten­
dens, prosequitur: Paravit Dominus brachium sanctum suum in
oculis omnium gentium, et videbunt omnes fines terrae Salutare
Dei nostri. Iam, paucis interiectis de praedicatoribus, quibus
praecipitur ut recedant de medio pollutae civitatis, et in toto
mundo publicent bonum nuntium (2), rursus sine ambiguitate
designatur Messias Salvator per haec verba : Ecce... servus meus
exaltabitur..., et sublimis erit valde... asperget gentes multas, super
ipsum continebunt reges os suum, (quippe velut prodigium inau­
ditum et stupendum nimis manifestabitur in mundo). Denique,
nullis interpositis, sic incipit Isaias : Quis credidit auditui nostro,
et brachium Domini cui revelatum est? Et ascendet sicut virgul­
tum coram eo, etc. Agitur ergo absque dubio de eo qui hucusque
dictus est salutare Dei paratum ante faciem omnium populorum,
exaltandus et sublimis futurus valde, expiaturus gentes, a re­
gibus in silentio admirationis adorandus. Eo vel magis quod ne(*)
(*) Ad litteram in hebraico : «Sub oppressione mansit mitis et patiens,
«et non aperuit os suum. Ductus est sicut agnus ad sacrificium, et sicut
«ovis coram tondente non aperuit os. Sustollitur per violentiam et per
« sententiam (iudicis). Quis supputabit durationem eius, quando de terra
« viventium abscinditur, perculsus propter scelera populi mei ? ».
(2) Cf. Act. ΧΠΙ-46.
S

contrarietas characterum inter se adeo dissidentium, (ineffabilis
scilicet gloriae et inauditae ignominiae), obstaret quominus unus
idenique salvator in prophetia descriptus intelligeretur, ipse
Isaias praemittit se locuturum de re humano sensu incredibili:
Quis, inquit, credidit auditui nostro ! hoc est, quis credet stupen­
dum hoc quod ego narraturus sum ? Et brachium Domini cui
revelatum est ? hoc est, potentiam ac virtutem quam Deus in
opere redemptionis ostensurus est, quis mente assequetur? Ipsa
ergo contradictio quae est inter glorias in fine c. 52 celebratas,
et passiones doloresque initio c. 53 exponendos, novum sup­
peditat argumentum pro identitate personae utrobique descriptae.
His positis, redit argumentum paulo supra expositum. Passio
enim lesu Christi, non quidem quoad supplicii speciem, sed quoad
alias circumstantias, et praecipue quoad rationem immolationis
expiatoriae, ita ad vivum hic depingitur, ut superflua sit omnis
demonstratio. Insuper, quod praeterendum non est, consectaria
dictae passionis multo illustriori modo apud Isaiam quam apud
Davidem praenuntiantur. Vide c. 54um, et nota quomodo cohaeret
cum praecedenti. Vide etiam sequentia usque ad 6oum inclusive,
et ne mireris magnificentiam verborum quasi non esset proportionata realitati quam in Ecclesia Christi oculis nostris conspi­
cimus. Etenim, ut comparationem Augustini adhibeam, alio modo
apparet aedificium in ipso aedificandi actu, quando adhuc su­
perinducta lignorum et machinarum strue quodammodo obruitur;
alio vero modo quando remotis machinis, in toto suo splendore
incipit apparere. Idem dic de Ecclesia. Nunc obruitur machinis
ad aedificationem necessariis, nam quaecumque circa ipsam fiunt,
puta persecutiones, defectiones, scandala, aliaque eiusmodi, quasi
quaedam machinae sunt ad structuram. His tamen non obstantibus, si quis paululum introspiciat hanc mirabilem domum, videbit in ea de integro verificari magnifica Isaiae, aliorumque
prophetarum dicta.
Non tamen id solum quod Messiae passionem et eius passionis consectaria spectat, apud prophetas huius secundae pe­
riodi assignatum invenies. Sed quoad caetera etiam, quo magis
appropinquat temporum plenitudo, eo magis benedictum Germen

(Is. IV-2, lerem. XXXIII, Zach, VIII 12), in quodam quasi utero
prophetiae, et per prophetiam in spe et expectatione mundi ma­
turescit. ac voces de venturo Christo instantius sonat P . Vox
« Les autres prophètes n* ont pas moins vu le mystère du Messie.
«L'un voit Béthleem, la plus petite ville de fttda, illustrée par sa nais·
«sance, et en même temps élevé plus haut, il voit une autre naissance,
< par laquelle il sort de toute éternité du sein de son Pere. L’ autre voit
« la virginité de sa mère, un Emmanuel, un Dieu avec nous sortir de ce
«sein virginal, et un enfant admirable qu’il appelle Dieu. Celui-ci le
« voit entrer dans son temple : cet autre le voit glorieux dans son tombeau,
« où la mort a été vaincue. En publiant ses magnificences, ils ne taisent
« pas ses opprobres. Ils Γ ont vu vendu ; ils ont su le nombre et 1’ emploi
«des trente pièces d'argent dout il a été acheté. En même temps qu’ils
« Font vu grand et élevé, ils Γ ont vu méprisé et méconnaissable au milieu
« des hommes, Γétonnement du monde autant par sa bassesse que par sa
« grandeur, le dernier des hommes, l'homne de douleurs chargé de tous nos
* péchés,bienfaisant et méconnu, défiguré par ses plaies, et par là guérissant
< les noires, traité comme un criminel, mené au supplice avec les méchants, et
« se livrant comme un agneau innocent paisiblement à la mort; une longue
* postérité naitre de lui par ce moyen, et la vengeance déployée sur son
«peuple incrédule. Afin que rien ne manquât à la prophétie, ils ont
«compté les années jusqu’à sa venue, et à moins de s’ aveugler, il n’y
« a plus moyen de le méconnaître.
«Mais ce que les prophètes ont vu le plus clairement, et ce qu’ils
< ont aussi déclaré dans les termes les plus magnifiques, c’est la béné« diction répandue sur les Gentils par le Messie. Ce rejeton de Jessé et
« de David a paru au saint prophète Isaïe comme un signe donné de Dieu
« aux peuples et aux Gentils, afin qu 'ils l'invoquent. L’homme de douleur,
« dont les plaies devaient faire notre guérison, était choisi pour laver les
« Gentils par une sainte aspersion, qu’ on reconnaît dans son sang et dans
« le baptême. Les rois saisis de respect en sa présence n' osent ouvrir la
i bouche devant lui. Ceux qui n'ont jamais ouï parler de lui, le voient, et
« ceux à qui il était inconnu sont appelés pour le contempler. C’est le témoin
« donné aux peuples, c'est le chef et le précepteur des Gentils. Sous lui un
« peuple inconnu se joindra au peuple de Dieu, et les Gentils y accourront de
« tous côtés. C’est le juste de Sion, qui s'élèvera comme une lumière; id est
« son sauveur qui sera allum comme un flambeau. Les Gentils verront ce
ajuste et tous les rois connaîtront cet homme tant célébré dans les prophé« lies de Sion... Son caractère essentiel est de joindre ensemble la
« douceur avec l’efficace; c’est pourquoi cette voix si douce passera
«en un moment d’une extrémité du monde à l’autre, et sans causer

est loelis (II-28 scq.) vaticinantis effusionem Spiritus in diebus
novissimis, hoc est, in diebus Messiae qui ideo novissimi di­
cuntur, quia Lex a Messia introducenda ultimum ac definitivum
signat statum generis humani ante mundi consummationem, seu
«antequam veniat dies Domini magnus et horribilis». Vox
Michaeae (V-2) designantis civitatem e qua egredietur qui sit
dominator in Israel, cuius egressus ab initio et a diebus aeter­
nitatis. Vox 1eremiae praenuntiantis qualiter Messias edoctunis
sit genus humanum adorare Deum in spiritu et veritate, impri­
mendo divinam legem in cordibus, et mentes ad invisibilia aeternaque bona convertendo (XXXI, 31-35). Sed qui in omnibus
principatum tenet, ipse est Isaias. Videt et describit qualiter
erit Messiae obedientia populorum (II, 2-5, XI, 1-10), item quis
futurus sit status domus David, quando idem Messias adveniet
(XI-1, coll, cum LIII-2). Ministerium similiter Messiae graphice
describit, quoad locum ubi incipiet (IX, 1-7), quoad signa quibus
confirmabitur (XXXV per totum), quoad rationem secundum
quam exercebitur (LXI 1, seq.). ludaeorum tandem obcaecationem et desolationem futuram evidentius annuntiat. Vide prae­
sertim c. XXXIX. Postquam dictum est vae Ariel, h. e. lerusalem : «Obstupescite et admiramini, fluctuate et vacillate... quoniam
« miscuit vobis Dominus spiritum soporis, claudet oculos vestros:
« prophetas et principes vestros qui vident visiones operiet. Et
« erit vobis visio omnium sicut verba libri signati, quem cum
« dederint scienti litteras, dicent: lege istum, et respondebit: non
«possum, signatus est enim... Et dixit Dominus: eo quod ap« propinquat populus iste ore suo, et labiis suis glorificat me,
« cor autem eius longe est a me... Ideo ecce ego addam ut ad« mirationem faciam populo huic, miraculo grandi et stupendo ;
« peribit enim sapientia a sapientibus eius, et intellectus pru-

« aucune sédition parmi les hommes, elle excitera toute la terre. Il
4 n'est ni rebutant ni impétueux, et celui que l’on connaissait à peine
«quand il était dans la Judée, ne sera pas seulement le fondement de
«.I’ alliance du peuple, mais encore la lumière de tous les Gentils*.
« Bossuet, ubi supra.

«dentium eius abscondetur..,·». Quibus verbis profecto praedi­
citur populus Israel obcaecandus circa obiectum principale totius
prophetiae, hoc est circa Messiam in quo alias (Dan. IX) dicitur
implenda visio et prophetia. Accedit illud Oseae III-4: «Dies
< multos sedebunt filii Israel sine rege et sine principe, et sine
« sacrificio, et sine altari, et sine ephod, et sine theraphim »,
omnino cohaerens cum iis quae iam cognovimus praenuntiata
a Moyse Deut. XXVIII, et ab Isaia ubi supra, cum iis etiam
quae infra afferentur ex Daniele IX 26.
Iam igitur conclusio quam in fine praecedentis paragraph!
declaratam habes, multo maiori nunc pondere firmatur. Quo
enim magis multiplicantur determinationes de Messia, quo a
pluribus personis eduntur vaticinia, et per plures temporum
differentias : eo magis ac magis removetur possibilitas fortuitae
concordandae vel conjecturalis cognitionis. Porro, inter tot ac
tanta quae in hac secunda prophetiae periodo praedicta sunt,
unum est quod specialissimam meretur considerationem, scilicet
fore ut ad Messiam passum et crucifixum congregarentur Gentes
et ab eodem ludaei maxima ex parte sese averterent. Sed si, ut
dictum est, vel sola substantia veteris prophetiae circa univer­
sale seu catholicum Messiae regnum, omnem humanam suspi­
cionem transcendebat, quanto magis praeter et contra omnem
fidem erat deviatio ludaeorum et obedientia Gentium, quae tamen
simul praenuntiantur, et cum expressa oppositione unius ad
alterum !
§ 3Tertia et ultima prophetiae periodus.

In hac periodo quae ab initio captivitatis currit, datur quasi
ultimum signum adventus Regis: Ecce venit! Enumerantur
quatuor imperia quae sibi invicem succedent usque ad tempora
Messiae; quin et supputantur anni qui adhuc residui sunt (Dan.
II, 36-46; IX, 21-27). Praedicitur novum templum sub Zorobabele erectum, praesentia ipsius Messiae fpre illustrandum (Agg.
Π, 7-10, coli, cum Malach. III-i). Dicitur filiae Sion: Ecce Rex
tuus veniet tibi iustus et salvator, ipse pauper et ascendens super

asinam et super pullum filium asinae (Zach. IX>9), Novus cultus,
incruentumque sacrificium describitur quasi iam toto orbe, caeteris
victimis repudiatis, foret celebratum (Malach. I-i i). Exspirat de­
mum Prophetia designando et indigitando praecursorem qui im­
mediate praeparabit Messiae viam (Malach. III-i; IV, 4-6).
Verum de oraculo Danielis IX-21 specialiter dicendum est.
Septuaginta hebdomades sunt hebdomades annorum. Evidens
enirn est quod hebdomades dierum non sufficiebant ad tot tantosque eventus, quales illi sunt qui ab angelo assignantur; porro
praeter hebdomades dierum, non erant in usu apud ludaeos nisi
hebdomades annorum quas notissima lubilaei institutio conse­
crabat (Levit. XXV-8 etc.). Angelus autem per hebdomades an­
norum tempora computavit ut numerus septuagesimus servari
posset. Orabat quippe Daniel ut iuxta sermonem factum ad leremiam, non ultra septuagesimum annum captivitas extendere­
tur (IX-2). Sed dum peteret liberationem a captivitate Assyrio­
rum, ecce adest angelus certiorem eum faciens de redemptione
Messiae, ad quam prior illa liberatio se habebat ut typus ad antitypum (Isai. XLV). Ut ergo servaretur parallelismus, opposuit
angelus septuaginta annorum hebdomades usque ad Messiam,
septuaginta annis captivitatis Babylonicae. Initium computi est
ab edicto Artaxerxis Longimani, ut iterum aedificetur Jerusalem,
et hoc edictum est edictum de quo 2 Esdr. II, datum anno vi­
gesimo (1). Porro annus vigesimus Artaxerxis incidit in annum(*)
(*) Apprime distinguendum est decretum de reaedificatione muro­
rum lerusalem a variis edictis quae pro aedificatione vel ornatu templi
data sunt, anno primo Cyri (1 Esdr. I-ι), anno secundo Darii (1 Esdr.
IV-24), et anno septimo Artaxerxis (1 Esdr. VlI-7). Initium computi
septuaginta hebdomadarum est exitus sermonis ut iterum aedificetur le­
rusalem... Et rursum aedificabitur platea et muri in angustia temporutn.
Et hoc decretum de instaurandis muris et turribus et portis, postremum
omnium fuit, sub Artaxerxe anno vigesimo regni eius a Nehemia im­
petratum, ut constat evidenter ex 2 Esdr. II-III. Non ergo subscriben­
dum est opinioni nunc antiquatae, quae computi initium ducebat ab
edicto dato anno septimo Artaxerxis ; nam in eo non agitur nisi de or­
natu templi et victimis in eo offerendis (1 Esdr. VII, 7-26}. Caeterum,
non mirum si computum auctorum huius opinionis cum nostro fere

454 ante aeram vulgarem. Adde annos 490, id est septies se­
ptuaginta, et pervenies ad annum aerae vulgaris 36. Sed in medio
hebdomadis septuagesimae occidendus dicitur Christus; unde
tandem mors Messiae praedicitur futura eo circiter anno, qui fuit
aerae vulgaris 32 vel 33. Et ex tunc deficiet hostia et sacrifi­
cium, Mosaica Lege in perpetuum abrogata. Ex tunc etiam prae­
parata aderit in causis eversio civitatis et templi, idque non so­
lum ex parte iustitiae divinae quae excidium Jerusalem ordinavit
in vindictam deicidii, verum etiam ex parte Judaeorum qui ideo
Romanos ad iracundiam provocaverunt, variis Pseudo-Christis
gladio armatis adhaerendo, quia pacificum Messiam lesum no­
luerunt agnoscere. De impletione tandem prophetiae et impossi­
bilitate naturalis concordiae praedictionis cum eventu, superfluum
esset disputare.

§ 4Consummatio prophetiae per Praecursorem.
Notatu dignum est quod annis circiter quingentis ante ce­
leberrimam illam epocham quae erat in fatis, (ut vetus et con­
stans ferebat opinio, cuius supralaudatus meminit Suetonius ,
penitus cessaverunt oracula in populo Israel. Et simile quid ac­
cidit cum populus congregatur ad recipiendum triumphatorem.
Undique clamores audiuntur, sonantque confusae voces ut murmur
aquarum multarum. Sed cum fit ultima iamiam adventantis an­
nuntiatio, statim concidunt voces, succeditque silentium in signum
reverentiae et suspensae exspectationis. Sic etiam postquam ab
ipso mundi exordio, instanter, instantius, instantissime insonuisset
coincidebat quoad terminum ad quem. Ratio est quia ipsi sequebantur
chronologiam prius receptam, in qua initium regni Artaxerxis refere­
batur ad annum 465 ante aeram vulgarem, cum tamen iuxta chrono­
logiam reformatam, toto fere decennio sit anticipandum. Ideo apud
ipsos, annus septimus Artaxerxis tribus tantum vel quatuor annis di­
stabat a sede anni vigesimi in chronologia nunc recepta, quam se­
quimur.

DE

ATTFSTATA

DIVINITATE

CHRISTI

603

Prophetia, appropinquante tandem temporum plenitudine, om­
nino siluit: ut scilicet omnium animi in ipsum venientem Re­
gem intenderent, et conveniens servaretur distantia inter prae­
dictionum finem et initium impletionis earumdem.
At vero, ut evidentius constaret quanta certitudine et infal­
libili praescientia fuerant omnia praenuntiata, ecce in hoc ipso
primo initio ac veluti limine Novi Testamenti, apparet homo mis­
sus a Deo prophetice demonstrans personam iam praesentem in
qua erat implenda visio et prophetia. Ille, inquam, homo est qui
in eremo indigitans lesum adhuc mundo incognitum, clamabat:
Ecce agnus Dei, ecce qui tollit peccatum mundi... Et ego vidi, et
testimonium perhibui, quia hic est Filius Dei. Ille cui apud Malach.
III-1, commissum legitur munus praeparandi viam ante faciem
Domini, et perducendi ad suum terminum longissimam illam va­
ticiniorum seriem de qua supra. Ille demum qui seipsum defi­
niebat dicens : Ego vox clamantis. Utique vox per quam praete­
rita tempora continuabantur cum futuris, vox in qua revivisce­
bant voces omnes editae per os sanctorum qui a saeculo sunt,
prophetarum eius.
Et hoc est quod monstratum fuit quando nato loanne, an­
tiqua prophetia quae a quinque, ut dictum est, saeculis silebat,
recuperavit in persona Zachariae peremptae organa vocis, et iam
finem dicendi factura, in una veluti peroratione resumpsit omnia
dicta sua. Si quis enim diligenter consideret, videbit quod can­
ticum Benedictus (Luc. I, 67-80) nihil aliud est quam quaedam
veterum vaticiniorum resonantia simul et consonantia, congruens
ortui illius de quo est scriptum: Lex et prophetae usque ad Ioannem. Nam: Benedictus Dominus Deus Sem (Gen. IX-26), quia
visitavit (Gen. XXI-i), et redemptionem misit populo suo (Psalm.
CX-9), et produxit cornu David (Psalm. CXXXI-17), sicut locutus
est in visione sanctis suis Psalm. LXXXVIH-20) : ad salvandum
nos de manu odientium, et redimendum nos de manu inimici
(Psal. CV-10): ad faciendam misericordiam super lacob (Is. XIV-1 ),
et memorem esse testamenti sui (Psalm. CX-55): ad dandam veritatem et misericordiam quae iuravit Abrahae et lacob patribus
nostris a diebus antiquis (Mich. VII-20) : quod possideremus portas

inimicorum nostrorum (Gen. XII-17), et sine timore malae be­
stiae (Is. XXXV-9), de manu mortis liberati (Os. XIII-14), ser­
viremus ipsi (Psalm. XXI-31), ut populus sanctus (Is. LXIII-12),
in iustitia sempiterna (Dan. IX-24). Et tu, puer, angele Dei exer­
cituum, praeparabis viam ante faciem Domini (Malach. III-i), ut
videat omnis caro salutare Dei (Is. XL-5), per quod finem acci­
piet peccatum et delebitur iniquitas (Dan. IX-24) : quia miserens
visitavit nos (Zach. X, 3-6), cui nomen est Oriens (Zach. VI-12 ,
illuminare eos qui ambulabant in tenebris, et habitabant in re
gione umbrae mortis (Is. IX-2) ; et erit iste pax (Mich. V-5).
Vide ergo quam stupenda unitate omnia constent, et quam
recto itinere prophetia tendat ad Christum, non declinans neque
ad dexteram neque ad sinistram. Vide quam sit mirabilis ordo
ille religionis sese absque ruptura evolventis ab Adam ad Moysen, et a Moyse ad Christum. A Deo aeterno factum est istud,
et est mirabile in oculis notris !

Bene itaque Augustinus, epist. ad Volusianum, n. 15-16:
« Quem non moveat ad credendum tantus ab initio ipse rerum
«gestarum ordo, et ipsa connexio temporum praeteritis fidem
« de praesentibus faciens, priora posterioribus et recentionbus
«antiqua confirmans? Eligitur unus ex gente Chaldaeorum, pie« tate fidelissima praeditus, cui promissa divina post tantam
«saeculorum seriem novissimis temporibus complenda prodantur,
«atque in eius semine omnes gentes habiturae benedictionem
«praenuntiantur. Hic unum Deum verum colens universitatis
«creatorem, gignit filium senex de coniuge quam spe pariendi
« penitus destitutam sterilitas aetasque iam fecerat. Propagatur
« ex illo numerosissimus populus multiplicatus in Aegypto, quo
« illam stirpem ex orientalibus partibus, promissis effectisque
« crebrescens dispositio divina transmiserat. Educitur ex Aegypti
« servitute gens valida horrendis signis atque miraculis, pulsis« que impiis gentibus, in terra promissionis perducta et consti
« tuta regno etiam sublimatur. Deinde praevalescente peccato,

«sacrilegis ausibus Deum verum qui eis tanta beneficia contu« Ierat saepissime offendens, variisque flagellata cladibus et pro« speritatibus consolata, usque in Christi incarnationem declara< tionemque perducitur. Quem Christum Dei Filium, Deum in
« carne venturum, moriturum, resurrecturum, in coelum ascen«surum, praepollentissimo suo nomine in omnibus gentibus di« catos sibi populos habiturum, inque illo remissionem peccato« rum salutemque aeternam futuram esse credentibus, omnia
« gentis illius promissa, omnes prophetiae, sacerdotia, sacrificia,
« templum, et cuncta omnino sacramenta sonuerunt (*). Venit et
< Christus. Complentur in eius ortu, vita, dictis, factis, passio< nibus, morte, resurrectione, ascensione, omnia praeconia pro­
ie phetarum. Mittit Spiritum Sanctum, implet fideles una in domo
« congregatos. Impleti autem Spiritu Sancto loquuntur repente
«linguis omnium gentium, arguunt fidenter errores, praedicant
« saluberrimam veritatem, exhortantur ad poenitentiam praete« ritae culpabilis vitae, indulgentiam de divina gratia pollicentur.
(*) Considerandum quod non solum oraculis vocalibus fiebat pro­
phetica praeparatio, sed etiam caeremoniis Legis Mosaicae, observan­
tiisque quam plurimis quae omnes in figura venturi Christi dispone­
bantur. Quin imo, fiebat per eventus historicos sub dispositione divinae
providentiae. Qui modus est adhuc sublimior, quia arguit interventum
divinitatis non solum quantum ad praescientiam futuri, sed etiam quan­
tum ad rationem significandi rem praevisam; homo quippe accommodat
ad significandum solas voces, Deus autem eventus ipsos. Sic exempli
gratia, quaecumque gesta sunt in Cain et Abel significaverunt Christum
et populum ludaeorum, necem Christo intentandam a deicidis fratribus,
inde secuturam maledictionem gentis, statumque dispersionis per totam
terram cum indelebili signo perfidiae sub quo, sicut Cain, a destructione
protegitur. Sic iterum, mysterium Christi praelineabant ea quae gesta
legimus per Noe inebriatum, per Cham irridentem et hac de causa
maledictum, per Sem et laphet cum pietate patrem operientes et ideo
benedictos. Significabant ista, opprobria Christi amore inebriati et sic
pendentis in cruce, impietatem massae ludaeorum conviciantium cru­
cifixo, annuntiantiumque cum derisione passiones eius atque ignominias,
et ex adverso, pietatem primitiarum ex ludaeis necnon et plenitudinis
Gentium, reverentium opprobria Domini sui, accedentiumque ad Chri­
stum pro nobis passum, faciebus aversis, quasi detestantium scelus deicidarum, etc. Cf. Augustinum, 1. 12 et 22 c. Faustum.

■κ Numero exigui per mundum disseminantur, populos facilitate
<.< mirabili convertunt, inter inimicos augentur, persecutionibus
« crescunt, per afflictionum angustias usque in terrarum extrema
t dilatantur... Revelatae veritatis quae diu promissis mysticis ve·
« labatur, sacrificio succedente, illa sacrificia quibus hoc figura­
batur, templi ipsius eversione tolluntur. Reproba per infidelistatera gens ipsa ludaeorum a sedibus exstirpata, permundum
« usquequaque dispergitur, ut ubique portet codices sanctos, ac
« sic testimonium prophetiae qua Christus et Ecclesia praenun« tiata est, ne ad tempus a nobis fictum existimaretur, ab ipsis
«adversariis profertur, ubi etiam ipsos praedictum est non fuisse
« credituros. Templa et simulacra daemonum, ritusque sacrilegi,
« paulatim atque alternating secundum praedicta prophetica sub« vertuntur. Haereses adversus nomen Christi, sub velamento
« tamen nominis Christi, ad exercendam doctrinam sanctae reli« gionis, sicut praenuntiatae sunt, pullulant. Haec omnia sicut
* leguntur praedicta, ita cernuntur impleta, atque ex his iam tot
« et tantis, quae restant exspectantur implenda. Quae tandem
« mens avida aeternitatis, vitaeque praesentis brevitate permota,
: contra huius divinae auctoritatis lumen culmenque contendat?»
Haec sunt quae gentili homini ad fidem reducendo ante
annos mille et quadringentos scribebat Augustinus. Sed quid
splendoris divinissimo huic prophetiae signo superaddidisse nunc
dicam nova saecula quae abhinc decurrerunt ? Ei namque pro­
prium est ut nedum processu temporum obfuscetur, maiore po­
tius in dies evidentia inclarescat: ratione scilicet evolutionis even­
tuum qui a primis initiis olim praenuntiati, et in libris N. T.
adhuc magis determinate signati, tanto manifestius ostendunt
numinis interventum, quanto longius ab aetate editorum vatici­
niorum receditur.
Sane vero, in ipsis mundi incunabulis futura praedicebatur
mulier e qua nostra salus oriretur, sicut e muliere perhibetur
orta in paradiso nostra perditio l). Et haec mulier quae singu­
lari locutione in vaticinio adhibita, aliqualiter iam designabatur
i') Cf. supra, Tes. 41.

ut virginali partu decoranda, evidentius apud Isaiam innotescebat
his verbis: Dabit Domitius ipse vobis signum, ecce Virgo conci­
piet et pariet filium, et vocabitur nomen eius Emmanuel. Porro ipso
tempore quod in messianicis prophetiis fuerat praestitutum, le­
gitur salutata ab angelo virgo obscura de pago Galilaeae: salu­
tata, inquam, velut benedicta inter omnes mulieres, cui ex vir­
tute Altissimi fecunditas donaretur ut pareret Messiam Redem­
ptorem. Quae etiam de annuntiato sibi partu nequaquam dubitans,
repentina annuntiatione non exaltatur, sed exultante spiritu eius
in Deo salutari suo: Respexit, inquit, humilitatem ancillae suae,
ecce enim ex hoc beatam me dicent omnes generationes. Vide nunc
scripturam hanc impletam in oculis nostris. Vide mulierem quam
prima mundi aurora venturam perspexerat, in plena luce cultus
Ecclesiae catholicae nunc eminentem ; imagines eius in toto orbe
veneratas, beatitudinem eius semper instantius praedicatam, san­
ctuaria eius frequentia populorum ubique celebrata, et mundo
declinante in extrema, fessisque rebus aetatem ultimam prote­
stante, omnes eius praerogativas quasi ultimis amotis velis splen­
didius coruscantes.
Praedixerant prophetae fore ut esset Messiae obedientia
gentium, et hanc ipsam gentium congregationem in messianico
regno symbolice describens Isaias aiebat: Habitabit lupus cum
agno, et pardus cum haedo accubabit, vitulus et leo et ovis simul
morabuntur, et puer parvulus minabit eos ; vitulus et ursus pa­
scentur, simul requiescent catuli eorum, et leo quasi bos comedet
paleas (^, Vere novum ac stupendum hoc prodigium est, quod
in iisdem pascuis reperiantur animalia quibus tam contrarios in­
stinctus natura contulit, quod inter se amico foedere iungantur
velut ad unum ovile pertinentia, et ad unius parvuli imperium
quaquaversum deducantur! Atqui quo magis saecula procedunt,
eo etiam magis propheticus iste sermo inclarescit, dum scilicet
magis magisque adimpletur id quod dictum fuerat a Christo :
Praedicabitur hoc evangelium regni in universo orbe in testimo(*) Isai. XI, 6-7.

nium omnibus gentibus, et tunc veniet consummatio (l). O quam
gloriosa in dies proveniunt huic civitati Dei, intra cuius moenia
ad terminos orbis dilatata inhabitatur de omnibus progeniebus
terrae ! Ecce alienigenae, et Tyrus, et populus Aethiopum, hi fue­
runt illic. Et cum sint omnes tam diversae originis, tamen omnes
coalescunt in unum corpus, et omnes unam fidem profitentur, et
omnes unius vocem sequuntur pastoris, qui bene sub typo pueri
parvuli exhibetur in prophetia, quia nulla humana potentia, nul­
loque naturali fretus praesidio, prodigiosum hunc gregem gu­
bernat et continet. Sic igitur, ex successione temporum novus
huic prophetiae accedit splendor, prout semper magis magisque
extenditur prodigium in vaticiniis annuntiatum, et post mortem
Christi in adventu Spiritus Sancti statim inchoatum: dum scilicet
una nunc Christi Ecclesia per orbem diffusa loquitur linguis om­
nium gentium, sicut in promulgatione Novae Legis linguis omnium
gentium loquebatur unus homo.
Praedixerant prophetae fore ut ludaei dispergerentur in
Omnes populos a summitate terrae usque ad terminos eius, diesque
multos sederent sine rege et sine principe et sine sacrificio et
sine altari et sine ephod et sine theraphim, donec in ovile Christi
intraret plenitudo gentium, et postmodum, id est in fine mundi,
Omnis Israel salvus fieret (2). Quibus vaticiniis clare significa­
batur conservandum fore populum hunc in dispersione sua im­
permixtum caeteris gentibus, idque praeter et contra omnes leges
in aliis omnibus constanter observatas. Ipse enim est verus Cain
qui eiectus e suis sedibus in nefandi sceleris poenam, dixit ad
Dominum : « Ecce eiicis me hodie a facie terrae, et a facie tua
«abscondar, et ero vagus et profugus in terra; omnis igitur qui
« invenerit me, occidet me. Dixitque ei Dominus : nequaquam
« ita fiet. Posuitque Dominus Cain signum ut non interficeret eum
< omnis qui invenisset eum» (3). Atqui stupendam hanc ludaici
populi conservationem tam asseveranter tamque repetitis vicibus
C) Matth. XXIV-14.
(’) Deut. XXVIII-64 ; Osee III, 4-5; Rom. XI, 25-26.
(a) Genes. IV, 14-15.

a quadraginta iam saeculis praenuntiatam, oculis nostris conspi­
cimus, et tanto in dies mirabiliorem, quanto longius a disper­
sione tempus iam effluxit.
Praedixerant prophetae, templum fore dissipandum, auferen­
dam hostiam et sacrificium, et usque ad consummationem et fi­
nem duraturam desolationem (x). Insuper Christus signanter
asseruerat non relinquendum lapidem super lapidem qui non
destrueretur (2). Quae omnia sicut leguntur praedicta, ita cer­
nuntur impleta usque in praesentem diem. Nam post tempora
luliani imperatoris qui ut vaticinia nostra falsa demonstraret,
templi ludaeorum instaurationem aggressus est, sed prodigiis
divinitus editis quorum omnes meminerunt coaevi auctores (3),
debuit ab incepto desistere, non fuit iteratum tentamen. Imo
usque nunc ludaei qui sunt Hierosolymis, in sacco et cinere sin­
gulis sabbatis veniunt prope locum ubi fuit sanctuarium et in­
gens gloria Israel, plorantes et ingeminantes lamentationem le(') Dan. IX, 26-27.
(*) Marc. XIII-12.
(3) « Subsequent! nocte quae ad incipiendum opus iam sola restabat,
·« (Rufini verbis utor, 1. 1, c. 38), terrae motus ingens oboritur, et non
« solum fundamentorum saxa longe lateque iactantur, verum etiam to·
* tius loci pene aedificia complanantur. Porticus quoque publicae, in
« quibus ludaeorum multitudo quae operi videbatur insistere commane·
« bat, ad solum deductae, omnes ludaeos qui reperti sunt oppressere.
« Postquam terrae motus conquievit, qui supererant ludaei, tum impera« toris mandatis quibus parere nefas erat pressi, tum complaciti operis
«perficiendi desiderio stimulati, rursus instare operi. Ac dum denudare
«fundamenta et aedificare apparant, metuendi flammarum globi, prope
« fundamenta ex Ammiano Marcellino, vel ex fundamentis ipsis secun« dum Chrysostomum ac Sozomenum, crebris assultibus erumpentes,
« (Ammiani verbis utor, lib. 23, init.), fecere locum exustis aliquoties
« operantibus inaccessum ; adeo ut plurimis fodientium consumptis, cae« teri fuga salutem comparare coacti sint. lidem ignes ex Chrysostomo
« lapides etiam loci illius combussere, quos nimirum terrae quassus
«nocte non excusserat... Socrates aliud prodigium ignis e coelo delapsi
«narrat, qui, cum frequens convenisset ad spectanda tot monstra lu« daeorum multitudo, iis praesentibus omnia opificum instrumenta con« sumpsit, malleos, scalpra, secures, ascias, etc.». Apud Migne, Patr.
graec., Torn. 33, col. 95.
De Verbo Incarnato

remiae prophetae: a Demolitus est tabernaculum suum, oblivioni
« tradidit Dominus in Sion festivitatem et sabbatum, et in op« probrium et in indignationem furoris sui regem et secerdotem.
« Repulit Dominus altare suum, maledixit sanctificationi suae,
«tradidit in manu inimici muros turrium eius. Cogitavit Dominus
«dissipare murum filiae Sion, tetendit funiculum suum, et non
«avertit manum suam a perditione».
Praedixerant prophetae novum sacrificium, id est, incruen­
tam oblationem quae, ludaicis repudiatis victimis, ab ortu solis
usque ad occasum in omni loco offeretur Maiestati Dei ζ1). Et
nunc mystica oblatio altaris christiani ubique terrarum, omni
die, omni hora celebratur, in Oriente et in Occidente, in novo
mundo et in antiquo, in mari et in terra, in civitatibus et pagis
et locis etiam desertis, de qua re plura diximus ubi de sacri­
ficio Missae.
Praedixerant prophetae, regnum Messiae fore perpetuum : Po­
testas eius, inquit, potestas aeterna quae non auferetur, et regnum
eius quod non corrumpetur. Et rursus angelus ad Mariam: Regni
eius non erit finis. Praedixerant etiam, hoc regnum fore in lucta
perpetua cum principe tenebrarum usque ad definitivam potestatis
adversae eversionem : Ipse conteret caput tuum, et tu conteres calcaneum eius. Et iterum : Dixit Dominus Domino meo, sede a dextris
meis donec ponam inimicos tuos scabellum pedum tuorum. Sed Chri­
stus utrumque horum uno oraculo comprehendens, necnon et for­
mam ac visibile caput huius regni sui indigitans atque instituens:
Tu es Petrus, et super hanc petram aedificabo Ecclesiam meam, et
portae inferi non praevalebunt adversus eam. Quod sane usque nunc
splendidissimo eventu sub omnium oculis impletum perspicitur.
Cui enim conspicua non est cathedra Petri, supra quam tota de
integro fundatur Ecclesia? Quis etiam ignorare potest hanc ipsam
Ecclesiam ita sustinuisse impetum portarum inferi, ut vere de ea
dictum accipiatur quod in evangelio legimus : Descendit pluvia,
et venerunt flumina, et flavemint venti, et irruerunt in domum illam,
et non cecidit, fundata enim erat supra petram ? Nam potestates
C) Malach. I-n.

saeculi, nunc sub regimine protectionis, nunc sub regimine to­
lerantiae, nunc sub regimine apertae persecutionis, omnes suas
machinas adversus catholicam converterunt. Tanta etiam fuit vel
ab initio irruentium haeresum colluvies atque hostilium doctri­
narum inundatio, ut enarrari vix possit. Cogita haereses anti­
quas quibus singula capita fidei christianae impugnata sunt. Co­
gita haeresim protestantium quae fundamentum ipsum ecclesia­
sticae constitutionis atque auctoritatis tanta vi impetiit. Cogita
philosophismum, liberalismum, materialismum modernorum, cum
omni apparatu diariorum, libellorum, et aliorum seductionis me­
diorum sine numero. Sed et adhuc evidentius nostro aevo ap­
paret Ecclesia omni ope temporali destituta, contra quam occul­
tarum sectarum furor magis magisque exercetur. Accesserunt
causae ruinae intestinae, scandala dico et depravatos mores tam
fidelium quam eorum qui videbantur columnae esse, praesertim
vero dirum illud Occidentis schisma, materiale quidem, sed ine­
vitabilis periculi. Accedit etiam naturalis illa rerum humanarum
inconstantia, necnon et temporis edacitas quae instituta diutius
absque mutatione consistere non permittit. Ista est pluvia, haec
sunt flumina, validi venti et tempestates atroces, quae in eccle­
siasticum aedificium undique irruerunt. Et non cecidit ; imo vero
in persecutionibus semper crevit et epurata est Ecclesia. Hae­
reses non solum devictae sunt, sed hoc etiam emolumentum at­
tulerunt, ut dogmata liquidius proponerentur, instantius praedi­
carentur, et strictius definirentur. Vinculum unitatis inter assultus
dissolventium elementorum sic firmatum est, ut consensio totius
corporis cum capite Petro, splendidior nunc eluceat quam in
principio. Nil demum valuit ingenita illa rerum humanarum caducitas, nisi ut caeteris institutionibus collabentibus, Catholicae
stabilitas comparatione contraria emineret. In his igitur habes,
praeter ingens miraculum morale, impletionem prophetiae in dies
semper magis illustrem, magisque conspicuam.
Quid alia commemorem oracula de martyrum Christi pas­
sionibus, et immortali odio quo ipsum Christi nomen in vera
Christi Ecclesia mundus prosequitur? Dixerat quippe Magister:
Occident vos et critis odio omnibus gentibus propter nomen meum.

Et rursus: Tradeni vos in conciliis, et in synagogis suis flagella*
bunt vos, et ad praesides et ad reges ducemini propter me. Quid
si ipsa defectio a centum fere annis notata in multis qui Chri­
stiano charactere signantur, novam confirmationem veritatis pro­
phetiarum suppeditet? Nam Paulus. 2 Thessal. II-3, deterrens
fideles sui temporis ne putarent iam instare indicii diem, apo­
stasiam magnam futuram praedicit quae antichristo praeparabit
viam: Nisi venerit discessio primum, γ αποστασία, et revelatus
puent homo peccat:, Jih us perditionis..., ille iniquus quem Dominus
/esus interficiet spiritu oris sui, et destruet illustratione adventus
sui. Et Christus ipse dixerat, Luc. XVII1-8: Verumtamen Filius
hominis veniens, putas inveniet fidem in terra? Et alibi descri­
bens tempora quae ante iudicium erunt, Luc. XVII-25: Primum
oportet (Filium hominis) reprobari a generatione hac. Et sicut fa­
ctum est in diebus Noe, ita erit in diebus Filii hominis. Edebant
et bibebant, uxores ducebant, et dabantur ad nuptias, usque in diem
qua intravit Noe in arcam, et venit diluvium, et perdidit omnes.
Similiter sicut factum est in diebus Loth; edebant et bibebant, eme­
bant et vendebant, plantabant, et aedificabant. Qua die autem exiit
Loth a Sodomis, pluit ignem et sulphur de coelo, et omnes perdi­
dit ; secundum haec erit, qua die Filius hominis revelabitur.
Ergo omnibus modis missio lesu Christi in mundum, ac per
hoc, solemnis attestatio qua se Deum et Dei Filium asseruit,
divino prophetiae signo communita apparet. Ergo ipsa eius di­
vinitas est evidenter credibilis, et firmissima atque indubitata
fide credenda.

•r »

DE ATTESTATA DIVINITATE CHRISTI

613

THESIS LVIII.
Fundamentale Christianae religionis dogma evidenter
etiam credibile faciunt facta miraculosa quae in libris Novi
Testamenti referuntur, speciatim vero ineffabilis ex omni
parte perfectio ipsius lesu Christi, qui in nobis habitavit
plenus gratiae et veritatis, omnemque humanae naturae
proportionem supra modum excedens, terras pertransivit.

Haec assertio, quod ad facta evangelica attinet, iain satis
constat ex praemissis in Quaest. 44, praesertim ubi ostensum
est qua ratione veritas et vis probativa miraculorum Christi lu­
culenter demonstretur nobis per nostrae fidei adversarios.
Et vere, si ea quae ibi exposita sunt in mentem revoces,
non erit tibi dubium quin vel solus procedendi modus a doctis­
simis viris adhibitus, sit instar victricis apologiae. Etenim mira­
cula evangelica sunt de ordine factorum ; factorum, inquam, quae
vel splendore suae veritatis, vel quacumque alia ex causa, eam
in mundo habuerunt celebritatem cui nulla alia comparari potest.
Quod lesus Christus suscitaverit mortuos, quod caecis visum,
claudis gressum, mutis loquelam restituerit, quod seipsum exhi­
buerit dominum cui tota natura obedit ad nutum, quod mortuus
sit et sepultus, quod in sepulcro ab infensissimis inimicis caute
custoditus e manibus eorum die tertio elapsus sit, quod vivus
visus sit a suis discipulis in circumstantiis diversissimis, quod
apparuerit coram plus quam quingentis fratribus simul, non ut
umbra a mago quopiam evocata, verum in solida realitate soli­
dae veritatis: haec non sunt theoriae abstractae quae rationi­
bus metaphysicis vel asseruntur vel refutantur, sed res ordinis
sensibilis, experimentalis, undequaque positivi, quas discutere
oportet ponderatione testimoniorum. Quippe quaestio integra in
hoc est: Apostoli, seu primi praedicatores fidei christianae an­
nuntiaverunt mundo legem lesu Christi; pro signo dederunt

eiusdem lesu Christi miracula, potissimum vero gloriosam eius
a mortuis resurrectionem. Et qui tunc erat mundus, adeo vici­
nus eventibus ipsis, omnia media habens revocandi ad trutinam
factorum veritatem, testimonio apostolorum vel eorum qui eis
proxime successerunt, convictus est. Tum ipse vicissim testimo­
nium perhibuit, et hoc testimonium sanguine martyrum obsigna­
tum (1), roboratum silentio adversariorum (2), in maxima tradi­
tionis luce positum, de ore in os et de manu in manum venit
usque ad nos Nihil ei ademptum ex longa successione annorum,
sed adhuc vivens atque integrum est in Ecclesia magna per to­
tum orbem dispersa, quae non alia est ab Ecclesia apostolicorum temporum, sed una eademque, haud secus ac flumen pleno
alveo per campos excurrens idem est cum fonte qui descendit e
cacumine montis. Quaeritur ergo utrum receptibile sit testimo
nium eiusmodi, praecisione facta ab omni praeconcepta theoria
de impossibilitate miraculi, ad quam tota negatio rationalistica,
ultimato tandem reducitur.
Sicut autem procedendi modus, ita et intrinseca rationum
inanitas suo modo attestatur fundatissimam evangelicorum facto­
rum subsistentiam. Quocumque enim te vertas, sive extrinsecum
critérium consideres, sive intrinsecum, character historicus evangelii undequaque resplendet, et percellit etiam lippientes oculos.
Sane si vel sola ratio habeatur status politici in ludaea tempore
Christi, et circumstantiarum prorsus singularium in quibus se
evolvit historia Novi Testamenti, iam satis superque apparet
inventorem quempiam qui aut testis oculatus non fuisset, aut a
testibus oculatis eventuum notitiam immediate non accepisset,
(’) Cf. apologiam Quadrati apud Eusebium, Hist. eccl. 1. 4, c. 3.
(*) Sane, nihil omnino in antiquis fidei inimicis reperitur contra ma­
terialem veritatem miraculorum Christi. Nihil in ludaeorum libris, puta
in Talmude, praeter aniles fabulas quae nulli unquam adversario usui
esse potuerunt. Nihil etiam apud Celsum (Saec. II), et lulianum apo­
statam (Saec. IV), nisi repetitio calumniae quae in evangelio refertur:
In Belzebub principe daemoniorum eiicit daemonia. Ait Celsus apud
Origenem, 1. 1 cont. Ceis. n. 38, illum (Christum) clam educatum, cum
in Aegypto suam locasset operam, ariesque ejficiendi miracula didicisset,
hinc reversum esse denique, et propter illa miracula se pro Deo venditasse.

non potuisse in plerisque non turpiter errare, et ad omnem fere
passum non impingere in scopulum. Scilicet, praeter traditiones
suas quarum erant tenacissimi, retinebant ludaei vestigia domi­
nationis Graecorum, quorum per multos annos ante Christum
exstiterant tributarii. Dominationi autem Graecorum recens suc­
cesserat dominatio Romana post expeditionem Pompeii in Oriente.
Et ludaea quidem prius in regnum imperio foederatum sub He­
rode I constituta, mox mortuo Herode, in quatuor tetrarchias
sub singulis principibus fuerat divisa. Rursus post decem annos
ludaea proprie dicta quae Archelao obtigerat, a Caesare adiungebatur provinciae Syriae sub Romani procuratoris auctoritate,
dum interim in statu quo remanebant Galilaea, Abilina, et Itu­
raea. Porro tot et tantae et tam continuae mutationes, habita
etiam ratione universalis expectationis Regis Messiae, necnon et
animositatis ludaeorum contra Romanos, creaverant statum sui
generis cui nullus alius in historia comparari potest. Denique
paulo post mortem Christi, sub Tito et Vespasiano, in excidio
Jerusalem tanta incidit mutatio ut praeteritorum temporum nul­
lum vestigium remanserit. Hinc est quod si scriptores N. T. non
fuissent oculati testes, impegissent in scopulos omnis
*
generis,
maxime cum in evangelio innumera haec adiuncta temporum et
locorum et personarum, non ex proposito et data opera descri­
bantur, sed obiter, ubi fert historiae Christi expositio, quasi per
accidens. Qua in re vel sola narratio passionis, quod attinet ad
indicium Christi, splendidam suppeditat demonstrationem (*). His
(*) Certe, tria illa tribunalia ad quae eodem die adducitur Christus,
ex una quidem parte attestantur maximam complicationem status poli­
tici in ludaea pro tempore illo; ex alia vero commonstrant summam
fidelitatem evangelii, ubi istae tres diversae iurisdictiones sic proce­
dunt, et tales inter se relationes servant, ut ab initio ad finem appa­
reat evidenter, ultra quam dici potest, narratio plene historica, a veris
testibus exarata.
Omnia profecto quae dicuntur de Caipha et collegis eius quam ma­
xime quadrant cum iis quae de summo pontificatu, inclinatis iam lu­
daeorum rebus et ad interitum properantibus, losephus refert. Et primo
quidem intuitu viderentur falli evangelistae cum pontifices seu sacerdo­
tum principes in plurali commemorant, quia iuxta Legem unus tantum

demum si addas, non in sola ludaea circumscribi historiam N.
T., sed eam pro theatro habere praecipuas Graeciae, Italiae, et
sacerdos supra caeteros habebat principatum. Nunc autem, losepho
teste in 1 18 Antiquit. c. 3, ad Romanorum arbitrium tunc temporis de­
ponebantur et assumebantur pontifices : « Praetor, inquit, in ludaeam
< missus est Valerius Gratus, qui Ananum pontificatu privavit, et eum
« Ismaeli Phabi filio tribuit, atque hunc non multo post abdicavit, et id
«munus Eleazaro Anani pontificis filio commisit ; uno autem post anno
«sacerdotium huic ademptus Simoni Camithi filio tradidit, cumque is
«dignitatem non ultra anni spatium tenuisset, losephus cui etiam Cai« phae nomen fuit, ei successit. Et Grato quidem, his actis, Romam
«reverso successit Pontius Pilatus». Hinc igitur factum ut cum ponti­
fice qui actu praesidebat, connumerarentur ii qui summi sacerdotii di­
gnitate aliquando aucti, eius honorem quadantenus retinebant.
Quaecumque etiam in causa Christi per Concilium seu Synedrium
aguntur, adamussim concordant cum constanti usu Romanorum relin­
quendi subiectis populis plenam libertatem in rebus pure religiosis. Sy­
nedrium apud evangelistas habet in sua potestate custodiam pro ser­
vitio templi; per suos satellites apprehendit lesum, et regulariter indi­
cium exercet in crimine blasphemiae ; solvit constitutam traditori pe­
cuniam, quae non in moneta romana per denarios, nec graeca per mnas
vel drachmas, sed in moneta antiqua per argenteos computatur, quo­
niam de templi thesauro sumpta est. Equidem, ad strictum legalitatis
apicem, iure gladii quod cum iure imperii necessario connexum est,
destituuntur, et ideo signanter dicunt ad Pilatum : Nobis non licet inter­
ficere quemquam. Facile tamen eis a Pilato licentia offertur exsequendi
sententiam secundum praescripta suae religionis, et si hac licentia uti
nolunt, rationes iam pluries in superioribus expositae in perfecta har­
monia inveniuntur cura omnibus historiae documentis.
Coram Pilato accusatur Christus his verbis : Commovet populum in­
cipiens a Galilaea usque huc. Confer nunc ea quae testatur losephus 1. 18
Antiquit c. 1, de luda Galilaeo qui paucis ante annis populum ad defe­
ctionem concitaverat, et novae sectae apud suos auctor exstiterat : homi­
num scilicet, qui caeteroquin cum pharisaeis sentiunt, sed libertatem sic
amant ut eam mordicus tueantur, Deum unum
pro rectore et domino ha4
benles. Hinc tibi apparebit qua de ratione ludaei coram Pilato Gali­
laeam commemorant, traducentes lesum ut ducem agitationis quae ibi
pro independentia fervescebat.
Adhuc, ubi Pilatus iubet lesum remitti ad Herodem, obiter de He­
rode notat Lucas : qui et ipse Hierosolymis erat illis diebus, hoc dicendi
modo significans, tam Herodem quam Pilatum non adfuisse nisi ex qua-

Asiae minoris partes, ubique autem reperiri in determinationi­
bus geographicis et politicis accuratissimam dicendi rationem (J) ;
si praesertim consideres fabularum inventores necessitate abso­
luta cogi ad consistendum in quadam confusa generalitate, dum
contra, evangelia nostra ita ad vivum cuncta describunt ut res
sub oculis ponant, eoque candidae sinceritatis tenore insigniun­
tur, quem in nullo alio historico reperire est : intelliges profe­
cto, non relinqui locum rationabili dubio quoad miraculosa facta
quae in evangelicis referuntur documentis.
§ 2Sed non in solis languidorum curationibus aut mortuorum
suscitationibus nostri stat summa argumenti. Ecce tibi aliquid
longe mirabilius quod est lesus Christus ipsemet, prout ex alto
suae ineffabilis perfectionis cunctis generationibus humanis inno­
tescit, et velint nolint, iismetipsis qui in via negationis ad ex­
trema pervenerunt. Proponetur autem ratio integra sub forma
quam adhibebat Augustinus in libro de vera religione, cap. 3,
hoc modo.
Si interrogaretur quilibet sapiens, puta Plato vel alius recta
solum ratione utens, et status ac virium, caeterarumque condi­
tionum humanae naturae apprime conscius: si, inquam, interro­
garetur de viro aliquo qui olim in pleno lumine historiae Deum
se hominem factum asseverans, hanc personam ita digne, decen­

dam accidentali causa. Et re quidem vera, Pilatus seu praeses ordina­
riam sedem habebat in Caesarea, ut ex multis fontibus scimus, et speciatim ex losepho 1. 18, c. 3 ; sed propter extraordinarium concursum
in festo paschae, e Caesarea se contulerat Jerusalem ut ordini invigi­
laret. Et simili modo Herodes e Galilaea venerat, ut Judaicae religio­
nis quam titulo proselyti colebat, observantias impleret.
Et haec quidem, exigui speciminis instar. Qui plura vult, consu­
lat inter alia, egregium opus Henrici Wallon : De la croyance due à Γ Ε­
ν angi le.
(») Cf. ad exemplum, navigationem Pauli a Caesarea in insulam
Melitam, et inde Romam, Act. XXVII-XXVIII.

ter, et divine sustinuisset, ut licet eius vita in maxima publicitate et quodam quasi culmine observationis ex tunc mansisset
exposita, nunquam tamen post tot etiam saecula desiisset credi­
biliter videri verus Deus :
Cuius tanta fuisset plenitudo sanctitatis, ut omnes particu­
lares temporum et locorum differentias transcendens, exemplar
praebuerit omnibus numeris absolutum, quod apud Graecos, Ro­
manos, Barbaros, laponts, Sinenses, Indos, eamdem semper ha­
buisset sanctificantem efficaciam, eademque inseruisset insignium
semina virtutum :
Cui etiam vere lucis hominum nomen competeret, utpote qui
mundo in tenebris sedenti attulisset circa Deum et res aeternas
fulgoris lucernam qua sola usque nunc ipse mundus illuminare­
tur, potuissetque persuadere hominibus, « non corporeis oculis
« sed pura mente veritatem videri..., ad quam percipiendam ni« hil magis impedire quam vitam libidinibus deditam...; quamo« brem sanandum esse animum ad intuendam incommutabilem
« et eodem modo semper se habentem pulchritudinem » :
Qui iterum, adeo bonus, adeo serenus, adeo beneficus ge­
neri humano quondam illuxisset, ut exemplo undequaque singu­
lari, adhuc reficeret lassos venientes ad se, adhuc fatigatis ani­
mis requiem daret, adhuc turbatos ac formidantes erigeret, ad­
huc in se confidentibus pacem largiretur exsuperantem omnem
sensum :
Quem demum, licet ab hominum oculis iam a saeculis ere­
ptum, pars nihilominus generis humani perenni et actuoso et ef­
ficaci amore prosequeretur, pars vero inexterminabili ac semper
recrudescente odio ; qui vere hic manens in aeternum, non vi­
sibili praesentia, sed spirituali efficacia, eamdem semper ac dum
viveret, sustineret contradictionem, ab iisdem semper peccati for­
mis et a singulis ipsarum eodem constanter modo lacessitus :
« Si inquam, de tali viro interrogaretur quilibet prudens,
< responderet, credo, ille, non posse hoc ab homine fieri, nisi
« quem forte ipsa Dei Virtus atque Sapientia ab ipsa rerum na« tura exceptum... tanta honestaret gratia, tanta firmitate robo« raret, tanta denique maiestate subveheret... De honoribus vero

« eius frustra se consuli, cum facile possit aestimari quanti ho« nores debeantur Sapientiae Dei, qua gestante et gubernante,
« ille pro vera salute generis humani, magnum aliquid proprium,
« et quod supra homines esset mereretur» (x). Imo, cum ipse de
sua vera et propria divinitate solemnem, ut supponitur, dedis­
set attestationem, pro vero Deo homine facto indubitata fide es­
set habendus.
Atqui omnia haec de lesu Christo in facie omnium ge­
nerationum verificata sunt, et semper verificantur.
Sane vero, vixit lesus Christus, non aetate quadam ignota,
sed maxime historica, eaque celebratissima inter omnes epochas
antiquitatis. Vixit sub dominatione Romana, in regione quae com­
municabat cum orbe universo, imo erat tunc temporis quasi
quoddam centrum universi. Nam Judaei degebant ubique terra­
rum, et per singulos annos in solemnibus festis paschae et pen­
tecostes e cunctis partibus Hierosolymam confluebant ; unde re­
duces in propria, notitiam eorum quae in Palaestina agebantur
secum asportabant. Hinc effectum est ut omnium quae gesta sunt
in tribus vitae Christi publicae annis, speciatim vero in passione,
resurrectione, et promulgatione legis evangelicae, totus veluti
mundus testis exstiterit: « Parthi et Medi, et Aelamitae, et qui
« habitant Mesopotamiam, ludaeam et Cappadociam, Pontum et
« Asiam, Phrygiam et Pamphiliam, Aegyptum et partes Lybiae
«quae est circa Cyrenen, et advenae Romani» (2). Insuper apo­
stoli statim profecti ad praedicandum ubique ea quae viderant
oculis suis, quae perspexerant et contrectaverant de Verbo vitae,
non angulos adibant cubiculorum, sed plateas, et celeberrimos
consessus, et maximas urbes: puta Antiochiam, Athenas, Corin­
thum, Ephesum, Romam. « Cum duodecim apostoli, inquit Leo
« M. Serm. 82, cap. 3, imbuendum evangelio mundum, distribu« tis sibi terrarum partibus, suscepissent, beatissimus Petrus
« princeps apostolici ordinis ad arcem Romani destinatur impe« rii, ut lux veritatis quae in omnium gentium revelabatur sa(■) Aug. 1. c.
(*) Act. II-9, seq.

« lutem, efficacius se ab ipso capite per totum mundi corpus ef« funderet. Cuius autem nationis homines in hac tunc urbe non
« essent? aut quae unquam gentes ignorarent quod Roma didi« cisset?... Ad hanc ergo urbem tu, beatissime Petre apostole,
«venire non metuis, et... silvam istam frementium bestiarum et
-· turbulentissimae profunditatis oceanum constantior quam cum
< supra mare gradereris, ingrederis. Nec mundi dominam times
« Romam, qui in Caiphae domo expaveras sacerdotis ancillam ».
Itaque trophaeum crucis Christi statim ab initio Romanis arci­
bus caeterisque tam Orientis quam Occidentis celebrioribus cen­
tris illatum, quasi in vertice montium plantabatur; ibique postea
mansit per saecula tamquam signum elevatum in nationibus, cui
usque nunc contradicitur. Nusquam enim a summa publicitate
initiorum excidit lesus Christus, et si quis recte consideret, intelliget nihil intentatum relictum fuisse, ut a divinitatis sede de­
turbaretur : adhuc consilium inire Scribarum doctissimos ut ca­
piant eum in sermone, adhuc ad eum accedere Sudducaeos qui
dicunt resurrectionem non esse (x), adhuc per mundi ambitum
verificari id quod in Jerusalem die Scenopegiae accidisse narrat
loannes (VII-n). Et murmur multum erat in turba de eo. Qui­
dam enim dicebant: quia bonus est. Alii autem dicebant: non, sed
seducit turbas.
Porro, post tot et tantas inquisitiones, observationes, oppo­
sitiones nemo ad hanc usque diem valuit explicare vitam lesu
Christi, eum ad puri hominis proportionem decurtando, sed man­
sit ipse lesus Christus aenigma insolubile, seclusa veritate divi­
nitatis. Dum ex inverso, si qui unquam homines divinos honores
affectaverint, vel a posteris fuerint ad qualecumque numinis cul­
men elati, tanta evidentia patet absurditas ut ne primam qui­
dem discussionem ferat. «Omnia tentamina, inquit Strauss, In« trod. η. ΧΧΙΠ, hactenus proposita ad delineandum biographiam
«lesu vere historicam, irrita fuerunt et inania». Quo non ob­
stante, alter antichristianae scientiae coryphaeus dicere non ti­
met, hunc lesum cuius biographia vere historica non datur, in
(’) Matth. ΧΧΠ-15, et seq.

tantum evasisse lapidem humanae societatis angularem, ut im­
possibile esset tollere nomen eius de hoc mundo, quin mundus
ipse convelleretur usque ad ima sua fundamenta (1). Evidentia
enim facti constringitur, nec potest omnino eludere testimonium
humanae conscientiae, quae etiam libidinibus ac concupiscentiis
evigorata, etiam falsis diis exancillata, quoties resipiscit ut ex
crapula, ut ex sommo, ut ex aliqua valetudine, et sanitatem suam
patiens respicit in divinam hanc figuram qua evangelium re­
splendet, vel invita dicit : ecce quomodo nascitur, vivit, loquitur,
agonizat, et moritur verus Deus factus homo.
Quid si nunc iugem ac perennem vim consideres ad con­
vertenda corda, reformandasque animas? Iure optimo rationalistae dicunt neminem hominum posse ex sese totaliter emergere
supra conditiones medii in quo nactus est exsistentiam, tran­
scendendo scilicet omnes particulares determinationes stirpis, re­
gionis, vel temporis : ideoque omnem hominem fore semper fi­
lium familiae suae, populi sui, et saeculi sui. At vero lesus
Christus heri et hodie, ipse in toto mundo suam usque nunc
respectu hominum cuiusvis generis, actuosam efficacitatem servat.
Ipse non fictus Orpheus, ut verbis utar Clementis Alexandrini,
Exhort, ad Gent., qui in cithara et lyra et cantu, hoc est, san­
ctissimae divinaeque vitae ac passionis mysteriis feras indomitas
i
semper mansuefacit, e vitiorum coeno« homines educens, exemplumque eis praebens nusquam antiquatum, quo in omne bonum
contendant et ad omnem moralem perfectionem informentur.
(’) Renan, Vie de Jésu, ch. 25: < Repose maintenant dans ta gloire,
«ait alloquens lesum... Pour des milliers d’années le monde va relever
« de toi. Drapeau de nos contradictions, tu seras le signe autour duquel
« se livrera la plus ardente bataille. iMille fois plus vivant, mille fois
«plus aimé depuis ta mort que durant les jours de ton passage ici-bas,
«tu deviendras à tel point la pierre angulaire de l’humanité, qu’arra« cher ton nom de ce monde, serait l’ébranler jusqu’aux fondements.
« Entre toi et Dieu on ne distinguera plus. Pleinement vainqueur de la
« mort, prends possession de ton royaume, où te suivront par la voie
«royale que tu as tracée, des siècles d’adorateurs». Crederes audire
daemonia ab obsessis corporibus exeuntia, et clamantia : Scio te qui sis.
Sanctus Dei (Luc. IV-34).

1

C R E DIB11. T T A S INCARNATIONIS

622

AV

♦ *

'J

Caeteri hominum, quantum ex se est in tenebris sedentes
et regione umbrae mortis, indigent lumine quo in hac ignoran­
tiae nocte circa res aeternas illuminentur. lesus Christus vero
apparuit inter nos quasi natus in Dei secreto Deique gloria, et
in dies magis semper ac magis comprobatur, eos omnes qui
huic luci hominum oculos claudunt, velut in densissima caligine
positos hac illae errare manu tentantes, et incassum quaerentes
viam *). Caeteri hominum indigent confortatione, auxilio, pace,
lesus Christus vero dixit : Venite ad me, omnes qui laboratis et
onerati estis, et ego reficiam vos, sed et solus talia dicere potuit
quin eo ipso ceu dementia captus haberetur ; cuius salutaris in­
fluxus usque nunc erigit iacentes, et lassos reficit interius, et
ad omnem tribulationem ferendam semper adiuvat pusillanimes.
Caeteri hominum mortui sunt et dormiunt in sepulcris suis.
Mortui sunt, inquam, in corde posterorum. Nam pro Socrate,
pro Platone, pro Cakya-Mouni quis forsiram audeat mori, quis
contemnat divitias, quis renuntiet deliciis, quis relinquat patrem
et uxorem et filios et agros, quis custodiat vias duras ? Sed ex
quo lesus Christus resurgens ex mortuis in coelum ascendit,
consurrexerunt martyres sine numero, pro eo « ludibria et ver< bera experti, insuper et vincula et carceres. Lapidati sunt,
« secti sunt, tentati sunt, in occisione gladii mortui sunt, circuie« runt in melotis, in pellibus caprinis, egentes, angustiati, af« flicti.... in solitudinibus errantes, in montibus et speluncis et
< in cavernis terrae ». Neque hoc per accidens fuit in uno aut
altero saeculo, in una aut altera parte terrae tantum. Plenus
enim est mundus monumentis eorum qui ei dederunt testimo­
nium illius caritatis qua maiorem nemo habet, sed nec habere
potest, et usque hodie ubique inveniuntur, quos nihil ab eo se­
pararet, nec tribulatio, nec angustia, nec fames, nec nuditas, nec
periculum, nec persecutio, nec gladius. Caeteri hominum mortui
sunt, et dormiunt in sepulcris suis. Quo fit ut simul cum amore
exstincta sit et omnis invidia nominis eorum ; contra mortuos
Nouveaux Mélanges, Mémoire sur l’organisation
des sciences philosophiques, 2TDe partie, P· 139, seq.
C) Cf. Jouffroy,

enim quis conaretur ? Sed vidit infernus sepulcrum Christi vi*
ventis, et gloriam sensit resurgentis. Ideo duellum quondam in­
ceptum continuatur per saecula; quin imo, quo magis properatur
ad saeculorum consummationem, eo ardentior evadit lucta contra
eum de quo prophetizans senex Simeon dixit: positus est hic in
signum cui contradicetur.
Quicumque enim vel leviter attendet ad ea quae in toto·
mundo nunc peraguntur, facile intelliget nihil aliud esse in quae­
stione praeter Christum, eisuque causam. Quod ut manifestius
tibi appareat, accipe passionis narrationem, prout iacet in evangelio. Ubicumque Caiphae et totius concilii Synagogae occurrit
mentio, cogita occultam illam et praevalentem in toto orbe se­
ctam massonicam, quae a medio saeculo xvm initia duxit (τ),
habetque in vexillo suo scriptum: Conteramus lesum Nazarenum,
eradamus eum de terra viventium et nomen eius non memoretur
amplius ! Quando nominatur Herodes cum exercitu suo, cogita
legionem eorum, quorum, ut apostolus dicit, deus venter est ;
quique in suis theatris, foliis, picturis, et quibuscumque conven­
tibus, bestialiter spernunt atque irrident Christum. Cum Pilatum
legis, eos intellige qui hodie in plerisque regionibus rei publicae
praesunt, in sublimitate constituti. Sub Caesaris quoque nomine
cogita democratiam, et loco Barabbae pone eos qui socialism!
sive anarchiae iura tuentur. In his habes elavem intelligentiae :
in his rationem historiae vere scientificae, id est, per altissimas
causas. Et modernus quidem Pilatus vellet in pace relinquere
Christum, sed timet Caipham simul et Caesarem, quia sicut an­
tiquus Caiphas fingebat curare interesse Caesaris, ita nunc massonica secta dicit: si hunc dimittis, non es amicus democratiael
Fluctuat ergo modernus Pilatus, quandoque remittens lesum ad
Herodem, quandoque terrens de Barabba, quandoque castigans et
flagellans eum in quo non invenit causam, dum sperat se exigen­
tiis coniuratorum facturum satis quin ad extrema devenire co­
gatur. Finaliter tradet Sanctum voluntati eorum, et tunc consum­
mabitur mysterium iniquitatis, quando revelatus erit « homo
(*) Cf. Barruel, Mémoires pour servir à V histoire du Jacobinisme.

CRED1B1LITAS

INCARNATIONIS

« peccati filius perditionis, qui adversatur et extollitur supra
tc omne quod dicitur Deus aut quod colitur, ita ut in templo Dei
« sedeat, ostendens se tamquam sit Deus... Quem Dominus
« lesus interficiet spiritu oris sui, et destruet illustratione ad« ventus sui...., ut iudicentur omnes qui non crediderunt ve« ritati > i1).
Haec igitur et alia multa si consideres, videbis lesum Chri­
stum tantum excedere omnes humanae naturae proportiones,
quantum coeli a terra exaltantur. Ideo rursus, evidenter cre­
dibilis est attestatio qua se asseruit in carne assumpta, super
omnia Deum benedictum in saecula.
(*) Thess. II-3 et seq.

PARS PRIMA
DE IPSO INCARNATIONIS MYSTERIO

Huius partis divisio in tria capita

CAPUT PRIMUM
QUAEST.

De

convenientia

incarnationis.

Incarnatio de sui ratione nullam
habet in quacumque hypothesi disconvenientiam cum divinis attributis; sed absolute di­
cenda est convenire Deo, et non dedecere
eius Maiestatem..................
Thesis IÎ. Fuit etiam convenientissima incar­
natio in ordine ad reparationem generis hu­
mani lapsi. Imo, ut divinae iustitiae pro pec­
cato condigne satisfieri posset, omnino requi­
rebatur ...........................................................
Thesis III. Quamvis, peccato non exsistente,
sua adhuc incarnationi fuisset convenientia,
ad factum tamen quod attinet, probabilius di­
citur hoc divinum opus in reparationem hu­
manae naturae lapsae ita ordinatum, ut vi
praesentis decreti, si homo non peccasset,
Deus incarnatus non fuisset
....................

■Quaest. i. — Thesis

De Verbo Incarnato

Thesis IV. Conveniens demum fuit ut incar­

natio nec statim fieret ab origine mundi, nec
etiam differretur in finem saeculorum, sed in
medio temporum perficeretur, sicut reipsa ef­
fecta est............................................................

CAPUT SECUNDUM
QUAEST.

II-XV.

De

modo

unionis

Verbi

incarnati.

Comprehendit quaestiones de modo unionis secundum se, de persona
assumente, et de natura assumpta.
;

i.

De ipsa unione hypostatica.

Quaest. 2. — Necessitas praeviae disputationis de natura et

I

supposito...............................
54
Principia S. Thomae .........
57
86
Principia ab aliis theologis propugnata . .
96
Principia heterodoxa.........................................
Quaestionis partitio.........................................
Thesis V. Unio Verbi incarnati facta est in per­
sona, non autem in natura...........................
99
Thesis VI. Haeretica est sententia eorum qui
unionem incarnationis in persona, sed non in
supposito seu hypostasi factam esse dixerunt.
Item eorum qui posuerunt, partes naturae hu­
manae a se invicem separatas uniri Filio Dei
accidentaliter. Sed fide catholica tenendum
est, unionem divinitatis ad humanitatem esse
hypostaticam, id est, secundum subsistentiam.
Adeoque recte dici potest, personam Christi
post incarnationem esse compositam, in quan­
tum una et eadem in duabus naturis sub­
sistit ..............................................................
Thesis VII. Non explicatur unio incarnationis
per hoc quod Verbum assumpsit naturam cui
omnia adsunt positiva hypostasis creatae con­
stitutiva, et sola deest ad personae rationem
assumptionis negatio. — Item nec per hoc
quod humanitas propriam habens exsisten­
tiam, sed modalitate personalitatis destituta,

formaliter conjungitur Verbo per quemdam,
ut aiunt, unionis modum substantialem. —
Item nec per hoc quod personalitas Verbi
est loco illius termini quo alias, iuxta Caietanum, natura creata ultimo terminatur et fit
suppositum. — Sed explicatur per hoc quod
humanitas sic communicatur Verbo, ut in illo
exsistat et non in semetipsa ; quatenus scilicet,
esse personale Filii Dei supplet vices creatae
exsistentiae, sive proprii actus essendi qui
eidem humanitati naturaliter debebatur
. .
123
Thesis VIII. Unio hypostatica sumpta pro re­
latione innascente inter duo unita, est in sola
natura humana realiter, in \rerbo autem se­
cundum rationem tantum..........................
?6o
Thesis IX. Unio incarnationis, etsi facta non
sit per gratiam habitualem, est donum supernaturale per excellentiam ; ipsam nulla me­
rita, nec ipsius Christi, nec alterius cuiusvis,
praecedere potuerunt; dici tamen potest Chri­
sto naturalis, in quantum est in humanitate
ipsius ex virtute naturae divinae a primo in­
stanti conceptionis sive nativitatis . . . .
163
Conclusio in qua tota quaestio breviter recapitu­
tatur
....................................................
i 65

2.

De persona

assumente

Quaest. 3· — Thesis X. Personae divinae propriissime et pri­

mario convenit denominatio assumentis, na­
turae autem nonnisi secundario, et ratione
personae cum qua est realiter idem ; quod
quidem omni ex parte adhuc maneret verum,
etiamsi per impossibile non essent relationes
quibus in Deo suppposita multiplicantur . .
Thesis XI. Solus Filius secundum Scripturas
homo factus est, non autem Pater nec Spi­
ritus Sanctus, adeoque fides catholica mani­
feste docet, unam personam divinam posse
sine alia naturam creatam assumere. Sed quoad
huius veritatis expositionem, nulla reperiri po­
test inter varias sententias differentia, quia

omnes indiscriminatim dicere debent, uniri
humanitatem cum esse Verbi, quod est ipsum
esse divinum distincto atque incommunicabili
modo habitum per relationem filiationis . ,
Sholion. Loquendo de potentia absoluta, nihil re­
pugnantiae est in hoc quod plures personae di­
vinae unam numero naturam assumant, vel e
converso, una persona plures naturas . . .
Thesis. XII. Habita ratione finis incarnationis,
conveniens iuit ut Verbum incarnaretur, po­
tius quam Pater vel Spiritus Sanctus . . .

§ 3. De

177

186

187

natura assumpta

ET COASSUMPTIS PERFECTIONIBUS AC DEFFCT1BUS

Quaest. 4· — Thesis. XIII. Humana natura prae aliis omni­

I

bus naturis fuit a Filio Dei assumptibilis .
Quaest. 5- — Thesis XIV. Filius Dei assumpsit verum cor­
pus, scilicet carnem ex stirpe Adae propaga­
tam. et similiter animam, eamque intellecti­
vam seu rationalem.................................
Quaest. 6. — Thesis XV. Simul tempore facta est assumptio
totius humanitatis et omnium partium eius.
Sed ordine naturae, recte dicitur Verbum as­
sumpsisse corpus mediante anima, animam
mediante spiritu, et partes mediante toto . .
Quaest. 7.
— Thesis XVI. Fuit in anima Christi gratia ha­
4
bitualis ; fuerunt etiam virtutes et dona, iis
solum exceptis quae cum statu comprehensoris componi nequaquam possunt ....
Thesis VII. In Christo, eoque solo, est ab­
soluta et perfecta habitualis gratiae plenitudo.
Unde gratia eius vero quodam sensu dicitur
esse infinita, et sicut nunquam potuit adau­
geri, ita nunquam per gratiam cuiuslibet purae
creaturae poterit adaequari..........................
Quaest . 8. — Thesis XVIII. Christus est secundum diversos
gradus caput omnium qui vel actu vel poten­
tia supernaturalem vitam participant. Caeteris

202

tamen paribus, plenius et perfectius est caput
hominum, quam sit angelorum. Denique gra­
tia capitis in eo, non re, sed ratione tantum
differt a gratia habituali qua anima eius in
seipsa sanctificatur...........................................
Quaest. 9-12. — Thesis. XIX. In Christo a primo instanti
suae conceptionis fuit scientia beata qua divi­
nitas in seipsa videtur. Fuit insuper in eo haec
scientia secundum summum gradum perfectio­
nis qui dari potest in actuali ordine rerum.
Per eam denique anima Christi cognoscit om­
nia quae Deus scit scientia visionis . . . .
Thesis XX. Praeter scientiam beatam, fuit ab
initio in anima Christi scientia infusa, per
quam absque dependentia a phantasmatibus
cognovit omnes res naturalis ordinis, necnon
et omnia mysteria gratiae quae unquam facta
sunt vel fient. Agnoscendum etiam in eo est
tertium genus scientiae, scilicet acquisitae, in
qua sola profecit secundum naturae ordinem,
mensuram aetatis, et rerum experientiam . .
Scholion et conclusio circa modos scientiae quos
habuit anima Christi..........
Thesis XXI. \7ana sunt argumenta quae novi
exegetae ex historia evangelica depromunt
contra veram et catholicam doctrinam de omniscentia animae Christi. Sed et apertam haeresim prae se ferunt opiniones quas e ratio­
nalisas acceperunt, de positivo errore in quo
fuisset idem ipse Christus circa mox ventu­
ram consummationem saeculi, et de progres­
siva evolutione per quam pervenisset ad con­
scientiam filiationis divinae vel vocationis messiauicae..............................................................
Quaest. 13. — Praevia declaratio circa potentiam animae Christi.
Thesis XXII. Anima Christi, ut instrumentum
coniunctum Verbo, habuit per modum habi­
tus potentiam ad faciendum omnia miracula
ordinabilia ad incarnationis finem. Specialiter
vero, et eadem de causa, eius potestati om­
nis dispositio proprii corporis totaliter subde­
batur

Quaest. r4 15, — Thesis XXIII. Christus convenienter as-

sumpsit pro statu viae defectus qui conse­
quuntur ex peccato communi totius naturae,
et non repugnant plenitudini scientiae et gra­
tiae : illos scilicet omnes et solos qui ad passibilitatem tam corporis quam animae perti­
nebant....................................................................
Thesis XXIV. Speciali miraculo tribuendum non
est quod in Christo, simul cum fruitione beata
fuerint dolores tam exteriores quam interio­
res, iidemqae tam in parte sensitiva quam in
parte superiori. Sed horum coexsistentia connaturaliter consequebatur ad statum quem ha­
buit Christus in terris, secundum quod uni­
cuique virium permittebatur id agere et pati
quod sibi proprium erat, quin bonum vel
nocumentum unius potentiae redundaret in
aliam....................................................
Nota de Christo comprehensore quantum ad ani­
mam. et viatore quantum ad corpus ....

279

283

CAPUT TERTIUM
QUAEST.

XVI-XXVI.

De

consequentibus

unionem.

Hic sermo esi de iis omnibus quae per logicam deductionem
erui possunt ex hac generali praemissa : h uMANITAS

EST

POSTASIM

§

De

QUANTUM

TAM

SECUNDUM

VERBO

SECUNDUM

HY­

290

CONSEQUENTIBUS

AD

RATIONEM

UNITA

EA

QUAE

UNIONEM

COMPETUNT

EN IIS, QUAM SECUNDUM

CHRISTO

RATIONEM

UNITATIS.

Quaest. 16. — Thesis XXV. Ex hoc quod humanitas et divi­

nitas unitae sunt in uno Verbi supposito, con­
sequitur quod concreta utriusque naturae vere
et proprie de se invicem praedicantur. Con­
sequitur etiam quod idiomata sive proprieta­
tes naturae tam divinae quam humanae, adje­
ctive significata, possunt indifferenter praedi­
cari de quibuslibet nominibus supponentibus

pro hypostasi : sive nomen de quo dicuntur
det intelligere utramque naturam, sicut hoc
nomen Christus ; sive solum naturam divinam,
sicut hoc nomen Deus, vel Filius Dei; sive
solum naturam humanam, sicut hoc nomen
homo, vel lesus. Non tamen ea quae sunt
unius naturae possunt praedicari de alia, se­
cundum quod in abstracto significantur. . .
Thesis XXVI. Loquendo de iis quae conve­
niunt Christo secundum fieri, haec est vera :
Deus jactus est homo ; falsa autem ista : Homo
factus est Dens.................................................
Scholion in quo expenduntur varia quaesita
circa modos loquendi. . . . ........................
— Thesis XXVII. Ex hoc quod secundum fidem
catholicam una est Dei et hominis hyposta­
sis, consequitur Christum esse simpliciter unum,
et nullo modo duo, sicut auctores primae opi­
nionis apud Magistrum posuerunt. Rursus,
contra auctores etiam tertiae opinionis conse­
quitur, non aliud in eo haberi esse exsisten­
tiae secundum quod ab aeterno est Deus
Verbum, et aliud secundum quod in tempore
factus est homo...................................................
— Thesis XXVIII. Ex hoc quod duae naturae
integrae et inconfusae in uno Verbi suppo­
sito conveniunt, sequitur esse in Christo duas
naturales voluntates non contrarias, divinam
scilicet et humanam; ipsamque humanam, tam
quae rationis quam quae sensualitatis dicitur,
fuisse in omnibus subiectam divinae eius atque
omnipotenti voluntati.........................................
Thesis XXIX. Cum eo ordine quo humana vo­
luntas sub divina infallibiliter continebatur,
optime stat libertas arbitrii. Quin imo, si solum
consideraretur speciale divinitatis regimen in
voluntatem assumptam, nequidem libertas contrarietatis censenda foret fuisse intrinsece
ablata. Sed quia ex alio titulo auferebatur, id
est, ex beatitudine animae, simpliciter dicen­
dum est nullam fuisse in Christo libertatem
a necessitate, respectu eorum quae per di-

19.

vinam legem vel jubebantur vel prohibebantur. . .
Thesis XXX. Ex praemissis cansequitur quod
cum vellet Deus absoluta voluntate benepla­
citi redemptionem hominum per liberam sa­
tisfactionem in morte crucis, eo ipso dicendus
est non imposuisse Christo praeceptum pa­
tiendi. Sed ipsum beneplacitum divinae vo­
luntatis metaphorice dicitur in evangelio prae­
ceptum sive mandatum, secundum quod apud
nos homines praeceptum solet esse signum
voluntatis in superiore exsistentis..................
— Thesis XXXI. Sicut duas voluntates, ita duas
operationes secundum totidem operatrices na­
turas opertet in Christo confiteri. Sed quia
« agit utraque forma cum alterius commu* nione quod proprium est », dum divinitas
regit operationem humanitatis, eaque utitur,
ac humana vicissim operatio specialem ex
divinitate unita sortitur efficaciam, recte San­
cti Patres, ad exprimendam hanc ordinis uni­
tatem, operationem in Christo theandricam seu
deivirilem praedicaverunt..............................
SCHOLTON.
Ad operationem theandricam ma­
xime pertinet satisfactio qua Christus condigne
satisfecit pro peccatis nostris, necnon et meri­
tum quo generi humano meruit restitutionem
gratiae.................................................................

? 2. De

3’9

PER

CONVENIUNT

COMPARATIONEM

AD

348-

355
!

Christo per comparationem ad nos.
I

Quaest. 25. — Praenotiones de adoratione latriae, duliae, hy-

327

333

PATREM.

Quaest. 20. — Thesis XXXII. Christus secundum naturam

humanam est subiectus Patri, imo et sibi ipsi
prout una cum Patre et Spiritu Sancto in na­
tura divina praeest ac dominatur. Quare toti
Trinitati salutare offerre sacrificium, et iustam
pro peccatis satisfactionem potuit exhibere
Quaest. 21. — Thesis XXXIII. Christo secundum quod est
homo, et humanam voluntatem habens, com­
petit orare. Oravit autem tam pro se quam
pro aliis, et omnis oratio eius fuit exaudita .

346

consequentibus unionem, quantum ad ea quae

conveniunt

CHRISTO

DEUM

— Thesis XXXIV. Christus constitutus est in

Ecclesia summus sacrorum minister et sacerdos in aeternum. Est autem ipsemet hostia
sacerdotii sui, cuius effectus in vera peccato­
rum expiatione, et in adeptione bonorum ae­
ternorum consistere dicendus sit......................
Quaest. 23. — Thesis XXXV. Christus qui est Filius Dei na­
turalis, nullo modo dici potest adoptivus . .
Quaest. 24. — Thesis XXXVI. Christus secundum quod ho­
mo, fuit praedestinatus ad hoc quod esset Fi­
lius Dei naturalis. Considerando autem prae­
destinationem ex parte termini, dicendum est
praedestinationem eius fuisse causam et exem­
plar praedestinationis nostrae........................
% 3. De

consequentibus unionem quantum ad ea
QUAE

QUAEST. 22.

338

34°

perduliae..............................
358
Thesis XXXVII. Una est adoratio Christi Dei
et hominis ex parte rei adoratae. Debetur
autem ei propter divinitatis excellentiam ado­
ratio latriae, qua in eius hypostasi et ipsa coa­
doratur humanitas............................................
360
Thesis XXXVIII. Sicut adoratio dirigitur ad
humanitatem ut ad rem non tam adoratam
quam coadoratam in persona Verbi, sic et
ad partes humanitatis. Recte autem Verbum
incarnatum proponitur specialiter adorandum
secundum ipsas partes in quibus peculiare
consideratur documentum vel symbolum amo­
ris eius erga nos. Unde dicendum est legiti­
mum esse cultum quem Sacratissimo Cordi
defert Ecclesia...................................................
364
Thesis XXXIX. Colendae sunt sacrae imagi­
nes, et eodem quidem cultu quo coluntur
exemplaria, terminatione licet transitiva tan­
tum et relativa. Hinc adoratione latriae ado­
randa est imago Christi. Adorandum pariter,
praeter caetera passionis instrumenta, ipsum

lignum crucis in quo Salvator pro nobis
fixus est
Quaest. 26. — Thesis XL. Christus secundum quod homo
est primus et summus mediator noster apud
Deum...............................

XXVII-XXXIX.
sum

in

De

his

quae

pertinent ad ingres­

mundum

Praemittitur allegoria de Virgine matre, ex Luc. X-38 et seq.
Quaest. 27. — Thesis XLI. De Virgine matre generaliter
tenendum est. quod in ordine reparationis
eum locum tenet quem tenuit Eva in ordine
perditionis. Nam sicut ex insigni oraculo Geneseos edocemur, totius redemptionis nostrae
ratio in quadam recirculatione contra diabo­
lum consistere dicenda est : quatenus omne
id quod machinatus fuerat Satanas ad ruinam
generis humani, illud ipsum ordine contrario
divinitus dispositum est ad salutem. Quo fit
ut novo Adae, id est Christo, indissolubili
nexu ad dissolvenda diaboli opera coniungi
debuerit nova Eva, id est, Maria. . . , .
Thesis XLII. Gratia Virginis omnem aliam
gratiam, non hominum modo, verum etiam
angelorum, longe exsuperat. Quippe, recti
ordinis convenientiae omnino exigebant ut
mulier non acquireret ad Deum relationem
matris ad filium, nisi mediante proportionata
conjunctione secundum spiritum. Ideo haec
una sublimis ac prorsus singularis maternitas
est, in qua cognatio sanguinis spiritualem unio­
nem consequitur, et vicissim unio spiritualis
intimitati corporalis cognationis plane commensuratur...................................................

Corollarium. Pro certo tenendum, originalem

gratiam in Maria penitus fomitem abstulisse,
et ideo in ipsa sicut in Domino lesu Christo,
non fuerunt nisi naturales et indetrectabiles de­
fectus qui perfectioni sanctitatis omnino non re­
pugnant..............................................................
Quaest. 28. — Thesis XLIII. Fide catholica tenendum est
Beatam Mariam permansisse virginem ante
partum, in partu, et post partum.
415
Quaest. 29. — Thesis XLIV. Oportuit Mariam ante conce­
ptionem Filii Dei desponsari Joseph, cum quo
vero matrimonio fuit coniuncta.
421
Quaest. 30. — Thesis XLV. Quia demum necesse fuit secun­
dum ordinem a divina Sapientia praestitutum,
ut incarnationis exsecutio a Virginis consensu
dependeret, ipsaque Virgo Verbum Dei prius
mente conciperet quam corpore, ideo id quod
in ea erat generandum, ei debuit per angelum
annuntiari..............................................................
Quaest. 31-34, — De Christi conceptione quantum ad materiam
ex qua, deque eius genealogia. . . - . .
De Christi conceptione quantum ad principium
activum..............
De modo, ordine, instantaneitate conceptionis
Christi....................................................................
Quaest. 35-36. — Thesis XLV1. Beata Virgo cum sit Mater
Christi secundum temporalem eius nativita­
tem, Dei genitrix vere dicitur et est. Imo in
hoc nomine Deiparae tota recapitulatur fides
incarnationis.........................................................
Scholion I de circumstantiis nativitatis Christi
quoad tempus et locum.........
Scholis II de manifestatione Christi nati, et de
mysteriis in ea latentibus. . .........................
Q'. aest. 37, — Thesis XLVII. Conveniens fuit ut Christus
circumcideretur, et quadragesimo die in tem­
plo secundum legis consuetudinem praesenta­
retur. ................... ..............
450
Qi aest. 38-39. — De baptismo per quem initiatum est publi­
cum ministerium Christi apud populum Israel.

Partitio capitis.............
454
Quaest. 40-42. — De conversatione, tentatione et doctrina
Christi · . . ·....................
ibid.
Quaest. 43-45. — De miraculis Christi. . . .
458
Quod veritatem necnon et vim probantem mi­
raculorum Christi luculenter demonstrat nobis
Deus in inimicis nostris.....................
459
Quod argumenta quibus ex ipsa sacri textus
relatione ostensionem divinitatis in Christi
miraculis elevare conantur, vana sunt et
inania..............................................................
464
Quod duplici de causa miracula per Christum
facta eius divinitatem ostenderunt ....
471

CAPUT TERTIUM
QUAEST.

XLVI-LII.

De

exitu Christi

ex

hoc

mundo.

Capitis partitio
Quaest. 46. — Thesis XXVIII. Convenientissimum fuit ut re­
paratio nostra, quae finis fuit adventus Christi
in mundum, fieret per eius passionem, pas­
sionem autem crucis.........................................
Thesis XLIX. Christus passus est omne genus
passionis humanae, et dolor eius fuit maximus
inter dolores praesentis vitae, tametsi ratio
superior in ipso in summa iucunditate contem­
plationis excelsa divinitatis semper inhabitans,
inalterabili essentialis beatitudinis gaudio sem­
per frueretur......................................................
Scholiox de circumstantiis passionis quoad tem­
pus et locum. . . . '................................
Quaest. 47. — Thesis. L. In causis efficientibus passionis
Christi, aliter et aliter numerantur tum ludaei a diabolo moti, tum ipse Christus secundum quod homo, tum denique Pater, imo

